
Prologas 


is Kodžin mokėjo išryškin- 
ti tuos kelis gražius dalykus, kuriuos turėjo. Patenkinta ma- 
nė, kad tai įgimtas talentas. 

Ant keliais aukštais virš naktinio eismo ūžimo iškilusio 
pritemdyto kambario sienos pabaisiškai atsispindėjo jos nuo- 
gas siluetas, ir ji nusišypsojo, kai šešėlis sujudėjus krustelė- 
jo virsdamas naujais juodais pavidalais ant baltumos - it Ror- 
šako teste*. Koks išbandymas, pamanė tobulindama gundan- 
tį mostą. Koks reginys kokio nors psicho akims paganyti! 

Sukikenusi, kad taip moka save smerkti, nuėjo prie ko- 
modos ir meiliai apžvelgė krūvas apatinių. Prieš paimdama 
žavų juodo nėriniuoto šilko komplektą, apsimetė delsianti, 
kad ilgiau tęstųsi malonumas. Liemenėlė ir kelnaitės, pa- 
gamintos Prancūzijoje, sumanytos gudriai — su plonyčiu pa- 
mušalu. Pasidabino abiem. Juto, kokie šiurkštūs pirštai, ne- 
labai pratę prie tokių švelnių drabužių. 

Pradėjo tyliai gerkliniu balsu niūniuoti neaiškią melodi- 
ją. Tai buvo odė vakarui, trims paroms nežabotos laisvės, 
bastymosi Londono gatvėmis jauduliui, kai nelabai nutuoki, 
ką žada švelni vasarvidžio naktis. Ilgu lakuotu nagu atplėšė 
kojinių paketėlį, bet kai jas iškratė, kojinės užkliuvo odos, 


*Protinių gabumų ir charakterio nustatymo metodas: tiriamasis žiūri į 
vairios formos rašalo dėmes ir sako, ką jos jam primena. 

kur kas labiau sugrubusios nuo darbo, negu ji norėtų. Me- 
džiaga užsikabino. Ji leido sau keiktelėti, atkabino kojinę ir 
apžiūrėjo padarytą žalą - vidinėje šlaunies pusėje nubėgu- 
sią akį. Reikėtų būti atsargesnei. 

Maudamasi kojines, prisimerkė ir palaimingai atsiduso. 
Kaip lengvai medžiaga slysta jos oda. Gardžiavosi tuo pojū- 
Čiu — panašu į meilužio glamonę - ir dar jį pasaldė perbrauk- 
dama rankomis nuo kulkšnių iki blauzdų, paskui per šlaunis 
ir klubus. Tvirtos, pamanė, dailios. Ir prieš išimdama iš ko- 
modos apatinį juodo šilko sijoną, pasigrožėjo savo atvaizdu 
aukštame veidrodyje. 

Suknelė, kurią išėmė iš spintos, buvo juoda. Aukšta apy- 
kakle, ilgomis rankovėmis; nusipirko ją, nes lipo prie kūno 
it vidurnaktis. Liemenį juosė diržas; krūtinė buvo išsiuvi- 
nėta baisybe gagato karoliukų. Modelis iš Naitsbridžo, kai- 
navęs tiek, kad - pridėjus ir kitas išlaidas — iki vasaros pa- 
baigos teks užmiršti apie keliones taksi. Tačiau šis nepato- 
gumas tikrai nesvarbus. Tina žinojo, kad kai kurie daiktai 
ilgainiui atsiperka. 

Ji įkišo kojas į juodus aukštakulnius batelius ir pagaliau 
išjungė lempą prie lovos, apšvietusią kuklų vieno kambario 
butą, kurio vienintelė - užtat nuostabi - prabanga buvo at- 
skira vonia. Prieš daugybę menesių pirmą kartą atvykusi į 
Londoną - ką tik po vestuvių, ieškanti, kur prisiglausti, ++:j1 
padarė klaidą ir išsinuomojo kambarį Edžver Roude, ten:v1+ 
sam šypsulingų graikų apgyventam aukštui buvo skirta tik 
viena vonia, ir jie godžiai žiūrėdavo, kaip ji užsiima tualetu. 
Po to nebegalėjo įsivaizduoti, kad reikėtų bendrai naudotis, 
sakykim, kriaukle, ir nors už atskirą vonią reikėjo papildo- 
mai mokėti, galų gale jai pavyko įveikti šią kliūtį. 

Paskutinį kartą apžiūrėjo savo makiažą, grožėdamasi vy- 
kusiai užteptais šešėliais, pabrėžiančiais akių spalvą ir patai- 
sančiais formą, patamsintais, lanku išlenktais antakiais, leng- 

vai parausvintais skruostais, švelninančiais šiaip jau kvadra- 
tinį veidą, dažais ir pieštuku paryškintomis lūpomis, kurios 
rodė jausmingumą ir traukė akis. Papurtė plaukus - juodus 
kaip suknelė - ir apčiuopė plonus karčiukus, užkritusius ant 
kaktos. Nusišypsojo. Neblogai. Dievaži, neblogai. 

Paskutinį kartą apžvelgusi kambarį, čiupo juodą rankinę, 
numestą ant lovos, ir patikrino, ar tikrai įsidėjo tik pinigus, 
raktus ir du mažus plastikinius maišiukus su narkotikais. 
Po to, baigusi ruoštis, išėjo. 

Valandėlė lifte, ir štai ji lauke, traukia miesto nakties kva- 
pus, mašinų ir žmonių tvaiko mišinį, būdingą šiam Londono 
kampeliui. Kaip visada, prieš pasukdama Preido gatve, mei- 
liai dirstelėjo į glotnią akmeninę savo namo išorę, užmetė 
akį į žodžius Šruzberio kiemo butai, it epigrafas išraitytus 
virš dvigubų lauko durų, kurios atsidarė į jos slėptuvę ir 
prieglobstį, vienintelę vietą žemėje, kur ji gali būti savimi. 

Nusisuko ir nuėjo Pedingtono stoties žiburių link; ten 
įlipo į priemiestinį traukinį, privažiavusi Notinghil Geitą, 
persėdo į centrinį ir išlipo Totenham Kort Roude, užtvindy- 
tame nuodingų išmetamųjų dujų ir besigrūdančios penkta- 
dienio vakaro minios. 

Skubiai nudrožė į Soho aikštę. Čia malėsi netolimų por- 
nografijos užeigėlių lankytojai, margiausiomis šnektomis 
gašliai aptarinėjantys audrinančius krūtų, šlaunų ir dar i1n- 
tymesnių vietelių vaizdus. Tai buvo banguojanti goslių jau- 
dulio ieškotojų masė, ir kokią kitą naktį Tina gal būtų ėmu- 
si svarstyti, ar nepaišdykavus su vienu ar dviem. Bet šią- 
nakt buvo kitaip. Viskas kaip pridera. 

Beitmano gatvėje, netoli aikštės, ji pamatė iškabą, ku- 
rios ieškojo, siūbuojančią virš dvokiančio italų restorano. 
Iškaba skelbė: „Kates lopšis“, o rodyklė rodė į neapšviestą 
skersgatvį kaimynystėje. Kvailai išdarkyta rašyba, bandy- 
mas dėtis protingesniam, negu esi, Tinai kėlė ypatingą pa- 

sibjaurėjimą. Tačiau pasimatymo vietą rinkosi ne ji, todėl 
pasuko prie durų ir nulipo laiptais, kurie, kaip ir visas skers- 
gatvis, buvo žemėti ir trenkė alkoholiu, vėmalais ir sugedu- 
sia kanalizacija. 

Naktinio klubo laiku buvo dar anksti, todėl negausūs sve- 
čiai „Kates lopši“ spietėsi aplink paskirus stalus, supančius 
pašto ženklo dydžio šokių aikštelę. Vienoje jos pusėje mu- 
zikantai saksofonu, fortepijonu ir būgnais melancholiškai 
liurlino džiazą, o dainininkė, atsišliejusi aukštos medinės 
taburetės, niūriai rūkė ir, rodos, gerokai nuobodžiavo lauk- 
dama, kol ateis jos eilė suspiegti į greta stovintį mikrofoną. 

Patalpoje, apšviestoje vienu silpnu melsvai švytinčiu pro- 
žektorium, nukreiptu į orkestrą, žvakėmis ant stalų 1r lem- 
pa šalia baro, buvo gana tamsu.Tina priėjo prie baro, kleste- 
lėjo ant kėdės, užsisakė džino su toniku ir pripažino, kad 
nors vieta purvina, bet iš tiesų tinkama, geriausia iš Soho 
landynių, kai reikia slaptai pasimatyti. 

Su taure rankoje ji ėmė apžiūrinėti žmones. Iš pradžių 
nematė nieko, tik kūnų kontūrus, sunkų cigarečių dūmų de- 
besį, vienur kitur sužaižaruojančias brangenybes, žiebtu- 
vėlio ar degtuko liepsnelę. Šnekos, juokas, iš rankų į ran- 
kas perduodami pinigai, šokių aikštelėje linguojančios po- 
ros. Ir tada išvydo jį, jauną vyriškį, vienišą sėdintį toliausiai 
nuo šviesos. Pamačiusi nusišypsojo. 

Piteriui būdinga pasirinkti vietas, kur jis jaučiasi saugiai, 
kad, gink Dieve, jo nepamatytų šeima ar draugai iš aukš- 
tuomenės. „Kates lopši“ negresia pavojus būti pasmerktam. 
Čia nereikia bijoti, kad turės nemalonumų, kad jo nesupras. 
Gerai pasirinkta. 

Tina stebėjo jį. Laukiant, kol jis pamatys ją pro dūmus ir 
šokėjus, ėmė diegti paširdžius. Tačiau Piteris išsiblaškęs vėp- 
SOjo į duris, nervingai šiaušdamas pirštais šviesius trumpai 
kirptus plaukus. Valandėlę Tina susidomėjusi žiūrėjo, kaip 

jis užsisakė 1r vieną po kitos išlenkė dvi taures, kaip kietai 
susičiaupė lūpos, žvalgantis į laikrodį, nes poreikis didėjo. 
Kiek galėjo įžiūrėti, grafo broliukas vilkėjo labai prastai: nu- 
trinta odine striuke, džinsais ir sportiniais marškinėliais su 
išblukusiu užrašu Haxd Rock Cafe. Vienoj ausy tabalavo auk- 
sinis auskaras, Piteris vis pačiupinėdavo jį, lyg būtų talisma- 
nas. Be paliovos kramtė kairės rankos nagus. Dešinė, su- 
gniaužta į kumštį, mėšlungiškai trūkčiojo ant šlaunies. 

Jis staigiai atsistojo įžengus į klubą grupei rėksmingų 
vokiečių, bet vėl susmuko kėdėje, kai tapo aišku, kad reika- 
lingo Žmogaus tarp jų nėra. Išsiėmė iš striukės pakelį, iš- 
kratė cigaretę, bet pagraibęs kišenėse, nerado nei Žiebtu- 
vėlio, nei degtukų. Po valandėlės atstūmė kėdę, atsistojo ir 
žengė prie baro. 

Kaip tik ten, kur reikia, mintyse šyptelėjo Tina. Kai ku- 
rie dalykai gyvenime yra iš anksto nulemti. 


Kol jos palydovas atsargiai įvairavo „Triumph“ į auto- 
mobilių stovėjimo vietą Soho aikštėje, Sidni Sent Džeims 
pati suprato, kad jo nervai visiškai pašliję. Kūnas įsitem- 
pęs. Rankos gniaužė vairą taip, kad buvo aišku - jis tuoj tuoj 
neteks savitvardos. Tačiau stengėsi tai nuo jos nuslėpti. Pr1- 
sipažink, kad jauti poreikį, 1r beliks prisipažinti, jog esi nar- 
komanas. O jis ne narkomanas. Tik ne Džastinas Brukas, 
mokslininkas, bon vivant*, projektų kūrėjas 1r vadovas, ap- 
dovanotas visokiomis premijomis. 

— Palikai šviesas, — šaltai pasakė Sidni. Jis nekreipė dė- 
mesio. — Aš pasakiau, kad šviesos dega, Džastinai. 

Išjungė. Sidni veikiau pajuto, negu pamatė, kad jis atsi- 
suko į ją, o po valandėlės pajuto ant skruosto jo pirštus. 
Norėjo atsitraukti, kai jie, nuslydę kaklu, ėmė graibyti ma- 


* Žmogus, kuris moka džiaugtis gyvenimu (pranc.). 


14 E George 


žus krūtų kauburėlius. Tačiau tiktai pajuto, jog kūnas kaip- 
mat atsiliepė į jo prisilietimą ir pasiruošė, lyg būtų jai nepa- 
valdus padaras. 

Paskui kiek virpanti iš nerimo jo ranka išdavė, kad gla- 
monė apsimestinė, kad jis tik nori ją apraminti prieš eida- 
mas savo šlykštaus pirkinio. Atstūmė jį. 

— Side! — Džastinui neblogai pavyko ją įaudrinti, bet Sidni 
suprato, kad kūnu 1r siela jis jau prastai apšviestame skers- 
gatvyje pietiniame aikštės gale. Ir labai stengiasi tai nuslėpti. 
Net dabar palinko prie jos, lyg šią akimirką svarbiausia jo 
gyvenime būtų ne narkotikas, o noras ją turėti. Ji nuspren- 
dė neatsiliepti į jo prisilietimą. 

Jo lūpos, paskui liežuvis nuslydo jos kaklu ir pečiais. Ran- 
ka sugniaužė krūtį. Nykštys lėtai perbraukė per spenelį. Jis 
balsu ištarė jos vardą. Atsuko ją į save. Ir kaip visuomet tai 
užgriuvo nelyginant ugnis, nelyginant netektis, nelyginant 
bukas sveiko proto atsižadėjimas. Sidni įsigeidė bučinio. Pra- 
sižiojo laukdama jo. 

Jis atsiduso ir stipriau priglaudė ją, glostydamas ir bu- 
čiuodamas. Jos ranka it gyvatė nuslinko jo šlaunimi į viršų, 
norėdama atsilyginti glamone. Ir staiga suprato. 

Staiga grįžo į tikrovę. Išsprūdo šnairuodama į jį blausio- 
je gatvės žibintų šviesoje. 

— Nuostabu, Džastinai. O gal manei, kad aš nepaste- 
bėsiu? 

Jis nusuko akis. Ji vis labiau niršo. 

— Drožk pirkti savo prakeikto kvaišalo. Juk mes dėl to ir 
atvažiavom? Ar aš turėjau manyti, kad dėl ko nors kito? 

— Tai nori, kad eičiau į tą vakarėlį, ar ne? - piktai paklau- 
sė Džastinas. 

Senas kaip pasaulis bandymas apkaltinti kitą ir užkrauti 
jam atsakomybę, bet šį kartą Sidni nenusileido. 

— Negąsdink. Galiu eiti viena. 

— Tai ko neini? Kuriam galui man skambinai, Side? O gal 
ne tu šiandien popiet suokei telefonu it lakštingala, trokš- 
dama, kad po vakarėlio tave išdulkinčiau? 

Ji negalėjo atsikirsti, nes žinojo, kad šie žodžiai teisingi. 
Kiek kartų prisiekusi, kad soti jo iki kaklo, parpėdindavo 
atgal neapkęsdama jo, niekindama save, bet vis tiek grįžda- 
vo. Lyg visi jos troškimai būtų susiję su juo. 

Ir dėl Dievo, kuo gi jis ypatingas? Nenuoširdus. Negra- 
žus. Sunkiai suprantamas. Ne tokį kadaise svajojo priimti į 
savo lovą. Tiesiog įdomus veidas, kurio kiekvienas bruo- 
žas, rodos, pjaunasi su kitais, norėdamas viešpatauti kaulė- 
tai kaukolei. Tamsi, išgeltusi oda. Sunkūs vokai. Per žiauną 
eina siauras randas. Jis niekas, miekas... jei ne jo žvilgsnis, 
ne jo rankos, paverčiančios jos liauną berniukišką kūną jaus- 
mingu, gražiu ir kupinu gyvybės. 

Jautėsi sutriuškinta. Regis, oras automobilyje troškiai 
įkaito. 

— Kartais svarstau, ar nepranešus, — tarė ji. - Sakoma, 
kad tai vienintelis būdas išgydyti. 

— Apie ką, po perkūnais, kalbi? —- Ji pamatė, kaip riečiasi 
JO pirštai. 

— Sužino narkomanui svarbūs žmonės. Šeima. Darbda- 
viai. Taigi jis atsiduria pačiame dugne. Paskui... 

Džastinas žaibiškai griebė jai už riešo ir ėmė sukti ranką. 

— Tik pamėgink kam nors pasakyti: Nedrįsk net pagalvo- 
ti. Duodu žodį, Side, jei pasakysi... jei pasakysi... 

— Liaukis. Klausyk, juk taip ilgai negali tęstis. Kiek da- 
bar išleidi narkotikams? Penkiasdešimt svarų per dieną? 
Šimtą? Daugiau? Džastinai, mes net į vakarėlį negalim nu- 
eiti, kol tu ne... 

Jis staiga paleido jos riešą. 

— Tai lipk lauk. Susirask ką nors kitą. Atstok nuo manęs, 
po velnių. 

Vienintelis atsakymas. Bet Sidni žinojo, kad negali to pa- 
daryti, ir siuto pamaniusi, jog turbūt niekad negalės. 

— Aš tik noriu padėti. 

— Tada užsičiaupk, gerai? Leisk man nueiti į tą velnio 
skersgatvį, nusipirkti, ko reikia, ir dingti iš čia. - Jis atidarė 
dureles ir išlipęs užtrenkė. 

Sidni stebėjo jį, kol jis nuėjo iki aikštės vidurio, paskui 
17gi atidarė dureles. 

— Džastinai... 

— Pasilik mašinoj. — Jis kalbėjo ramiau - ne dėl to, matė 
ji, kad ramiau jautėsi, bet kad aikštėje buvo įprasta penkta- 
dieninė Soho spūstis, o Džastinas Brukas nemėgsta viešo 
skandalo. 

Nepaisydama perspėjimo, ji nuskubėjo prie jo, nors Ži- 
nojo, kad nieku gyvu neturi padėti jam įsigyti pragaištingų- 
jų atsargų. Tiktai priminė sau, kad jei nebus kartu ir budriai 
nesidairys, jį gali suimti, apmauti ar dar blogiau. 

— Einu, - tarė atsidūrusi prie jo. 

Jo veidas iš įtampos pasidarė kaip medinis, ir ji suprato, 
kad jam nebesvarbu. 

— Kaip nori. - Jis pasuko į Žiojinčią skersgatvio tamsą už 
aikštės. 

Skersgatvyje kažką statė, todėl atrodė dar tamsesnis ir 
siauresnis negu paprastai. Sidni išsiviepė iš pasibjaurėjimo, 
užuodusi šlapimo smarvę. Nemanė, kad vieta bus tokia 
šlykšti. 

Iš abiejų pusių dunksojo neapšviesti pastatai be nume- 
rių. Jų langus dengė grotos, o prie durų būriavosi dejuojan- 
čios neaiškių kontūrų figūros, kurios vertėsi nelegaliu ver- 
slu, karštai skatinamu šio rajono naktinių klubų. 

— Džastinai, kur tu nori... 

Brukas įspėdamas pakėlė ranką. Priekyje orą skardeno 
šiurkštūs vyro keiksmai. Jie sklido iš skersgatvio kito galo, 

kur naktinį klubą juosė lenkta plytų siena, sudaranti lyg ir 
uždarą altaną. Ten ant žemės raičiojosi dvi figūros. Bet tai 
buvo ne meilės pasimatymas. Tai buvo užpuolimas, ir apa- 
čioje atsidūrė juodai apsirengusi moteris, regis, neprilygs- 
tanti įdūkusiam užpuolikui nei ūgiu, nei jėga. 

— Tu velnio... - Vyriškis — iš pažiūros šviesiaplaukis, iš 
balso beprotiškai įtūžęs —- daužė moteriai veidą kumščiais, 
tvatijo per rankas, žiebė į pilvą. 

Tai išvydusi Sidni puolė į priekį, o kai Brukas pabandė ją 
sulaikyti, sušuko: „Ne! Muša moterį!“ - ir nubėgo į skers- 
gatvio galą. 

Išgirdo už nugaros nusikeikiant Džastiną. Jis pasivijo ją, 
kai iki tos porelės neliko nė trijų jardų. 

— Atsitrauk, — šiurkščiai pasakė. — Aš pasirūpinsiu. 

Brukas griebė vyrui už pečių ir įsikibo į odinę striukę. 
Trūktelėjęs jį į viršų, išlaisvino aukai rankas, 1r ji instinkty- 
viai užsidengė jomis veidą. Brukas tėškė vyruką į šoną. 

— Idiotai! Norit prisišaukti policiją? 

Prilindo Sidni. 

— Piteri! - sušuko ji. - Džastinai, čia Piteris Linlis! 

Bruko žvilgsnis nuo jaunuolio nukrypo į moterį, gulinčią 
ant šono sumurkšlinta suknele ir sudraskytomis kojinėmis. 
Jis pritūpė ir apčiupinėjo jos veidą, rodos, norėdamas pažiū- 
rėti, ar sunkiai sužalota. 

— Oho, - suniurzgė jis. Paleido ją, atsistojo, papurtė gal- 
vą ir Šaižiai nusijuokė. 

Jam prie kojų gulinti moteriškė atsiklaupė. Siekė ranki- 
nės ir sužiaukčiojo. 

Paskui — kas keisčiausia - ji irgi ėmė juoktis. 


nioji dalis 


LONDONO POPIETĖS 

1 skyrius 


2 Heleną Klaid supo mir- 
ties pergalių trofėjai. Ant stalų gulėjo įkalčiai iš nusikalti- 
mo vietų; ant sienų kabojo lavonų nuotraukos; įstiklintose 
spintose buvo išdėlioti šiurpūs eksponatai, vienas iš jų — 
plaukų kuokštas su aukos skalpo gabalu - itin šlykštus. Ta- 
čiau ledi Helenos mintys, nepaisydamos klaikios aplinkos, 
sukosi apie valgį. 

Bandydama prasiblaškyti, ji peržvelgė policijos ataskai- 
tos kopiją, gulinčią ant darbastalio prieš ją. 

— Viskas atitinka, Saimonai. - Ji išjungė mikroskopą. - B 
neigiamas, AB teigiamas, O neigiamas. Tai apsidžiaugs Lon- 
dono policija! 

— Mmm, - buvo vienintelis bendradarbio atsakymas. 

Įnikęs į darbą, jis kalbėdavo vienskiemeniais žodžiais, 
bet dabar jo atsakymas suerzino, nes buvo po keturių ir ledi 
Helenos skrandis jau kokį ketvirtį valandos reikalavo arba- 
tos. Tai užmiršęs, Saimonas Olkortas-Sent Džeimsas ėmė 
atkimšinėti buteliukus, išrikiuotus priešais. Juose buvo ma- 
žulytės drabužių skiautelės, kurias jis tyrinės vėl patvirtin- 
damas kylančią teismo medicinos eksperto reputaciją suge- 
bėjimu iš vos įžiūrimų krauju permirkusių siūlų išausti fak- 
tų audinį. 

Atpažinusi pradinius audeklo analizės etapus, ledi Hele- 

na atsiduso ir nuėjo prie laboratorijos lango. Ji buvo viršuti- 
niame Sent Džeimso namo aukšte, o po langu, atlapotu bir- 
želio pabaigos popietei, žaliavo jaukus sodas, aptvertas ply- 
tų siena. Ryškios gėlės susiliejo į pasklidą margą raštą. Ta- 
keliai ir veja buvo užžėlę. 

— Turėtum pasamdyti žmogų sodui prižiūrėti, - pasakė 
ledi Helena. Puikiai žinojo, kad pastaruosius trejus metus 
juo deramai nesirūpinta. 

— Taip. - Sent Džeimsas išėmė pincetą ir dėžutę objekti- 
nių stikliukų. Namo apačioje atsidarė ir trinktelėdamos vėl! 
užsidarė durys. 

Pagaliau, pamanė ledi Helena, ir įsivaizdavo, kaip iš rū- 
sio virtuvės laiptais lipa Džozefas Koteris, nešinas padėklu 
su šviežiomis bandelėmis, plakta grietinėle, braškių pyra- 
gaičiais ir arbata. Deja, viršų pasiekę garsai —- dundesys ir 
trenksmas, paskui tylus stenėjimas — nerodė, kad artėja už- 
kandžiai. Ledi Helena šonu apėjo vieną iš Sent Džeimso 
kompiuterių ir įsižiūrėjo į paneliais apmuštą koridorių. 

— Kas ten dedasi? - paklausė Sent Džeimsas, kai visi na- 
mai sudrebėjo nuo baisaus bumbt, - metalas trenkėsi į me- 
dį, nežadėdamas nieko gero laiptų turėklams. Jis nerangiai 
pakilo nuo taburetės, o kairė koja su įtvaru bjauriai dunks- 
telėjo į grindis. 

— Tai Koteris. Grumiasi su lagaminu ir kažkokiais pake- 
tais. Gal padėti, Koteri? Ką čia tempiat į viršų? 

— Susitvarkau, - iš pirmo aukšto atsklido miglotas Kote- 
rio atsakymas. 

— Bet kurių galų... - Ledi Helena pajuto, kad Sent Džeim- 
sas, stovėjęs greta, staigiai atsitraukė nuo durų. Grįžo prie 
darbo, lyg niekas nebūtų jo pertraukęs ir Koteriui nereikė- 
tų pagalbos. 

Tada jai viskas ir paaiškėjo. Kai Koteris užtempė savo 
naštą į pirmą laiptų aikštelę, šviesos pluoštas pro langą ap- 

švietė platų lipduką ant lagamino. Ledi Helena net iš vir- 
šaus perskaitė juodas raides: D. Koter/JAV. Debora grįžta, II, 
atrodo, labai greit. Tačiau Sent Džeimsas, lyg nieko nebūtų 
atsitikę, įknibo į savo skiauteles ir stikliukus. Palinko prie 
mikroskopo, reguliuodamas židinio nuotolį. 

Ledi Helena nulipo žemyn. Koteris mostelėjo jai, kad pa- 
sitrauktų. 

— Susitvarkysiu, - tarė jis. — Nevarkit. 

— Man patinka vargti. Kaip ir jums. 

Koteris nusišypsojo iš jos atsakymo, nes jis vargsta iš 
tėviškos meilės grįžtančiam vaikui, ir ledi Helena tai žino. 
Jis padavė platų plokščią paketą, kurį bandė nešti po pažas- 
tim. Lagamino paleisti iš rankų neketino. 

— Tai Debora grįžta? — Ledi Helena kalbėjo tyliai. Kote- 
I1S Irgi. 

— Grįžta. Šįvakar. 

— Saimonas nė žodžiu neprasitarė. 

Koteris tvirčiau sugriebė lagaminą. 

— Kur jau prasitars, — niūriai atsiliepė. 

Jie užkopė laiptais į viršų. Koteris įnešė lagaminą į duk- 
ters miegamąjį kairėje laiptų aikštelės pusėje, o ledi Hele- 
na stabtelėjo prie laboratorijos durų. Atrėmė paketą į sieną 
ir, mąsliai barbendama į jį pirštais, stebėjo draugą. Sent 
Džeimsas nepakėlė akių nuo darbo. 

Tai visada buvo jo veiksmingiausia gynyba. Darbastaliai 
ir mikroskopai tapdavo nepaimamomis tvirtovėmis, neper- 
traukiamas darbas — narkotiku, malšinančiu proradimo 
skausmą. Ledi Helena apžvelgė laboratoriją, pirmą kaitą ma- 
tydama ne Sent Džeimso profesinio gyvenimo centrą, o prie- 
globstį. Didelis kambarys, silpnai atsiduodantis formalde- 
hidu; sienos, apkabinėtos anatomijos lentelėmis, diagramo- 
mis ir lentynomis; grindys iš seno girgždančio kietmedžio; 
lubos su stoglangiu, pro kurį sklido abejinga balkšva saulės 

šviesa. Apstatytas subraižytais stalais, aukštomis taburetė- 
mis, mikroskopais, kompiuteriais ir įvairiais prietaisais ty- 
rinėti viskam nuo kraujo iki kulkų. Durys vienoje pusėje 
veda į tamsųjį Deboros Koter kambarėlį. Bet tų durų niekas 
nedarinėjo visus tuos metus, kol jos nebuvo. Ledi Helena 
svarstė, ką darytų Sent Džeimsas, jei ji dabar jas atlapotų, 
lyg neišvengiamai įsiverždama į jo sielos gelmes. 

— Šįvakar grįžta Debora, Saimonai? Kodėl man nepa- 
sakei? 

Sent Džeimsas ištraukė iš po mikroskopo vieną objekti- 
nį stikliuką ir pakeitė kitu, reguliuodamas skales, kad 1a- 
biau didintų. Valandėlę studijavo naująjį pavyzdį, paskui kaž- 
ką brūkštelėjo. 

Ledi Helena persilenkė per darbastalį ir išjungė mikro- 
skopo šviesą. 

— Ji grįžta namo, - tarė. - Tu visą dieną apie tai nepasa- 
kei nė žodžio. Kodėl, Saimonai? Paaiškink. 

Užuot atsakęs Sent Džeimsas pasižiūrėjo jai per petį. 

— Kas yra, Koteri? 

Ledi Helena skubiai apsisuko. Tarpdury stovėjo susirau- 
kęs Koteris ir šluostėsi kaktą balta linine nosine. 

— Šįvakar jums nereikės parvežti Debės iš oro uosto, po- 
ne Sent Džeimsai, - skubiai išpylė. —- Tai padarys lordas 
Ašertonas. Aš irgi važiuoju. Jis man skambino prieš kokią 
valandą. Viskas sutarta. 

Iškart į Koterio žinią atsiliepė tik sieninio laikrodžio tik- 
sėjimas, paskui kažkur lauke pratrūko raudoti nuskriaustas 
vaikas. 

— Gerai, - sujudėjo Sent Džeimsas. - Taip dar geriau. Tu- 
riu kalnus darbo. 

Ledi Helena taip suglumo, kad vos nešūktelėjo protes- 
tuodama. Įprastinis pasaulis keitė pavidalą. Trokšdama pa- 
klausti savaime suprantamo dalyko, nukreipė akis nuo Sent 

Džeimso į Koterį, bet pamačiusi, kokie abudu susiraukę, nu- 
tylėjo. Vis dėlto pamatė, kad Koteris nori kažką pridurti. 
Regis, jis laukė, kol Sent Džeimsas ką nors pasakys, kad 
galėtų prabilti pats. Bet Sent Džeimsas tik perbraukė ranka 
savo neklusnius juodus plaukus. Koteris mindžikavo. 

— Tai i1msiuos darbo. - Linktelėjęs išėjo iš kambario, bet 
atrodė, kad jo pečius slegia sunki našta, o kojas vos velka. 

— Norėčiau, kad paaiškintum, - tarė ledi Helena. - De- 
borą iš oro uosto parveš Tomis. Tomis. Kodėl ne tu? 

Tai buvo visiškai suprantamas klausimas. Tomas Linlis, 
lordas Ašertonas, buvo senas ir Sent Džeimso, ir ledi Hele- 
nos draugas, beveik bendradarbis, nes pastaruosius dešimt 
metų dirbo Naujojo Skotland Jardo kriminaliniame skyriu- 
je. Pasitarti tiek asmeniniais, tiek profesiniais klausimais 
jis dažnai užsukdavo į Sent Džeimso namus Čeino gatvėje. 
Bet kada, velniai rautų, mąstė Helena, jis taip artimai susi- 
pažino su Debora Koter, kad pasitiks ją oro uoste, grįžusią 
po studijų? Ramiai skambina tėvui, praneša dėl visko suta- 
ręs, lyg būtų... kas, po velnių, Tomis yx2 Deborai? 

— Jis skrido pas ją į Ameriką, - atsakė Sent Džeimsas. - 
Ne kartą. Tau niekad apie tai nekalbėjo, Helena? 

— O varge... - Ledi Helena sumišo. - Iš kur žinai? Debo- 
ra tikrai tau nepasakojo. O Tomis žino, kad tu visada... 

— Pernai pasisakė Koteris. Man atrodo, kad jis, kaip ir 
kiekvienas tėvas, kurį laiką svarstė, kokie Tomio ketinimai. 

Sausu, dalykišku tonu jis atskleidė kur kas daugiau, ne- 
gu pasakydamas tiesiai. Jai suspaudė širdį. 

— Kokie baisūs tau turbūt buvo šie treji metai be jos? 

Sent Džeimsas prisitraukė dar vieną mikroskopą ir ėmė 
atsidėjęs krapštyti dulkelę, kuri, rodos, atkakliai kabinosi į 
okuliarą. 

Ledi Helena stebėjo jį; aiškiai matė, jog laikas ir apgailė- 
tinas luošumas pasistengė, kad kiekvienais metais jis vis 

mažiau jaustųsi esąs vyras. Norėjo pasakyti jam, kad netei- 
singa ir nesąžininga taip apie save manyti. Norėjo pasakyti, 
kad nesvarbu. Bet tai padariusi, pavojingai priartėtų prie 
gailesčio, 0 ji nenorėjo jo užgauti užuojauta, kurios jam ne- 
reikia. 

Apačioje trinktelėjus lauko durims, pasinaudojo proga ne- 
prabilti. Paskui pasigirdo greiti Žingsniai. Jie nestabtelėję 
kaukšėjo laiptais per tris aukštus, skelbdami, kad ateina vie- 
nintelis asmuo, turintis pakankamai energijos per tokį trum- 
pą laiką įveikti tokiam statumui. 

— Panašu į Sidni, - pasakė Sent Džeimsas prieš pat įsi- 
veržiant į kambarį jaunesnei seseriai. 

— Žinojau, kad tave čia rasiu, —- pareiškė Sidni Sent 
Džeims, pakštelėdama jam į skruostą. Klestelėjo ant tabu- 
retės ir, užuot pasisveikinusi su brolio bendradarbe, pasa- 
kė: - Dievinu šią suknelę, Helena. Nauja? Kaip tau pavyks- 
ta taip atrodyti penkiolika po keturių? 

— Kalbant apie išvaizdą... - Sent Džeimsas išpūtė akis į 
neįprastą sesers apdarą. 

— Odinės kelnės, —- nusijuokė Sidni. - Ką sau manai? Dar 
turiu kailinius, bet juos palikau pas fotografą. 

— Gana šiltas komplektas vasarai, - tarė ledi Helena. 

— Tiesiog nepakenčiamas, - džiugiai pritarė Sidni. - Nuo 
ryto dešimtos jie laikė mane ant Alberto tilto vienom odi- 
nėm kelnėm ir kailiniais. Patupdė ant penkiasdešimt pir- 
mųjų metų laidos taksi su vairuotoju - kad taip man kas nors 
paaiškintų, 1š kur jie gauna vyrus modelius, - o tas gašliai 
spoksojo į mane it koks iškrypėlis. Aha, 1r dar šen ten 
šmėkščiojo nuoga natūra. Tiesiai pasakius, mano nuoga na- 
tūra. Vairuotojas tik dėbsojo lyg Džekas Skerdikas. Šiuos 
marškinius pasiskolinau iš techninio personalo. Kol kas bai- 
gėm, tai nutariau užlėkti. - Ji smalsiai apžvelgė kambarį. — 
Taigi. Po keturių. Kur arbata? 

Sent Džeimsas kryptelėjo galva į paketą, kurį ledi Hele- 
na paliko atremtą į sieną. 

— Šiandien užklupai mus ne kovos parengtyje. 

— Šįvakar grįžta Debora, Side, - tarė ledi Helena. - Ar 
žinojai? 

Sidni veidas nušvito. 

— Pagaliau grįžta? Pakete turi būti jos nuotraukos. Nuo- 
stabu! Užmeskim akį. - Ji nušoko nuo taburetės, pakratė 
paketą, lyg tai būtų ankstyva kalėdinė dovana, 1r džiaugs- 
mingai puolė išvynioti. 

— Sidni, - sudraudė ją Sent Džeimsas. 

— Eik sau. Juk žinai, kad ji nepyks. - Sidni numetė stan- 
dų rudą popierių, atrišo juodo aplanko virveles ir paėmė vir- 
šutinę nuotrauką. Apžiūrėjusi švilptelėjo pro dantis. - Vieš- 
patie, ta mergytė dar labiau įsimiklino darbuotis fotoapara- 
tu. — Ji padavė fotografiją ledi Helenai ir toliau žiūrinėjo kitas 
iš šūsnies. 

Aš 17 vonia. Tie trys žodžiai buvo pakeverzoti nuotrau- 
kos apačioje. Tai buvo pačios Deboros, beveik nusisukusios 
nuo fotoaparato, aktas. Ji sumaniai sukūrė kompoziciją: ne- 
gilus dubuo su vandeniu; švelnus nugaros linkis; staliukas 
greta, ant jo ąsotis, šepečiai ir šukos; ant kairės rankos, kai- 
rės kojos ir peties srūva blausi šviesa. Pati pozuodama, to- 
toaparatu ji atkūrė Dega Po vonios. Nuotrauka buvo graži. 

Ledi Helena pakėlė akis ir pamatė, kaip Sent Džeimsas 
linktelėjo lyg žavėdamasis ja. Jis grįžo prie savo prietaisų 1r 
ėmė rūšiuoti išvadų krūvą. 

- Žinojot? Ar jūs žinojot? - nekantriai klausinėjo Sidni. 

— Ką žinojom? - paklausė ledi Helena. 

— Kad Debora susikukavo su Tomiu. Tomiu Linliu! Norit 
tikėkit, norit ne, man sakė mamos virėja. Anot jos, Koteris 
baisiai siunta. Garbės žodis, Saimonai, atvesk Koterį į pro- 
tą. Nors ne, atvesk į protą Tomį. Manau, jis pasielgė labai 

negražiai, išsirinkdamas ne mane, o Debę. - Ji vėl įsitaisė 
ant taburetės. —- Prisiminiau. Turiu jums papasakoti apie Pi- 
terį. 

Ledi Helenai šiek tiek palengvėjo, kad pokalbio tema kei- 
Čiasi į gerąją pusę. 

— Piterį? — atėjo ji į pagalbą. 

— Tik įsivaizduokit, - sumataravo Sidni rankom, kad vaiz- 
das būtų dramatiškesnis. - Piteris Linlis ir naktinė peteliš- 
kė —- apsitaisiusi juodai, juodais palaidais plaukais it kokia 
turistė iš Transilvanijos, - Soho skersgatvyje nučiupti in /lag- 
vante delicto*! 

— Tomio brolis Piteris? — pasitikslino ledi Helena, žino- 
dama, kad Sidni linkusi nepaisyti esminių smulkmenų. - Ne- 
gali būti. Juk vasarai jis liko Oksforde? 

— Atrodo, užsiima dalykais, kur kas įdomesniais už stu- 
dijas. Velniop istoriją, literatūrą ir menus. 

— Apie ką tu kalbi, Sidni? — paklausė Sent Džeimsas, kai 
ji nušoko nuo taburetės ir kaip šunelis pradėjo šniukštinėti 
po laboratoriją. 

Ji įjungė ledi Helenos mikroskopą ir pažvelgė pro jį. 

— Nieko sau! Kas čia? 

— Kraujas, - tarė ledi Helena. - O Piteris Linlis? 

Sidni reguliavo židinio nuotolį. 

— Buvo... palaukit. Penktadienio vakaras. Taip, tikrai, nes 
penktadienį turėjau dalyvauti nykiose išgertuvėse Vest En- 
de ir tą vakarą mačiau Piterį. Ant žemės skersgatvyje. Be- 
sipliekiantį su prostitute! Ar neapsidžiaugtų Tomis, išgir- 
dęs apie tai? 

— Piteris visus metus šitaip džiugino Tomį, - tarė ledi 
Helena. 

— Piteris tai puikiai žino! — Sidni graudžiai pažvelgė į bro- 
lį. — O kaip arbata? Ar yra vilties? 


* Nusikaltimo vietoje (lot.). 

— Vilties visada yra. Baik savo epopėją. 

Sidni vyptelėjo. 

— Neką turiu bepridurti. Mudu su Džastinu užtikom Pi- 
terį Mušantis tamsoje su ta moterim. Tiesą sakant, jis talžė 
jai per veidą, ir Džastinas jį nuo jos atplėšė. Toji moteris — 
šiek tiek keista - prapliupo kvatotis. Žinoma, ją ištiko iste- 
rija. Bet mums dar nespėjus apžiūrėti, ar ji nesužalota, pa- 
bėgo. Piterį mes parvežėm namo. Į apleistą mažą butelį Vait- 
čapelyje, o ten, Saimonai, ant laiptų Piterio laukė pageltu- 
siom akim merga nešvariais mėlynais džinsais. - Sidni 
nusipurtė. - Šiaip ar taip, Piteris man nė žodžio nesakė nei 
apie Tomį, nei apie Oksfordą, nieko nesakė. Manau, sutri- 
ko. Neabejoju: jis ir nesapnavo, jog draugas gali užklupti 
besiraičiojantį skersgatvyje. 

— Ką tu ten veikei? - paklausė Sent Džeimsas. - Ar va- 
žiuoti į Soho sumanė Džastinas? 

Sidni vengė jo žvilgsnio. 

— Kaip manai, ar Debė nepadarytų mano nuotraukų seri- 
jos? Turėčiau paruošti naują komplektą, kai nusikirpau plau- 
kus. Tu apie tai nė žodžio nepasakei, Saimonai, o juk manie- 
ji trumpesni už tavo. 

Sent Džeimsas neleido, kad jam užkalbėtų dantį. 

— Tau dar negana Džastino Bruko? 

— Helena, ką manai apie mano plaukus? 

— Ką manai apie Bruką, Side? 

Sidni be žodžių atsiprašė ledi Heleną ir įžūliai nužvelgė 
brolį. Jų panašumas buvo nepaprastas, tokie pat juodi gar- 
banoti plaukai, tokie pat padžiūvę ereliški veido bruožai, to- 
kios pat mėlynos akys. Jie atrodė it atspindžiai kreivame 
veidrodyje: vieno gyvumą pakeitė antrojo nuolanki ramybė. 
Tai buvo ankstesnis ir vėlesnis, praeities ir dabarties at- 
vaizdai, sujungti akivaizdaus kraujo ryšio. 

Tačiau atrodė, kad Sidni žodžiai stengiasi tai paneigti. 

— Netupinėk aplink mane kaip perekšlė, Saimonai, - tarė ji. 

Sent Džeimsą staigiai pabudino kambary valandas išmu- 
šęs laikrodis. Trys. Valandėlę apsvaigęs —- pusiau miegoda- 
mas, pusiau pabudęs — svarstė, kur atsidūrė, kol pagaliau 
skausmingai pažadino mėšlungio sutrauktas sprando rau- 
muo. Krustelėjo kėdėje ir atsistojo, judesiai buvo lėti, kūną 
lenkė prie žemės. Atsargiai atsitiesė, nuėjo prie kabineto 
lango ir pažvelgė į Čeino gatvę. 

Meėnesiena pasidabravo medžių lapus, užliejo restauruo- 
tus namus priešais, Karlailio muziejų ir bažnyčią ant kam- 
po. Per pastaruosius kelerius metus paupio apylinkėse pra- 
sidėjęs atgimimas išplėšė jas iš bohemiškos praeities ir nu- 
vedė į nežinomą ateitį. Sent Džeimsui tai be galo patiko. 

Jis nuėjo atgal prie kėdės. Greta jos ant stalo apvalioje 
taurėje buvo per pirštą likę brendžio. Išgėrė jį, išjungė švie- 
są, išėjo iš kabineto ir pasuko siauru koridorium prie laiptų. 

Lėtai lipo jais, vilkdamas paralyžiuotą koją, užgulęs tu- 
rėklus, įsitempęs nuo to negyvo svorio. Papurtė galvą, al- 
siai niekindamas savo vienišą užgaidų kvailiojimą Deborai 
grįžus. 

Koteris jau kelios valandos buvo parvažiavęs iš oro uos- 
to, bet jo duktė užsuko tik trumpam ir visą laiką praleido 
virtuvėje. Iš savo kabineto Sent Džeimsas girdėjo Deboros 
juoką, jos tėvo balsą, šuns lojimą. Jam net pavyko įsivaiz- 
duoti, kaip katinas nušoka nuo palangės jos pasveikinti. Šei- 
myninis susitikimas truko pusę valandos. Debora net neuž- 
suko pasisveikinti — vietoj jos į kabinetą įžengė Koteris ir 
nesmagus pranešė, kad Debora vėl išvažiavusi su lordu 
Ašertonu. Tomu Linliu. Seniausiu Sent Džeimso draugu. 

Koterio sutrikimas dėl Deboros elgesio tik blogino ir šiaip 
nemalonią padėtį. 

— Sakė, užtruks neilgai, - mikčiojo Koteris. - Sakė, tuoj 
pat grįš. Sakė, kad... 

Sent Džeimsas norėjo jį nutildyti, tik nežinojo, kaip. Iš- 

sisuko pasižiūrėdamas, kiek laiko, 1r pareikšdamas, jog ke- 
tina eiti miegoti. Koteris paliko jį ramybėje. 

Žinodamas, kad užmigti nepavyks, jis liko kabinete, ban- 
dė stumti laiką skaitydamas mokslinį žurnalą; bėgo valan- 
dos, jis tebelaukė, kol ji grįš. Sveikas protas spyrėsi, kad 
jiems susitikti nebėra prasmės. Kvailumas įtemptais ner- 
vais troško to susitikimo. 

Koks idiotizmas, pamanė jis, tebekopdamas laiptais. Bet 
kūnas, lyg priešindamasis proto paliepimui, suko ne jo, o 
Deboros miegamojo viršutiniame aukšte pusėn. Durys bu- 
vo atlapotos. 

Tai buvo mažas, kuo pakliuvo apstatytas kambarys. Į sie- 
ną rėmėsi su meile atnaujinta ąžuolinė spinta nevienodo 11- 
gio kojom. Ant panašaus tualetinio staliuko stovėjo vieniša 
fajanso vaza rausvu kraštu. Grindis dengė ovalinis kadaise 
ryškių spalvų kilimas, Deboros motinos išaustas dešimt mė- 
nesių prieš mirtį. Prie lango stovėjo siaura žalvarinė lova, 
kurioje ji miegojo nuo vaikystės. 

Trejus metus, ko! Deboros nebuvo, Sent Džeimsas ne- 
kėlė kojos į šį kambarį. Dabar nenorom įžengė ir nuėjo prie 
atviro lango, kur švelnus vėjelis šiureno baltas užuolaidas. 
Net taip aukštai užuodė gėlių, pasodintų apačioje, sode, kva- 
pą. Jis buvo silpnas, it neryškus nakties drobės fonas. 

Kol jis gardžiavosi švelniu aromatu, iš už Čeino gatvės 
kampo į Viešpatystės aikštę grakščiai įplaukė sidabrinis au- 
tomobilis ir sustojo greta senųjų sodo vartų. Sent Džeim- 
sas atpažino „Bentley“ ir jo vairuotoją — šis atsisuko į jauną 
moterį, sėdinčią greta, ir apkabino. 

Meėnesiena, pirmiau apšvietusi gatvę, apšvietė ir auto- 
mobilio vidų. Sent Džeimsas žiūrėjo - negalėjo atsitraukti 
nuo lango, net jei būtų norėjęs, bet ir nenorėjo, - kaip švie- 
siaplaukė Linlio galva palinko prie Deboros. Ji pakėlė ran- 
ką, pirštais ieškodama iš pradžių jo plaukų, paskui veido, ir 
prisitraukė jį prie kaklo, prie krūtinės. 

Sent Džeimsas nenorom nusuko akis nuo automobilio į 
sodą. Hiacintai, pentiniai, laibeniai, pamanė jis. Klivijas rei- 
kia išrauti. Darbo yra. Reikia tuo pasirūpinti. Bet negi sodo 
rūpesčiais apgausi širdį? 

Jis pažinojo Deborą nuo pat gimimo. Ji buvo Sent Džeimso 
slaugytojo, tarno, liokajaus ir draugo vienu metu duktė, už- 
augusi tarp jo negausių šeimynykščių Čelsyje. Juodžiausiu 
gyvenimo laikotarpiu nuolat buvo šalia, ir tai gelbėjo nuo 
baisiausios nevilties. Bet dabar... 

Ji pasirinko, pamanė jis ir, priešindamasis tam suvokimui, 
bandė save įtikinti, kad nieko nejaučia, kad moka su tuo su- 
sitaikyti, kad moka pralaimėti, kad moka gyventi toliau. 

Perkirto laiptų aikštelę ir įėjęs į laboratoriją įjungė ga- 
lingą lempą, kuri metė šviesos ratą ant toksikologinės ata- 
skaitos. Valandėlę bandė skaityti dokumentą - apgailėtinas 
mėginimas atsikvošėti, bet išgirdo automobilio variklį ir ne- 
trukus apatiniame prieškambaryje — Deboros žingsnius. 

Jis įjungė kambaryje dar vieną lempą ir nuėjo prie durų 
jausdamas, kad jį suėmė drebulys, kad reikia kažką pasaky- 
ti, pasiteisinti, kodėl trečią valandą ryto nemiega ir visiškai 
apsirengęs. Bet galvoti nebuvo kada, nes Debora užlėkė laip- 
tais beveik taip pat greitai kaip Sidni, ir jų išsiskyrimui at- 
ėjo galas. 

Viršutinėje laiptų aikštelėje ji krūptelėjo jį pamačiusi. 

— Saimonai! 

Velniop taikstymąsi. Jis ištiesė ranką, ir ji atsidūrė jo glė- 
by. Visiškai suprantamas dalykas. Čia jos vieta. Jie abu tai 
suvokia. Nieko nebegalvodamas Sent Džeimsas palenkė gal- 
vą ieškodamas jos lūpų, bet pabučiavo tik plaukų kupetą. Jie 
aiškiai trenkė Linlio cigaretėmis, skausmingai primindami, 
kas ji buvo ir kas yra. 

Tas kvapas atvedė jį į protą, ir jis ją paleido. Pamatė, kad 
laikas ir atstumas jo akyse buvo padidinę jos grožį, priskyrę 

fizines savybes, kurių ji neturi. Pripažino tai, ką visada ži- 
nojo. Debora nėra tradicinė gražuolė. Ji neturi nei švelnių, 
aristokratiškų Helenos, nei įžūlių Sidni bruožų. Tačiau ji skli- 
dina nuoširdumo ir meilės, nuovokumo ir sąmojo, savybių, 
kurias išduoda gyva išraiška, vario spalvos plaukų chaosas, 
strazdanom aptaškyta nosis. 

Bet ji buvo pasikeitusi. Per liesa - nesuprantama, lyg per 
išorinę ramybę persišviestų apgaulingos gailesčio gyslos. 
Vis dėlto prakalbino jį beveik taip kaip visada. 

— Dirbai iki vėlumos? Juk ne manęs laukei? 

— Tik tokiu būdu man pavyko nuvaryti gulti tavo tėvą. Jis 
manė, kad Tomis jau šiąnakt gali tave pagrobti. 

Debora nusijuokė. 

— Toks jau tėčio būdas. Tu irgi taip manei? 

— Tomis būtų kvailys, jei to nepadarytų. 

Sent Džeimsas stebėjosi bjauriu dviveidiškumu, kurį slė- 
pė jų žodžiai.Vienu greitu apsikabinimu jie dailiai apėjo prie- 
žastis, dėl kurių Debora išvyko 1š Anglijos, lyg būtų sutarę 
palaikyti senuosius santykius, nors jie niekada nebegrįš. Ta- 
čiau šią akimirką netgi netikra draugystė buvo geriau už 
išsiskyrimą. 

— Aš tau kai ką turiu. 

Jis per laboratoriją nusivedė ją prie tamsiojo kambarėlio 
1r atidarė duris. Ji pakėlė ranką prie jungiklio, 1r Sent Džeim- 
sas išgirdo, kaip aiktelėjo iš nuostabos išvydusi naują spal- 
votą didintuvą vietoj nespalvoto senojo. 

— Saimonai! - Ji iš vidaus prikando lūpą. - Tai... Koks tu 
geras... Iš tiesų... nereikėjo... ir netgi laukei manęs. - Jos 
veidą it negražūs nykščių atspaudai išmušė raudonis, pri- 
mindamas, kad Debora nusiminusi niekad nemoka apsime- 
tinėti. 

ą Durų rankena jo rankoje atrodė neįprastai šalta. Nepai- 
sydamas praeities, Sent Džeimsas manė, kad dovana ją nu- 

džiugins. Nenudžiugino. Kažkodėl pirkdamas ją jis netyčia 
peržengė žodžiais neišsakytą ribą tarp jų. 

— Norėjau kaip nors pasveikinti tave grįžus į namus, — 
tarė jis. Ji nieko neatsakė. - Mes tavęs pasiilgom. 

Debora perbraukė ranka per didintuvą. 

— Prieš kelionę surengiau Santa Barbaroje savo parodą. 
Ar žinojai? Ar Tomis pasakojo? Aš jam skambinau, nes tai, 
na, lyg išsipildžiusi svajonė. Žmonės ateina, jiems patinka, 
ką mato. Net perka... Kaip aš džiaugiausi. Visus atspaudus 
padariau mokyklos didintuvu ir, prisimenu, svarsčiau, iš ko 
nusipirksiu naujus fotoaparatus, kurių man reikia, ir... O tu 
nupirkai. — Ji apžiūrėjo tamsųjį kambarėlį, butelius su che- 
mikalais, reikmenų dėžutes, naują fiksažo vonelę. Pridėjo 
pirštus prie lūpų. — Tu viskuo pasirūpinai. Oi, Saimonai, tai 
daugiau nei... Aš tikrai nesitikėjau. Viskas... viskas kaip tik 
tai, ko man reikia. Dėkui. Labai. Pažadu kasdien atvažiuoti 
čia dirbti. 

— Atvažiuoti? — Sent Džeimsas staiga prikando liežuvį su- 
vokęs, kad turėjo susiprasti, kai pamatė juos drauge auto- 
mobilyje. 

— Tai tu nežinai? — Debora išjungė šviesą ir grįžo į labo- 
ratoriją. - Aš turiu butą Pedingtone. Tomis jį man surado 
balandžio mėnesį. Jis tau nesakė? Tėtis nesakė? Rytoj aš 
ten išsikeliu. 

— Rytoj? Jau dabar? Šiandien? 

— Tikrai turbūt jau šiandien, ar ne? Ir abu būsime nusi- 
varę, jei nors kiek nenumigsim. Taigi labanakt. Ir dėkui tau, 
Saimonai. Dėkui. - Ji glustelėjo skruostu jam prie veido, 
spustelėjo ranką ir išėjo. 

Tai šitaip, pamanė Sent Džeimsas, įbedęs negyvą žvilgs- 
nį į nueinančiąją. 

Jis pasuko prie laiptų. 

Savo kambaryje ji girdėjo, kaip jis eina. Debora, stovė- 
dama vos per du žingsnius nuo uždarytų. durų, klausėsi, kaip 
jis pamažu stumiasi pirmyn. Šis garsas buvo įsirėžęs jai į 
atmintį, jis persekios ją iki mirties. Lengvai nusileidžia svei- 
koji koja, sunkiai dunksteli paralyžiuotoji. Turėklais slenka 
ranka, sugniaužta į kietą, net pabalusį kumštį. Jis gaudo orą, 
kad išlaikytų nepatikimą pusiausvyrą. Ir visa tai daro nieko 
nesakančiu veidu. 

Ji palaukė, ko! išgirdo, kaip aukštu žemiau užsidarė jo kam- 
bario durys, tada atsitraukė nuo savųjų ir pasuko - nes neži- 
nojo, kad visiškai neseniai taip pat elgėsi jis, - prie lango. 

Treji metai, pamanė ji. Nebegalėtų atrodyti labiau suly- 
sęs, nusikamavęs ir nesveikas, o visiškai negražiame nesi- 
derinančių linijų ir kampų veide įsirėžė kančios istorija. 
Plaukai, kaip visada, per ilgi. Prisiminė, kokie jie švelnūs 
tarp pirštų. Neramios akys, kalbančios jai netgi tada, kai jis 
tyli. Burna, švelniai apžiojanti jos lūpas. Jautrios rankos, me- 
nininko rankos, jos glostė jai veidą; jos ją apkabino. 

— Ne. Daugiau ne. 

“ Debora ramiai sušnibždėjo šiuos žodžius brėkštančiai die- 
nai. Nusisukusi nuo lango, nutraukė nuo lovos užtiesalą ir 
nenusirengusi atsigulė. 

Negalvok apie tai, įsakė sau. Negalvok apie nieką. 

2 skyrius 


Ki, visada, sapnavo tą patį 


nelemtą sapną: kad kulniuoja iš Bakbarou į Grindeil Tarną 
lyjant lietui, gaivinančiam ir skaidriam, kokio tikrovėje ne- 
gali būti. Kopė į uolienų atodangas, lengvai bėgo viržiais 
apaugusia dykyne, nudulkėjo nuo kalno ir dusdamas, juok- 
damasis atsidūrė apačioje prie vandens. Buvo linksma, šir- 
dis daužėsi nuo bėgimo, kraujas tvinkčiojo kojose, galėjo 
prisiekti, kad-jaučia tai - nors miega. 

O paskui bjauriai krūptelėdamas pabudo košmare. Gulė- 
jo lovoje, žiūrėjo į lubas, troško, kad neviltis virstų abejin- 
gumu. Bet jam niekad nepavykdavo nepaisyti skausmo. 

Atsidarė miegamojo durys, įėjo Koteris, nešdamas pa- 
dėklą su arbata. Padėjo jį ant staliuko prie lovos, budriai 
stebėdamas Sent Džeimsą, paskui nuėjęs atitraukė užuo- 
laidas. 

Ryto šviesa per akių obuolius nukrėtė smegenis it elek- 
tros srovė. Sent Džeimsas pajuto, kaip mėšlungiškai sutrūk- 
čiojo kūnas. 

— Paduosiu vaistų, - tarė Koteris. Stabtelėjo prie lovos 
tik įpilti Sent Džeimsui puodelio arbatos ir dingo gretima- 
me kambaryje. 

Likęs vienas, Sent Džeimsas nenoromis atsisėdo krūp- 
čiodamas nuo skylančios galvos baisiai paaštrintų garsų. Už- 

darant vaistinėlę, jam pasigirdo šautuvo šūvis, atsukus vo- 
nios čiaupą - garvežio kriokimas. Su buteliuku rankoje grį- 
žo Koteris. 

— Dviejų pakaks. — Jis padavė tabletes ir nieko nebesa- 
kė, kol Sent Džeimsas jas nurijo. Paskui nerūpestingai pa- 
klausė: - Ar vakar vakare matėt Debę? 

Koteris grįžo į vonios kambarį, lyg atsakymas jam būtų 
nelabai svarbus; Sent Džeimsas žinojo, kad jis tenai tikrina 
vandens, besiliejančio į vonią, karštumą. Tai buvo visiškai 
nereikalinga paslauga, veiksmas, visų pirma skirtas įtikin- 
ti, kad Koteris iš tiesų paklausė lyg tarp kitko. Jis žaidė „tar- 
ną ir poną“, žodžiais ir veiksmais dėdamasis abejingas. 

Sent Džeimsas prisikrovė į arbatą cukraus ir nurijo kelis 
gurkšnius. Atsilošė ant pagalvių laukdamas, kol pradės veikti 
vaistai. 

Prie vonios kambario durų vėl pasirodė Koteris. 

— Taip. Mačiau. 

— Mažumą pasikeitusi, teisybė? 

— Reikėjo to tikėtis. Jos ilgai nebuvo. - Sent Džeimsas 
dar įsipylė į.arbatos. Prisivertė pažvelgti Koteriui į akis. 
Ano veide atsispindėjęs ryžtas rodė, jog jei Sent Džeimsas 
dar ką nors pridurs, jo žodžiai bus suprasti kaip kvietimas 
išpasakoti dalykus, kurių šis visiškai nenori išgirsti. 

Tačiau Koteris nesitraukė iš tarpdurio. Pokalbis atsidū- 
rė aklavietėje. Sent Džeimsas pasidavė. 

— Kas atsitiko? 

— Lordas Ašertonas ir Debė. - Koteris susiglostė retus 
plaukus. - Žinojau, kad Debė kada nors susiras vyrą, pone 
Sent Džeimsai. Aš ne kvailys, suprantu, kas yra gyvenimas. 
Bet žinodamas, ką ji visada jautė... na, tarkim, aš maniau, 
kad... —Koterio pasitikėjimas susvyravo. Jis nuėmė nuo ran- 
kovės pūkelį. - Man labai dėl jos neramu. Ko nori iš Debės 
toks vyras kaip lordas Ašertonas? 

Žinoma, vesti ją. Atsakymas atėjo į galvą nesąmoningai, 
bet balsu Sent Džeimsas to nepasakė, nors ir žinojo, kad 
tada Koteris atgautų dvasios ramybę. Užuot tai pasakęs, pa- 
juto, kad nori įspėti dėl Linlio būdo. Kaip smagu būtų pa- 
vaizduoti seną draugą nelyginant kokį Dorianą Grėjų. Jis pa- 
sibjaurėjo tokiu noru. Pasitenkino pasakydamas: 

— Veikiausiai yra ne taip, kaip manot. 

Koteris perbraukė pirštu per durų staktą, lyg žiūrėtų, ar 
neapdulkėjusi. Linktelėjo, bet iš veido neatrodė įtikintas. 

Sent Džeimsas paėmė ramentus ir atsistojo. Pasuko į ki- 
tą kambario galą vildamasis, kad Koteris susipras ir baigs 
pokalbį. Bet nieko panašaus. 

— Debė susirado butą Pedingtone. Ar sakė? Lordas Ašer- 
tonas išlaiko ją it kokią šliundrą. 

— Tikrai ne, - atsakė Sent Džeimsas ir susijuosė Koterio 
paduotą chalatą. 

— Tai iš kur ji gavo pinigų? - nenurimo Koteris. - Kas 
moka už butą, jei ne jis? 

Sent Džeimsas nuėjo į vonios kambarį, nes iš vandens 
kliokimo suprato, kad Koteris susijaudinęs užmiršo, jog vo- 
nia sparčiai pilnėja. Užsuko čiaupus ir pabandė pokalbį baigti. 

— Turit su ja pasikalbėti, Koteri, jei taip manot. Nusira- 
minkit. 

— Manau? Jūs irgi taip manot, neverta ginčytis. Iš veido 
aiškiausiai matyti. - Koteris įsismagino. - Bandžiau pasikal- 
bėti su mergaite. Bet nepavyko. Vakar vakare išlėkė su juo, 
man nespėjus nė prasižioti. Šį rytą irgi. 

— Jau? Su Tomiu? 

— Ne. Šį kartą viena. Į Pedingtoną. 

— Nueikit pas ją. Pasišnekėkit. Galbūt ji nudžiugs, kad 
pasitaikė proga valandėlę pabūti su jumis vienai. 

Koteris praėjo pro jį ir pradėjo pernelyg rūpestingai dė- 
lioti skutimosi įrankius. Sent Džeimsas budriai stebėjo nu- 
jausdamas, kad blogiausia dar prieš akis. 

— Rimtai, nuoširdžiai pasikalbėti. Kaip tik to ir reikia. 
Bet ne man kalbėtis su mergaite. Tėvas - per daug artimas 
žmogus. Suprantat, kur suku. 

Jis iš tiesų suprato. 

— Negi siūlot... 

— Debė jus myli. Visada mylėjo. - Koterio mina rodė, kad 
jis nepalenkiamas. Nevengė emocinio šantažo, jei taip galė- 
jo priartėti prie jo - ir Sent Džeimso - trokštamo tikslo. — 
Kad taip įspėtumėt mergaitę. Tai viskas, ko prašau. 

Įspėti? Kokiais žodžiais? Neprasidek su Tomiu, Debora. 
Jei brasidesi, ko gero, tabsi j0 žmona. Apie tai negali būti nė 
kalbos. 

— Tik žodelį, - niauzgė Koteris. - Ji pasitiki jumis. Kaip 
1r aš. 

Sent Džeimsas užgniaužė nevilties atodūsį. Velniai pa- 
rautų neabejotiną Koterio ištikimybę ligos metais. Kurių ga- 
lų jis šitam žmogui tiek skolingas? Kada nors ateina laikas 
atsilyginti. 

— Puiku, - tarė Sent Džeimsas. - Gal spėsiu šiandien, jei 
turit jos adresą. 

— Turiu, —- atsakė Koteris. - Ir pamatysit, Debė apsi- 
džiaugs išgirdusi jūsų žodžius. 

Kurgi ne, kandžiai nusišaipė Sent Džeimsas. 


Pastatas, kuriame buvo Deboros butas, vadinosi „Šruz- 
berio kiemo butai“. Sent Džeimsas lengvai jį rado Sasekso 
Soduose, įspraustą tarp dviejų aptriušusių nakvynės namų. 
Jis buvo neseniai restauruotas, iš priekio aptvertas geleži- 
ne tvorele, o prie durų vedė siauras betonuotas takelis, ku- 
rio gale buvo tarsi urvo anga į papildomus butus, esančius 
žemiau gatvės. 

Sent Džeimsas paspaudė mygtuką prie Koter pavardės. 
Pasigirdo signalas, ir jis buvo įleistas į mažą vestibiulį bal- 
tom ir juodom plytelėm išklotomis grindimis. Kaip ir pasta- 

to išorė, jos buvo nepriekaištingai švarios, o silpnas anti- 
septiko kvapas skelbė, kad ir toliau ketina tokios likti. Bal- 
dų nebuvo, tik pirmojo aukšto butų koridoriuje švietė du- 
rys Su apdairiai užkabinta ranka rašyta iškaba concierge* — 
lyg užsienietiškas žodis teiktų pastatui daugiau orumo - ir 
liftas. 

Deboros butas buvo viršutiniame aukšte. Kildamas Sent 
Džeimsas mąstė apie absurdišką padėtį, kurioje atsidūrė dėl 
Koterio. Debora jau suaugusi. Kažin ar jai patiks, jei kas 
nors ims kištis į jos gyvenimą. O jau jo kišimasis tikrai ne- 
patiks. 

Pabeldus ji iškart atidarė duris, lyg visą popietę daugiau 
nieko neveikė, tik laukė, kol jis ateis. Tačiau jos išraiška iš 
svetingos virto nustebusia ir ji valandėlę vos pastebimai dve- 
jojo, paskui atsitraukė nuo durų, įleisdama jį. 

— Saimonai! Man nė į galvą neatėjo... - Sveikindamasi 
padavė ranką, regis, pamanė, kad taip netinka, ir ją nulei- 
do. - Kaip tu mane nustebinai. Aš laukiau... 1š tiesų... tu 
tik... Oi, ką čia pliauškiu? Prašom į vidų. 

Žodis butas buvo per skambus jos naujajam būstui pava- 
dinti, jis veikiau panėšėjo į ankštą kambarėlį. Vis dėlto įdėta 
nemažai pastangų, kad būtų jauku. Sienos nudažytos žals- 
vais dažais, gaiviais it pavasaris. Prie vienos stovi palmių plau- 
šų lova, užtiesta ryškia, marga lovatiese, apkrauta siuvinė- 
tom pagalvėlėm. Ant kitos kabo Deboros nuotraukų serija, 
kurios Sent Džeimsas nebuvo matęs, ir suprato, kad ji at- 
spindi mokymosi Amerikoje pasiekimus. Iš stereofoninio gro- 
tuvo prie lango sklido tyli muzika. Debiusi. Fauno bopbiete. 

Sent Džeimsas atsisuko ko nors pasakyti apie kambarį — 
kaip jis skiriasi nuo paaugliškai sujaukto stiliaus jo namų 
miegamajame, — ir pastebėjo mažutę nišą į kairę nuo durų. 


*Durininkas (branc.). 

Joje tilpo virtuvėlė su mažuliu staliuku, ant kurio stovėjo 
porcelianinis arbatos servizas. Stalas buvo padengtas dviem. 

Turėjo suprasti tą akimirką, kai ją išvydo. Jai nebūdinga 
vidury dienos slampinėti plona vasarine suknele vietoj įpras- 
tinių mėlynų džinsų. 

— Tu lauki svečių. Atleisk. Turėjau paskambinti. 

— Man dar neįvedė telefono. Nesvarbu. Tikrai. - Ranka 
apvedė kambarį. —- Ką pasakysi? Patinka? 

Jis pamanė, kad butukas iš pažiūros maždaug atitinka pa- 
skirtį: ramybės ir moteriškumo kupinas kambarys, kuria- 
me vyras panorėtų prigulti jai prie šono, užmiršti dienos 
rūpesčius dėl sekso malonumų. Tačiau vargu ar tokio atsa- 
kymo iš jo tikisi Debora. Kad nereikėtų nieko sakyti, jis 
priėjo prie nuotraukų. 

Nors ant sienos kabojo daugiau kaip tuzinas, jos buvo 
sugrupuotos taip, kad į akis kristų įspūdingas nespalvotas 
vyro portretas; jis stovėjo nugara į fotoaparatą,pasukęs galvą 
profiliu, plaukai ir oda — raibuliuojantys it vanduo - ryškiai 
išsiskyrė juodame fone. 

— Tomis fotogeniškas. 

Debora priėjo. 

— Tikrai, ar ne? Stengiausi išryškinti raumenis. Tačiau 
nesu įsitikinusi, ar pavyko. Gal apšvietimas netinkamas. Ne- 
žinau. Kartais patinka, kartais manau, kad subtili lyg pasinė 
nuotrauka. 

Sent Džeimsas nusišypsojo. 

— Tu vis tokia pat sau griežta, Debora. 

— Gal ir taip. Amžinai viskuo nepatenkinta. Taip jau yra. 

— Sakyčiau, nuotrauka puiki. Tavo tėvas pritartų. Atsi- 
vestume Heleną, kad išgirstum ir trečią nuomonę. Paskui 
atšvęstum savo sėkmę išmesdama nuotrauką lauk ir pareikš- 
dama, kad mes visi - beviltiški neišmanėliai. 

Ji nusijuokė. 

— Bent jau nereikalavau komplimentų. 

— Ne. Nereikalavai. - Jis vėl nusisuko į sieną. Trumpas 
pokalbio malonumas išgaravo. 

Greta nespalvoto portreto kabojo kitoks, aktas. Irgi Lin- 
lis, nuogas sėdintis ant senos geležinės lovos, ant klubų už- 
mesta suglamžyta paklodė. Pastatęs vieną koją, uždėjęs ran- 
ką ant kelio, jis žiūri į langą, kur nugara į fotoaparatą stovi 
Debora, saulės šviesa mirguliuoja ant jos apvalaus dešinio 
klubo. Lyg putos vilnija geltonos užuolaidos, be abejo, sle- 
piančios kabelinį fotoaparato jungiklį, antraip ji nebūtų ga- 
lėjusi fotografuoti. Nuotrauka atrodė visiškai natūrali, lyg ji 
būtų pabudusi Linliui prie šono ir pasinaudojusi ta šviesa, 
užuolaidų ir ryto dangaus kontrastu. 

Sent Džeimsas spoksojo į nuotrauką stengdamasis apsi- 
mesti, kad vertina ją kaip meno kūrinį, ir visą laiką jausda- 
mas, kaip ji patvirtina, jog Koteris įspėjo tiesą apie Deboros 
santykius su Linliu. Nors Sent Džeimsas vakar naktį matė 
juos kartu automobilyje, bet dabar suprato, kad ant menku- 
čio siūlelio tebekabėjo viltis. Siūlelis nutrūko jam prieš akis. 
Pažvelgė į Deborą. 

Ant jos skruostikaulių liepsnojo dvi raudonos dėmės. 

— Dieve, kokia aš nesvetinga šeimininkė. Gal norėtum 
ko nors išgerti? Džino su toniku? Turiu ir viskio. Ir arbatos. 
Turiu arbatos. Baisybę arbatos. Ketinau... 

— Ne. Nieko. Tu lauki svečio. Aš negaišinsiu. 

— Pasilik arbatos. Galiu pastatyti dar vieną puodelį. - Ji 
nuėjo į mažulytę virtuvę. 

— Nereikia, Debora, - greit pasakė Sent Džeimsas, įsivaiz- 
davęs, kaip nesmagu bus gerti arbatą ir kramsnoti trupini- 
nius sausainius, kai Debora su Linliu, mandagiai jį šnekinda- 
mi, tik ir svajos, kad jis greičiau dingtų. - Taip negerai. 

Debora sustingo prie indaujos su puodeliu ir lėkštute ran- 
koje. 

— Negerai? Ką tu nori pasakyti? Tai bus tik... 

— Paklausyk, mažule. - Jis troško greičiau viską iškloti, 
atlikti savo apgailėtiną pareigą, įvykdyti jos tėvui duotą pa- 
žadą 1r išeiti. - Tėvas dėl tavęs nerimauja. 

Labai lėtai Debora padėjo lėkštutę, paskui dar atsargiau — 
puodelį. Pristūmė juos prie stalo krašto. 

— Aišku. Tu čia tėvo pasiuntinys, ar ne? Neįsivaizdavau 
tavęs tokiam vaidmeny. 

— Pažadėjau jam pasikalbėti su tavim, Debora. 

Sulig tais žodžiais — gal kad jo tonas pasikeitė - išvydo, 
jog jos skruostai dar tamsiau nuraudo. Ji sučiaupė lūpas. 
Nuėjo prie lovos, atsisėdo ir sukryžiavo rankas. 

— Gerai. Drožk. 

Sent Džeimsas aiškiai pamatė, kad jos veidas plykstelė- 
jo pykčiu. Išgirdo pirmąsias irzlias gaideles jos balse. Bet 
nusprendė nieko nepaisyti ir užbaigti reikalą, dėl kurio at- 
ėjo. Tikino save, kad taip elgtis jį paakino Koteriui duotas 
pažadas. Duodamas žodį įsipareigojo ir išeis tik įsitikinęs, 
kad Koterio būgštavimus kuo aiškiausiai išdėstė jo dukrai. 

— Tėvas nuogąstauja dėl tavęs ir Tomio, - pradėjo kalbą, 
kaip jam atrode, deramu tonu. 

— O tu? — gudriai atkirto ji. — Tu irgi nuogąstauji? 

— Tai neturi su manim nieko bendro. 

— A. Turėjau susiprasti. Na, kai pamatei mane - ir bu- 
tą, — ar pateiks: ataskaitą, pateisinančią tėčio būgštavimus? 
O gal tikrinama turiu atlikti kokią nors užduotį? 

— Tu neteisingai supratai. 

— Atėjai pašniukštinėti, kaip aš elgiuosi. Ką gi neteisin- 
gai supratau? 

— Kalbama ne apie tavo elgesį, Debora. - Jis pasiruošė 
gintis, jautėsi baisiai nesmagiai. Nemanė, kad pokalbis ši- 
taip pakryps. —- Tiktai tavo santykiai su Tomuu... 

Ji pašoko. 

— Deja, tai ne tavo reikalas, Saimonai. Gal mano tėvas 
tau tik tarnas, bet aš ne tarnaitė. Ir nebuvau tarnaitė. Iš kur 
ištraukei, kad gali čia ateiti ir kištis į mano gyvenimą? Kuo 
tu save laikai? 

— Žmogumi, kuriam tu rūpi, Debora. Puikiai žinai. 

— Žmogumi, kuriam... - užsikirto Debora. Sugniaužė 
kumščius, lyg norėtų užkimšti sau gerklę. Nepasisekė. — 
Žmogumi, kuriam 72piw2 Vadini save žmogumi, kuriam aš 
rūpiu? Nepasivarginęs parašyti nė vieno laiško per visus 
tuos metus, kai manęs čia nebuvo? Turėjau septyniolika me- 
tų. Žinai, ką tai reiškia? Ar nors kiek susigaudai, jei jau tau 
taip zėpbiu? — Ji svyruodama nuėjo į kitą kambario galą ir vėl 
staigiai atsisuko į jį veidu. — Ilgus mėnesius kasdien kaip 
1diotė — kaip kvailiukė — vyliausi išgirsti iš tavęs bent žode- 
lį. Atsakymą į mano laiškus. Bet ką! Raštelį. Atviruką. Per 
tėvą perduotą žinelę. Nesvarbu, ką, kad tiktai nuo tavęs. 
Bet negavau nieko. Nežinojau, kodėl. Negalėjau suprasti. 
Galų gale, kai sukaupiau pakankamai jėgų, tik ir laukiau ži- 
nios, kad vede: Heleną. 

— Vedžiau Heleną? - nepatikliai perklausė Sent Džeim- 
sas. Nemėgino svarstyti, kaip ir kodėl jų pokalbis taip greit 
virto ginču. - Dėl Dievo, kaip tau šovė į galvą? 

— O ką turėjau manyti? 

— Jei būtum turėjusi sveiko proto, būtum galėjusi prisi- 
minti, kas mus siejo, kai išvykai iš Anglijos. 

Ašaros 1štryško jai iš akių, bet Debora įtūžusi sumirksė- 
jo, kad jas sulaikytų. 

— O, iš tiesų galvojau apie tai. Kiekvieną vakarą, kiek- 
vieną rytą galvojau, Saimonai. Gulėdama lovoje, stengda- 
masi išgalvoti bent vieną tinkamą dingstį gyventi toliau. Gy- 
vendama tuštumoje. Gyvendama pragare. Tau malonu gir- 
dėti? Dabar patenkintas? Ilgėdamasi tavęs. Norėdama tavęs. 
Tai buvo kankynė. Liga. 

— O Tomis - vaistai. 

— Būtent. Dėkui Dievui. O Tomis - vaistai. Taigi dink iš 
čia. Tuoj pat. Duok man ramybę. 

— Gerai, išeisiu. Nelabai derėsiu tokiame meilės lizdely- 
je, kai atsiras Tomis pasiimti užmokesčio už visa tai. —- Kal- 
bėdamas jis šiurkščiai baksnojo pirštu į kiekvieną daiktą. — 
Dailiai padengtas stalas arbatai. Tyliai skambanti muzika. O 
šeimininkė pasiruošusi ir laukia. Suprantu, kad šiek tiek 
kliudau. Ypač jei jis skuba. 

Debora atsitraukė nuo jo. 

— Užmokesčio už visa tai? Tu dėl to čia atėjai? Tu taip 
manai? Kad aš niekam tikusi kvailė ir pati negaliu pragy- 
venti? Kad čia Tomio butas? Tai kas aš tada, Saimonai? Kas, 
po velnių, aš esu? Jo žaislelis? Kekšė? Prostitutė? — Atsa- 
kymo ji nelaukė. - Išeik iš mano buto. 

Dar ne, nusprendė jis. Dievaži, dar ne. 

— Dailiai suoki apie kančias, a? Kaip manai, kas, po vel- 
nių, tie treji metai buvo man? Ir kaip, tavo nuomone, jau- 
čiausi vakar naktį, kai stūmiau valandas laukdamas, kol ta- 
ve pamatysiu — po trejų prakeiktų metų, - ir dabar Žžinoda- 
mas, kad tu visą laiką buvai čia su juo? 

— Man nerūpi, kaip tu jauteisi! Vis tiek nė iš tolo nepri- 
lygsta bėdai, į kurią tu mane įstūmei. 

— Koks komplimentas tavo meilužiui! Ar tikrai norėjai 
pasakyti beda? 

— Štai kur šuo pakastas! Viskas dėl sekso. Kas dulkina 
Debę. Ką gi, nepražiopsok progos, Saimonai. Drąsiau. Imk 
mane. Atsigriebk už prarastą laiką. Štai lova. Greičiau. - Jis 
nieko neatsakė. - Na. Išdulkink mane. Viens du. Juk td to 
nori, teisybė? Teisybė, po galais? 

Kadangi jis tebetylėjo, ji įtūžusi griebė, kas pakliuvo po 
ranka. Iš visų jėgų sviedė į jį, 1r daiktelis sudužo atsitren- 
kęs į sieną prie jo galvos. Abudu per vėlai suprato, kad ji 

įniršusi sunaikino jo dovaną vaikystės gimtadienio proga, 
porceliano gulbę. 

Ir pyktis išblėso. 

Debora bandė prabilti prispaudusi prie lūpų kumštį, lyg 
ieškodama pirmųjų išgąsdintų atsiprašymo žodžių. Bet Sent 
Džeimsas nebepajėgė nieko išgirsti. Jis pasižiūrėjo į ske- 
veldras ant grindų ir koja sutrynė jas į dulkes, vienu staigiu 
judesiu parodydamas, kad meilė, kaip ir molis, gali būti ap- 
gailėtinai trapi. 

Debora riktelėjusi puolė į kambario galą, kur gulėjo ke- 
lios skeveldros, kurių jis nepasiekė. Pakėlė jas. 

— Aš tavęs nekenčiu! - Pagaliau jos skruostais pabiro aša- 
ros. - Aš tavęs nekenčiu! Iš tavęs kaip tik to 1r tikėjausi. 
Kodėl gi ne, juk tavo viskas suluošinta. Manai, kad tik ta 
kvaila koja, bet tavo siela irgi suluošinta, ir tai, dievaži, blo- 
giau. 

Jos žodžiai perskrodė orą it peilis, atgijo visi košmarai. 
Sent Džeimsas sudrebėjo nuo jų ir pasuko prie durų. Jautė- 
si priblokštas, silpnas, o svarbiausia - žinojo, kokia siau- 
bingai nerangi jo eisena, lyg šlubavimas būtų tapęs tūks- 
tantį kartų pastebimesnis, kad ji pamatytų. 

— Saimonai! Ne! Atleisk! 

Ji tiesė į jį rankas, ir jis atkreipė dėmesį, kad įsipjovusi į 
porceliano skeveldrėlės kraštą. Kraujo srovelė iš delno te- 
kėjo riešu. 

— Aš nenorėjau. Saimonai, žinok, nenorėjau to pasakyti. 

Jis nusistebėjo, kad ankstesnio pykčio nelikę nė pėdsa- 
ko. Viskas nebesvarbu, išskyrus būtinybę pabėgti. 

- Žinau, Debora. 

Jis atidarė duris. Kokia laimė išeiti. 


Kraujas suplūdo į kaukolę it potvynio vandenys, kaip pa- 
prastai, pranašaudamas nepakeliamą skausmą. Sent Džeim- 

sas sėdėjo savo sename „MG“ prie „Šruzberio kiemo butų“ 
ir grūmėsi su skausmu, žinodamas, kad jei nors valandėlei 
pasiduos, kankynė bus tokia, kad be pagalbos nepajėgs grįžti 
į Čelsį. 

Padėtis absurdiška. Negi jam iš tiesų reikės skambinti 
Koteriui ir prašyti pagalbos? Ir dėl ko? Dėl penkiolikos mi- 
nučių pokalbio su mergina, kuriai ką tik sukako dvidešimt 
vieneri? Jis, vienuolika metų vyresnis, turįs nepalyginti di- 
desnę patirtį, privalėjo laimėti susirėmimą, o ne ištižti, su- 
gniužti ir susirgti kaip dabar. Šaunu. 

Užmerkė akis vengdamas saulės šviesos, balto švytėji- 
mo, kuris tampė nervus, nors jo iš tiesų nebuvo, jį sukūrė 
jo įkaitusios smegenys - jis tai žinojo. Pašaipiai nusijuokė 
iš kenčiančio raumenų, kaulų ir sausgyslių raizginio — savo 
teismo, kalėjimo ir galutinio atpildo už nusikaltimą, kad ka- 
daise, prieš aštuonerius metus, jaunas ir girtas atsidūrė vin- 
giuotame Sario kelyje. 

Oras, kurio įkvėpė, buvo karštas, dvokė dyzeliniu kuru. 
Vis dėlto godžiai jį gaudė. Svarbiausia įveikti skausmą, kai 
jis tik prasideda, ir nesvarstė, ar verta, nes tada turės išty- 
rinėti Deboros jam mestus kaltinimus ir, dar blogiau, pripa- 
žinti, kad visi jie teisingi. 

Trejus metus jis iš tiesų jai nenusiuntė jokios žinelės, 
nė vieno laiško, nedavė jokio ženklo. Ir pasiučiausia, kad 
negali pateisinti ar paaiškinti savo elgesio taip, jog ji su- 
prastų. Net jei suprastų, kam jai žinoti, kad kiekviena diena 
be jos jam reiškė tolesnį tapsmą nieku? O kol jis pamažu, iš 
lėto merdėjo, saldaus jos gyvenimo kely atsirado Linlis ir 
žengė juo, kaip buvo įpratęs: grakščiai ir ramiai, visiškai 
pasitikėdamas savimi. 

Pagalvojęs apie Linlį, Sent Džeimsas prisivertė kruste- 
lėti ir ėmė graibyti kišenėje raktelių; nusprendė, kad atvy- 
kęs Linlis neturi rasti jo, atrodančio it inkščiantis mokinu- 

kas, priešais Deboros daugiabutį. Nuvažiavo nuo šaligatvio 
krašto ir įsiliejo į didžiulį automobilių, švilpiančių pro Sa- 
sekso Sodus, srautą. 

Preido ir Londono gatvių kampe užsidegus raudonai švie- 
sai, Sent Džeimsas sustabdė automobilį, ir sunkus it jo sie- 
la žvilgsnis ėmė liūdnai klaidžioti. Nieko nematančiomis aki- 
mis žvelgė į įvairias firmas, lipančias viena ant kitos Pe- 
dingtono gatvėje lyg vaikai, nekantraujantys patraukti 
dėmesį kelyje į metro. Netoliese, po baltai mėlynu metro 
ženklu, stovėjo moteris. Ji pirko gėles iš prekiautojo; veži- 
mėlis stovėjo netvirtai, nes vienas ratas buvo persisvėręs 
per šaligatvio kraštą. Ji papurtė galvą trumpais juodais plau- 
kais, čiupo pavasarinių gėlių šakelę ir nusijuokė iš kažko- 
kios prekiautojo frazės. 

Pamatęs ją Sent Džeimsas ėmė keikti savo nedovanoti- 
ną kvailumą. Ten stovėjo Deboros popietinė viešnia. Ne Lin- 
lis, 0 jo paties sesuo. 


Į duris pradėjo belsti beveik iškart, kai išėjo Sent Džeim- 
sas, bet Debora nekreipė dėmesio. Atsitūpusi prie lango, 
laikė rankoje raižyto sparno nuolaužą, gniauždama delnu, 
kad kraujas tekėtų smarkiau. Iš pradžių šen ten, kur kraštai 
aštriausi, ištryško vienas kitas lašas, o kai suspaudė stip- 
riau, nuvingiavo srovelė. 

Aš tau babasakosiu apie gulbes, pasakė jis. Jos 1šs17enka 
porą vieną kartą ir visam gyvenimui. Išmoksta drauge gyventi 
santarvėje, mažule, prisitaiko vienas prie kito. Mums visiems 
yra ko basimokyti, tiesa? 

Debora perbraukė pirštais švelnų liejinį, viską, kas liko 
iš Saimono dovanos, ir susimąstė, kaip ji galėjo taip išdavi- 
kiškai pasielgti. Kokią pergale laimėjo baisiai jį pažeminda- 
ma, išskyrus protą temdančią trumpą keršto valandėlę? Ir 
ką iš esmės įrodė šis bjaurus kivirčas? Kad jos paaugliška 

filosofija — patikliai išdėstyta jam, teturint septyniolika me- 
tų, — neatlaikė bandymo išsiskyrimu. Aš myliu tave, pasakė 
ji jam. Žr kitaip nebus. Niekas niekad nebakeis. Bet pasirodė, 
kad tie žodžiai netiesa. Žmonės ne gulbės. Ji tikrai ne. 

Debora atsistojo, šiurkščiai brūkštelėjo per skruostus 
suknelės rankove; nesijaudino, kad trys sagos prie riešo gali 
įdrėksti, - ir tegu. Klupinėdama nuslinko į virtuvę ir susi- 
rado skudurėlį rankai aprišti. Sparno nuolaužą įdėjo į stal- 
čių. Žinojo, tai bergždžias veiksmas, juokingai viliantis, kad 
vieną gražią dieną galės gulbę pataisyti. 

Svarstydama, kaip galėtų pasiteisinti Sidni Sent Džeims 
dėl savo išvaizdos, nuėjo prie durų, o kažkas vis dar beldė- 
si. Dar kartą nusišluostė skruostus ir pasuko durų rankeną, 
bandydama šypsotis, bet tik išsiviepė. 

— Kaip nemalonu. Aš visiškai... - užsikirto Debora. 

Ant slenksčio stovėjo keistai apsirengusi, bet vis tiek 
patraukli juodaplaukė moteris. Rankoje ji laikė stiklinę su 
neskaidriu žaliu skysčiu 1r be jokios įžangos atkišo ją. Su- 
glumusi Debora paėmė stiklinę. Moteris energingai linkte- 
lėjo ir įėjo į kambarį. 

— Visi vyrai vienodi. — Balsas buvo kimus, ji kalbėjo kaž- 
kokia tarme, kurios, regis, stengėsi atsikratyti. Basom ko- 
jom nutipeno į kambario vidurį kalbėdama, lyg pažinotų De- 
borą šimtą metų. - Išgerk. Aš per dieną išmaukiu kokias 
penkias. Pasijusi kaip naujai užgimusi, duodu žodį. O man, 
Dievas mato, dabar reikia jaustis kaip naujai užgimusiai po 
kiekvieno... - Ji nutilo ir nusijuokė parodydama nepapras- 
tai baltus ir lygius dantis. —- Supranti, ką noriu pasakyti. 

Sunku buvo nesuprasti, ką norėjo pasakyti ta moteris. 
Apsitaisiusi juodo atlaso chalatu su gausybe klosčių ir rau- 
kinių, buvo gyva savo profesijos reklama. 

Debora kilstelėjo jai įbruktą stiklinę. 

— Kas čia? 

Sučirškė skambutis, pranešdamas, kad žemai gatvėje kaž- 
kas laukia. Moteris priėjo prie sienos ir paspaudė mygtuką 
lankytojui įleisti. 

— Ši vieta judri kaip Viktorijos stotis. 

Ji kryptelėjo galva gėrimo pusėn, išėmė iš chalato kiše- 
nės kortelę ir padavė Deborai. 

— Nieko, tik sultys ir vitaminai. Įdėta šiek tiek daržovių. 
Tonizuojantis gėrimas. Surašiau sudėtį. Tikiuosi, nepyksti, 
kam kišuosi, bet iš šiandieninių garsų supratau, kad tau rei- 
kės išgerti ne vieną tokią stiklinę. Gerk. Na! - Ji palaukė, 
kol Debora pakėlė stiklinę prie lūpų, tada nuplaukė prie nuo- 
traukų. - Labai gražios. Tavo darbai? 

— Taip. - Debora perskaitė sudėtinių dalių sąrašą korte- 
lėje. Bjauriausia buvo kopūstai, jų visada nekentė. Pastatė 
stiklinę ant stalo 1r paglostė pirštais skudurėlį, kuriuo buvo 
apsirišusi delną. Kilstelėjo ranką prie sutaršytų plaukų. — 
Turbūt atrodau kaip baidyklė. 

Moteris nusišypsojo. 

— Aš iki sutemų atrodau tikra griuvena. Dieną nesuku 
galvos. Koks skirtumas, sakau. Beje, mano supratimu, tu 
tikras paveikslėlis. Kaip gėrimas? 

— Nieko panašaus nesu ragavusi. 

— Puikus, tiesa? Reikėtų išsiimti patentą. 

— Taip. Puikus. Tikrai puikus. Dėkui. Labai atsiprašau 
dėl ginčo. 

— Ginčas buvo kaip reikiant. Negalėjau negirdėti per to- 
kias sienas ir jau maniau, kad susimušit. Aš gyvenu greti- 
mam kambary. - Ji bakstelėjo nykščiu į kairę. - Aš Tina 
Kodžin. 

— Debora Koter. Atsikrausčiau vakar vakare. 

— Štai ką reiškė dundesys ir smūgiai, - plačiai nusišyp- 
sojo Tina. — Tik įsivaizduok, maniau, kad susilaukiau kon- 
kurentės. Ką gi, apie tai neverta kalbėti. Tu nepanaši į pros- 
titutę, tiesa? 

Debora pajuto, kad rausta. „Dėkui“ vargu ar tinkamas 
atsakymas. 

Aiškiai nesitikėdama atsako, Tina susidomėjo savo at- 
spindžiu stikle, dengiančiame vieną iš Deboros nuotraukų. 
Pasitvarkė plaukus, apžiūrėjo dantis ir perbraukė ilgu nagu 
per du priekinius. 

— Aš griuvena. Kosmetika ne visagalė, tiesa? Prieš de- 
šimt metų užtekdavo raudalų. O dabar? Valandų valandas 
stypsau prieš veidrodį, o išsidažiusi vis tiek atrodau kaip 
ragana. 

Į duris pasibeldė. Sidni, nusprendė Debora. Spėliojo, ką 
Saimono sesuo pasakys apie šią netikėtą viešnią, kuri kaip 
tik tyrinėjo Linlio nuotrauką lyg svarstydama, ar čia nebus 
galimų pajamų šaltinis. 

— Gal norėtumėt pasilikti arbatos? - paklausė Debora. 

Tina skubiai atsisuko nuo fotografijos. Kilstelėjo antakį. 

— Arbatos? — Šį žodį ištarė taip, lyg didžiąją dalį gyveni- 
mo nebūtų nė prisilietus: to skysčio. - Labai malonu, Debe, 
bet ne. Tokiu atveju trys jau minia. Patikėk manim. Aš iš- 
bandžiau. 

— Trys? —- sumiksėjo Debora. - Tai moteris. 

— Oi, ne! - nusijuokė Tina. - Aš kalbu apie stalą, meilute. 
Matai, jis kiek per mažas, o kai geriama arbata, amžinai visur 
užkliūvu. Baigsi gerti ir grąžinsi stiklinę vėliau. Gerai? 

— Taip. Dėkui. Gerai. 

— O kai grąžinsi, mes smagiai paplepėsim. 

Pamojavusi ranka, Tina atidarė duris, geidulingai šypso- 
damasi praplaukė pro Sidni Sent Džeims ir dingo korido- 
riaus gale. 

3 skyrius 


Di Linlis išsirinko butą 
Vaitčepelyje ne dėl patogumų ir ne dėl vietos. Patogumų 
nebuvo jokių, nebent kas nors galėtų pavadinti keturias sie- 
nas ir du langus —- abudu neatsidarančius - turinčia paklau- 
są prabanga. Vieta tikrai gera, netoli metro stoties, bet pats 
pastatas, statytas dar prieš Viktorijos epochą ir supamas ki- 
tų panašaus amžiaus būstų, nebuvo, kaip ir visa apylinkė, 
nei kuoptas, nei restauruotas kokius trisdešimt metų. Ta- 
čiau ir butas, ir vieta tenkino menkus Piterio poreikius. Dar 
svarbiau, kad išneša kišenė, šiuo metu beveik tuščia. 

Jis apskaičiavo, kad juodu ištemps dar porą savaičių, jei 
nepiktnaudžiaus ir šniaukš kokainą ne dažniau, kaip penkis 
kartus per naktį. Na, gal šešis. O dieną jie pradės rimtai 
1eškoti darbo. Jis bandys įsidarbinti pardavėju. Saša vaidins 
naujus performansus. Jis pakankamai protingas ir patrauk- 
lus prekėms įpiršti. O Saša neprarado talento. Galėtų jį pa- 
naudoti Soho. Ten būtų populiari. Velnias, Soho turbūt nie- 
kad nematė tokių dalykų. Bus kaip Oksforde: plika scena, 
vienui vienas prožektorius ir Saša ant kėdės, leidžianti žiū- 
rovams karpyti jos drabužius, raginanti viską nukirpti. „Pa- 
juskite save. Suvokite, ką jaučiate. Kalbėkite, ką norite“. Ji 
visą laiką šypsosis, visą laiką jausis pranašesnė už juos, vi- 
są laiką vienintelė kambary žinos, kaip didžiuotis tuo, kas 

1r koks esi. Galva su pasitikėjimu pakelta, rankos prie šonų. 
Aš esu, skelbia jos poza. Aš esu. Aš esu. 

Kur ji, spėliojo Piteris. 2 ; : 

Pasižiūrėjo, kiek valandų. Negražus, nenaujas „Timex“ 
laikrodėlis vien savo buvimu skleidė netikrumo nuotaiką. 
Neseniai pardavė „Rolex“ ir greit suprato, kad pasitikėti da- 
bartinio šlamšto tikslumu tiek pat juokinga, kaip ir tikėtis, 
kad Sašai pavyks savarankiškai gauti kokaino, nesumaišius 
policijos informatoriaus su pardavėju. 

Jis vengė apie tai galvoti, neramiai kratydamas riešą ir 
įdėmiai žiūrėdamas į laikrodį. Ar prakeiktojo rodyklės per 
pusvalandį nors kiek pasislinko? Prisidėjo jį prie ausies, ne- 
patikliai nusikeikė išgirdęs tylų tiksėjimą. Negi ji išėjo tik 
prieš dvi valandas? Atrodo, prieš šimtą metų. 

Nenustygdamas pakilo nuo įdubusios sofos, vieno iš tri- 
jų penktos jaunystės baldų kambary, neskaitant kartoninių 
dėžių, kuriose jie laikė drabužius, ir apversto daržovių kon- 
teinerio su vienintele lempa ant jo. Sofa buvo atlošiama ir 
galėjo virsti gumulais sukritusia lova. Saša kasdien ja skųs- 
davosi niurnėdama, kad nuo tokio guolio jai skauda nugarą, 
kad ji jau gerą mėnesį žmoniškai neišsimiegojo. 

Kuy ji? Piteris priėjo prie lango ir atmetė paklodę, ne- 
grabiai paverstą užuolaida - per palanką prakišus aprūdiju- 
sį strypą. Įsižiūrėjo pro stiklą. Buvo purvinas ir iš lauko, 1r 
iš vidaus. 

Dairydamasis, ar nepamatys gatvėje Sašos pažįstamos fi- 
gūros, — gal pastebės iš kilimo pasiūtą seną krepšį su ku- 
riuo ji nesiskirdavo, - Piteris išsitraukė iš džinsų k:šenės 
nešvarią nosinę ir nusišluostė nosį. Tai buvo nesąmoningas 
veiksmas. O to veiksmo sukeltas skausmas - toks trumpu- 
tis, jog lengva jo nepaisyti. Nepažvelgęs į nosinę ir neap- 
žiūrėjes šviežiai atsiradusių rūdžių spalvos dėmių, jis vėl 
įkišo ją kišenėn ir lyg triušis ėmė graužti smilių. 

Tolumoje, siauros gatvelės, kurioje jie gyveno, gale, į Ply- 
tų skersgatvį žingsniavo pėstieji, baigę darbą, namo keliavo 
nevietiniai. Piteris pabandė susikaupti, iš visų jėgų steng- 
damasis įžiūrėti Sašą banguojančiame galvų sraute, tekan- 
čiame į Oldgeit Isto stotį arba iš jos. Ji atvažiuos šiauriniu 
traukiniu, tarė sau, persės į centrinį ir bus namie. Tai kurgi 
ji? Negi taip sunku nupirkti vieną dozę? Paduodi pinigus. 
Gauni prekę. Negi taip ilgai trunka? 

Jis susimąstė. Kodel Saša taip ilgai užgaišo? Tiesą sakant, 
kas sutrukdytų tai bjaurybei dingti su jo pinigais, nusipirkti 
kokaino ir nebegrįžti į šitą butą? Kuriam galui grįžti? Ji tu- 
rėtų tai, ko reikia. Todėl ir valkiojasi. 

Piteris atmetė šią mintį kaip visiškai neįmanomą. Saša 
jo nepaliks. Nei dabar, nei kada nors. Tik praėjusią savaitę 
sakė, kad su niekuo jai nebuvo taip gera, kaip su juo. Ar 
nemaldaudavo to beveik kiekvieną naktį? 

Piteris atgalia ranka liūdnai nusišluostė nosį. Kada jie 
tai da7e paskutinį kartą? Regis, vakar naktį? Ji juokėsi kaip 
beprotė, o jis nutvėrė ją prie sienos ir... ar tai buvo vakar 
naktį? Semis iš kitos koridoriaus pusės beldė į duris liepda- 
mas nutilti, o Saša klykė, draskėsi ir gaudė orą - ne, ji ne- 
klykė, ji juokėsi, — 1r daužė galvą į sieną, o jis nebaigė, ne- 
pavyko baigti, bet tai nebeturėjo reikšmės, nes abudu jau 
skraidė padebesiais. 

Tikrai. Vakar naktį. Ir ji grįš, kai tik nupirks. 

Jis kramtė nulūžusį nagą. 

Taigi. O jeigu jai nepavyko nupirkti? Šiandien po pietų 
suokė apie Hampstedą, apie kažkokį namą prie viržyno, ku- 
riame bematant susitari, jei turi pinigų, tai kur ji dabar, kiek 
laiko reikia ten nusigauti ir grįžti, kur, po velnių, ji yra? 

Piteris išsišiepė, nulaižė kraują toje vietoje, kur prakan- 
do odą. Laikas susitvardyti. Giliai įkvėpė. Pasirąžė. Palietė 
kojų pirštus. 

Šiaip ar taip, nesvarbu. Jam nebūtina. Gali bet kada liau- 
tis. Visi tai žino. Galima bet kada liautis. Vis dėlto prisiš- 
niaukęs pasijusdavo esąs šis bei tas. Visko manipuliatorius, 
pasaulio karalius. 

Durys jam už nugaros atsidarė, ir jis staigiai apsisuko; 
grįžo Saša. Tarpduryje atmetė nuo veido lygius plaukus, bud- 
riai stebėdama jį. Atrodė kaip užspeistas kiškis. 

— Ar atnešei? - paklausė jis. 

Jos veidas persikreipė. Spyriu uždarė duris ir, nuėjusi 
prie sofos, atsisėdo ant praskydusių rudų pagalvėlių nugara 
į jį, nuleidusi galvą. Piteris pajuto, kaip širdį sugniaužė kau- 
lėti blogos nuojautos pirštai. 

— Ar atnešei? 

— Aš negavau... negalėjau... - Jos pečiai suvirpėjo. 

Savitvardos kaip nebūta. 

— Ko negalėjai? Kas darosi, po velnių? - Jis puolė prie 
lango ir užtraukė užuolaidą. Po velnių, negi ji viską sužlug- 
dė? Gal ją seka policija? Įsižiūrėjo į gatvę. Viskas kaip pa- 
prastai. Nežymėto policijos automobilio, iš kurio būtų įdė- 
miai stebimas pastatas, nematyti. Prie šaligatvio neteisėtai 
nestovi joks furgonas. Po žibintu nestoviniuoja policininkas 
civiliniais drabužiais. Nieko. 

Jis vėl atsisuko į ją. Ji stebėjo jį per petį. Jos akys - keis- 
tos, geltonai rudos spalvos it šuns — buvo pavandenijusios, 
raudonais vokais. Lūpos drebėjo iš bejėgiškumo. Jis suprato. 

— Po perkūnais! — Jis liuoktelėjo per kambarį, pastūmė ją 
ir sugriebė krepšį. Iškratė jo turinį ant sofos ir kruopščiai 
peržiūrėjo. Judesiai buvo negrabūs, paklaikęs ieškojimas be- 
vaisis. - Kur, po velnių?.. Kur milteliai, Saša? Kur jie: Kur? 

— Aš negavau... 

— Tai kur pinigai? - Jo galvoje sukaukė sirenos. Sienos 
pakrypo. — Saša, kur, velniai griebtų, dėjai pinigus? 

Sulig tais žodžiais Saša pakėlė galvą, pašoko nuo sofos ir 
nulėkė į galą kambario. 


56 E George 


— Tai šitaip? — suklykė ji. - Kur, po velnių, pinigai? Ne: 
„Kur tu buvai?“ Ne: „Aš nerimavau“. Bet: „Kur, po velnių, 
pinigai?“ — Ji atsmaukė dėmėto violetinio nertinio rankovę. 
Pageltusi oda buvo sudraskyta. Jau ėmė ryškėti mėlynės. — 
Pasižiūrėk pats! Mane apiplėšė, pašlemėke tu! 

— Apiplėšė? — Klausimas nuskambėjo dar nepatikliau. — 
Nepliurpk nesąmonių. Kur dėjai mano pinigus? 

— Jau sakiau! Tavo prakeiktus pinigus atėmė tos velnio 
stoties perone. Dvi valandas teko bendrauti su prakeikta 
Hampstedo policija. Paskambink jiems pats, jei manim ne- 
tiki. — Ir ji prapliupo raudoti. 

Jis negalėjo tuo patikėti. Nenorėjo. 

— Velnias, nieko negali padaryti, ar ne? 

— Negaliu. Ir tu negali. Jei praėjusį penktadienį būtum 
gavęs, kaip sakei... 

— Aš tau aiškinau, po perkūnais. Kiek kartų turiu karto- 
ti? Nieko neišėjo. 

— Tai pakišai mane, a? 

— Pakišau? 

— Pakišai. Pakišai, velniai griebtų! - Jos veidas graudžiai 
susiraukė. — Pats kelnes pridėjai iš baimės, kad tavęs nesu- 
čiuptų, a? Taigi palikai darbelį man. Dabar nesikabink, jei 
nepavyko. 

Piteris pajuto, kad niežti nagus trenkti jai, pamatyti, kaip 
ištrykšta kraujas. Nuėjo šalin tempdamas laiką, bandyda- 
mas nusiraminti, stengdamasis sugalvoti, ką daryti. 

— Tau viskas buvo smulkiai nupasakota, Saša. Visos smul- 
kmenos. Viską susakiau. 

— Kas čia tokio, jei mane sučiuptų? Koks skirtumas? Sa- 
ša Niford. Nulis. Apie ją laikraščiai nerašys, a? Bet kaip bū- 
tų, jei Garbingasis Piteris gautų per letenėles? 

— Užsičiaupk. 

— Apdergtų šeimos vardą? 

— Nutilk! 

— Šuniui ant uodegos nueitų tris šimtus metų įstatymą 
gerbiančių Linlių reputacija? Nuliūstų mamytė? Nuliūstų vy- 
resnysis brolelis iš Skotland Jardo kriminalinio skyriaus? 

— Po perkūnais, užčiaupk srėbtuvę! 

Kažkas iš apatinio aukšto padaužė į lubas, reikalaudamas 
ramybės. Saša vis dar piktai dėbsojo į jį, poza ir mina ragin- 
dama jį paneigti tai, ką pasakė. Jis negalėjo to padaryti. 

— Reikia pagalvoti, - suniurnėjo. Pamatęs, kad rankos dre- 
ba - be to, visą ėmė pilti prakaitas, - susikišo jas į kiše- 
nes. - Visada galima nuvykti į Kornvalį. 

— Kornvalį? - Regis, Saša nepatikėjo. - Kurių velnių... 

— Aš čia neturiu pakankamai pinigų. 

— Netikiu. Jei nebeturi pinigų, paprašyk brolį, kad išra- 
šytų čekį. Jis maudosi piniguose. Visi žino. 

Piteris vėl nuėjo prie lango grauždamas nykštį. 

— Bet juk to nepadarysi? — toliau bambėjo Saša. - Neiš- 
drįsi paprašyti brolio, kad paskolintų pinigų. Turėsime vilk- 
tis į Kornvalį, nes tu jo bijai kaip velnias kryžiaus. Tau kin- 
kos dreba nuo minties, kad Tomas Linlis sužinos, kuo užsi- 
1mi. Na, ir kas, jei sužinos? Kas jis, tavo sargas? Pamanyk, 
didelis ponas, Oksfordą baigė. Negi esi toks ištižėlis, kad... 

— Užsikišk! 

— Nė nemanau. Kas, po velnių, yra tame Kornvalyje, kad 
turime ten belstis? 

— Hovenstovas, - atkirto jis. 

Ji išsižiojo. 

— Hovenstovas? Aplankysi mamytę? Cha, kaip tik to iš 
tavęs ir tikėjausi. To arba kad imsi čiulpti nykštį. Arba žais- 
ti su savim. 

— Subine tu! 

— Nagi! Šerk man, iškvešėli. Taip ir trokšti nuo tos aki- 
mirkos, kai įėjau pro duris. 

Jis sugniaužė ir atgniaužė kumštį. Dieve, kaip norėjo jai 
užvožti. Velniop ilgus auklėjimo metus ir elgesio taisykles. 
Norėjo sudaužyti jai veidą, pamatyti, kaip iš burnos pasipila 
kraujas, išmušti dantis, sulaužyti nosį, pamušti abi akis. 

Tačiau tik išlėkė iš kambario. 


Saša Niford nusišypsojo. Stebėjo uždarytas duris, skru- 
pulingai skaičiuodama, per kiek sekundžių Piteris nudar- 
dės laiptais. Kai praėjo pakankamai laiko, praskleidė paklo- 
dę ant lango ir laukė, kol jis išlėks iš namo ir nukuldens 
gatve į barą ant kampo. Jis jos neapvylė. 

Ji sukikeno. Atsikratyti Piterio visai nesunku. Jo elge- 
sys nuspėjamas it dresuotos šimpanzės. 

Grįžo prie sofos. Tarp iškratytų iš krepšio daiktelių su- 
sirado aplūžusią pudrinę ir spragtelėjusi atidarė. Virš veid- 
rodėlio buvo užkištas sulankstytas vieno svaro banknotas. 
Ištraukė jį, suvyniojo tūtele ir įkišo ranką į trikampę nerti- 
nio iškirptę. 

Liemenėles, kandžiai pamanė, galima panaudoti labai įvai- 
riai. Ištraukė plastmasinį maišelį su kokainu, kurį pirko 
Hampstede. Velniop Kornvalį, šyptelėjo ji. 

Jai ėmė varvėti seilės, kol bėrė narkotiką ant pudrinės 
veidrodėlio ir nagu skubiai smulkino į miltelius. Godžiai 
įkvepė pro banknoto tūtelę. 

Dangiškas dalykas, pamanė atsilošdama ant sofos. Neap- 
sakoma ekstazė. Geriau už seksą. Geriau už viską. Palaima. 


Tomas Linlis kalbėjo telefonu, kai į jo kabinetą įžengė 
Dorotėja Hariman su firminio popieriaus lakštu rankoje. Ji 
reikšmingai pakratė popierių ir mirktelėjo jam it sąmoksli- 
ninkė. Tai pamatęs Linlis baigė pokalbį su daktiloskopijos 
specialistu. 

Hariman palaukė, kol jis padėjo ragelį. 

— Gavot, kriminalinio skyriaus inspektoriau, - paskelbė, 

kaip paprastai, linksmai ir užgaidžiai kreipdamasi į jį oficia- 
liu pareigybiniu titulu. Hariman niekad nieko nevadindavo 
ponu, panele ar ponia, jei pasitaikydavo proga išpyškinti ke- 
liolika skiemenų, lyg pristatinėjant Sent Džeimso rūmuo- 
se. - Arba žvaigždės palankios, arba inspektorius Veberlis 
laimėjo futbolo lažybas. Pasirašė nesigilindamas. Kad man 
taip pasisektų, kai prireiks laisvų dienų. 

Linlis paėmė iš jos popierių. Apačioje buvo pakeverzo- 
tas viršininko parašas ir vos įskaitoma pastaba: „Pasisau- 
gok, jei skrisi, vaikine“, keturi žodžiai, iš kurių tapo aišku, 
kad Veberlis taikliai atspėjo, jog jis ketina išvykti į Kornvalį 
11go savaitgalio. Linlis neabejojo, kad viršininkas nutuokia, 
ir koks kelionės tikslas. Šiaip ar taip, Deboros nuotrauką 
ant Linlio stalo Veberlis matė ir net kažką pasakė, ir nors 
pats buvo viengungis, pirmas puldavo sveikinti darbuotojo, 
kuris veda. 

Tuo metu viršininko sekretorė apžiūrinėjo nuotrauką. 
Prisimerkė, kad geriau įžiūrėtų vėl neužsidėjusi akinių, ku- 
rie, Linlio duomenimis, laikomi jos rašomajame stale. Aki- 
niai mažino nepaprastą Hariman panašumą į Velso prince- 
sę, 0 ji labai stengėsi, kad tas panašumas išryškėtų. Linlis 
pastebėjo, kad šiandien Hariman vilki mėlyna suknele, su- 
juosta juoda juosta: drabužio, kurį dėvėjo princesė, lanky- 
dama Nežinomo kareivio kapą Amerikoje, kopija. Karališ- 
kosios šeimos narė ta suknele atrodė labai liekna. O Hari- 
man klubai buvo platoki. 

— Sklinda gandas, kad Debė grįžo į Londoną, - tarė Hari- 
man, padėdama nuotrauką ir susiraukdama, kad jo stalas taip 
apšnerkštas. Surinko paskleistus telefono pranešimus, su- 
segė į krūvą ir tvarkingai sudėjo penkis aplankus. 

— Ji grįžo jau prieš savaitę, - atsakė Linlis. 

— Štai iš kur tokios permainos. Vanduo ant santuokos ma- 
lūno, kriminalinio skyriaus inspektoriau. Tris pastarąsias 
dienas vaikštot išsišiepęs kaip kvailys. 

— Tikrai? 

— Skraidot padebesiais be jokio rūpestėlio. Jei tai meilė, 
prašom man dvigubą porciją. 

Jis nusišypsojo, peržiūrėjo aplankus ir du padavė jai. 

— Geriau nuneškit šituos, a? Veberlis laukia. 

Hariman atsiduso. 

— Aš noriu meilės, o jis man duoda... - Apžiūrėjo popie- 
rius. —... stiklo pluošto optikos tyrimo ataskaitas dėl žmog- 
žudystės Beizvoteryje. Kaip romantiška. Aš dirbu ne pagal 
pašaukimą. 

— Bet darbas kilnus, Hariman. 

— Kaip tik tai ir norėjau išgirsti. - Ji išėjo šaukdama kaž- 
kam atsiliepti telefonu, kuris čirškė tuščiame kabinete ne- 
toliese. 

Linlis sulankstė raštą ir spragtelėjęs atidarė kišeninį laik- 
rodį. Pusė šešių. Jis budi nuo septynių. Ant rašomojo stalo 
guli dar mažiausiai trys ataskaitos, kurias reikia peržiūrėti, 
bet jis nebegali susikaupti. Laikas pas ją, nusprendė Linlis. 
Reikia pasikalbėti. 

Jis išėjo iš kabineto, nužingsniavo koridorium ir pro su- 
kamąsias duris išniro į Brodvėjų. Palei pastatą - nepatrauk- 
lų stiklo, pilko akmens ir apsauginių pastolių derinį - nuėjo 
į pievelę. 

Debora tebestovėjo ten, kur jis ją pamatė pro kabineto 
langą, - netaisyklingos medžių ir vejos trapecijos kampe. 
Pakaitom tyrinėjo „Sufražistės su popieriaus ritinėliu“ vir- 
šų 1r dirsčiojo į jį pro fotoaparatą, pastatytą ant trikojo už 
kokių dešimties pėdų. 

Tačiau tai, ką ji vylėsi užfiksuoti pro objektyvą, rodos, 
buvo pagaunama. Linliui žiūrint, ji sušnarpštė, iš nevilties 
nuleido pečius ir pradėjo ardyti savo įrangą, dėti ją į tvirtą 
metalinę dėžę. 

Linlis neskubėjo per pievutę pas ją, jis grožėjosi jos ju- 

desiais. Gardžiavosi jos buvimu. Dar labiau džiaugėsi, kad ji 
namie. Nemėgo švelnaus nerimo, juntamo, kai myli moterį, 
esančią už šešių tūkstančių mylių. Kol Deboros nebuvo, gy- 
veno nelengvai. Beveik visą laiką leisdavo mąstydamas, ka- 
da vėl ją pamatys trumpam ištrūkęs į Kaliforniją. O dabar ji 
grįžo. Ji su juo. Buvo pasiryžęs jos nebepaleisti. 

Jis perkirto veją, išbaidydamas balandžius, kurie kapstė- 
si ieškodami po pietų likusių trupinių. Jie skubiai pakilo, ir 
Debora pakėlė akis. Jos plaukai, kaip pakliuvo prismeigti 
šukomis, išsprūdo. Suirzusi kažką suniurnėjo ir ėmė juos 
tvarkytis. 

- Žinai, - pasakė vietoj pasisveikinimo, - visada troškau 
turėti šilkinius plaukus. Supranti, apie ką kalbu. Kaip Este- 
los Havišam. 

— Ar Estelos Havišam plaukai šilkiniai? — Jis nustūmė 
jos ranką ir pats prismeigė sutaršytas sruogas. 

— Tikriausiai. Ar gali įsivaizduoti, kad vargšas Pipas pa- 
miltų moterį, kurios plaukai ne šilkiniai? A+! 

— Pešu? 

— Truputėlį. Garbės žodis, graudu. Aš gyvenu sau, o ma- 
no plaukai sau. 

— Na, dabar tvarkingi. Daugmaž. 

— Smagu girdėti. 

Juodu nusijuokė ir pradėjo rinkti jos turtą, išmėtytą ant 
vejos. Buvo atsinešus: trikojį, dėžę su fotoaparatu, maišelį 
su trim vaisiais, seną patogų megztinį ir rankinę. | 

— Pamačiau tave iš kabineto, - paaiškino jai Linlis. - Ką 
dabar kuri? Ketini pagerbti ponią Pankherst*? 

— Tiesą sakant, laukiau, kol saulė apšvies ritinėlio viršų. 
Ketinau padaryti difrakciją. Ko gero, viskas nuėjo šuniui ant 
uodegos dėl debesų. Kai jie nusprendė dingti iš dangaus, 


* Emelina Pankherst (1858-1928) - garsi Britanijos sufražistė, kovo- 
toja dėl moterų teisių, ypač teisės balsuoti. 

saulė irgi pasielgė taip pat. - Susimąsčiusi nutilo ir pasi- 
krapštė galvą. - Koks baisus nemokšiškumas. Žemės, aiš- 
ku. - Ji panaršė rankinėje, išsitraukė mėtinį saldainį, išvy- 
niojo 1r įsidėjo į burną. 

Jie žingsniavo Skotland Jardo pusėn. 

— Man pasisekė penktadienį išsiprašyti iš darbo, - pasa- 
kė Linlis. - Pirmadienį irgi. Taigi esam laisvi ir galim vykti 
į Kornvalį. Tai yra aš laisvas. O jei tu nieko neplanavai, pa- 
maniau, kad galetume... - Jis nutilo svarstydamas, kodėl at- 
siprašinėja. 

— Į Kornvalį, Tomi? —- Deboros balsas nepasikeitė, bet ji 
nusuko galvą, kad jis nematytų išraiškos. 

— Taip. Į Kornvalį. Į Hovenstovą. Nemanai, kad metas? 
Žinau, ką tik grįžai, ir galbūt per daug skubu. Bet juk tu dar 
nepažįsti mano motinos. 

— O, taip, - tarstelėjo Debora. 

— Jei vyksi į Kornvalį, tavo tėvui irgi bus proga su ja su- 
sipažinti. Jau metas. 

Ji susiraukusi žiūrėjo į savo nudėvėtus batelius ir tylėjo. 

— Debe, negalima amžinai šito vengti. Žinau, ką manai. 
Juos skiria bedugnė. Jie neturi ko vienas kitam pasakyti. 
Bet taip nėra. Jie sutars. Patikėk manim. 

- Jis nenorės, Tomi. 

— Aš jau galvojau apie tai. Ir kaip viską sutvarkyti. Papra- 
šiau, kad drauge važiuotų Saimonas. Tiesą sakant, viskas 
sutarta. 

Jis smulkiai nepasakojo apie trumpą pasimatymą su Sent 
Džeimsu ir ledi Helena Klaid „Rice“; jie ėjo į dalykinę va- 
karienę, 0 jis - į priėmimą Klarenso rūmuose*. Neminėjo 
nei blogai slepiamo Sent Džeimso nenoro, nei greito ledi 
Helenos atsisakymo. Baisiai daug nepadarytų darbų, tarė ji, 
dirbsime visus kito mėnesio savaitgalius. 


* Karalienės motinos rūmai Londone. 

Helena per greit atmetė kvietimą, užtat pasiteisinimas 
neatrodė įtikinamas, ir iš tokio greito atsisakymo bei pa- 
stangų nežiūrėti į Sent Džeimsą Linlis suprato, kaip svarbu 
jiems abiem nevažiuoti į Kornvalį. Net jei būtų norėjęs pa- 
meluoti sau, nebūtų galėjęs matydamas tokį jų elgesį. Žino- 
jo, ką tai reiškia. Bet jam Kornvalyje reikėjo abiejų dėl Ko- 
terio, ir užsiminęs, kad gal senukas jausis nesmagiai, juos 
įkalbėjo. Sent Džeimsas niekad neišleis Koterio vieno sa- 
vaitgalį kamuotis Hovenstove. O Helena nepaliks Sent 
Džeimso kankintis ištisas keturias dienas. Taigi Linlis jais 
pasinaudojo. Viskas dėl Koterio, tarė sau ir atsisakė tyrinė- 
ti šalutines priežastis, svarbesnes negu Koterio dvasios ra- 
mybė, kodėl atvyks į Hovenstovą su būriu palydovų. 

Debora tyrinėjo sidabrines raides ant besisukančio Jar- 
do ženklo. 

— Saimonas važiuos? - paklausė ji. 

— Ir Helena. Ir Sidni. - Linlis laukė, ką ji darys toliau. 
Kai ji pagaliau vos pastebimai linktelėjo, nusprendė, kad jie 
pagaliau priartėjo prie vienintelės temos, kurios 1lgai ven- 
gė. Ji neišsakyta tvyrojo tarp jų, leisdama dvejonių šaknis, 
kurias reikėjo amžiams išrauti. 

— Tu jį matei, Debe? pj 

— Taip. - Ji perėmė trikojį iš vienos rankos į kitą. Nieko 
daugiau nepasakė; viskas priklausė nuo jo. 

Linlis apčiuopė kišenėje portsigarą 1r žiebtuvėlį. Prisi- 
degė, kol ji nespėjo subarti. Jausdamas, kaip jį slegia našta, 
kurios pobūdžio nenorėjo aiškintis, atsiduso. 

— Noriu, kad viskas būtų aišku, Debe. Ne, nevisiškai tie- 
sa. Mes norim, kad viskas būtų aišku. 

— Aš jį mačiau tą naktį, kai grįžau namo, Tomi. Jis manęs 
laukė laboratorijoje. Su dovana. Didintuvu. Norėjo, kad aš jį 
pamatyčiau. O kitą popietę atėjo į Pedingtoną. Mes pasikal- 
bėjom. 


64 E George 


Štai ir viskas liko nepasakyta. 

Linlis numetė cigaretę į šoną, pykdamas ant savęs. Svars- 
tė, ką norėjęs išgirsti iš Deboros ir kodėl tikėjęsis, kad ji 
smulkiai papasakos apie savo santykius su kitu vyru, aprė- 
pusius visą jos gyvenimą, ir kaip, po velnių, ji galėtų tai 
padaryti. Neapkentė minties, graužiančios jo pasitikėjimą, 
kankinamo įsitikinimo, kad Deborai grįžus į Londoną, visi 
pastarųjų metų meilės žodžiai ir darbai gali virsti niekais. 
Galbūt tas neramus jausmas slėpė tikrąją priežastį, kodėl 
jis pasiryžo vežtis į Kornvalį Sent Džeimsą: įrodyti jam, kad 
Debora jo amžinai. Kokia niekinga mintis. 

— Tomi. 

Atsikvošėjęs pamatė, kad Debora jį stebi. Norėjo ją pa- 
liesti. Norėjo pasakyti, kaip myli jos žalias akis, išmargin- 
tas aukso kruopelėmis, jos odą ir plaukus, primenančius jam 
rudenį. Bet dabar tai atrodė juokinga. 

— Aš tave myliu, Tomi. Aš noriu būti tavo žmona. 

O tai, nusprendė Linlis, visiškai nejuokinga. 


KRAUJO SĄSKAITA 

4 skyrius 


Ls Kambri, vos vilkdama 


kojas, kėblino žvyruotu keliu, kuris vingiavo nuo Hovens- 
tovo vartinės į dvaro rūmą. Ji kėlė dulkių kamuolius, pana- 
šius į mažus rudus lietaus debesėlius. Vasara buvo neįpras- 
tai sausa, todėl rododendrų, kuriais buvo apsodintas kelias, 
lapus dengė pilkšva purvo patina, o medžiai, palinkę virš 
galvos, regis, ne pavėsį teikė, o šakomis it spąstais gaudė 
sunkų sausą orą. Anapus medžių apie Gvenapo kyšulį ūža- 
vo vėjas, nuo Atlanto vandenyno pučiantis į Kalno įlanką. 
Bet ten, kur ėjo Nensi, oras buvo sustingęs kaip mirtis 1r 
trenkė lapais, kuriuos saulė buvo pavertusi pelenais. 

Ji pamanė, kad gal plaučius taip slegia ne oras, o iš bai- 
mės atsiradęs nesmagumas. Mat buvo davusi sau Žodį pasi- 
kalbėti su lordu Ašertonu, kai tik jis lyg jaunas mėnuo pasi- 
rodys Kornvalyje. Pagaliau pasirodė. 

Perbraukė pirštais plaukus. Sulipę, galai šiurkštūs. Pas- 
taruosius keletą mėnesių juos susiverždavo gumele, bet 
šiandien išsitrinko galvą, ir išdžiūvę jie karojo tiesūs, ne- 
dailiai nukirpti iki pečių. Jautė, kad jai taip netinka. Jautė, 
kad plaukai atrodo negražiai ir jos nepuošia, 0 juk kadaise 
jais droviai didžiavosi. 

Kaip žvilga tavo blaukai, Nensi. Taip. Kaip jie žvilgėjo. 

Išgirdusi priekyje balsus, stabtelėjo ir trumparegiškai pri- 

simerkusi dirstelėjo pro medžius. Vejoje, seno ąžuolo pa- 
unksnėje, apie padengtą stalą šmėžavo neryškūs pavidalai. 
Ten darbavosi dvi ateinančios Hovenstovo tarnaitės. 

Nensi atpažino balsus. Tas merginas pažinojo nuo vai- 
kystės: pažįstamos, taip ir netapusios draugėmis. Jos pri- 
klausė žmonijos daliai, gyvenusiai anapus užtvaros, kuria ji 
atsitvėrė nuo kitų dvaro gyventojų, taip išvengdama artu- 
mo ir su Linlių atžalomis, ir su nuomininkų, ūkininkų, pa- 
dienininkų ir tarnų vaikais. 

Niekieno Nensi —- paženklino ji save ir visą gyvenimą 
stengėsi susirasti tik jai priklausančią vietą. Dabar tokią tu- 
rėjo; tik vienas vardas, bet neabejotinai jos, pasaulis, kurį 
sudaro penkių mėnesių dukrelė, „Kiro“ kotedžas 1r Mikas. 

Mikas. Maiklas Kambris. Baigęs universitetą. Žurnalis- 
tas. Matęs pasaulio. Lakios vaizduotės. Ir Nensi vyras. 

Ji norėjo jo iš pat pradžių, troško gerte gerti jo žavesį, 
grožėtis juo, klausytis jo kalbos, jo nerūpestingo juoko, jausti 
jo žvilgsnį ant savęs ir viltis, kad jo akys nušvinta dėl jos. 
Todėl kai atėjo savaitę padirbėti jo tėvo laikraštyje, patik- 
rinti buhalterinės apskaitos, kurią tvarkė jau dveji metai, ir 
vietoj tėvo rado Miką, jo pasiūlymą luktelėti 1r paplepėti 
priėmė su malonumu. 

Kaip jis mėgo kalbėti. Kaip ji mėgo klausytis. Kadangi 
neturėjo ko jam pasiūlyti, išskyrus susižavėjimą, buvo leng- 
va nuspręsti, kad turinti pasiūlyti kažką daugiau. Ji taip ir 
padarė — ant matraco senajame Hovenstovo malūne; ten 
jie mylėjosi visą balandį ir pradėjo sausio mėnesį gimusį 
kūdikį. 

Beveik negalvojo, kaip gali pasikeisti jos gyvenimas. Dar 
mažiau galvojo, kaip gali pasikeisti Mikas. Egzistavo tik ši 
akimirka, buvo svarbu tik tai, ką jautė. Jo rankos ir lūpos, 
tvirtas vyriškas kūnas, atkaklus ir nekantrus, sūrstelėjęs 
odos skonis, malonumo aimana, kai paimdavo ją. Suprati- 

mas, kad jis jos geidžia, buvo stipresnis už visas mintis apie 
galimus padarinius. Bala nematė tų padarinių. 

Kaip viskas pasikeitė. 

— Gal galim tai aptarti, Roderikai? — nugirdo sakant Mi- 
ką. - Bjauru, kad šitaip nusprendėt, kai mums striuka su 
pinigais. Pakalbėkim apie tai, kai grįšiu iš Londono. 

Jis išklausė atsakymą, nusijuokė, padėjo ragelį ir atsisu- 
kęs išvydo ją, besitraukiančią nuo durų, šnipinėtoją raudo- 
nu it liepsna veidu. Bet jo tai nejaudino. Nekreipdamas į ją 
dėmesio, vėl ėmėsi darbo, o antro aukšto miegamajame ply- 
šavo mažoji Moli. 

Nensi: žiūrėjo, kaip jis barškina naujo kompiuterio kla- 
viatūrą. Išgirdo, jog kažką murma, ir pamatė, kaip paėmęs 
vadovą perskaitė keletą puslapių. Nenuėjo per kambarį pa- 
sikalbėti su juo. Tik ėmė grąžyti rankas. 

Kai mums striuka su pinigais... „Kiro“ kotedžas jiems ne- 
priklauso. Jie tik nuomoja jį, kas mėnesį moka nuomą. Bet 
pinigų trūksta. Mikas juos švaisto nesukdamas galvos. Pas- 
tarųjų dviejų mėnesių nuoma nesumokėta. Jei daktaras Tre- 
narou dabar padidins nuomą, pridės tai prie įsiskolinimo, jiems 
galas. O jei taip atsitiktų, kur dėtis? Tik ne Hovenstovan, 
nes turėtų gyventi vartinėje iš įtūžusio tėvo malonės. 

— Staltiesė su skyle, Meri. Atnešei kitą? 

— Ne. Uždenk lėkšte. 

— Ką, po galais, padėti pačiam stalo vidury, Meri? 

Nensi pasiekė juokas, kai tarnaitės papurčiusios išsklei- 
dė gurgždančią baltą staltiesę. Ji išsipūtė jų rankose nuo stai- 
gaus vėjo, kuriam pavyko prasiskverbti pro medžių šarvus. 
Nensi atkišo jam veidą, bet vėjas pagriebęs šiūptelėjo į ją 
sausų lapų ir dulkių, net smėlis sugirgždėjo tarp dantų. 

Ji kilstelėjo ranką veido nusišluostyti, bet judesys pakir- 
to paskutines jėgas. Atsidususi nukėblino namo link. 

Be abejo, vienas dalykas - kalbėti apie meilę ir vedybas 
Londone. Visiškai kitas — pajusti, koks prasmių spektras sly- 
pi po tais nerūpestingais žodžiais, kai jis ima skleistis Korn- 
valyje. Išlipus iš limuzino, kuris pasitiko juos Lands Endo 
lėktuvų nusileidimo aikštelėje, Deborai Koter ne juokais 
svaigo galva. Pilvą irgi susuko. 

Kadangi pažinojo Linlį tik savo aplinkoje ir tik tokiomis 
sąlygomis, kurias pati nustatė, negalvojo, ką reiškia nute- 
kėti į jo šeimą. Aišku, žinojo, kad jis grafas. Važinėjo jo 
„Bentley“, lankėsi jo namuose Londone, net pažinojo jo lio- 
kajų. Valgė iš jo porcelianinių indų, gėrė iš jo krištolinių 
taurių ir žiūrėjo, kaip jis velkasi rankomis siūtus drabužius. 
Bet visa tai priskyrė tam tikrai elgesio kategorijai, kurią 
patogiai pavadino „Tomio gyvensena“. Tai niekaip nepavei- 
kė jos pačios būvio. Tačiau pamačius Hovenstovą iš viršaus, 
nes Linlis dukart apskriejo dvarą, Deborai pirmą kartą top- 
telėjo, kad gyvenimas, kokį pažino per dvidešimt vienerius 
metus, gali pasikeisti iš esmės. 

Rūmai buvo milžiniškas nevienalytis Jokūbo laikų E rai- 
dės formos be brūkšnelio statinys. Prie vakarinės pastato 
atšakos buvo pristatytas didžiulis sparnas, o šiaurės rytuo- 
se, beveik ties pačiu E viduriu, stovėjo bažnytėlė. Už rūmo 
pakrikai spietėsi ūkiniai trobesiai ir arklidės, 0 už jų jūros 
pusėn driekėsi Hovenstovo parkas. Jame tarp aukštų jova- 
rų, kuriuos nuo kartais atšiaurių pietvakarių krašto orų sau- 
gojo gamtos suformuotas šlaitas, ganėsi karvės. Dailiai su- 
mūryta kornvališka siena žymėjo dvaro, bet ne Ašertonų 
žemių ribas; Debora žinojo, kad jose yra pienininkystės ir 
žemdirbystės ūkiai bei apleistos kasyklos, kurios kadaise 
aprūpino alavu visą rajoną. 

Susidūrusiai akis į akį su konkrečia, akivaizdžia tikrove, 
Tomio namais — nebe iliuzine savaitgalių pobūvių, kuriuos 
daugelį metų girdėjo aptarinėjant Sent Džeimsą ir ledi Hele- 

ną, aplinka, - Deborai šovė juokinga mintis: Debora Koter, 
tarno duktė, džiaugsmingai įsitraukia į dvaro gyvenimą, lyg 
čia būtų Manderlis, o tarp jo sienų klaidžiotų Maksas de 
Vinteris*, laukiantis, kol paprastos moters meilė grąžins jam 
jaunystę. Ne mano stilius, pamanė. 

Ką, po velnių, aš čia veikiu? Jautėsi kaip sapne, chimeriš- 
kų smulkmenų vis daugėjo. Skrydis lėktuvu, pirmas žvilgs- 
nis į Hovenstovą, limuzinas ir uniformuotas vairuotojas, lau- 
kiantis lėktuvų nusileidimo aikštelėje. Net kai ledi Helena 
linksmai jį pasveikino („Dieve mano, Džasperas! Kaip išsi- 
pustęs! Kai buvau čia paskutinį kartą, patingėjai net nusi- 
skusti.“), Deboros būgštavimai beveik nesumažėjo. 

Laimei, kol važiavo į Hovenstovą, jai nieko nereikėjo da- 
ryti, tik žavėtis Kornvaliu, tai ji ir darė. Ši krašto dalis su 
apleistais viržynais, akmeningais kalnų šlaitais, smėlėtomis 
įlankėlėmis, kurių olose kontrabandininkai seniai buvo įsi- 
rengę slėptuves, daubose staiga išnyrančiais tankiais miš- 
kais ir siaurais keliukais, kraštuotais ugniažolių, aguonų ir 
žiemių raizginiu, buvo nedirbama. 

Hovenstovo alėja atsišakojo nuo kažkurio tokio keliuko, 
ją gaubė jovarų baldakimas, o kraštai buvo apsodinti rodo- 
dendrais. Ji vingiavo pro vartinę, juosė parką, už puošnios 
Tiudorų laikų sarginės leidosi žemyn, apsuko rožyną ir bai- 
gėsi prie masyvių lauko durų; virš jų Ašertonų herbe skali- 
kas įspūdingai kovėsi su liūtu. 

Jie nedarniai, kaip paprastai būna atvykus į vietą, išlipo 
iš automobilio. Debora maloningai apdovanojo pastatą vie- 
nu vieninteliu dirstelėjimu. Atrodė, kad jis tuščias. Panoro, 
kad taip ir būtų. 

— O štai ir motina, - tarė Linlis. 

Debora apsisuko ir pamatė, kad jis Žiūri ne į lauko duris, 


kur ji tikėjosi išvysti išsipusčiusią Ašertono grafienę, kuri 


* Kalbama apie Daphnės du Maurier romaną „Rebeka“. 

sveikindamasi paduos baltą glebią ranką, bet į pietrytinį na- 
mo kampą, kur jų pusėn per krūmokšnius brovėsi aukšta 
liekna moteris. 

Ledi Ašerton išvaizda apstulbino Deborą. Ji avėjo senus 
sportbačius, o ant pečių buvo užsimetusi išblukusį mėlyną 
rankšluostį. Juo energingai šluostėsi nuo veido, rankų ir kak- 
lo prakaitą. Jai ant kulnų lipo trys didžiuliai aviganiai ir ištį- 
sęs medžioklinis šuniukas; ji stabtelėjo, atėmė iš kažkurio 
sviedinį ir sportiškai vikriai sviedė į kitą sodo galą. Nusi- 
juokė, kai šunys it pakvaišę nusivijo sviedinį, ir valandėlę 
stebėjo juos, tada priėjo prie draugijos ties lauko durimis. 

— Tomi, - maloniai prabilo, - kiek kitaip nusikirpai plau- 
kus, tiesa? Man patinka. Labai. - Ji neprisilietė prie jo. Ap- 
kabino tik ledi Heleną ir Sent Džeimsą, paskui atsisuko į 
Deborą ir kalbėjo toliau, su apgailestavimu parodžiusi į sa- 
vo sportinę aprangą: - Atleisk, kad taip atrodau, Debora. Aš 
ne visada priiminėju svečius taip nederamai apsirengusi, bet, 
atvirai kalbant, esu tinginė ir jei nesimankštinu kasdien tuo 
pačiu metu, sugebu išgalvoti tūkstančius dingsčių to neda- 
ryti. Tik nesakyk, kad priklausai tiems baisiems sveikatin- 
gumo fanatikams, kurie kiekvieną rytą auštant bėgioja. 

Be abejo, tokie žodžiai nerodė didelio džiaugsmo dėl nau- 
jos šeimos narės. Antra vertus, nebuvo ir gudrus būtino 
mandagumo ir aiškaus nepalankumo mišinys. Debora neži- 
nojo, kaip suprasti tokį sutikimą. 

Ledi Ašerton, lyg viską suprasdama ir norėdama, kad pir- 
mosios akimirkos prabėgtų kuo sklandžiau, tik nusišypso- 
Jo, paspaudė Deborai ranką ir atsisuko į jos tėvą. Kol vyko 
pokalbis, Koteris stovėjo šone. Karštyje jo veidas blizgėjo 
nuo prakaito. Atrodė, kad vilki drabužiais, siūtais keliais co- 
liais aukštesniam ir daug stambesniam vyriškiui. 

— Pone Koteri, - prabilo ledi Ašerton, — ar galiu jus va- 
dinti Džozefu? Nepaprastai džiaugiuosi, kad judu su Debora 
tapsite mūsų šeimos nariais. 

Štai ir įprastas pasveikinimas. Linlio motina, instinkty- 
viai pajutusi, išmintingai patausojo jį žmogui, kuriam jo la- 
biausiai reikia. 

— Dėkui, miledi. - Koteris sugniaužė už nugaros kumš- 
čius, lyg bijodamas, kad katra plaštaka neišsprūstų ir sava- 
vališkai nepultų spausti ledi Ašerton rankos. 

Ledi Ašerton nusišypsojo. Tai buvo kreivos Tomio šyp- 
senos kopija. 

— Tiesą sakant, vadinuosi Doroti, nors šeima ir draugai 
mane visuomet vadina Deizi, dorai nesuprantu, dėl kokios 
priežasties. Manau, kad vis geriau už Dizi, nes Dizi kai ką 
primintų* ir aš veikiausiai turėčiau užkirsti kelią pravardei, 
kuri pavojingai tiksliai mane apibūdina. 

Koteris žado neteko išgirdęs nedviprasmišką siūlymą va- 
dinti grafo našlę vardu. Vis dėlto, valandėlę pagalvojęs, stai- 
giai linktelėjo ir atsakė: 

— Tebūnie Deizi. 

— Puiku, - tarė ledi Ašerton. - Žavu. Gražus oras savait- 
galio viešnagei, teisybė? Žinoma, šiek tiek per karšta — šian- 
dien labai šilta, ar ne? — bet tikiuosi, kad popiet pasikels 
vėjelis. Beje, Sidni jau čia. Ir atsivežė labai įdomų jauną vy- 
riškį. Gana niūrų ir melancholišką. 

— Bruką? — staigiai paklausė Sent Džeimsas. Neatrodė 
patenkintas. 

— Taip. Džastiną Bruką. Pažįsti jį, Saimonai? 

— Tiesą sakant, daug geriau, negu norėtų, - atsakė ledi 
Helena. - Bet jis žada elgtis padoriai, taip, Saimonai? Ne- 
įberti nuodų į košę. Nesikauti dvikovoje auštant. Nesipešti 
ant svetainės grindų. Septyniasdešimt dvi valandos įkūny- 
to mandagumo. Tobula palaima, nors dantimis griežk. 

— Džiaugsiuos kiekviena akimirka, - atsakė Sent Džeimsas. 

— Žinoma, džiaugsies, —- nusijuokė ledi Ašerton. - Kokie 


* Dizzy - „išsiblaškęs“ (angl.). 

svečiai, jei aikštėn neiškyla negražios paslaptys ir niekas ne- 
dega pykčiu? Vėl pasijutau kaip jauna mergaitė. - Ji paėmė 
Koteriui už rankos ir nusivedė į namą. - Leiskit man parody- 
ti dalykus, kuriais beprotiškai didžiuojuosi, Džozefai, - išgir- 
do jos žodžius atvykėliai, ir ji parodė į prašmatnias, mozaika 
papuoštas duris. - Jas iškart po didžiojo 1849 metų gaisro 
padarė vietiniai meistrai. Netikėkit tuo, ką pasakysiu, bet le- 
genda tvirtina, kad gaisras... - Jos balsas nutolo. Po valandė- 
lės vietoj atsakymo suskambo Koterio juokas. 

Tuomet Deborai beveik nustojo sukti pilvą. Raumenys 
iš palengvėjimo atsipalaidavo, lyg būtų atsileidusi spyruok- 
lė, ir ji suvokė, kad iš tiesų labai jaudinosi dėl pirmo jų tėvų 
susitikimo. Jis galėjo būti pražūtingas. Būtų buvęs pražū- 
tingas, jei Tomio motina būtų kitokia moteris, ne iš tų, ku- 
rios keliais maloniais žodžiais išsklaido kitiems nepasitikė- 
jimą savim. 

Ji nuostabi. Debora panoro pasakyti tai kam nors garsiai 
ir negalvodama atsisuko į Sent Džeimsą. 

Jo veide atsispindėjo visiškas pritarimas. Raukšlelės apie 
akis dar pagilėjo. Jis šyptelėjo. 

— Sveika atvykusi į Hovenstovą, brangioji Debe. - Linlis 
apkabino ją per pečius ir įvedė į rūmą, kur oras dėl aukštų 
lubų ir mozaikinių grindų buvo vėsus ir drėgnas, —- gaivi- 
nanti permaina, palyginti su karščiu lauke. 

Ledi Ašerton ir Koterį jie rado didžiojoje svetainėje į de- 
šinę nuo durų. Tai buvo pailgas kambarys, kuriame labiau- 
siai krito į akis Židinys; granitinę jo atbrailą be jokių pagra- 
žinimų vainikavo gazelės galva. Lubas dabino gipso liejiniai, 
sienos apmuštos paneliais, kuriuos puošė karuliai. Ant sie- 
nų kabojo natūralaus dydžio lordų ir ledi Ašertonų portre- 
tai, atstovaujantys kiekvienai kartai; jie žvelgė į savo pali- 
kuonis nutaisę įvairiausias pozas ir pasipuošę įvairiausiais 
drabužiais. 

Debora stabtelėjo prie aštuoniolikto amžiaus portreto, 
vaizduojančio vyrą gelsvais bridžiais ir raudonu švarku su 
šmaikščiu rankoje ir spanieliu prie kojų, atsirėmusį į pu- 
siau sudaužytą urną. 

— O dangau, Tomi. Kaip iš akies trauktas tu. 

— Tomis iš tiesų niekuo nuo jo nesiskirtų, jei tik mums 
pavyktų įkalbėti jį apsimauti tas žavingas kelnes, - įsiterpė 
ledi Helena. 

Debora pajuto, kad Linlis stipriau suspaudė jai pečius. Iš 
pradžių pamanė, kad dėl juoko, kilusio po ledi Helenos žo- 
džių. Bet pamatė, jog durys šiauriniame salės gale atsidarė 
1r parketu atšlepsi basas aukštas vaikinas apiplyšusiais mė- 
lynais džinsais. Paskui jį sekė mergina įdubusiais skruos- 
tais. Irgi basa. 

Tai bus Piteris, nusprendė Debora. Kad ir sulysęs, turė- 
jo tokius pat šviesius plaukus, tokias pat rudas akis ir to- 
kius pat dailius skruostikaulius, nosį ir žandikaulį kaip dau- 
gelis portretų, kuriais buvo nukabintos sienos. Tačiau, skir- 
tingai nuo protėvių drobėse, Piteris Linlis į vieną ausį buvo 
įsivėręs auskarą. Ant plonos auksinės grandinėlės, liesda- 
ma petį, tabalavo svastika. 

— Piteris! Tu ne Oksforde? - gana ramiai, savaitgalio sve- 
čiams demonstruodamas gerą išsiauklėjimą, paklausė Lin- 
lis, bet Debora pajuto, kaip jis įsitempė. 

Piteris akinamai nusišypsojo, gūžtelėjo pečiais ir tarė: 

— Mes atskubėjom pasiilgę saulės, 1r tik čia paaiškėjo, 
kad ir jums šovė ta pati mintis. Betrūksta Džudi, ir visa 
šeima būtų krūvoj, a? 

Čiupinėdamas auskaro spaustuką, jis linktelėjo Sent 
Džeimsui ir ledi Helenai ir trūktelėjo į priekį savo draugu- 
žę. Apkabino ją per pečius lygiai taip kaip Linlis. 

— Čia Saša. - Jos ranka apglėbė jam liemenį. Pirštai pa- 
lindo po jo purvinais marškinėliais ir nukeliavo į mėlynus 

džinsus. - Saša Niford. - Nelaukdamas iš brolio panašaus 
pristatymo, Piteris linktelėjo Deborai. —- O čia, manau, tavo 
būsimoji nuotaka. Visada turėjai gerą skonį, rinkdamasis mo- 
teris. Bet jau daug metų tai matome. 

Ledi Ašerton žengė į priekį. Ji nužvelgė vieną sūnų, pas- 
kui kitą ir ištiesė ranką lyg taikydama juos. 

— Labai nustebau, kai Hodžas pasakė, kad atvyko Piteris 
1r Saša. O paskui pamaniau, kaip puiku, jog tavo sužadėtu- 
vių savaitgalį bus Piteris. 

— Ir aš taip manau, - ramiai atsakė Linlis. —- Ar parodysi 
svečiams jų kambarius, mama? Norėčiau šnektelėti su Pi- 
teriu. Sužinoti naujienas. 

— Po valandos numatyti pietūs. Diena tokia graži, kad ke- 
tinome pietauti lauke. 

— Gerai. Po valandos. Jei visais pasirūpinsi... - Tai buvo 
veikiau įsakymas negu prašymas. 

Išgirdusi, koks sausas jo balsas, Debora pajuto nuostabą. 
Žvilgtelėjo, kokia kitų reakcija, bet išvydo jų veiduose tik 
nuostatą nepaisyti aiškaus priešiškumo, 1t elektros srovė 
sutraškėjusio ore. Ledi Helena tyrinėjo Velso princo foto- 
grafiją sidabro rėmeliais. Sent Džeimsas žavėjosi rytietiš- 
kos arbatžolių dėžutės dangteliu. Koteris stovėjo prie erke- 
rio Ir spoksojo į sodą. 

— Brangioji, - tarė jai Linlis, - atleisk, bet turiu trum- 
pam tave palikti... 

— Tomi... 

— Atleisk, kad turiu tave palikti, Debe. 

— Einam, mieloji, - švelniai palietė ją ledi Ašerton. 

Debora nenorėjo pajudėti. 

— Deize, tikiuosi, paskyrėt man tą dailutį žalią kambarį 
su vaizdu į vakarinį kiemą, — prabilo ledi Helena. - Žinot, 
kurį. Virš ginklų kambario. Metų metus troškau ten pra- 
leisti naktį. Miegoti apimta jaudinančios baimės, kad apa- 

čioj kas nors gali netyčia pykštelėti į lubas iš medžioklinio 
šautuvo. 

Ji paėmė ledi Ašerton už rankos. Jos pasuko prie durų. 
Beliko eiti iš paskos. Debora taip ir padarė. Bet išėjusi į 
vidinį koridorių, atsisuko žvilgtelėti į Linlį su broliu. Jie 
atšiauriai stebėjo vienas kitą, pasiruošę pulti, karingai pa- 
sipūtę. 

Ir visa šiluma, iš pradžių žadėta savaitgalio, išgaravo ir 
virto ledu, kai išvydo juos tokius ir staiga suvokė, kiek spra- 
gų jos žiniose apie Tomio santykius su šeima. 


Linlis uždarė muzikos kambario duris ir žiūrėjo, kaip Pi- 
teris per daug atsargiai 1r tiksliai žingsniuoja prie lango. Jis 
atsisėdo lango nišoje, patogiai susiraitydamas ant žalio bro- 
kato pagalvėlės. Kambario sienos buvo išklijuotos žaliais 
apmušalais su geltonom chrizantemom, ir šio spalvų deri- 
nio bei ryškios vidurdienio saulės fone Piteris atrodė dar 
labiau sunykęs negu didžiojoje svetainėje. Jis čiupinėjo stiklo 
defektą ir iš paskutiniųjų vaizdavo nekreipiąs dėmesio į Linlį. 

— Ką tu veiki Kornvalyje? Turėtum būti Oksforde. Mes 
pasamdėm vasarai repetitorių. Susitarėm, jog tu ten pasi- 
liksi. — Linlis žinojo, kad jo balsas šaltas ir nedraugiškas, 
bet negalėjo pakeisti tono. Brolio išvaizda jį sukrėtė. Pite- 
ris buvo sudžiūvęs kaip giltinė. Akys pageltusios. Oda ap- 
link šnerves nudraskyta ir apšašusi. 

Piteris paniuręs gūžtelėjo. 

— Dėl Dievo, atvažiavau trumpam. Neketinu čia pasilikti. 
Grįšiu atgal. Patenkintas? 

— Ką čia veiki? Ir nepaistyk apie saulę, nes nepatikėsiu. 

— Man nusispjaut, kuo tu patikėsi. Bet tik pagalvok, koks 
malonus atsitiktinumas, Tomi. Jei šį rytą nebūčiau netikė- 
tai pasirodęs, būčiau pražiopsojęs visas iškilmes. Norėjai, 
kad nesimaišyčiau po kojom? Dar viena negraži šeimyninė 

paslaptis, nutylėta, kad tavo rudukė iš karto per daug nesu- 
žinotų? 

Linlis nudrožė į kambario galą ir ištraukė brolį iš nišos. 

— Dar kartą klausiu, ką tu čia veiki, Piteri. 

Piteris nusipurtė jo ranką. 

— Aš mečiau mokslą, patenkintas? Tą norėjai išgirsti? 
Iškritau. Aišku? 

— Ar galutinai išprotėjai? Kur gyveni? 

— Turiu skylę Londone. Nesijaudink. Neketinu tavęs pra- 
šyti pinigų. Turiu pakankamai savų. - Jis prasispraudė pro 
Linlį ir nuėjo prie seno Brodvudo fortepijono. Lengvai, ka- 
potai ėmė spaudyt klavišus, garsai buvo nedarnūs ir erzino. 

— Nesąmonė. — Linlis bandė kalbėti santūriai, bet pasiju- 
to prislėgtas, kai suvokė Piterio žodžių prasmę. - O kas ta 
mergina? Iš kur ji atsirado? Kaip su ja susipažinai? Piteri, ji 
netgi nėra švari. Atrodo kaip... 

Piteris staigiai atsisuko. 

— Nė žodžio apie ją. Nieko geresnio už ją man gyvenime 
nepasitaikė, neužmiršk to. Tai vienintelis padorus žmogus, 
mano sutiktas per daugelį metų. 

Tai buvo neįtikėtina. Ir reiškė blogiausią dalyką. Linlis 
perėjo per kambarį. 

— Tu vėl grįžai prie narkotikų. Maniau, kad išsigydei. Ma- 
niau, kad gydymo kursas pernai sausio mėnesį buvo sėk- 
mingas. Bet tu vėl vartoji. Juk nemetei Oksfordo, tiesa? Ta- 
ve išgrūdo. Juk taip? Taip, Piteri? 

Piteris neatsakė. Linlis nykščiu 1r smilium suėmė brolio 
smakrą ir pasuko Piterio galvą taip, kad ji atsidūrė vos per 
kelis colius nuo jo veido. 

— Kas dabar? Jau mėginam heroiną? Ar vis dar ištikimi 
kokainui? Bandai juos maišyti? Rūkai? O gal pamaldžiai lei- 
diesi tą šlamštą? 

Piteris tylėjo. Linlis spyrė atsakyti. 

— Vis dar vaikaisi didžiojo kaifo, tiesa? Juk visa gyveni- 
mo prasmė —- narkotikai. O Saša? Gal jūsų santykiai gražūs 
ir prasmingi? Kokainas veikiausiai padeda tvirtą pagrindą 
meilei. Galima nuoširdžiai prisirišti prie narkomano, ar ne? 

Piteris vis tiek tylėjo. Linlis nuvilko brolį prie veidro- 
džio, kabančio ant sienos už arfos, ir stumtelėjo artyn, kad 
Piteris pasižiūrėtų į savo neskustą veidą. Jis buvo liguistai 
išblyškęs. Lūpos sutrūkinėjusios. Iš nosies bėgo snarglys. 

— Gražus vaizdas, a? — karščiavosi Linlis. - Ką pasakei 
motinai? Kad daugiau nebevartoji? Kad susigriebei slogą? 

Paleistas Piteris pasitrynė veidą toje vietoje, į kurią bu- 
vo susmigę brolio pirštai, ir nudrėskė nesveiką odą. 

— Tu dar kalbi apie motiną, - sušnibždėjo jis. - Tu dar 
kalbi. Dieve, Tomi, norėčiau, kad tu imtum ir numirtum. 


80 E George 


5 skyrius 


o. pietus nei Piteris, nei Sa- 
ša nepasirodė, ir niekas apie tai nekalbėjo, lyg būtų iš anks- 
to susitarta taip elgtis. Visi tik susikaupę padavinėjo vieni 
kitiems lėkštes su krevečių mišraine, vištienos užkandžiu, 
šparagais ir artišokais gribiche*, visiškai nekreipdami dė- 
mesio į dvi tuščias kėdes, viena prieš kitą stovinčias stalo 
gale. 

Linlis apsidžiaugė, kad nėra brolio. Jis norėjo prasiblaš- 
kyti. 

Ir prasiblaškė maždaug po penkių minučių, kai iš už pie- 
tinio namo sparno pasirodė Linlio dvaro valdytojas ir nu- 
žingsniavo tiesiai prie ąžuolo. Tačiau atrodė, kad jis domisi 
ne po medžiu susibūrusia draugija. Jo žvilgsnis buvo įsmeig- 
tas į tolimas arklides - ten per sieną, sukrautą iš akmenų, 
vikriai peršoko ir ristele per parką artinosi vaikinas. Ant jo 
krito saulės blyksniai, jam tai dingstant paunksnėje, tai 1š- 
nyrant iš medžių šešėlio. 

— Koks puikus raitelis jūsų sūnus, pone Penelinai, - nuo 
stalo džiugiai sušuko Sidni Sent Džeims. - Šį rytą jis pasiė- 
mė mus pajodinėti, bet mudu su Džastinu tiek jį 17 tematėm. 

Džonas Penelinas dėkodamas vos vos linktelėjo, bet jo 
niūrūs keltiški bruožai nesušvelnėjo. Linlis seniai pažinojo 


*Acto padažas su kiaušinio tryniu ir prieskoninėm žolėm (pranc.). 

Peneliną ir galėjo atpažinti, kada šis vargais negalais tram- 
do įtūžį. 

— O Džastinas visad gerai joja - tiesa, mielasis? Bet Mar- 
kas mus abu nustebino. 

— Tikrai gerai joja, - tepasakė Brukas ir vėl ėmėsi viš- 
tos. Jo tamsią odą buvo išmušę prakaito lašeliai. 

Markas Penelinas kaip tik atsidūrė po ąžuolu ir spėjo iš- 
girsti du pastaruosius komentarus. 

— Tiesiog aš daug treniruojuosi, - kilniaširdiškai pasakė 
jis. - Jūs abu puikiai pasirodėt. - Jis perbraukė atgalia ran- 
ka per sudrėkusią kaktą. Skruostas buvo išteptas purvu. 
Švelnesnė, nerūpestingesnė tėvo kopija. Vietoj juodų žils- 
telėjusių Penelino plaukų Marko buvo rudi, o jaunas veidas 
neišvagotas raukšlių. Tėvą buvo išsunkę metai ir nerimas. 
Sūnus atrodė energingas, sveikas ir žvalus. 

— Piterio čia nėra? - paklausė apžvelgęs stalą. - Keista. 
Jis man ką tik skambino į vartinę, sakė, kad ateičiau. 

— Be abejo, norėjo pakviesti pietų, - tarė ledi Ašerton. — 
Koks geras Piteris. Šį rytą mes taip skubėjom, kad užmir- 
šau pati jums paskambinti. Labai atsiprašau, Markai. Kar- 
tais manau, kad likau visiškai be galvos. Sėskitės prie mū- 
sų. Markai. Džonai. Prašom. - Ji parodė į vietas, numatytas 
Sašai 1r Piteriui. 

Buvo akivaizdu, kad pietūs su darbdaviais ir jų savaitga- 
lio svečiais Džono Penelino rūpesčių nepalengvins. Jam bu- 
vo darbo diena, tokia kaip visos kitos. Ir iš namų jis išėjo ne 
tam, kad parodytų savo nepasitenkinimą, jog nebuvo pa- 
kviestas pietų, nes visų pirma visiškai to netroško. Aišku, 
atėjo vaikydamasis sūnų. 

Markas ir Piteris, ištikimi draugai nuo vaikystės, buvo 
vienmečiai. Jie daug metų kartu žaidė, dalijosi žaislais ir 
ieškojo nuotykių Kornvalio pakrantėje. Kartu žaidė, kartu 


82 E George 


plaukiojo, kartu buriavo, kartu augo. Tik išsilavinimą gavo 
skirtingą, nes Piteris, kaip ir visi ankstesni šeimos nariai, 
mokėsi Itone, o Markas lankė mokyklą Nenranelyje, paskui 
baigė vidurinę Penzanse. Tačiau skirtingos mokyklos jų ne- 
išskyrė. Nepaisydami laiko ir atstumo, jie išsaugojo seną 
draugystę 

Bet buvo akivaizdu, kad taip bus nebeilgai, jei Penelinui 
pavyks užkirsti tam kelią. Linlis pajuto apgailestaująs dėl 
to praradimo, dar Džonui Penelinui nė neprabilus. Tačiau 
ko stebėtis, kad žmogus gina vienintelį sūnų, nori visokiais 
būdais apsaugoti jį nuo Piterį ištikusių permainų. 

— Vartininko namelyje tavęs laukia Nensi, - pasakė Mar- 
kui Penelinas. - Dabar Piteris tau nereikalingas. 

— Bet jis paskambino ir... 

— Manęs nedomina, kas skambino. Grįžk į namelį. 

— Be abejo, greiti pietūs, Džonai... - prabilo ledi Ašerton. 

— Dėkui, miledi. Nėra reikalo. - Juodomis neįžvelgiamo- 
mis akimis nejudriame it kaukė veide jis žiūrėjo į sūnų. Bet 
ant jo rankų, nuogų, nes darbinių marškinių rankoves buvo 
pasiraitojęs, it virvės iššoko gyslos. - Einam su manim, vai- 
kine. Atleiskit, - tarė Linliui, linktelėdamas kitiems. 

Džonas Penelinas apsisuko ir nuėjo namo. Apžvelgęs sta- 
14 - 1r maldaujamai, ir atsiprašomai — sūnus nusekė įkan- 
din. Jiems išėjus įsivyravo nejaukaus santūrumo nuotaika, 
kai draugija turi nuspręsti, ar aptarinėti tai, kas ką tik įvy- 
ko, ar visiškai nekreipti dėmesio. Vis dėlto jie laikėsi anks- 
tesnio nebylaus susitarimo nepaisyti nieko, kas galėtų ap- 
temdyti palaimingą savaitgalį. Toną davė Helena. 

— Ar supranti, - tarė ji, persmeigdama riebią krevetę, — 
kokia garbė it kokiai karalaitei — tiesiog nežinau, su kuo 
tai palyginti, Debora, - sužadėtuvių savaitgalį įsikurti pro- 
senelės Ašerton miegamajame? Kai seniau čia lankydavau- 
Si, Visi tipendavo pro jį taip pagarbiai, kad man pasirodė, 

jog tas kambarys laikomas karalienei, jei ji kartais čia už- 
suktų. 2 

— To kambario lova kelia siaubą, - įsiterpė Sidni. - Dra- 
piruotės ir neskoningi niekučiai. Vaiduokliukai 1r šmėklos, 
išdrožinėti galvūgaly it Grinlingo Gibonso košmaras. Tik- 
ras meilės išmėginimas, Debe. 

— Kaip karalaitė ant žirnio, - tarė ledi Helena. - Ar jums 
teko kada nors ten miegoti, Deizi? 

— Prosenelė buvo dar gyva, kai pirmą kartą čia viešėjau. 
Todėl užuot gulėjus lovoje, reikėjo kelias valandas prie jos 
sėdėti ir skaityti Bibliją. Prisimenu, ji itin domėjosi sensa- 
cingesnėmis Senojo Testamento vietomis. Smulkūs Sodo- 
mos 1r Gomoros aprašymai. Ištvirkavimas. Geiduliai ir ne- 
švankumas. Tačiau ją nelabai domino, kaip Dievas nubaudė 
nusidėjėlius. „Tegu Viešpats juos teisia, - pasakydavo ir 
mostelėdavo man ranka. —- Skaityk toliau, mergaite“. 

— Ir skaitydavot? — paklausė Sidni. 

— Žinoma. Man buvo tik šešiolika. Manau, kad per visą 
gyvenimą nesu skaičiusi nieko įdomesnio. - Ji patraukliai 
nusijuokė. - Mano nuomone, Biblija gerokai kalta dėl nuo- 
dėmingo gyvenimo. - Staiga ji nuleido akis. Šypsenėlė iš- 
nyko, paskui vėl ryžtingai atsirado. - Prisimeni savo prose- 
nelę, Tomi? 

Linlis buvo susidomėjęs vyno taure, nes nesugebėjo api- 
būdinti skysčio spalvos, — nei žalia, nei gintarinė. Jis nieko 
neatsakė. 

Debora palietė jo ranką — taip atsargiai, kad galėjai ir ne- 
pajusti. 

— Kai pamačiau tą lovą, susimąsčiau, ar labai netaktiškai 
pasielgsiu, jei miegosiu ant grindų, - tarė ji. 

— Kažkodėl tikiesi, kad tas baldas sutemus pamažu atgy- 
ja, - tarė ledi Helena. - Bet aš vis tiek trokštu joje miegoti. 
Visada troškau. Kodėl man nė karto neleido praleisti nak- 
ties toje siaubingoje lovoje? 

— Nebūtų taip siaubinga, jei nereikėtų joje miegoti vie- 
nai. — Sidni kilstelėjo antakį, žiūrėdama į Džastiną Bruką. — 
Reikia antro kūno, kad nuramintų. Šilto kūno. Geriausia gy- 
vo. Jei prosenelė Ašerton linkusi klaidžioti po sales, neno- 
rėčiau, kad ji užsuktų manęs sušildyti, dėkui už tokią malo- 
nę. Tačiau bet kuris iš jūsų gali užeiti, tik dukart pabelskit. 

— Tikiuosi, kad kai kurie bus pasitinkami šiek tiek mei- 
liau, — tarė Džastinas Brukas. 

— Tik jei padoriai elgsis, - atšovė Sidni. 

Sent Džeimsas tylėdamas nužvelgė seserį, paskui jos 
meilužį. Paėmė bandelę, dailiai perlaužė. 

— Akivaizdu, kas išeina, kai pietaudamas imi aptarinėti 
Senąjį Testamentą, - tarė ledi Helena. - Tereikia paminėti 
„Pradžios“ knygą, ir tampame būriu pasileidėlių. 

Kompanija atsakė juoku, ir nemaloni akimirka užsimiršo. 


Linlis stebėjo, kaip jie išsivaikščioja kas sau. Sidni su 
Debora nuėjo į vidų; Sidni, sužinojusi, jog Debora atsivežė 
fotoaparatus, paskelbė persirengsianti kokiais nors gundan- 
čiais rūbeliais 1r įkvėpsianti Deborą siekti naujų fotografi- 
jos aukštumų. Sent Džeimsas su ledi Helena nudūlino var- 
tininko namelio ir atviro parko už jo pusėn; ledi Ašerton su 
Koteriu pasuko į šiaurrytinę dvaro pusę - ten bukų ir liepų 
guotas slėpė Šv. Petroko koplytėlę, priglaudusią Linlio tėvą 
1r kitus Ašertonų mirusiuosius; o Džastinas Brukas neaiš- 
kiai sumurmėjo radęs medį, po kuriuo galima nusnūsti, — 
tai išgirdusi Sidni su panieka numojo ranka. 

Po valandėlės Linlis liko vienas. Gaivus vėjelis įsisuko į 
staltiesės kraštą. Jis pačiupinėjo drobę, pastūmė į kitą pusę 
lėkštę ir įsispoksojo į valgių likučius. 

Taip ilgai nebuvęs, privalo susitikti su Džonu Penelinu. 
Dvaro valdytojas to tikisi. Be abejo, laukia kontoroje pasi- 
ruošęs peržiūrėti buhalterines knygas ir patikrinti sąskai- 

tas. Linlis bijojo šio susitikimo. Baimė neturėjo nieko ben- 
dra su mintimi, kad Penelinas gali prašnekti apie Piterio 
būseną ir Linlio atsakomybę. Baimė sukilo ir ne dėl nesido- 
mėjimo dvaro gyvenimu. Iš tiesų sunku buvo grįžti, kad ir 
trumpai, į Hovenstovą, nes grįžimas reiškė ir rūpestį, ir do- 
mėjimąsi. 

Šį kartą Linlio nebuvo be saiko ilgai, beveik šešis mėne- 
sius. Jis sąžiningai prisipažino sau, ko vengia taip retai lan- 
kydamasis. To paties, ko vengė daugelį metų, arba visiškai 
neparvykdamas, arba atsiveždamas būrį draugų, lyg gyve- 
nimas Kornvalyje būtų ketvirto dešimtmečio iškyla, 0 jis jo 
siela - juokiasi, plepa ir pilsto šampaną. Sužadėtuvių savait- 
galis niekuo nesiskyrė nuo kitų kelionių į Kornvalį per pas- 
taruosius penkiolika metų. Jis tiktai pasinaudojo dingstimi, 
apsupdamas Deborą su jos tėvu pažįstamais veidais, kad ne- 
reikėtų vienam atsidurti akis į akį su vieninteliu veidu gy- 
venime, kurio negali matyti. Jis bjaurėjosi šia mintimi ir kar- 
tu suprato, kad audringus santykius su motina šį savaitgalį 
reikės kaip nors nuslėpti. 

Nežinojo, kaip tai padaryti. Kiekvienas jos ištartas Žo- 
dis — nesvarbu, kad netyčia, — buvo kaip žemsemė, iškasan- 
ti jausmus, kurių jis nenorėjo jausti, atkapstanti prisimini- 
mus, nuo kurių jis troško pabėgti, reikalaujantis veiksmų, 
kuriems atlikti jam neužteko nusižeminimo ar drąsos. Juos 
skyrė išdidumas, dar pyktis, kaltė ir poreikis kaltinti. Protu 
jis suvokė, kad tėvas vis tiek būtų miręs. Bet niekaip ne- 
įstengė susitaikyti su šia paprasta tiesa. Daug lengviau ma- 
nyti, kad jį pribaigė žmogus, o ne liga. Mat žmogų gali kal- 
tinti. O jis norėjo kaltinti. 

Atsidusęs prisivertė atsistoti. Iš savo vietos pievelėje ma- 
tė, kad dvaro kontoros žaliuzės nuleistos nuo popietės sau- 
lės. Bet jis neabejojo, kad už jų laukia Džonas Penelinas, 
tikėdamasis, jog jis elgsis, kaip pridera aštuntajam Ašerto- 
nų grafui, nesvarbu, kad jam tai nelabai patinka. Jis nuėjo. 

Dvaro kontora buvo vietoje, tinkamiausioje jai pagal pa- 
skirtį, — pirmame aukšte už rūkomojo, greta biliardo kam- 
bario, kad būtų prieinama ir šeimynykščiams, ir nuominin- 
kams, atėjusiems sumokėti nuomos. 

Rėksmingos prabangos kambary nebuvo nė pėdsako. Grin- 
dis dengė ne kilimas, o kanapinis demblys žaliais kraštais. 
Sienos išdažytos, o ne apmuštos paneliais ar išklijuotos ta- 
petais, ant jų kabėjo senos dvaro nuotraukos ir žemėlapiai. 
Nuo plikų lubų ant geležinių grandinių sviro dvi lempos bal- 
tais gaubtais. Po jomis į paprastas pušines lentynas buvo su- 
krauti užrašai, keletas atlasų, žurnalų. Dokumentų spintos 
kampe buvo ąžuolinės, apdaužytos nuo kelių kartų naudoji- 
mo, kaip ir stalas bei sukamoji kėdė. Tačiau šią akimirką kė- 
dėje sėdėjo ne Džonas Penelinas, didžiumą reikalų tvarkyda- 
vęs dvaro raštinėje. Jo įprastą vietą užėmė liesa figūrėlė, su- 
sigūžusi!, lyg jai būtų šalta, parėmusi delnu skruostą. 

Priėjęs prie atdarų durų, Linlis pamatė, kad tėvo kėdėje 
sedi Nensi Kambri. Ji neramiai žaidė pieštukine, ir nors Lin- 
lis, radęs ją vietoj tėvo, ta dingstimi galėjo drožti savo keliu 
1r atidėti susitikimą su Penelinu neribotam laikui, suprato 
negalįs nueiti, kai išvydo, kaip atrodo valdytojo duktė. 

Nensi: buvo labai pasikeitusi. Jos plaukai, kadaise rudi, 
šviesoje mirguliavę auksu, prarado beveik visą Žžvilgesį ir 
grožį. Jie buvo beformiai ir bjauriai karojo siekdami pečius. 
Oda, kadaise rausva ir lygi, nuberta strazdanėlėmis ant no- 
sies ir skruostų —- miela plėšikėlio kaukė, - mirtinai išblyš- 
kusi. Atrodė storesnė, tokia kaip portretų oda, kai dailinin- 
kas užtepa nereikalingą lako sluoksnį, sunaikindamas jau- 
nystės ir grožio įspūdį, kurį stengėsi sukurti. Nensi Kambri 
atrodė kaip tik taip sunaikinta: nuvytusi, išvargusi, išbluku- 
si, nusikamavusi. 

Tą patį buvo galima pasakyti ir apie jos drabužius. Ka- 
daise nešiotus madingus sijonus, nertinius ir batelius pa- 

keitė beformė namų suknelė. Bet ir ji buvo keletu dydžių 
per didelė ir laisvai kadaravo ant jos kaip palaidinis, bet ne- 
stilingas. Drabužis buvo per senas, kad būtų madingas, ir 
dėl suknelės, kaip 1r dėl Nensi išvaizdos, Linlis nesiryžo 
nueiti 1r suraukė antakius. Nors buvo septyneriais metais 
vyresnis, pažinojo Nensi Kambri visą gyvenimą ir mėgo ją. 
Tokia permaina kėlė nerimą. 

Ji buvo pastojusi. Jis žinojo. Buvo priversta ištekėti už 
Miko Kambrio iš Nenranelio. Ir viskas, bent jau motinos 
laiškas daugiau nieko nesakė. O paskui, po kelių mėnesių, 
pati Nensi pranešė apie gimusį kūdikį. Jis išsiuntė privalo- 
mą dovaną ir daugiau apie ją negalvojo. Dabar susimąstė, ar 
vaiko gimimas gali sukelti tokias permainas. 

Dar vienas išsipildęs noras, kandžiai pamanė, dar vienas 
prasiblaškymas. Įėjo į kontorą. 

Ji žiūrėjo pro plyšį žaliuzėse, dengiančiose kontoros lan- 
gų virtinę. Tuo pačiu metu kramtė dešinės rankos krum- 
plius; buvo akivaizdu, kad nuolat tai daro, nes jie buvo rau- 
doni ir kraujavo, - namų ruošos darbai taip nesužaloja. 

Linlis ištarė jos vardą. Ji pašoko užkišdama rankas už 
nugaros. 

— Jūs atėjot susitikti su tėčiu. Maniau, kad gal ateisit. Po 
pietų. Maniau... vyliausi... pagaut jus pirma j0. Milorde. 

Linlis, kaip paprastai, sutriko išgirdęs pastarąjį žodį. Kar- 
tais atrodydavo, kad beveik visus dešimt metų praleido veng- 
damas situacijų, kai jį būtų galima taip pavadinti. 

— Laukei manęs? Ne tėvo? 

— Laukiau. Ne. - Ji išlindo iš už stalo ir nuėjo pi1e kė- 
dės su kopėtėlėm, stovinčios po dvaro žemėlapiu ant sie- 
nos. Atsisėdo ir susidėjo ant kelių rankas kietai sugniauž- 
tais kumščiais. 

Koridoriaus gale į sieną atsitrenkė lauko durys, lyg kas 
būtų jas per smarkiai atlapojęs. Grindų plytelėmis nuaidėjo 

žingsniai. Nensi atsirėmė į kėdės atkaltę, lyg tikėtųsi pasi- 
slėpti nuo žmogaus, įėjusio vidun. Tačiau žingsniai, užuot 
artinęsi prie kontoros, nuo sandėlio pasuko į kairę ir pama- 
žu nutilo. Nens: beveik nepastebimai atsikvėpė. 

Linlis nuėjęs atsisėdo į jos tėvo kėdę. 

— Malonu tave matyti. Džiaugiuosi, kad užsukai. 

Ji nukreipė didžiules pilkas akis į langus ir pasakė vei- 
kiau jiems negu jam: 

— Turiu jus kai ko paprašyti. Man sunku. Kaip pradėti. 

— Tu sirgai? Baisiai sulysai, Nensi. Kūdikis. Ar jis?.. - 
Susigėdo suvokęs, kad neturi supratimo, kokios lyties kū- 
dikis. = 

— Ne. Moli sveika. - Ji vis dar nežiūrėjo i ji. — Bet mane 
graužia rūpestis. 

— Koks? 

— Dėl to ir atėjau. Bet... - Sužibo ašaros, tačiau nepabiro. 
Nuo pažeminimo ją išmušė dėmėm. - Tėtis neturi žinoti. 
Negalima. 

— Tada, ką bepasakytum, liks tarp mūsų. - Linlis sugrai- 
bė nosinę ir padavė jai per stalą. Ji sugniaužė ją rankose, 
bet nesišluostė, tramdė ašaras. - Nesugyveni su tėvu? 

— Ne aš. Mikas. Jie visada nesutarė. Dėl kūdikio. Ir ma- 
nęs. Ir kaip mes susituokėm. Bet dabar blogiau negu pirma. 

— Ar aš galiu kuo nors padėti? Mat jei nenori, kad tarpi- 
ninkaučiau, nežinau, ką dar... - Jis nutilo laukdamas, kad ji- 
nai pabaigtų sakinį. Pamatė, kaip ji gūžiasi lyg kaupdama 
drąsą prieš beprotišką šuolį į bedugnę. 

— Jūs galite padėti. Taip. Pinigais. - Sulig šiais žodžiais ji 
nevalingai sudrebėjo, bet drąsiai kalbėjo toliau: —- Aš vis dar 
dirbu buhaltere Penzanse. Ir Nenranelyje. O vakarais „In- 
kare ir rožėj“. Bet neužtenka. Išlaidos... 

— Kokios išlaidos? 

— Vis tas laikraštis. Pernai žiemą Miko tėčiui operavo 
širdį — žinojot? — ir nuo to laiko Mikas vadovauja laikraš- 

čiui. Bet jis nori jį modernizuoti. Reikia įrangos. Jis neįsi- 
vaizduoja, kaip reiktų nugyventi gyvenimą Nenranelyje, lei- 
džiant savaitraštį sulūžusiomis spausdinimo mašinomis ir 
rašomosiomis mašinėlėmis. Jis turi planų. Gerų planų. Bet 
reikia pinigų. Jis juos išleidžia. Niekad neužtenka. 

— Neturėjau supratimo, kad Šauklį redaguoja Mikas. 

— Jis ne to norėjo. Pernai žiemą ketino čia pabūti tik ke- 
letą mėnesių. Kol tėvas vėl atsistos ant kojų. Bet tėvas ne- 
sveiko taip greit, kaip buvo manyta. O paskui aš... 

Linlis susidarė įvykių vaizdą. Tai, kas Mikui Kambriui iš 
pradžių tebuvo pramoga — būdas pajvairinti ir palengvinti 
gyvenimąautikevaujant tėvo laikraščiui Nenranelyje, - virto 
įsipareigojimu iki gyvos galvos žmonai ir vaikui, kurie jam, 
be abejonės, kaip akmuo ant kaklo. 

— Mūsų padėtis tokia bloga, kad blogiau nebegali būti, — 
toliau kalbėjo Nensi. - Jis nupirko kompiuterių. Du skirtin- 
gus spausdintuvus. Įrangą namie. Įrangą darbe. Visokiau- 
sių daiktų. Bet pinigų nepakanka. Mes išsinuomojom „Ki- 
ro“ kotedžą, o dabar pakėlė nuomą. Negalime sumokėti. Jau 
1r taip du mėnesius nemokėjom, o jei neteksime kotedžo... — 
Ji užsikirto, bet vėl susitvardė. - Nežinau, ką darysime. 

— „Kiro“ kotedžas? - Jau ko ko, bet šito jis nesitikėjo. — 
Kalbi apie senąjį Roderiko Trenarou būstą Nenranelyje? 

Ji išlygino nosinę, padėjusi ant kelio, nutraukė palaidą E 
raidės, išsiuvinėtos kampe, siūlą. 

— Mikas ir tėtis niekad nesutarė. O kai gimė kūdikis, 
mums reikėjo išsikraustyti. Todėl Mikas susitarė su dakta- 
ru Trenarou, kad mes nuomosime „Kiro“ kotedžą. 

— Ir jūs nebeišsimokat. 

— Turime mokėti kas mėnesį. Bet pastaruosius du mė- 
nesius Mikas nemokėjo. Daktaras Trenarou jam skambino, 
bet Mikas visiškai nesuka galvos. Sako, kad striuka su pini- 
gais ir jie pasikalbėsią apie tai, kai jis grįš iš Londono. 

— Londono? 

— Jis ten renka medžiagą straipsniui. Tokio ilgai laukęs, 
sako. Pakils jo, kaip žurnalisto, reputacija. Taps tokiu žur- 
nalistu, kokiu nori būti. Mano, kad galės jį parduoti kokiam 
laikraščiui, kaip seniau darydavo. Gal net televizijos filmas 
bus sukurtas. O tada atsiras pinigų. Bet dabar visiškai nėra. 
Aš labai bijau, kad neatsidurtume gatvėje. Ar kad neprisiei- 
tų gyventi redakcijoje. Mažučiam galiniam kambarėly su vie- 
nintele lova. Čia mes negalime grįžti. Tėtis nepriims. 

— Manau, tavo tėvas apie tai nieko nežino? 

— O ne! Jei žinotų... - Ji pakėlė ranką prie lūpų. 

— Pinigų bus, Nensi, - tarė Linlis. Tiesą sakant, jam pa- 
lengvėjo, kad jai reikia tik pinigų, o ne supratingo pokalbio 
su šeimininku. — Paskolinsiu tau, kiek nori. Atiduosi, kai 
galėsi. Bet nesuprantu, kodėl tėvas neturi žinoti. Miko i1š- 
laidos pateisinamos, jei jis bando modernizuoti laikraštį. Bet 
kuris bankas... 

— Ji jums ne viską papasakojo, - iš tarpdurio niūriai pra- 
bilo Džonas Penelinas. — Gėda neleido. Gryna, paprasta gė- 
da. Geriausia, ką ji gavo iš Miko Kambrio. 

Nensi šūktelėjusi pašoko ir išsilenkė ruošdamasi bėgti. 
Linlis pakilęs įsikišo. 

— Tėti! - Ji ištiesė į jį rankas. Balsas ir judesys maldavo 
nusiraminti. 

— Pasakyk jam viską, - tarė tėvas. Jis įžengė į kambarį, 
bet uždarė duris, kad Nensi nepabėgtų. - Jeigu jau išnešei iš 
namų pusę šiukšlių, kad jo šviesybė pasigrožėtų, tai pasa- 
kyk, ką nutylėjai. Prašei pinigų, tiesa? Tai pasakyk, ką nuty- 
lėjai, kad jis suprastų, kokiam žmogui atiteks jo kapitalas. 

— Viskas ne taip, kaip tu manai. 

— Tikrai? — Penelinas pažvelgė į Linlį. - Mikas Kambris 
sukiša pinigus į laikraštį, gerai. Tiesos yra. Bet kas lieka, 
jis prašvilpia su draugužėmis. O tai Nensi pinigai, taip, mer- 
gele? Jos uždirbti. Keliose vietose dirbi, Nensi? Tvarkai vi- 

są Penzanso 1r Nenranelio buhalteriją. O vakare plūkiesi „In- 
kare ir rožėj“. Su mažąja Moli pintinėj ant baro virtuvės grin- 
dų, nes tėvo negalima atitraukti nuo rašymo, kad ją prižiū- 
rėtų, o Nensi dirba ir visus išlaiko. Tik ne rašymas jam gal- 
voj, a? Moterys. Kiek jų dabar turi, Nensi? 

— Netiesa, - tarė Nensi. - Viskas praeity. Tai vis laikraš- 
čio išlaidos, tėti. Nieko daugiau. 

— Neapsunkink savo gėdos melu. Mikas Kambris niekam 
tikęs. Visada toks buvo. Visada toks bus. O, jis gal ir geba 
nurengti nepatyrusią mergaitę ir įtaisyti jai kūdikį. Bet pas- 
kui neverčiamas nieko nebemoka daryti. Tik pažvelk į sa- 
ve, Nensi, vyro meilė tau tiesiog bado akis. Pažvelk į savo 
drabužius. Pažvelk į savo veidą. 

— Ne jo kaltė. 

— Pažvelk, kuo jis tau padėjo tapti. 

— Jis nežino, kad aš čia. Jis niekad nebūtų leidęs man 
prašyti... 

— Bet pinigus paims, a? Ir neklausinės, iš kur gavai. Kol 
jų užteks jo poreikiams. O kokie jo poreikiai šį kartą, Nen- 
si? Ar vėl turi moterį? Gal dvi ar tris? 

— Ne! - Nensi beviltiškai pažvelgė į Linlį. - Aš tik... 
Aš... - Ji papurtė galvą ir gailiai susiraukė. 

Penelinas sunkiai priėjo prie dvaro žemėlapio ant sie- 
nos. Jo oda papilkėjo. 

— Pažvelk, ką jis tau padarė, - sududeno. - Pažiūrėkite, ką 
Mikas Kambris padarė mano mergaitei, - pridūrė Linliui. 

6 skyrius 


— aa 1r Helena irgi eis su 
mumis, - paskelbė Sidni. Vos prieš valandėlę ji išsitraukė 
iš krūvos drabužių, išdrabstytų po kambarį, koralų spalvos 
suknelę. Spalva jai visiškai netiko, bet mada svarbiau. Nuo 
pečių iki blauzdų vidurio ji buvo vienas krepo sūkurys, it 
debesėlis saulei leidžiantis. 

Ji 17 Debora per sodą ėjo į parką, kur po medžiais vaikš- 
tinėjo Sent Džeimsas ir ledi Helena. Sidni juos pašaukė: 

— Ateikit pažiūrėti, kaip Debė mane fotografuos! Įlankė- 
lėje. Persisvėrusią per senos valties kraštą. Gundanti undi- 
nė. Ateisit? 

Abu tylėjo, kol Debora su Sidni priėjo. Tada Sent Džeim- 
sas prabilo: 

— Atsižvelgiant į tavo kvietimo garsumą, be abejo, gali- 
ma tikėtis nemažos minios, ir visi nekantraus išvysti kaip 
tik tokią undinę, kokią turi omeny. 

— Teisingai, - nusijuokė Sidni. - Undinės neneš10ja dra- 
bužių, tiesa? A, tiek to. Būta ko. Paprasčiausiai pavydi, kad 
bent kartą aš būsiu Debės modelis, o ne tu. Tačiau, - prisi- 
pažino sukdamasi vėjuje, —- priverčiau ją prisiekti, kad ta- 
vęs nefotografuos. Mano nuomone, ir taip turi užtektinai. 
Jos kolekcijoje jau gal koks tūkstantis. Tikra Saimono ant 
laiptų, Saimono sode, Saimono laboratorijoje istorija. 

— Neprisimenu, kad manęs būtų prašiusi pozuoti. 

Sidni atmetė galvą ir nudrožė per parką, o kiti nusekė 
įkandin. 

— Menkas pasiteisinimas. Turėjai galimybę įsiamžinti, 
Saimonai. Taigi šiandien nedrįsk stoti priešais fotoaparatą 
17 atimti tos galimybės 1š manęs. 

— Manau, kad galiu susilaikyti, - sausai atsakė Sent 
Džeimsas. 

— Ko gero, negaliu pažadėti to paties, brangioji, - tarė 
ledi Helena. - Aš ketinu negailestingai varžytis su Sidni dėl 
kiekvienos Deboros nuotraukos pirmojo plano. Be abejo, ma- 
nes laukia manekenės ateitis, kai būsiu pastebėta Hovens- 
tovo vVejoj. 

Priekyje Sidni nusijuokė ir nužygiavo į pietryčius jūros 
pusėn. Po milžiniškais parko medžiais, kur oras sodriai kve- 
pėjo derlinga žeme, ji rado šimtus įkvėpimo šaltinių. Užsi- 
ropštusi ant didelės šakos, nulaužtos žiemą per audrą, ji ta- 
po išdykusiu Arieliu, išvaduotu iš nelaisvės. Suspaudusi 
puokštę pentinių, virto Persefone, ką tik paleista iš Hado. 
Atsirėmusi į medžio kamieną, su lapų vainiku plaukuose, 
pasidarė Rozalinda, svajojančia apie Orlando meilę. 

Išbandžiusi prieš Deboros fotoaparatą visas tas kvailas 
pozas, Sidni nukūrė tolyn. Pribėgo parko pakraštį ir dingo 
už senų vartų netašytų akmenų sienoje. Po valandėlės vė- 
jas atnešė jos džiaugsmo šūksnį. 

— Ji pasiekė malūną, - tarė ledi Helena. - Pasaugosiu, kad 
neįkristų į vandenį. 

Nelaukdama atsakymo, nė nedirstelėjusi į kitus du, ji nu- 
skubėjo. Po valandėlės pro vartus irgi išėjo iš parko. 

Debora nudžiugo, kad pasitaikė proga pabūti vienai su 
Saimonu. Reikėjo tiek daug pasakyti. Nesimatė su juo nuo 
ginčo dienos ir nuo tada, kai Tomis pranešė, jog jis irgi sa- 
vaitgalio išvykos dalyvis; žinojo, kad turi atsiprašydama kaž- 
ką pasakyti ar padaryti ir susitaikyti. 

Tačiau dabar, kai pasitaikė proga pasikalbėti, Deborai pa- 
aiškėjo, kad ji negali sugalvoti nieko, išskyrus bendro po- 
būdžio pastabas. Gerai suprato, kad Pedingtone galutinai nu- 
traukė ryšius su Saimonu, ir nebuvo kaip atšaukti žodžių, 
kurie išskyrė juos it chirurgo peilis. Jie toliau Žingsniavo 
ton pusėn, kur nuėjo ledi Helena, - neskubėdami, nes tem- 
pą lėmė Sent Džeimso ėjimas. Stojusioje tyloje, kurią drums- 
tė tik nepaliaujamas kirų klykavimas, jo žingsnių garsas, 
rodos, dar labiau pabrėžė luošumą. Pagaliau, kad nuslopintų 
ausyse tą garsą, Debora prabilo, be tikslo pasiraususi praei- 
ty ir radusi bendrą prisiminimą. 

— Kai mano motina mirė, tu įsikūrei Čelsyje. 

Sent Džeimsas keistai pažvelgė į ją. 

— Tai buvo seniai. 

— Tau nebuvo jokio reikalo to daryti. Tada aš nesupratau. 
Mano septynerių gžetų galvelei atrodė, kad taip ir turi būti. 
Bet tau nebuvo jokio reikalo to daryti. Nežinau, kodėl tik 
šiandien supratau. 

Jis nubraukė nuo kelnių kuokštą baltųjų dobiliukų. 

— Juk tokios netekties niekaip nepalengvinsi? Padariau, 
ką galėjau. Tavo tėvui reikėjo vietos, kur galėtų užsimiršti. 
O jei ne užsimiršti, tai bent gyventi toliau. 

— Bet tau nebuvo jokio reikalo to daryti. Mes galėjom 
išsikraustyti pas kurį nors iš tavo brolių. Abudu gyveno Sau- 
tamptone. Buvo daug vyresni. Tai būtų buvęs protingas po- 
elgis. Tau buvo... ar tau tikrai buvo tik aštuoniolika? Ką tu, 
po galais, mane: užsikardamas ant sprando visus namus, nors 
turėjai tik aštuoniolika metų? Kodėl taip padarei? Kodėl, po 
galais, tėvai tau leido? - Ji jautė, kad kiekvienas klausimas 
vis karštesnis. 

— Taip reikėjo. 

— Kodėl? 

— Tavo tėvui reikėjo kuo nors užpildyti netektį. Užgydy- 

ti žaizdą. Tavo motina buvo mirusi vos prieš du mėnesius. 
Jis sugniužo. Mes bijojom dėl jo, Debora. Niekas jo tokio 
nebuvo matęs. Jei jis būtų ką nors pasidaręs... Tu jau nebe- 
turėjai motinos. Mes nenorėjom, kad netektum ir tėvo. Ži- 
noma, būtume tavim pasirūpinę. Apie tai neverta nė kalbė- 
ti. Bet juk tikro tėvo tai neatstotų? 

— Bet tavo broliai Sautamptone... 

— Jei jis būtų išvykęs į Sautamptoną, nusistovėjusios tvar- 
kos namuos, be rimto darbo ir visų gailimas, būtų jautęsis 
kaip penktas vežimo ratas. Bet senajame Čelsio name jam 
buvo ką veikti. - Sent Džeimsas šyptelėjo. - Užmiršai, kaip 
atrodė, a? Prireikė visos jo - ir mano - energijos, kad ten 
pasidarytų įmanoma gyventi. Jis nebeturėjo laiko kankintis 
dėl tavo motinos. Turėjo pamiršti didžiausią sielvartą. Tu- 
rėjo gyventi toliau. Gyventi su tavim ir manim. 

Debora tampė fotoaparato dirželį ant peties. Dirželis bu- 
vo standus ir naujas, ne toks jaukiai nusitrynęs kaip seno 
įlenkto „Nikon“, kuriuo šitiek metų fotografavo prieš išvyk- 
dama į Ameriką. 

— Todėl ir šį savaitgalį atvažiavai, tiesa? — paklausė ji. — 
Dėl tėčio. 

Sent Džeimsas neatsakė. Per parką pralėkė kiras, taip 
arti, kad Debora pajuto, kaip pašėlusiai jo sparnai plaka orą. 
Kalbėjo toliau: 

— Šį rytą supratau. Koks tu rūpestingas, Saimonai. Norė- 
jau tau tai pasakyti nuo tada, kai atvykome. 

Sent Džeimsas susikišo rankas į kelnių kišenes, šiuo ju- 
desiu akimirksniu išryškindamas įtvaro iškreiptą kairę koją. 

— Tai niekaip nesusiję su rūpestingumu, Debora. 

— Kodėl ne? 

— Nesusiję, ir tiek. 

Jie ėjo toliau ir pro sunkius beržinius vartus įžengė į miš- 
kingą slėnį, besileidžiantį prie upės. Priekyje kažką nesu- 
prantamai šūkavo Sidni, springdama juoku. 

— Tu visada bjaurėjaisi mintimi, kad kas nors pamanys, 
jog esi puikus žmogus, tiesa? — vėl prabilo Debora. - Lyg 
jautrumas būtų savotiški raupsai. Tai kas suartino tave su 
tėčiu, jei ne rūpestingumas? 

— Ištikimybė. 

Ji išvertė akis. 

— Tarnui? 

Jo akys patamsėjo. Keista, kad ji buvo visiškai užmiršu- 
si, kaip staigiai gali pasikeisti jų spalva nuo susijaudinimo. 

— O luošiui? — atsakė jis. 

Šis žodis sutriuškino ją, apsukęs ratą, bloškė atgal į pra- 
džią ir pabaigą, kuri jau nepasikeis. 


Atsitūpusi ant uolos virš upės, ledi Helena žiūrėjo, kaip 
pro medžius lėtai artinasi Sent Džeimsas. Stebėjo jį nuo ta- 
da, kai prieš valandėlę taku atskubėjo Debora. Eidamas jis 
nusviedė į šalį lapuotą kažkokio atogrąžų augalo - miškely- 
je jų buvo gausybė - stiebą, kurį buvo nulaužęs. 

Apačioje vandeny šokinėjo Sidni, rankoj mataruodama ba- 
tukais, o jos suknelės apačia užmiršta mirko upėje. Greta 
su fotoaparatu rankose nenaudojamą malūno ratą, kuris ne- 
judėdamas kyšojo iš po gebenių ir vandens lelijų, tyrinėjo 
Debora. Ji karstėsi tarp akmenų ant upės kranto, vienoje 
rankoje spausdama aparatą, o kitą ištiesusi pusiausvyrai iš- 
laikyti. 

Nors seno akmens statinio fotogeniškumas buvo akivaiz- 
dus net neįgudusiai ledi Helenos akiai, Debora malūną tyri- 
nėjo perdėm kruopščiai, lyg būtų ryžtingai nusprendusi vi- 
są energiją skirti fotografavimo kampams ir vaizdo ryšku- 
mui. Buvo aišku, kad ji pyksta. 

Kai prie ledi Helenos ant uolos užsirepečkojo Sent 
Džeimsas, ji ėmė jį įdėmiai stebėti. Jo veidas medžių šešė- 
lyje buvo neįžvelgiamas, bet akys sekiojo Deborą upės kran- 

tu, o visi judesiai buvo staigūs. Žinoma, pamanė ledi Hele- 
na ir ne pirmą kartą susimąstė, kokių vidinių gero išsiauk- 
lėjimo atsargų jiems gali prireikti norint prastumti šį bega- 
linį savaitgalį. 


Pagaliau, priėjus netaisyklingos formos skynimą, kuris kilo 
aukštyn, virsdamas kyšuliu, jų pasivaikščiojimas baigėsi. Apa- 
čioje, kokių penkiasdešimties pėdų gilumoje, garuojančioje 
saulėje žerėjo Hovenstovo įlankėlė, tiesiog nuostabi vieta va- 
saros popietę, o vedė į ją status keliukas, vingiuojantis per 
krūmokšnius ir riedulius. Siaurame paplūdimyje nuo įkaitu- 
sio smėlio raibuliavo oras. Kalkakmeny ir granite prie van- 
dens tebestovėjo nuo potvynio likusios balos, kurioms gyvy- 
bės įkvėpė mažučiai vėžiagyviai. Vanduo buvo neapsakomai 
skaidrus, it krištolas, ir jei ne bangos, atrodytų, kad ant jo 
paviršiaus uždėtas stiklo lakštas. Tai nebuvo saugi vieta plau- 
kioti valtimi: dugnas akmenuotas, toliau kelią į jūrą saugo 
povandeninės uolos — bet kaitintis saulėje tiko puikiai. Trys 
žmonės apačioje tai ir darė. 

Ant puslankiu išsidriekusių akmenų prie vandens sėdė- 
jo Saša Niford, Piteris Linlis 19 Džastinas Brukas. Brukas 
buvo be marškinių. Kiti du nuogi. Piteris buvo vien oda ir 
kaulai, nei gyslų, nei riebalų. Saša dar turėjo šiek tiek mė- 
sos, bet ši karojo ant jos nedailiai ir be jokios formos, ypač 
krūtys, kurios jai pajudėjus sutabaluodavo it švytuoklė. 

— Be abejo, tokią dieną gulėti saulėje tiesiog puiku, - ne- 
ryžtingai pasakė ledi Helena. 

Sent Džeimsas pažvelgė į seserį. 

— Gal mums... 

— Palauk, - tarė Sidni. 

Jiems žiūrint Brukas padavė Piteriui Linliui mažą indelį, 
iš jo Piteris išbėrė sau ant delno kažkokių miltelių. Jis pa- 
linko prie jų, pakibo virš jų su tokia aistra, kad net nuo uo- 

los viršaus buvo matyti, kaip kilnojasi krūtinė, stengdamasi: 
įkvėpti kiekvieną dulkelę. Jis nulaižė ranką, apčiulpė ją ir 
pagaliau pakėlė veidą į dangų, lyg dėkodamas nematomam 
Dievui. Atidavė indelį Brukui. 

Ir čia Sidni pratrūko. 

— Tu pažadėjai! Velniai tave rautų. Pažadėjai! 

— Side! — Sent Džeimsas stvėrė seseriai už rankos. Paju- 
to, kaip įsitempė jos menki raumenys, užplūdus adrenali- 
nui. — Sidni, nereikia! 

— Ne! -išsprūdo Sidni. Nuspyrusi batukus, ėmė lipti že- 
myn slidinėdama dulkėse, kliūdama suknele už akmenų ir 
visą laiką svaidydama bjaurius prakeiksmus Brukui. 

— O Dieve, - sušnibždėjo Debora. - Sidni! 

Atsidūrusi apačioje, Sidni nukūrė siauru smėlio ruožu 
iki akmenų, kur trys nuogaliai apstulbę vėpsojo į ją. Ji šoko 
ant Bruko. Įsibėgėjusi nutraukė jį nuo akmenų ant smėlio. 
Užgriuvo jį ir ėmė kumščiu daužyti veidą. 

— Sakei man, kad nevartosi! Melagi! Prakeiktas, šlykš- 
tus, bjaurus melagi! Atiduok man juos, Džastinai. Atiduok. 
Tučtuojau! 

Ji grūmėsi su juo, taikydama iškabinti akis. Brukas gin- 
damasis pakėlė rankas ir taip parodė kokainą. Ji įkando jam 
į riešą ir išplėšė indelį iš rankos. 

Kai stojosi, Brukas suriko. Griebė jai už kojų ir parvertė 
ant žemės. Tačiau ji dar spėjo nusvyruoti prie vandens, at- 
sukti indelį ir švystelėti jį į jūrą — tvirtai ir stipriai kaip pa- 
dauža. 

— Štai tavo kvaišalas! - suklykė ji. - Eik, pasiimk. Pasi- 
daryk galą. Nusiskandink. 

Virš jų ant akmenų Piteris su Saša tingiai nusijuokė, kai 
Džastinas pašoko, pastatė Sidni ir ėmė vilkti į vandenį. Ji 
nagais įsikirto jam į veidą ir kaklą. Odoje liko keturi baisūs 
kruvini rėžiai. 

— Pasakysiu jiems! - klykė ji. 

Brukas iš paskutiniųjų stengėsi ją išlaikyti. Sugriebė už 
rankų ir Žiauriai užlaužė jas už nugaros. Ji suriko. Jis nusi- 
šypsojo ir parklupdė ją. Pastūmė į priekį. Įsirėmęs koja į 
Sidni petį, panardino jos galvą po vandeniu. Kai ji pradėjo 
dusti, vėl pastūmė ją žemyn. 

Sent Džeimsas veikiau pajuto, negu pamatė, kad ledi He- 
lena atsisuko į jį. Jo visas kūnas sustingo į ledą. 

— Saimonai! — Dar niekad sau pačiam jo vardas neskam- 
bėjo taip baisiai. 

Apačioje Brukas pastatė Sidni ant kojų. Bet jos rankos 
dabar buvo laisvos, ir ji nė kiek nepabūgusi puolė jį. 

— Užmušiu... tave... —- Ji kūkčiodama gaudė orą. Kepšte- 
lėjo jam per veidą, bandė trenkti keliu į paslėpsnį. 

Jis suėmė saujon jos trumpus šlapius plaukus, staigiai 
trūktelėjo galvą atgal ir trenkė kumščiu. To ir vėlesnių smū- 
gių aidas dusliai atsimušė į uolą. Sidni gindamasi vožė jam, 
1 jai pavyko sugniaužti jam gerklę. Jos pirštai įsmigo į gum- 
buotas jo gyslas 1r pasisuko. Jis atplėšė jos rankas ir vėl 
suėmė. Bet šį kartą ji buvo vikresnė už jį. Pakreipė galvą ir 
suleido dantis jam į kaklą. 

— Jėzau! - Brukas paleido ją, nusvyravo į paplūdimį ir 
susmuko ant smėlio. Pridėjo ranką prie tos vietos, kur Sid- 
ni įkando. Kai atitraukė, pirštai buvo raudoni nuo kraujo. 

Išsilaisvinusi Sidni išsiropštė iš vandens. Suknelė karo- 
jo kaip permirkusi antroji oda. Kosėjo šluostydamasi skruos- 
tus ir akis. Netekusi jėgų. 

Tada Brukas puolė. Bjauriai nusikeikęs, pašoko, griebė 
ją ir bloškė ant žemės. Apžergė. Pasėmė smėlio ir ėmė trinti 
jai į plaukus ir veidą. Nuo akmenų viską smalsiai stebėjo 
Piteris ir Saša. 

Sidni raitėsi po juo, kosėjo, verkė, nesėkmingai bandy- 
dama jį nustumti. 

— Nori sekso, —- niurnėjo jis, viena ranka spausdamas jos 
kaklą prie žemės. — Matai kaip, nori sekso. Tai padarom, a? 

Jis ėmė grabinėti kelnes. Pradėjo plėšti nuo jos dra- 
bužius. 

— Saimonai! - suriko Debora. Ji atsisuko į Sent Džeimsą. 
Daugiau nepasakė nieko. 

Sent Džeimsas suprato, kodėl. Jis negali pajudėti. Tūžo. 
Nebijojo. Bet buvo luošas. 

— Uola, - tarė. - Helena. Dėl Dievo. Aš negaliu nulipti 


žemyn. 

7 skyrius 


R Helena tik kartą dirste- 
lėjo į Sent Džeimsą ir ištiesė ranką Deborai. 

— Greičiau! 

Debora nejudėjo. Stovėjo bejėgiškai įsmeigusi akis į Sent 
Džeimso veidą. Kai jis nusisuko nuo jų abiejų, siekė jo, lyg 
norėtų paliesti. 

— Debora! - Ledi Helena griebė Deboros fotoaparatą, me- 
tė jį ant žemės. — Nėra laiko. Greičiau! 

— Bet... 

— Tuoj pat! 

Kupini baimės žodžiai paskatino Deborą veikti. Su ledi 
Helena ji nubėgo prie tako. Abi pradėjo stačiu šlaitu lipti į 
įlankėlę, nepaisydamos purvo ir dulkių, kylančių aplink kaip 
dūmai. 

Apačioje ant smėlio Sidni grūmėsi su Džastinu Bruku, iš 
siaubo įgavusi naujų jėgų. Bet jis baigė ją įveikti, ir anks- 
tesnis siutas virto lytiniu susijaudinimu ir sadistišku malo- 
numu. Jo supratimu, Sidni pagaliau gaus tai, ko visą laiką 
norėjo. 

Ledi Helena ir Debora pripuolė prie jo vienu metu. Džas- 
tinas buvo stambus vyras, bet joms abiem neprilygo. Ypač 
dėl to, kad ledi Helena ir pati buvo gerokai įsiutusi. Jos šo- 
ko ant jo ir kaipmat sudorojo palikdamos Bruką tysoti ant 

žemės, gaudyti orą ir vaitoti po kelių tūžmingų spyrių į inks- 
tus. Sidni verkdama atsiplėšė nuo jo. Ji keikėsi ir tampė 
sudraskytą suknelę. 

— Oho, jėga, — sušnibždėjo Piteris Linlis. Jis pakeitė pa- 
dėtį, kaip ant pagalvės padėdamas galvą Sašai ant pilvo. - 
Išgelbėta. A, Saša? Kaip tik tada, kai pasidarė įdomiausia. 

Ledi Helena užvertė galvą. Jai trūko oro. Buvo išsipurvi- 
nusi. Visas kūnas taip drebėjo, kad abejojo, ar galės paeiti. 

— Kas tau pasidarė, Piteri? — kimiai sukuždėjo. - Kas tau 
pasidarė? Čia Sidni. Sidni! 

Piteris nusijuokė. Saša nusišypsojo. Jie įsitaisė patogiau 
1r toliau lepinosi. 


Ledi Helena klausėsi už Sent Džeimso miegamojo durų, 
apkaltų sunkiomis plokštėmis, ir nieko negirdėjo. Tikrai ne- 
žinojo, ko iš jo tikėtis. Niūrūs apmąstymai vienatvėje buvo 
tipiškiausias atvejis, o Sent Džeimsas paprastai nesielgda- 
vo netipiškai. Dabar irgi. Už durų buvo tylu kaip kape, ir jei 
ledi Helena nebūtų Sent Džeimso mačiusi šiame kambary- 
je prieš dvi valandas, būtų galėjusi prisiekti, kad jis tuščias. 
Tačiau ji žinojo, jog jis ten, pasmerkęs save vienatvei. 

Ką gi, pamanė, turėjo pakankamai laiko saviplakai. Me- 
tas jį 1š ten iškrapštyti. 

Pakėlė ranką belstis, bet nesuspėjo —- duris atidarė Ko- 
teris, pamatė ją ir išėjo į koridorių. Jis greit dirstelėjo per 
petį į kambarį - ledi Helena pamatė, kad užuolaidos užtrauk- 
tos, — ir uždarė duris už nugaros. Sukryžiavo rankas ant krū- 
tinės. 

Jei ledi Helena būtų linkusi į mitologinius palyginimus, 
ji kartkartėm būtų pavadinusi Koterį Cerberiu. Kadangi to- 
kio polinkio neturėjo, tai tik atsitiesė ir davė sau žodį, kad 
Sent Džeimsui nepavyks jos atsikratyti pastačius Koterį sau- 
goti durų. 

— Jis jau atsikėlęs, tiesa? - Ji kalbėjo nerūpestingai, tie- 
siog draugiškai teiravosi, tyčia nepaisydama tamsos kam- 
bary, rodančios, kad Sent Džeimsas kaip tik neatsikėlęs ir 
neketina greitai keltis. - Šįvakar Tomis numatęs mums šio- 
kį tokį nuotykį Nenranelyje. Saimonas tikrai nenorės jo pra- 
leisti. 

Koteris stipriau suspaudė rankas. 

— Jis prašė mane už jį atsiprašyti. Šiandien po pietų ma- 
žumą negaluoja. Galvos skausmas. Žinot, kaip būna. 

— Ne! 

Koteris sumirksėjo. Paėmusi už rankos, ledi Helena nu- 
tempė jį nuo durų skersai koridoriaus prie langų rombinė- 
mis pertvarėlėmis, išeinančių į bufetinės kiemą. 

— Prašau, Koteri. Neleiskit jam šitaip elgtis. 

— Ledi Helena, mes turim... - Koteris nutilo. Kalbėjo 
kantriai, taigi norėjo ją įtikinti. Ledi Helenai tai visiškai 
nepatiko. 

— Juk žinot, kas atsitiko? 

Koteris išsisuko nuo atsakymo: išsitraukė iš kišenės no- 
sinę, nusišnypštė, paskui ėmė tyrinėti kiemelio grindinį ir 
fontaną apačioje. 

— Koteri, — spyrėsi ledi Helena, - žinot, kas atsitiko? 

— Žinau. Iš Debės. 

— Taigi Žinot, kad jam negalima leisti toliau graužtis. 

— Bet jis liepė... 

— Po velnių jo paliepimus. Tūkstantį kartų esat jų nepai- 
sęs ir padaręs, kaip patiko, jei taip reikėjo jo labui. O juk 
žinot, kad dabar prašau jo labui. - Ledi Helena nutilo svars- 
tydama, koks planas Koteriui būtų priimtinas. — Taigi. Jūsų 
prireikė svetainėje. Visi ten renkasi išgerti chereso. Nema- 
tėt manęs visą popietę, todėl jūsų čia nebuvo ir negalėjot 
sutrukdyti man įsiveržti pas poną Sent Džeimsą ir pasirū- 
pinti juo, kaip man atrodo geriausia. Tinka? 

Nors Koterio lūpose šypsenos nebuvo nė ženklo, bet jis 
pritardamas linktelėjo. 

— Tinka. 

Ledi Helena nulydėjo jį akimis, einantį į namo gilumą, 
tada grįžo prie durų ir šmurkštelėjo į kambarį. Pamatė 1o- 
voje Sent Džeimsą, bet jis sujudėjo, kai uždarė duris, taigi 
ji suprato, kad nemiega. 

— Saimonai, brangusis, — paskelbė ji, —- atleisk man pasi- 
baisėtiną aliteraciją, bet mūsų kolektyvinė kultūrinė sąmo- 
nė šią naktį bus praturtinta Nenranelio nuotykiu. Dievas 
mato, teks pasistiprinti kokiom septyniom aštuoniom stip- 
raus chereso taurėm — ar cheresas gali būti stiprus? - jei 
norėsim išlikti gyvi. Man rodos, Tomis su Debora gerokai 
mus aplenkė kilnodami taures, todėl turim pasiskubinti, jei 
ketinam juos pasivyti. Kuo vilksiesi? 

Kalbėdama ji nuėjo per kambarį prie langų ir atitraukė 
užuolaidas. Tvarkingai jas suklostė - veikiau tempdama laiką 
negu rūpindamas:, kad jos tinkamai kabėtų, - o kai ilgiau su 
jomis krapštytis nebebuvo prasmės, atsisuko į lovą ir pa- 
matė, kad Sent Džeimsas stebi ją. Atrodė pralinksmėjęs. 

— Tavo kėslai baisiai aiškūs, Helena. 

Ji su palengvėjimu atsiduso. Žinoma, negali būti nė kal- 
bos apie gailestį sau. Panašiau, kad jis savęs nekenčia. Bet 
net šis jausmas galėjo išnykti po tos trumpos valandėlės, 
kurią jie vieni praleido ant uolos, kai Debora nuvedė Sidni 
namo. 

Brukas būtų užmušęs ar bent išbrievartavęs ją, - pareiškė 
Sent Džeimsas, - kol aš kaip koks dykūnas žiobsojau iš vir- 
šaus. Visiškai saugus, nieku? nesikišantis. Jokios rizikos, tei- 
sybe? Taip galima apibūdinti vis mano gyvenimą. 

Jo žodžiuose nebuvo pykčio, tik daug baisesnis jausmas — 
pažeminimas. 

Niekam tai nerūpi! suriko ji jam. Niekam, tik tau! 

Ji sakė tiesą, bet tiesa nesušvelnino fakto, kad tas nuola- 
tinis rūpestis kaip randas bjaurojo gležną jo savigarbą. 

— Kas dabar? - paklausė jis. - Smigių turnyras „Inkare ir 
rožėj“? 

— Ne. Šis tas geresnio. Garantuotai klaikus Daug triukš- 
mo del nieko pastatymas, kurį kaimo artistai vaidins prie pra- 
dinės mokyklos. Tiesą sakant, šiąnakt ypatingas spektaklis 
Tomio sužadėtuvių garbei. Bent taip, anot Deizi, sakęs pas- 
torius, kai šiandien užsuko su kvietimais rankoje. 

— Ar tai ne ta pati trupė... 

— Kuri prieš dvi vasaras vaidino Kaip svarbu būti rim- 
tam? Taip, brangusis Saimonai. Ta pati. 

— Viešpatie. Negi naujasis spektaklis galėtų prilygti ga- 
lantiškai Nenranelio pagarbos duoklei, kuri buvo skirta Os- 
karui Vaildui? Pastorius Svinis vaidina iškalbųjį Aldžerno- 
ną, lyg jam prie gomurio būtų prilipęs sviestainis su agur- 
kais. Apie sviestines bandeles jau nekalbu. 

— O kaip tau patinka ponas Svinis, vaidinantis Benediktą? 

— Tokią progą pražiopsotų tik kvailys. - Sent Džeimsas 
paėmė ramentus, išsirito iš lovos, atsistojo tiesiai ir pasi- 
taisė ilgą chalatą. 

Ledi Helena nusuko akis, kol jis tvarkėsi, dėdamasi, kad 
renka rožių lapelius, nubirusius iš puokštės, kuri stovėjo 
ant ovalaus aštuoniolikto amžiaus staliuko prie lango. Jie 
kuteno delną tarsi pūkuoto atlaso skuteliai. Apsidairė 1eš- 
kodama šiukšlių dėžės ir taip išsisuko neužgavusi Sent 
Džeimso tuštybės —- jam buvo būtina slėpti nesveikąją koją 
17 stengtis atrodyti kaip visi. 

— Kas nors matė Tomį? 

Ledi Helena įžvelgė paslėptą Sent Džeimso klausimo 
prasmę. 

— Jis nežino, kas atsitiko. Mums pavyko jo išvengti. 

— Ir Deborai? 

— Ji buvo su Sidni. Išmaudė ją, paguldė, pagirdė arbata. — 
Ji nelinksmai nusijuokė. - Arbata buvo didysis mano įna- 
šas. Nežinau, kokį poveikį ji turėjo padaryti. 

— O Brukas? 

— (Gal galim džiugiai tikėtis, kad jis išsinešdino atgal į 
Londoną? 

— Abejoju. O tu? 

— Aš irgi. Taip. 

Sent Džeimsas stovėjo prie lovos. Ledi Helena žinojo, 
kad reikia išeiti ir leisti apsirengti vienam, bet dabartinis jo 
elgesys - skrupulinga savitvarda, tokia staigi, kad sunku bu- 
vo patikėti, - liepė pasilikti. Per daug liko nepasakyta. 

Ji gerai pažinojo Sent Džeimsą, geriau nei bet kurį kitą 
vyrą. Per pastarąjį dešimtmetį jai atsiskleidė jo aklas atsi- 
davimas kriminalistikai ir ryžtas išsikovoti joje vietą ir pa- 
garsėti ekspertu. Ji susitaikė su jo nuolatine savistaba, su 
tobulumo siekimu ir savigrauža, jei nepasiekdavo tikslo. Jie 
kalbėdavo apie tai pietaudami ir vakarieniaudami jo kabine- 
te, į langus barbenant lietui, važiuodami į Old Beilį*, lipda- 
mi laiptais, dirbdami laboratorijoje. Bet apie jo luošumą ne- 
užsimindavo. Tai visuomet buvo poliarinė jo sielos zona, ne- 
pakenčianti niekieno įsibrovimo. Iki šios dienos uolos 
viršūnėje. Ir net tada, kai jis pagaliau pabandė pradėti jos 
taip ilgai lauktą pokalbį, ji nerado tinkamų žodžių. 

Tai kąji gali jam dabar pasakyti? Nežinojo. Ne pirmą kartą 
svarstė, koks ryšys galėjo užsimegzti tarp jų, jei nebūtų iš- 
ėjusi iš jo palatos prieš aštuonerius metus tik dėl to, kad jis 
paprašė. O paklusti jam tada buvo daug lengviau, negu suri- 
zikuoti ir žengti į nežinią. 

Vis dėlto dabar ji negalėjo jo palikti nepabandžiusi pasa- 
kyti žodžių, kurie bent iš dalies padėtų jam atsigauti. 

— Saimonai. 


*Londono baudžiamųjų bylų teismas. 

— Mano vaistai ant lentynėlės virš praustuvo, Helena, — 
tarė Sent Džeimsas. —- Ar nepaduotum dviejų tablečių? 

— Vaistai? —- Ledi Helena pajuto staigų nerimą. Nemanė 
klydusi dėl priežasčių, privertusių jį popiet užsirakinti kam- 
bary. Jis nesielgė taip, lyg jam skaudėtų, nors Koteris ją ir 
perspėjo. 

— Tik dėl viso pikto. Virš praustuvo. - Jis nusišypsojo, 
šypsena suvirpėjo lūpose ir akimirksniu išblėso. - Kartais 
aš taip darau. Išgeriu iš anksto, o ne tada, kai jau reikia. 
Veikia nė kiek ne blogiau. Kadangi šį vakarą man teks iš- 
tverti pono Svinio aktorinius sugebėjimus, turiu pasiruošti. 

Ji nusijuokė ir nuėjo atnešti; iš vonios kambario šūk- 
telėjo: 

— Tiesą sakant, nebloga mintis. Jei šio vakaro spektaklis 
bus panašus į tą, kurį matėm, visi rysime nuskausminamuo- 
sius dar vakarui nesibaigus. Gal reikėtų pasiimti visą bute- 
liuką. 

Ji atnešė tabletes į miegamąjį. Jis buvo nuėjęs prie lango 
1r stovėjo pasirėmęs ramentais, žiūrėdamas į pietinę dvaro 
pusę. Bet ji 1š profilio suprato, kad jo akys nemato nieko. 

Šis vaizdas paneigė jo žodžius, jo mandagų bendravimą, 
jo lengvabūdišką toną. Ji suprato, kad net jo šypsena tėra 
gudrybė, priemonė visiškai atsiriboti nuo jos, 0 jis visą lai- 
ką, kaip visada, yra vienas. 

Ji nenorėjo su tuo taikstytis. 

— Tu galėjai pargriūti, - tarė ji. - Paklausyk. Saimonai, 
mielasis, takas buvo per status. Tu galėjai užsimušti. 

— Nejaugi? — atsakė jis. 


Į urvą panašus Hovenstovo salonas nepasižymėjo savy- 
bėmis, kurios padėtų jame klaidžiojančiam žmogui pasijusti 
kaip namie. Buvo didžiulės teniso aikštelės dydžio, puikus 
kilimas apstatytas antikvarinių baldų grupėmis. Šiame kam- 

baryje, nukabinėtame Konsteblio ir Ternerio paveikslais, be- 
sipuikuojančiame daugybe ploniausio porceliano, buvo bai- 
su energingai žengti bet kuria kryptimi. Atsidūrusi čia vie- 
na, Debora atsargiai nutipeno per visą kambarį prie didžiu- 
lio fortepijono, ketindama patyrinėti ant jo sustatytas 
nuotraukas. 

Tai buvo paveiksluota Linlių, Ašertono grafų, valdymo 
istorija. Tiesi kaip styza penktoji grafienė spoksojo į ją ne- 
draugiška mina, vyraujančia devyniolikto amžiaus fotogra- 
fijose; šeštasis grafas sėdėjo ant didžiulio bėrio ir žiūrėjo 
žemyn į nepaklusnią skalikų rują; dabartinė ledi buvo išsi- 
puošusi karalienės karūnavimui; Tomis, jaunas, turtingas ir 
privilegijuotas, dūko su broliu ir seserim. 

Trūko tik Tomio tėvo, septintojo grafo. Tai pastebėjusi 
Debora suvokė, kad nematė šiuose namuose nei jo nuotrau- 
kos, nei portreto, 1r nusprendė, jog labai keista, nes keletą 
to vyriškio nuotraukų matė Tomio namuose Londone. 

— Pažadėkit man šypsotis, kai jus fotografuos šitai galeri- 
jai, - pasitiko ją ledi Ašerton su taure chereso rankoje. Blau- 
sia balta suknele buvo rami ir žavinga. — Aš norėjau šypsotis, 
bet Tomio tėvas užsispyrė, kad taip nedaroma, ir aš minkšta- 
kūniškai nusileidau. Tokia jau buvau jaunystėje. Pasibaisėti- 
nai nuolaidi. - Gurkšnodama cheresą, ji šypsojosi Deborai; 
pasitraukusi nuo fortepijono, atsisėdo lango nišoje. 

— Popietė su tavo tėvu buvo tokia smagi, Debora. Aš be 
paliovos šnekėjau, bet jis buvo labai atlaidus ir elgėsi taip, 
lyg viskas, ką sakau, yra tikri sąmojo ir išminties perlai. — 
Ji sukiojo taurę delne ir žiūrėjo, kaip šviesa žaidžia krištolo 
raižinyje. — Judu su tėvu labai artimi. 

— Taip, - atsakė ji. 

— Kartais šitaip būna, kai vaikas netenka vieno iš tėvų, 
tiesa? Kartais net mirtis išeina į gera. 

— Na, aš buvau maža, kai mirė motina. - Debora bandė 

neužgauliai paaiškinti santūrius Tomio ir jo motinos santy- 
kius, kurių negalėjo nepastebėti. - Todėl turbūt nieko nuo- 
stabaus, kad labiau prisirišau prie tėčio. Juk jis atliko dvi- 
gubas pareigas. Septynmečio vaiko tėvo ir motinos. O bro- 
lių ar seserų aš neturėjau. Na, buvo Saimonas, bet jis... 
Tiesiog nežinau. Dėdė? Pusbrolis? Beveik visu mano auk- 
lėjimu rūpinosi tėtis. 

— Ir jūs abu pasidarėt kaip vienas. Jums pasisekė. 

Debora nebūtų pasakiusi, kad jos ryšys su tėvu — sėk- 
mes dalykas. Veikiau laiko, tėviškos kantrybės ir noro ben- 
drauti išdava. Likęs su vaiku, kurio veržli asmenybė buvo 
nė kiek nepanaši į jo, Koteris sugebėjo pritaikyti savo mąs- 
tyseną prie jos, nuolat stengdamasis suprasti. Taip, jie atsi- 
davę vienas kitam, bet šitų santykių sėkla buvo sėjama ir 
puoselėjama ilgus metus. 

— Jūs su Tomiu susvetimėję, taip? - nesusilaikė Debora. 

Ledi Ašerton nusišypsojo, bet atrodė labai nuvargusi. Va- 
landėlę Debora manė, kad nuovargis gali įveikti atsargumą 
1r paskatinti ją užsiminti apie nesutarimų su sūnum prie- 
žastį. Bet ji tik paklausė: 

— Ar Tomis minėjo apie šio vakaro spektaklį? Šekspyras 
po žvaigždėmis. Nenranelyje. - Iš koridoriaus atsklido bal- 
sai. — Tegu jis pats tau pasako, gerai? — Po šių žodžių ji susi- 
domėjo langu sau už nugaros; pro jį lengvas vėjelis nešė į 
kambarį sūrų Kornvalio jūros aromatą. 

— Jei gerai pasistiprinsime, ištversim visa tai dar nevi- 
siškai išprotėję, - kalbėjo Linlis, įžengdamas į kambarį. Jis 
nuėjo tiesiai prie bufeto ir pripylė tris taures chereso iš vieno 
grafinėlių, kurie buvo jame sustatyti pusračiu. Vieną pada- 
vė ledi Helenai, kitą Sent Džeimsui ir tik išgėręs savąją taurę 
kambario gale pastebėjo Deborą su motina. 

— Ar pasakei Deborai, kad šį vakarą vaidinsim Tesėją su 
Hipolita? — tarė jis. 

Ledi Ašerton vos vos kilstelėjo ranką nuo kelių. Kaip ir 
šypsena, judesys buvo pilnas nuovargio. 

— Maniau, kad geriau palikti tau. 

Linlis įsipylė dar. 

— Teisingai. Taip. Na, - šypsodamasis tarė Deborai, - mū- 
sų laukia privalomas spektaklis, brangioji. Norėčiau pasa- 
kyti, kad pavėluosim ir dingsim per pertrauką, bet pasto- 
rius Svinis —- senas šeimos draugas. Jis bus sutriuškintas, 
jei neišbūsime viso vaidinimo. 

— Kad ir koks siaubingas būtų, - pridūrė ledi Helena. 

— Gal galėsiu ten fotografuoti? — pasiūlė Debora. - Noriu 
pasakyti, po spektaklio. Jei ponas Svinis - ypatingas drau- 
gas, gal jam tai patiktų. 

— Tomis su artistais, - tarė ledi Helena. - Ponas Svinis 
sprogs iš pasipūtimo. Kokia nuostabi mintis! Visada saky- 
davau, kad tu gimęs scenai, ar ne, Tomi? 

Linlis nusijuokė, kažką atsakė. Ledi Helena plepėjo to- 
liau. Tuo metu Sent Džeimsas pasiėmė taurę ir nuslinko 
prie dviejų didžiulių kiniškų vazų, stovinčių abipus durų į 
11gą Elžbietos laikų galeriją rytiniame salono gale. Jis per- 
braukė pirštais per lygų porcelianinį vienos vazos paviršių, 
itin painų glazūros raštą. Debora pastebėjo, kad nors jis du 
kartus pakėlė taurę prie lūpų, bet nė karto negėrė. Atkak- 
liai į nieką nežiūrėjo. 

Po šios popietės Debora nieko kito ir nesitikėjo. Tiesą 
sakant, jei apsimetus, kad nieko nemato, jam lengviau vis- 
ką pamiršti, ji būtų irgi linkusi taip daryti, nors žinojo, kad 
pati ilgai nepamirš. 

Buvo baisu jau vien atplėšti Bruką nuo Sidni, žinant, kad 
jis taip elgiasi ne iš meilės ir ne iš geismo, 0 iš įtūžio ir 
norėdamas priversti ją paklusti. Buvo dar baisiau tempti Sid- 
ni ant uolos, klausytis jos isteriško verksmo, laikyti ją, kad 
nenugriūtų. Per veidą bėgo kraujas ir jau pradėjo tinti. Žo- 

džiai, kuriuos kūkčiodama išspaudė, buvo nerišlūs. Tris kar- 
tus ji sustojo ir nebenorėjo eiti, tik verkė. Tikras košmaras. 
Bet viršuje, atsirėmęs į medį, stovėjo Saimonas ir stebėjo 
jas. Jo veido beveik nesimatė. Dešinė ranka buvo taip įsi- 
kirtusi į medį, kad išsišovė kaulai. 

Debora norėjo prieiti prie jo. Negalėjo pasakyti, dėl ko- 
kios priežasties, kuriam galui. Vienintelė protinga tą aki- 
mirką toptelėjusi mintis buvo: negalima palikti jo vieno. Bet 
kai ji žengė jo pusėn, Helena sustabdė ją ir kartu su Sidni 
stumtelėjo keliuko į namus link. 

Vilkimasis atgal buvo dar vienas košmaras. Ji viską gy- 
vai prisiminė. Kaip miške susitiko Marką Peneliną; kaip le- 
meno miglotus paaiškinimus, kodėl Sidni taip atrodo ir el- 
giasi kaip pakvaišusi; kaip artinosi prie namų vis labiau bi- 
jodama, kad kas nepamatytų; kaip smuko vidun pro ginklų 
kambarį ir tolyn senuoju tarnų koridoriumi, ieškodama šiaur- 
vakarinių laiptų, kurie, anot Helenos, netoli bufetinės; kaip 
tų laiptų viršuje pasuko ne ten, kur reikia, ir atsidūrė negy- 
venamame vakariniame namo sparne; ir kaip visą laiką dre- 
bėjo, kad jas užeis Tomis ir pradės klausinėti. Per tą laiką 
Sidni isterija virto įniršiu, paskui neviltimi ir pagaliau tyla. 
Ši buka tyla išgąsdino Deborą labiau negu ankstesnis neža- 
botas Sidni susijaudinimas. 

Įvykis buvo daugiau negu baisus, ir kai Džastinas Bru- 
kas įžengė į saloną nerūpestingai apsirengęs vakarui, lyg 
ne jis šią popietę bandė išprievartauti moterį penkių liudi- 
ninkų akivaizdoje, pažvelgusi į tą vyriškį, Debora vos susi- 
tvardė nesuklykusi ir jo nepuolusi. 

8 skyrius 


Ž (2) Dieve, kas tau atsitiko? — 


Linlio balse buvo tiek nuostabos, kad Sent Džeimsas liovė- 
si tyrinėti Kang Hs: porcelianą 1r atsisuko. Pamatė, kaip 
Džastinas Brukas lyg niekur nieko ima pasiūlytą chereso 
taurę. 

Rupūžė, pamanė Sent Džeimsas. Brukas iš tiesų ketina 
dėtis prie jų įžūliai įsitikinęs, jog jie per dideli gero išsiauk- 
lėjimo vergai ir neprasitars apie popietės įvykius, kol kam- 
baryje tebėra Linlis su motina. 

— Pargriuvau miške. - Brukas apsidairė ir įžūliai pažvel- 
gė kiekvienam į akis - nagi, kuris apšauks jį melagiu? 

Tai išvydęs Sent Džeimsas pajuto, kaip nesąmoningai su- 
kando dantis, kad neišsprūstų žodžiai, kuriuos knietėjo pa- 
sakyti. Su pirmykščio žmogaus pasitenkinimu, kurio neban- 
dė tramdyti, stebėjo gerokai sesers apdorotą Bruko veidą. 
Nagai paliko dryžius skruostuose. Ant žandikaulio tamsavo 
mėlynė. Apatinė lūpa buvo ištinusi. 

— Pargriuvai? — Linlis susidomėjo paraudusiomis dantų 
žymėmis ant Bruko kaklo, kurias vos dengė marškinių apy- 
kaklė. Įdėmiai pažvelgė į kitus. - Kur Sidni? — paklausė. 

Niekas neatsakė. Į stalą dzingtelėjo taurė. Kažkas koste- 
lėjo. Lauke, tolėliau nuo namų, sukriokė paleistas variklis. 
Prieškambaryje nuaidėjo žingsniai, ir į saloną įėjo Koteris. 

Prie pat durų sustojo, lyg būtų staiga pajutęs vyraujančią nuo- 
taiką ir svarstytų, ar verta rodytis. Nejučiom dirstelėjo į Sent 
Džeimsą, lyg klaustų, kaip jam elgtis, ir pamatęs, kad anas 
laikosi nuošaliai, suprato atsakymą. Toliau nebėjo. 

— Kur Sidni? — pakartojo Linlis. 

Kambario gale atsistojo ledi Ašerton. 

— Ar kas nors... 

— Aš ją mačiau prieš pusvalandį, Tomi, - berte išbėrė De- 
bora. Jos veidas nuraudo. Liepsnojo neką menkiau už plau- 
kus. - Šiandien po pietų ji per ilgai buvo saulėje ir manė... 
na, ji prašė... pailsėti. Taip. Sakė, kad jai reikia truputį pail- 
sėti. Ji atsiprašė ir... juk pažįsti Sidni. Jos toks tempas, tie- 
sa? Visai nežino saiko, sakytum... Nieko nuostabaus, kad 
pervargo. — Kalbant jos pirštai slinko prie gerklės, lyg ran- 
ka norėtų uždengti burną ir sulaikyti dar didesnį melą. 

Sent Džeimsas nesusilaikė nenusišypsojęs. Pažvelgė į 
Deboros tėvą: tas vos pastebimai purtė galvą, meiliai pripa- 
žindamas jiems abiem per daug gerai žinomą faktą. Helenai 
gal būtų pavykę. Ji labiau įpratusi nerūpestingai išsisukinė- 
ti. Bet Debora visiškai nesugebėjo elegantiškai meluoti. 

Draugijai neprireikė dailinti Deboros istorijos, nes visus 
išgelbėjo apsireikšdamas Piteris Linlis. Buvo basas, persi- 
rengimą vakarienei pagerbė tik švariais gazo marškiniais, o 
jam iš paskos kėblino Saša žalsvai mėlyna suknele, dar la- 
biau išryškinančia pageltusią odą. Ledi Ašerton pasuko prie 
jų, lyg ketintų su jais pasikalbėti ar įsikišti į, kaip jai atrodė, 
artėjantį vaidą. 

Piteris niekuo neparodė, kad mato motiną ar kitus žmo- 
nes. Tik nusišluostė nosį atgalia ranka ir nuėjo prie padėklo 
su gėrimais. Įsipylė viskio, vienu mauku išgėrė, tada dar 
įsipylė ir įpylė Sašai. 

Jiedu, atskira maža grupelė, stovėjo nuošaly, taip, kad 
grafinėliai su alkoholiu būtų ranka pasiekiami. Gurkštelė- 

jusi Saša pakišo ranką po palaidais Piterio marškiniais ir 
prisitraukė jį. 

— Geras daiktas, Saša, - sušnibždėjo Piteris ir pabučiavo ją. 

Linlis padėjo taurę. Ledi Ašerton sutratėjo: 

— Šiandien po pietų dvare mačiau Nensi Kambri, Tomi. 
Esu labai dėl jos susirūpinusi. Ji baisiai sulyso. Tu jos kar- 
tais nematei? 

— Mačiau. - Linlis stebėjo brolį ir Sašą. Jo veidas buvo 
neįžvelgiamas. 

— Atrodo, ji baisiai dėl kažko kremtasi. Manau, kaltas Mi- 
kas. Jis renka medžiagą kažkokiam straipsniui ir pastaruo- 
sius keletą mėnesių ištisai nebūna namie. Ji tau pasakojo? 

— Mes šnekėjom. 

— O ar ji minėjo straipsnį, Tomi? Nes... 

— Minėjo. Taip. 

Ledi Helena bandė atitraukti dėmesį atakuodama 1š ki- 
tos pusės. 

— Kokia žavi suknelė, Saša. Pavydžiu tau mokėjimo ne- 
šioti nuostabų indišką perkelį. Kai tik aš bandau tokį apsi- 
vilkti, atrodau kaip Antytės Džemaimos ir valytojos hibri- 
das. Ar Markas Penelinas jus rado? Mudu su Saimonu ma- 
tėm jį miške, ieškojo jūsų. 

— Markas Penelinas? — Piteris paglostė retučius Sašos 
plaukus. —- Ne, nematėm. 

Ledi Helena kiek sutrikusi pažvelgė į Sent Džeimsą. 

— Bet mes jį matėm. Jis jūsų nerado įlankoje? Šiandien 
po pietų? 

Piteris šyptelėjo tingia patenkinto žmogaus šypsena. 

— Šiandien po pietų mūsų įlankoje nebuvo. 

— Jūsų nebuvo... 

— Ko gero, buvom, bet ir nebuvom. Taigi jei jis norėjo 
mus rasti, būtų mus pamatęs, bet kartu ir nepamatęs. O gal 
tada mes jau buvom vandeny. Taigi jis niekaip nebūtų mūsų 

pamatęs. Tik ne tenai, kur mes buvom. Ir nemanau, jog no- 
rėčiau, kad pamatytų. O tu, Saša? 

Jis sukikeno ir pirštu perbraukė Sašai per nosį. Palietė 
burną. Ji palaižė jo pirštus kaip katė. 

Nuostabu, pamanė Sent Džeimsas. O dar tik penkta- 
dienis. 


Nenranelis buvo vykęs dviejų visiškai skirtingų gyven- 
viečių derinys: prieš daugelį šimtmečių įkurto žvejų kai- 
melio ir šiuolaikiškos turistų poilsiavietės. Jis pusračiu juo- 
sė gamtinį uostą, o pastatai sukdamiesi kilo aukštyn kalva, 
nusėta kedrais, kiparisais ir pušimis; statiniai buvo iš tašy- 
tų vietinių skaldyklų akmenų, kai kurie nubaltinti, kai ku- 
rie palikti natūralios, klimato susluoksniuotų pilkai rudų dry- 
žių spalvos. Gatvės buvo siauros - jomis galėjo pravažiuoti 
tik vienas automobilis — ir keistai vingiuotos, pritaikytos kal- 
vomS, 0 ne mašinoms. 

Uoste buvo pilna žvejų valčių, jos ritmingai šokinėjo pra- 
sidėjus potvyniui; jas saugojo dvi ilgos pusmėnulio formos 
krantinės. Ant uosto krašto sutūpė keistos formos pastatai: 
kotedžai, krautuvėlės, barai ir restoranai, O į apačią prie van- 
dens gyventojai lipdavo nelygiu akmenimis grįstu taku pa- 
lei krantinę. Viršuje ant kaminų rr šiferio stogų klykavo šim- 
tai jūros paukščių, šimtai jų kilo į orą, skraidė aplink uostą 
1r iš ten lėkė į įlanką, kur toli toli blėstančioje vakaro žaroje 
kilo Šv. Mykolo kalnas. 

Polio alėjos pradžioje, kur buvo įsikūrusi pradinė mokyk- 
la, susirinko nemaža minia. Ten pastorius Svinis 1r jo žmo- 
na improvizavo kuklų kiemo teatrėlį. Jo sudedamosios da- 
lys tebuvo trys. Tvirtai sukalta pakyla atstojo sceną. Publi- 
kos patogumui stovėjo medinės sulankstomos prieškario 
kėdės. O kitame gale, prie gatvės, jau išsijuosę darbavosi 
gėrimų, parūpintų didžiausios kaimo užeigos „Inkaras ir ro- 

žė“, kiosko pardavėjai. Linlis pamatė, kad Nensi Kambri plu- 
ša prie alaus čiaupų. 

Pastorius pats pasitiko Linlį su draugais prie mokyklos 
vartų; jo putniame veide spinduliavo svetinga, kupina susi- 
žavėjimo šypsena. Buvo storai nusigrimavęs ir baisiai pra- 
kaitavo. Jau vilkėjo sceniniu kostiumu, ir jo liemenė, koji- 
nės, plika galva, atspindinti mokyklos kiemą kertančias švie- 
sų girliandas, atrodė nėi šiaip, nei taip. 

— Žinoma, Benediktą vaidinsiu užsidėjęs peruką, - švel- 
niai pasišaipė iš savęs ponas Svinis. Jis pasveikino Sent 
Džeimsą ir ledi Heleną meiliai kaip senus draugus, o pas- 
kui nekantriai laukė, kol bus pristatytas Deborai, tačiau į 
formalumus numojo ranka iškart, kai tik jie buvo atlikti, ir 
prapliupo, kol Linlis dar nebuvo ištaręs nė žodžio: - Bran- 
gioji, kaip mes džiaugiamės, kad šįvakar čia atėjot. Kad abu 
atėjot. Puiku. 

Galimas dalykas, jis būtų manieringai nusilenkęs, bet dėl 
ankštos kelnių kilpinės negalėjo staigiai judėti. 

— Mes jus pasodinom pačiam prieky, todėl nieko nepra- 
leisite. Einam štai čia. 

Ką nors praleisti, netgi nemažai, tuo labiau visą spek- 
taklį, nevertėjo tikėtis, nes „Nenranelio artistai“ seniai gar- 
sėjo ne savo talentais, o plačiomis gerklėmis. Vis dėlto spek- 
taklis priešaky su ponu Sviniu - ir jo žmona, žema, apkūnia 
Beatriče, kurios krūtinė audringai kilnojosi rėžiant mono- 
logus kur kas aistringiau, negu reikalavo vaidmuo, - entu- 
ziastingai artinosi prie pertraukos. O tada žiūrovai kaip vie- 
nas pašoko ir pasuko prie gėrimų kiosko atsigaivinti alumi. 

Vienintelis garbės svečių pranašumas buvo kioskas be 
eilės. Minia, prieš valandėlę plūdusi gelbėtis palaimintu 
„Watney's“ ir „Bass“ alumi, vieningai prasiskyrė leisdama 
Linliui su draugais greit numalšinti troškulį. 

Tarpu besistumdančioje minioje pasinaudojo dar vienas 

žmogus, aukštas vidutinio amžiaus vyriškis, kuriam pasise- 
kė pirmam atsidurti prie kiosko. Jis atsisuko ir padavė Lin- 
liui padėklą su bokalais. 

— Paimkit, Tomi, - pasakė jis. 

Linlis nepatikliai žiūrėjo į Roderiką Trenarou ir padėklą 
su bokalais jo rankose. Ano ketinimas buvo visiškai aiškus 
ir neišvengiamas — viešas susitikimas, gražių santykių de- 
monstravimas. Kaip visada, Trenarou meistriškai pasirinko 
laiką. 

— Roderikai, - tarė Linlis, - kaip malonu. 

Trenarou nusišypsojo. 

— Turiu šiokį tokį pranašumą - vietą prie kiosko. 

— Keista. Nemaniau, kad mėgstat Šekspyrą. 

— Atseit, išskyrus Hamletą? — maloniai pasiteiravo Tre- 
narou. Jis susidomėjo Linlio kompanija aiškiai tikėdamasis, 
kad bus supažindintas. Linlis taip ir padarė sukaupęs visas 
jėgas, kad neatrodytų sutrikdytas netikėto susidūrimo. 

Trenarou stumtelėjo akinius paauksuotais rėmeliais aukš- 
tyn ant nosies ir kreipėsi į Linlio draugus: 

— Visa bėda, kad ponia Svini nutvėrė mane autobuse iš 
Penzanso. Nespėjau nė susivokti, kai jau buvau nusipirkęs 
bilietą į šio vakaro spektaklį ir prisiekęs, kad ateisiu. Tačiau 
Dievas gailestingas. Kadangi sėdžiu netoli gėrimų kiosko, jei 
spektaklis pasidarys nebepakeliamas, galėsiu išmaukti dar 
šešias ar septynias skardines alaus ir deramai nusitašyti. 

— Mes irgi taip darytume, - pritarė ledi Helena. 

— Sulig kiekviena vasara įgyji vis didesnę Nenranelio 
spektaklių patirtį, — toliau kalbėjo Trenarou. - Tikiuosi, ki- 
tais metais ir likusieji žiūrovai stengsis sėstis kartu su ma- 
nim užpakaly. Galų gale niekas nebenorės sėdėti prieky, ir 
ponia Svini turės rodyti spektaklį iš gėrimų kiosko, kad pa- 
trauktų mūsų dėmesį. 

Visi juokėsi. Linlis ne. Jis tik suirzo, kad kiti taip noriai 


118 E George 


pasiduoda Trenarou, ir ėmė kruopščiai apžiūrinėti jį, lyg fi- 
zinių savybių analizė galėtų atskleisti jo patrauklumo šalti- 
nį. Kaip visada, Linlis matė ne visumą, o detales. Vešliuose 
ruduose plaukuose pagaliau matyti jo amžių išduodančios 
žymės — nuo kaktos aukštyn banguoja sidabrinės sruogos; 
senas, bet gerai pasiūtas drobinis kostiumas nepriekaištin- 
gai švarus ir pritaikytas figūrai; žandikaulis aštrus ir kie- 
tas, nė žymės nukabusio pagurklio, nors jam jau greit pen- 
kiasdešimt; nuoširdus nevaržomas juokas; raukšlių tinklas 
apie akis; o akys tamsios, įžvalgios ir supratingos. 

Linlis viską fiksavo ne pagal kokią nors stebėjimo siste- 
mą, o tik kaip akimirkos įspūdžius. Niekaip negalėjo jų iš- 
vengti, nes Trenarou buvo labai arti ir, kaip visada, atrodė 
tikras milžinas. 

— Matau, kad, be kitų darbų, Nensi Kambri dirba „Inkare 
1r rožėj“, — pasakė Linlis. 

Trenarou per petį dirstelėjo į kioską. 

— Panašu, kad taip. Stebiuosi, jog to ėmėsi turėdama ma- 
žą vaiką 1r kitų darbų. Jai tikriausiai nelengva. 

— Tačiau šiek tiek mažiau rūpesčių dėl pinigų, argi ne? — 
Linlis gurkštelėjo alaus. Buvo per šiltas, ir Linlis būtų jį 
mielai išpylęs ant netoliese kaip tik augančios palmės šak- 
nų. Bet Trenarou būtų įžvelgęs tokiam poelgy priešiškumą, 
todėl jis toliau gurkšnojo. - Klausykit, Roderikai, - staiga 
tarė, — aš atlyginsiu, kiek jie jums skolingi. 

Ir patys žodžiai, 1r tai, kaip jie buvo ištarti, nutildė visus. 
Linlis pastebėjo, kad ledi Helena palietė Sent Džeimsui ran- 
ką, kad Debora nesmagiai pasimuistė šalia, kad Trenarou 
žvilgsnyje sumišimas, lyg jis neturėtų žalio supratimo, apie 
ką Linlis kalba. 

— Atlyginsit? — pakartojo Trenarou. 

— Neleisiu, kad Nensi prašytų išmaldos. Šiuo metu jie 
nepajėgia mokėti didesnės nuomos ir... 


Tobulas kerštas 119 


— Nuomos? 

Linlį erzino šie romūs pakartojimai. Trenarou baigia su- 
daryti įspūdį, kad yra bauginamas. 

— Ji bijo netekti „Kiro“ kotedžo. Aš pažadėjau jai sumo- 
kėti skolą. Dabar pranešu jums. 

— Kotedžo. Suprantu. — Trenarou lėtai pakėlė bokalą ir 
per jo kraštą stebėjo Linlį. Mąsliai dėbtelėjo į gėrimų kios- 
ką. - Nensi gali nesirūpinti dėl kotedžo. Mudu su Miku su- 
sitarsim. Jai nebuvo reikalo lįsti jums į akis dėl pinigų. 

Kaip jam tai būdinga, pamanė Linlis. Koks jis nepaken- 
čiamai kilnus. Be to, koks įžvalgus. Jis žino, ką daro. Visą 
pokalbį, kaip ir begalę kartų per daugelį metų, sudarė išsi- 
sukinėjimas nuo tiesaus atsakymo, pilnas dviprasmiškų žo- 
džių 1r slaptos potekstės. 

— Pasakiau, kad pasirūpinsiu, tai ir pasirūpinsiu, - bandė 
pakeisti toną Linlis, nors ketinimas liko tas pats. - Kodėl 
jūs turite... 

— Nukentėti? — Valandėlę Trenarou ramiai stebėjo Linlį, 
paskui lyg niekur nieko nusišypsojo. Baigė gerti. - Koks jūs 
malonus. Dabar prašau atleisti, rodos, ir taip ilgai gaišinu. 
Panašu, kad esama ir kitų asmenų, kurie norėtų būti supa- 
žindinti. — Jis linktelėjo ir paliko juos. 

Linlis žiūrėjo, kaip jis nueina, vėl pripažindamas Trena- 
rou mokėjimą pasinaudoti proga. Jam dar kartą pavyko, o 
Linlis jaučiasi kaip koks chuliganas. Vėl septyniolikmetis. 
Trenarou akivaizdoje visą laiką jausis septyniolikmetis. 

Gyvi ledi Helenos žodžiai užpildė tuštumą, likusią Tre- 
narou nuėjus. 

— O dangau, koks prašmatnus vyras, Tomi. Sakai, dak- 
taras? Veikiausiai visos kaimo moterys kasdien vaikšto 
pas Jį. 

— Jis ne toks daktaras, - negalvodamas atsakė Linlis. Iš- 
pylė alaus likučius ant palmės kamieno ir žiūrėjo, kaip skys- 

tis kaupiasi balutėje ant sausos, nepralaidžios žemės. - Jis 
daro mokslinius tyrimus Penzanse. 

Todėl ir atvyko į Hovenstovą, vos trisdešimties metų vy- 
riškis, iš nevilties iškviestas apžiūrėti mirštančio grafo. Jo- 
kių šansų. Nuoširdžiai, kaip paprastai, jis paaiškino, kad nie- 
ko negalima padaryti, nebent toliau gydyti chemoterapija. 
Vaistų nėra, kad ir ką rašo geltonoji spauda, kad ir kaip no- 
risi tuo patikėti; jis sakė, jog yra šimtai vėžio rūšių, tai ben- 
dras terminas. Kūnas miršta, nes nebegali sustabdyti ląste- 
lių dauginimosi, o mokslininkai dar žino nepakankamai, jie 
dirba ir stengiasi, bet praeis daug metų, dešimtmečiai... Jis 
kalbėjo ramiai atsiprašinėdamas. Nuoširdžiai užjausdamas 
1r suprasdamas. 

Taigi grafas gyvaliojo, menko, kamavosi ir mirė. Šeima 
jo gedėjo. Kraštas jo gedėjo. Visi gedėjo, tik ne Roderikas 
Trenarou. 

9 skyrius 


Vs Kambri supakavo pas- 


kutinius pintos talpos bokalus į kartoninę dėžę trumpai ke- 
lionei nuokalne į „Inkarą ir rožę“. Buvo be galo nuvargusi. 
Kad laiku ateitų į mokyklą paruošti visko, ko prireiks vaka- 
re, nevalgė vakarienės, todėl jai dar ir galva svaigo. Uždarė 
dėžės viršų ir palengvėjusia širdim, kad darbas baigtas, tvir- 
tai surišo. 

Netoliese nakties uždarbį su įprastine aistra pinigams 
tvarkė šeimininkė - grėsmingoji ponia Svon. Jos lūpos be 
garso judėjo skaičiuodamos monetas ir banknotus, ji mik- 
liai rašė skaičius raudonoje buhalterijos knygoje užlanksty- 
tais lapų kampais. Patenkinta linkčiojo. Kioskas gražiai pa- 
pildė kišenę. 

— Tai aš einu, — neryžtingai ištarė Nens:. Ji niekad tikrai 
nežinojo, ko tikėtis iš ponios Svon, garsėjančios permainin- 
gomis nuotaikomis. Ilgiau kaip septynis mėnesius pas ją ne- 
ištvėrė nė viena bufetininkė. Nensi pasiryžo būti pirmąja. 
Svarbu pinigai, šnibždėdavo mintyse, kai ponia Svon įtūž- 
davo ir užsipuldavo ją. Galima iškęsti viską, kol tau moka 
pinigus. 

— Puiku, Nensi, - sumurmėjo ponia Svon ir pamojavo ran- 
ka. - Eik. 

— Atleiskite už telefono būdelę. 

Moteriškė sušnarpštė ir pasikasė galvą pieštuko galu. 

— Nuo šiol skambink tėčiui laisvu laiku, mergiot. Ne ta- 
da, kai dirbi bare. Ne man priklausančiu laiku. 

— Gerai. Būtinai. Atsiminsiu. —- Svarbiausia įsiteikti. Nensi 
tvirtai įsikibo į kiosko kraštą, stengdamasi prisigerinti dy- 
giajai poniai Svon ir neišsiduoti, kaip ja bjaurisi. - Aš greit 
išmokstu, ponia Svon. Pamatysit. Man nereikia sakyti du 
kartus. 

Ponia Svon staiga pakėlė akis. Žiurkiškos akytės kan- 
džiai sužibo. 

— Išmoksti iš savo vyro, mergiot? Matyt, visokių naujo- 
vių. Teisybė? 

Nensi pirštais patrynė dėmę ant rausvos išblukusios pa- 
laidinukės. 

— Einu, - atsakė ir nėrė nuo kiosko. 

Nors žiburiai dar degė, kiemas buvo tuščias, išskyrus Lin- 
lio kompaniją ir „Nenranelio artistus“. Nensi žiūrėjo į juos, 
stovinčius priešais teatrą. Sent Džeimsas ir ledi Helena lau- 
ke tarp tuščių kėdžių, o Linlis su aktoriais pozavo sužadėti- 
nei. Kiekviena blykstė apšviesdavo linksmus veidus, įam- 
žindama juostoje jų kvailas pozas. Linlis, kaip paprastai, kil- 
niaširdiškai su viskuo taikstėsi, plepėjo su pastorium ir jo 
žmona, juokėsi iš šmaikščių ledi Helenos Klaid pastabų. 

Kaip lengvai jam viskas klojasi gyvenime, pamanė Nensi. 

— Mieloji, jie niekuo nesiskiria. Taip tik atrodo. 

Nensi: krūptelėjo išgirdusi šiuos žodžius, aštrius it dur- 
klas. Staigiai apsisuko ir pamatė šešėlyje prie mokyklos kie- 
mo sienos sėdintį daktarą Trenarou. 

Nensi vengė jo visą vakarą, laikydamasi atokiau ar ding- 
dama iš akių, kai jis ateidavo į kioską atsigerti. Tačiau dabar 
nebuvo kur dėtis, nes jis atsistojo ir žengė į šviesą. 

— Tu nerimauji dėl kotedžo, - tarė jis. - Nereikia. Aš ne- 
išmesiu tavęs į gatvę. Mudu su Miku susitarsim. 

Ji pajuto, kaip sprandą išpylė prakaitas, nepaisant jo ma- 
lonaus pažado. Kaip tik tokio košmaro ir bijojo: kad reiks 
susitikti su juo akis į akį, aptarti padėtį, išgalvoti pasiteisi- 
nimus. Dar blogiau, ponia Svon buvo vos už dešimties pėdų 
1r jau pakėlė galvą nuo dėžutės su pinigais, be abejonės, 
sudominta Miko vardo. 

— Aš turėsiu pinigų, —- išlemeno ji. - Gausiu. Tikrai. 

— Nesirūpink, Nensi, - jau atkakliau ištarė Trenarou. — 
Ir visiškai nėra reikalo maldauti lordo Ašertono pagalbos. 
Turėtum kalbėtis su manimi. 

— Ne. Matot... - Ji nemokėjo paaiškinti neįžeisdama. Jis 
nesupras, kodėl ji gali su ištiesta ranka eiti pas Linlį, bet ne 
pas jį. Jis nesupras, kad Linlio paskola neslegia neprašytos 
labdaros našta, nes jis duoda nesmerkdamas, iš draugišku- 
mo ir atjautos. Niekas kitas Nensi gyvenime nesuteiks to- 
kios pagalbos drauge nenuspręsdamas, kad jos santuoka ne- 
vykusi. Net dabar ji juto, kaip daktaras Trenarou galvoja apie 
padėtį. Net dabar ji juto jo gailestį. 

— Nes nuomos padidinimas nėra... 

— Nereikia! — Riktelėjusi ji prasispraudė pro jį ir išsku- 
bėjo iš mokyklos kiemo į gatvę. Dar išgirdo, kaip daktaras 
Trenarou pašaukė ją vardu, bet nesustojo. 

Trindama rankas, skaudančias nuo bokalų kilnojimo ir 
čiaupų sukinėjimo per vakarą, ji skubinosi Polio alėja į Ge- 
benių gatvės pradžią, vedančią į skersgatvių ir perėjų raiz- 
galynę, kuri sudarė miestelio centrą. Siauri nuolydžiai, ak- 
menimis grįstos vingiuotos gatvelės, per ankštos pravažiuoti 
automobiliui. Dieną vasarotojai čia ateidavo fotografuoti vaiz- 
dingų senų pastatų su spalvingais sodeliais ir šiferio sto- 
gais. Tačiau vakare kvartalą apšvietė tik šviesos stačiakam- 
piai pro kotedžų langus. Tokioje vietoje, pilnoje tamsių še- 
šėlių, apgyventoje ne vienos kartos kačių, kurios veisėsi 
ant kalvos virš miestelio, o naktimis naršydavo šiukšlių dė- 
žes, ieškodamos maisto, užsibūti nesinorėjo. 

Iki „Kiro“ kotedžo reikėjo šiek tiek paėjėti gatvių labi- 
rintu. Jis kiūtojo Mergelės aikštės kampe ir buvo panašus į 
nubaltintą degtukų dėžutę; langai apvedžioti skaisčiai mė- 
lyna spalva, o prie durų vešliai žydėjo fuksija. Žemę aplink 
gėlę buvo nukloje raudoni kaip kraujas žiedai. 

Netoli kotedžo Nensi pakirto kojas. Triukšmas buvo gir- 
dėti už trijų namų. Verkė, iš tiesų klykė, Moli. 

Ji pasižiūrėjo į laikrodį. Beveik vidurnaktis. Tokiu metu 
Moli turėtų būti pavalgydinta ir kietai miegoti. Kodėl, po 
galais, Mikas nežiūri vaiko? 

Perpykusi, kad vyras taip savanaudiškai kurčias dukters 
rėkimui, Nensi pasileido bėgte; atkėlė sodo vartus ir nu- 
skubėjo prie durų. 

— Mikai! — pašaukė ji. Išgirdo, kaip vieninteliame miega- 
majame klykia Moli. Persigando įsivaizdavusi kūdikio vei- 
delį, raudoną iš įniršio, ir pajuto, kaip jos smulkus kūnas 
įsitempė iš baimės. Atlapojo duris. 

— Mol! 

Atsidūrusi viduje, nulėkė viršun šokinėedama iškart per 
dvi pakopas. Buvo nepakenčiamai karšta. 

— Mol, lėlyte! Meilute! - Ji puolė prie kūdikio lovytės ir 
paėmusi ant rankų pamatė, kad mergytė kiaurai peršlapusi 
17 dvokia šlapimu. Jos kūnelis buvo karštas. Tamsiai rudos 
garbanėlės prilipusios prie galvytės. - Mažute mano mer- 
gyte. Kas tau atsitiko? — šnibždėjo šluostydama vaiką kem- 
pine; pervysčiusi pašaukė: — Maiklai! Mikai! 

Priglaudusi Moli prie peties, Nensi vėl nulipo žemyn, 
kojos skardžiai dunksėjo į pliką medį, kai pasuko į virtuvę 
kotedžo gale. Svarbiausia pamaitinti kūdikį, mąstė. Vis dėl- 
to leido sau nedidelį pykčio protrūkį. 

— Noriu su.tavim pasikalbėti, - išpoškino prie uždarytų 
svetainės durų. — Maiklai! Ar girdi? Noriu šnektelėti. 
Tuoj pat! 

Kalbėdama pamatė, kad durys nei užsklęstos, nei užra- 
kintos. Stumtelėjusi koja atidarė. 

— Maiklai, gali, po velnių, atsakyti, jeigu... 

Pajuto, kaip ant rankų šiaušiasi plaukeliai. Jis gulėjo ant 
grindų. Arba ten gulėjo kas nors kitas, nes ji matė tiktai 
koją. Vieną. Ne abi. Keista, nebent jis miegotų pritraukęs 
vieną koją, o kitą plačiai atmetęs. Bet kaip jis gali miegoti? 
Karšta. Labai karšta. O Moli šitaip rėkė... 

— Mikai, gal nori man iškrėsti kokį bjaurų pokštą? 

Jokio atsakymo. Moli verksmas virto išsekusiu inkšti- 
mu, todėl Nensi žengė į kambarį. 

— Čia tu, Mikai, tiesa? 

Tyla. Bet ji pamatė, kad čia Mikas. Atpažino jo batą, ko- 
ketišką raudoną aukštaaulį sportbatį guminiu padu su si- 
dabrišku ruoželiu aplink kulkšnį. Tai buvo jo naujas nerei- 
kalingas pirkinys. Jie per brangiai kainuoja, pasakys ji jam. 
Sunkte sunkia iš čekių knygutės pinigus. Atitraukia nuo kū- 
dikio burnos... Taip, ant grindų 1š ties4 guli Mikas. Ir ji žino, 
ką jis sumanęs, apsimeta miegąs, kad ji negalėtų jo aprėkti, 
kam nežiūrėjo vaiko. 

Vis dėlto keista, jog jis nepašoko juokdamasis, kad gali 
Ją išgąsdinti savo piktais pokštais. Ir ji 1š tikrųjų išsigando. 
Nes kažkas negerai. Grindis buvo nukloję popieriai, daug 
daugiau negu įprastinis Miko šiukšlynas. Rašomojo stalo 
stalčiai atidaryti. Užuolaidos užtrauktos. Lauke sukniaukė 
katė, bet kotedže nebuvo girdėti nė garso, o sunkus, karš- 
tas oras bjauriai dvokė išmatomis 1r prakaitu. 

— Miki? 

Rankos, pažastys, pakinkliai, alkūnių linkiai sulipo ir su- 
drėko nuo prakaito. Moli krustelėjo jos rankose. Nensi pri- 
sivertė žengti artyn. Colį. Dar vieną. Paskui visą pėdą. Po 
to dar truputį. O tada pamatė, kodėl vyras negirdėjo Mol: 
klyksmų. 

Nors jis nejudėdamas gulėjo ant grindų, bet neapsimeti- 
nėjo miegąs. Jo akys buvo atmerktos. Bet stiklinės ir su- 
stingusios, per vieną mėlyną rainelę perėjo musė. 

Jai pasirodė, kad kaitroje plūduriuoja jo pavidalas, atgai- 
vintas kažkokios pašalinės jėgos. Jis turi pajudėti, pamanė. 
Kaip gali būti toks ramus? Ar tai pokštas? Negi jis nejaučia 
musės? 

Tada ji pamatė daugiau musių. Šešias ar aštuonias. Pa- 
prastai jos laikėsi virtuvėje ir įkyrėdavo, kai ji virdavo val- 
gyti. Bet dabar zirzė ir sukinėjosi apie vyro klubus, ten, kur 
buvo perplėštos Miko kelnės, ten, kur buvo atsegtos prie 
juosmens, ten, kur buvo šiurkščiai nutrauktos žemyn, kad 
būtų galima prieiti... kad būtų galima nupjauti... 


Ji bėgo nesuprasdama kur ir neturėdama aiškaus tikslo. 
Norėjo tik dingti iš ten. 

Išlėkė 1š kotedžo pro vartelius ir atsidūrė Mergelės aikš- 
tėje; kūdikis ant rankų vėl ėmė klykti. Koja užkliuvo už grin- 
dinio akmens, ir ji vos nepargriuvo, bet klupinėdama žengė 
kelis žingsnius, atsitrenkė į šiukšlių dėžę ir atsitiesė įs1- 
tvėrusi į kotedžo stogvamzdį. 

Buvo tamsu, nors į akį durk. Mėnesiena apšvietė stogus 
1r sienas, bet jos metė ilgus šešėlius į gatvę, ir ji lėkė žio- 
jinčiais juodais klanais, nekreipdama dėmesio į nelygų šali- 
gatvį, į bėgiojančias peles, kurios naktį išlindo ieškoti mais- 
to. Priekyje buvo Gebenių gatvės galas, ir jinai puolė ten, į 
saugią Polio alėją čia pat netoliese. 

— Prašau... — ištarė jos lūpos. Ji pati nieko neišgirdo. Pas- 
kui per gergždžiantį jos plaučių karkimą prasiskverbė bal- 
sai, juokas ir pokštai iš Polio alėjos. 

— Gerai, tikiu. Tai rask Kasiopėją, — ištarė malonus vy- 
riškas balsas. - O Dieve, Helena, bent jau Didžiuosius Grį- 
žulo Ratus galėtum pažinti. 

— Klausyk, Tomi, aš tik mėginu susiorientuoti. Kantry- 
bės turi ne daugiau už dvejų metų vaiką. Aš galiu... 

Kokia laime. Nensi pribėgo prie jų, atsitrenkė į juos, su- 
klupo. 

— Nensi! — Kažkas paėmė jai už rankos, padėjo atsikelti. 
Mol: staugte staugė. - Kas atsitiko? Kas nors negerai? 

Linlio balsas, Linlio ranka jai ant pečių. Jis atrodė tikras 
išsigelbėjimas. 

— Mikas! - suriko ji 1r kaip paklaikusi trūktelėjo Linliui 
už švarko atlapų. Pagaliau pasakiusi tai, ką reikėjo, pradėjo 
klykti. —- Mikas! Mikas! 

Aplinkiniuose namuose užgeso šviesos. 


—1— 


Sent Džeimsas ir Linlis į vidų įžengė kartu, palikę visas 
tris moteris už sodo vartų. Miko Kambrio kūnas gulėjo ant 
svetainės grindų, ne daugiau kaip už dvidešimties pėdų nuo 
lauko durų. Abu vyrai priėjo ir sustojo žiūrėdami žemyn, 
sustingę iš siaubo. 

— O Dieve, - sušnibždėjo Sent Džeimsas. 

Dirbdamas Naujojo Skotland Jardo nusikaltimo vietos ty- 
rimo grupėje, prisižiūrėjo šiurpių vaizdų, bet subjaurotas 
Kambrio kūnas jį pritrenkė: kaip tik to labiausiai bijo kiek- 
vienas vyras. Nusukęs akis pamatė, kad kažkas rūpestingai 
apieškojo svetainę, nes visi rašomojo stalo stalčiai buvo iš- 
traukti, laiškai, vokai, raštai ir baisybė kitokių popierių 1š- 
mėtyti po kambarį, iš sulaužytų paveikslų rėmų išplėštos 
nugarėlės, o šalia nutriušusios mėlynos sofos ant grindų guli 
suveltas penkių svarų banknotas. 

Jo reakcija buvo automatiška, atsiradusi trumpai dirbant 
policijoje, išugdyta atsidavimo teismo ekspertizei. Vėliau 
svarstė, kodėl taip užsispyrė, juk jie beveik susiginčijo. 

— Mums reikės Deboros, - tarė jis. 

Linlis tupėjo prie lavono. Jis pašoko ir prie lauko durų 
užkirto Sent Džeimsui kelią. 

— Iš galvos išėjai? Negi ketini prašyti jos... Beprotybė. 
Reikia kviesti policiją. Žinai ne blogiau už mane. 

Sent Džeimsas atplėšė duris. 

— Debora, ar... 

— Niekur neik, Debora, - pertraukė Linlis. Jis vėl atsisu- 
ko į draugą. - Aš neleisiu. Tikrai, Sent Džeimsai. 

— Kas yra, Tomi? — Debora žengė žingsnį į priekį. 

— Nieko. 

Sent Džeimsas įdėmiai žiūrėjo į Tomį veltui stengdama- 
sis suprasti, kodėl jis nori sulaikyti Deborą. 

— Tai truks tik akimirką, Tomi, - paaiškino jis. - Manau, 
taip bus geriausia. Kas žino, koks tas vietos kriminalinis sky- 
rius. Jie ir patys gali paprašyti tavo pagalbos. Todėl verčiau iš 
anksto padarom keletą nuotraukų. Tada gali skambinti. Ar 
neatneštum fotoaparato, Debora? — pašaukė per petį. 

Ji pajudėjo. 

— Žinoma... Tuoj... 

— Debora, niekur neik. 

Sent Džeimsui jo paaiškinimas atrodė visiškai protingas. 
Bet Linlio užsispyrimas - ne. 

— O fotoaparatas? —- paklausė Debora. 

— Pasakiau, niekur neik! 

Jie atsidūrė aklavietėje. Debora klausiamai pakėlė ran- 
ką, žiūrėdama čia į Linlį, čia į Sent Džeimsą. 

— Tomi, ar kas nors?.. 

Lengvai paliesdama Deborai ranką, ledi Helena nutildė 
Ją ir priėjo prie abiejų vyrų. 

— Kas atsitiko? —- paklausė ji. 

— Helena, paduok man Deboros fotoaparatą, - paprašė 
Sent Džeimsas. - Mikas Kambris nužudytas, ir aš noriu nu- 
fotografuoti kambarį, kol dar nepaskambinom policijai. 

Jis nieko nebesakė, kol fotoaparatas neatsidūrė jo ranko- 
se. O tada rūpestingai jį apžiūrėjo tyrinėdamas mechaniz- 
mą vis labiau slegiančioje 1r sulig kiekviena akimirka vis 
nemalonesnėje tyloje. Aiškino sau, jog Linliui labiausiai rū- 
pėjo neleisti, kad Debora pamatytų lavoną ar kad pati foto- 
grafuotų. Tiesą sakant, neabejojo, kad draugo ketinimas iš 
pradžių, kai liepė Deborai niekur neiti, toks ir buvo. Jis ne- 
suprato, kodėl Sent Džeimsui prireikė Deboros. Pamanė, 
jog Sent Džeimsas nori, kad ji pati fotografuotų. Ir nors gin- 
čas vyko beveik be žodžių, vien dėl to, kad jis kilo, atmosfe- 
ra pritvinko niūrių ir negražių dalykų. 

— Gal gali palaukti lauke, kol baigsiu? — pasakė draugui 
Sent Džeimsas. Jis vėl grįžo į kambarį. 


Sent Džeimsas fotografavo visokiu kampu, atsargiai ei- 
damas aplink kūną, ir liovėsi tik tada, kai baigė juostą. Pas- 
kui išėjo iš kambario, uždarė iki tol tik privertas duris ir 
grįžo pas kitus, laukiančius lauke. Prie jų buvo susirinkęs 
būrelis kaimynų; jie nuščiuvę stovėjo netoli sodo vartų ir 
sukišę galvas pakuždom spėliojo. 

— Veskit Nensi į vidų, - tarė Sent Džeimsas. 

Ledi Helena nuvedė ją per sodą į kotedžą; valandėlę svy- 
ravo, paskui pasuko su Nensi į virtuvę, stačiakampį kamba- 
rį keistomis nuožulniomis lubomis ir pilko linoleumo grin- 
dimis, kurios puikavosi didžiuliais juodais nutrintais lopais. 
Pasodino ją ant kėdės prie dėmėto pušinio stalo. Atsiklau- 
pusi šalia, įdėmiai pasižiūrėjo į veidą, palietė ranką ir su- 
ėmė ploną riešą. Liesdama Nensi skruostą atgalia ranka, 
suraukė kaktą. 

— Tomi, - nepaprastai ramiai ištarė ledi Helena, - paskam- 
bink daktarui Trenarou. Manau, kad jai prasideda šokas. Tai 
jis turbūt gali sustabdyti? - Ji išplėšė kūdikį iš Nensi gniauž- 
tų ir padavė Deborai. - Šaldytuve turėtų būti pieno vaikui. 
Ar nepašildytum? 

— Moli... - sušnibždėjo Nensi. - Alkana. Aš... pamaitinti. 

— Taip, - švelniai atsakė ledi Helena. - Mes ja pasirūpin- 
sim. 

Kitame kambaryje Linlis kalbėjo telefonu. Paskambino 
dar kartą ir kalbėjo dar trumpiau, bet iš pasikeitusio, oficia- 
laus tono visiems tapo aišku, kad kalba su Penzanso polici- 
ja. Po valandėlės jis grįžo į virtuvę su antklode ir ja apsiau- 
tė Nensi, nors buvo karšta. 

— Girdi mane? - paklausė jis. 

Nensi vokai suvirpėjo parodydami tik akių baltymus. 

— Moli... pamaitinti. 

— Ją turiu aš, - atsiliepė Debora. Ji čiūčiavo vaiką kitame 
virtuvės gale. - Pienas šyla. Tikriausiai ji mėgsta pašildy- 
tą? Graži mergytė, Nensi. Gražesnės negaliu įsivaizduoti. 

Kaip tik tai ir reikėjo pasakyti. Nensi suglebo kėdėje. 
Sent Džeimsas dėkingai linktelėjo Deborai ir grįžo prie sve- 
tainės durų. Stumtelėjo jas 1r sustojo ant slenksčio. Valan- 
dėlę tyrinėjo, svarstė ir vertino tai, ką mato. Galų gale prie 
jo priėjo Helena. Net nuo slenksčio buvo matyti, kas su- 
versta ant grindų, stalo, prie baldų kojų: užrašų knygelės, 
dokumentai, rankraščių puslapiai, nuotraukos. Sent Džeim- 
sas kaip per miglą išgirdo ledi Ašerton žodžius apie Miką 
Kambrį. Bet nusikaltimo pobūdis neparėmė išvados, kurią 
šiaip būtų dėl tų žodžių padaręs. 

— Ką manai? - paklausė ledi Helena. 

— Jis buvo žurnalistas. Jis negyvas. Šie du faktai turėtų 
kažkaip sietis. Bet lavonas tūkstantį kartų tai paneigia. 

— Kodėl? 

— Jį iškastravo, Helena. 

— Dieve. Jis nuo to ir mirė? 

— Ne. 

— Tai nuo ko? 

Sutrukdė atsakyti beldimas į duris. Linlis atėjo iš virtu- 

vės įleisti Roderiko Trenarou. Daktaras įėjo netardamas nė 
žodžio. Jis pažvelgė į Linlį, Sent Džeimsą ir ledi Heleną, o 
paskui pro juos į svetainės grindis; net iš tos vietos, kur jis 
stovėjo, šiek tiek buvo matyti Miko Kambrio lavonas. Va- 
landėlę atrodė, kad jis tuoj žengs pirmyn ir bandys gelbėti 
žmogų, kurio išgelbėti nebeįmanoma. 

— Jūs įsitikinę? — paklausė jis. 

— Visiškai, — atsakė Sent Džeimsas. 

— Kur Nensi? - nelaukdamas atsakymo, jis nuėjo į virtu- 
vę, kur ryškiai degė šviesos, o Debora čiauškėjo apie vai- 
kus, lyg viltųsi, kad tokiom kalbom neleis Nensi netekti nuo- 
vokos. Trenarou pakėlė Nensi galvą ir pažvelgė į akis. 

— Padėkite užvesti ją laiptais, - tarė jis. - Greičiau. Kas 
nors paskambino jos tėvui? 

Linlis nuėjo skambinti. Ledi Helena padėjo Nensi atsi- 
stoti ir ištempė ją iš virtuvės; daktaras Trenarou rodė kelią. 
Debora, vis dar su vaiku ant rankų, nusekė iš paskos. Po 
valandėlės Trenarou balsas antro aukšto miegamajame pra- 
dėjo atsargiai uždavinėti klausimus. Nensi irzliai atsakinė- 
j0. Girgždėjo lovos spyruokles. Kažkas atidarė langą. Išdžiū- 
vusio rėmo čirpinimas rėžė ausį. 

— Vartinėje niekas neatsako, — nuo telefono atsišaukė Lin- 
lis. - Paskambinsiu į Hovenstovą. Gal jis ten. - Bet ir pasi- 
kalbėjus su ledi Ašerton nepaaiškėjo, kur Džonas Peneli- 
nas. Linlis suraukęs kaktą žiūrėjo į laikrodį. - Pusė pirmos. 
Kur jis galėtų būti tokiu laiku? 

— Spektaklyje jo nebuvo? 

— Džono? Ne. Manau, kad „Nenranelio artistai“ jo nė kiek 
nežavi. 

Virš jų suriko Nensi. Lyg atsiliepdamas į šį vienintelį siel- 
varto ženklą, į lauko duris kažkas vėl pabeldė. Linlis jas ati- 
darė ir įleido vietos policiją, atstovaujamą apkūnaus garba- 
noto konsteblio, kurio uniforma pasižymėjo didžiuliais pra- 

kaito pusmėnuliais po pažastimis 1r kavos dėme ant kelnių. 
Iš pažiūros turėjo apie dvidešimt trejus metus. Nesivargino 
tuoj pat prisistatyti ar atlikti formalumų, neatskiriamų nuo 
žmogžudystės tyrimo. Kaipmat paaiškėjo, kad atsidūręs prie 
lavono jaučiasi kaip namie ir labai džiaugiasi. 

— Turim žmogžudystę? - kasdieniškai paklausė, lyg žmog- 
žudystės Nenranelyje būtų įprastas dalykas. Galbūt norė- 
damas įtikinti, koks yra šaltakraujiškas, išvyniojo gabalėlį 
kramtomosios gumos ir įsidėjo į burną. - Kur auka? 

— Kas jūs? — griežtai paklausė Linlis. - Jūs ne iš krimi- 
nalinio skyriaus. 

— T. Dž. Parkeris, - paskelbė jis. - Tomas Džefersonas. 
Mamytė mėgo jankius. - Jis prasibrovė į svečių kambarį dar- 
buodamasis alkūnėmis. 

— Jūs tikrai iš kriminalinio skyriaus? — paklausė Linlis, 
konstebliui nuspyrus į šoną vieną užrašų knygelę. - Visa- 
galis Dieve, žmogau. Nelįskit į nusikaltimo vietą. 

— Nepridėkit į kelnes, - atšovė konsteblis. - Inspekto- 
rius Boskovanas pirma savęs pasiuntė mane saugoti nusi- 
kaltimo vietos. Jis atvyks, kai tik apsirengs. Nereikia jau- 
dintis. Taigi. Kas paaiškėjo? — Jis pirmą kartą pažvelgė į la- 
voną ir pradėjo gyviau kramtyti gumą. - Kažkas nuoširdžiai 
nemėgo šito vaikino, kaip kažin ką. 

Tai pasakęs pradėjo vaikštinėti po kambarį. Be pirštinių 
apčiupinėjo kelis daiktus ant Kambrio stalo. 

— Klausykit, - įsikarščiavo Linlis, — nieko nelieskit. Pa- 
likit tai ekspertų grupei. 

— Apiplėšimas, —- paskelbė Parkeris, lyg Linlis nieko ne- 
būtų sakęs. - Sakyčiau, užklupo nusikaltimo vietoje. Grum- 
tynės. Paskui kiek paišdykauta sodininko žirklėm. 

— Klausykit, po velnių. Jūs negalit... 

Parkeris pagrasė jam pirštu. 

— Čia policijos darbas, pone. Būsiu dėkingas, jei grįšite į 
koridorių. 

— Ar neturi pažymėjimo? - tyliai paklausė Linlį Sent 
Džeimsas. - Jis gali šitam kambary viską sumakaluoti, jei 
kaip nors jo nesustabdysi. 

— Negaliu, Sent Džeimsai. Jis man nepavaldus. 

Jiems kalbant laiptais nulipo daktaras Trenarou. Svečių 
kambary Parkeris atsisuko į duris, pastebėjo daktaro Tre- 
narou lagaminėlį ir nusišypsojo. 

— Tikra velniava, daktare, — pranešė jis. —- Ar matėte ka- 
da ką nors panašaus? Galit pasižiūrėti, jei norit. 

— Konstebli! - Linlis bandė kalbėti supratingai ir kan- 
triai. 

Trenarou, rodos, suvokė, koks netinkamas konsteblio pa- 
siūlymas. 

— Galbūt galiu ką nors padaryti, kad neįvyktų katastro- 
fa, — tyliai pasakė Linliui ir nuėjo prie lavono. Atsiklaupęs 
greit jį apžiūrėjo, patikrino pulsą, nustatė temperatūrą, pa- 
kėlė ranką tikrindamas sustingimą. Perėjo į kitą pusę ir pa- 
silenkė prie baisiųjų Žaizdų. 

— Kaip skerdykloj, - suniurzgė, pakėlė akis ir paklausė: — 
Nusikaltimo įrankio neradot? - Jis apsidairė po kambarį, pa- 
graibė tarp popierių ir kitokio šlamšto arčiausiai lavono. 

Sent Džeimsas krūptelėjo matydamas, kaip jaukiama nu- 
sikaltimo vieta. Linlis nusikeikė. Konsteblis nesikišo. 

Trenarou galva parodė į žarsteklį, ant šono gulintį prie 
židinio. 

— Gal tai galėtų būti nusikaltimo įrankis? - paklausė. 
telėjo. Trenarou stojantis, jis sukikeno. 

— Tam darbeliui atlikti? — paklausė. - Nemanau, kad pa- 
kankamai aštrus, 0 jūs? 

Trenarou, atrodė, nebuvo juokinga. 

— Aš turiu omeny nužudymo įrankį, - tarė jis. - Kambris 
mirė ne nuo kastracijos, konstebli. Tai aišku kiekvienam 
kvailiui. 

Regis, dėl priekaištingos Trenarou užuominos Parkeris 
neįsižeidė. 

— Tas dalykas jo nepribaigė. Gerai. Tik užbaigė reikalą, a? 

Trenarou, regis, sukando dantis, kad piktai neatšautų. 

— Kiek laiko, jūsų nuomone, jis negyvas? —- geraširdiškai 
paklausė konsteblis. 

— Spėju, dvi ar tris valandas. Bet juk kas nors tikriausiai 
tai nustatys. 

— O taip. Kai atvažiuos, - tarė konsteblis. — Su visais ki- 
tais iš kriminalinio skyriaus. — Jis pasisupo ant kulnų, vėl 
pliaukštelėjo gumą ir ėmė tyrinėti laikrodį. - Sakot, dvi ar 
tris valandas? Taigi būtų... pusė dešimt arba pusė vienuoli- 
kos. Na... - atsiduso jis ir patrynė rankas, aiškiai patenkin- 
tas, — pradžia yra. O policininkui reikia nuo ko nors pradėti. 


TYRIMAS 

"a tos akimirkos, kai jie 


sustojo prieš Hovenstovo vartinę pusę trijų ryto, įvykis ėmė 
vytis įvykį. Nepasakytum, kad lig tol jie nebuvo suvirtę į 
nepaprastai sudėtingos patirties, kurią sunku aprėpti, krū- 
vą. Tuo iškart pasirūpino inspektorius Edvardas Boskova- 
nas, atvykęs į „Kiro“ kotedžą su Penzanso nusikaltimo vie- 
tos tyrimo grupe. 

Jis pažvelgė į konsteblį Parkerį, kuris drybsojo krėsle 
vos už keturių pėdų nuo Miko Kambro lavono; paskui pa- 
žvelgė į Sent Džeimsą, Trenarou ir Linlį mažame prieškam- 
baryje prie durų, į Deborą virtuvėje, į ledi Heleną. Jo baltas 
veidas tamsiai nuraudo. Pagaliau prabilo vienam konsteb- 
liui. Taip nenatūraliai valdydamasis, kad kitaip parodyti įtū- 
žį nebuvo reikalo. 

— Arbatėlė, konstebli? Kad ir ką jūs manytumet, vis dėl- 
to nesat Pamišęs Skrybėlininkas*. O gal dar niekas jums to 
nepranešė? — Konsteblis tik nesmagiai išsišiepė. Jis atsi- 
stojo, pasikasė pažastį ir linkčiojo lyg pritardamas. - Čia 
žmogžudystės vieta, - šėlo Boskovanas. - Ką, po perkūnais, 
veikia šitie žmonės? 

— Jie buvo viduj, kai aš atėjau, - tarė Parkeris. 


*Personažas iš L. Carollio knygos „Alisa stebuklų šalyje“. Per jo arbatė- 
lę niekas nei valgo, nei geria, tik tauškia niekus arba miega. 

— Buvo? - kreivai šyptelėjo Boskovanas. Kai Parkeris pa- 
lengvėjusia širdimi irgi nusišypsojo, valandėlę klaidingai pa- 
manęs, kad viršininkas atsileido, Boskovanas sukriokė: — 
Tai išgrūsk juos lauk nors dabar! Kaip tik tai, po velnių, 
turėjai visų pirma padaryti! 

Linlis ir pats suprato. Žinojo, kad ir Sent Džeimsas su- 
pranta. Tačiau dėl sąmyšio, kurį sukėlė Nensi isterija, cha- 
osas svetainėje ir Kambrio lavono vaizdas, jie abu nepaisė, 
užmiršo ar tapo neįprastai abejingi pagrindiniam policijos 
veiklos principui. Jie neizoliavo nusikaltimo vietos. Nors ir 
nieko nelietė, bet stovėjo tam kambary, buvo ten ir Trena- 
rou, jau nekalbant apie virtuvėje ir antrame aukšte pabuvu- 
sias Heleną, Deborą ir Nensi. Visi visur paliko audinio siū- 
lelių, plaukų ir pirštų atspaudų. Tikras košmaras teismo eks- 
pertizės grupei. O kaltas dėl to jis, policininkas, bent jau 
kad nieko doro nedarė. Jo elgesys nedovanotinai neišmanė- 
liškas, ir jo negalima pateisinti, girdi, netekęs nuovokos, 
nes pažįsta visus į nusikaltimą įpainiotus asmenis. Juk ir 
anksčiau pažinodavo į nusikaltimą įpainiotų asmenų, bet gal- 
vos nepamesdavo. Tačiau šį kartą kitaip. Praskydo tą aki- 
mirką, kai Sent Džeimsas įvėlė Deborą. 

Boskovanas daugiau nieko nesakė ir nieko nesmerkė. Tik 
paėmė jų pirštų atspaudus ir visus sustatė virtuvėje, o pats 
su seržantu užlipo į viršų pasikalbėti su Nensi; nusikaltimo 
vietos tyrimo grupė pradėjo darbą svetainėje. Jis prabuvo 
su Nensi beveik valandą, kantriai klausinėdamas apie įvykį. 
Kruopščiai išpešęs iš jos viską, ką galima, pasiuntė ją su 
Linliu namo, pas tėvą. 

Dabar Linlis žiūrėjo į vartinę. Priekinės durys uždary- 
tos. Langai taip pat, užuolaidos užtrauktos. Namą gaubė tam- 
sa, O vijoklinės rožės, kaip siena supančios prieangį ir pir- 
mo aukšto langus, šešėliuose buvo panašios į karpytas ra- 
šalo dėmes. 

— Aš eisiu su tavim, - tarė Linlis, - gal tėvo dar nėra 
namie. 

Nensi krustelėjo ant užpakalinės sėdynės; sėdėjo tarp 
ledi Helenos 1r Sent Džeimso, laikydama miegantį kūdikį. 
Daktaras Trenarou davė jai silpnų raminamųjų, ir kol kas 
vaistai ją saugojo nuo šoko. 

— Tėtis tiktai miega, - sušnibždėjo ji, prisiglausdama 
skruostu prie Moli galvelės. - Aš su juo kalbėjau telefonu 
po pertraukos. Spektaklio. Jis nuėjo gulti. 

— Jo nebuvo, kai aš skambinau pusę pirmos, - tarė Lin- 
lis. - Taigi ir dabar jo gali nebūti namie. Jei taip, geriau jud- 
vi su Moli važiuokit su mumis, 0 ne vienos laukit čia. Galim 
palikti jam raštelį. 

— Jis miega, ir tiek. Telefonas svečių kambary. Jo miega- 
masis antrame aukšte. Gal neišgirdo. 

— Bet Markas būtų išgirdęs? 

— Markas? — Nensi dvejojo. Buvo aišku, kad apie brolį 
nepagalvojo. - Ne. Juk Markas kietai miega. O kartais mu- 
zikos klausosi. Nebūtų išgirdęs. Bet jie abu miega viršuj. 
Tikrai. - Ji pasislinko ant sėdynės, ruošdamasi išlipti. Sent 
Džeimsas atidarė dureles. - Aš eisiu į vidų. Labai jums dė- 
kui. Negaliu pagalvoti, kas būtų atsitikę, jei nebūčiau jūsų 
radusi Polio alėjoje. 

Kalbėjo vis mieguistesniu balsu. Linlis išlipo 1r su Sent 
Džeimsu padėjo išlipti jai. Nors Nensi pareiškė, kad ir tė- 
vas, ir brolis kietai miega, Linlis neketino jos palikti nejsi- 
tikinęs, jog taip ir yra. 

Jos žodžiuose jis išgirdo aiškią užsispyrimo gaidelę, pa- 
prastai susijusią su melu. Visai įtikima, kad vakare ji kalbė- 
jo telefonu su tėvu. Bet jo nebuvo namie, kai Linlis prieš 
pusantros valandos skambino iš „Kiro“ kotedžo, o Nensi tvir- 
tinimas, girdi, jis, kaip ir brolis, miegotų čirškiant telefo- 
nui, buvo ne tik nepanašus į tiesą, bet ir išdavė būtinybę 
kažką nuslėpti. 

Paėmęs Nensi už rankos, jis nuvedė ją nelygiu plytelė- 
mis išklotu taku į verandą, kur vijoklinės rožės skleidė sal- 
dų aromatą šiltame nakties ore. Atsidūrus troboje ir grei- 
tom dirstelėjus į kambarius, įtarimai pasitvirtino. Namelis 
tuščias. Nensi nuslinko į svetainę, atsisėdo į supamąją kė- 
dę pinta atkalte ir ėmė niūniuoti dukrelei lopšinę, o jis grį- 
žo prie lauko durų. 

— Čia nieko nėra, — pranešė kitiems. - Bet manau, kad 
geriau palaukti Džono, negu vežtis Nensi namo. Jūs norit 
važiuoti? 

Sent Džeimsas nusprendė už visus. 

— Eisim į vidų. 

Jie prisijungė prie Nensi svečių kambary, susėsdami tarp 
minkštų baldų ir ant jų. Niekas nekalbėjo. Užtat visi apžiū- 
rinėjo Penelino turtą, sukabinėtą ant sienų, sukrautą ant sta- 
lų ir grindų; šeimos, kuri buvo įsikūrusi vartinėje jau dvi- 
dešimt penkerius metus, gyvenimo liudijimą. Ant spineto 
dulkėjo ispaniškas porcelianas — Nensi motinos aistra. Ant 
vienos sienos kabėjo tuzinas drugelių kolekcijų, kurios drau- 
ge su nemažu kiekiu nebenaujų teniso taurių rodė, koks pla- 
tus Marko Penelino interesų diapazonas. Plačiame erkeryje 
pūpsojo krūva Nensi nedailiai kryžiuku išsiuvinėtų pagal- 
vėlių, išblukusių, sudėtų viena ant kitos ir, regis, nugrūstų 
ten tam, kad nekristų į akis. Kampe ant televizoriaus sto- 
vėjo vienintelė fotografija kambaryje: Nensi, Markas ir jų 
motina per Kalėdas, prieš pat geležinkelio katastrofą, už- 
baigusią ponios Penelin gyvenimą. 

Valandėlę pasiklausiusi svirplių čirškimo ir lakštingalos 
giesmės, sklindančių pro langą, kurį atidarė Linlis, Nensi 
Kambri atsistojo. 

— Moli užmigo, - tarė ji. — Aš ją tik į viršų užnešiu. - Ir 
paliko juos. 

Kai jie išgirdo viršuje jos žingsnius, ledi Helena ištarė 

žodžius, kurie slypėjo ir Linlio pasąmonėje. Ji, kaip papras- 
tai, rėžė tiesiai. 

— Tomi, kaip manai, kur Džonas Penelinas? Tiki, kad Nen- 
si tikrai kalbėjo su juo per spektaklį? Matai, man atrodo, 
jog ji labai jau keistai pabrėžė kalbėjusi su juo. 

Linlis, sėdėdamas ant fortepijono suoliuko, švelniai pa- 
spaudė tris klavišus, jie suskambo vos girdimai ir nedarniai. 

— Nežinau, - atsakė jis. Gal ir būtų galėjęs nekreipti dė- 
mesio į intuityvią Helenos pastabą, bet negalės užmiršti po- 
kalbio su Nensi aną popietę ir pasibjaurėjimo, su kuriuo jos 
tėvas atsiliepė apie Nensi vyrą. 

Laikrodis išmušė pusvalandį. Nensi grįžo pas juos. 

— Negaliu įsivaizduoti, kur tėtis, — tarė ji. - Jums nėra 
reikalo pasilikti. Dabar man jau gerai. 

— Mes pabūsim, - pasakė Linlis. 

Ji užsikišo plaukus už ausų ir nusišluostė rankas į suk- 
nelės šonus. 

— Veikiausiai jis ką tik išėjo. Kartais taip daro, kai negali 
užmigti. Vaikštinėja po dvarą. Dažnai vaikšto prieš eidamas 
miegoti. Po dvarą. Esu įsitikinusi, kad jis ten ir dabar. 

Niekas neužsiminė, jog visiškai neįtikėtina, kad Džonas 
Penelinas vaikštinėtų po dvarą pusę trijų ryto. Bet nebuvo 
reikalo, nes įvykiai lyg tyčia susiklostė taip, kad paaiškėtų, 
jog Nensi melagė. Dar jai tebekalbant, svetainės langus ap- 
švietė automobilio žibintai. Krioktelėjo variklis. Atsidarė 1r 
užsidarė durys. Plytelėmis, o po valandėlės verandoje nuai- 
dėjo žingsniai. Ji nuskubėjo prie durų. 

Visi aiškiai išgirdo šaižų Penelino balsą. 

— Nensi? Ką tu čia veiki? Juk ne dėl Marko, a? Nensi, 
kur Markas? 

Ji ištiesė į jį ranką, kai jis žengė pro duris. Jis ją su- 
spaudė. 

— Tėti, - sudrebėjo Nensi balsas. 

Sulig tuo žodžiu Penelinas staiga išvydo Žmones, susi- 
rinkusius svečių kambary. Jo veide šmėkštelėjo nerimas. 

— Kas atsitiko? — paklausė jis. - Dievaži, pasakyk, ką tau 
dabar padarė tas velnio išpera. 

— Jis nebegyvas, - tarė Nensi. - Kažkas... 

Ji užsikirto negalėdama pasakyti daugiau, lyg šie keli žo- 
džiai būtų jai priminę siaubą, kurį trumpam buvo nuslopinę 
raminamiėji. 

Penelinas išvertė akis. Jis prasispraudė pro dukrą ir žengė 
prie laiptų. 

— Nensi:, kur tavo brolis? 

Nensi nieko nesakė. Svečių kambary lėtai atsistojo Linlis. 

Penelinas vėl prabilo: 

— Papasakokit, kas atsitiko. 

— Po spektaklio Nensi kotedže rado Miko lavoną, - tarė 
Linlis. - Svečių kambarys atrodė apieškotas. Galbūt Mikas 
užklupo ką nors rausiantis tarp jo popierių. Ar plėšiant. 
Nors, - pridūrė jis, - antroji versija nelabai įtikima. 

Nensi nusitvėrė šios minties. 

— Žinoma, apiplėšimas, - tarė ji. - Neverta nė spėlioti. 
Mikas dėliojo į vokus laikraščio darbuotojų atlyginimus, kai 
šį vakarą jį palikau. - Ji per petį dirstelėjo į Linlį. - Ar pini- 
gai tebebuvo? 

— Aš mačiau tik penkių svarų banknotą ant grindų, - at- 
sakė Sent Džeimsas. 

— Negi Mikas mokėdavo tarnautojams grynaisiais? - nu- 
sistebėjo Linlis. 

— Taip, - atsakė Nensi. - Laikraštis visada taip darė. Pa- 
togiau. Nenranelyje nėra banko. 

— Bet jei tai buvo apiplėšimas... 

— Kas gi daugiau! - pareiškė Nensi. 

Atsargiai įsiterpė ledi Helena —- priminė vienintelį daly- 
ką, paneigiantį apiplėšimo versiją. 

— Bet, Nens:, jo lavonas... 

— Ką lavonas? — sukluso Penelinas. 

— Jis buvo iškastruotas, —- paaiškino Linlis. 

— O Viešpatie... 

Šaižiai sučirškė skambutis prie lauko durų. Visi pašoko 
išsiduodami, kokie susinervinę. Penelinas, dar tebebuvęs 
prieškambary, atidarė duris. Verandoje stovėjo inspektorius 
Boskovanas. Jam už nugaros, už dvaro „Rover“, kuriuo Lin- 
lis suvažinėjo į Nenranelį, stovėjo dulkinas automobilis. 

— Džonai, - užuot pasisveikinęs su Penelinu, ištarė Bos- 
kovanas. 

Kreipimasis į Peneliną vardu iškart priminė Linliui, kad 
Boskovanas ir Penelinas ne tik to paties amžiaus, bet, kaip 
17 daugelis kitų, gyvenančių šiame atokiame Kornvalio kam- 
pelyje, buvę bendraklasiai ir seni draugai. 

— Edvardai, girdėjai, kas atsitiko Mikui? — paklausė Pe- 
nelinas. 

— Atėjau su tavim apie tai pasikalbėti. 

Nensi įsikibo į laiptų atraminį stulpą. 

— Su tėčiu? Kodėl? Jis nieko nežino. 

— Turiu keletą klausimų, Džonai, - tarė Boskovanas. 

— Nesuprantu. — Bet iš Penelino tono buvo aišku, kad 1a- 
bai supranta. 

— Galima įeiti? 

Penelinas dirstelėjo į svečių kambarį, o Boskovanas, irgi 
pažvelgęs ton pusėn, pamatė visus ten susibūrusius. 

— Vis dar čia, milorde? - paklausė jis. 

— Taip. Mes... - Linlis svyravo. Prašyte prašėsi ištariami 
žodžiai: Laukeme, kol Džonas Penelinas grįš namo, bet jis ne- 
norėjo neapdairiai apkaltinti. 

— Tėtis nieko nežino, - pakartojo Nensi. —- Tėti, pasakyk 
jam, kad apie Miką nieko nežinai. 

— Galima įeiti? — dar kartą paklausė Boskovanas. 

— Nensi ir mergytė, - tarė Penelinas. - Jos abi čia. Gal 
galime pasišnekėti Penzanse? Nuovadoje? 

Prašytis apklausiamas kitoje vietoje įtariamasis neturi 
teisės. O kad Džonas Penelinas įtariamas, parodė tolesni 
Boskovano žodžiai: 

— Turi advokatą, kuriam norėtum paskambinti? 

— Advokatą? —- sukliko Nensi. 

— Nensi, mergaite. Nereikia. 

Nors Penelinas ištiesė ranką į dukterį, ji atšoko. 

— Tėtis buvo čia. 

Boskovanas nesmagus mindžikavo. 

— Atleisk, Nensi. Kaimynai matė jį tavo kotedže pusę de- 
šimtos. Kiti ir ginčą girdėjo. 

— Jis buvo čia. Aš su juo kalbėjau po pertraukos. Tėti, 
pasakyk jam, kad aš kalbėjau su tavim po pertraukos. - Ji 
griebė tėvui už rankos ir ėmė atkakliai purtyti. 

Tėvas atgniaužė jos pirštus. 

— Leisk man eiti, mergele. Pasilik čia. Rūpinkis Moli. 
Nens:, palauk Marko. 

Boskovanui nepraslydo pro ausis paskutinio Penelino nu- 
rodymo dukrai primygtinumas. 

— Marko čia nėra? 

— Manau, kur nors išėjęs su draugais, - atsakė Peneli- 
nas. - Sent Aivze ar Sent Džaste. Žinote, koks dabar jauni- 
mas. — Jis paglostė Nensi ranką. — Aš pasiruošęs, Edvardai. 
Keliaujam. 

Jis linktelėjo kitiems ir išėjo. Po valandėlės suburzgė Bos- 
kovano automobilis. Tas garsas trumpam sustiprėjo, kai jis 
gręžėsi kelyje, ir visai išnyko pasukus į Penzansą. 

Nensi atsigręžė į svetainę. 

— Padėkit jam! — suriko ji Linliui. - Jis nenužudė Miko. 
Jūs policininkas. Jūs galit padėti. Privalot. - Ji beprasmiš- 
kai lamdė kambarinės suknelės priekį. 

Net eidamas prie jos, Linlis mąstė, kiek mažai jis, tiesą 
sakant, gali padėti. Kornvalis ne jo zona. Atrodo, kad Bos- 
kovanas - labai sumanus vyras, nepanašu, kad jam prireik- 
tų Naujojo Skotland Jardo pagalbos. Jei byla būtų pavesta 
konstebliui Parkeriui, sostinės policijos įsikišimo vis tiek 
neabejotinai prireiktų. Bet kadangi Penzanso kriminalinis 
skyrius atrodo visiškai kompetentingas, byla liks jų ranko- 
se. Ir vis dėlto jis norėjo ką nors pasakyti, net jei vieninte- 
lis rezultatas būtų apsivalymas, atsirandantis iš naujo išgy- 
venant baisiausią košmarą. 

— Papasakok, kas šįvakar atsitiko. —- Jis nuvedė ją atgal 
prie supamosios kėdės. Debora atsistojo ir apgaubė Nensi: 
pečius pledu, gulėjusiu ant sofos atkaltės. 

Nensi užsikirsdama ėmė pasakoti. Ji išėjusi pardavinėti 
gėrimų spektaklio metu ir palikusi kūdikį Mikui. Mikas sė- 
dėjęs prie rašomojo stalo svetainėje, ruošęs vokus su atly- 
ginimais laikraščio darbuotojams. Ji paguldžiusi Moli į ap- 
tvarą netoli jo. Palikusi juos septintą valandą. 

— Grįždama į kotedžą, išgirdau verkiant Moli. Supykau, 
kad Mikas taip ja nesirūpina. Aprėkiau jį atidarydama duris. 
— Durys buvo nerakintos? — paklausė Sent Džeimsas. 

— Nerakintos, —- atsakė ji. 

— Jūs nepastebėjot Miko lavono? 

Ji papurtė galvą ir stipriau apsisupo pledu liesus pečius. 
Viena alkūnė išlindo. Smaili ir raudona. 

— Svetainės durys buvo uždarytos. 

— O kai jas atidarėt, ką pirmiausia pastebėjot? 

— Jį. Miką. Gulintį... - Ji godžiai įkvėpė oro. - Paskui tai, 
kas buvo aplink jį: popierius, užrašų knygeles ir visa kita. 

— Lyg kambarys būtų apieškotas, - tarė Sent Džeimsas. - 
Ar Mikas kada nors rašydavo straipsnius namie? 

Nensi patrynė ranką į pledo pūką ir labai energingai link- 
telėjo. 

— Taip, dažnai. Kompiuteriu. Jis nenorėdavo grįžti į re- 
dakciją po vakarienės, todėl šiek tiek padirbėdavo namie. 
Laikydavo kotedže baisybę straipsnių apmatų. Išrūšiuok 
juos, Mikai, sakydavau. Reikia kai ką išmesti. Bet jis nemė- 
go išmesti, nes niekad nežinodavo, kada reikės pasitikslinti 
kokią smulkmeną iš užrašų knygelės, įstaigos žurnalo ar 
darbo kalendoriaus. Negaliu išmesti, Nensi, sakydavo. Kai 
tik ką išmesiu, tuoj ir prisireiks. Taigi ten visada būdavo 
pilna popierių. Visokiausių lapelių. Pastabų ant popierinių 
servetėlių ir degtukų dėžučių. Jis taip dirbo. Daugybė užra- 
šų. Kažkas turbūt norėjo... arba pinigų. Nereikia užmiršti 
pinigų. 

Buvo sunku klausytis to pasakojimo. Nors atrodė, kad 
faktai atitinka: popieriai ant grindų, skubios kratos ženklai — 
bet, rodos, ne jų ryšys su Miko Kambrio profesija labiausiai 
rūpėjo jo Žmonai, kad ir kaip ji stengėsi apsimesti. Ji vei- 
kiau rūpinosi visiškai kitu dalyku, susijusiu su krata. 

Ji tai patvirtino tokiais savo žodžiais: 

— Jūs žinot, kad šnekėjau su tėčiu po pertraukos. Gal pu- 
sė vienuolikos. Iš telefono būdelės. 

Niekas neatsakė. Nors kambary buvo šilta, Nensi kojos 
drebėjo judindamos ant jų užmestą pledą. 

— Aš skambinau. Aš kalbėjau su tėčiu. Jis buvo čia. Dau- 
gybė Žmonių turėjo mane matyti, kai skambinau. Paklaus- 
kit ponią Svon. Ji žino, kad kalbėjau su tėčiu. Jis buvo čia. 
Sakė visą vakarą neišėjęs. 

— Bet, Nensi, - tarė Linlis, - tavo tėvas buvo išėjęs. Jo 
čia nebuvo, kai skambinau. Jis parvažiavo netrukus po to, 
kai mes čia atsidūrėm. Kodėl meluoji? Ko nors bijai? 

— Paklauskit ponią Svon. Ji mane matė. Telefono būdelė- 
je. Gali jums pasakyti... 

Griausmingas rokenrolas užtrenkė tylius nakties garsus 
lauke prie namo. Nensi pašoko. 

Atsidarė lauko durys ir įžengė Markas Penelinas. Jam 
ant peties kybojo didžiulis nešiojamasis stereogrotuvas, ply- 
šaujantis naktinę nostalgiją „Mano karta“. Markas dainavo 
kartu, bet užsikirto frazės vidury, išvydęs kambaryje būrelį 
žmonių. Nemokšiškai ėmė grabinėti rankenėles. Valandėlę 
Rodžeris Daltris sustugo dar garsiau, bet paskui Mikas su- 
mažino garsą ir magnetofoną išjungė. 

— Atsiprašau. - Jis padėjo aparatą ant grindų. Šis paliko 
įspaudą minkštoje veršenų striukėje, kurią vilkėjo Markas, 
ir jis, lyg nežiūrėdamas tai žinotų, pirštais išlygino odą. — 
Kas darosi? Ką tu čia veiki, Nensi? Kur tėtis? 

Prie to, kas dėjosi anksčiau, pridėjus staigų brolio atsi- 
radimą ir jo klausimus, netvirta gynybinė siena, kuria Nen- 
si buvo atsitvėrusi nuo tėvo elgesio šią naktį, neatlaikė. Ji 
vėl susmuko į supamąją kėdę. 

— Tai tu kaltas! - suriko ji. —- Policija suėmė tėtį. Išsive- 
dė, bet jis nieko nepasakys dėl tavęs. - Ji ėmė verkti ir paė- 
me rankinę, gulinčią ant grindų. - Ką dar ketini jam padary- 
ti, Markai? Kas tai bus? Pasakyk. - Ji atsisegė rankinę, pra- 
dėjo raustis joje 1r kūkčiodama išsitraukė sulamdytą 
nosinę. - Mikis... Oi, Mikas. 

Tebestovėdamas prie svečių kambario durų, Markas Pe- 
nelinas nurijo seilę ir apžvelgė visus iš eilės, paskui vėl pa- 
sižiūrėjo į seserį. 

— Kas nors atsitiko Mikui? 

Nensi tebeverkė. 

Markas ranka atmetė plaukus. Perbraukė krumpliais per 
žandikaulį. Iškėlė aikštėn didžiausią jų nuogąstavimą. 

— Nensi, ar tėtis Mikui ką nors padarė? 

Ji liuoktelėjo nuo kėdės, rankinė nulėkė, viskas pabiro 
ant grindų. 

— Nekalbėk taip! Nedrįsk. Tu dėl visko kaltas. Mes ži- 
nom. Tėtis ir aš. 

Markas pasitraukė prie laiptų. Galva atsitrenkė į turėklą. 

— Aš? Ką tu kalbi? Beprotybė. Tu išprotėjai. Kas, po vel- 
nių, atsitiko? 

— Miką nužudė, - tarė Linlis. 

Marko veidan suplūdo kraujas. Jis vikriai nusisuko nuo 
Linlio į seserį. 

— Ir manai, kad aš tai padariau? Kad nužudžiau tavo vy- 
rą? — Jis šiurkščiai nusikvatojo: - Kurių velnių man sukti gal- 
vą, jei tėtis jau metai ieško būdo, kaip jį pakišti po velėna? 

— Nekalbėk taip! Nedrįsk! Tu kaltas! 

— Gerai. Manyk, ką nori. 

— Ką žinau. Ką žino tėtis. 

— Tėtis viską puikiai žino. Kokia laimė būti tokiam vel- 
niškai išmintingam. 

Jis griebė magnetofoną ir puolė laiptais į viršų. Jį sustab- 
dė Linlio žodžiai: 

— Markai, mums reikia pasikalbėti. 

— Ne! - Ir užlipęs pridūrė: —- Pataupysiu savo išmintį vel- 
nio policijai. Kai tik sesuo mane įduos. 

Trinktelėjo durys. 

Pradėjo klykti Moli. 

- "“ tu iš tiesų žinai apie Mar- 


ką Peneliną? - paklausė Sent Džeimsas, pakėles akis nuo 
popieriaus, kuriame pastarąjį ketvirtį valandos užrašinėjo 
bendras mintis. 

Jis ir Linlis vieni sėdėjo mažoje nišoje netoli Hovensto- 
vo salono, tiesiai virš priekinių durų. Degė dvi lempos: vie- 
na ant mažučio raudonmedžio staliuko, už kurio sėdėjo Sent 
Džeimsas, o kita, tamsiuose stikluose švytėdama auksu, ant 
šoninio medžiu inkrustuoto stalo po langais. Linlis padavė 
Sent Džeimsui taurę brendžio, o savąją sugniaužė delne, 
mąsliai teliūškuodamas skystį. Susmuko į krėslą prie sta- 
liuko, ištiesė kojas ir atpalaidavo kaklaraištį. Prieš atsaky- 
damas išgėrė. 

— Ne kažin ką. Piterio amžiaus. Pastaruosius kelerius me- 
tus apie jį šnekama mažai, bet iš to, ką nugirdau, supratau, 
kad šeimos lūkesčių nepateisino. Ypač tėvo. 

— Kaip nepateisino? 

— Įprasta istorija, kaip jaunuoliai nepateisina tėvų lūkes- 
čių. Džonas norėjo, kad Markas baigtų universitetą. Mar- 
kas vieną semestrą prasimokė Redinge, bet paskui iškrito. 

— Laikinai pašalintas? 

— Jam buvo neįdomu. Iš Redingo patraukė į Meidenhedą 
1r įsidarbino barmenu. Paskui, kiek prisimenu, išvažiavo į 

Ekseterį. Rodos, buvo popgrupės būgnininkas. Nesusiklos- 
tė taip, kaip jis būtų norėjęs: nei garbės, nei turto, nei, svar- 
biausia, pelningo kontrakto su įrašų studija - ir nuo to laiko 
dirba dvare, bent pastaruosius aštuoniolika mėnesių. Neži- 
nau, kodėl. Anksčiau atrodė, kad dvaro valdymas Marko nė 
trupučio nedomina. Bet galbūt dabar jis viliasi perimti Ho- 
venstovo valdytojo vietą, kai tėvas išeis į pensiją. 

— Taip gali būti? 

— Gali, bet tik jei Markas įgis šiokį tokį išsilavinimą ir 
daug didesnę patirtį negu ta, kokią įgijo dirbdamas dabarti- 
nius darbus. 

— Ar Penelinas tikisi, kad jį pakeis sūnus? 

— Nemanyčiau. Pats Džonas baigė universitetą. Išeida- 
mas į pensiją —- tai bus dar labai negreitai —- jis nesitikės, 
kad priimsiu į jo vietą žmogų, kurio vienintelė patirtis Ho- 
venstove — mėžti arklides. 

— Tikrai tik tokia? 

— A, jis šiek tiek dirbo vienoj ar dviejose karvių fermose. 
Ir dar keliuose ūkiuose. Bet norint valdyti dvarą, reikia Ži- 
noti daugiau. 

— Jam gerai mokama? 

Linlis sukiojo tarp pirštų taurės kojelę. 

— Ne, nelabai. Bet taip nusprendė Džonas. Susidariau 
įspūdį, jog Markas, jo nuomone, dirba ne taip stropiai, kad 
jam reikėtų gerai mokėti. Tiesą sakant, dėl Marko atlygini- 
mo jie niaujasi nuo to laiko, kai Markas grįžo iš Ekseterio. 

— Jei jam trūksta grynųjų, ar „Kiro“ kotedžo pinigai jo 
nebūtų sugundę? Ar jis negalėjo žinoti svainio įpročių ir kad 
šis vakare dėlios į vokus laikraščio darbuotojų atlyginimus? 
Pagaliau jis, rodos, gyvena ne pagal kišenę, jei jo atlygini- 
mas toks mažas, kaip sakei. 

— Ne pagal kišenę? Iš kur žinai? 


— Tas magnetofonas, kurį nešėsi, kainavo gražius pini- 

gus. Striukė irgi atrodė visiškai nauja. Negalėjau gerai įžiū- 
rėti batų, bet panašu, kad gyvatės odos. 

Linlis nuėjo per nišą prie lango ir atidarė jį. Paryčių oras 
buvo drėgnas ir pagaliau vėsus, o nakties tylą dar labiau 
pabrėžė tolimas jūros ošimas. 

— Nemanau, kad Markas žudytų svainį norėdamas pavogti 
pinigus, nors nesunku įsivaizduoti, kaip jis, užtikes Miko 
lavoną ir pamatęs ant stalo pinigus, juos susišluoja. Žmog- 
žudystė ne Marko būdui. Bet pasinaudoti proga jis moka. 

Sent Džeimsas valandėlę žiūrėjo į savo užrašus ir skaitė 
pokalbio vartinėje su Nensi Kambri santrauką. 

— Taigi jis galėjo užeiti į kotedžą kažkokiu kitu reikalu ir 
rasti negyvą Miką? O radęs lavoną, susišluoti pinigus? 

— Galbūt. Nemanau, kad Markas būtų planavęs apiplėši- 
mą. Jis puikiai žino, ką tai reikštų seseriai. O Markas su 
Nensi, nepaisant jų elgesio šią naktį, visada buvo artimi. 

— Bet jis tikriausiai žinojo apie vokus su atlyginimais, 
Tomi. 

— Apie juos tikriausiai Žinojo ir visi kiti. Ne tik laikraščio 
darbuotojai, bet 19 miestelėnai. Nenranelis nedidelis. Abe- 
joju, ar nuo mano vaikystės jis labai pasikeitė. O tada, pati- 
kėk, maža buvo paslapčių, kurių nežinotų visi gyventojai. 

— Jei taip, ar visi žinojo ir apie užrašus, Miko laikomus 
kotedže? 

— Mano nuomone, laikraščio darbuotojai žinojo. Be abe- 
jo, žinojo Miko tėvas, o jei žinojo jis, gal 1r kiti. Galų gale 
Šauklyje dirba ne tiek jau daug žmonių. 

— Kas jie? 

Linlis vėl grįžo į krėslą. 

— Be Miko, nepažinojau nė vieno, išskyrus Džulianą Ven- 
deil. Jei ji ten tebedirba. Buvo platinimo ir telekomunikaci- 
jų skyriaus vedėja. 

Jo balsas taip persimainė, kad Sent Džeimsas pakėlė akis. 

— Džuliana Vendeil? 

— Taip. Miela moteris. Išsiskyrusi. Su dviem vaikais. Ko- 
kių trisdešimt septynerių. 

—Traukė Miką? 

— Veikiausiai. Bet abejoju, ar Mikas būtų dominęs Džu- 
lianą. Ji niekina vyrus nuo tada, kai ją prieš kokius dešimt 
metų dėl kitos paliko sutuoktinis. Nuo tol niekam nepavy- 
ko su ja suartėti. - Jis pažvelzė į Sent Džeimsą ir gailiai 
šyptelėjo. - Žinau tai iš karčios vienų atostogų patirties; man 
tada buvo dvidešimt šešeri, aš nesitvėriau savam kaily. Ne- 
verta nė aiškinti, kad Džulianai jokio įspūdžio nepadariau. 

— Aa... O Miko tėvas? 

Linlis vėl gurkštelėjo brendžio. 

— Haris - vietinio kolorito dalis. Girtuoklis, rūkalius, 10- 
šėjas. Keikiasi kaip vežikas. Anot Nensi, pernai jam opera- 
vo širdį, taigi galbūt teko pakeisti gyvenimą. 

— Sutaria su Miku? 

— Anksčiau sutarė. Kaip yra dabar, negaliu pasakyti. Mi- 
kas dirbo Šauklyje, prieš tapdamas laisvu žurnalistu. 

— Pažinojai Miką, Tomi? 

— Beveik visą gyvenimą. Mes vienmečiai. Prieš begalę 
metų daug laiko praleisdavau Nenranelyje. Susitikdavom per 
semestro ir vasaros atostogas. 

— Draugai? 

— Daugmaž. Kartu gėrėm, kartu buriavom, žvejojom, laks- 
tėm Penzanse paskui sijonus. Kai buvom pienburniai. Išvy- 
kęs studijuoti į Oksfordą, jo beveik nebemačiau. 

— Koks jis buvo? 

Linlis nusišypsojo. 

— Vyras, kuris beveik vienodai mėgsta moteris, ginčus ir 
piktus pokštus. Bent jaunas mėgo. Nemanau, kad labai pa- 
sikeitė. 


— Gal nusikaltimo motyvas kaip nors su tuo susijęs? 

— Gal. - Linlis paaiškino Džono Penelino užuominas apie 
Miko nesantuokinius ryšius. 

— Tada aišku, kodėl lavonas taip atrodė, - tarė Sent 
Džeimsas. —- Apgauto vyro kerštas. Bet suversto kambario 
tai nepaaiškina? - Sent Džeimsas paėmė rašiklį kažkam pa- 
sižymėti, bet vėl padėjo nieko neparašęs. Jį baigė įveikti 
nuovargis. Jautė, kaip jis kaupiasi po vokais it dulkės ir pui- 
kiai žinojo, kad nebeilgai sugebės blaiviai mąstyti. Vis dėlto 
jam nedavė ramybės kažkoks miglotas pusiau užmirštas da- 
lykas, kažkokie anksčiau ištarti žodžiai, kuriuos privalo pri- 
siminti. Neramiai sujudėjo kėdėje, ir jo akys užkliuvo už 
salono fortepijono; prisiminė, kad vakaro pradžioje prie jo 
stovėjo ledi Ašerton. | 

— Tomi, ar ne tavo motina minėjo straipsnį, kurį rašęs 
Mikas? Rodos, jai pasakojusi Nensi? 

— Man ji irgi pasakojo. 

— Tada... 

— Galima ir tokia versija. Man pasirodė, kad Mikas juto, 
jog tai reikšmingas dalykas. Aiškiai daug reikšmingesnis ne- 
gu įprastinis straipsnis Šaukliui. Tiesą sakant, nemanau, kad 
jis jį būtų rašęs Šaukliui. 

— Ar tai galėjo supykdyti jo tėvą? 

— Tik ne taip, kad jį nužudytų. Ir tikrai ne taip, kad iš- 
kastruotų, Sent Džeimsai. 

— Jei, - priminė Sent Džeimsas, —- nužudė ir iškastravo 
tas pats asmuo. Abu matėm, kad kastruota po mirties, To- 
mi. 

Linlis papurtė galvą. 

— Man taip neatrodo. Pirmiau žmogžudys — paskui mėsi- 
ninkas. 

Sent Džeimsui teko pripažinti, kad jam irgi taip neatrodo. 

— Kaip manai, kodėl Nensi meluoja dėl to telefono skam- 
bučio? — Sent Džeimsas nelaukė Linlio atsakymo. Jis bal- 

siai mąstė. — Negerai, kad Džoną Peneliną žmonės matė ne- 
toli kotedžo. 

— Džonas nenužudė Miko. Ne toks žmogus. Nebūtų ga- 
lėjęs. 

— Tyčia - ne. 

— Niekaip. 

Linlio žodžiai rodė, kad jis tuo įsitikinęs. 

— Geri žmonės ir pirmiau gtiebdavosi smurto, - atrėmė 
Sent Džeimsas. - Pats žinai. Netyčinis smurtas — staigus 
smūgis apėmus įniršiui. Juk beprotybės akimirką — ne su- 
planavus —- nužudoma daug daugiau žmonių? O Džonas ten 
buvo, Tomi. Tai šį tą reiškia. 

Linlis atsistojo. Lengvai, grakščiai pasirąžė. 

— Rytą pasikalbėsiu su Džonu. Mes tai išsiaiškinsim. 

Sent Džeimsas atsisuko į jį, bet nepakilo. 

— O jei policija nuspręs, kad jau turi nusikaltėlį? Jei teis- 
mo ekspertizė patvirtins įtarimą? Penelino plaukai ant la- 
vono, jo pirštų atspaudai kambary, Miko kraujo lašas ant jo 
kelnių atvarto ar švarko rankovės. Jei jis šiąnakt buvo kam- 
barų, įkalčių atsiras, jau nekalbu apie kaimynų liudijimą: vieni 
jį matė, kiti girdėjo vaidą. Ką tada darysi? Ar Boskovanas 
žino, kad tu iš kriminalinio skyriaus? 

— Aš nesiskelbiau. 

— Ar jis prašys Jardą pagalbos? 

Linlis atsakė aiškiai nenorom, balsu išdėstydamas Sent 
Džeimso mintis. 

— Ne, jei manys, kad nusikaltėlis Džonas Penelinas. Ku- 
riam galui? — Jis atsiduso. - Viskas velniškai keblu, nors 
Nensi prašo padėti tėvui. Teks būti atsargiems, Sent Džeim- 
sai. Negalim užminti ant nuospaudų pareigūnams. 

— O jei užminsim? 

— Londone man nudirs kailį. - Jis linktelėjo linkėdamas 
labos nakties ir išėjo iš kambario. 

Sent Džeimsas grįžo prie savo užrašų. Paėmė iš rašomo- 
jo stalo antrą popieriaus lapą ir keletą minučių skirstė į stul- 
pelius ir rūšiavo menką informaciją. Džonas Penelinas. Ha- 
ris Kambris. Markas Penelinas. Nežinomi apgauti vyrai. 
Laikraščio darbuotojai. Galimi nusikaltimo motyvai. Nusi- 
kaltimo įrankis. Mirties laikas. Jis parašė, išvardijo, perskai- 
tė ir įdėmiai įsižiūrėjo. Žodžiai ėmė lietis. Prispaudė pirš- 
tus prie užmerktų akių. Kažkur nuo vėjelio gūsio sugirgž- 
dėjo suveriamas langas. Tą pačią akimirką atsidarė ir 
užsidarė salono durys. Jis krūptelėjęs pakėlė galvą. Šešėly- 
je stovėjo Debora. 

Ji vilkėjo plonyčiu dramblio kaulo spalvos chalatu ir dėl 
to buvo panaši į šmėklą. Plaukai draikėsi aplink veidą ir ant 
pečių. 

Sent Džeimsas stumtelėjo atgal kėdę ir sunkiai atsisto- 
jo. Susvyravo nepatogiai pastatęs koją ir pajuto, kaip įsi- 
tempė juosmens raumenys. 

Debora apžvelgė saloną, paskui dirstelėjo į nišą. 

— Tomio su tavim nėra? 

— Jis nuėjo miegoti. 

Ji suraukė kaktą. 

— Man regis, girdėjau... 

— Jis pirma čia buvo. 

— A, - tarė ji. — Taip. 

Sent Džeimsas laukė, kad ji išeitų, bet užuot išėjusi, De- 
bora užsuko į nišą ir priėjo prie stalo. Garbana užsikabino 
jam už rankovės, ir jis užuodė lelijų kvapą, sklindantį nuo 
jos odos. Įsmeigė akis į užrašus ir pajuto, kad ir ji daro tą 
patį. Po valandėlės Debora prabilo: 

— Ketini imtis šitos bylos? 

Jis palinko į priekį ir brūkštelėjo kelis tyčia neįskaito- 
mus žodžius paraštėje. Apie užrašų knygeles ant kotedžo 
grindų. Telefono būdelės vietą. Klausimą poniai Svon. Bet 
ką. Nesvarbu. 

— Padėsiu, jei galėsiu, - atsakė jis. - Nors toks tyrimas — 
ne mano sritis, taigi nežinau, kokia bus iš manęs nauda. Tie- 
siog prisiminiau, ką mes aptarėm su Tomiu. Nensi. Jos šei- 
mą. Laikraštį. Štai tokius dalykus. 

— Užsirašydamas. Taip. Prisimenu tavo sąrašus. Visada 
turėdavai šimtus jų, a? Visur. 

— Pilną laboratoriją. 

— Prisimenu dar diagramas tr lenteles. Niekad neatgai- 
laudavau dėl po visus namus išmėtytų nuotraukų, nes tu 
laboratorijoje iš nevilties svaidydavai smiges į amžiną savo 
šiukšlyną. 

— Tiesą sakant, tai buvo skalpelis, - tarė Sent Džeimsas. 

Jie drauge nusijuokė, bet bendra linksmybė truko tik aki- 
mirką, ir stojo tyla; pirmiau nutilo jis, paskui ji. Tokia tyla, 
kad laikrodžio tiksėjimas atrodė nenormaliai garsus — kaip 
ir tolima bangų mūša. 

— Man nė į galvą neatėjo, kad su tavim laboratorijoje dir- 
ba Helena, - tarė Debora. - Tėtis niekad laiškuose apie tai 
neužsiminė. Ar ne keista? Šiandien po pietų man pasakė 
Sidni. Kaip ji viską moka, tiesa? Kad 1r kotedže. Aš stovė- 
jau kaip idiotė, kai Nensi palūžo, o vargšas kūdikis klykė. 
Bet Helena visada žino, ką daryti. 

— Taip, —- sutiko Sent Džeimsas. - Ji labai padeda. 

Debora nieko nebesakė. Jis norėjo, kad ji išeitų. Dar kažką 
pakraigliojo popieriuje. Suraukė kaktą, perskaitė, apsime- 
tė, kad nagrinėja užrašus. Paskui, kai daugiau nebegalėjo 
jos vengti, kai taip elgtis reiškė atvirai prisipažinti, kad yra 
bailys, o juk dėjosi toks nesąs, pagaliau pakėlė akis. 

Jį įveikė nišoje išsisklaidžiusi šviesa. Toje šviesoje jos 
akys patamsėjo ir dar labiau suspindo. Oda atrodė dar švel- 
nesnė, lūpos putnesnės. Ji buvo per arti, ir jis iškart supra- 
to, kad pasirinkimas aiškus: išeiti iš kambario arba apka- 
binti ją. Trečios galimybės nėra. Niekad nebus. Beprasmiš- 

ka viltis, kad galbūt ateis laikas, kai jis jausis saugiai būda- 
mas su ja. Susirinko popierius, sušnibždėjo įprastinį „laba- 
nakt“ ir pasuko prie durų. 

Buvo vidury kambario, kai ji prabilo. 

— Saimonai, aš mačiau tą Žmogų. 

Jis suglumęs atsisuko. Ji kalbėjo toliau: 

— Tą žmogų šiąnakt. Miką Kambrį. Aš jį mačiau. To ir 
atėjau pasakyti Tomiui. 

Jis grįžo prie jos, padėjo popierius ant stalo. 

— Kur? 

— Nesu visiškai įsitikinusi, ar tai tas pats žmogus. Miega- 
majame kabo jo ir Nensi vestuvinė nuotrauka. Pamačiau ją, 
kai užnešiau į viršų kūdikį, ir beveik neabejoju, kad tai tas 
pats vyriškis, kurį Londone šį rytą —- dabar jau veikiausiai 
vakar rytą — mačiau išeinant iš gretimo buto. Anksčiau ne- 
norėjau nieko sakyti dėl Nensi. - Debora sukišo pirštus į 
plaukus. — Taigi laukiau, nieko nesakiau, nes butas greta ma- 
nojo priklauso vienai moteriai. Tinai Kodžin. Ir ji, atrodo, 
yra... Žinoma, negaliu prisiekti, bet iš jos kalbų, apsirengi- 
mo ir užuominų apie patirtį su vyrais... Man pasirodė... 

— Ji prostitutė? 

Debora greit papasakojo visą istoriją. Kaip Tina Kodžin 
nugirdo jų ginčą Londone, kaip atnešė Deborai gėrimo, ku- 
rio, anot jos, gerianti po lytinio akto su vyrais. 

— Bet nebuvo progos ilgai su ja kalbėtis, nes atvyko Sid- 
ni ir Tina išėjo. 

— O Kambris? 

— Vis dėl stiklinės. Aš tebeturėjau Tinos stiklinę ir tik šį 
rytą pamaniau, kad reikia ją grąžinti. 

Ji pamatė Kambrį artindamasi prie Tinos durų, paaiškino 
Debora. Jis išėjo iš buto, ir supratusi, kad susidūrė su vienu 
iš Tinos „klientų“, Debora delsė nežinodama, ar paduoti stik- 
linę tam vyriškiui ir paprašyti, kad grąžintų Tinai, ar praeiti 

pro šalį apsimetus, jog jo nepastebėjo, ar neištarus nė žo- 
džio, grįžti į savo butą. Jis nusprendė už ją ištardamas „la- 
bas rytas“. 

— Nė kiek nesutriko, - naiviai pasakė Debora. 

Sent Džeimsas pamanė, kad vyrai retai gėdijasi lytinių 
santykių, bet balsu to nepasakė. 

— Tu su juo kalbėjai? 

— Tik paprašiau, kad atiduotų stiklinę Tinai ir pasakytų, 
kad aš išvykstu į Kornvalį. Jis paklausė, ar ją pakviesti, bet 
pasakiau, kad nereikia. Tiesą sakant, nenorėjau jų drauge 
matyti. Tai iš tiesų turėjo būti baisiai nesmagu, Saimonai. 
Svarsčiau, ar jis apkabins ją, ar pabučiuos atsisveikindamas. 
Ar jie paspaus vienas kitam ranką? — Debora blankiai šyp- 
telėjo jam. - Juk aš nelabai išmanau tokius dalykus. Tai va, 
jis grįžo į butą. 

— Durys buvo nerakintos? 

Debora dirstelėjo į šalį, susimąstė. 

— Ne, jis turėjo raktą. 


> 


— Buvai anksčiau jį mačiusi? Ar tik tą vieną kartą? 

— Tik tada. Ir po valandėlės. Jis įėjo vidun 1r pasikalbėjo 
su Tina. - Ji nuraudo. - Išgirdau jį kažką sakant apie ruda- 
plaukę konkurentę koridoriuje. Taigi jis tikriausiai manė... 
Na, 1š tikrųjų turbūt nemanė. Turbūt tik juokavo. Bet ji, ma- 
tyt, nepaneigė, kad aš irgi tokia, nes išėjęs pasakė, kad Ti- 
na pranešanti, jog pasirūpins mano vyriškos giminės lanky- 
tojais, kol manęs nebus. O paskui nusijuokė. Ir nužvelgė 
mane, Saimonai. Iš pradžių pamaniau, kad patikėjo Tina, bet 
jis mirktelėjo, išsišiepė 1r tada pasirodė, kad jo tiesiog toks 
būdas. - Rodos, Debora dar kartą apgalvojo, ką pasakiusi, 
nes jos veidas nušvito padarius išvadą iš šių faktų. — Tai ji 
tikriausiai ne prostitutė? Jei Mikas turėjo raktą nuo jos bu- 
to... Paprastai prostitutės raktų nedalija, tiesa? Na, jeigu vie- 
nas vyras užsuka tuo metu, kai kitas... —- Ji beviltiškai mos- 
telėjo ranka. 

— Padėtis būtų kebli. 

— Taigi gal ji ne prostitutė. Gal jis ją išlaikė, Saimonai? O 
gal net slėpė? Nuo ko nors saugojo? 

— Tu įsitikinusi, kad matei Miką? 

— Manau, taip. Jei dar kartą pamatyčiau kokią nors nuo- 
trauką, nebeabejočiau. Bet plaukus prisimenu, buvo tam- 
siai kaštoniniai, kaip tik tokio atspalvio, kokio aš norėjau. 
Prisimenu, pamaniau, kokia neteisybė, kad štai tokia spal- 
va atiteko vyrui, kuris turbūt nė iš tolo taip nevertina jos, 
kaip vertinčiau aš. 

Sent Džeimsas pabarbeno pirštais į stalą. Ėmė garsiai 
samprotauti. 

— Neabejoju, kad Miko nuotrauką galima gauti. Jei ne tą 
iš kotedžo, tai kokią nors kitą. Tikriausiai tėvas turės. - Jis 
svarstė, koks būtų tolesnis logiškas veiklos etapas. - Ar ne- 
galėtum nuvažiuoti į Londoną ir pasikalbėti su Tina, Debo- 
ra? Dieve, kas man šovė į galvą? Juk negali išlėkti į Londo- 
ną savaitgalio vidury. 

— Žinoma, galiu. Rytoj vakare numatyta kviestinė vaka- 
rienė, bet po to nieko. Sekmadienio rytą Tomis gali lėktuvu 
mane parskraidinti atgal. Arba galiu važiuoti traukiniu. 

— Tau tereikia išaiškinti, ar ji atpažins jį iš nuotraukos. 
Jei taip, nesakyk jai, kad nebegyvas. Tuo pasirūpinsime mu- 
du su Tomiu. - Sent Džeimsas sulankstė savo popierius, įsi- 
kišo į švarko kišenę ir liūdnai kalbėjo toliau: - Jei Mikas 
buvo jos meilužis, ji gali ką nors Žinoti apie jo nužudymą, 
gal Mikas netyčia prasitarė. Vyrai po sueities suglemba. Pa- 
sijunta svarbesni. Nebe tokie atsargūs. Sąžiningesni. - Stai- 
ga jis suvokė, ką šneka, ir liovėsi, nukreipė kalbą nežiūrė- 
damas į ją. - Su tavim gali vykti Helena. Aš šiek tiek pa- 
klausinėsiu čia. Tomis irgi norės prisidėti. Tada ateisim pas 
tave, kai... Po perkūnais! Nuotraukos! Palikau filmą iš kote- 
džo tavo fotoaparate. Jei jį išryškinsim, be abejo, mes... Ko 
gero, visą išfotografavau. 

Ji nusišypsojo. Jis suprato, kodėl. Kad pradėjo kalbėti ly- 
giai taip kaip ji. 

— Atnešiu jį tau, gerai? Jis mano kambary. 

Jinai paliko jį. Jis priėjo prie nišos lango ir įsižiūrėjo į 
tamsos apgaubtą sodą. Krūmų buvo matyti tik pavidalai. Ta- 
keliai virto blausiais pilkais ruožais. 

Sent Džeimsas mąstė apie padrikas Miko Kambrio gyve- 
nimo ir mirties nuotrupas, išryškėjusias šiąnakt. Svarstė, 
kaip jas suderinti. Ledi Ašerton sakė, kad Miko ilgai nebū- 
davo namie. Jis Londone rinko medžiagą straipsniui. Soli- 
džiam straipsniui. Sent Džeimsas galvojo apie tai ir apie ga- 
limą to straipsnio ir Tinos Kodžin ryšį. 

Viena iš prielaidų - kad ji Miko meilužė, moteris, laiko- 
ma Londone slaptiems pasismaginimams. Tačiau Debora, 
kuri apie žmones spręsdavo gana teisingai, iš pirmo įspū- 
džio, pokalbio ir susidūrimo su Miku nusprendė, kad Tina 
prostitutė. Jei iš tiesų taip, ryšys su straipsniu yra ir logiš- 
kas, 1r neišvengiamas. Mikas galėjo laikyti tą moterį Lon- 
done ne savo malonumui, bet saugodamas šaltinį, kuriuo 
remiantis parašytas straipsnis pasirodytų pirmuose laikraš- 
čių puslapiuose ir iškeltų Miko pavardę tarp žymiausių žur- 
nalistų. Tikrai ne pirmas kartas, kai prostitutė sužino itin 
svarbią informaciją, ir ne pirmas kartas, kai dėl prostitutės 
lekia galva ir žlunga karjera. Dabar, kai Mikas nebegyvas, o 
svetainėje padaryta krata — galbūt tikintis rasti Tinos Ko- 
džin adresą Londone, - šių detalių derinys nebeatrodo ne- 
įmanomas. 

— Saimonai! - Debora įlėkė atgal į kambarį. Jis skubiai 
atsisuko nuo lango ir pamatė, kad ji dreba apkabinusi save 
rankomis, lyg jai būtų šalta. 

— Kas yra? 

— Sidni. Kažkas yra pas Sidni. Išgirdau vyro balsą. Išgir- 
dau, kaip ji suriko. Pamaniau, kad Džastinas galbūt... 

Sent Džeimsas nelaukė, kol ji užbaigs sakinį. Jis išsku- 
bėjo iš kambario ir nušlubavo pagrindiniu koridorium į šiau- 
rės vakarų sparną. Sulig kiekvienu žingsniu jo nerimas, kaip 
1r pyktis, augo. Visi popietės vaizdai vėl iškilo prieš akis. 
Sidni vandeny. Sidni ant smėlio. Brukas apžergia ją, talžo 
kumščiu, drasko drabužius. Bet dabar jo nuo Džastino Bru- 
ko nebeskiria uola. Dėkui Dievui už tai. 

Užuot iškart metęsis į sesers kambarį, Sent Džeimsas 
stabtelėjo prie durų tik todėl, kad per daug metų buvo ją 
perpratęs. Debora priėjusi sustojo už jo, ir jis ėmė klausy- 
tis prisiglaudęs prie medžio. Išgirdo Sidni riktelėjimą, iš- 
girdo Bruko balsą, išgirdo Sidni aimaną. Po perkūnais, pa- 
manė. Paėmė Deborai už rankos ir ilgu koridorium nuvedė 
nuo durų į jos kambarį pietiniame rūmo kampe. 

— Saimonai! —- sušnibždėjo ji. 

Jis tylėjo, kol jie atsidūrė jos kambary ir uždarė duris. 

— Nieko tokio, - tarė jis. — Nesijaudink. 

— Bet aš girdėjau jos riksmą. 

— Debora, jai nieko neatsitiko. Patikėk manim. 

— Bet... - Staiga Debora suprato, tai atsispindėjo jos vei- 
de. Dusdama nusisuko. - Tik pamaniau... - prabilo, bet lio- 
vėsi aiškintis ir baigė žodžiais: - Kodėl aš tokia kvailė? 

Jis norėjo atsakyti, nuraminti ją, kad nėra ko gėdytis, bet 
suprato, jog ką bepasakytų, gali tik dar labiau viską suga- 
dinti. Apimtas nevilties, piktas, kad permainos jų gyvenime 
surišo jam rankas, jis be tikslo dairėsi po kambarį, lyg čia 
galėtų rasti atsakymą. Įsidėmėjo ąžuolu apmuštas sienas, 
oficialų Ašertonų herbą gipsinėje židinio atbrailoje, aukštą 
cilindrinį skliautą, dingstantį tamsoje. Beveik visas grindis 
užėmė milžiniška lova su baldakimu, jos galvūgalis buvo 1š- 
raižytas baidyklėmis, besiraitančiomis tarp gėlių ir vaisių. 
Tokioje vietoje vienam būti baisu. Jautiesi kaip kape. 

— Sidni visada būdavo nelengva suprasti, - ryžosi pasa- 

kyti Sent Džeimsas. — Taikstykis su ja, Debora. Iš kur galė- 
jai žinoti, kas vyksta? Nieko baisaus. Tikrai. 

Jo nuostabai, ji įsikarščiavusi atsisuko. 

— Kaip nieko baisaus? Baisu, pats žinai. Kaip ji gali su 
juo mylėtis po to, ką jis jai šiandien padarė? Aš nesuprantu. 
Ji ką, beprotė? Jis irgi? 

Toks klausimas kartu buvo ir atsakymas. Iš tiesų bepro- 
tybė, atvira, ugninga ir nedora, nušluojanti viską, kas pasi- 
painioja jai skersai kelio. 

— Jinai jį myli, Debora, - galų gale atsakė jis. - Juk žmo- 
nėms šiek tiek pasimaišo, kai jie įsimyli? 

Užuot atsakiusi ji tik spoksojo į jį. Jis pamatė, kaip nuri- 
jo seilę. 

— Filmas. Tuoj išimsiu, — tarė ji. 

12 skyrius 


= > 20 1r rožė“ stovėjo pa- 

togiausioje Nenranelio vietoje ir iš to pelnėsi. Pro plačius 
erkerinius smuklės langus buvo matyti puikus niekieno ne- 
užstotas uosto vaizdas, garantuotai patenkinsiantis reikliau- 
sią kornvalietiško kolorito 1eškotoją, o tiesiai priešais sto- 
vėjo ir vienintelė Nenranelio autobusų stotelė, taigi baras 
buvo pirmas pastatas, į kurį nukrypdavo ištroškusio svečio 
akys, kai išlipdavo iš Penzanso ar tolimesnių autobusų. 

Baro vidus pamažu trūnijo. Kadaise gelsvos sienos iš leng- 
va virto pilkomis nuo nesibaigiančių dūmų: židinio, cigarų, 
pypkių ir cigarečių. Prašmatnus raudonmedžio baras, duobė- 
tas ir dėmėtas, lanku suko į aludę; žalvarinės jo pakojos buvo 
per daugelį metų numindžiotos. Panašiai aptrinti stalai ir kė- 
dės stovėjo ant gerokai nutryptų grindų, o lubos buvo taip 
išgaubtos, kad, rodos, grėsė architektūrinė katastrofa. 

Įžengę į barą rytą netrukus po atidarymo, Sent Džeim- 
sas ir ledi Helena susidūrė su didžiuliu rainu katinu, dryb- 
sančiu erkeriniam lange, ir moteriške už baro, šluostančia 
baisybę pintos ir pusės pintos talpos bokalų. Ji linktelėjo 
jiems ir toliau dirbo savo darbą sekdama akimis ledi Hele- 
ną, nuėjusią prie lango ir pasilenkusią paglostyti katino. 

— Atsargiai su juo, — tarė moteriškė. - Saugokitės, kad 
neįdrėkstų. Būna bjaurus, kai nori. 

Lyg ketindamas įrodyti, kad ji melagė, katinas nusižio- 
vavo, pasirąžė ir atkišo ledi Helenai pakasyti storą pilvą. 
Moteris pasižiūrėjo, sušnarpštė ir sudėjo bokalus ant pa- 
dėklo. 

Sent Džeimsas priėjo prie jos mąstydamas, kad jei čia 
ponia Svon*, tai ji taip ir likusi bjauriojo ančiuko stadijoje, 
mat nieko gulbiško moteriškė neturėjo. Apkūni ir tvirta, ma- 
žutėm akytėm ir žilais garbanotais plaukais, tikra pavardės prie- 
šingybė, apsivilkusi plačiu sijonu ir valstietiška palaidine. 

— Ko pageidaujate? — paklausė ir šluostė toliau. 

— Man šiek tiek ankstoka, - atsakė Sent Džeimsas. - Tie- 
są sakant, atėjom su jumis pasikalbėti. Jei jūs esat ponia 
Svon. 

— Su kuo turiu garbės? 

Sent Džeimsas prisistatė ir pristatė ledi Heleną, sėdin- 
čią prie katino. 

— Jūs, be abejo, girdėjot, kad nužudytas Mikas Kambris. 

— Visas miestelis žino. Ir apie tai, ir apie apipjaustymą. — 
Ji nusišypsojo. - Atrodo, Mikas galų gale gavo, ko nusipel- 
nęs. Neteko savo mėgstamiausio žaisliuko, a? Be abejo, šį- 
vakar čia bus smagus subuvimas, kai vietiniai vyrai susi- 
rinks atšvęsti. 

— Mikas i1štvirkavo su vietinėmis moterimis? 

Ponia Svon įgrūdo rankšluosčiu apvyniotą kumštį į bo- 
kalą ir ėmė energingai jį blizginti. 

— Mikas Kambris ištvirkaudavo su kiekviena to norin- 
čia. - Tai pasakiusi ji nusisuko į tuščias lentynas už nuga- 
ros ir pradėjo dėlioti apverstus bokalus ant klijuotės. Užuo- 
mina buvo aiški: daugiau ji neturi ko jiems pasakyti. 

— Tiesą sakant, ponia Svon, - prabilo ledi. Helena, - mus 
domina Nensi Kambri. Atėjom daugiausia dėl jos. 


*Swan - „gulbė“ (angl.). 

Ryžtingai atlošti ponios Svon pečiai kiek atsileido, nors 
ji 1r neatsisuko sakydama: 

— Vėpla ta Nensi. Ištekėjo už tokio pašlemėko. - Jos stan- 
džios garbanėlės suvirpėjo iš pasibjaurėjimo. 

— Tikrai, - sklandžiai pritarė ledi Helena. - Ir šiuo metu 
jos padėtis blogiausia, tiesa? Ne tik vyras nužudytas, bet ir 
tėvą tardo policija. 

Tai kaipmat vėl patraukė ponios Svon dėmesį. Ji atgręžė 
į juos veidą ir įsisprendė. Išsižiojo, vėl susičiaupė. Vėl iš- 
sižiojo. 

— Džoną Peneliną? 

— Būtent. Nensi bandė pasakyti policijai, kad vakar vaka- 
re kalbėjo su tėvu telefonu, taigi jis negalėjęs būti Nenra- 
nelyje 1r nužudyti Miko. Bet policija... 

— Ir kalbėjo, - patvirtino ponia Svon. —- Tikrai kalbėjo. Kal- 
bėjo, kalbėjo. Pasiskolino iš manęs dešimt pensų, kad galė- 
tų paskambinti. Rankinėje neturėjo nė sudilusio skatiko, dė- 
kui Mikui. - Ji pradėjo tūžti prisiminusi jai artimesnę šalu- 
tinę temą. - Jis visada paimdavo jos pinigus. Jos, jos tėvo ir 
visų, kieno tik galėdavo. Jam visad reikėdavo pinigų. Norė- 
jo būti didelis ponas. 

— Jūs įsitikinusi, kad Nensi kalbėjo su tėvu? - paklausė 
Sent Džeimsas. —- Ne su kuo nors kitu? 

Ponia Svon įsižeidė, kad Sent Džeimsas abejoja. Pabrėž- 
tinai baksnodama pirštu, atsakė: 

— Aišku, tai buvo jos tėvas. Juk man taip nusibodo jos 
laukti - buvo dingusi geras dešimt ar penkiolika minučių, — 
kad nuėjau 17 ją ištempiau iš telefono būdelės. 

— Kur ji yra? 

— Už mokyklos kiemo. Polio alėjoje. 

— Jūs matėte, kaip ji skambina? Matėte tą būdelę? 

Ponia Svon pridėjo vieną klausimą prie kito ir kaipmat 
padarė išvadą. 

— Negi jūs manot, kad Miką nužudė Nens:? Kad ji nutyki- 
no į kotedžą, sudorojo jį ir lyg niekur nieko grįžo pilstyti 
alaus? 

— Ponia Svon, ar nuo mokyklos galima matyti telefono 
būdelę? 

— Ne. Tai kas? Aš pati ištraukiau mergiotę iš jos. Ji ver- 
kė. Pasakė, kad tėtis mirtinai supyko, kam ji skolinosi pini- 
gų, II ji bandė su juo susitaikyti. - Ponia Svon sučiaupė lū- 
pas, lyg nebeketintų nieko sakyti. Bet joje, atrodo, pūtėsi ir 
galų gale sprogo pykčio burbulas, nes kalbėjo toliau, ir vis 
tūžmingesniu balsu: - Ir nė kiek nekaltinu Nensi tėvo. Visi 
žinojo, kur pasidės pinigai, kuriuos Nensi atiduos Mikui. Jis 
juos iškart iššvaistys savo moterims, taigi. Pasipūtęs men- 
kysta. Užrietė nosį pradėjęs studijuoti universitete. O kai 
ėmė rašinėti, dar labiau pasipūtė. Nusprendė, kad gali gy- 
venti pagal savas taisykles. Tiesiog redakcijoje. Gavo tai, 
ko nusipelnė. 

— Redakcijoje? — suabejojo Sent Džeimsas. - Jis matyda- 
vosi su moterimis redakcijoje? 

Piktai linktelėdama, ji kryptelėjo galva į lubas. 

— Tiesiai virš laiptų, va. Užpakaly yra dailus kambariu- 
kas. Su lova ir viskuo, ko reikia. Tobulas meilės lizdelis. O, 
jis didžiavosi savo darbeliais. Buvo baisiai pasipūtęs. Net 
trofėjus pasilikdavo. 

— Trofėjus? 

Ponia Svon palinko į priekį atsiremdama didžiulėmis krū- 
timis į bufetą. Karštai alsavo Sent Džeimsui į veidą. 

— Kaip pavadintum moteriškas kelnaites, berneli? Dve- 
jas skirtingas kelnaites jo rašomajame stale. Jas rado Haris. 
Jo tetušis. Nepraėjo nė šeši mėnesiai, kai vargšas grįžo iš 
ligoninės, ir štai užtinka tokius dalykus. Jos puikavosi vir- 
šutiniame Miko stalčiuje ir net nebuvo švarios. Oho, na, ir 
rėkė, galėjai apkursti. 

— Nensi sužinojo? 

— Rekė Haris, ne Nensi. Tau tuoj gims vaikas, sako jis. O 
laikraštis! Mūsų šeima! Velniop viską, kad tik tu galėtum 
tenkinti savo užgaidas? Ir jis taip vožė Mikui, kad kai tas 
plojosi ant grindų, pamaniau, nebegyvas. Prasiskėlė galvą į 
spintelės kraštą. Bet po valandėlės nudundėjo laiptais, o tė- 
vas liko dūkti. 

— Kada tai buvo? — paklausė Sent Džeimsas. 

Ponia Svon gūžtelėjo. Rodos, jos pyktis atlėgo. 

— Haris gali jums pasakyti. Jis viršuj. 


Džonas Penelinas suvyniojo smulkų vietovės žemėlapį, 
suveržė gumele ir įstatė į seną skėčių stovą savo kabinete 
prie pustuzinio kitų. Pro langus liejosi vėlyvo ryto saulės 
šviesa, kaitindama kambarį taip, kad darėsi nebejauku, ir jis 
tebekalbėdamas atidarė suveriamą langą, pataisė žaliuzes. 

— Taigi metai buvo visapusiškai geri. O jei paliksime šiau- 
rinius plotus pūdymuoti dar sezoną, Žemei išeis tik į naudą. 
Bent aš tai» siūlau. - Jis vėl atsisėdo už stalo, ir lyg būtų 
pasiryžęs :aikytis griežtos dienotvarkės, iškart ėmėsi kito 
reikalo. -- Gal pakalbėkime apie Vil Meną? 

Linl'* neketino nei peržiūrinėti sąskaitybos knygų, nei 
smulkiai aptarinėti su Penelinu dvaro valdymo, nes šis tai 
darė puikiai ir santūriai jau ketvirtį amžiaus. Vis dėlto nesi- 
spyrė žinodamas, kad kantrumu greičiau paskatins Peneli- 
ną išsikalbėti, negu tiesiai paklausęs. 

Kai žmogus taip atrodo, išlieti širdį tiesiog būtina. Pene- 
lino veidas buvo išrūgų spalvos. Tebevilkėjo vakarykščiais 
drabužiais, bet neatrodė, kad miegojo jais apsivilkęs, taigi 
turbūt nebuvo atsigulęs. Šiek tiek matėsi, kas jam nedavė 
užmigti: pirštai vis dar buvo truputį ištepti rašalu, kai Pen- 
zanso kriminaliniame skyriuje ėmė jo pirštų atspaudus. Vis- 
ką sumetes, Linlis valandėlę nutylėjo tikrąjį savo apsilan- 
kymo tikslą ir pasekė Penelino pavyzdžiu. 

— Vis dar nepraradot vilties, Džonai? - paklausė. - Korn- 
valio kasyklos neveikia jau daugiau kaip šimtą metų. Žinote 
tai geriau už mane. 

— Aš nesakau, kad Vil Meną reikia vėl atidaryti, - tarė 
Penelinas. —- Kasyklą reikia užantspauduoti. Elektrovežių de- 
pas sugriuvęs. Didysis šulinys užtvindytas. Per daug pavo- 
jinga palikti viską, kaip yra. - Jis apsisuko kėdėje ir galva 
parodė į didžiulį dvaro žemėlapį ant kabineto sienos. - Ka- 
sykla matyti nuo Seneno kelio. Ją greit galima pasiekti per 
viržyną. Manau, metas visiškai nugriauti depą ir užantspau- 
duoti kasyklą, kol dar niekas nenusprendė lįsti patyrinėti ir 
nesusižeidė. Ar dar blogiau. 

— Eismas tuo keliu visais metų laikais nedidelis. 

— Tuo keliu tikrai pravažiuoja nedaug atvykėlių, —- sutiko 
Penelinas. — Bet vietiniai nuolat juo naudojasi. Man kelia ne- 
rimą vaikai. Žinote, kokie jų žaidimai. Nenoriu, kad iš siaubo 
griebtumės už galvų, kai koks nors vaikas įkris į Vil Meną. 

Linlis atsistojo ir priėjo prie žemėlapio. Kasykla iš tiesų 
buvo vos už šimto jardų nuo kelio, atskirta nuo jo tik siena, 
sukrauta iš akmenų, tikrai nepakankama užtvara užkirsti 
žmonėms kelią per dvaro žemę tokioje vietoje, kur takai 
takeliai vingiuoja per privačias valdas ir viržynus į daubas, 
jungdami vieną miestelį su kitu. 

— Žinoma, jūs teisus, - tarė jis ir susimąstęs pridūrė, vei- 
kiau sau negu kitam žmogui. — Kaip būtų nenorėjęs kasyk- 
los užantspauduoti tėvas. 

— Laikai keičiasi, - tarė Penelinas. - Jūsų tėvas nesika- 
bino į praeitį. - Jis nuėjo prie dokumentų spintos ir, ištrau- 
kęs dar tris aplankus, atsinešė ant stalo. Linlis vėl atsisėdo 
prie jo. 

— Kaip šįryt jaučiasi Nensi? —- paklausė jis. 

— Pusėtinai. 

— Kada policija jus paleido? 

— Pusę penkių. Maždaug. 

— Tai viskas išsiaiškinta? Su policija? 

— Šiuo tarpu. 

Lauke tarp augalų kalbėdamiesi dirbo du sodininkai, aiš- 
kus, garsus sodininko žirklių čiaukšėjimas skirstė žodžius 
it jaustukais. Penelinas valandėlę stebėjo juos pro žaliuzes. 

Linlis svyravo: nors buvo davęs pažadą Nensi, suprato, 
kad Penelinas daugiau nieko nenori sakyti. Tai buvo aišku. 
Ir vis dėlto Linlis jautė, jog iš prigimties nekalbus Peneli- 
nas širdies gilumoje nepaaiškinamai susirūpinęs, ir bandė 
surasti nerimo šaltinį, kad galėtų, kiek pajėgs, tą rūpestį 
palengvinti. Tiek metų pasikliovęs Penelino tvirtumu ir iš- 
tikimybe, negalėjo nusisukti dabar, mainais nepasiūlęs tvir- 
tumo ir ištikimybės. 

— Nensi sakė, kad vakar vakare kalbėjusi su jumis tele- 
fonu, - tarė Linlis. 

— Taip. 

— Bet, anot policijos, kažkas jus matė miestelyje. 

Penelinas nieko neatsakė. 

— Klausykit, Džonai, jei turit kokių rūpesčių... 

— Neturiu rūpesčių, milorde. - Penelinas prisitraukė ap- 
lankus 1r atvertė viršutinį. Tuo veiksmu jis užsiminė, kad 
pokalbis baigtas 1r kad Linliui metas apleisti jo kabinetą. — 
Buvo taip, kaip sakė Nensi. Mes kalbėjomės telefonu. Nie- 
ko nepadarysi, jei kam pasirodė, kad aš buvau miestelyje. 
Aplink tamsu. Tai galėjo būti bet kas. Buvo taip, kaip sakė 
Nensi. Aš buvau tarnų vartinėje. 

— Po velnių, mes kaip tik ten stovėjom, kai parėjot rytą 
po dviejų! Juk buvot miestelyje, tiesa? Matėt Miką. Nei jūs, 
nei Nensi nesakote teisybės. Džonai, bandot ją apsaugoti? 
Ar Marką? Jo irgi nebuvo namie. Ir šitai Žžinojot, taip? Ieš- 
kojot Marko? Ar jis nesutarė su Miku? 

Penelinas išėmė iš aplanko kažkokį popierių. 

— Pradėjau tvarkyti dokumentus dėl Vil Meno užantspau- 
davimo, - tarė jis. 

Linlis pabandė paskutinį kartą. 

— Čia išdirbote dvidešimt penkerius metus. Džiaugčiaus 
žinodamas, kad bėdai ištikus kreipėtės į mane. 

— Bėdos nėra, - tvirtai ištarė Penelinas. Jis paėmė kitą 
popieriaus lapą, ir nors į jį nežiūrėjo, šiuo veiksmu iškal- 
bingai prašė palikti jį vieną. 

Linlis išėjo iš kabineto. 

Kai už nugaros užsidarė durys, jis pastovėjo koridoriuje, 
kur senos plytelėmis išklotos grindys gerokai atvėsino orą. 
Koridoriaus gale buvo atidarytos pietvakarinės rūmo durys, 
17 saulė plieskė į kiemelį lauke. Grindinio akmenimis kaž- 
kas vaikščiojo, pasigirdo malonus bėgančio vandens čiurle- 
nimas. Nuėjo į tą pusę. 

Lauke rado Džasperą, kartais vairuotoją, kartais sodinin- 
ką, kartais arklininką ir visada liežuvautoją, plaunantį „Land 
Rover“, kuriuo jie važiavo vakar vakare. Kelnės paraitotos, 
pėdos su iššokusiom venom nuogos, pro baltus atsegtus 
marškinius matėsi liesa žilais plaukais apžėlus: krūtinė. Jis 
linktelėjo Linliui. 

— Ar išpešeėt iš jo? —- paklausė nukreipdamas čiurkšlę į 
priekinį „Rover“ stiklą. 

— Ką iš ko išpešiau? —- paklausė Linlis. 

Džasperas sušnarpštė. 

— Na, ir rytelis, - tarė jis. - Žmogžudystė, policija ir ope- 
ratyvinė grupė išgabena Džoną. - Jis nusispjovė ant grindi- 
nio ir ėmė trinti skuduru „Rover“ kapotą. - Džonas Nenra- 
nely, o Nensi meluoja kaip pasamdyta... kas galėjo pamanyti? 

— Nensi meluoja? - paklausė Linlis. - Tikrai žinai, Džas- 
perai? 

— Kur nežinosi, - atšovė šis. - Ar nebuvau vartinėje pu- 
sę vienuolikos? Ar neapėjau malūno? Niekur nebuvo nė gy- 
vos dvasios, taigi. Aišku, kad ji meluoja. 

— Malūno? Malūno miške? Ar malūnas kaip nors susijęs 
su Miko Kambrio mirtimi? 

Taip tiesiai paklaustas, Džasperas prikando liežuvį. Lin- 
lis per vėlai prisiminė, kad seniokas mėgsta pasakoti užuo- 
minomis. Užuot atsakęs į klausimus, Džasperas užgaidžiai 
prašneko apie visai kitus dalykus. 

— Džonas nė mur mur apie rūbus, kuriuos supjaustė Nen- 
si, a? 

— Ne. Jis nieko nesakė apie rūbus, - atsakė Linlis ir už- 
metė meškerę. - Tikriausiai nesvarbu, antraip būtų užsi- 
minęs. 

Džasperas niūriai papurtė galvą stebėdamasis kvailumu 
žmonių, neįvertinančių šitokios žinios. 

— Sukarpė juos į skutus, tikrai, - tarė jis. —- Už namo. Mu- 
du su Džonu ją užklupom. Mus pamačiusi ji sukliko kaip 
skerdžiama, taigi. Mano galva, pakankamai svarbu. 

— Bet ji su jumis nesikalbėjo? 

— Nė žodžio neištarė. Drabužiai prabangūs, o Nensi pjaus- 
to ir karpo. Džonui ko galvoj nepasimaišė, kai ją pamatė. 
Pasuko į kotedžą Miko, tikrai. Nensi jį sulaikė. Kybojo ant 
rankos, kol Džonas kiek atvėso. 

— Tai ten buvo kitos moters drabužiai, - samprotavo Lin- 
lis. - Džasperai, ar kas nors žino, kas buvo Miko moteris? 

— Moteris? - nusišaipė Džasperas. - Veikiau moterys. De- 
šimtys, anot Hario Kambrio. Haris užsuka į „Inkarą ir ro- 
žę“, taigi. Atsisėda 1r klausinėja visų, kas tik nori jo klausy- 
tis, ką daryti dėl Miko merginėjimo. „Ji jo toli gražu nepa- 
tenkina, - mėgsta aiškinti Haris. - Ką turi daryti vyras, kai 
pati jo nepatenkina?“ — Džasperas pašaipiai nusijuokė, žen- 
gė žingsnį atgal nuo „Rover“ ir apipurškė priekinę padan- 
gą. - Anot Hario, Nensi laiko suspaudusi kojas nuo pat vai- 
ko gimimo. Mikas šitaip kenčia, visas išpampęs, o neturi 
kur įkišti. „Ką vyras turi daryti?“ — klausia Haris. Na, ponia 
Svon jam pasakė, ką, bet... - Staiga Džasperui toptelėjo, su 

kuo jis taip patikliai šnekučiuojasi. Jo linksmumas išblėso. 

Atsitiesė, nusitraukė kepurę ir pašiaušė ranka plaukus. — 

Visiems aišku, koks reikalas. Mikas nenorėjo surimtėti. 
Jis vėl nusispjovė parodydamas, kad pokalbis baigtas. 


Sent Džeimsas ir ledi Helena pirmiau išgirdo Harį Kamb- 
rį, paskui pamatė. Lipdami siaurais laiptais - palenkę galvas, 
kad neužkliūtų užgaidžiai kyšančių lubose sijų, - jie išgirdo 
pilkomis medinėmis grindimis stumdant baldus, paskui tūž- 
mingai uždarant stalčių, pagaliau bjauriai nusikeikiant. Kai 
pasibeldė į duris, kambary stojo tyla. Paskui priartėjo žings- 
niai. Atsilapojo durys. Kambris nužvelgė juos. Jie jį irgi. 

Jį pamatęs Sent Džeimsas prisiminė, kad seniokui per- 
nai operuota širdis. Operacija nepataisė jo išvaizdos - buvo 
liesas, išsišovusiu Adomo obuoliu ir kaulėtu raktikauliu su 
dviem gumbuotais išsikišimais per vidurį. Geltona oda ro- 
dė, kad kepenų veikla sutrikusi, o burnos kampučiai ir lū- 
pos buvo sutrūkinėję iki kraujo ir sukepę. Nesiskutęs, žilų 
plaukų verpetas viršugalvyje pasišiaušęs, lyg jis būtų pas- 
kubom prikeltas iš miego ir nespėjęs susišukuoti. 

Kai Kambris pasitraukė, įleisdamas juos į redakciją, Sent 
Džeimsas pamatė, kad tai viso labo vienas didžiulis kamba- 
rys su keliomis kabinomis palei vieną sieną ir keturiais siau- 
rais langais virš gatvės, kylančios į kalvą ir tolyn į kaimą. 
Be Hario Kambrio, kambary nieko nebuvo: keista aplinky- 
bė Žinant, kad tai verslo įstaiga, dargi laikraščio redakcija. 
Bet viena iš priežasčių, kodėl nėra darbuotojų, buvo aki- 
vaizdi: darbastaliai, rašomieji stalai ir kėdės buvo užversti 
užrašų knygelėmis ir aplankais, ištrauktais iš saugyklų. Ha- 
ris Kambris kažko ieškojo. 

Buvo aišku, kad jis darbuojasi jau keletą valandų ir be 
jokios tvarkos, sprendžiant iš kambario vaizdo. Kariškos ža- 
lios spalvos kartotekos spintų stalčiai išimti ir pusiau iš- 

tuštinti; greta įjungto kompiuterio stūkso diskelių šūsnis; 
ant maketavimo stalo į šoną nustumtas naujas laikraščio nu- 
meris, kad būtų vietos trims nuotraukų krūvelėms; visų pen- 
kių kambario rašomųjų stalų stalčiai ištraukti. Oras suplė- 
kes nuo seno popieriaus kvapo, o kadangi lempos palubėj 
nedegė, kambary buvo tamsu kaip Dikenso laikais. 

— Ko norit? — Haris Kambris rūkė cigaretę ir ją išsiimda- 
vo iš burnos tik norėdamas nusikosėti ar prisidegti kitą. Jei 
šio įpročio žala širdžiai ir kėlė jam nerimą, jis to neparodė. 

— Čia nieko nėra, be jūsų? - paklausė Sent Džeimsas, 
kartu su ledi Helena laviruodamas po sąvartyną. 

— Daviau jiems poilsio dieną, - atsakė Kambris, nužiū- 
rėdamas ledi Heleną nuo galvos iki kojų. - O koks jūsų 
reikalas? 

— Nensi paprašė mus patyrinėti, kodėl Mikas nužudytas. 

— Jūs ketinate badėti? Abu? - Jis nė neketino slėpti, kad 
įdėmiai juos apžiūrinėja taip pat įžūliai dėbsodamas į Sent 
Džeimso koją, kaip pirmiau - į ledi Helenos lengvą vasari- 
nę suknelę. 

— Sensacijų medžioklė - pavojinga profesija, tiesa, pone 
Kambri? — atsiliepė ledi Helena nuo langų - giliau į kamba- 
rį prasibrauti jai nepavyko. - Jei jūsų sūnų nužudė dėl 
straipsnio, koks skirtumas, kas išaiškins žudiką, svarbu, kad 
išaiškins? 

Sulig tais žodžiais apsimestinė Kambrio narsa išgaravo. 

— Dėl straipsnio, — tarė jis. Rankos, bejėgiškai suglebu- 
sios, nukaro. — Aš tai žinau. Jaučiu. Esu čia nuo tada, kai 
išgirdau, ir stengiuosi rasti vaikino užrašus. 

— Nieko neradot? —- paklausė Sent Džeimsas. 

— Nelabai žinau, ko ieškoti. Bandau prisiminti, ką jis kal- 
bėjo ir ką darė. Tai straipsnis, nesusijęs su Nenraneliu. Ne- 
gali būti susijęs. Bet tai viskas, ką Žinau. 

— Jūs įsitikinęs? 

— Sprendžiant iš jo elgesio pastaraisiais mėnesiais, jis 
negalėjo rašyti straipsnio apie Nenranelį. Visą laiką kažkur 
važinėjo, sekė pėdsakus, kažką tyrinėjo, kalbėjosi su vienu, 
ieškojo kito. Tai straipsnis, nesusijęs su miesteliu. Negalė- 
jo būti susijęs. - Jis papurtė galvą. - Šis laikraštis būtų iš- 
garsėjęs, kai būtume jį išspausdinę. Aš žinau. 

— Kur jis važinėjo? 

— Į Londoną. 

— Nepalikdamas čia jokių užrašų? Ar ne keista? 

— Užrašų pilna. Štai. Viskas, ką jūs matot. - Kambris mos- 
telėjo ranka į suverstą redakciją. —- Bet dėl nieko, kas man 
ateina į galvą, vaikino nebūtų nužudę. Reporteriai nežudo- 
mi dėl interviu su kareiviais, vietiniais parlamentarais, in- 
validais, prikaustytais prie patalo, pienininkais iš šiaurės. 
Žurnalistai žudomi, kai užčiuopiama informacija, dėl kurios 
verta žudyti. Čia tokios informacijos Mikas nelaikė. 

— Neradot nieko neįprasto tarp visos šitos medžiagos? 

Kambris numetė cigaretę ant grindų ir primynė. Pama- 
sažavo kairės rankos raumenis, ir tuo metu jo žvilgsnis nu- 
krypo į vieną iš rašomųjų stalų. Sent Džeimsas tai suprato 
kaip atsakymą. | 

— Jūs kažką radot? 

— Nežinau. Galit pasižiūrėti. Aš nieko nesuprantu. - 
Kambris nuėjo prie stalo. Paėmė iš po telefono aparato po- 
pieriaus lapelį ir padavė Sent Džeimsui. 

— Buvo nugrūstas į stalčiaus galą, - tarė jis. 

Popierius buvo taukuotas, kadaise į jį suvyniotas svies- 
tainis iš „Talismano“ kavinės. Raidės vos įžiūrimos. Blau- 
sioje kambario šviesoje buvo sunku įskaityti, tuo labiau kad 
rašiklis per riebaluotas vietas slydo, bet Sent Džeimsas pa- 
matė, jog tai beveik vien skaičiai. 

1 k 9400 

500 g 55 kv 

27500-M1 Tiekimas/Transportas 
27500-M6 Finansai 


Sent Džeimsas pakėlė akis. 

— Čia Miko rašysena? 

Kambris linktelėjo. 

— Jei ir yra koks ryšys su straipsniu, tai tik šis lapelis. 
Bet aš nežinau, apie ką čia, nei ką reiškia. 

— Bet kažkur turėtų būti užrašai, kuriuose pavartoti to- 
kie pat skaičiai ir nuorodos, - tarė ledi Helena. - M1 ir M6. 
Aišku, jis turi omeny magistrales. 

— Gal ir yra užrašai su tokiais skaičiais, bet aš jų nera- 
dau, - pasakė Kambris. 

— Tada jie dingę. 

— Nudžiauti? — Kambris užsidegė dar vieną cigaretę, įkvė- 
pė, užsikosėjo. — Girdėjau, kad kotedžas apieškotas. 

— Įsilaužimo žymių nepastebėjot? — paklausė Sent Džeimsas. 

Kambrio žvilgsnis nuo jų nukrypo į kambarį. Jis papurtė 
galvą. 

— Boskovanas atsiuntė žmogų pranešti man apie Miką 
rytą, gal penkiolika penktos. Aš nuėjau į kotedžą, bet poli- 
cija jau buvo išvežusi kūną ir manęs neįleido. Todėl atėjau 
čia. Nuo to laiko čia ir esu. Niekas neįsilaužė. 

— Nepastebėjot kratos žymių? Gal koks kitas darbuoto- 
jas ieškojo? 

— Nieko, - atsakė Kambris. — Noriu rasti niekšą, kuris 
taip padarė Mikui. Ir to straipsnio nemesių. Niekas neuž- 
kirs jam kelio. Mūsų spauda laisva. Mano berniukas dėl to 
gyveno, dėl to ir mirė. Bet jo mirtis nenueis veltui. 

— Jei jis mirė dėl straipsnio, - tyliai tarė Sent Džeimsas. 

Kambrio veidas apsiniaukė. 

— O dėl ko dar? 

— Dėl moterų. 

Kambris lėtu, apgalvotu kaip aktoriaus judesiu išsitrau- 
kė iš burnos cigaretę. Pritardamas vos vos linktelėjo. 

— Taip kalbama apie Mikį, ar ne? Ką gi, kodėl turėčiau 
abejoti? Vyrai pavydėjo, kad jam taip sekasi, moterys irgi, 
Jei jis jų nepasirinkdavo. — Cigaretė vėl atsidūrė jo burnoj. 
Kambris sužvairavo per dūmų miglą. - Jis, Mikas, buvo vy- 
ras. Tikras vyras. O vyras turi savo poreikių. Tai šykštuolei 
jo žmonai tarp kojų buvo ledas. Ko ji jam neduodavo, jis ras- 
davo kitur. Jei kas dėl to 1r kaltas, tai tik Nensi. Neprisi- 
leisk vyro, ir jis ims ieškoti kitos moters. Tai ne nusikalti- 
mas. Jis buvo jaunas. Jam reikėjo. 

— Jis neturėjo artimesnės draugės? Moterų buvo ne vie- 
na? Ar nesusirado naujos? 

— Negaliu pasakyti. Mikis nesigirdavo patvarkęs naują 
moterį. 

— Ar ištekėjusios moterys gulėdavo su juo? — paklausė 
ledi Helena. - Miestelio moterys? 

— Su juo gulėjo daugybė moterų. - Kambris pastūmė į 
šoną popierius ant stalo, pakėlė stiklą ir ištraukęs nuotrau- 
ką padavė jai. - Pasižiūrėkit pati. Ar atsisakytumėt išskėsti 
kojas tokiam vyrui, jei jis paprašytų, panelyte? 

Ledi Helena staigiai įkvėpė norėdama atkirsti, bet jos 
savitvarda buvo verta susižavėjimo, nes nieko nepasakė. 
Nepažvelgė ji ir į nuotrauką, padavė Sent Džeimsui. Nuo- 
traukoje ant burinės valties denio stovėjo iki pusės nuo- 
gas jaunas vyras, uždėjęs ranką ant rangauto; jis tvarkė 
laivavirves. Kvadratiniu žandikauliu, malonios išvaizdos, 
bet smulkus kaip tėvas, nei tvirto kūno, nei atšiaurių vei- 
do bruožų, kurie paprastai siejasi su žodžiais tikras vyras. 
Sent Džeimsas apvertė nuotrauką. Ant jos buvo sąmonin- 
gai užrašyta: Kambris ruošiasi Amerikos taurei - vaikinas 

išvyksta. Rašyta ta pačia ranka kaip ir raštelis iš rašomo- 
jo stalo. 

— Turėjo humoro jausmą, - pastebėjo Sent Džeimsas. 

— Visko jis turėjo. 

— Ar galiu pasilikti nuotrauką? Ir raštelį? 

— Darykit, ką norit. Man jie nieko nereiškia be Miko. - 
Kambris apžvelgė redakciją. Jo pečiai sulinko iš nevilties, ji 
įrėžė nuovargio raukšlę veide. - Mes stūmėmės į priekį. 
Šauklys būtų tapęs stambiausiu pietų Kornvalio dienraščiu. 
Nebe savaitraščiu. Aš to norėjau. Mikas to norėjo. Mes stū- 
mėmės į priekį. Visi. 

— Mikas sutarė su kolegomis? Ginčų nekildavo? 

- Jie jį mylėjo. Jis pats prasimušė. Grįžo į miestelį. Jie jį 
laikė didvyriu, tokiu, kokiu patys nori būti. - Kambrio bal- 
sas suskambo garsiau. — Nė negalvokit, kad jį galėjo nužu- 
dyti kuris iš kolegų. Nė vienas redakcijos darbuotojas ne- 
būtų pakėlęs rankos prieš mano sūnų. Nebuvo dėl ko. Jis 
keitė laikraštį. Tobulino. Jis... 

— Ruošėsi ką nors atleisti? 

— Ką, po perkūnais? 

Sent Džeimsas pažvelgė į stalą prie pat lango. Ant jo sto- 
vėjo įrėminta dviejų vaikų nuotrauka. 

— Kokie buvo jo santykiai su platinimo skyriaus vedėja? 
Rodos, Džuliana Vendeil? 

— Džuliana? — Kambris išsitraukė cigaretę, aplaižė lūpas. 

— Ar ji buvo viena iš jo moterų? Buvusi meilužė? Gal 
tarnybinio romano auka, kurią ketinta atleisti, nes nesutiko 
tenkinti Miko norų? 

Kambris šaižiai nusijuokė nereaguodamas į Sent Džeim- 
so žodžius dėl gana logiško ir nelabai gražaus Žmogžudys- 
tės motyvo. Ne kilnus žurnalistas, nugalabytas dėl infor- 
macijos ar ginant jos šaltinį, bet nešvanki seksualinio prie- 
kabiavimo istorija, pasibaigusi lytiniu nusikaltimu. 

— Mikui nereikėjo Džulianos Vendeil, - tarė Kambris. — 
Jam nebuvo reikalo eiti maldauti to, kas jam ir taip būdavo 
siūloma - karšta, šlapia ir labai noriai, — kur tik pasisukdavo. 


-— 


Vėl atsidūrę gatvėje, jie pasuko į uosto automobilių aikš- 
tele, kur ledi Helena buvo palikusi savo „Rover“. Sent 
Džeimsas dirstelėjo į ją. Paskutinę valandėlę redakcijoje ji 
tylėjo, nors įsitempęs kūnas ir sustingusi išraiška aiškiau 
už žodžius parodė jos požiūrį į Miko Kambrio gyvenimą ir 
mirtį —- jau nekalbant apie jo tėvą. Tačiau vos jie išėjo iš pa- 
stato, ji davė pykčiui valią. Greit nudrožė į aikštelę. Sent 
Džeimsas vos spėjo iš paskos. Nugirdo tik jos tūžmingo mo- 
nologo nuotrupas. 

— Atsirado sekso čempionas... na, ir tėvas, tik pergales 
skaičiuoja... metas uždaryti laikraštį, kai tiek laiko sugaiš- 
tama seksualiniams poreikiams tenkinti?.. visos Kornvalio 
moterys... nė kiek nesistebiu — nė trupučio, —- kad kažkas 
nupjovė... ko gero, ir pati taip padaryčiau... - Prie automo- 
bilio priėjo gaudydama kvapą. Jis irgi. 

Jie atsirėmė į mašiną ir atsuko veidus vėjeliui, aitriai tren- 
kiančiam rudadumbliais ir žuvimi. Uoste tiesiai po jais ap- 
link laivelį, kurio rytinis laimikis it sidabras mirgėjo saulė- 
je, suko ratus šimtai kirų. 

— Ir tu apie mane taip manei? - staiga paklausė ledi He- 
lena. 

Sent Džeimsą toks klausimas tiesiog apstulbino. 

— Dėl Dievo, Helena... 

— Manei? —- spyrė ji. - Pasakyk. Noriu žinoti. Nes jei taip, 
gali į Hovenstovą žygiuot pėsčias. 

— Ką galiu atsakyti? Žinoma, atsakysiu, kad nemaniau. 
Tu pareikši, jog aš taip sakau tik dėl to, kad nereikėtų pės- 


Tobulas kerštas 179 


čiam vilktis į Hovenstovą. Mano padėtis be išeities, Hele- 
na. Galiu nors ir tuoj pat klibinkščiuoti namo. 

— Et, lipk, - atsiduso ji. 

Jis taip 1r padarė, kol ji neapsigalvojo. Ji atsisėdo šalia, 
bet ne iš karto paleido variklį. Žiūrėjo per nešvarų priekinį 
stiklą į tvirtas uosto krantinės sienas. Krantine ėjo šeima, 
motina stūmė išblukusį mėlyną vežimėlį su kūdikiu, tėvas 
vedėsi už rankos ką tik pradėjusį vaikščioti mažylį. Atrodė 
baisiai jauni būti tėvais. 

— Vis kartojau sau, kad reikia atsižvelgti, kas kalba, - pa- 
galiau prabilo ledi Helena. - Vis kartojau, kad jis gedi, nesu- 
vokia, ką sako, negirdi, kaip tai skamba. Bet, ko gero, visiš- 
kai pamečiau galvą, kai jis paklausė mane, ar nebūčiau išskė- 
tusi kojų Mikui. Vis galvodavau, ką reiškia posakis š17di1s verda. 
Dabar žinau. Norėjau šokti ant jo ir nurauti plaukus. 

— Ne kiek jis jų turi. 

Ir įtampa atslūgo. Ledi Helena klusniai nusijuokė ir lei- 
dos: kelionėn. 

— Kokias išvadas padarei iš to raštelio? 

Sent Džeimsas išsitraukė popierėlį iš marškinių kišenės 
17 apsuko, kad matytųsi oficialus antspaudas, įstrižai uždė- 
tas priekyje. 

— „Talismano“ kavinė. Kažin kur ji yra? 

— Netoli nuo „Inkaro ir rožės“. Kiek paėjus Polio alėja. 
Kodėl klausi? 

— Jis negalėjo to užrašyti redakcijoje. Neprotinga naudo- 
tis sviestainio pakuote, kai aplink šitiek popieriaus. Matyt, 
rašė kur nors kitur. Kavinėje ar kokioje kitoje vietoje, kur 
nusinešė sviestainį. Tiesą sakant, vyliausi, kad „Talisma- 
no“ kavinė yra Pedingtone. - Jis papasakojo jai apie Tiną 
Kodžin. 

Ledi Helena kryptelėjo galva į raštelį. 

— Manai, šitas popierėlis su ja susijęs? 

— Ji įsivėlusi į šitą reikalą, jei Debora neklysta ir korido- 
riuje prie savo buto tikrai matė Miką Kambrį. Bet jei „Ta- 
lismano“ kavinė čia, Nenranelyje, Mikas veikiausiai rinko 
medžiagą vietoje. 

— Šaltinis vietinis? Žudikas irgi vietinis? 

— Gal. Bet nebūtinai. Jis nuolat važinėjo į Londoną. Su 
tuo sutinka visi. Nemanau, kad būtų labai sunku iš ten at- 
sekti jį į Kornvalį, ypač jei važinėdavo traukiniu. 

— Jei šaltinis vietinis, jam irgi gali grėsti pavojus. 

— Jei žmogžudystės motyvas - straipsnis. - Sent Džeim- 
sas vėl įsikišo popierių į švarko kišenę. 

— Sakyčiau, antroji versija, atpildas už svetimos žmonos 
suvedžiojimą, arčiau tiesos. - Ledi Helena įsuko į Lamor- 
nos kelią. Jis pamažu kilo šlaitu pro turistų butus ir kote- 
džus, krypdamas į rytus, švytinčios jūros link. - Tinkames- 
nis motyvas, turint omeny tai, ką žinom apie Miką. Juk kaip 
turėtų jaustis vyras, užtikęs nepaneigiamą įkaltį, kad myli- 
ma moteris priklausė kitam? 

Sent Džeimsas nusisuko. Pažvelgė į vandenį. Nenrane- 
lio pusėn pukšėjo žvejų laivelis, ir jis net iš taip toli matė 
pintines su omarais, karančias ant jo šonų. 

— Turbūt norėtų užmušti, - atsakė jis. Pajuto, jog ledi He- 
lena Žiūri į jį, ir suprato, kad jai aišku, kaip jis suvokė jos 
žodžius. Dabar prabils norėdama išsklaidyti įtampą. Jis bu- 
vo linkęs nesigilinti ir tai parodė pasakydamas: 

— Dabar dėl ko kito, Helena. Jei klausei apie mus, apie 
mano jausmus, kai buvom meilužiai... Žinoma, ne. Juk ži- 
nai. Tikiuosi, visada žinojai. 


— Nebuvau čia kelerius metus, — pasakė Linlis Sent 
Džeimsui, kai jie išėjo pro vartus Hovenstovą supančioje 
sienoje ir pasuko į mišką. — Kas žino, kaip dabar atrodo, gal 
visiškai sugriuvo. Žinai, kaip būna. Apleisk kelis sezonus, 

1r stogai įdumba, sijos supūva, grindys suyra. Nustebau 1š- 
girdęs, kad jis dar tebestovi. 

Kalbėjo žinodamas, kad žodžiais viliasi nuslopinti legio- 
nus prisiminimų, kurie laukė išsirikiavę jo sąmonėje it mū- 
šio lauke, pasiruošę pulti; prisiminimai, suaugę su malūnu 
ir ta gyvenimo puse, kurios jis atsižadėjo atkakliai saiksty- 
damasis niekad apie tai nebegalvoti. Net dabar, kai jie pri- 
siartino prie pastato ir pro medžius pamatė išnyrant stogo 
čerpes, pajuto pirmą bandomąjį prisiminimų antpuolį: moti- 
nos, Žengiančios mišku, vaizdą. Bet jis žinojo, kad tai tik 
iuzija bando laimę, - gal jo šarvai neatlaikys. Įveikė ją stab- 
telėdamas ant tako ir ilgai degdamasis cigaretę. 

— Mes vakar ėjom šituo keliu, - tarė Sent Džeimsas. Jis 
šlubavo priekyje ir sustojo, kai atsisukęs pamatė, kad Lin- 
lis atsiliko. - Ratas užžėlęs. Žinojai? 

— Nesistebiu. Kiek prisimenu, dėl to visada būdavo var- 
go. - Linlis rūkė liūdnai susimąstęs, jam patiko apčiuopti 
cigaretę. Gardžiavosi tabako skoniu ir kad laikydamas ciga- 
retę gali kažkam skirti daugiau dėmesio, negu reikia. 

— Ir Džasperas mano, kad kažkas būna malūne? Ko? Gal 
nakvoja? 

— Jis nepasakė. 

Sent Džeimsas susimąstęs linktelėjo ir ėjo toliau. Linlis, 
nebegalėdamas nei tuščiomis šnekomis, nei rūkydamas ci- 
garetę, nei kitaip gaišdamas toliau vengti to, kas neišven- 
giama, nuėjo iš paskos. 

Keista, bet jam pasirodė, kad malūnas nelaba' pasikeitęs 
nuo tos dienos, kai paskutinį kartą čia buvo, lyg kas juo bū 
tų rūpinęsis. Išorę reikėjo nubaltinti: vietomis kalkės visiš- 
kai nubyrėjo atidengdamos akmenį, o mediena daug kur bu- 
vo suskeldėjusi, bet stogas laikėsi tvirtai, ir jei ne vieninte- 
lis langas be stiklo viršutiniame aukšte, atrodytų, kad 
pastatas dar gali stovėti šimtą metų. 

Abu vyrai lipo senais akmeniniais laiptais, kojos slidinė- 
jo negiliais grioveliais, tūkstančių atėjimų ir išėjimų, kai ma- 
lūnas veikė, liudytojais. Dažai seniai išbluko, juos galutinai 
nudrengė audros, durys buvo praviros. Medis išbrinko nuo 
šitiek lietų, todėl durys sandariai nebeužsidarė. Linliui pa- 
stūmus, jos girgžtelėdamos pasidavė. 

Jie įėjo vidun ir sustoję ėmė žvalgytis. Apatinis aukštas 
buvo beveik tuščias, apšviestas saulės šviesos pluoštelių, 
prasiskverbusių pro uždarytų langinių plyšius. Prie galinės 
sienos greta medinių dėžių krūvos puvo kažkokie maišai. 
Po vienu langu voliojosi akmeninė piesta ir grūstuvas, ap- 
traukti voratinklių, o netoliese nuo kablio karojo virvės r1- 
tinys, rodos, neliestas bent pusę amžiaus. Viename kampe 
buvo suversta šūsnis senų laikraščių, ir Linlis žiūrėjo, kaip 
Sent Džeimsas eina jų patyrinėti. 

— Šauklys, - tarė jis, vieną paimdamas. - Su pastabomis 
tekste. Pataisymais. Išbraukymais. Naujas laikraščio pava- 
dinimo projektas. - Jis numetė laikraštį. - Ar Mikas Kamb- 
ris žinojo šią vietą, Tomi? 

— Ateidavom, kai buvom paaugliai. Manau, neužmiršo. 
Bet laikraščiai, atrodo, seni. Matyt, pastaruoju metu jo čia 
nebūta. 

— Hm. Taip. Pernai metų balandžio. Bet kažkas čia buvo 
daug vėliau. - Sent Džeimsas parodė į kelias poras pėdsakų 
ant dulkėtų grindų. Jie vedė prie kopėčių, atremtų į sieną, 
kuriomis užlipdavai į viršutinį malūno aukštą, pas krum- 
pliaračius ir velenus, sukančius didžiąsias girnas. Sent 
Džeimsas apžiūrėjo kopėčių skersinius, trejetą trūktelėjo 
tikrindamas, ar tvirti, ir pradėjo nerangiai lipti. 

Linlis žiūrėjo, kaip jis lėtai kopia į viršų, puikiai žinoda- 
mas, kad Sent Džeimsas tikisi, jog ir jis darys tą patį. Nega- 
lėjo išsisukti. Negalėjo pabėgti nuo tų ryškių prisiminimų, 
kuriuos pažadino malūnas —- ypač viršutinis aukštas. Mat va- 

landų valandas ieškojusi, jinai rado jį tenai, pasislėpusį nuo 
jos ir nuo netikėtai patirto dalyko. 

Lėkdamas nuo jūros sodu, jis prabėgom išvydo vyriškį, 
praėjusį pro antrojo aukšto langą, išvydo aukštą augalotą 
pavidalą, išvydo raštuotą tėvo chalatą, išvydo negalvodamas, 
kad tai neįmanoma, kad tėvas — toks ligotas - negalėtų nė 
iš lovos išlipti, tuo labiau vaikštinėti po motinos miegamąjį. 
Negalvojo apie tai, pajuto tik begalinį staigaus džiaugsmo 
antplūdį, mintyse suskambo žodžiai :šgij0 išgijo 1išgij0, ir jis 
nukūrė laiptais — nudundėjo laiptais šaukdamas juos abu - 
1r įsiveržė į motinos kambarį. Ar bandė įsiveržti. Bet durys 
buvo užrakintos. O kai jis pašaukė, laiptais atskubėjo tėvo 
slaugė, nešina padėklu, ir sudraudė jį, liepė nepažadinti li- 
gonio. Jis spėjo ištarti: „Bet tėvas...“ — ir suprato. 

Tada pašaukė ją su tokiu laukiniu įniršiu, kad ji atidarė 
duris, ir jis viską pamatė: Trenarou, apsivilkusį tėvo chala- 
tu, jos sujauktą patalą, paskubom sumestus ant grindų dra- 
bužius. Ore tvyrojo sunkus ir aitrus lytinio akto tvaikas. O 
nuo kambario, kuriame merdėjo tėvas, juos skyrė tik persi- 
rengimo kambarys ir vonia. 

Jis negalvodamas puolė Trenarou. Tačiau buvo tik liau- 
nas septyniolikametis vaikėzas, neprilygstantis trisdešimt 
vienerių metų vyrui. Trenarou sušėrė jam tik kartą, pliaukš- 
telėjo per veidą delnu it isteriškai moteriai. „Rodi, ne!“ — 
sušuko motina, ir viskas baigėsi. 

Ji rado jį malūne. Pro vienintelį viršutinio aukšto langiu- 
ką jis žiūrėjo, kaip ji ateina per mišką, aukšta ir zrakšti, vos 
keturiasdešimt vienerių. Ir be galo graži. 

Jam reikėjo apsimesti. Juk buvo vyriausias grafo sūnus 
ir turėjo, sukaupęs valią ir orumą, pasakyti jai, kad privalo 
grįžti į mokyklą ir ruoštis egzaminams. Ar ji būtų patikėju- 
si juo, nesvarbu. Troško tik tuoj pat dingti iš čia. 

Bet jis žiūrėjo, kaip ji artinasi, ir galvojo, kaip ją mylėjo 

tėvas, kaip šaukdavo ją: „Deizi! Brangioji Deizi!“, kai tik 
įeidavo į vidų. Jo gyvenimo tikslas buvo padaryti ją laimin- 
gą, o dabar jis guli miegamajame ir laukia, kol vėžys baigs 
ėsti kūną, tuo tarpu ji su Trenarou bučiuojasi, glamonėjasi, 
glostinėjasi ir... 

Jis palūžo. Ji lipo kopėčiomis šaukdama jį vardu. Jis buvo 
pasiruošęs ją sutikti. 

Kekše! - suspiegė jis. Gal išprotėjai? O gal taip užnižo, 
kad tinka bet kas? Net tipas, kuriam tik rūpi pasidulkinti ir 
paskui, užbaigus reikalą, juoktis iš tavęs smuklėj su drau- 
geliais. Gal tu tuo didžiuojies, šliundra? Gal, po velnių, di- 
džiuojies? 

Kai smogė jam, smūgis buvo visiškai netikėtas, nes iki 
tol stovėjo nejudėdama ir klausėsi jo blevyzgų. Tačiau sulig 
tuo klausimu taip tvojo jam atgalia ranka, kad jis svyruoda- 
mas atsitrenkė į sieną, ojos žiedas su briliantu prakirto jam 
lūpą. Jos veido išraiška nepasikeitė. Tebebuvo neįžvelgia- 
ma, iškalta iš akmens. 

Tu pasigailėsi! - suklykė jis, jai lipant žemyn kopėčiom. 
Aš tave priversiu pasigailėti! Aš jus abu priversiu pasigai- 
lėti. Priversiu! 

Jis taip ir darė, ir ne kartą. O, kaip jis stengėsi. 

— Tomi? 

Linlis pakėlė galvą ir pamatė, kad Sent Džeimsas stebi jį 
per viršutinio aukšto kraštą. 

— Gal norėtum pasižiūrėti, kas čia. 

— Taip. Žinoma. 

Jis užlipo kopėčiom. 


Sent Džeimsas akimirksniu suvokė, ką rado ant aukšto. 
Didžiąją patalpos dalį užėmė velenas, milžiniški krumplia- 
račiai ir girnos, užtat visa kita nebyliai liudijo, kam pasta- 
ruoju metu naudotas malūnas. 

Kambario vidury stovėjo išklibęs kortų stalelis ir su- 
lankstoma kėdė. Ant jos mėtėsi seni sportiniai marškinė- 
liai, kurių balta spalva kaži kadai buvo virtusi pilka, o ant 
staliuko senovinių pašto svarstyklių lėkštėse gulėjo pajuo- 
davęs šaukštas ir du nešvarūs skutimosi peiliukai. Greta 
svarstyklių stovėjo atidaryta dėžė, pilna mažų plastikinių 
maišelių. 

Sent Džeimsas stebėjo Linlį, o šis, užlipęs pas jį, įdėmiai 
apžiūrinėjo tuos daiktus; padarius neišvengiamą išvadą, jo 
veido bruožai paaštrėjo. 

— Mikas čia buvo ir po pernai metų balandžio, Tomi, - 
tarė Sent Džeimsas. - Ir drįstu pareikšti, jo apsilankymai 
neturėjo nieko bendro su Šaukliu. - Jis lengvai palietė svars- 
tykles, stebėjo, kaip krusteli strėlikė, rodanti svorį. - Gal- 
būt mums dabar aiškiau, kodėl jis mirė. 

Linlis papurtė galvą. Jo balsas buvo niūrus. 

— Čia buvo ne Mikas, - tarė jis. 


186 E George 


13 skyrius 


o pusę aštuonių Sent 
Džeimsas pasibeldė į Deboros miegamojo duris ir įžengęs 
išvydo ją staipantis prieš tualetinį staliuką; suraukusi kak- 
tą, ji tyrinėjo savo išvaizdą. 

— Ką gi, - abejodama tarė, - nežinau. - Ji palietė vėrinį 
ant kaklo - dvi eiles perlų — ir abejodama pačiupinėjo suk- 
nelės medžiagą ties iškirpte. Rodos, tai buvo keisto spalvų 
derinio šilkas — pilkai žalsvas kaip vandenynas apniukusią 
dieną. Jis pabrėžė jos plaukų ir odos spalvą, ir Debora atro- 
dė nuostabiai, tik pati to, regis, nesuprato. 

— Žavinga, — tarė Sent Džeimsas. 

Ji nusišypsojo jam veidrodyje. 

— Viešpatie, kaip aš jaudinuosi. Vis kartoju sau, kad čia 
tik kukli vakarienė su Tomio šeima ir keletu draugų. Vis 
kartoju sau, kad tai visiškai nesvarbus įvykis. O paskui man 
1ma vaidentis, jog nemoku naudotis sidabriniais stalo įran- 
kiais. Saimonai, kurių galų visos bėdos amžinai susijusios 
su stalo įrankiais? 

— Didžiausias aukštuomenės košmaras: kuria šakute val- 
gyti krevetę? Kiti gyvenimo rūpesčiai atrodo menki. 

— Ką aš sakysiu tiems žmonėms? Tomis man pranešė, 
kad šįvakar bus iškilminga vakarienė, bet tuomet aš nela- 
bai dėl to sukau galvą. Jei būčiau tokia kaip Helena, galė- 

čiau įdomiai pašnekėti tūkstančiu ir viena įvairiausia tema. 
Galėčiau kalbėtis su bet kuo. Netgi nesvarbu, su kuo. Bet 
aš ne tokia kaip Helena. O, norėčiau būti kaip ji. Nors šįva- 
kar. Galbūt ji galėtų apsimesti manimi, o aš išnykčiau. 

— Kažin ar Tomiui patiktų toks sumanymas. 

— Man pavyko įsikalbėti, kad suklupsiu ant laiptų, išpil- 
siu vyną ant suknelės arba stodamasi patrauksiu staltiesę 
ir nušluosiu ant grindų pusę patiekalų. Šiąnakt sapnavau bai- 
sų sapną — kad veidą išbėrė ir išvertė pūslės, o žmonės ap- 
link mane gedulingais balsais klausinėja: „Tai ji ir yra suža- 
dėtinė?“ 

Sent Džeimsas nusijuokė ir, priėjęs prie tualetinio sta- 
liuko, įdėmiai įsižiūrėjo į jos veidą veidrodyje. 

— Nė vienos pūslės. Išbėrimų irgi nematyti. Užtat nema- 
žai strazdanų... 

Ji irgi nusijuokė - koks švarus, koks malonus juokas! 
Jis perskrodė laiką ir pažadino atmintį. Sent Džeimsas at- 
sitraukė. 

— Man pavyko... - Jis išėmė 1š švarko kišenės Miko Kamb- 
rio nuotrauką ir padavė jai. —- Gal gali pažiūrėti. 

Ji taip 1r padarė nusinešusi nuotrauką, kur šviesiau. Kiek 
padelsusi atsakė: 

— Tas pats vyras. 

— Tu įsitikinusi? 

— Daugmaž. Galiu pasiimti 1r parodyti Tinai? 

Jis susimąstė. Vakar vakare atrodė, kad nieko baisaus pa- 
siųsti Deborą su labai paprasta užduotimi: parodyti Tinai 
Kodžin Miko Kambrio nuotrauką - patikrinti, ar jis būdavo 
Londone. Bet šiandien, pasikalbėjęs su Hariu Kambriu, pa- 
matęs paslaptingą raštelį iš „Talismano“ kavinės ir apsvars- 
tęs įmanomus nusikaltimo motyvus bei Tinos vaidmenį, su- 
abejojo, ar galima leisti Deborai tirti šį - ar bet kurį kitą — 
nusikaltimą ir susitikinėti su asmenimis, kurie glaudžiau- 

siai su tuo susiję. Debora, rodos, pajuto, kad jis svyruoja, ir 
išklojo, jog dėl visko jau susitarta. 

— Aš kalbėjau su Tomiu, - tarė ji. - Ir su Helena. Nu- 
sprendėm rytą važiuoti traukiniu - aš ir Helena - ir eiti tie- 
siai į jos butą. Taigi popiet apie Miką Kambrį žinotume šiek 
tiek daugiau. Tai, be abejo, praverstų. 

Jis negalėjo to paneigti, 1r ji įžvelgė jo veide sutikimą. 

— Taip. Gerai, - tarė ji ir ryžtingai įdėjo nuotrauką į nak- 
tinio staliuko stalčių. Kaip tik tada atsidarė miegamojo du- 
rys 1r įslinko Sidni, viena ranka per petį segdamasi sukne- 
lės užtrauktuką, o kita bergždžiai bandydama sutvarkyti pa- 
sišiaušusius plaukus. 

— Velniai griebtų tas Hovenstovo kambarines, - niurzgė 
ji. - Jos apsisuka mano miegamajame - Dievas mato, jų no- 
rai geri, —- ir aš nieko nebegaliu rasti. Saimonai, gal galė- 
tum... Viešpatie, tu nuostabiai atrodai su šiuo kostiumu. Jis 
naujas? Štai. Pati negaliu įveikti šito velnio daikto. - Ji atki- 
šo broliui nugarą, o kai jis užsegė užtrauktuką, pažvelgė į 
Deborą. - O tu atrodai nuostabiai, Debe. Saimonai, argi ji 
ne puiki? Et, nesvarbu. Kurių velnių tave klausti, juk jau 
daugelį metų tau nuostabi tik kraujo dėmė pro mikroskopą. 
Arba odos skiautelė iš po lavono nago. - Ji nusijuokė, apsi- 
suko ir patapšnojo broliui skruostą, paskui nuėjo prie tuale- 
tinio staliuko, nužvelgė save veidrodyje ir čiupo Deboros 
kvepalų buteliuką. 

— Taigi kambarinės viską sutvarkė, - toliau kalbėjo ji 
ankstesne tema, - ir aš, aišku, nieko nebegaliu rasti. Mano 
kvepalai dingo — ar galiu pasikvėpinti tavaisiais, Debe? O 
pamėginkite rasti batelius! Jau norėjau skolintis iš Hele- 
nos, kai radau juos nukištus į pačią spintos apačią, lyg kaip 
gyva nebeketinčiau jais avėti. 

— Keista vieta bateliams, - kandžiai tarė Sent Džeimsas. — 
Spintoje. 

— Jis iš manęs juokiasi, Debora, - pasakė Sidni. - Bet jei 
nebūtų tavo tėvo, kuris neleidžia jam išgverti, dėl pasek- 
mių neabejočiau. Chaosas. Visiškas. Absoliutus. Beribis. — 
Ji pasilenkė ir prikišo veidą prie veidrodžio. - Dėkui Die- 
vui, tynis atslūgo, nors įdrėskimai tiesiog fantastiški. Jau 
nekalbu apie mėlynę po akim. Atrodau kaip gatvės mušei- 
ka. Kaip manai, ar niekas apie tai neužsimins? O gal tiesiog 
nekreipti į nieką dėmesio, nenuleisti nosies 1r laikytis ne- 
priekaištingai? Žinai, kaip: įbesti akis į tolį ir negrabalioti 
niekieno šlaunų po staltiese. 

— Negrabalioti šlaunų? - perklausė Debora. - Saimonai, 
tu man nieko apie tai nesakei. O aš jaudinausi dėl stalo si- 
dabro! 

— Sidabro? — Sidni atsisuko nuo veidrodžio. — A, kalbi apie 
šakutes ir peilius? Fu. Nesuk dėl jų galvos, jei niekas ne- 
pradės jais mėtytis. - Ji neprašyta pašiaušė Deborai plau- 
kus, žengė žingsnį atgal, susiraukė, vėl juos sutaršė. - Ar 
nežinot, kur Džastinas? Šiandien jo jau šimtą metų nema- 
čiau. Gal bijo, kad vėl jam neįkąsčiau. Neįsivaizduoju, kodėl 
jis vakar taip elgėsi. Tiesa, esu jį apkandžiojusi ir anksčiau, 
bet aplinkybės, kiek prisimenu, buvo kiek kitokios. - Ji ne- 
rūpestingai nusijuokė. —- Na, jei šįvakar mudu vėl susirie- 
sim, tikėkimės, kad tai atsitiks prie stalo. Kai šitiek peilių 
1r šakučių, ginklų nepritrūks. 


Linlis rado Piterį pirmojo aukšto rūkomajame. Su ciga- 
rete rankoje jis stovėjo prie židinio įdėmiai žiūrėdamas į 
rudą lapę po stikliniu gaubtu. Gailestingas iškamšų meist- 
ras pasirūpino pavaizduoti lapę bėgančią, vos už kelių colių 
nuo olos, kuri būtų ją išgelbėjusi. Tačiau kitiems lapiškiems 
trofėjams teko apsieiti be gaubtų. Jų galvos buvo sukabinė- 
tos tarp nuotraukų ant apmuštų lentomis kambario sienų. 
Kadangi švietė tik įmantrus žalvarinis sietynas, šitos lapės 

metė ilgus šešėlius, kaltinančius tamsos pleištus, panašius 
į apverstą prožektoriaus šviesos pluoštą; jie pabrėžė kruvi- 
nųjų sporto šakų pomėgį, tiesą sakant, nebūdingą nė vie- 
nam šeimos nariui nuo Pirmojo pasaulinio karo. 

Pamatęs brolio atspindį stikliniame gaubte, Piteris neat- 
sisukdamas prabilo: 

— Kaip manai, kodėl niekam neatėjo į galvą nuimti nuo 
židinio šios baisybės? 

— Man rodos, tai buvo pirma sėkminga senelio medžioklė. 

— Kuriam galui pratinti žmogų prie kraujo, kai gali dova- 
noti vargšo žvėrelio iškamšą? 

— Kažkas panašaus. 

Linlis pastebėjo, kad brolis išsisegęs iš ausies svastiką 
1r pakeitęs ją auksiniu burbuliuku. Mūvėjo pilkas kelnes, 
vilkėjo baltus marškinius, buvo pasirišęs kaklaraištį nesu- 
veržtu mazgu — ir nors drabužiai buvo per dideli, tačiau bent 
jau švarūs. Ir batus apsiavė, kad ir be kojinių. Yra dėl ko 
trumpam pajusti pasitenkinimą, ir Linlis valandėlę svarstė, 
ar verta, ar išmintinga užsipulti brolį - žinojo, kad galų gale 
teks priremti jį prie sienos, - kaip tik tada, kai Piterio iš- 
vaizda rodo, jog jis linkęs į nuolaidas, kompromisus ir per- 
mainas. 

Piteris įmetė cigaretę į ugniakurą ir atidarė gėrimų spin- 
telę, paslėptą atbrailoje po lape. 

— Čia viena iš mano paauglystės paslapčių, —- nusijuokė 
jis, pildamasis viskio. - Džasperas man ją parodė, kai buvau 
septyniolikos. 

— Man jis irgi parodė. Manau, kad tai iš kartos į kartą 
perduodamas ritualas. 

— Kaip manai, motina žinojo? 

— Greičiausiai. 

— Koks nusivylimas. Manai, kad esi protingas, o paaiškė- 
ja - kaip tik priešingai. - Jis pirmą kartą atsisuko nuo židi- 

nio ir šelmiškai kilstelėjo taurę. - Linkiu didžiausios lai- 
mės, Tomi. Tau pasisekė, kad ją radai. 

Ir Linlis pastebėjo, kokios brolio akys. Nenatūraliai spin- 
dinčios. Pajuto baimę. Užgniaužęs ją, padėkojo ir žiūrėjo, 
kaip Piteris slenka prie stalo, besiremiančio į platų erkerį. 
Ten jis ėmė žaisti daiktais, išdėliotais ant biuvaro odiniais 
pakraščiais: apsuko peilį vokams atidarinėti, paėmęs už 
dramblio kaulo rankenėlės, nukėlė tuščios sidabro rašali- 
nės dangtelį, pakratė stovą su vyšnios medžio pypkėmis. 
Tebegurkšnodamas viskį, paėmė senelių nuotrauką ir nusi- 
žiovavo tingiai žiūrinėdamas jų veidus. 

Suvokęs, kad taip bandoma atsitverti atsainumo užtva- 
ra, Linlis suprato, jog atidėlioti neverta. 

— Norėčiau tavęs paklausti apie malūną. 

Piteris padėjo nuotrauką ir ėmė čiupinėti nusitrynusią 
krėslo, stovinčio priešais stalą, atlošo vietą. 

— Ko? 

— Tu ten lankaisi, tiesa? 

— Šimtą metų nebuvau. Žinoma, ėjau pro šalį, kai lipom į 
įlanką. Bet viduje nebuvau. Kam klausi? 

— Pats Žinai. 

Linliui kalbant, Piterio veidas tebebuvo abejingas, bet 
burnos kamputyje mėšlungiškai sutrūkčiojo raumuo. Jis pa- 
suko prie universitetinių nuotraukų, eilėmis sukabintų ant 
sienos. Slinko nuo vienos prie kitos, lyg matytų jas pirmą 
kartą. 

— Visi Linliai jau šimtą metų papildo Oksfordo absolven- 
tų gretas, - tarė. - Tik aš nei velnias, nei gegutė. - Jis pri- 
ėjo prie tuščios vietos ant sienos ir delnu palietė apmuša- 
14. — Net tėvui ėjosi kaip iš pypkės, tiesa, Tomi? Bet jo nuo- 
trauka čia, žinoma, kabėti negali. Būtų negerai, jei tėvas 
nuo sienos matytų, kaip mes einam šunims šėko pjauti. 

Linlis nesileido išmušamas 1š vėžių. 

— Norėčiau pasikalbėti apie malūną. 

Piteris vienu mauku išgėrė likusį viskį, padėjo taurę ant 
tualetinio staliuko ir žiūrinėjo toliau. Sustojo prieš naujau- 
sią fotografiją ir sprigtelėjo į brolį. Jo nagas barkštelėjo stik- 
lan lyg miniatiūrinis antausis. 

— Netgi tu, Tomi. Tu irgi iš to paties molio. Linlis, kuriuo 
galima didžiuotis. Tikra pažiba. 

Linlis pajuto, kaip jam suspaudė širdį. 

— Aš negaliu tvarkyti tavo gyvenimo Londone, - tarė jis, 
vildamasis, kad balsas skamba santūriai, ir suprasdamas, kad 
taip toli gražu nėra. - Metei Oksfordą? Puiku. Turi savo bu- 
tą? Puiku. Susidėjai su šita... su Saša? Puiku. Bet ne čia, 
Piteri. Hovenstove šito aš nepakęsiu. Aišku? 

Piteris atsisuko nuo sienos šiek tiek pakreipęs galvą. 

— Nepakęsi? Kartą ar du per metus apsireiški mūsų gy- 
venime paskelbti, ką tu pakęsi ir ko ne? Ir štai kaip tik vie- 
na iš tų svarbių progų. 

— Dažnai aš čia būnu ar ne, nesvarbu. Atsakau už Ho- 
venstovą, už kiekvieną žmogų dvare. Ir neketinu taikstytis 
su šituo purvu... 

— Ą, suprantu. Malūne vietiniai kažką išdarinėja su nar- 
kotikais, ir tu pagal geriausias policijos tradicijas nuspren- 
dei, kad vadovauju aš. Šaunu. Gerai padirbėta. Jau paėmei 
pirštų atspaudus? Gal radai mano garbaną? Ar nepalikau ten 
skreplio analizei? — Piteris, iškalbingai bjaurėdamasis, pa- 
purtė galvą. — Tu kvailys. Jei norėčiau pašniaukšti, tikrai ne- 
sivilkčiau tokio kelio į malūną. Aš neturiu ko slėpti. Nei 
nuo tavęs, nei nuo ko kito. 

— Ten vyksta daugiau negu uostymas, ir tu žinai. Esi 
įklimpęs iki ausų. 

— Ką tai turėtų reikšti? 

Suktas klausimas suerzino Linlį. 

— Tu juos gabeni į dvarą. Štai ką reiškia. Tu juos fasuoji 

malūne. Štai ką reiškia. Paskui juos vežiesi į Londoną. Var- 
toti. Parduoti. Pakankamai aiškiai pavaizdavau? Dieve ma- 
no, Piteri, motina neištvertų, jei sužinotų. 

— O tau argi nebūtų patogu? Daugiau nereikėtų nerimau- 
ti, ar ji neketina užtraukti tau gėdos pabėgdama su Roderi- 
ku. Daugiau nereikėtų svarstyti, kiek laiko jis praleidžia jos 
lovoje. Jeigu jai užtektų padorumo dėl manęs ištiesti kojas, 
galėtum tai net atšvęsti vėl pakabindamas tėvo nuotraukas. 
Bet būtų sunkoka, a, Tomi? Mat turėtum liautis vaidinęs 
šikantį katiną, o tau niekaip nepavyktų. 

— Nemėgink išsisukinėti tuščiai pliurpdamas. 

— Oi ne! Išsisukinėjimas. Koks baisus nusikaltimas! Dar 
viena nuodėmė, kurią padariau. Dar viena juoda dėmė mano 
sieloje. - Piteris nukabino universitetinę nuotrauką nuo sie- 
nos ir sviedė į brolį. Ji barkštelėjo prie krėslo kojų. - Tu 
tyras kaip angelas, tiesa, Tomi? Kodėl aš negaliu sekti tavo 
nepriekaištingu pavyzdžiu? 

— Nenoriu su tavim ginčytis, Piteri. 

— Tiesiog nuostabu. Narkotikai, svetimavimas ir paleis- 
tuvystė. Viskas vienoje šeimoje. Kas žino, su kuo dar tektų 
turėti reikalų, jei čia būtų ir Džudi. Bet ji irgi užsiima sveti- 
mavimu, ar ne, Tomi? Kokia motina, tokia ir duktė. Aš taip 
sakau. O kaip tu? Per daug kilnus išdulkinti kokio žmogelio 
žmoną, jei ji tave sužavėjo? Per daug padorus? Per daug etiš- 
kas? Negaliu tuo patikėti. 

— Šitaip nieko neišsiaiškinsim. 

— Mes tau tikriausiai kaip krislas akyje. Gyvename pui- 
kiai sutardami su septyniomis didžiosiomis nuodėmėmis ir 
džiaugiamės jomis visomis. Kam darome didesnę žalą? Ta- 
vo prakeiktam titului ar tavo brangiajai karjerai? 

— Tu pasakytum bet ką, jei žinotum, kad gali mane už- 
gauti? 

— Užgauti tave? Tu iš tiesų taip manai? Negaliu patikėti. 

Kiek žinau, žemė vis dar sukasi aplink saulę, ne apie tave. 
O gal tu nepastebėjai? Y72 žmonių, kurie gyvena nesukda- 
mi galvos, kaip jų elgesys veikia aštuntąjį Ašertono grafą, 
1r aš vienas iš jų, Tomi. Aš nešoku pagal tavo dūdelę. Nešo- 
kau. Nešoksiu. - Jo veidą iškreipė piktas kartėlis. - Malo- 
niausią įspūdį iš šito sumauto pokalbio man paliko tavo užuo- 
mina, kad rūpiniesi visais, tik ne savimi. Hovenstovu. Mo- 
tina. Manimi. Negi tau būtų svarbu, jei šis rūmas supleškėtų 
iki pamatų? Negi tau būtų svarbu, jei aš 1r motina žūtume 
liepsnose? Tada atsikratytum mūsų. Nebereikėtų vargti vai- 
dinant. Paklusnų sūnų. Mylintį brolį. Man nuo tavęs vemt 
verčia. —- Piteris pagraibė kišenėje ir išsitraukė cigarečių pa- 
kelį. Bet jo rankos taip drebėjo, kad pakelį išmetė, ir cigare- 
tės pabiro ant kilimo. 

— Piteri, - tarė Linlis. - Piteri, leisk tau padėti. Tu nega- 
li toliau šitaip gyventi. Juk žinai. Tu privalai. 

— O jei aš mirsiu, tai kas? Tada tau teks kovoti tik su 
motina ir Roderiku. Žinai, ji šįvakar jį pakvietė. Koks įžei- 
dimas grafui! Manau, ji iš tiesų nusprendė pasiskelbti ne- 
priklausoma. 

— Jie nesvarbu. Juk žinai. Leisk tau padėti, Piteri. 

— Padėsi? Tu? - Piteris pasilenkė ir susirinko cigaretes. 
Prisidegė tik iš ketvirto karto. — Tepsi savo puikią reputa- 
ciją gelbėdamas manąją? Tik juokas ima! Negi tau svarbu, 
kas man atsitiks, jei tavo vardas išliks nesuterštas? 

— Tu mano brolis. 

Piteris smarkiai užsitraukė cigaretę ir sumaigė ją pele- 
ninėje. 

— Velniop tokį brolį. - Jis pasuko prie durų. 

Linlis griebė jam už rankos, kai jis ėjo pro šalį. 

— Tau lengva, a? Pasiųsti brolį po velnių. Pasiųsti viską 
po velnių. Mat įsipareigojimai žmonėms atitraukia tave nuo 
narkotikų. O tai tau nepakeliama. 

— Tu man kalbi apie įsipareigojimus? Šlykštus veidmai- 
ni. Kada tu kam nors įsipareigojai, išskyrus save? 

Linlis nepasidavė. 

— Malūnas šiandien buvo tikras apreiškimas. Turėtum di- 
džiuotis savo pasiekimais. 

— Kontrabandininkas! Prekiautojas narkotikais! Narko- 
manas! Kokia puiki išnaša šeimos istorijoje. Koks niekšas! 
Koks išgama! — Piterio balsas darėsi vis garsesnis. Jis iš- 
sprūdo iš brolio gniaužtų. - Tai įsakyk mane suimti. Arba 
dar geriau, suimk pats. Nutempk Londonan į policiją. Įda- 
vęs brolį, turėtum padaryti karjerą. Štai. - Jis atkišo rankas 
suglaudęs riešus. - Uždėk antrankius. Šįvakar mane išvežk, 
1r rytoj būsi paaukštintas. 

Linlis stebėjo jausmų audrą brolio veide. Stengėsi save 
įtikinti, kad šio kivirčo šaknys — Piterio narkomanija. Bet 
puikiai suprato, jog ankstesnis jo paties elgesys, jo atkakli 
puikybė ir noras bausti neišvengiamai turėjo baigtis šiuo 
bjauriu pykčio protrūkiu. Vis dėlto jam magėjo kirsti atgal. 

— Įsiklausyk, ką kalbi. Pasižiūrėk, ką tau daro narkotikai. 
Pasižiūrėk, kuo tapai. 

— Niekuo netapau! Niekas buvau iš pat pradžių. Niekas. 
Visada buvau niekas. 

— Gal savo paties akyse. Bet ne kieno nors kito. 

— Visų akyse. Aš visą gyvenimą stengiausi pateisinti kitų 
lūkesčius ir pagaliau nustojau stengtis. Girdi? Nustojau ir 
velniškai tuo džiaugiuosi. Taigi atstok nuo manęs, a? Grįžk 
į savo dailų namuką mieste ir gyvenk savo dailų gyvenimė- 
lį. Iškelk šaunias vestuves, parvesk šaunią žmonelę. Susi- 
lauk šaunių kūdikėlių, kurie tęs tavo giminę, 1r atstok nuo 
manęs! - Jo veidas išraudo, kūnas drebėjo. 

— Taip. Matau, kad taip geriausia. - Linlis žengė paskui 
brolį ir pamatė, kad tarpduryje stovi išblyškusi motina. Kiek 
laiko ji ten stovėjo, nebūtų galėjęs pasakyti. 

— Mieloji, ak, mieloji! Buvo tiesiog nepaprasta. —- Pasto- 
rienė Svini pastarąjį žodį ištarė kaip du, po pirmojo skie- 
mens padarydama dramatišką pauzę, lyg tikėdamasi, kad 
klausytojai ims būgštauti dėl sakinio pabaigos — pritarimo 
ar kritikos. Iš balso atrodė, kad po „ne“ gali sekti ne tik 
„paprasta“, bet ir „pakenčiama“. 

Jos vieta buvo tiesiai priešais Sent Džeimsą, ties viduriu 
linine staltiese užtiesto stalo, prie kurio sėdėjo aštuonioli- 
ka žmonių. Tai buvo įdomiai parinkta Linlio giminaičių, 
Kornvalio žymenybių ir bendruomenės narių, pažįstančių 
šeimą daugelį metų, kompanija. Pastorius Svinis su žmona 
priklausė pastarajai grupei. 

Ponia Svini palinko į priekį. Žvakių šviesa sumirgėjo di- 
džiulėje iškirptėje ant stulbinamai dosniai atidengtos krūti- 
nės. Sent Džeimsas tingiai spėliojo, kokia dingstimi ponia 
Svini šį vakarą apsivilko šią suknelę. Tokio fasono iš dvasi- 
ninko Žmonos paprastai nesitikima, o Beatričės ji dabar ne- 
vaidino. Paskui jis pastebėjo, kokiais liūdnais, ilgesingais ir 
karštais Žvilgsniais pačią varsto ponas Svinis, sėdintis už 
trijų Žmonių ir bandantis mandagiai šnekučiuotis su Plimu- 
to parlamentaro žmona. Klausimas atpuolė. 

Ponia Svini, iškėlusi šakutę, kurios dantys buvo šiek tiek 
aplipę lašišos tešlos trupiniais, kalbėjo toliau: 

— Mieloji, visa /rube tiesi0g sujaudinta jūsų nuotraukų. 
Ar galime tiketis, kad tai taps kasmetiniu įvykiu? - Ji kalbė- 
jo su Debora, kuri sėdėjo galustalėje Linliui iš dešinės. — 
Tik pagalvokit! Kasmetinė nuotraukų serija su mūsų lordu 
Ašertonu. Kaskart vis kitos epochos kostiumais. - Ji skam- 
biai kiktelėjo. - Turiu omeny aktorius. Žinoma. Ne lordą 
Ašertoną. 

— O kodėl gi Tomio neapvilkus sceniniu kostiumu? - ta- 
re ledi Helena. - Manau, jam seniai metas prisidėti prie 
„Nenranelio artistų“ ir liautis slėpus savo talentą. 

— O, mes nedrįstume tikėtis ar manyti... - Ponas Svinis 
trumpam liovėsi rijęs akimis žmonos nelabai pridengtas krū- 
tis ir nusitveėrė šitos minties. 

— Galiu įsivaizduoti, - nusijuokė Sidni. - Tomis, vaidi- 
nantis Petručijų. 

— Aš ne kartą sakiau, kad jis prašovė Oksforde studijuo- 
damas istoriją, - tarė ledi Helena. - Visada turėjo aktorinių 
gabumų. Ar ne taip, brangusis Tomi? 

— Negi 1š tiesų galėtume... - Ponas Svinis sutrikęs užsi- 
kirto: nebesusigaudė, ar Linlio draugai aiškiai šaiposi, ar 
galbūt ledi Helenos žodžiuose yra tiesos ir jo balsu neištar- 
ta viltis išsipildys. — Mes labai dažnai prašome daktarą Tre- 
narou prisidėti prie trupės, —- pridūrė jis, lyg tuo galėtų įti- 
kinti Linlį tapti vienu iš vietinių artistų. 

— Turiu vengti šito malonumo, - tarė Trenarou. 

— O kokių nevengiate? 

Piteris Linlis, davęs šį klausimą, mirktelėjo visam stalui 
taip, lyg tuoj išeitų aikštėn šeimyninės paslaptys ir yla 1š- 
lįstų iš maišo. Jis dar įsipylė į taurę baltojo burgundiško vy- 
no ir įpylė Sašai. Abu išgėrė. Saša šypsojosi nudūrusi akis į 
lėkštę, lyg džiaugdamasi slaptu pokštu. Nei vienas, nei ant- 
ras nė nepalietė lašišos. 

Trumpam stojo tyla. Trenarou ją nutraukė. 

— Deja, didelis kraujospūdis neleidžia man džiaugtis dau- 
geliu malonumų. Tai silpnoji vidutinio amžiaus vieta. 

— Jūs nepanašus į žmogų, turintį silpnų vietų, - tarė Bru- 
kas. Jie su Sidni sėdėjo sunėrę ant stalo rankas. Sent Džeim- 
sas svarstė, kaip jie dar gali valgyti. 

— Visi turime silpnų vietų, - atsakė Trenarou. — Kai ku- 
riems iš mūsų labiau pasiseka, nes mokame jas slėpti ge- 
riau už kitus. Bet turime visi. Toks gyvenimas. 

Daktarui Trenarou kalbant, iš valgių šildymo patalpos, 
padedamas dviejų ateinančių tarnų, įkalbėtų pasilikti vaka- 

rui, išniro Hodžas. Dėmesys nukrypo į antrąjį patiekalą. Gal 
Piteris Linlis ir norėjo visus sugluminti klastingu klausi- 
mu, bet valgis domino kur kas labiau. 

— Jūs nedrįsite užantspauduoti Vil Meno! - suvaitojo le- 
di Augusta, senmergė Linlio teta. Tėvo sesuo visuomet sa- 
vininkiškai domėjosi Hovenstovu ir budriai stebėjo, kas ja- 
me dedasi. Ji su įtūžiu dėbtelėjo į Džoną Peneliną, sėdintį iš 
dešinės, bet šis ir toliau nesikišo į pokalbį. 

Sent Džeimsas nustebo tarp svečių išvydęs Peneliną. 
Be jokios abejonės, mirtis, ištikusi šeimos narį, - pakan- 
kamas pateisinimas atsisakyti iškilmingos vakarienės, ku- 
ri jam, regis, mažai rūpėjo. Kai buvo geriama salėje, dvaro 
valdytojas ištarė ne daugiau dešimties žodžių ir beveik vi- 
są laiką stovėjo prie lango niūriai žiūrėdamas vartinės pu- 
sėn. Tačiau iš to, ką matė ir girdėjo vakar naktį, Sent 
Džeimsas suprato, kad Penelinas žento nemėgo. Galbūt 
abejingumas Mikui Kambriui ir paskatino jį dalyvauti su- 
buvime. O gal norėjo įrodyti ištikimybę Linliui. Arba kad 
nors kiti taip manytų. 

Ledi Augusta toliau plėtojo temą. Moterėlė puikiai iš- 
manė iškilmingos vakarienės dialogo meną ir pusę laiko 
skyrė kaimynams iš dešinės, pusę - iš kairės, įterpdama 
pastabą ir sėdintiems priešais, kai manydavo, kad metas 
tinkamas. 

— Blogai jau tai, kad Vil Menas uždarytas. Bet kai atva- 
žiavau, parke ganėsi karvės! O dangau, negalėjau patikėti 
savo akimis. Mano tėvas tikriausiai karste apsivertė. Nesu- 
prantu, kam to reikia, pone Penelinai. 

Penelinas pakėlė akis nuo vyno taurės. 

— Kasykla per arti kelio. Kasyklos šulinys užtvindytas. 
Saugiau ją užantspauduoti. 

— Tauškalai! — paskelbė ledi Augusta. - Tos kasyklos — 
tiesiog meno kūriniai. Jūs žinot ne blogiau už mane, kad 

bent dviejų kasyklų elektrovežiai visiškai sveiki. Žmonės 
nori pamatyti tokius dalykus, suprantat. Žmonės moka, kad 
tai pamatytų. 

— Ekskursijos su vadovais, teta? —- paklausė Linlis. 

— Būtent! 

— Visi užsidėję tas žavingas kiklopiškas kepures su ži- 
bintuvėliais ant kaktos, — tarė ledi Helena. 

— Na, žinoma, - ledi Augusta garsiai pastukseno šakute į 
stalą. - Mes nenorime, kad Trestas*, šniukštinėjantis ap- 
link, bene ras dar vieną Lanhidroką, išvytų visus iš namų, 
teisybė? Zeisybe? — Niekas neatsakė, ir ji greit linktelėjo su- 
pratusi tai kaip pritarimą. - Taigi. Nenorime. Bet kaip iš- 
vengsim tų šlykštukų, jei patys nepradėsim verstis turiz- 
mu, brangieji? Turime padaryti remontą, turime atidaryti 
kasyklas, turime leisti ekskursijas. Vaikai dievina ekskur- 
sijas. Jie tiesiog veršis nusileisti žemyn. Neduos tėvams ra- 
mybės, kol nepamatys. 

— Įdomi mintis, - tarė Linlis. - Bet atsižvelgsiu į ją tik 
su viena sąlyga. 

— Kokia, mielas Tomi? 

— Kad jūs darbuositės arbatinėje. 

— Kad aš... - Ji staiga susičiaupė. 

— Su balta kepuraite, - varė Linlis. - Pienininkės rūbais. 

Ledi Augusta atsišliejo ir nusijuokė nuoširdžiai kaip mo- 
teris, suprantanti, kad jai nušluostė nosį, nors ir tuo tarpu. 

— Ak, tu išdykėli! — tarė ji ir įniko į sriubą. 

Pokalbis per vakarienę tai nutrūkdavo, tai pagyvėdavo. 
Sent Džeimsas nugirsdavo tik nuotrupas. Ledi Ašerton ir 
Koteris kalbėjosi apie didžiulį žalvarinį piestu pasistojusį 
kovos žirgą su gūnia, kuris kabėjo ant rytinės kambario sie- 
nos; ledi Helena pasakojo daktarui Trenarou linksmą istori- 
ją apie supainiotus asmenis sename pobūvyje, kuriame da- 


*Istorinių paminklų, įžymių ir vaizdingų vietų apsaugos organizacija. 

lyvavo jos tėvas; Džastinas Brukas ir Sidni drauge juokėsi 
iš ledi Augustos pastabos apie Linlio vaikystę; Plimuto par- 
lamentaras ir pastorienė Svini klaidžiojo painiame labirin- 
te, nes jis aptarinėjo ekonominės plėtros būtinybę, o ji ati- 
tarė savo svajonėmis apie kino pramonės įkūrimą Kornva- 
lyje, matyt, tikėdamasi tapti žvaigžde; ponas Svinis - kai 
liaudavosi akimis ryti žmoną - kažką neaiškiai murmėjo par- 
lamentaro žmonai, kalbančiai apie visus savo anūkus iš ei- 
lės. Vien Piteris ir Saša šnekučiavosi tyliai, sukišę galvas, 
domėdamiesi tik vienas kitu. 

Taigi draugija sklandžiai artėjo prie vakarienės pabaigos. 
Ją pranašavo įneštas liepsnojantis pudingas, atrodantis taip, 
lyg vakarienę ketinama užbaigti gaisru. Kai jis buvo patiek- 
tas ir suvalgytas, atsistojo Linlis. Berniokiškai brūkštelėjo 
sau per plaukus. 

— Jūs jau žinote, - pasakė jis. - Bet norėčiau šįvakar ofi- 
cialiai paskelbti, kad mudu su Debora gruodžio mėnesį su- 
situoksime. - Jis lengvai palietė jos žvilgančius plaukus, kai 
pasigirdo sveikinimų šnibždesys. — Tačiau nežinote, nes mes 
tik šiandien pavakary nusprendėm, kad tada visam laikui 
grįšime į Kornvalį. Įsikursime čia... auginsime čia vaikus... 
būsime su jumis. 

Tokios žinios, sprendžiant iš reakcijos, niekas nesitikė- 
jo. Sent Džeimsas mažiausiai. Jis išgirdo tik visuotinį nuo- 
stabos šūksnį, o paskui prieš akis greit praslinko keli vaiz- 
dai: ledi Ašerton kartoja sūnaus vardą; Trenarou staiga at- 
sisuka į Linlio motiną; Debora priglaudžia skruostą Linliui 
prie rankos taip staigiai, kad galima ir nepastebėti; o Kote- 
ris įdėmiai stebi Sent Džeimsą, nutaises miną, kurios pras- 
mė visiškai aiški. Jis visą laiką to tikėjosi, pamanė Sent 
Džeimsas. 

Nebuvo kada svarstyti, ką tai reikš - kaip jis jausis, - kai 
Debora atsidurs beveik už trijų šimtų mylių nuo namų, ku- 

riuose praleido visą gyvenimą. Buvo išnešiotas šampanas, 
ir ponas Svinis entuziastingai pasinaudojo proga. Jis atsi- 
stojo nekantraudamas pirmas pasidžiaugti tokia malonia nau- 
jiena. Tik antrasis Kristaus atėjimas būtų jam suteikęs di- 
desnį malonumą. 

— Tada turiu pasakyti... - Jis negrabiai pakėlė taurę. - 
Leiskite išgerti į jūsų abiejų sveikatą, kad vėl būsite su mu- 
mis, kad grįšite namo, kad esate... - Jis atsisakė bandymo 
gražiai išreikšti jausmus, tik pakėlė taurę, suburbėjo: „Tie- 
si0g nuostabu“ ir atsisėdo. 

Pasigirdo kiti sveikinimai, kartu su jais Ir neišvengiami 
klausimai apie sužadėtuves, vestuves ir tolesnį gyvenimą. 
Tuo metu vakarienė galėjo virsti draugystės ir brolybės ap- 
raiška, bet tokią galimybę sužlugdė Piteris Linlis. 

Jis atsistojo ištiesęs ranką su šampano taure į brolį. Ne- 
lygiai ją maskatavo. Tik dėl taurės formos šampanas neišsi- 
laistė. 

— Taigi tostas, - tarė jis, nutęsdamas paskutinį žodį. Vie- 
na ranka atsirėmė į Sašos petį. Ji vogčiom dirstelėjo į Linlį 
1r tyliai kažką pasakė, bet Piteris nekreipė dėmesio. — Už 
tobulą brolį, - paskelbė. - Kuriam kažkaip pavyko išieško- 
jus visą pasaulį - neverta kalbėti apie tai, kad pakeliui jis 
išbandė ne vieną siūlomą prekę, teisingai, Tomi? - rasti to- 
bulą moterį, su kuria dabar galės tobulai gyventi. Koks lai- 
mės kūdikis tas lordas Ašertonas, po velnių. - Jis garsiai 
nugurgė gėrimą ir susmuko į kėdę. 

Skaudžiai, pamanė Sent Džeimsas. Pasižiūrėjo, kaip pa- 
sielgs Linlis, bet žvilgsnis užkliuvo už Deboros. Jos veidas 
ištįso, ji nuleido galvą. Buvo pažeminta netikėtai ir be rei- 
kalo, turint omeny tai padariusį žmogų, bet vien tos nuleis- 
tos galvos pakako jam paakinti. Sent Džeimsas atstūmė kė- 
dę ir nerangiai atsistojo. 

— Dėl tobulybės visada galima ginčytis, - tarė jis. - Nesu 

pakankamai iškalbingas, kad čia tai įrodinėčiau. Bet geriu į 
Tomio, seniausio mano draugo, 19 Deboros, mano tremties 
brangiausios bičiulės, sveikatą. Mano gyvenimas gražesnis 
dėl to, kad jūs abu esate jo dalis. 

Jo žodžius palydėjo visuotinio pritarimo protrūkis, ku- 
riam pasibaigus taurę pakėlė Plimuto parlamentaras ir tos- 
tą sugebėjo paversti kalba apie savo pasiekimus ir tvirtą, 
nors II labaitabejotiną, tikėjimą Kornvalio kalnakasybos at- 
gimimu; šią temą be galo entuziastingai dar kelias minutes 
plėtojo ledi Augusta. Galų gale tapo aišku, kad kompanija 
linkusi nepaisyti Piterio Linlio bandytos padaryti žalos ir jo 
paties, tokią nuostatą palaikė 1r ledi Ašerton - ryžtingai ir 
linksmai paskelbė, kad kava, portveinas ir kiti panašūs prie- 
dai yra salone. 

Saloną, priešingai valgomajam su didžiulėmis šakotomis 
sidabrinėmis ir kukliomis sieninėmis žvakidėmis, ryškiai 
apšvietė du sietynai. Čia buvo padengtas stalas kavai, o ant 
kito stalo stovėjo brendis, apskritos taurės ir likeriai. Su 
puodeliu rankoje Sent Džeimsas pasuko prie Heplvaito 
minkštasuolio kambario vidury. Atsisėdo ir pasidėjo puode- 
lį ant staliuko. Iš tiesų kavos nenorėjo, neįsivaizdavo, kam 
jos pasiėmė. 

— Mieloji, - ledi Augusta užspeitė Deborą prie fortepijo- 
no, - noriu išgirsti apie visas permainas, kurias numatėt pa- 
daryti Hovenstove. 

— Permainas? — bejėgiškai paklausė Debora. 

— Vaikų kambarius verkiant reikia modernizuoti. Tuoj tai 
suprasite. 

— Tiesą sakant, nespėjau apie tai pagalvoti. 

— Žinau, turit Žavų pomėgį fotografuoti, praėjusią savaitę 
man pasakojo Deizi, bet su džiaugsmu galiu patvirtinti, jog 
nesat panaši į moterį, kuri neskuba susilaukti vaikų, kad 
nepakenktų karjerai. - Lyg laukdama savo teiginio patvirti- 

nimo, ji atsitraukė ir nužvelgė Deborą it gyvulių augintojas, 
vertinantis kumelės galimybes. 

— Aš - profesionali fotografė, - paaiškino Debora, man- 
dagiai pabrėždama būdvardį. 

Ledi Augusta mostelėjo ranka, lyg jos žodžiai būtų buvę 
įkyri musė. 

— Tai neturi kliudyti susilaukti vaikų. 

Pro šalį žingsniavęs daktaras Trenarou atėjo Deborai į 
pagalbą. 

— Laikai pasikeitė, Augusta. Amžiuje, kuriame mes gy- 
vename, Žmogaus vertę lemia ne sugebėjimas turėti vaikų. 
Ir dėkui Dievui. Tik pagalvok, kokios beribės galimybės at- 
siveria nebegimdant be saiko. Neblogėja šeimos genofon- 
das. Ateitis be hemofilijos. Be Vito šokio. 

— Et, mokslininkų tauškalai, — atkirto ledi Augusta, bet 
vis dėlto taip sutriko, kad ėmė dairytis kitos aukos ir pasu- 
ko prie Džono Penelino, su brendžiu rankoje stovinčio Elž- 
bietos laikų galerijos tarpduryje. 

Sent Džeimsas stebėjo, kaip ji supa dvaro valdytoją; dėl 
plazdančio šalio ir plataus užpakalio labai priminė laivą, ku- 
ris plaukia iškėlęs visas bures. Išgirdo, kaip ji pašaukė: „Dėl 
tų kasyklų, pone Penelinai“, ir nusisukęs pamatė, kad prie 
jo priėjusi Debora. 

— Tik nesistok. - Ji atsisėdo šalia. Negėrė nei kavos, nei 
likerio. 

— Ištvėrei, — nusišypsojo jis. - Ir sidabro įrankius įvei- 
kei. Kiek pastebėjau, nė vienos klaidos. 

— Visi buvo baisiai geri, - tarė ji. - Na, beveik visi. Pite- 
ris... - Ji apžvelgė kambarį, lyg ieškotų Linlio brolio, ir atsi- 
duso galbūt pajutusi palengvėjimą, kad jis su Saša dingo iš 
pobūvio. - Turbūt atrodžiau kaip suakmenėjusi iš baimės, 
kai pirmą kartą nulipau laiptais? Tikriausiai. Iki vakarienės 
visi su manim elgėsi taip, lyg būčiau iš porceliano. 

— Nieko panašaus. - Sent Džeimsas paėmė kavą, bet tik 
be tikslo sukinėjo puodelį lėkštutėje. Spėliojo, kodėl Debo- 
ra priėjo. Jos vieta šalia Linlio, o tas kartu su Džastinu Bru- 
ku ir Sidni įsigilinęs į pokalbį su Plimuto parlamentaru. Iš- 
girdo jų juoką, išgirdo Bruko žodžius: „Šventa teisybė“, iš- 
girdo kažkurio pastabas apie leiboristų partiją. Sidni kažką 
pasakė dėl ministro pirmininko plaukų. Visi vėl pratrūko 
juoktis. 

Debora greta jo sujudėjo, bet neištarė nė žodžio. Nepa- 
našu, kad ji prisėdo šalia iš draugiškumo ar norėdama trum- 
pai aptarti vakaro įvykius. Tačiau toks santūrumas jai irgi 
nebūdingas. Pakėlė akis, kurias buvo įsmeigęs į jos sužadė- 
tuvių žiedą —- didelį smaragdą, išryškintą briliantų, - ir pa- 
matė, kad ji žiūri į jį taip įdėmiai, jog veidą jam išmušė karš- 
tis. Sutriko ir dėl taip staiga prarasto abejingumo, ir dėl ne- 
natūralaus jos drovumo. Iš mūsų puiki pora, pamanė. 

— Kodėl mane taip pavadinai, Saimonai? Valgomajame. 

Še tau ir nenatūralus drovumas. 

— Atrodė, kad taip reikia. Juk tiesa. Visą laiką buvai šalia, 
1r tu, ir tavo tėvas. 

— Suprantu. - Jos ranka gulėjo greta jo rankos. Jis ir pir- 
miau tai matė, bet nusprendė nekreipti dėmesio, tyčia ne- 
mėgino trauktis, kad neatrodytų bijąs galimo prisilietimo. 
Jo ranka buvo suglebusi. Jis taip norėjo. Ir nors būtų paka- 
kę vieno tariamai neatsargaus judesio, kad ji atsidurtų ant 
jos rankos, jis pasistengė, jog tarp jų išliktų keturi deramai 
santūrūs 1r absoliučiai veidmainiški dailiai apmušto Hepl- 
vaito minkštasuolio coliai. 

Pagaliau krustelėjo - jos ranka. Ji lengvai palietė jo ran- 
ką, ir šis nekaltas prisilietimas pralaužė užtvaras. Tas jude- 
sys nereiškė nieko, žadėjo dar mažiau. Jis puikiai žinojo. 
Bet jo pirštai vis tiek sugavo jos pirštus ir nepaleido. 

— Noriu žinoti, kodėl tai pasakei, - pakartojo ji. 

Beprasmiška. Tai veda į aklavietę. Ar dar blogiau - gali 
baigtis nesuvaldomu kančios priepuoliu, kurio jis mieliau 
išvengtų. 

— Saimonai... 

— Kaip aš tau galiu atsakyti? Ką pasakyti, kad abu nepa- 
sijustume nelaimingi ir galų gale vėl nesusiginčytume? Aš 
to nenoriu. Manau, nenori ir tu. 

Tarė sau, kad laikysis savo nuostatos dėl Deboros. Ji pasi- 
žadėjusi, pamanė. Meilė ir garbė ją saisto su kitu. Belieka 
guostis, jog laikui bėgant, jie kada nors galbūt vėl taps drau- 
gais kaip kadaise, bus malonu kartu ir daugiau nieko nerei- 
kės. Į galvą lindo dešimtys įvairiausių melų apie tai, kas jų 
padėtyje teisinga ir leistina: apie pareigą, atsakomybę, paža- 
dą ir meilę, apie etikos ir moralės grandines, tvirtai sukaus- 
čiusias juodu. Bet jis vis tiek norėjo kalbėti, nes bet kas, net- 
gi pyktis 1r nutolimo grėsmė, buvo geriau negu tuštuma. 

Staigus sąmyšis prie salono durų sutrukdė toliau kalbė- 
tis. Hodžas atkakliai kažką šnekėjo ledi Ašerton, o Nensi 
Kambri tampė jam už rankos, lyg norėtų išvilkti atgal į ko- 
ridorių. Linlis priėjo prie jų. Sent Džeimsas irgi. Draugiją 
apgaubusioje tyloje suskambo Nensi balsas. 

— Negalima. Ne dabar. 

— Kas yra? — paklausė Linlis. 

— Inspektorius Boskovanas, milorde, - tyliai atsakė Ho- 
džas. - Jis laukia vestibiulyje. Nori pasikalbėti su Džonu Pe- 
nelinu. 

Paaiškėjo, jog Hodžo teiginys teisingas tik iš dalies, nes 
pro salono duris įžengė Boskovanas, lyg tikėdamasis kokių 
nors nesklandumų. Apgailestaujama mina jis permetė aki- 
mis visą grupę ir nebenuleido jų nuo Džono Penelino. Buvo 
aišku, kad nemaloni pareiga verčia jį nutraukti pobūvį. 

Kambaryje stojo kapų tyla. Penelinas priėjo prie jų. Savo 
brendį jis padavė daktarui Trenarou. 

— Edvardai, - linktelėjo jis Boskovanui. Nensi išslinko į 
koridorių ir susmukusi ant žemos komodos stebėjo susiti- 
kimą. — Gal eikim į kontorą. 

— Nėra reikalo, Džonai, - tarė Boskovanas. - Atleisk. 

Atsiprašyme slypinti užuomina buvo aiški. Boskovanas 
niekad nebūtų šitaip įsiveržęs į Hovenstovą, nebūdamas įsi- 
tikinęs, kad suima nusikaltėlį. 

— Tu mane areštuoji? — paklausė Penelinas nuolankiai, su 
keistu ramumu, lyg visą laiką būtų ruošęsis tokiam atvejui. 

Boskovanas apsidairė. Visų akys buvo įsmeigtos į juos. 

— Prašom čia, - tarė jis ir išėjo į koridorių. Penelinas, 
Sent Džeimsas ir Linlis išsekė. Laiptų viršuje laukė dar vie- 
nas policininkas civiliniais drabužiais. Stambus kaip boksi- 
ninkas, jis budriai stebėjo juos sukryžiavęs rankas ir su- 
gniaužęs kumščius. 

Boskovanas atsisuko veidu į Peneliną, nugara į antrąjį 
pareigūną. Tolesniais žodžiais jis peržengė ribą, skiriančią 
policininką nuo civilio, laužydamas taisykles ir visą tvarką. 
Bet neatrodė, kad jį tai trikdo, nes kalbėjo iš draugiškumo, 
o ne iš pareigos. 

— Tau reikia advokato, Džonai. Gavome pirmąją eksper- 
tų išvadų. Nepalankią. - Ir vėl tonu, neleidžiančiu abejoti jo 
nuoširdumu, pridūrė: —- Labai apgailestauju. 

— Pirštų atspaudų, audinio plaušelių, plaukų? Ką rado- 
te? — paklausė Linlis. 

— Visko. 

— Tėtis ir seniau yra buvęs kotedže, - tarė Nensi. 

Boskovanas papurtė galvą. Sent Džeimsas suprato, ką 
reiškia šis neigimas. Penelino pirštų atspaudus kotedže iš 
tiesų galima užginčyti, nes jis yra seniau ten buvęs. Bet 
Boskovano turimi audinio plaušeliai ir plaukai veikiausiai 
nuo vienos vietos: Miko Kambrio lavono. Jei taip yra, Pene- 
linas melavo, kur buvęs praėjusią naktį. 


Tobulas kerštas 207 


— Gal eikim, - tarė Boskovanas įprastesniu balsu. Ro- 
dos, taip jis davė ženklą antrajam policininkui. Šis priėjo 
prie Penelino ir paėmė už rankos. Po valandėlės viskas bu- 
vo baigta. 


Kai jų žingsniai ant laiptų nutilo, Nensi Kambri nualpo. 
Linlis sugriebė ją nespėjus atsitrenkti į grindis. 

— Atvesk Heleną, - tarė jis Sent Džeimsui, O kai ledi He- 
lena atbėgo, visi nunešė Nensi į ledi Ašerton skaitymo kam- 
barį rytiniame rūmų sparne. Jis buvo ir nuošalus, ir pato- 
gus, užtat labai tiko. Po valandėlės tarp šeimyninių relikvi- 
jų ir patogių baldų Nensi, be abejonės, atsigaus, nusprendė 
Linlis. Ir leido sau trumpai pajusti dėkingumą motinai, kad 
ji, jo nesant, užima svečius viršuje, kol ateis laikas asme- 
niškai imtis priemonių dėl Džono Penelino suėmimo ir 
spręsti su tuo kilsiančias problemas. 

Sent Džeimsas apdairiai atnešė iš salono grafiną su vis- 
kiu. Privertė Nensi išgerti. Ledi Helena prilaikė jos dre- 
bančią ranką. Nensi buvo nurijusi tik mažą gurkšnelį, kai į 
duris nedrąsiai pasibeldė. Beldimą lydėjo Džastino Bruko 
balsas — tai buvo nesuprantama. 

— Galima šnektelėti? — Atsakymo jis nelaukė. Atidarė du- 
ris, įkišo galvą ir prabilo tik tada, kai akimis susirado Lin- 
lį. - Ar galiu su jumis šnektelėti? 

— Šnektelėti? - nepatikliai perklausė Linlis, spėliodamas, 
ko, po galais, Brukui prireikė. - Kurių velnių... 

— Tai svarbu, - tarė Brukas. Jis maldaujamai pažvelgė į 
kitus, lyg tikėdamasis paramos, ir susilaukė jos iš ten, iš 
kur mažiausiai tikėjosi. Prabilo ledi Helena. 

— Aš nuvesiu Nensi atgal į vartinę, Tomi. Nėra reikalo 
jos čia laikyti. Be abejonės, jai reikės pasirūpinti kūdikiu. 

Linlis palaukė, kol abi moterys išėjo, tik tada kreipėsi į 
Bruką; šis nesiklausęs paėmė kėdę varpo formos atlošu, at- 

bulai ją apžergė ir sukryžiavo rankas ant viršutinio skersi- 
nio. Linlis atsišliejo motinos stalo. Sent Džeimsas stovėjo 
prie Židinio. 

— Ko norėjot? - paklausė Bruką Linlis. Jį suerzino įsi- 
brovimas, ir buvo per daug susirūpinęs, kad stengtųsi tai 
nuslėpti. 

— Reikalas slaptas, susijęs su jūsų šeima. - Brukas kryp- 
telėjo galva į Sent Džeimsą, rodydamas, kad norėtų kalbė- 
tis be jo. Sent Džeimsas buvo beišeinąs. 

— Ne, pasilik, - tarė Linlis, pajutęs, kad užgaidžiai nenori 
leisti Brukui kontroliuoti padėties, o Sent Džeimso išėjimas 
reikštų būtent tai. Vyriškis jam kažkodėl nepatiko: prie ne- 
rūpestingų manierų visiškai netiko pykčiu degantis veidas. 

Brukas paėmė grafiną su viskiu 1r Nensi taurelę, kurie 
stovėjo ant apskrito staliuko prie jo kėdės. Įsipylė sau tar- 
damas: 

— Ką gi, gerai. Mielai išgerčiau. Jūs? - Jis pasiūlė grafiną 
Linliui, paskui Sent Džeimsui. Daugiau taurelių kambaryje 
nebuvo, todėl siūlymas buvo beprasmiškas, ir Brukas tai, 
be abejo, suprato. Pasigardžiuodamas išgėrė, pasakė: „Ge- 
ras daiktas“ ir vėl įsipylė. 

— Salone gan greit pasklido žinia, kad suėmė Peneliną. 
Bet Penelinas negalėjo nužudyti šito Miko Kambrio. 

Linlis tikrai nesitikėjo šitokio pareiškimo. 

— Jei jūs ką nors žinote apie šį reikalą, turite pranešti 
policijai. Su manimi tai susiję tik netiesiogiai. 

— Ne taip jau netiesiogiai, kaip manot, - atšovė Brukas. 

— Apie ką jūs kalbat? 

— Apie jūsų brolį. 

Grafinas perdėm šaižiai ir garsiai dzingtelėjo į taurelę, 
Brukui dar pilantis viskio. Linlis nusprendė negalvoti apie 
aiškiai neįsivaizduojamą dalyką ir nedaryti išvados, kuri pir- 
šos! iš tų dviejų paprastų žodžių. 

— Žmonės salone kalba, kad Penelinas vaidijosi su Kamb- 
riu prieš šio mirtį. Sakoma, jog tai pagrindinė įtarimo prie- 
žastis. Kažkas šiandien nugirdo miestelyje. 

— Nesuprantu, ką tai turi bendro su mano broliu. 

— Ko gero, labai daug. Mikas Kambris nesivaidijo su Pe- 
nelinu. O jei ir vaidijosi, tas vaidas neprilygsta jo vaidui su 
Piteriu. 

Linlis įdėmiai žiūrėjo į vyriškį. Staiga pajuto norą išmes- 
ti jį iš kambario ir suprato, kaip tas troškimas sulipęs su 
kylančia baime ir nemaloniu suvokimu, kad ši žinia jo kaž- 
kodėl nenustebino. 

— Apie ką jūs kalbat? Iš kur žinot? 

— Aš buvau su juo, - atsakė Brukas. - O mes užėjom po 
Penelino. Kambris sakė, kad ano būta. 

Linlis paėmė kėdę. 

— Prašom pasakoti, — tarė perdėtai mandagiai. 

— Gerai. - Brukas pritariamai linktelėjo. - Vakar mudu 
su Side susiniovėm. Vakar vakare ji nelabai norėjo manė 
matyti. Todėl aš išėjau į miestelį. Su Piteriu. 

— Kodėl? 

— Daugmaž dėl to, kad reikėjo ką nors veikti. Piteris ne- 
turėjo pinigų ir norėjo šiek tiek pasiskolinti. Jis pasakė, kad 
pažįsta tipą, kuris šįvakar turi pinigų, todėl nuėjom pas jį. 
Tai buvo Kambris. 

— Kam jam reikėjo pinigų? - prisimerkė Linlis. 

Brukas sušnairavo Sent Džeimso pusėn, paskui atsakė, 
lyg būtų tikėjęsis kažkokios ano reakcijos. 

— Jis norėjo kokaino. 

— Ir jis pasiėmė jus drauge? Ar ne per daug trumpare- 
giška? 

— Visiškai saugu. Piteris žinojo, kad gali manim pasitikė- 
ti. — Brukas lyg ir pajuto, kad metas būti atviresniam. - Klau- 
sykit, vakar aš turėjau dozę ir jam truputį daviau. Kokainas 

baigėsi. Norėjom dar. Bet turėjau ne daugiau pinigų už jį, 
todėl išėjom jų ieškoti. Norėjom kaito. 

— Suprantu. Šį savaitgalį jūs nepaprastai lengvai suartė- 
jot su mano broliu. 

— Žmonės greit suartėja, kai jų bendri interesai. 

— Būtent. Taip. - Linlis vos sutramdė norą vožti kumš- 
čiu. - Ar Mikas jam paskolino pinigų? 

— Nenorėjo apie tai nė girdėti. Dėl to ir kilo ginčas. Pite- 
ris matė pinigus —- ir aš mačiau: šešias ar dešimt krūvelių 
ant jo rašomojo stalo. Bet jis neketino mums duoti nė sudi- 
lusio skatiko. 

— Kas buvo paskui? 

— Velnias, aš net nepažinojau to tipo, - vyptelėjo Bru- 
kas. - Kai Mikas susivaidijo su Piteriu, ėmiau ir išėjau. No- 
rėjau narkotikų, taip. Bet nenorėjau veltis į peštynes. 

— Ką veikėte išėjęs? 

— Slampinėjau, kol radau barą. Išgėriau, o paskui susi- 
stabdžiau automobilį ir grįžau atgal. 

— Susistabdėt automobilį? Kieno? 

— Kažkokio ūkininko su žmona. - Brukas plačiai išsišie- 
pė ir be jokio reikalo pridūrė: - Sprendžiu iš kvapo. Saky- 
čiau, pienininkai. 

— O Piteris? 

— Palikau jį ginčytis su Kambriu. 

— Kur tą laiką buvo Saša? 

— Čia. Ji vis graužė Piterį dėl Londone duoto pažado pa- 
čiam gauti narkotikų. Manau, laukė, kol jam pavyks. 

— Kada išėjote iš kotedžo? - paklausė Sent Džeimsas. Jo 
veidas buvo kaip iš akmens. 

Brukas pažvelgė į baltą kambario karnizą, įsižiūrėjo į raš- 
tą iš ovalų ir strėlikių. Galvojo, bandė prisiminti, o gal tik 
apsimetinėjo. 

— Buvo dešimt, kai nusigavau iki baro. Prisimenu. Pažiū- 
rėjau į laikrodį. 

— Ar vėliau dar matėte Piterį? 

— Nemačiau iki šio vakaro. — Brukas vėl plačiai nusišyp- 
sojo. Šį kartą nutaisė „tik tarp mūsų, vaikinai“ miną, lyg 
tikėtųsi draugiškumo ir supratimo. — Grįžau čia, susitaikiau 
su Side ir visą naktį darbavausi jos kambary. Beje, labai smar- 
kiai darbavausi. Tokia jau Sidė. Pamaniau, kad geriau apie 
jūsų brolį papasakoti jums, o ne policijai, — atsistojęs baigė 
kalbą.- Man atrodė, jūs žinosite, ką daryti. Bet jei manot, 
kad turėčiau jiems paskambinti... 

Jis nebaigė sakinio. Visi žinojo, kad ši frazė beprasmiš- 
ka. Linktelėjęs abiem, Brukas išėjo. 

Kai durys užsidarė, Linlis ėmė graibytis kišenėje portsi- 
garo. Tačiau sugraibęs keistai į jį pasižiūrėjo, pamatė, kaip 
jis Žybsi šviesoje, ir susimąstė, kokiu būdu portsigaras at- 
sidūrė jo rankoje. Rūkyti nebenorėjo. 

— Ką man... — kimiai išspaudė du žodžius. Vėl pabandė: — 
Ką man daryti, Sent Džeimsai? 

— Pasikalbėti su Boskovanu. Ką gi dar? 

— Jis mano brolis. Negi norėtum, kad pasielgčiau kaip 
Kainas? 

— Tai gal man tai padaryti vietoj tavęs? 

Linlis pažvelgė į draugą. Pamatė, koks nepermaldauja- 
mas pasidarė Sent Džeimso veidas. Suprato, kad negali rink- 
tis. Suprato jau bandydamas kažką sugalvoti. 

— Duok man laiko iki ryto, - paprašė. 

14 skyrius 


D permetė akimis kam- 
barį tikrindama, ar ko nepamiršo. Uždarė lagaminą ir nu- 
traukė jį nuo lovos nusprendusi, kad pats laikas važiuoti iš 
Kornvalio. Naktį oras pasikeitė, ir vakarykštis spindintis 
tamsiai mėlynas dangus šį rytą buvo pilkšvas. Į langus smar- 
kiais gūsiais protarpiais sududendavo vėjas, o pro vieną, kurį 
ji paliko pravirą, veržėsi oras, aiškiai kvepiantis lietumi. Ta- 
čiau be atsitiktinio langų stiklų barškėjimo ir sunkių buko, 
augančio netoli rūmų, šakų girgždesio, šį rytą daugiau nie- 
ko nesigirdėjo, nes rėksniai kirai 1r kormoranai, pajutę ar- 
tėjant audrą, dingo ieškoti prieglobsčio sausumoje. 

— Panele? 

Tarpdury stovėjo viena iš Hovenstovo kambarinių, jau- 
na moteris trikampiu veideliu, beveik paslėptu tamsių plaukų 
debesies. Debora prisiminė, kad ji vardu Karolina; kaip vi- 
SOS šių namų ateinančios tarnaitės, ši irgi nenešiojo unifor- 
mos, tik segėjo tamsiai mėlyną sijoną, vilkėjo baltą palaidi- 
nukę ir avėjo žemakulnius batukus. Buvo tvarkinga, atrodė 
dailiai 1r nešėsi padėklą. 

— Jo šviesybė pamanė, kad norėsite ko nors užkąsti prieš 
važiuodamos į geležinkelio stotį, - kalbėjo Karolina, nešda- 
ma užkandžius prie židinio. - Jis sako, kad liko tik pusva- 
landis. 

— Ar ledi Helena žino? Ji atsikėlusi? 

— Atsikėlusi, rengiasi ir pusryčiauja. 

Lyg patvirtindama šiuos žodžius, į kambarį įslinko ledi 
Helena, vienu metu dirbdama visus tuos tris darbus. Buvo 
vienom kojinėm, kramsnojo skrebutį ir laikė iškėlusi prieš 
akis dvi poras batelių. 

— Negaliu nuspręsti, —- tarė kritiškai juos apžiūrinėdama. — 
Zomšiniai patogesni, bet žalieji tokie gražūs? Šįryt šimtą kar- 
tų abejus apsiaviau ir nusiaviau. 

— Patarčiau zomšinius, - tarė Karolina. 

— Mm... - Ledi Helena numetė vieną zomšinį batelį ant 
grindų, įsispyrė, numetė kitos poros batelį, irgi įsispyrė. — 
Gerai pasižiūrėk, Karolina. Nė kiek neabejoji? 

— Nė kiek, - atsakė mergina. - Žomšinius. O dabar duo- 
kit man antrąją porą, įdėsiu lagaminan. 

Ledi Helena mostelėjo jai, kad valandėlę pasitrauktų. Ty- 

rinėjo savo kojas veidrodyje, kabančiame ant vidinių spin- 
tos durų. 
Juk mano sijonas irgi beveik žalias. O Jei ne, galbūt bateliai 
jį paryškins. Nes turiu nuostabią rankinę, priderintą prie 
šitų batelių, ir mirštu iš noro juos prie ko nors pritaikyti. 
Juk nemalonu prisipažinti, kad impulsyviai nusipirkusi ba- 
tukus 1r rankinę, prašovei. Kaip manai, Debora? 

— Zomšinius, - tarė Debora. Ji pastūmė lagaminą durų 
pusėn ir nuėjo prie tualetinio staliuko. 

Ledi Helena atsiduso. 

— Vadinasi, du prieš vieną. - Ji žiūrėjo, kaip Karolina «*- 
na iš kambario. - Kažin — ar man pavyktų nudžiauti ją iš 
Tomio. Vieną kartą dirstelėjo į batelius ir apsisprendė. Die- 
ve,: Bebora, ji man kasdien sutaupytų marias laiko. Nebe- 
reikėtų rytą stovėti priešais spintą ir bergždžiai spėlioti, ką 
apsivilkus. Būčiau visiškai laisva. 

Debora kažką neaiškiai numykė ir suglumusi įsispokso- 
jo į tuščią vietą prie tualetinio staliuko. Nuėjo prie spintos 
1r įdėmiai pasižiūrėjo į vidų, iš pradžių nejausdama nei iš- 
gąsčio, nei nusiminimo, tiktai sumišimą. Ledi Helena ple- 
pėjo toliau. 

— Aš save apgaudinėju. Vos išgirstu žodį barzdavimas ry- 
šium su „Harrod's“, esu žuvusi. Bateliai, skrybėlaitės, 
megztiniai, suknelės. Kartą nusipirkau net aulinius batus, 
nes jie man tiko. Kokie žavūs, pamaniau, kaip tik kapstytis 
motinos sode. - Ji apžiūrėjo padėklą su Deboros pusryčiais. — 
Valgysi greipfrutą? 

— Ne. Aš nealkana. - Debora nuėjo į vonios kambarį, vėl 
išėjo. Atsiklaupė ant grindų, pasižiūrėjo po lova stengdamasi 
prisiminti, kur paliko dėžę. Ji tikrai visą laiką buvo kambary. 
Vakar vakare, užvakar vakare nežiūrėdama matė ją, juk ma- 
tė? Pagalvojo, prisipažino, kad neprisimena. Tačiau sunku įsi- 
vaizduoti, kad padėjo dėžę ne ten, kaip visada, dar sunkiau 
patikėti, kad ji apskritai dingusi. Mat jei dėžė dingusi, O ji ją 
padėjo kaip visada, tai gali reikšti tik viena... 

— Ką čia dabar darai? - paklausė ledi Helena, smagiai su- 
leisdama dantis į Deboros greipfrutą. 

Ją užplūdo baimė - po lova nieko nėra, nepastumta pas- 
kubom, kad nekliūtų. Debora atsistojo. Jai pasidarė šalta. 

Ledi Helenos šypsena išblėso. 

— Kas yra? Kas atsitiko? 

Debora grįžo prie spintos ir paskutinį kartą bandė ieško- 
ti dėžės, bergždžiai išversdama ant grindų atsargines pagal- 
ves ir antklodes. 

— Mano fotoaparatai, - tarė ji. - Helena, mano fotoapara- 
tai. Jie dinge. 

— Fotoaparatai? — bejėgiškai paklausė ledi Helena. - Din- 
gę? Ką tu sakai? 

— Dingę. Tai, ką girdėjai. Dingę. Jie buvo dėžėje. Tu ją 
matei. Šį savaitgalį aš ją atsivežiau. Jos nebėr. 

— Bet jie negalėjo dingti. Tiesi0g ne ten padėti. Be abejo, 
kas nors pamanė... 

— Jie dingę, - tarė Debora. - Buvo metalinėje dėžėje. Fo- 
toaparatai, objektyvai, filtrai. Viskas. 

Ledi Helena padėjo indelį su greipfrutu atgal ant Debo- 
ros padėklo. Apžvelgė kambarį. 

— Esi įsitikinusi? 

- Žinoma, esu! Nebūk tokia... - Debora nuščiuvo ir steng- 
damasi kalbėti ramiai pasakė: - Jie buvo dėžėje prie tualeti- 
nio staliuko. Žiūrėk. Jos ten nėra. 

— Einu paklausiu Karoliną, - tarė ledi Helena. - Arba Ho- 
džą. Gal juos jau nunešė į mašiną. O gal Tomis anksčiau 
atėjo ir paėmė. Žinoma, taip. Negaliu įsivaizduoti, kad kas 
nors iš tikrųjų būtų... —- Ištarti Žodį bavogęs jai neapsivertė 
liežuvis. Tačiau jau pats nutylėjimas rodė, kokia mintis jai 
pirmiausia toptelėjo. 

— Aš neišėjau iš kambario nuo vakar vakaro. Buvau tik 
vonioje. Jei Tomis buvo atėjęs paimti fotoaparatų, kodėl ne- 
pasakė man? 

— Einu paklausiu, — pakartojo ledi Helena ir išėjo. 

Debora susmuko ant taburetės priešais tualetinį staliuką 
ir įbedė akis į grindis. Žiedų ir lapų raštas susiliejo akyse, kai 
ėmė svarstyti, ko neteko. Trys fotoaparatai, šeši objektyvai, 
dešimtys filtrų, viskas pirkta iš pelno, gauto už pirmą sėk- 
mingą parodą Amerikoje, - supermoderni įranga, ženklas, ro- 
dantis, kuo ji tapo po trejų savarankiškų metų. 1'rofesionalė 
be ryšių, pareigų ar įsipareigojimų. Ateities moteris. 

Viskas, ką ji nusprendė per metus, praleistus Ameriko- 
je, buvo įgyvendinta tik todėl, kad turėjo tą įrangą. Gali per- 
žiūrėti visas išvadas, kurias padarė, visus įsitikinimus, ku- 
riuos susiformavo, visus darbus, kuriuos nuveikė, ir nejaus 

nei kaltės, nei gailesčio, nes buvo pripažinta srityje, kurio- 
je jos laukė neabejotina profesinė sekmė. Kad ji paslapčia 
gedi gyvenimo dalies, kurią galėjo turėti, mylėti ir puoselė- 
ti, nesvarbu. Kad užpildo laiką pramogomis, vengdama pri- 
pažinti savo didžiausią netektį, - tiesą sakant, kad iš naujo 
įvertino savo praradimus ir nusprendė, jog visi jie neesmi- 
niai, - nėra svarbiausia.Viskas priimtina, teisinga ir visiš- 
kai pateisinama, nes ji pasiekė tikslą. Sulaukė sėkmės ir 
turi visus reikalingus savo laimėjimų ženklus ir simbolius. 

Į kambarį sugrįžo ledi Helena. 

— Kalbėjausi su Karolina ir Hodžu, - tarė ji. Apgailesta- 
vo, todėl kalbėjo neryžtingai. Toliau kalbėti nebuvo reika- 
lo. - Debora, paklausyk. Tomis... 

— Aš nenoriu, kad Tomis atpirktų fotoaparatus! - įtūžusi 
suriko Debora. 

Ledi Helenos veide šmėkštelėjo nuostaba. Ji tuoj pat iš- 
nyko užleisdama vietą abejingai ramybei. 

— Norėjau pasakyti, kad Tomis iškart turi sužinoti. Aš jį 
atvesiu. 

Jos nebuvo tik valandėlę, o grįžo ji ir su Linliu, ir su Sent 
Džeimsu. Linlis priėjo prie Deboros. Sent Džeimsas liko sto- 
vėti prie durų. 

— Velniai griebtų, - suniurzgė Linlis. - Kas bus toliau? —- 
Jis apkabino Deborą per pečius ir priglaudė prie savęs, pas- 
kui atsiklaupė šalia taburetės ir įdėmiai pasižiūrėjo jai į akis. 

Ji pamatė, kad jo veidą išvagojusios nuovargio raukšlės. 
Atrodė, lyg visą naktį būtų nemiegojęs. Žinojo, kaip jis ne- 
rimauja dėl Džono Penelino, ir kiek susigėdo, kad pridarė 
jam papildomo vargo. 

— Debe, brangioji, - tarė jis, - man labai gaila. 

Taigi jis žino, kad fotoaparatai pavogti. Jis - ne ledi He- 
lena, net nebando aiškinti, kad įranga galbūt padėta ne ten, 
kur turi būti. 

— Kada paskutinį kartą juos matei, Debora? - paklausė 
Sent Džeimsas. 

Linlis paglostė jos plaukus, nubraukė nuo veido. Debora 
užuodė švarų, gaivų jo odos kvapą. Dar nebuvo rūkęs, ir jai 
patiko jo kvapas prieš pirmąją cigaretę. Jei galėtų galvoti 
tik apie Tomį, visa kita taptų nereikšminga. 

— Ar matei juos vakar vakare, kai ėjai gulti? —- atkakliai 
klausinėjo Sent Džeimsas. 

— Jie buvo čia vakar rytą. Prisimenu, nes dėjau į vietą 
fotoaparatą, kuriuo fotografavau per spektaklį. Viskas buvo 
čia, prie tualetinio staliuko. 

— Neprisimeni, matei juos po to ar ne? Dieną jais nesi- 
naudojai? 

— Nesinaudojau. Aš net kambary nebuvau, kol atėjo laikas 
persirengti pobūviui. Tada galėjau juos pastebėti. Turėjau ma- 
tyti. Juk, šiaip ar taip, buvau čia. Prie pat tualetinio staliuko. 
Bet vakar vakare aš jų nepastebėjau. O tu, Saimonai? 

Linlis atsistojo. Jo žvilgsnis, keistas ir suglumęs, nukry- 
po nuo Deboros į Sent Džeimsą. 

— Esu įsitikinęs, kad jie čia buvo, - tarė Sent Džeimsas. — 
Senojoje metalinėje dėžėje? Mačiau ją prie tualetinio sta- 
liuko, — pridūrė jai linktelėjus. 

— Mačiau ją prie tualetinio staliuko, - pakartojo Linlis vei- 
kiau sau negu kitiems. Jis pažvelgė į tuščią vietą ant grin- 
dų. Pažvelgė į Sent Džeimsą. Pažvelgė į lovą. 

— Kada, Sent Džeimsai? — nerūpestingai ištarė tris pa- 
prastus žodžius. Bet kad jis juos ištarė, ir ištarė taip atsar- 
giai, staiga suteikė pokalbiui naują prasmę. 

— Tomi, ar ne metas važiuoti į stotį? - įsiterpė ledi Helena. 

— Kada matei dėžę su fotoaparatais, Sent Džeimsai? Va- 
kar? Vakare? Naktį? Kada? Buvai vienas? Ar Debora buvo... 

— Tomi, — įsikišo ledi Helena. 

— Ne. Tegu atsako. 

Sent Džeimsas tylėjo. Debora palietė Linlio ranką. Iš- 
kalbingai maldaudama pažvelgė į ledi Heleną. 

— Tomi, - tarė ledi Helena, - ne laikas... 

— Aš paklausiau, tegu atsako. 

Praėjo valandėlė, trumpa amžinybė, kol Sent Džeimsas 
abejingai išvardijo faktus. 

— Helenai ir man vakar pavyko gauti Miko Kambrio nuo- 
trauką iš jo tėvo, Tomi. Vakar prieš vakarienę aš ją užne- 
šiau Deborai. Tada ir mačiau jos dėžę su fotoaparatais. 

Linlis įdėmiai pasižiūrėjo į jį. Sunkiai atsiduso. 

— Dieve, - tarė jis. - Atleisk. Velniškai kvaila. Negaliu 
įsivaizduoti, kodėl taip užsipuoliau. 

Sent Džeimsas būtų galėjęs nusišypsoti. Būtų galėjęs ne- 
rūpestingai numoti ranka ar nuleisti juokais įžeidžiamą užuo- 
miną, lyg tai būtų visiškai suprantamas riktas. Bet jis nieko 
nepadarė, nieko nepasakė. Žiūrėjo tik į Deborą, bet tas 
žvilgsnis tetruko akimirką, paskui jis nusuko akis. 

— Ar jie baisiai brangūs, Debora? — bandydama sumažinti 
įtampą, pasakė ledi Helena. 

— Kainuoja šimtus svarų. - Debora priėjo prie lango, kad 
šviesa kristų jai už nugaros, o veidas liktų šešėlyje. Pajuto, 
kaip kraujas tvinksi krūtinėje, kakle, skruostuose. Tarsi 
kvailė nenorėjo nieko, tik išsiverkti. 

— Tada kas nors tikriausiai tikisi juos parduoti. Bet, ma- 
nau, ne Kornvalyje, bent ne šiose apylinkėse, kur juos gali- 
ma susekti. Galbūt Bodmine, Ekseteryje ar net Londone. O 
jei taip, juos paėmė vakar vakare, spėju, kad per pobūvį. 
Juk kai suėmė Džoną Peneliną, viskas pakriko? Po to žmo- 
nės visą vakarą tai išeidavo iš salono, tai ateidavo. 

— Visų pirma ne visi buvo salone, - tarė Debora. Ji gal- 
vojo apie Piterį Linlį ir jo žiaurų tostą per iškilmingą vaka- 
rienę. Kas, be Piterio, norėtų ją įskaudinti? Ar ne geriau- 
sias kerštas Tomiui - įskaudinti ją? 

Sent Džeimsas pažvelgė į laikrodį. 

— Turėtum vežti Heleną su Debora į stotį, - pasakė Lin- 
liui. — Joms nėra prasmės čia pasilikti, teisybė? Fotoapara- 
tų galime ieškoti ir be jų. 

— Taip geriausia, - sutiko ledi Helena. — Staiga pajutau, 
kad baisiai pasiilgau Londono suodžių ir purvo, mano bran- 
gieji. — Ji nuėjo prie durų, pakeliui spustelėjusi Sent Džeim- 
sui ranką. 

Kai Sent Džeimsas pasuko jai įkandin, prabilo Linlis: 

— Saimonai, atleisk man. Aš neturiu kuo pasiteisinti. 

— O brolis ir Džonas Penelinas? Nuovargis ir nerimas? 
Nesvarbu, Tomi. 

— Svarbu. Jaučiuosi kaip paskutinis kvailys. 

Sent Džeimsas papurtė galvą, bet jo veidas buvo niūrus. 

— Nieko tokio. Prašau užmiršti. - Jis išėjo iš kambario. 


1 


Sent Džeimsas veikiau išgirdo, negu pamatė, kaip valgo- 
mojo tarpdury žiovauja sesuo. 

— Kas per vakaras, — tarė ji ir nutipeno per kambarį prie 
stalo pas jį. Viena ranka pasirėmė galvą, paėmė jo kavinuką 
1r įsipylė puodelį, pasaldė dosniai ir abejingai. Lyg nebūtų 
varginusis prieš rengdamasi žvilgtelėt pro langą, mūvėjo 
skaisčiai mėlynus šortus, gausiai padabintus kibirkščiuojan- 
čiomis sidabrinėmis žvaigždėmis, ir buvo apsitempus į lie- 
menėlę panašią palaidinukę. 

— Įžeidžiami tostai po vakarienės, policijos apsilankymas 
1r žaibiškas suėmimas. Stebuklas, kad mes išlikom gyvi ir 
galim apie tai šnekėti. - Ji nužvelgė ant bufeto išrikiuotus 
uždengtus dubenis su valgiais, gūžtelėjo pečiais, lyg imtis 
jų būtų per daug rizikingas sumanymas, ir čiupo kumpio grie- 
žinėlį iš brolio lėkštės. Uždėjo jį ant jo skrebučio. 

— Side... 

— A? — Ji trūktelėjo dalį laikraščio į save. - Ką skaitai? 

Sent Džeimsas neatsakė. Buvo stropiai ištyrinėjęs Šauklį, 
ir dabar jam reikėjo šiek tiek laiko apgalvoti tam, ką per- 
skaitė. 

Tai buvo miestelio laikraštis, kurio turinį sudarė daugiau- 
sia vietinės naujienos. Tačiau kad ir koks tvirtas bei svar- 
bus buvo Miko Kambrio ryšys su Šaukliu, Sent Džeimsui 
paaiškėjo, jog nužudymo jis niekaip negalėtų susieti su tuo, 
ką perskaitė vietos laikrašty. Naujienų skyrelyje buvo smul- 
kiai aprašytos vestuvės, neseniai įvykusios Lamornos įlan- 
kos krantinėje, kišenvagio teismas Penzanse, naujovės pie- 
nininkystės ūkyje netoli Sent Berjano. Buvo Nenranelio 
spektaklio Daug triukšmo dėl nieko recenzija sų Herą vaidi- 
nusios merginos nuotrauka iš profilio. Sporto naujienas su- 
darė straipsnis apie vietos teniso turnyrą, o reporteris, ra- 
šęs apie nusikaltimus, sugebėjo atkapstyti tik avariją, kilu- 
sią dėl sunkvežimio vairuotojo 1r karvės nesutarimo, katram 
priklauso pirmumo teisė. Tik redakcinis puslapis teikė vil- 
čių, bet ir čia tos viltys labiau siejosi su laikraščio ateitimi 
negu su Miko Kambrio nužudymo motyvu. 

Tame puslapyje buvo du nuomonių skyreliai ir septyni 
laiškai. Pirmąją skiltį buvo parašęs Kambris; sklandus 
straipsnis ragino užkirsti kelią ginklų kontrabandai į Šiau- 
rės Airiją. Antrąją skiltį apie valstybės rūpinimąsi vaikais 
parašė Džuliana Vendeil. Laiškai, atsiųsti 17 Nenranelio, ir 
Penzanso gyventojų, buvo atgarsis į ankstesnius straipsnius 
apie miestelio plėtrą ir blogėjančius vietinės bendrojo lavi- 
nimo mokyklos egzaminų rezultatus. Tai atspindėjo Miko 
Kambrio pastangas padaryti iš laikraščio šį tą daugiau negu 
miestelio apkalbų sąvadą. Bet neatrodė, kad bent vienas 
straipsnis galėtų ką nors pastūmėti žmogžudystei. 

Sent Džeimsas mąstė, kad Haris Kambris tiki, jog sūnus 

rinko medžiagą straipsniui, kuris būtų išgarsinęs Šauklį. Aiš- 
kiai slėpdamas ketinimus nuo tėvo, Mikas numatė savo 
straipsniui kur kas daugiau skaitytojų, negu yra nuošaliame 
Kornvalio kampelyje. Todėl Sent Džeimsas svarstė, ar 
Kambris neišsiaiškino, kad sūnus švaisto laiką, pinigus ir 
energiją ne Šaukliui, o kažkam kitam, ir laikraščiui iš to 
nebus jokios naudos. O kaip Kambris sužinojęs reaguotų į 
tokią naujieną? Ar kirstų iš peties, kaip jau kartą buvo pa- 
daręs redakcijoje? 

Visi su žmogžudyste susiję klausimai galėjo būti išspręsti 
tik išsiaiškinus, ar nusikaltimas tyčinis, ar padarytas afekto 
būsenoje. Ginčas ir lavono išniekinimas rodo, kad nužudyta 
afekto būsenoje. Bet kitos detalės —- sujauktas svečių kam- 
barys, dingę pinigai —- rodo, jog nužudymas tyčinis. Turbūt 
1r po skrodimo nebus visiškai aišku. 

— Kur šį rytą kiti? — Sidni pakilo nuo stalo ir, nusinešusi 
kavą prie lango, susiraitė tenai ant aksomu aptraukto suo- 
lo. - Kokia niūri diena. Bus lietaus. 

— Tomis išvežė Deborą ir Heleną į stotį, kad jos spėtų į 
Londono traukinį. Daugiau nieko nemačiau. 

— Manau, mes su Džastinu taip pat turėtume išvažiuoti. 
Jam rytoj į darbą. Nematei jo? 

— Šį rytą ne. - Dėl to Sent Džeimsas neliūdėjo. Jau žino- 
jo, kad kuo rečiau mato Bruką, tuo maloniau. Jis tik vylėsi, 
kad sesuo netrukus atsikvošės ir atsikratys to tipo. 

— Gal man jį iškrapštyti 1iš kambario? — tarė Sidni, bet 
nepajudėjo iš vietos, ir kai prie jų prisidėjo ledi Ašerton, ji 
vis dar gurkšnojo kavą, žiūrėdama pro langą. Iš ledi Ašer- 
ton drabužių buvo aišku, kad ji dar nepusryčiavo: mūvėjo 
mėlynus džinsus, paraitotus virš kulkšnių, vilkėjo baltus vy- 
riškus medvilninius marškinius ir buvo užsidėjusi ryškią ke- 
purę su snapeliu. Garsiai pauškino į delną sunkiomis sodi- 
ninko pirštinėmis. 

— Štai kur tu, Saimonai. Puiku, - tarė ji. - Gal valandėlei 
ateitum? Dėl Deboros fotoaparatų. 

— Radote juos? - paklausė Sent Džeimsas. 

— Radote? — abejingai pakartojo Sidni. - Tai, be visų va- 
karykščių įvykių, dar ir Debora fotoaparatus pametė? - Ji 
niūriai palingavo galva ir grįžusi prie stalo paėmė likusius 
laikraščio, kurį skaitė brolis, puslapius. 

— Į sodą, - tarė ledi Ašerton ir išsivedė Sent Džeimsą 
laukan, kur sūrus vėjas greitai ginė nuo jūros piktų pilkų 
debesų bandą. 

Pačiame pietinio rūmo sparno gale jų laukė sodininkas. 
Jis stovėjo priešais buką su sodininko žirklėmis rankoje, už- 
sismaukęs ant kaktos aptrintą vilnonę kepurę. Linktelėjo, 
kai prie jo priėjo Sent Džeimsas ir ledi Ašerton, ir atkreipė 
Sent Džeimso dėmesį į didžiulį kukmedį, prisišliejusį prie 
namo. 

— Baisiai gaila, - tarė sodininkas. — Vargšelis Žiauriai nu- 
kentėjo. 

— Deboros kambarys kaip tik viršuj, - tarė ledi Ašerton. 

Sent Džeimsas pažvelgė į krūmą ir pamatė, kad dalis ar- 
čiausiai namo augančio kukmedžio suniokota: atžalas sulaužė 
17 sumaigė kažkoks daiktas, veikiausiai numestas iš viršaus. 
Sužalota neseniai, aplaužyta šviežiai. Nuo nukentėjusių ša- 
kų sklido stiprus spygliuočio kvapas. 

Sent Džeimsas žengė žingsnį atgal ir pakėlė akis į lan- 
gus. Deboros miegamasis buvo kaip tik ties šita vieta, virš 
biliardinės. Ir viena, ir kita buvo toli nuo valgomojo ir salo- 
no, kur vakar vakare vyko pobūvis. Jo nuomone, niekas ne- 
žaidė biliardo, taigi niekas nebūtų girdėjęs triukšmo dėžei 
su fotoaparatais trenkiantis į žemę. 

Kai sodininkas vėl ėmėsi darbo - karpyti sulaužytų šakų 
1r krauti jų į plastikinį šiukšlių maišą po pažastim, - ledi 
Ašerton tyliai prabilo: 

— Vis šiokia tokia paguoda, Saimonai. Bent žinome, kad 
fotoaparatų nepaėmė nė vienas šeimynykštis. 

— Kodėl jūs taip sakot? 

— Niekam iš mūsų nebūtų prasmės paimti juos ir išmes- 
ti. Daug lengviau paslėpti savo kambary ir vėliau vogčia 1š- 
sinešti, sutinki? 

— Lengviau - taip. Bet ne protingiau. Ypač jei kas nors iš 
viduje esančių norėtų sudaryti įspūdį, kad fotoaparatus pa- 
ėmė pašalietis. Bet ir tada sumanymas neprotingas. Nes ką 
formaliai galima vadinti pašaliečiais? Poną ir ponią Svinius, 
daktarą Trenarou, jūsų mošą, Plimuto parlamentarą. 

— Džoną Peneliną, - pridūrė ji. - Ateinančius tarnus iš 
kaimo. 

— Nepanašu, kad šitie žmonės vogtų fotoaparatus. - Iš 
ledi Ašerton veido jis suprato, kad ji jau daug galvojo apie 
Deboros fotoaparatus, apie vietą, kurioje jie galėtų būti, apie 
žmogų, kuris juos paėmė. Tačiau žodžiais ji bandė tai nu- 
slėpti. 

— Man sunku suprasti, kodėl juos apskritai pavogė. 

— Jie brangūs. Žmogus, kuriam reikia pinigų, gali juos 
parduoti. 

Valandėlę jos veidą išvagojo raukšlės, bet paskui i1šsily- 
gino. 

Sent Džeimsui pagailo jos, ir jis pasakė: 

— Rūmai per pobūvį buvo neužrakinti. Bet kas galėjo 
įslinkti vidun, kai mes buvom valgomajame. Ir visiškai ne- 
sunkiai įsmukti į Deboros kambarį ir paimti fotoaparatus. 

— Tačiau kam apskritai imti fotoaparatus, Saimonai, jei 
reikia pinigų? Kodėl nepaėmus ko nors kito? Dar vertin- 
gesnio? 

— Ko? —- paklausė jis. — Visa kita galima per lengvai su- 
sieti su Hovenstovu. Sidabras žymėtas. Visi daiktai su her- 
biniu antspaudu. Nelabai tikėtina, kad kas nors išsigabentų 

paveikslą ir viltųsi, jog iki kitos dienos dingimo niekas ne- 
pastebės? 

Pakreipusi galvą, kad valandėlę paslėptų veidą, ji pasi- 
žiūrėjo į parką. 

— Negali būti, kad dėl pinigų, - pasakė gniaužydama pirš- 
tines. — Negali, Saimonai. Juk supranti. 

— Galbūt ponia Svini iš tiesų nenorėjo, kad ją fotografuo- 
tų, — tarė jis. 

Ji blankiai šyptelėjo, bet palaikė jo pastangas ją prajuo- 
kinti. 

— Ar ji galėjo po vakarienės išsmukti į tualetą ir plump- 
sėti po namus ieškodama Deboros kambario? 

Jos klausimas grąžino abu į neišvengiamą tikrovę. Tas, 
kas paėmė fotoaparatus, žinojo, kur yra Deboros kambarys. 

— Ar Tomis šį rytą kalbėjo su Piteriu? — paklausė Sent 
Džeimsas. 

— Piteris dar neatsikėlė. 

— Po vakarienės jis dingo, Deizi. 

— Žinau. 

— O ar žinot, kur jis išėjo? Kur išėjo Saša? 

Ji papurtė galvą. 

— Pasivaikščioti po dvarą, nueiti prie įlankos, pasivažinė- 
ti. Gal į vartinę pasimatyti su Marku Penelinu. - Ji atsidu- 
so. Daugiau nebepajėgė. - Negaliu patikėti, kad jis paėmė 
Deboros fotoaparatus. Jis pardavė beveik visus savo daik- 
tus. Aš žinau. Apsimetu, kad ne, bet žinau. Vis dėlto neti- 
kiu, kad jis vogtų svetimus daiktus ir juos pardavinėtų. Tik 
ne Piteris. Aš tuo nepatikėsiu. 

Kai ji baigė kalbėti, iš parko atsklido Eismas: Kažkas 
šlubčiodamas bėgo į rūmus, kažkoks vyriškis, kuris viena 
ranka graibstėsi tai už šono, tai už šlaunies, o antrąja mos- 
tigavo kepure. Jis be paliovos rėkė. 

— Džasperas, miledi, - tarė sodininkas, priėjęs prie jų su 
šiukšlių maišu, velkamu žeme. 

— Kas jam darosi? — Kai žmogus pasiekė sarginę, ledi 
Ašerton šūktelėjo: 

— Nereėk taip, Džasperai. Tu mus mirtinai išgąsdinai. 

Džasperas puolė prie jos švokšdamas ir dusdamas. Atro- 
dė, jam trūksta oro ištarti rišliam sakiniui. 

— Tai jis, - išdrožė Džasperas vienu atsikvėpimu. - [lan- 
koje. 

Ledi Ašerton pažvelgė į Sent Džeimsą. Abiem toptelėjo 
ta pati mintis. Ledi Ašerton žengė žingsnį atgal, lyg norėtų 
išvengti žinios, kurios negalės pakelti. 

— Kas? — paklausė Sent Džeimsas. - Džasperai, kas yra 
įlankoje? 

Džasperas susirietė dvilinkas, užsikosėjo. 

— Įlankoje! 

— Dėl Dievo... 

Džasperas atsitiesė, apsidairė ir artrito išsukiotu pirštu 
parodė į lauko duris, kur stovėjo Sidni, išlindusi pasižiūrėti, 
kas čia drumsčia ramybę. 

— Jos žmogus, — dusdamas ištarė. — Negyvas guli įlankoje. 

15 skyrius 


A Džeimsas pasivijo seserį 
tik prie įlankėlės, kur ji atsidūrė toli aplenkusi visus kitus. 
Kaip paklaikusi lėkdama per parką ir mišką, ji pargriuvo, ir 
kraujas šakodamasis varvėjo ranka ir koja. Nuo uolos viršū- 
nės jis žiūrėjo, kaip ji puola prie Bruko kūno, pagriebus: 
kilsteli, lyg šitaip galėtų įkvėpti jam gyvybę. Kažką neriš- 
liai kalbėjo — neaiškiais žodžiais, ne sakiniais, - glausdama 
jo lavoną prie savęs. Bruko galva keistai nukaro parodyda- 
ma, nuo ko jis mirė. 

Sidni paguldė jį ant žemės. Pražiodė, prispaudė lūpas prie 
burnos, beprasmiškai mėgindama gaivinti. Net nuo uolos 
viršūnės Sent Džeimsas girdėjo jos paklaikusius šūkčioji- 
mus, nes visi iškvėpimai buvo bevaisiai. Ji daužė jam krūti- 
nę. Atlapojo marškinius. Užgulė jį ir prisispaudė, lyg norė- 
tų sujaudinti mirusį, kaip sujaudindavo gyvą. Tai buvo be- 
prasmis, klaikus gundymo pamėgdžiojimas. Sent Džeimsui 
pasidarė šalta. Jis ištarė jos vardą, paskui pašaukė ją, bet 
veltui. 

Pagaliau ji pakėlė galvą į uolą ir pamatė jį. Ištiesė ranką 
1t maldaudama ir galų gale pravirko. Tai buvo siaubinga ne- 
vilties ir sielvarto aimana, pirmapradė, nepriklausoma nuo 
laiko rauda. Ji apibėrė Bruko veidą bučiniais, paskui nulei- 
do galvą ir padėjo jam ant krūtinės. Ir verkė iš sielvarto, 

pykčio ir įniršio. Sugriebė lavoną už pečių, pakėlė ir purtė 
šaukdama Bruką vardu. Užuot atsakiusi negyvėlio galva 
šlykščiai šokinėjo ant nulaužto kaklo, lyg šokdama mirties 
šokį. 

Sent Džeimsas stovėjo nejudėdamas, prisivertęs žiūrėti 
į seserį, tapęs jos didžiausio sielvarto liudytoju, suvokęs tą 
žiūrėjimą kaip pelnytą ir teisingą bausmę už suluošintą kū- 
vis pasiučiau keikdamasis, jis baimingai klausėsi gedulingų 
Sidni aimanų. Piktai apsisuko, kai kažkas palietė jo ranką. 
Šalia stovėjo ledi Ašerton, už jos sodininkas ir pustuzinis 
šeimynykščių. 

— Atpleškite ją nuo jo. — Jis vos išspaudė žodžius. Bet jam 
prabilus, kiti sukruto veikti. 

Paskutinį kartą neramiai pažvelgusi jam į veidą, ledi Ašer- 
ton pradėjo vikriai lipti žemyn. Kiti nusekė įkandin, nešini 
antklodėmis, greitosiom sumeistrautais neštuvais, termo- 
su, virvės ritiniu. Nors visi lipo greitai, Sent Džeimsui at- 
rodė, kad jų judesiai sulėtinti kaip mimų. 

Prie Sidni vienu metu priėjo trys, ir ledi Ašerton ati- 
traukė ją nuo lavono, kurį ji it paklaikusi vis dar bergždžiai 
purtė. Sidni draskėsi norėdama grįžti prie jo, pradėjo spieg- 
ti, ir ledi Ašerton per petį kažką šūktelėjo. Bet Sent Džeim- 
sas nesuprato; vietoj atsakymo vienas iš vyrų padavė jai at- 
kimštą buteliuką. Ji prisitraukė Sidni, griebė už plaukų ir 
pakišo buteliuką po nosim. Sidni atlošė galvą. Pridėjo ranką 
prie lūpų. Kažką užsikirsdama suvapėjo, ir ledi Ašerton, 
užuot atsakiusi, parodė į uolą. 

Sidni pradėjo kopti. Sodininkas, paskui ir kiti šeimvnykš- 
čiai, jai padėjo. Visi žiūrėjo, kad ji nesukluptų ir nepargriū- 
tų. Po valandėlės Sent Džeimsas paklaikusiai suspaudė ją 
glėby. Apkabino ją glausdamas skruostą prie jos viršugalvio 
1r kovodamas su jausmais, kurie nevaldomi būtų jį sutriuš- 

kinę. Kai graudžiausias jos verksmas nuslopo, ėmė vesti ją 
namų pusėn, apkabinęs abiem rankom, lyg bijodamas, kad 
jei paleis, ją vėl ištiks isterija, ji vėl puls prie meilužio lavo- 
no paplūdimyje. 

Jie ėjo per mišką. Sent Džeimsas beveik nesuvokė, kiek 
jie nuėjo. Negirdėjo ir upės šniokštimo, neužuodė sodraus 
žolynų kvapo, nejautė klampaus priemolio po kojų. Drabu- 
žiai kliuvo, kabinosi už krūmų, apkėtusių siaurą takelį, bet 
jis nekreipė dėmesio. 

Kol jie pasiekė Hovenstovą supančią sieną ir įėjo pro var- 
tus, pasidarė baisiai tvanku, nes artėjo audra. Medžių lapai 
šlamėjo blaškomi kylančio vėjo, o vieno uosio kamienu nu- 
striksėjo pilka voverė ir dingo tarp šakų ieškodama prie- 
globsčio. Sidni pakėlė galvą nuo brolio krūtinės. 

— Lis, — pasakė ji. —- Saimonai, jis sušlaps. 

Sent Džeimsas stipriau apkabino ją. Pabučiavo į viršu- 
galvį. 

— Ne, viskas bus gerai. - Jis stengėsi kalbėti kaip vyres- 
nysis brolis, kurį ji pažino, kuris sudorodavo naktines pa- 
baisas, kuris nuvydavo baisius sapnus. Bet šito ne, Side. - 
Jie juo pasirūpins. Pamatysi. 

Didžiuliai sunkūs lašai garsiai užtiško ant lapų. Sidni 
krūptelėjo jo rankose. 

— Kaip mamytė šaukė ant mūsų! —- sušnibždėjo ji. 

— Šaukė? Kada? 

— Tu atidare: visus vaikų kambario langus norėdamas pa- 
žiūrėti, kiek gali prilyti į kambarį. Ji vis šaukė ir šaukė. Netgi 
sušerė tau. - Jos kūną supurtė kūkčiojimas. - Negalėjau žiū- 
rėti, kaip mamytė tave muša. 

— Kilimas buvo sugadintas. Aš to tikrai nusipelniau. 

— Bet sumaniau aš. O leidau nubausti tave. - Ji užsiden- 
gė ranka veidą. Tarpupirščiai buvo ištepti krauju. Vėl ėmė 
verkti. —- Atleisk. 

Jis paglostė jai plaukus. 

— Nieko tokio, brangioji. Aš visiškai užmiršau. Patikėk. 

— Kaip galėjau taip pasielgti su tavim, Saimonai? Tu bu- 
vai mano mylimiausias brolis. Aš tave labiausiai mylėjau. 
Auklė sakydavo, kad negerai mylėti tave labiau už Endrių 
ar Deividą, bet aš nieko negalėjau padaryti. Tave mylėjau 
labiausiai. Paskui leidau, kad tave muštų, nors aš buvau kalta, 
bet nepasakiau nė žodžio. - Pakėlė aukštyn veidą, šlapią nuo 
ašarų; Sent Džeimsas žinojo, kad jos iš tiesų neturi nieko 
bendro su jų vaikiškais ginčais. 

— Aš tau irgi kai ką pasakysiu, Side, - prisipažino jis, - 
bet pažadėk neprasitarti Deividui ar Endriui. Tu irgi buvai 
mano numylėtinė. Tiesą sakant, tebesi. 

— Tikrai? 

— Garbės žodis. 

Jie priėjo prie sarginės ir įžengė į sodą, o sustiprėjęs vė- 
jas įsisuko į rožių žiedus ir pažėrė žiedlapių liūtį jiems ant 
tako. Nors pradėjo pliaupti lietus, jie nepagreitino žingsnio. 
Kol priėjo prie durų, abu kiaurai peršlapo. 

— Dabar mamytė šauks ant mūsų, - tarė Sidni, kai Sent 
Džeimsas uždarė duris. - Gal pasislėpkim? 

— Kol kas mes saugūs. 

— Aš jai neleisiu tavęs mušti. 

— Žinau, Side. - Sent Džeimsas paėmė seseriai už ran- 
kos — ji, aiškiai suglumusi, delsė ir dairėsi aplink - ir nuve- 
dė prie laiptų. - Eikš čia, - paragino ją. 

Laiptų viršuje pamatė ateinant Koterį, nešiną mažu pa- 
dėkliuku. Išvydęs jį Sent Džeimsas padėkojo Dievui už Ko- 
terio sugebėjimą atspėti jo mintis. 

— Pamačiau jus ateinant, - paaiškino Koteris ir galva pa- 
rodė į padėkliuką. - Brendis. Ar ji... - Kryptelėjo galva Sid- 
ni pusėn ir suraukė kaktą ją išvydęs. 

— Ji greit atsipeikės. Gal galit man padėti, Koteri? Jos 
kambarys štai ten. 

Sidni kambarys nebuvo panašus nei į urvą, nei į laidoji- 
mo rūsį, ne taip kaip Deboros. Iš jo atsivėrė vaizdas į mažą 
siena apmūrytą sodelį už namo, buvo išdažytas ir išklijuo- 
tas geltonais ir baltais tapetais, o ant grindų patiestas gėlė- 
tas švelnių spalvų kilimas. Sent Džeimsas pasodino seserį 
ant lovos ir nuėjo užtraukti užuolaidų, o Koteris įpylė bren- 
džio ir pridėjo jai prie lūpų. 

— Išgerkit lašelį, panele Sidni, - rūpestingai pasakė Ko- 
teris. - Tai jus maloniai sušildys. 

Ji klusniai išgėrė. 

— Ar mamytė žino? - paklausė. 

Koteris atsargiai dirstelėjo į Sent Džeimsą. 

— Išgerkit dar, - tarė jis. 

Sent Džeimsas rausėsi stalčiuje ieškodamas jos naktinių 
marškinių. Rado juos po Sidni būdinga megztinių, brange- 
nybių ir kojinių krūva. 

— Reikia nusivilkti šituos šlapius drabužius, — pasakė jai. — 
Koteri, gal paieškotumėt rankšluosčio plaukams? Ir ko nors 
įdrėskimams aptvarstyti? 

Koteris linktelėjo, atsargiai pasižiūrėjo į Sidni ir išėjo iš 
kambario. Likęs vienas su seserim, Sent Džeimsas nuren- 
gė ją, sumesdamas šlapius drabužius ant grindų. Apvilko 
naktinius švelniai ištraukdamas rankas pro siauras atlaso 
petnešėles. Ji nieko nesakė ir, rodos, apskritai nesuvokė, 
kad jis šalia. Kai Koteris grįžo su rankšluosčiu 1r pleistru, 
Sent Džeimsas ištrynė Sidni plaukus. Aptvarstė rankas ir 
kojas, nušluostė purvu aptaškytas pėdas. Užmetęs kojas ant 
lovos, apklojo ją. Ji pakluso kaip vaikas, kaip lėlė. 

— Side, - sušnibždėjo liesdamas jos skruostą. Norėjo pa- 
sikalbėti apie Džastiną Bruką. Norėjo sužinoti, ar naktį jie 
buvo kartu. Norėjo sužinoti, kada Brukas išėjo prie uolos. 
Labiausiai norėjo sužinoti, kodėl. 

Ji neatsakė. Spoksojo į lubas. Tai, ką ji žino, turės pa- 
laukti. 

Linlis sustabdė „Rover“ kitame kiemo gale ir įėjo į rū- 
mus pro šiaurvakarines duris tarp ginklinės ir tarnų kam- 
bario. Pamatė kelyje išsirikiavusias mašinas: du policijos au- 
tomobilius, dengtą mašiną be numerių ir greitąją dar tebeš- 
vytuojančiais priekinio stiklo valytuvais — todėl kai Hodžas 
užkalbino jį, skubantį šeimyniniu rūmų sparnu, buvo pasi- 
ruošęs. Jie susitiko prie sandėliuko. 

— Kas atsitiko? - paklausė Linlis senąjį liokajų. Stengė- 
si, kad jo balsas būtų saikingai susirūpinęs, bet neišduotų 
kylančios baimės. Per vėjo blaškomas lietaus sroveles pa- 
mačius automobilius, pirmiausia jam toptelėjo mintis apie 
Piterį. 

Hodžas paaiškino noriai ir kartu neišduodamas savo po- 
žiūrio. Tai dėl pono Bruko, pasakė jis Linliui. Jį nunešė į 
buvusią klasę. 

Tonas, kuriuo Hodžas pranešė naujieną, trumpam sutei- 
kė vilčių: neatsitiko nieko baisaus, jei Bruko tuoj pat neiš- 
vežė į ligoninę, - bet viltys išsisklaidė, kai Linlis po kelių 
minučių įžengė į klasę rytiniame rūmų sparne. Lavonas, įvy- 
niotas į antklodes, gulėjo ant ilgo subraižyto stalo kambario 
vidury, to paties stalo, prie kurio kelios jaunųjų Linlių kar- 
tos darė pamokas, kol dar nebuvo išsiųstos į mokyklą. Ap- 
link jį, tyliai šnekučiuodamiesi, stovėjo būrelis vyrų, tarp jų 
ir inspektorius Boskovanas su seržantu civiliniais rūbais, 
kuris vakar vakare atlydėjo jį suiumti Džono Penelino. Bos- 
kovanas kalbėjo visai grupei kažką nurodinėdamas dviem 
nusikaltimo vietos tyrimo grupės nariams, kurių kelnių kiš- 
kos buvo purvinos, o ant švarkų pečių nuo lietaus pasklido 
didžiuliai šlapi lopai. Su jais buvo patologė - tai rodė gydy- 
tojo lagaminėlis prie kojų. Jis buvo uždarytas, ir atrodė, kad 
ji neketina daryti pirminės lavono apžiūros. Nusikaltimo vie- 
tos tyrimo grupė šiuo metu, rodos, irgi nesiruošė imtis dar- 
bo. Iš to Linlis priėjo vienintelę galimą išvadą: nežinia, kur 
Brukas mirė, bet ne klasėje. 

Jis pamatė Sent Džeimsą, stovintį lango nišoje; susido- 
mėjusį sodo vaizdu pro lietum apvarvėjusį stiklą. 

— Džasperas jį rado įlankoje, - tyliai prabilo Sent Džeim- 
sas, kai Linlis priėjo. Jis neatsisuko nuo lango. Linlis pama- 
tė, kad jo drabužiai neseniai buvo šlapi, o marškiniai sukru- 
vinti; nuo lietaus kraujo dėmės išsklido kaip akvarelė. - Pa- 
našu į nelaimingą atsitikimą. Uolos viršūnė buvo slidi. Jis 
prarado pusiausvyrą. - Per Linlio petį jis pažvelgė į būrelį, 
susispietusį aplink lavoną, paskui vėl pažiūrėjo į Linlį. - Bent 
Boskovanas kol kas taip mano. 

Sent Džeimsas neištarė klausimo, bet Linlis suprato at- 
sargią užuominą. Buvo dėkingas už atokvėpį, nesvarbu, ku- 
riam laikui draugas ketino jo duoti. 

— Kodėl lavonas perneštas, Sent Džeimsai? Kas jį perne- 
šė? Kodėl? 

— Tavo motina. Pradėjo lyti. Sidni pribėgo prie jo pirmiau 
už mus visus. Deja, niekas tą akimirką nesugebėjo blaiviai 
mąstyti, aš tuo labiau. - Užgauta vėjo, per langą brūkštelė- 
jo kukmedžio šaka. Skardžiai barbeno lietus. Sent Džeim- 
sas įlindo giliau į nišą ir pakėlė akis į viršutinį rūmų sparno 
aukštą, esantį priešais klasę, į kampinį miegamąjį greta Lin- 
lio kambario. - Kur Piteris? 

Atokvėpis iš tiesų buvo trumpas. Linlis pajuto staigų norą 
meluoti, apsaugoti brolį, bet negalėjo to padaryti. Negalėjo 
pasakyti, ir kas jį vertė neslėpti tiesos — pedantiška moralė 
ar neišsakytas maldavimas padėti ir suprasti. 

— Jis dingo. 

— Saša? 

— Irgi. 

— Kur? 

— Nežinau. 

Sent Džeimsas atsiliepė vienui vienu žodžiu, veikiau ato- 
dūsiu: 

— Nuostabu. — Paskui pridūrė: — Seniai? Ar šią naktį jo 
miegota lovoje? O jos? 

— Ne. - Linlis nepaaiškino, kad tai pamatė šįryt pusę aš- 
tuonių, kai nuėjo pasikalbėti su broliu. Jis nepasakė, kad be 
penkiolikos aštuonios išsiuntė Džasperą ieškoti Piterio. Ne- 
papasakojo, ir kokį siaubą pajuto išvydęs prieš Hovenstovo 
rūmą išsirikiavusius policijos automobilius 1r greitąją, pa- 
manęs, kad Piteris rastas negyvas, ir suvokes, jog pajuto 
ne tik baimę, bet ir šiokį tokį palengvėjimą. Matė, kad Sent 
Džeimsas mąsliai stebi uždengtą Bruko kūną. 

— Piteris prie to neprikišo nagų, - tarė jis. - Tai nelai- 
mingas atsitikimas. Pats sakei. 

— Įdomu, ar Piteris žinojo, kad Brukas vakar vakare kal- 
bėjosi su mumis? —- tarė Sent Džeimsas. - Ar Brukas būtų 
jam pasakęs? O jei būtų, tai kodėl? 

Linlis suvokė, iš kokių apmąstymų kilo šie klausimai. 
Jis ir pats taip manė. 

— Piteris ne žudikas. Juk žinai. 

— Tada verčiau surask jį. Ar žudikas, ar ne žudikas, bet 
kai ką paaiškinti turi. 

— Džasperas jo šiandien ieškojo nuo ankstyvo ryto. 

— Svarsčiau, ką jis veikė įlankoje. Jis turbūt manė, kad 
Piteris ten? 

— Ten. Malūne. Visur ieškojo. Dvare irgi. 

— Ar Piterio daiktai tebėra? 

— Aš... ne. - Linlis gerai pažinojo Sent Džeimsą, todėl 
suprato, kaip šis samprotaus išgirdęs jo atsakymą. Jei Pite- 
ris nedelsdamas būtų sprukęs iš Hovenstovo, sužinojęs, kad 
jo gyvybei gresia pavojus, savo turtą veikiausiai būtų pali- 
kęs. Antra vertus, jei išvyko padaręs žmogžudystę, apie ku- 
rią, jo nuomone, kelias valandas niekas nesužinos, turėjo 
laiko susirinkti daiktams, kuriuos buvo atsivežęs į Hovens- 
tovą. Po to galėjo naktį išsmukti, ir niekas nieko nebūtų 

įtaręs, kol nebūtų rastas Bruko lavonas. Jei jis jį nužudė. Jei 
Brukas an<kritai buvo nužudytas. Linlis prisivertė neužmirš- 
ti, kad policija tai vadina nelaimingu atsitikimu. O nusikal- 
timo vietos tyrimo grupė tikrai žino, ką mato stebėdama 
pirmalaikės mirties vietą. Kiek anksčiau mintis, kad Pite- 
ris pavogė Deboros fotoaparatus norėdamas juos parduoti 
1r nusipirkti kokaino, buvo atstumianti, neįtikima 1r neigti- 
na. Dabar ji buvo maloni. Mat kaip galėjo brolis ir pradan- 
ginti fotoaparatus, ir nudėti Džastiną Bruką? O jei jis galvo- 
jo tik apie kokainą, kuriam galui, ieškant narkotikų, gaišti 
laiką 1r žudyti Bruką? 

Aišku, jis žino atsakymą. Bet tas atsakymas sieja Piterį 
su Miko Kambrio mirtimi, kurios niekas nevadina nelaimin- 
gu atsitikimu. 

— Dabar paimsime lavoną. —- Prie jų priėjo seržantas civi- 
liniais drabužiais. Nors lijo, jis smarkiai trenkė prakaitu, kak- 
ta net blizgėjo. - Jums leidus. 

Linlis sutikdamas staigiai linktelėjo ir panoro išgerti, kad 
nuramintų nervus. Lyg pagal norą atsidarė klasės durys ir 
įėjo Motina, stumdama gėrimų staliuką, ant kurio buvo pa- 
dėjusi kavinuką su arbatinuku, tris pilnus svaigalų grafinus 
1r kelias lėkštes sausainių. Jos mėlyni džinsai ir batai buvo 
ištepti purvu, balti marškiniai įplėšti, plaukai pasišiaušę. Ta- 
čiau neatrodė, kad ji nors kiek nerimautų dėl išvaizdos, o 
kai prabilo, ėmė viskam vadovauti. 

— Neapsimetinėsiu, kad nežinau jūsų taisyklių, inspek- 
toriau, - pasakė ji Boskovanui. - Bet pasaulis neapsivers, 
Jei jūs dėl šilumos ko nors išgersite. Kava, arbata, brendis, 
viskis. Ko panorėsit. Prašom vaišintis. 

Boskovanas dėkodamas linktelėjo, ir šitaip gavę leidimą, 
pareigūnai susibūrė prie staliuko. Boskovanas nužingsnia- 
vo prie Linlio ir Sent Džeimso. 

— Ar jis smarkiai gėrė, milorde? 

— Nelabai gerai jį pažinojau. Bet vakar vakare gėrė. Visi 
gėrėm. 

— Buvo girtas? 

— Neatrodė. Bent kai paskutinį kartą jį mačiau. 

— O kada tai buvo? 

— Kai kompanija skirstėsi. Apie vidurnaktį. Gal kiek ir 
vėliau. 

— Kur? 

— Salone. 

— Gėrė? 

— Taip. 

— Bet nebuvo girtas? 

— Galėjo būti. Nežinau. Elgėsi, lyg būtų negirtas. - Lin- 
lis suvokė, koks tų klausimų tikslas. Jei Brukas buvo gir- 
tas, nukrito ir užsimušė. Jei buvo blaivus, jį nustūmė. Bet 
Linlis juto, kad reikia paremti nelaimingo atsitikimo versi- 
ją, nesvarbu, kokia buvo Bruko būklė vakar vakare. —- Ne- 
svarbu, girtas ar blaivus, svarbu, kad jis anksčiau čia nesi- 
lankė. Nežinojo šių vietų. 

Boskovanas linktelėjo, bet iš jo elgesio negalėjai spręs- 
ti, įtikintas ar ne. 

— Be abejo, skrodimas viską paaiškins. 

— Buvo tamsu. Uola aukšta. 

— Tamsu, jei vyriškis išėjo naktį, - tarė Boskovanas. — 
Jis galėjo tai padaryti šįryt. 

— Kaip buvo apsivilkęs? 

Boskovanas kilstelėjo pečius iš dalies pripažindamas, kad 
Linlis paklausė būtent to, ko reikia. 

— Vakariniais drabužiais. Bet gali būti, kad jis su kuriuo 
nors svečiu negulė iki aušros. Kol nežinome mirties laiko, 
abejojame viskuo. Išskyrus tai, kad jis nebegyvas. Dėl to 
abejonių nėra. - Jis linktelėjo ir nuėjo prie savo vyrų, apspi- 
tusių vežimėlį. 

— Jis nepaklausė daugybės dalykų, Sent Džeimsai, - tarė 
Linlis. 

Šis juos išvardijo: 

— Kas jį matė paskutinis? Ar dar kas dingo iš dvaro? Kas 
dalyvavo pobūvyje? Kas dar buvo dvare? Ar kas nors norėjo 
juo nusikratyti? 

— Kodėl jis neklausia? 

— Laukia skrodimo. Manyčiau, jam naudinga, jei čia ne- 
laimingas atsitikimas. 

— Kodėl? 

— Kambrio žudiką jis sučiupo. O Džonas Penelinas nebū- 
tų galėjęs nužudyti Bruko. 

— Nori pasakyti, kad yra ryšys. 

— Yra. Turi būti. - Jų dėmesį patraukė neaiškus pavida- 
las, bindzinantis keliu. 

— Džasperas, - pažino Sent Džeimsas. 

Seniokas per balas kėblino į vakarinį rūmų sparną. 

— Pažiūrėsim, ką jis nori pasakyti, - tarė Linlis. 

Rado jį prie tarnų kambario, purtantį lietaus lašus nuo se- 
nos neperšlampamos jūreiviškos skrybėlės. Tą patį padarė 
su senu neperšlampamu apsiaustu ir pakabino abu ant kablio 
sienoje. Paskui sunkiai nusitraukė tamsiai žalius guminius 
batus, aptekusius sudžiūvusiu purvu. Linktelėjo Linliui ir 
Sent Džeimsui, o kai visiškai susitvarkė, nuėjo paskui juos į 
rūkomąjį ir neatsisakė taurelės viskio, kad apšiltų. 

— Niekur nėr, - pasakė Linliui. - Bet iš Lamornos įlan- 
kos dingo jūsų laivas. 

— Kas? - paklausė Linlis. - Džasperai, tu įsitikinęs? 

— Taigis. Jo ten nebėr. 

Linlis įbedė akis į lapę ant židinio atbrailos, stengdama- 
sis suvokti esmę, bet į galvą lindo tik detalės. Jos niekaip 
nenorėjo sietis. Šeimai priklausantis trisdešimt penkių pė- 
dų vienstiebis burlaivis stovėjo Lamornos doke. Piteris nuo 

penkerių metų mokėjo jį vairuoti. Oras visą dieną pranaša- 
vo audrą. Niekas, turintis sveiko proto ir patirties, nebūtų 
išplaukęs. 

— Jis tikriausiai nutrūko nuo lynų. 

Džasperas pašaipiai prunkštelėjo, bet kai Linlis vėl atsi- 
suko į jį, senio veidas visiškai nieko nesakė. 

— Kur dar ieškojai? 

— Visur. Tarp Nenranelio ir Trino. 

— Trivufe? Sent Berjene? Ar ieškojai kiek toliau nūo 
jūros? 

— Aha. Mažumą. Nėr ko toli eit, milorde. Jei vaikis būtų 
kulniavęs pėsčias, kas nors būtų jį matęs. Bet niekas nepri- 
sipažįsta. - Džasperas pasitrynė pirštais šerius ant smak- 
ro. - Man regis, arba jis su panele lindi kur nors čia, arba jie 
įsėdo į mašiną tik išvažiavę iš Hovenstovo. Arba pasiėmė 
laivą. 

- Jis nebūtų to padaręs. Žino, jog pavojinga. Juk ne visiš- 
kai... - Linlis nutilo. Nėra reikalo iškloti Džasperui savo di- 
džiausių būgštavimų. Be abejo, seniokas jau ir taip visus 
žino. - Dėkui, Džasperai. Žiūrėk, kad tave pavalgydintų. 

Senis linktelėjo ir pasuko prie durų. Tačiau dar stabtelėjo. 

— Girdėjau, vakar naktį suėmė Džoną Peneliną. 

— Taip. Suėmė. 

Džasperas sukrutino lūpas, lyg norėdamas kažką pasa- 
kyti, bet nesiryždamas. 

— Kas yra? - paklausė Linlis. 

— Man regis, jis neturėtų prisiimti kito kaltės, - tarė 
Džasperas ir paliko juos. 

— Ką dar žino Džasperas? - paklausė Sent Džeimsas, kai 
jie liko vieni. 

Linlis, paskendęs mintyse, spoksojo į kilimą. Atsikvošė- 
jęs pasakė: 

— Spėju, kad nieko. Tiesiog nujaučia. 

— Dėl Džono? 

— Taip. Ir dėl Piterio. Džasperas ne kvailys ir prireikus 
suvokia, kas kaltas. - Linlis dar niekad nesijautė toks nepa- 
jėgus veikti ar nuspręsti. Lyg gyvenimas sprūstų jam iš ran- 
kų, ojis galėtų tik stebėti jo įvairias nuolaužas, kaip pakliū- 
va skriejančias į erdvę. - Jis nebūtų paėmęs šliupo, - tepa- 
sakė. — Tik ne tokiu oru. Kur būtų plaukęs? Ir ko? 

Jis išgirdo, kaip sujudėjo Sent Džeimsas, ir išvydo jo veide 
užuojautą. 

— Galbūt jis tebėra dvare, Tomi. Galbūt net nežino, kas 
atsitiko, 0 jo dingimas niekaip nesusijęs su Džastinu Bruku. 

— O su fotoaparatais? 

— Ir su jais. 

Linlis nukreipė žvilgsnį į nuotraukas ant sienos, kartas 
Linlių iš to paties molio, kurie papildydavo Oksfordo ab- 
solventų gretas ir nė necyptelėję užimdavo savo vietą Ho- 
venstove. 

— Aš netikiu, Sent Džeimsai. Nė akimirkos. O tu? 

Draugas atsiduso. 

— Atvirai? Ne. 

16 skyrius 


- TO agau kaip žemai mes 


puolėme, - tarė ledi Helena. Ji paleido iš rankų lagaminą, 
atsiduso ir graudžiai sumataravo pirštų galiukais laikoma 
rankine. - Pietūs Pedingtono stoty. Elgesys toks moraliai 
smerktinas, kad vos galiu patikėti taip padariusi. 

— Bet juk pati ir sumanei, Helena. - Debora padėjo daik- 
tus ant grindų ir, apžvelgusi vieno kambario butelį, paten- 
kinta nusišypsojo. Namie nepaaiškinamai gera, nesvarbu, 
kad namai - vienas kambarys Pedingtone. Tačiau tas kam- 
barys jos. 

— Visiškai pripažįstu savo kaltę. Bet kai kenti nepakelia- 
mas bado kančias, kai epikūriškas snobizmas veikiausiai gre- 
sia mirtimi, kas belieka daryti? Tik paklaikus pulti prie pir- 
mos pasitaikiusios kavinės. - Ji sudrebėjo prisiminusi, ko 
buvo prikrauta į lekštę. - Ar gali įsivaizduoti, kaip dar la- 
biau išniekinti dešrelę? 

Debora nusijuokė. 

— Gal norėtum ko nors jėgoms atgauti? Puodelio arba- 
tos? Turiu netgi sveiko gėrimo, kuris tau gal patiktų, recep- 
tą. Jį man davė Tina. Sakė, jis pastato ant kojų. 

— Be abejo, jai kaip tik to reikėdavo po pasimatymo su 
Miku Kambruu, jei galima tikėti jo tėvu, - tarė ledi Hele- 
na. - Tačiau kol kas turbūt atsižadėsiu to malonumo. Gal 
užsukim pas kaimynę su jo nuotrauka? 

Išsitraukusi ją iš rankinės, Debora nuėjo pirma. Korido- 
rius buvo siauras, iš abiejų pusių rikiavosi durys, o grindys 
aitriai trenkė palyginti nauja danga. Ji slopino žingsnius, ir 
Debora pasibeldė į Tinos duris tyliai, lyg nuslėpęs jų artini- 
mąsi kilimas būtų paraginęs imtis ir kitų atsargumo prie- 
monių. 

— Tina... manau, kad ji pelėda, - paaiškino ledi Helenai. — 
Gal dar neatsikėlusi. 

Pasirodė, taip ir yra, nes į Deboros beldimą niekas neat- 
siliepė. Ji pabandė vėl, truputį garsiau. Paskui dar 1r pašau- 
kė: „Tina?“ 

Vietoj atsakymo atsidarė durys priešais ir išlindo pagy- 
venusi moteriškė. Galvą buvo apsirišusi didžiule languota 
nosine, seniokiškai surišta po smakru. Nosinė dengė plau- 
kus, standžiai susuktus į marias žilų garbanėlių. 

— Jos čia nėra. - Moteriškė gniaužė ant krūtinės ploną 
violetinį chalatą, išmargintą šlykščiomis oranžinėmis gėlė- 
mis ir žaliais palmių lapais; to piešinio pakaktų visam laikui 
atbaidyti nuo kelionės į atogrąžų šalis. - Jau dvi dienos ne- 
sirodo. 

— Kaip negerai, - tarė ledi Helena. — Ar nežinote, kur ji 
išvyko? 

— Labai norėčiau žinoti, - atsakė moteriškė. - Pasiskoli- 
no mano lygintuvą, o būtų neblogai jį atgavus. 

— Be abejo, — nuoširdžiai užjausdama pasakė ledi Hele- 
na, lyg dėl nevalyvo moteriškės apsirengimo - naktinių vė- 
lyvą popietę - reikėtų kaltinti tik dingusį lygintuvą. - Gal 
man pamėginti jį paimti? — Ji atsisuko į Deborą. - Kas tvar- 
ko pastatą? 
liai pridūrė: — Bet, Helena, negalima... 

— Tada aš tuoj pat šoktelėsiu į apačią, gerai? - Ji pakruti- 
no pirštus ir nuėjo prie lifto. 

Senė įtariai stebėjo jų pokalbį. Ji apžiūrėjo Deborą nuo 
galvos iki kojų. Debora nervingai šyptelėjo stengdamasi su- 
galvoti nerūpestingą frazę apie pastatą, orą ar dar ką nors, 
kad tik moteriškė nepradėtų spėlioti, kodėl ledi Helena taip 
maloniai nusprendė atgauti visiškai nepažįstamo žmogaus 
lygintuvą. Ji nustojo stengtis, nes niekas neatėjo į galvą, ir 
įėjo į savo butą; nepraėjus nė dešimties minučių, įžengė ir 
ledi Helena, pergalingai iškėlusi raktą nuo Tinos buto. 

Debora nustebo. 

— Kaip tau, po galais, pavyko? 

Ledi Helena nusijuokė. 

— Tau neatrodo, kad aš šiek tiek panaši į vienintelę Ti- 
nos seserį, kuri sukorė šitokį kelią iš Edinburgo, norėdama 
kelias dienas pas ją paviešėti? 

— Tu jį įtikinai? 

— Vaidinau taip, kad vos pati nepatikėjau. Einam? 

Jos vėl nuėjo prie ano buto. Deborai pasidarė silpna pa- 
manius, ką ketina daryti ledi Helena. 

— Mes elgiamės neteisėtai, - tarė ji. - Ar tai ne įsilau- 
žimas? 

— Galbūt mes ir užsuksim be leidimo į svetimą butą, — 
linksmai atsakė ledi Helena ir nedelsdama įkišo raktą į spy- 
ną. - Bet tikrai neįsilaušim. Juk turim raktą. O! Štai mes ir 
viduje. Ir jokio girgždesio, kuris įspėtų kaimynus. 

— Aš esu kaimynė. 

— Kaip patogu, - nusijuokė ledi Helena. 

Buto dydis ir forma nesiskyrė nuo Deboros kambariuko, 
bet jame buvo daugiau baldų, ir kiekvienas aiškiai kainavo 
nemažai. Tina Kodžin nepripažino kartūnu apmuštų trijų da- 
lių baldų komplektų, nebenaujų stalų, pigių reprodukcijų ant 
sienų. Vietoj jų kambarys buvo pilnas švytinčio kietmedžio — 
ąžuolo ir raudonmedžio, palisandro 1r beržo. Po jais buvo 
patiestas rankų darbo kilimas, o virš jų ant sienos kabantis 

gobelenas atrodė išaustas patyrusio meistro. Kambario gy- 
ventoja akivaizdžiai jautė polinkį prabangai. 

— Ką gi, - viską apžvelgusi tarė ledi Helena, - jos profe- 
sija turi savo pranašumų. A, štai ir lygintuvas. Neužmirški- 
me išeidamos jo paimti. 

— Helena, argi mes dar neisim? 

— Tuoj, mieloji. Pirmiausia kyštelėsim nosį šen bei ten, 
kad išsiaiškintume, kas tai per moteris. 

— Bet negalima... 

— Mes norėsim ką nors papasakoti Saimonui, kai skam- 
binsim jam, Debora. Dabar padėtis tokia, kad jei Tina iki 
vakaro negrįš, tegalėsime pranešti, jog beldėmės į jos du- 
ris, bet niekas neatsiliepė. Tuščias energijos švaistymas. 

— Ojei ji mus užklups? Helena! Tikrai. 

Kiekvieną akimirką laukdama sugrįžtant Tinos ir svars- 
tydama, ką, po galais, jos pasakys, kai ji įeis pro duris ir 
užtiks abidvi besirausiančias tarp jos daiktų, Debora nuse- 
kė paskui ledi Heleną į mažutę virtuvėlę ir susijaudinus: 
žiūrėjo, kaip ši smagiai atidarinėja spinteles. Spintelių te- 
buvo dvi, abi pridėtos tik būtiniausių dalykų kuo mažesniais 
kiekiais: kava, druska, cukrus, prieskoniai, pakelis sūrių sau- 
sainių, skardinė sriubos, skardinė greipfrutų kompoto, skar- 
dinė avižinių dribsnių. Ant lentynos buvo dvi lėkštės, du 
dubenys, du puodeliai ir keturios taurės. Ant stalo po lenty- 
na stovėjo atkimštas butelis vyno, šiek tiek nugertas. Be 
mažo skardinio kavinuko, įlenkto prikaistuvio ir emaliuoto 
arbatinuko, virtuvėje daugiau nieko nebuvo. O tai, kas bu- 
vo, mažai ką sakė apie Tiną Kodžin. 

— Atrodo, ji čia nei verda, nei kepa, - apibendrino ledi 
Helena. - Žinoma, dešimtyse Preido gatvės restoranų ga- 
lima užsisakyti patiekalų į namus, taigi manau, valgyt ji 
atsineša. 

— Bet jei ji priiminėja vyrus? 

— Štai klausimas koksai, teisybė? Ką gi, butelis vyno stovi. 
Galbūt ji tik tuo ir vaišina lankytoją, prieš i1mdamasi darbo. 
Pažiūrėkim, ko dar čia yra. 

Ledi Helena priėjo prie spintos ir atidariusi parodė vaka- 
rinių ir pobūvių suknelių eilę, pustuzinį apsiaustų - vienas 
kailinis — ir po jais išrikiuotų aukštakulnių batelių kalnus. Vir- 
šutinėje lentynoje prikrauta skrybėlių dėžučių, vidurinėje gu- 
lėjo sulankstyti peniuarai. Apatinė lentyna tuščia, bet nedul- 
kėta; toks įspūdis, kad ten kas nors nuolat laikoma. 

Ledi Helena patapšnojo sau per skruostą ir greit patikri- 
no komodą. 

— Tik apatiniai, - pasakė Deborai, dirstelėjusi į vidų. — 
Regis, šilkiniai, bet perbraukiau pirštais ir nebesigilinsiu. — 
Ji uždarė stalčių 1r atsišliejo komodos, sukryžiavo rankas 
ant krūtinės ir susiraukusi pasižiūrėjo į spintą. - Debora, 
čia kažkas... valandėlę. Einu pažiūrėsiu. - Ji nuėjo į vonios 
kambarį ir iš ten šūktelėjo: - Kodėl tau nepabandžius lai- 
mės rašomajame stale? 

Atsidarė vaistinėlė, užkliuvęs medžio subraškėjo stalčius, 
spragtelėjo skląstis, sušlamėjo popierius. Ledi Helena kaž- 
ką sušnibždėjo. 

Debora pažvelgė į laikrodį. Dar neprabėgo nė penkių mi- 
nučių, kai jos įėjo į butą. Atrodė, kad valanda. 

Ji nuėjo prie rašomojo stalo. Ant jo buvo tik telefonas, 
autoatsakiklis ir bloknotas, kurį Debora, jausdamasi kvailai 
it filmo seklė, bet neįsivaizduodama, ką dar galėtų nuveik- 
ti, pakėlė prieš šviesą pažiūrėti, ar nepamatys po paskuti- 
nio rašymo likusių įspaudimų. Neišvydusi nieko, išskyrus 
vietą, kur buvo padėtas taškas, gal sakinio gale, gal ant „i“, 
ji ėmėsi stalčių ir pamatė, kad du iš jų tušti. Trečiame rado 
taupomąją knygelę, rudo popieriaus aplanką ir vienišą kata- 
loginę kortelę. Debora paėmė ją. 

— Keista, — iš vonios tarpdurio prabilo ledi Helena. - Anot 

tavo kaimynės, jos nėra jau dvi dienos, bet visa kosmetika 
palikta. Ji nepasiėmė nė vieno vakarinio drabužio, bet visi 
kasdieniai dingę. O vonios kambary mėtos: siaubingų dirb- 
tinių nagų komplektas. Tų priklijuojamų. Kuriems galams ji 
nusikrapštė nagus? Juk juos priklijuoti velniškai sunku. 

— Gal čia atsarginiai, - tarė Debora. - Galbūt ji išvyko į 
kaimą. Galbūt yra ten, kur nereikia prabangių drabužių, kur 
dirbtiniai nagai tik trukdytų. Leik Distrikte. Žvejoja Škoti- 
joje. Lanko giminaičius ūkininkus. - Debora suvokė, kur 
krypsta jos mintys. Ledi Helena pasakė tai balsu. 

— Kornvalyje, - tarė ir kryptelėjo galva į kataloginę kor- 
tele. — Ką čia turi? 

Debora ją ištyrinėjo. 

— Du telefonų numeriai. Vienas gal Miko Kambrio. Nusi- 
rašyti? 

— Nusirašyk. - Ledi Helena priėjusi žvilgtelėjo jai per 
petį. - Pradedu ja žavėtis. Štai aš, taip besirūpinanti savo 
išvaizda, kad man nė į galvą neateitų kur nors išsiruošti ma- 
žiausiai be vienos rankinės, grūste prigrūstos kosmetikos. 
O štai ji. „Viskas arba nieko“ moteris. Apsirengusi arba ne- 
dovanotinai nerūpestingai, arba taip, kad vyrai iš susižavė- 
jimo Mir... - užsikirto ledi Helena. 

— Helena, ji negalėjo jo nužudyti. —- Tačiau tai sakydama 
jau pasijuto nejaukiai. Ką gi ji žino apie Tiną? Tiesą sakant, 
nieko, išskyrus vieno vienintelio pokalbio atskleistą silpnybę 
vyrams, polinkį į naktinį gyvenimą ir nerimą dėl artėjan- 
čios senatvės. Vis dėlto blogį žmonėse tikrai galima pajusti, 
kad ir kaip jie stengtųsi jį paslėpti. Tikrai galima pajusti su- 
sitvenkusį įtūžį. O Tina nei vieno, nei kito neturėjo. Tačiau 
apsvarsčiusi Miko Kambrio mirtį ir jo ryšį su Tinos Kodžin 
gyvenimu, Debora turėjo pripažinti, kad suabejojo. 

Ji nežiūrėdama paėmė aplanką, lyg jame būtų Tinos ne- 

kaltumo įrodymas. Viršelyje buvo išspausdinta Persbektyvos. 
Viduje rado sąvaržėle susegtą pluoštą popierių. 

— Kas tai? — paklausė ledi Helena. 

— Pavardės ir adresai. Telefonų numeriai. 

— Klientų sąrašas? 

— Nemanyčiau. Žiūrėk. Ne mažiau kaip šimtas pavardžių. 
Ne tik vyrų, bet ir moterų. 

— Informacinis sąrašas? 

— Gali būti. Dar radau taupomąją knygutę. - Debora iš- 
kratė ją iš plastikinio aplanko. 

— Klok viską, - tarė ledi Helena. - Ar jos gyvenimo sti- 
lius pelningas? Gal man keisti darbą? 

Debora perskaitė indėlių sąrašą, atsivertė lapą su pavar- 
de. Pajuto, kaip ją užplūsta nuostaba. 

— Čia ne jos, - tarė. - Knygelė priklauso Mikui Kamb- 
riui. Nežinau, kuo jis vertėsi, bet tai buvo pašėlusiai pel- 
ninga. 


— Ponas Olkortas Sent Džeimsas? Kaib malonu. - Dakta- 
rė Alisa Voters pakilo nuo kėdės ir laborantui, atlydėjusiam 
Sent Džeimsą į jos kabinetą, mostu paliepė išeiti. - Man 
pasirodė, kad šį rytą jus mačiau Hovenstove. Tačiau metas 
susipažinti nebuvo itin palankus. Kas jus atvijo į mano be- 
langę? 

Žodis buvo vykęs, nes beveik visą Penzanso kriminali- 
nio skyriaus teismo patologės kabinetą užėmė knygų lenty- 
nos, senas stalas ištraukiamu viršumi, medicinos mokyklos 
griaučiai su uždėta Antrojo pasaulinio karo dujokauke ir šūs- 
nys mokslinių žurnalų. Vietos bebuvo likę tik praeiti nuo 
durų prie stalo. Greta tako stovėjo keistai nepritampanti kė- 
dė, įmantriai išraižyta gėlėmis ir paukščiais, labiau tinkama 
kaimo namo valgomajame negu teismo medicinos skyriu- 
je, - ir padavusi Sent Džeimsui vėsią stiprią fanką, daktarė 
mostelėjo jam sėstis į ją. 

— Užimkite sostą, - tarė. - Padaryta apie 1675. Geras bu- 
vo metas kėdėms, jei nesibjaurite kiek perdėta puošyba. 

— Jūs kolekcionierė? 

— Tai padeda užmiršti darbą. - Ji klestelėjo į savo kėdę, 
aptrauktą sutrūkinėjusia raukšlėta oda, ėmė raustis tarp po- 
pierių ant stalo ir, radusi dėžutę šokoladinių saldainių, pa- 
siūlė jam. Susidomėjusi stebėjo, kaip jis renkasi, paskui pa- 
ti pasiėmė ir su smagurio pasitenkinimu atsikando. 

— Ką tik perskaičiau jūsų praėjusios savaitės straipsnį 
apie A-B-O sekrecines liaukas, - pasakė. - Nė nemaniau, 
kad turėsiu laimės jus sutikti. Atėjote dėl šitos Hovenstovo 
bylos? 

— Faktiškai dėl Kambrio mirties. 

Daktarės Voters antakiai po plačiais akinių rėmeliais pa- 
kilo. Ji baigė valgyti šokoladą, nusišluostė pirštus į chalato 
atlapą ir paėmė aplanką iš po sanpaulijos, kuri atrodė ne- 
laistyta daugelį mėnesių. 

— Ištisas savaites jokios veiklos, ir staiga per keturias- 
dešimt aštuonias valandas mano rankose atsiduria du lavo- 
nai. — Ji atvertė aplanką, valandėlę skaitė, paskui pliaukšte- 
lėdama užvertė. Ištiesė ranką prie kaukolės, kuri šiepėsi 
nuo knygų lentynos, ir ištraukė sąvaržėlę iš akiduobės. Kau- 
kole akivaizdžiai naudotasi ir per ankstesnius aiškinimus, 
nes ją buvo išmarginę šratinuko palikti taškeliai, o tiesiai 
ant smilkinkaulio siūlės užbraukta didžiulė raudona X. 

— Du smūgiai į galvą. Smarkesnis kliuvo į momens sritį. 
Kaukolė skilo. 

— Gal nujaučiate, koks nusikaltimo įrankis? 

— Sakyčiau, ne įrankis, o priežastis. Griūdamas jis į kaž- 
ką atsitrenkė. 

— Ji negalėjo skilti nuo smūgio? 

Ji paėmė dar vieną saldainį, papurtė galvą ir parodė į kau- 
kolę. 

— Pažiūrėkite, kur būtų lūžis, gerasis žmogau. Jis nebu- 
vo labai aukštas - penkių pėdų ir aštuonių ar devynių co- 
lių, — bet būtų turėjęs sėdėti, kad mirtų nuo smūgio į tokią 
vietą. 

— O gal žudikas prisėlino? 

— Taip negalėjo būti. Smogta ne iš viršaus. Antraip žudi- 
kas būtų stovėjęs tokioje vietoje, kad Kambris akies kam- 
pučiu būtų jį matęs. Jis būtų mėginęs kaip nors atremti smū- 
gį, 1r lavonas tai paliudytų. Mėlynėmis ar nubrozdinimais. 
Bet nei to, nei to nėra. 

— Gal žudikas buvo vikresnis. 

Ji apsuko kaukolę. 

— Gal. Bet tai nepaaiškintų antrojo smūgio. Dar vienas 
lūžis, ne toks pavojingas, dešinėje kaktikaulio pusėje. Anot 
jūsų, žudikas trenkė jam į pakaušį, maloniai paprašė apsi- 
sukti ir vožė į kaktą. 

— O gal nelaimingas atsitikimas? Kambris pats suklupo, 
pargriuvo, paskui kažkas užėjo į kotedžą, rado lavoną ir 1š- 
niekino jį vien todėl, kad jam buvo malonu kastruoti. 

— Vargu. - Ji padėjo kaukolę į vietą ir atsilošė krėsle. Švie- 
sa nuo lubų sumirgėjo akiniuose 1r sužvilgo plaukuose, ku- 
rie buvo trumpi, tiesūs ir nenatūraliai juodi, net mėlyni. — 
Štai kaip, mano galva, buvo. Kambris stovi ir kalbasi su žu- 
diku. Pokalbis virsta ginču. Jis gauna baisų smūgį į žandi- 
kaulį - pažandėj buvo didelė mėlynė, vienintelė verta dė- 
mesio mėlynė visame kūne, - ir griūna atsitrenkdamas į kaž- 
kokį daiktą per puspenktos pėdos nuo grindų. 

Sent Džeimsas prisiminė „Kiro“ kotedžo svetainę. Žino- 
jo, kad daktarė Voters pati ten buvo. Penktadienio naktį ap- 
žiūrėjo lavoną. Nesvarbu, jog buvo pasiryžusi laukti skrodi- 
mo rezultatų ir tik tada susidaryti nuomonę, tą pačią aki- 
mirką, kai pamatė lavoną, jai turėjo kilti visdkių minčių. 

— Židinys? 

Ji patvirtindama kilstelėjo pirštą. 

— Kambris griūna visu svoriu. Taip atsiranda pirmasis 
lūžis. Paskui jis virsta nuo židinio atbrailos, bet šį kartą šo- 
nu. Ir dešine kaktos puse trenkiasi į kitą daiktą. 

— Žaizdro geležinį kraštą? 

— Tikriausiai. Antrasis lūžis ne toks pavojingas. Bet ne- 
svarbu. Jis beveik iškart mirė nuo pirmojo. Vidinis kraujo 
išsiliejimas kaukolėje. Jo nebuvo galima išgelbėti. 

— Jį sužalojo, aišku, po mirties, - mąsliai tarė Sent Džeim- 
sas. - Beveik nebuvo kraujo. 

— Vis tiek nemalonu, — poetiškai pakomentavo daktarė 
Voters. 

Sent Džeimsas bandė įsivaizduoti įvykius taip, kaip juos 
išdėstė daktarė Voters. Pokalbis, virtęs vaidu, pyktis - įtū- 
žiu, po to smūgis. 

— Per kiek laiko, jūsų nuomone, lavonas išniekintas? Jei 
žmogus įsiutęs puola į virtuvę, ieško peilio, galbūt peilį jau 
atsinešęs... 

— Siuto nebuvo nė kvapo. Patikėkit manim. Bent tuo me- 
tu, kai lavoną išniekino. - Jis matė, kad ji supranta jo suglu- 
mimą. Atsakė, lyg atspėjusi jo klausimus. - Žmonės, apimti 
siuto, pjausto 1r bado be jokios nuovokos. Jūs žinote, kaip 
būna. Šešiasdešimt penki dūriai. Nuolat susiduriam su to- 
kiais dalykais. Bet šiuo atveju tebuvo du greiti pjūviai. Lyg 
žudikas būtų ketinęs Kambrio lavoną tik paženklinti. 

— Kokiu įrankiu? 

Ji svyravo žiūrėdama į saldainių dėžutę. Kiek padelsusi 
stumtelėjo ją į šalį palydėdama apgailestaujamu, bet ryžtin- 
gu Žvilgsniu. 

— Aštriu. Tinka viskas — nuo mėsininko peilio iki gerų 
žirklių. 

- Bet jūs jo dar neradot? 

— Teismo medikai tebesikrapšto kotedže. Lakios vaizduo- 

tės vaikinai. Tikrina viską nuo virtuvinių peilių iki žiogelių 
kūdikio vystyklams. Jie verčia aukštyn kojom visą miestelį, 
1eško šiukšlių dėžėse 1r darželiuose, stropiai atidirba atly- 
ginimą. Tik laiką gaišta. 

— Kodėl? 

Atsakydama ji bakstelėjo nykščiu per petį atgal, paskui 
pirmyn, lyg jie stovėtų miestelyje, o ne už kelių mylių, Pen- 
zanse. 

— Už mūsų kalnai. Prieš mus jūra. Pakrantė kaip rėtis 
išvarpyta tūkstančių urvų. Turim nenaudojamas kasyklas. 
Turim uostą, pilną žvejybos laivų. Trumpai tariant, turim 
begalę vietų, kur galima išmesti peilį, ir niekas niekad ne- 
sužinos, kaip jis ten pateko. Tik pagalvokite apie žvejų pei- 
lius žuviai darinėti. Kiek tokių mėtosi aplink? 

— Taigi žudikas galbūt atėjo pasiruošęs tokiam darbui. 

— Gal. O gal ir ne. Nėra kaip sužinoti. 

— Kambris nebuvo surištas? 

— Ekspertizė nerodo. Jokių kanapių, nailono ar kitokių 
dalelių. Beje, jis buvo itin sveikas. Užtat antrasis - šio ryto 
Hovenstovo lavonas - rodos, visiškai kas kita. 

— Narkotikai? — paklausė Sent Džeimsas. 

Ji iškart susidomėjo. 

— Negalėčiau pasakyti. Padarėme tik pirminius tyrimus. 
Kas nors konkrečiai?.. 

— Kokainas. 

Ji užsirašė į bloknotą. 

— Nieko nuostabaus. Ko tik žmonės neprisigrūda į kūną, 
kad patirtų jaudulį... Kvailiai. - Valandėlę ji, matyt, niūriai 
mąstė apie narkomaniją šalyje. Atsikvošėjusi kalbėjo to- 
liau: —- Patikrinome alkoholio kiekį kraujuje. Buvo girtas. 

— Veiksnus? 

— Ribotai, bet veiksnus. Sugebėtų nueiti iki uolos ir nu- 
griūti. Lūžę keturi šonkauliai. Nutrūkusios stuburo smege- 

nys. - Ji nusiėmė akinius ir patrynė paraudusią, jautrią tar- 
puakio vietą, kur jie lietė odą. Be akinių atrodė keistai beje- 
gė, lyg jai būtų nuplėšta kaukė. - Jei būtų likęs gyvas, visos 
keturios galūnės būtų paralyžiuotos. Todėl svarstau, ar ne 
geriau, kad mirė. - Jos žvilgsnis nesąmoningai įsmigo į ne- 
sveikąją Sent Džeimso koją. Vos pastebimai loštelėjo kėdė- 
je. - Labai prašau atleisti. Per daug valandų skiriu darbui. 

Netobulas gyvenimas prieš jokį. Esminis klausimas: kaip 
tik tai, ko Sent Džeimsas daug kartų klausinėjo save ilgus 
metus po avarijos. Atsiribojo nuo jos atsiprašymo nuleisda- 
mas jį pro ausis. 

— Jis nukrito? Ar buvo nustumtas? 

— Ekspertai nuodugniai tyrinėja ir kūną, ir drabužius, ban- 
dydami nustatyti, ar jis nebuvo su kuo nors susikibęs. Bet 
kiek žinau, šiuo metu manoma, kad paprasčiausiai nukrito. 
Buvo girtas. Stovėjo pavojingos uolos viršuje. Mirties lai- 
kas — apie pirmą valandą nakties. Taigi tamsu. Praėjusią nak- 
tį debesys buvo storai aptraukę dangų. Manyčiau, drąsiai 
galima pavadinti nelaimingu atsitikimu. 

Kaip palengvėtų Linliui tai išgirdus, pamanė Sent Džeim- 
sas. Tačiau dar daktarei Voters tebesakant savo nuomonę, 
jis pajuto, kad nenori su ja sutikti. Iš pažiūros tikrai atrodė, 
kad čia nelaimingas atsitikimas. Bet kad ir kaip viskas atro- 
dytų po mirties, Brukas vidury nakties atsidūrė uolos vir- 
šuje, matyt, atėjęs į slaptą pasimatymą, kuris baigėsi žmog- 
žudyste. 


Lauke už valgomojo sienų rytą prasidėjusi vasaros audra 
virto uraganu, šėlstantys vėjai stūgavo aplink rūmus, o lie- 
tus piktomis čiurkšlėmis čaižė langus. Užuolaidos buvo už- 
trauktos, todėl triukšmas kiek prislopo, bet kartais vėjo gū- 
sis taip sudrebindavo langus, kad grėsmingo jų barškėjimo 
negalėjai nepaisyti. Kai taip atsitiko, Sent Džeimsas paste- 

bėjo, kad jo mintys nuo Miko Kambrio ir Džastino Bruko 
mirties nukrypo į Deizi dingimą. Jis žinojo, kad Linlis visą 
dieną bergždžiai ieškojo brolio. Tačiau pakrantė raižyta ir 
sunkiai prieinama iš sausumos pusės. Gal Piteris ir prišvar- 
tavo laivą kokiame gamtiniame uoste, norėdamas išvengti 
paties audros baisumo, bet Linlis jo nerado. 

— Nepagalvojau pakeisti meniu, - pasakė ledi Ašerton apie 
daugybę prašmatnių valgių, kurie buvo patiekti. - Tiek vis- 
ko atsitiko, kad nebepajėgiau blaiviai mąstyti. Vakarieniauti 
turėjo ne mažiau kaip devyni žmonės. Dešimt, jei būtų pa- 
silikusi ledi Augusta. Visa laimė, kad ji vakar vakare išvyko 
namo. Jei būtų čia buvusi šį rytą, kai Džasperas rado lavo- 
ną... - Ji knebinėjo brokolio atžalą, lyg staiga pajutusi, kaip 
nerišliai skamba jos žodžiai. Žvakių šviesa ir šešėliai mir- 
gėjo ant jos žalsvai mėlynos suknelės ir švelnino tarp ant- 
akių 1r nuo nosies ligi smakro susimetusias rūpesčių raukš- 
les, kurios vakarėjant darėsi vis gilesnės. Apie Piterį nepa- 
sakė nė žodžio nuo tada, kai jai buvo pranešta, kad jis dingo. 

— Žmonėms reikia valgyti, Deizi, ir nieko nepadarysi, — 
tarė Koteris, nors beveik nepalietė maisto, kaip ir visi kiti. 

— Bet noro nėra? — Ledi Ašerton nusišypsojo Koteriui, 
tačiau jos nerimas buvo akivaizdus. Jį išdavė staigūs jude- 
siai ir žvilgsniai į netoliese sėdintį vyresnįjį sūnų. Linlis 
parsirado namo likus vos dešimčiai minučių iki vakarienės. 
Tą laiką prasėdėjo dvaro raštinėje, skambino telefonu. Sent 
Džeimsas žinojo, kad jis nesikalbėjo apie Piterį su motina, 
1r neatrodė, kad ketintų kalbėtis dabar. Tai supratusi ledi 
Ašerton paklausė Sent Džeimsą: 

— Kaip jaučiasi Sidni? * 

— Dabar miega. Rytoj ketina grįžti į Londoną. 

— Ar protinga, Sent Džeimsai? - paklausė Linlis. 

— Atrodo, ji kitaip nenori. 

— Tu važiuosi su ja? 

Jis papurtė galvą, pačiupinėjo vyno taurės kojelę ir prisi- 
minė trumpą pokalbį su seserimi vos prieš valandą. Dau- 
giausia galvojo, kaip ji atsisakė kalbėti apie Džastiną 
Bruką. Neklausk manęs, neversk manęs, pasakė, atrodė ne- 
sveika, po karštligiško sapno plaukai karojo prakaitu per- 
mirkusiomis garbanėlėmis. Aš negaliu, negaliu. Neversk ma- 
nes, Saimonai. Prašau. 

— Ji sako, kad sugebės viena parvažiuoti traukiniu, - ta- 
rė jis. 

— Gal nori pasikalbėti su jo šeima. Ar policija jiems pra- 
nešė? 

— Nežinau, ar jis turi kokių giminių. Apskritai nedaug 
apie jį žinau. — Bet žinau, mintyse pridūrė, kad džiaugiuosi, 
j0g jis nebegyvas. 

Sąžinė visą dieną bandė prabilti —- nuo tos akimirkos, kai 
jis apkabino seserį ant uolos, pažvelgė žemyn į Bruko lavo- 
ną ir pajuto kerštingą džiaugsmą. Štai teisingumas, pama- 
nė. Štai atpildas. Galbūt Dievo ranka valandėlę užgaišo po 
to, kai Brukas užpuolė jo seserį paplūdimyje. Bet toks žiau- 
rus užpuolimas šaukėsi atpildo. Atlyginta su kaupu. Jis džiau- 
gės1. Jam palengvėjo, kad Sidn: pagaliau išsivadavo. Paleng- 
vėjo taip smarkiai, jog pasidarė neramu, - jo nuomone, tai 
visiškai nebūdinga civilizuoto žmogaus reakcija į artimo mir- 
tį. Neabejojo, kad progai pasitaikius pats būtų lengvai galė- 
jęs nudėti Džastiną Bruką. 

— Šiaip ar taip, - pasakė jis, - gal ir protinga jai išvažiuo- 
ti. Niekas jos neprašė pasilikti. Turiu omeny, oficialiai. — Ma- 
tė, kad visi supranta, ką norėjo pasakyti. Policininkai nerei- 
kalavo apklausti Sidni. Jų nuomone, Bruko mirtis - nelai- 
mingas atsitikimas. 

Visi mąstė apie šią naujieną, kai atsidarė valgomojo du- 
rys Ir įėjo Hodžas. 

— Skambina ponui Sent Džeimsui, miledi. - Hodžas buvo 
įpratęs pranešįnėti tokiu tonu, lyg mažų mažiausiai grėstų 

paskutinis teismas: skambina lemtis, Hekatė prie telefono. — 
Dvaro raštinėje. Ledi Helena Klaid. 

Sent Džeimsas tuoj pat atsistojo, dėkingas, kad pasitai- 
kė dingstis išeiti. Valgomajame slėgė daugybė nutylėtų klau- 
simų ir reikalų, kuriuos reikia aptarti. Tačiau atrodė, kad 
visi pasiryžę vengti aptarinėjimo ir verčiau kęsti kylančią 
įtampą, negu atsidurti akis į akį su galbūt skaudžia tiesa. 

Ilgu koridorium, vedančiu į dvaro kontorą, jis nusekė pas- 
kui liokajų į vakarinį namo sparną. Ant rašomojo stalo degė 
vienintelė lempa, o jos metamo ryškaus šviesos ovalo vidu- 
ry gulėjo telefono ragelis. Pakėlė jį. 

— Ji prapuolė, - tarė ledi Helena, išgirdusi jo balsą. - At- 
rodo, lyg būtų išvykusi nenumatytų atostogų, nes jos kas- 
dieniai rūbai dingę, prabangūs ne, o bute nėra lagamino. 

— Tu įsigavai į vidų? 

— Viso labo drąsus pasiplepėjimas, ir raktas mano. 

— Tu prasilenkei su pašaukimu, Helena. 

— Žinau, brangusis. Įžymi apgavikė. Taip yra dėl to, kad 
jaunystę leidau lankydama kursus, o ne mokydamasi uni- 
versitete. Naujosios kalbos, taikomoji dailė, veidmainystė 
ir išsisukinėjimas. Neabejojau, kad kada nors tai pravers. 

— Nenujauti, kur ji dingo? 

— Paliko savo kosmetiką ir nagus, taigi... 

— Nagus? Helena, kas čia dabar? 

Ji nusijuokė ir paaiškino, ką reiškia dirbtiniai nagai. 

— Matai, jie netinka turistinei kelionei. Arba kapstytis 
darže. Arba kopti į uolas, buriuoti, žvejoti. Tokiems daly- 
kams. Todėl mes manome, kad ji išvykusi kur nors į kaimą. 

— Čia, Kornvalyje? 

— Tokia mintis mums irgi toptelėjo pirmiausia, ir manom, 
kad atkapstėm gana svarių įkalčių. Ji turi Miko Kambrio tau- 
pomąją knygelę, beje, su gana stambiais indėliais sąskaito- 
Je, ir radome du telefono numerius. Vienas Londono centri- 
nės telefono stoties. Paskambinome ir išgirdome „Ailingto- 

no“ kompanijos atsakiklį, nurodantį darbo valandas. Rytą pa- 
sigilinsiu. 

— O kitas numeris? 

— Kornvalio, Saimonai. Dukart surinkom ir nesulaukėm 
atsakymo. Pamanėm, kad galėtų būti Miko Kambro. 

Sent Džeimsas iš šoninio rašomojo stalo stalčiaus i1šsi- 
traukė voką. 

— Nemėginai tikrinti pagal telefono abonentų sąrašą? 

— Kad palyginčiau su Kambrio numeriu? Abonentų sąra- 
še jo nera. Klausyk, aš tau duodu tą numerį. Gal tau pasi- 
seks ką nors iš jo išpešti. 

Jis brūkštelėjo numerį ant voko, įsikišo į kišenę. 

— Sidė rytoj grįžta į Londoną. - Jis papasakojo ledi Hele- 
nai apie Džastiną Bruką. Ši klausėsi tylėdama, nieko ne- 
klausinėdama ir nekomentuodama. Jis nieko nepraleido ir 
baigė žodžiais: „O dabar dingo ir Piteris“. 

— O ne! - tarė ji. Fone Sent Džeimsas neaiškiai girdėjo 
tylią muziką. Koncertas fleitai. Panoro atsidurti jos svetai- 
nėje Onslou aikštėje, tingiai kažką pliaukšti ir nesukti gal- 
vos dėl nieko, išskyrus kraujo, audinio plaušelių ar plaukų 
analizę, susijusią su žmonėmis, kurių jis nepažino ir niekad 
nepažins. - Vargšas Tomis, - tarė ji. - Vargšė Deizi. Kaip 
jie laikosi? 

— Pakenčiamai. 

— O Sidė? 

— Jai labai blogai. Pasirūpinsi ja, Helena? Rytoj vakare? 
Kai grįš? 

— Žinoma. Nesijaudink. Negalvok apie tai. - Ji valandėlę 
svyravo. Ir vėl iš ano laido galo atsklido muzika, trapi ir 
nepagaunama it aromatas. 

— Saimonai, norėti ir padaryti - ne tas pats, - tarė ji. 

Kaip gerai jinai jį pažinojo. 

— Kai pamačiau jį paplūdimyje, kai suvokiau, kad nebe- 
gyvas... 

— Nebūk sau toks griežtas. 

— Būčiau galėjęs jį užmušti, Helena. Dievas mato, no- 
rėjau. 

— Kas iš mūsų gali pasakyti, kad niekad šito nejautė? Kam 
nors kada nors. Tai nieko nereiškia, brangusis. Tau reikia 
truputį pailsėti. Mums visiems reikia. Buvo siaubinga. 

Ji prajuokino jos tonas. Motina, sesuo, mylinti draugė. 
Priėmė jos siūlomą atleidimą. 

— Žinoma, tu teisi. 

— Taigi eik miegot. Tikrai galima neabejoti, kad iki ryto 
daugiau nieko neatsitiks. 

— Tikėkimės. - Jis padėjo ragelį ir valandėlę stovėjo ste- 
bėdamas audrą. Langus čaižė lietus. Medžius draskė vėjas. 
Kažkur atsidarydamos ir užsidarydamos trinksėjo durys. Jis 
išėjo iš kontoros. 

Svarstė, ar neužlipus pietvakariniais laiptais praleisti va- 
karo savo kambary. Jautė, kad jėgos išseko, galvoti nebepa- 
jėgia, o mandagiai šnekučiuotis, tyčia vengdamas visiems 
labiausiai rūpimų temų, nenori. Piteris Linlis. Saša Niford. 
Kur jie yra. Ką jie padarė. Tačiau žinojo, kad Linlis laukia 
norėdamas išgirsti, ką telefonu pranešė Helena. Taigi pasu- 
ko atgal į valgomąjį. 

Artinantis prie virtuvės, jo dėmesį patraukė šiaurės va- 
karų koridoriumi sklindantys balsai. Netoli tarnų kambario, 
šnekėdamasis su atšiaurios išvaizdos vyriškiu, nuo kurio 
jūreiviškos skrybėlės ant grindų lašėjo vanduo, stovėjo Džas- 
peras. Pamatęs Sent Džeimsą, Džasperas pamojo jam. 

— Bobas rado laivą, - tarė jis. - Sudužęs ties Kriba Hedu. 

— Tikrai Deizi, - įsiterpė antrasis. - Pažįstu ją kaip nu- 
luptą. 

— Ar kas nors... 

— Man matos, kad jame nieko nėr. Nepermanau, kaip ga- 
lėtų būti. Taip suknežintam tikrai ne. 

17 skyrius 


ai Džeimsas ir Linlis važia- 
vo dvaro „Land Rover“ paskui surūdijusį žvejo „Austin“. 
Priekiniai žibintai apšvietė tebesiautėjančios audros sukel- 
tą suirutę. Kelią buvo nukloję šviežiai nulaužti rododen- 
drai, gulintys storo violetinių žiedų, kuriuos automobiliai 
traiškė padangomis, kilime. Didžiulė jovaro šaka, atplėšta 
nuo medžio, beveik perkirto kelią. Lapai ir šakelės lakstė 
į visas puses, o milžiniški vėjo gūsiai šlavė akmenėlius nuo 
kelio ir it kulkas laidė į automobilius. Vartinės langinės 
piktai trinksėjo į akmens sienas. Vanduo liejosi nuo pa- 
kraigės ir pliaupė iš stogvamzdžių. Ant tako plytelių ir že- 
mes dryksojo permirkusios krūvos vijoklinių rožių, nuplėš- 
tų nuo pinučių. 

Linlis sustabdė „Rover“, ir prie jų pribėgo lauk išpuolęs 
Markas Penelinas. Tarpdury stovėjo ir žiūrėjo Nensi Kambri, 
prisispaudusi prie gerklės šaliką; vėjas čaižė suknele jai ko- 
jas. Kažką šūktelėjo, bet vėjas užgožė žodžius. Linlis per 
keletą colių nuleido langą, kol Markas ropštėsi ant užpaka- 
linės sėdynės. 

— Kas nors girdėti apie Piterį? — Nensi įsikibo į lauko 
duris, nes vėjas trankė jas į sieną. Pro jos žodžius prasi- 
skverbė plonas, silpnas verkiančio kūdikio balselis. - Gal 
ką padaryti? 

— Nesitrauk nuo telefono, - atsišaukė jis. — Galiu papra- 
šyti tave nueiti į rūmus. Pas motiną. 

Ji linktelėjo, pamojavo ir užtrenkė duris. Linlis perjungė 
greitį. Jie lingavo į kelią, taškydami balas ir purvo sąnašas. 

— Laivas Kriba Hede? —- paklausė Markas Penelinas. Jo 
plaukai, permerkti lietaus, buvo prilipę prie galvos. 

— Iš to, ką žinome, atrodo, taip, - atsakė Linlis. - Kas 
tau pasidarė? 

Markas atsargiai palietė šviežią pleistrą virš dešinio ant- 
akio. Jo krumpliai ir plaštakos buvo apdraskyti. Susidrovė- 
jęs palingavo galva. 

— Bandžiau pritvirtinti langines, kad kūdikis liautųsi ver- 
kęs. Ko neužsimušiau darbuodamasis. — Jis pasistatė neper- 
šlampamos striukės apykaklę ir susisagstė iki smakro. - Jūs 
įsitikinę, kad tai Deizi? 

— Rodos, taip. 

— Apie Piterį nieko negirdėti? 

— Nieko. 

— Kvailys prakeiktas. - Markas išsitraukė cigarečių pa- 
kelį, pasiūlė 1r Linliui, 19 Sent Džeimsui. Jiems atsisakius 
prisidegė vieną pats, bet parūkęs sumaigė. 

— Tu nematei: Piterio? - paklausė Linlis. 

— Nuo penktadienio popietės. Prie įlankos. 

Sent Džeimsas per petį dirstelėjo į vaikiną. 

— Piteris sakė, kad tada tavęs nematęs. 

Markas kilstelėjo antakį, krūptelėjo, palietė pleistrą. 

— Jis mane matė, - atsakė ir atsargiai žvilgtelėjęs į Linlį 
pridūrė: —- Gal pamiršo. 

„Rover“ siauru taku šliaužė paskui „Austin“. Buvo vi- 
siškai tamsu, švietė tik automobilių žibintai ir kartais sping- 
telėdavo kotedžo ar ūkininko trobos langai; dėl tamsos ir 
audros automobiliai važiavo lėtai. Ant kelio telkšojo van- 
duo. Gyvatvorės grėsmingai linko automobilio pusėn. Ži- 

bintų šviesoje akinamai spindėjo liūtis. Jie du kartus susto- 
jo nuimti nuo kelio šakų ir atvažiavo per penkiasdešimt mi- 
nučių, nors paprastai pakakdavo ketvirčio valandos. 

Palikę užpakalyje Triną, jie nusikratė nelygiu keliu į Kriba 
Hedą ir sustabdė automobilius už kokių dvidešimties jardų 
nuo tako į Penberto įlanką. Markas Penelinas nuo užpakali- 
nės sėdynės padavė Linliui neperšlampamą žvejo apsiaus- 
tą, kurį šis užsitempė ant pilko sunešioto megztinio. 

— Geriau palauk čia, Sent Džeimsai. - Net uždarame au- 
tomobilyje Linliui teko pakelti balsą, kad perrėktų vėją ir 
bangas, apačioje besidaužančias į krantą ir staugiančias. „Ro- 
ver“ grėsmingai siūbavo it lengvas žaisliukas. —- Kelias ne- 
lygus. 

— Eisiu, kiek galėsiu. 

Linlis linktelėjo ir atidarė dureles. Visi trys išsiropštė 
lauk, į audrą. Iššokus Markui Penelinui, Sent Džeimsas pa- 
juto, kad dureles gali uždaryti tik užgulęs visu kūno svoriu. 

— Velnias! —- šūktelėjo vaikinas. — Na, 1r pučia. - Kartu 
su Linliu jis ištraukė iš automobilio bagažinės virves, gel- 
bėjimosi liemenes ir ratus. 

Priešakyje žvejys paliko degti žibintus, ir jie nušvietė 
kelią prie uolos. Šviesos taku lėkė kaukiančio vėjo nešami 
lietaus šuorai. Žvejys nuplumpino per žoles, kimbančias jam 
prie kelnių. Jis nešėsi virvės ritinį. 

— Laivas įlankoje! —- šūktelėjo per petį, kai jie prisiarti- 
no. - Mažne penkiasdešimt jardų nuo kranto. Pirmagaliu į 
šiaurės rytus, paskuigaliu ant uolų. Man matos, kad diduma 
stiebo ir rėjos dingę. 

Vėjas buvo ne tik nuožmus, bet ir šaltas kaip ledas, lyg jį 
būtų įkvėpusi arktinė audra, ir jie susilenkę iš paskutiniųjų 
stūmėsi prie uolos krašto. Iš ten siauras takelis, pažliugęs, 
taigi slidus ir pavojingas, stačiai smego į Penberto įlanką; 
prie vandens mirgėjo mažų granito kotedžų žiburiai. Netoli 

bangų mūšos šokinėjo ir žybčiojo žibintuvėlių šviesos - tai 
vietiniai, kurie neišsigando audros, stebėjo, kaip gūra su- 
dužęs laivas. Nusigauti iki jo nebuvo kaip. Nei jei valtelė 
būtų įveikusi bangų mūšą, rifas, ardantis Deizi, būtų sunai- 
kinęs ir ją. Be to, trukdė audros varomos bangos: jos dužo į 
granito kyšulį išmesdamos į orą purslų fontanus. 

— Nebegaliu, Tomi! — šūktelėjo Sent Džeimsas, pamatęs 
taką. — Turėsiu laukti čia. 

Linlis pakėlė ranką, linktelėjo ir pradėjo lipti. Kiti ėjo įkan- 
din, sprausdamiesi pro akmens luitus, ieškodami uolos ato- 
dangose vietų, kur statyti koją ir kur kabintis ranka. Sent 
Džeimsas žiūrėjo, kaip jie dingsta tamsiame šešėlyje, paskui 
apsisuko ir, grumdamasis su vėju ir lietumi, grįžo prie auto- 
mobilio. Jautėsi, lyg purvu aplipę batai ir įtvaro užkulnį apsi- 
vyniojęs piktžolių raizginys lenktų jį prie žemės. Kol priėjo 
„Rover“, pritrūko kvapo. Atplėšė dureles ir griuvo vidun. 

Pabėgęs nuo audros, jis nusitraukė ne savo dydžio ap- 
siaustą Ir permirkusį megztinį. Išpurtė iš plaukų lietų. Dre- 
bėjo nuo šalčio, 1lgėjos1 sausų drabužių 17 mąstė apie Žvejo 
žodžius. Iš pradžių Sent Džeimsui pasirodė, kad nenugirdo. 
Pirmagaliu į šiaurės rytus, paskuigaliu ant uolų. Tikriausiai 
klaida. Bet Kornvalio Žvejys žino, kaip nusakyti kryptį; 0 
dirstelėjęs į laivą, Sent Džeimsas suprato, kad taip ir yra. Tai- 
gi klaidos nėra. Vadinasi, arba laivas ne De1z1, arba jiems 
reikia peržiūrėti savo teorijas. 

Bene po pusvalandžio grįžo Linlis, jam ant kulnų lipo Mar- 
kas, o įkandin kėblino žvejys. Susitraukę nuo lietaus, jie 
valandėlę stovėjo ir šnekėjosi prie „Austin“, Žvejys mosi- 
kavo rankom. Linlis kartą linktelėjo, prisimerkęs pasižiū- 
rėjo į pietvakarius ir kažką šūktelėjęs per purvyną ir žoles 
nuplumpino prie „Rover“. Iš paskos nusekė Markas Peneli- 
nas. Jie vėl sukišo savo reikmenis į bagažinę ir veikiau su- 
krito, negu sulipo į mašiną. Buvo kiaurai permirkę. 

— Jis sunaikintas. - Linlis gaudė orą kaip bėgikas. - Dar 
valanda, ir nieko nebeliks. 

— Čia Deizi? 

— Be abejonės. 

Priekyje krioktelėjo „Austin“. Pavažiavo atbulas, apsi- 
suko ir paliko juos uolos viršuje. Linlis įbedė akis į tamsą, 
užgriuvusią nuvažiavus „Austin“. Lietus barbeno į priekinį 
stiklą. 

— Vietiniai tau ką nors papasakojo? 

— Mažai. Temstant jie pamatė, kad atplaukia laivas. Ma- 
tyt, tas kvailys bandė per uolas įplaukti į įlanką, kad jį kel- 
tuvu ištrauktų iš pakilusio vandens kaip kitas valtis. 

— Kas nors matė, kaip laivas sudužo? 

— Penketas vyrų, dirbusių elinge prie keltuvo. Pamatę, 
kas dedasi, jie surinko Žmonių ir nuėjo pažiūrėti, ką galima 
padaryti. Juk tai žvejai. Mažai tikėtina, kad jie nebandytų 
padėti žmogui, užplaukusiam ant seklumos. Bet kai jie pa- 
galiau aiškiai pamatė laivą, ant denio nieko nebuvo. 

— Argi tai įmanoma? — Tą pačią akimirką Sent Džeimsas 
pasigailėjo paklausęs. Paaiškinti buvo galima dvejopai, ir jis 
pats suvokė, kaip, dar Linliui ir Markui nepasakius. 

— Tokiu oru žmones nušluoja nuo denio, - tarė Markas. — 
Je: nesi atsargus, jei neprisiriši lynu, jei nežinai, ką darai... 

— Piteris žino, ką daro, - pertraukė Linlis. 

— Žmonės puola į paniką, Tomi, — tarė Sent Džeimsas. 

Linlis atsakė ne iš karto, lyg svarstytų šią mintį. Žvelgė 
pro Sent Džeimsą į keleivio langelį, už kurio įlankos pusėn 
vedė pažliugęs takas. Nuo jo plaukų per kaktą vingiuota sro- 
vele varvėjo vanduo. Nusišluostė. 

— Jis galėjo nulipti žemyn. Galbūt tebėr apačioj. Galbūt 
jie abu tebėr tenai. 

Prielaida nėra visiškai nepagrįsta, pamanė Sent Džeim- 
sas, ir puikiai paaiškina Deizi padėtį, kai ji užplaukė ant sek- 


Tobulas kerštas 261 


lumos. Jei Piteris tuo metu, kai nusprendė paimti laivą, bu- 
vo prisišniaukęs kokaino, — tai aiškiai rodė faktas, kad jis 
išplaukė artėjant audrai, — protą jam temdė narkotikai. Vei- 
kiausiai nuo kokaino būtų įsivaizdavęs, kad yra nenugali- 
mas, galingesnis už gamtos jėgas, jų valdovas. Audra būtų 
buvusi ne tiek akivaizdus pavojus, kiek jaudulio šaltinis, di- 
džiausias kaifas. 

Antra vertus, laivą jis galėjo paimti iš juodžiausios ne- 
vilties. Jei Piteriui reikėjo bėgti, kad išvengtų klausimų apie 
Miką Kambrį ir Džastiną Bruką, jis galėjo nuspręsti, kad 
geriausia bėgti jūra. Sausumoje kas nors būtų jį pastebėjęs. 
Neturėjo jokios transporto priemonės. Būtų turėjęs stab- 
dyti kokį automobilį. O kadangi su juo buvo Saša, juos pa- 
vežėjęs Žmogus veikiausiai prisimintų abu, kai (jei) policija 
paskelbtų paiešką. Piteris buvo pakankamai protingas tai su- 
prasti. 

Tačiau laivo padėtis ir sudužimas nerodė, kad bėgta. 

Linlis įjungė variklį. Automobilis suburzgė, atgijo. 

— Rytoj organizuosiu žmones, - tarė jis. - Ieškosime ko- 
kių nors jų pėdsakų. 


Motina pasitiko šiaurvakariniame koridoriuje, kur jie ka- 
bino ant kablių sienoje varvančius apsiaustus ir megztinius. 
Iš pradžių ji nesakė nieko. Tik pridėjo ranką prie krūtinės, 
lyg taip galėtų nukreipti gresiantį smūgį. Kita ranka gniau- 
žė šaliką, juodą šerpę raudonais raštais, kuri pjovėsi 1r su 
jos veido, ir su suknelės spalva. Rodos, užsimetė ją veikiau 
norėdama apsiginti negu sušilti, nes medžiaga buvo plona 
ir ji visa virpėjo gal nuo šalčio, o gal iš baimės. Buvo labai 
išblyškusi, ir Linlis pamanė, kad pirmą kartą, kiek prisime- 
na, motina neatrodo jaunesnė, negu yra - penkiasdešimt še- 
šerių metų. 

— Skaitymo kambary jums paruošiau kavos, - tarė ji. 

Linlis pamatė, kad Sent Džeimso žvilgsnis nuo jo nukry- 
po į motiną. Gerai pažinojo draugą ir suprato, ką jis nuspren- 
dė. Metas papasakoti motinai baisiausias naujienas apie Pi- 
terį. Jis turi paruošti ją tam, kas laukia ateityje. O to jis 
negali padaryti Sent Džeimso akivaizdoje, nors ir trokšta, 
kad draugas būtų greta. 

— Norėčiau pažiūrėti, kaip Sidni, - tarė Sent Džeimsas. — 
Vėliau ateisiu. 

Šiaurvakariniai laiptai buvo netoli, pirmas posūkis už gin- 
klinės, ir Sent Džeimsas dingo tenai. Likęs vienas su moti- 
na, Linlis nežinojo, ką sakyti. Lyg paslaugus svečias, pasi- 
rinko mandagią frazę: 

— Mielai išgerčiau kavos. Dėkui. 

Motina ėjo pirmutinė. Jis pastebėjo, kaip ji žengia atme- 
tusi galvą, ištiesusi pečius. Suvokė slaptą jos laikysenos 
prasmę. Kad neišsiduotų, kokia yra sutrikusi, jei kas ją pa- 
matytų: Hodžas, virėjai, ateinantys tarnai. Dvaro valdytojas 
suimtas už žmogžudystę; vienas iš svečių naktį Žuvo; jau- 
niausias vaikas dingo, 0 su vidurinėliu ji atvirai nesikalba 
daugiau kaip penkiolika metų. Tačiau niekas nepamatys, kaip 
tai ją jaudina. Už žaliu bajum apmuštų durų veikiausiai ver- 
da apkalbos, bet tegu ne apie šimtus būdų, kuriais Dievo 
bausmė pagaliau ištiko našlaujančią Ašertono grafienę. 

Jie žengė koridorium, kuris ėjo per visą rūmą. Jo rytinia- 
me gale buvo skaitymo kambario durys, uždarytos durys, ir 
kai ledi Ašerton jas atidarė, vienintelis kambary buvęs žmo- 
gus atsistojo ir sumaigė peleninėje cigaretę. 

— Ką nors sužinojote? — paklausė Roderikas Trenarou. 

Linlis delsė tarpduryje. Iškart pajuto, kad jo rūbai šlapi. 
Didžiuliai šiurkštūs drėgmės stačiakampiai ant vilnonių kel- 
nių prilipo prie kojų. Marškiniai kibo prie krūtinės ir pečių, 
o šlapia apykaklė veržė sprandą. Permirkusios net kojinės, 
nors Penberto įlankoje avėjo guminius batus: mat automo- 

bilyje juos nusiavė ir įlipo tiesiai į didžiulę balą, kai grįžęs 
kieme sustabdė automobilį. 

Taigi norėjo išeiti. Norėjo persirengti. Bet prisivertė 
žengti į priekį ir pasuko prie lenkto medinio vežimėlio gre- 
ta motinos rašomojo stalo. Ant jo stovėjo kavinukas. 

— Tomi? — tarė motina. Ji atsisėdo ant nepatogiausios kė- 
dės kambaryje. 

Linlis nusinešė kavos puodelį ant sofos.Trenarou tebes- 
tovėjo prie židinio. Jame liepsnojo anglys, bet šiluma ne- 
prasimušė pro apsunkusius nuo drėgmės Linlio drabužius. 
Jis dirstelėjo į Trenarou, linktelėjo parodydamas, kad girdė- 
jo klausimą, bet nieko neatsakė. Norėjo, kad anas išeitų. 
Negalėjo įsivaizduoti, kaip kalbės apie Piterį jo akivaizdoje. 
Ir vis dėlto žinojo, kad jo prašymą pasikalbėti su motina be 
liudininkų ir vienas, ir kitas supras neteisingai. Kaip ir pra- 
ėjusį vakarą, Trenarou aiškiai atėjo čia jos pakviestas. Kad 
tai ne mandagumo vizitas, turėjęs baigtis lovoje, rodė susi- 
rūpinęs Trenarou veidas, kai jis pažvelgdavo į ledi Ašerton. 

Atrodo, jis netur: iš ko rinktis. Pasitrynė kaktą, nubrau- 
kė atgal šlapius plaukus. 

— Laive nieko nebuvo, - tarė. - Bent mes nieko negalė- 
jom įžiūrėti. Galbūt jie apačioje. 

— Ką nors iškvietėt? 

— Turit omeny gelbėjimo valtį? - Jis papurtė galvą. - Jis 
per greitai yra. Kol valtis nuplauktų, iš jo nieko nebeliktų. 

— Manot, jį nuplovė nuo denio? 

Juodu kalbėjo apie jos vaiką taip, lyg aptarinėtų sodo at- 
sodinimą po audros. Jis žavėjosi jos ramybe. Tačiau ji išliko 
rami tik tol, kol jis atsakė: 

— Nėra kaip sužinoti. Ar jis su Saša buvo apačioje. Ar 
juos abu nuo denio nuplovė vanduo. Nieko nesužinosim, kol 
nerasim kūnų. Ir netgi tada, jei jie labai sužaloti, galėsim 
tik spėlioti, ne daugiau. 

Sulig tais žodžiais ji nuleido galvą ir užsidengė akis. Lin- 
lis laukė, kad Trenarou nueitų per kambarį prie jos. Juto, 
kaip jis trokšta tai padaryti. Tas troškimas perskrodė orą it 
elektros srovė. Bet jis nekrustelėjo. 

— Nesikankink, - tarė Trenarou. - Mes nieko nežinom. 
Net nežinom, ar laivą paėmė Piteris. Doroti, prašau. Paklau- 
syk manęs. 

Užplūdus tuoj pat atslūgusiam skausmui, Linlis prisimi- 
nė, kad Trenarou vienintelis vadina motiną tikruoju vardu. 

— Juk žinai, kad jis paėmė laivą, - tarė ji. - Visi žinom, 
kodėl. Bet juk aš nekreipiau dėmesio į požymius? Jis gydė- 
si klinikose. Jau keturiose klinikose, ir aš norėjau patikėti, 
kad išsigydė. Bet neišsigydė. Supratau, kai penktadienio rytą 
jį pamačiau. Bet negalėjau pagalvoti apie dar vieną gydymo 
nuo narkotikų kursą, todėl paprasčiausiai nekreipiau dėme- 
sio. Tiesą sakant, pradėjau melstis, kad jis tvarkytųsi sava- 
rankiškai, nes nebežinau, kaip jam padėti. Niekad nežino- 
jau. Oi Rodi... 

Je: ji nebūtų ištarusi jo vardo, Trenarou gal ir toliau būtų 
laikęsis atokiai. Bet dabar jis priėjo prie jos, paglostė veidą, 
plaukus, vėl ištarė jos vardą. Ji apglėbė jį. 

Linlis nusuko akis. Jam skaudėjo raumenis. Atrodė, kad 
kaulai švininiai. 

— Nesuprantu, - kalbėjo ledi Ašerton. - Nesvarbu, ką jis 
ketino daryti imdamas laivą, bet koks oras, būtų pamatęs. 
Būtų pajutęs pavojų. Negi jis taip baisiai buvo apimtas ne- 
vilties? — Ji švelniai atsitraukė nuo Trenarou. - Tomi? 

— Nežinau, - atsargiai tarė Linlis. 

Motina atsistojo, priėjo prie sofos. 

— Dar kažkas yra, teisybė? Kažkas, ko tu man nepasa- 
kei. Ne, Rodi, - pasakė ji Trenarou, žengtelėjusiam prie 
jos, — aš ištversiu. Pasakyk, kas, Tomi. Pasakyk dalyką, ku- 
rio nenori, kad žinočiau. Praėjusį vakarą su juo ginčijaisi. 

Aš girdėjau. Žinai, kad girdėjau. Bet juk yra dar kažkas? 
Pasakyk man. 

Linlis pakėlė į ją akis. Motinos veidas vėl buvo nepa- 
prastai ramus, lyg jai būtų pavykę rasti naują stiprybės šal- 
tinį ir pasisemti jėgų. Jis nudūrė akis į kavos puodelį, šil- 
dantį delną. 

— Piteris buvo Miko Kambrio kotedže penktadienio va- 
karą po Penelino apsilankymo. Vėliau Mikas žuvo. Man tai 
po Džono suėmimo vakar naktį papasakojo Džastinas. Pas- 
kui, - jis pasižiūrėjo į ją, - Džastinas žuvo. 

Jam kalbant ji prasižiojo, bet veido išraiška tebebuvo rami. 

— Negi manai, kad tavo tikras brolis... 

— Aš nežinau, ką manyti. - Jam graužė gerklę. - Dėl Die- 
vo, pasakyk, ką manyti, jei gali. Mikas nebegyvas. Džasti- 
nas nebegyvas. Piteris dingo. Tai ką, tavo nuomone, turė- 
čiau manyti? 

Trenarou žengė žingsnį į priekį, lyg norėdamas suma- 
žinti Linlio žodžių jėgą. Bet jam sujudėjus, krustelėjo ir le- 
di Ašerton. Ji priėjo prie sūnaus, sėdinčio ant sofos, apkabi- 
no per pečius. Prisispaudė skruostu prie jo skruosto ir pa- 
lietė lūpom šlapius plaukus. 

— Mieliausias Tomi, - sušnibždėjo ji. - Mielas mano, mie- 
las mano... Kodėl įsivaizduoji, kad tai tavo vieno našta? 

Pirmą kartą per gerą dešimtmetį jinai jo prisilietė. 

18 skyrius 


a dangus, žydras kupo- 


las, po kuriuo plaukė kamuolinių debesų putos, niekuo ne- 
priminė vakarykštės audros. Kaip ir jūros paukščiai, kurių 
šaižūs, įkyrūs klyksmai vėl skardeno orą. Tačiau žemė liu- 
dijo, kokia bjaurastis praėjo, 19 Sent Džeimsas su arbatos 
puodeliu rankoje pro miegamojo langą apžiūrinėjo, ką per 
tas valandas padarė lietus ir šėlstanti audra. 

Ant kelio į pietinį kiemą, į kurį atsivėrė vaizdas iš jo kam- 
bario, ištiškę gulėjo šiferio lakštai nuo stogo. Tarp jų volio- 
josi sulankstyta vėtrungė, turbūt nupūsta nuo kurio nors iš 
priestatų, sudarančių dalį kiemelio sienos. Vietomis it ryš- 
kūs kilimėliai gulėjo išlaužytos gėlės: violetiniai stambia- 
žiedžiai katilėliai, rausvos begonijos, ištisos pentinių var- 
pos, ir visur buvo pribarstyta suniokotų rožių žiedlapių. Su- 
dužusio stiklo šukelės Žžėravo ant grindinio akmenų lyg 
brangakmeniai, o vienas mažas, nesuprantamai išlikęs svei- 
kas lango stiklas dengė balą tartum šviežiai užsitraukęs le- 
das. Sodininkai ir golfo aikštelės prižiūrėtojai jau pradėjo 
tvarkyti sodą, Sent Džeimsas girdėjo parke jų balsus, pro- 
tarpiais nustelbiamus mechaninio pjūklo džyrinimo. 

Dukart smarkiai pabeldęs, į kambarį įžengė Koteris. 

— Turiu, ko jums reikia, - tarė jis. - Tai mat, yra dėl ko 
kraipyti galvą. - Perėjęs per kambarį, jis padavė Sent Džeim- 

sui voką, kurį buvo paėmęs nuo dvaro kontoros stalo, šei- 
mininkui kalbantis su ledi Helena Klaid. - Daktaro Trena- 
rOu numeris. 

— Tikrai? — Sent Džeimsas padėjo arbatos puodelį ant ova- 
laus XVIII amžiaus staliuko. Paėmė voką ir susimąstęs pa- 
sukinėjo rankose. 

— Net skambinti nereikėjo, pone Sent Džeimsai, - tarė 
Koteris. - Hodžas pasakė, kieno jis, man dar nespėjus jam 
pakišti po nosim. Regis, jau daug metų jis dažnai renka tą 
numerį. 

— Bet vis tiek paskambinot, kad neliktų abejonių? 

— Paskambinau. Tikrai daktaro Trenarou. Ir jis žino, kad 
ateisim. 

— Kas nors girdėti iš Tomio? 

— Deizi sakė, kad skambinęs iš Pendino. - Koteris palin- 
gavo galva. - Nieko nepešė. 

Sent Džeimsas suraukė kaktą svarstydamas, ar gali būti 
veiksmingas Linlio planas, jei atkakliai vengiama įtraukti 
pakrantės apsaugą ir policiją. Prieš aušrą jis su šešiais vy- 
rais iš aplinkinių ūkių išsiruošė tikrinti pakrantės nuo Sent 
Aivzo iki Penzanso. Turėjo dvi motorines valtis, viena 1š- 
plaukė iš Penzanso uosto, o kita iš kitos pusiasalio pusės, 
Sent Aivzo įlankos. Valtys pakankamai mažos, kad būtų ga- 
lima priplaukti arti 1r gerai apžiūrėti krantą, ir gana greitos, 
kad pavyktų per palyginti trumpą laiką baigti bent paviršu- 
tinišką paiešką. Bet jei jie nieko nesužinojo, toliau ieškoti 
teks sausumoje. Tai užtruks ne vieną dieną. Ir patinka Lin- 
liui ar ne, bet be vietos policijos išsiversti nepavyks. 

— Šitas nelemtas savaitgalis mane pribaigs, - pasiskun- 
dė Koteris, dėdamas Sent Džeimso puodelį padėklan ant sta- 
liuko prie lovos. - Dėkui Dievui, Debė grįžo į Londoną. Mano 
galva, laiku išnešė kudašių. 

Iš balso atrodė, kad jis viliasi sulaukti Sent Džeimso at- 

sakymo, skatinančio tęsti pokalbį. Sent Džeimsas nė nesi- 
ruošė atsakyti. 

Koteris išvyniojo Sent Džeimso chalatą ir pakabino į 
spintą. Valandėlę lygino tiesiai išrikiuotus batus. Trinksė- 
damas sustūmė krūvon medines pakabas 1r spragtelėjo la- 
gamino, uždėto ant viršutinės lentynos, užraktu. Tada pra- 
pliupo: 

— Kas bus su mergaite? Jie kaip svetimi. Suvis, jūs pats 
suprantat. Su jumis juk visiškai kitaip? Čia ne tokia šeima 
kaip jūsų. O, pinigų jie turi kaip šieno, bet Debės netraukia 
pinigai. Jūs tai žinot ne blogiau už mane. Žinot, kas traukia 
mergaitę. 

Grožis, susimąstymas, dangaus spalvos, staigiai toptelė- 
jusi mintis, gulbės vaizdas. Jis žino, visada žinojo. Ir privalo 
užmiršti. Miegamojo durys atsidarė žadėdamos išsigelbėji- 
mą. Įėjo Sidni, bet kadangi ją užstojo spintos durys, Koteris, 
rodos, nepastebėjo, kad jie su Sent Džeimsu nebe vieni. 

— Tik nesakykit, kad nieko nejaučiat, - gyvai porino Ko- 
teris. - Jums ant kaktos parašyta. Seniai mačiau, kad ir ką 
jūs sakot. 

— Gal kliudau? - paklausė Sidni. 

Koteris užtrenkė spintos duris. Jo žvilgsnis nukrypo nuo 
Sent Džeimso į jo seserį, paskui vėl į Sent Džeimsą. 

— Einu pažiūrėsiu automobilio, - staiga išpyškino, atsi- 
prašė ir paliko juos vienus. 

— Apie ką čia? — paklausė Sidni. 

— Apie nieką. 

— Nepanašu. 

— Tikrai. 

— Aišku. 

Tebestovėjo prie durų laikydamasi durų žemiau ranke- 
nos. Ją pamatęs Sent Džeimsas pajuto, kaip nusmelkė neri- 
mas. Atrodė lyg sustingusi, lyg nesveika, blyškiame veide 

juodavo tamsūs ratilai paakiuos, o akys buvo negyvos, vei- 
kiau atspindinčios negu sugeriančios šviesą. Segėjo išblu- 
kusį džinsinį sijoną ir vilkėjo per didelį megztinį. Plaukai 
atrodė nešukuoti. 

— Aš išvažiuoju, - tarė ji. - Deizi nuveš mane į stotį. 

Sprendimas, kuris dar praėjusią naktį atrodė protingas, 
pamačius seserį dienos šviesoje, tapo neįmanomas. 

— Kodėl nepasilieki, Side? Vėliau pats galėsiu parvežti 
tave namo. 

— Šitaip geriausia. Aš tikrai noriu išvažiuoti. Taip geriau. 

— Bet stotis bus... 

— Namo parvažiuosiu taksi. Nieko man neatsitiks. - Ji 
pasuko durų rankeną lyg bandydama. - Girdėjau, Piteris din- 
go, - tarė. 

— Taip. - Sent Džeimsas papasakojo, kas atsitiko nuo to 
laiko, kai jis vakar rytą parvedė ją į jos kambarį. Ji klausėsi 
nežiūrėdama į jį. Kalbėdamas juto, kaip ji vis labiau įsitem- 
pia, ir suprato, kad iš pykčio, sukilusio po jo pastabos apie 
Piterį Linlį. Vakar, ištikus šokui, buvo tokia nuolanki, kad 
jis nebuvo pasiruošęs permainai, nors ir žinojo, jog jos pyk- 
tis suprantamas, jog tai būtinybė kirsti iš peties ir sužeisti, 
kad ir kitas pajustų nors dalį jos skausmo. Baisiausias daly- 
kas, susijęs su mirtimi, - tikras žinojimas, kad nesvarbu, 
kiek Žmonių gedi drauge - šeima, draugai, net visa tauta, — 
niekas negali jausti to skausmo taip kaip tu. Todėl visuo- 
met atrodo, jog jį išgyveni vienas. Tuo blogiau Sidni, nes ji 
iš tiesų išgyvena jį viena, ji vienintelė gedi Džastino Bruko. 

— Kaip patogu, - tarė ji, kai jis baigė pasakoti. 

— Ką tai reiškia? 

— Tai reiškia, kad jis man papasakojo. 

— Papasakojo? 

— Džastinas man papasakojo, Saimonai. Viską. Kad Pite- 
ris buvo Miko Kambrio kotedže. Kad Mikas ir Piteris su- 

sivaidijo. Jis man papasakojo. Jis man papasakojo. Patenkin- 
tas? Aiškiai kalbu? - Ji nesitraukė nuo durų. Jei būtų pasi- 
traukusi, jei būtų įpuolusi į kambarį, jei būtų pradėjusi dras- 
kyti užuolaidas ir patalynę, jei būtų nušveitusi ant grindų 
vienintelę vazą su gėlėmis, Sent Džeimsas nebūtų taip su- 
sijaudinęs. Mat tai būtų tipiškas Sidni elgesys. Šis buvo ne- 
tipiškas. Tik balsas išdavė, kas dedasi jos sieloje, bet ir jis 
buvo beveik visiškai ramus. 

— Aš pasakiau, kad jis turi papasakoti tau arba Tomiui, — 
toliau kalbėjo ji. — Kai suėmė Džoną Peneliną, liepiau jam 
prabilti. Jis nebegali tylėti. Tai jo pareiga, pasakiau aš. Jis tu- 
ri pasakyti tiesą. Bet nenorėjo veltis į šį reikalą. Aš pasa- 
kiau: „Kažkas matė Džoną Peneliną „Kiro“ kotedže, vadina- 
si, tave su Piteriu irgi galėjo pamatyti“. Geriau pats papasa- 
kok, liepiau jam, kol policija nesužinojo iš kokio kaimyno. 

— Side... 

— Bet jam buvo neramu, nes paliko Piterį su Miku. Jam 
buvo neramu, nes Piteris iš galvos kraustėsi dėl kokaino. 
Jam buvo neramu, nes jis nežinojo, kas atsitiko po to, kai 
juos paliko. Bet aš jį įtikinau, kad reikia pasikalbėti su To- 
miu. Jis ir pasikalbėjo. Dabar nebegyvas. Kaip neapsakomai 
patogu, kad Piteris dingo būtent tą akimirką, kai visi norė- 
tume jį šio bei to paklausinėti. 

Sent Džeimsas nuėjo prie jos ir uždarė duris. 

— Kriminalinis skyrius mano, kad Džastino mirtis —- ne- 
laimingas atsitikimas, Side. Niekas nerodo, kad tai žmog- 
žudystė. 

— Aš tuo netikiu. 

— Kodėl? 

— Netikiu, ir tiek. 

— Šeštadienio naktį jis buvo su tavim? 

— Žinoma, su manim. - Ji atmetė galvą ir pareiškė, lyg 
tai būtų didžiausia garbė: - Mes mylėjomės. Jis norėjo. Jis 
atėjo pas mane. Aš jo neprašiau. Jis pats atėjo pas mane. 

— Kokia dingstimi paskui tave paliko? 

Jos šnervės išsiplėtė. 

— Jis mane mylėjo, Saimonai. Jis norėjo manęs. Mes ti- 
kom vienas kitam. Bet tu negali su tuo sutikti, taip? 

— Side, aš nenoriu ginčytis... 

— Negali? Negali? 

Kažkur koridoriuje kalbėjosi dvi moterys, nepiktai gin- 
čijosi, kuriai išsiurbti dulkes, o kuriai valyti vonias. Valan- 
dėlę jų balsai pasidarė garsesni, paskui, joms lipant laiptais, 
nuslopo. 

— Kada jis išėjo? 

— Nežinau. Nepastebėjau. 

— Ką nors sakė? 

— Jam buvo neramu. Sakė, kad negali užmigti. Kartais 
jam taip būna. Būdavo. Pasimylim, o jis visas įsiaudrina. Kar- 
tais tuoj pat vėl užsigeidžia mylėtis. 

— Bet šeštadienio naktį ne? 

— Jis sakė, kad savo kambary tikriausiai miegos geriau. 

— Ar jis apsirengė? 

— Ar jis... taip, apsirengė. - Ji pati padarė išvadą: — Taigi 
ėjo susitikti su Piteriu. Kuriam galui rengtis, kai jo kamba- 
rys kitoj pusėj koridoriaus? O jis apsirengė, Saimonai. Ap- 
siavė batus, apsimovė kojines, kelnes, apsivilko marškinius. 
Tik kaklaraiščio nepasirišo. — Ji gniaužė sijono medžiagą. — 
Piterio lovoje nemiegota. Šį rytą išgirdau. Džastinas nenu- 
krito. Pats supranti, kad nenukrito. 

Sent Džeimsas su ja nesiginčijo. Jis mąstė apie galimy- 
bes, kurias atvėrė toks paprastas veiksmas - apsirengimas. 
Jei Piteris Linlis būtų norėjęs taikingai pasišnekučiuoti su 
Bruku, būtų buvę protingiau kalbėtis namuose. Antra ver- 
tus, jei jis norėjo Bruką nugalabyti, kur kas išmintingiau tai 
padaryti tokioje vietoje, kur mirtis panėšėtų į nelaimingą 
atsitikimą. Bet jei taip buvo, kurių velnių Džastinas vienas 
sutiko nežinia kur pasimatyti su Piteriu? 

— Side, tai nesąmonė. Džastinas nebuvo kvailys. Kam jam 
susitikti su Piteriu ant uolos? Ir dar vidury nakties? Juk 
žinojo, kad po pokalbio su Tomiu Piteris trokšta jam galvą 
nuimti. - Paskui pagalvojo apie penktadienio popietės įvykį 
paplūdimyje. - Žinoma, nebent Piteris jį apgaule nuviliojo. 
Su prievilu. 

— Kokiu? 

— Saša? 

— Absurdas. 

— Tada kokainu. Jie juk buvo Nenranelyje jo ieškoti. Gal- 
būt tai ir buvo Piterio masalas. 

— Nebūtų pasisekę. Džastinas ketino mesti. Po to įvy- 
kio paplūdimy. Jis atsiprašė. Pasakė, kad meta. Daugiau ne- 
vartos. 

Sent Džeimsas nepajėgė nuslėpti, kad nepatikėjo. Pama- 
tė, kaip persikreipė sustingę sesers bruožai, kai ji suvokė 
jo nuomonę. 

— Jis pažadėjo, Saimonai. Tu jo nepažinojai taip kaip aš. 
Tu nesuprastum. Bet jei jis pažadėjo mudviem mylintis... 
ypač kai... Jam patikdavo, kai aš darydavau tokius dalykus. 

— Dieve mano, Sidni. 

Ji pravirko. 

- Žinoma. „Dieve mano, Sidni“ Ką dar gali pasakyti? Ko- 
dėl kaip tik tu turėtum pasistengti suprasti? Niekad netu- 
rėjai žalio supratimo, ką reiškia kam nors ką nors jausti. 
Kurių velnių? Juk turi mokslą. Aistros nereikalingos. Gali- 
ma dirbti užuot jautus. Projektai, konferencijos, paskaitos, 
vadovavimas būsimiems patologams, kurie garbindami puola 
tau po kojų. 

Štai ir noras įskaudinti, kurį jis atpažino anksčiau. Vis 
dėlto tie žodžiai buvo kaip perkūnas iš giedro dangaus. Jis 
to nesitikėjo. Ir nesvarbu, teisingai jį užsipuolė ar ne, paju- 
to nepajėgsiąs atsikirsti. 

Sidni perbraukė ranka per akis. 

— Aš išvažiuoju. Tik pasakyk Piterėliui, kai jį rasi, kad 
man reikia daug ką su juo aptarti. Patikėk manim, laukiu 
nesulaukiu tokios progos. 


Trenarou namą rasti nebuvo sunku, nes jis stovėjo Polio 
alėjos gale miestelio pakrašty ir buvo didžiausias iš aplinki- 
nių pastatų. Pagal Hovenstovo standartus tai buvo gana kuk- 
lus būstas. Bet palyginti su namukais, susigrūdusiais kal- 
vos šlaite po juo, vila plačiais erkeriniais langais į uostą bu- 
vo labai prašmatni, 0 ją supančių tuopų fone namo sienos iš 
tašytų akmenų ir baltos medinės dalys darė didelį įspūdį. 

„Rover“ vairavo Koteris; Sent Džeimsas išvydo vilą tuoj 
pat, kai jie įveikė paskutinį pakrantės kelio pakilimą ir pra- 
dėjo leistis į Nenranelį. Jie apsuko uostą, parduotuves, tu- 
ristų butus. Prie „Inkaro ir rožės“ įsuko į Polio alėją. Duo- 
bėtą asfaltą buvo prišlemštusi vakarykštė audra: šiukšlės 
iš namų šiukšliadėžių, visokiausios maisto pakuotės ir skar- 
dinės, sulaužyta iškaba, kadaise reklamavusi skanėstus prie 
arbatos su grietinėle. Kelias, nusėtas nuo gyvatvorių ir krū- 
mų nudraskytais lapais, vingiavo ir kilo virš miestelio. Kla- 
nuose atsispindėjo dangus. 

Prie siauro keliuko, atsišakojančio nuo Polio alėjos į šiau- 
re, būvo pastatyta santūri rodyklė V:/a. Keliukas apsodintas 
fuksijomis, sunkiai svyrančiomis per sieną, sukrautą iš ak- 
menų. Už sienos beveik visą šlaitą užėmė terasinis sodas, o 
per jį tarp flioksų, nemezijų, katilėlių ir ciklamenų lysvių 
iki namo vingiavo rūpestingai suplanuotas takas. 

Keliukas baigėsi vingiu aplink gudobelę, ir Koteris su- 
stojo po ja, už kelių jardų nuo lauko durų. Jas dengė dorė- 
niškų kolonų portikas, iš abiejų jo pusių stovėjo po urną su 
ryškiai raudonom pelargonijom. 

Sent Džeimsas apžiūrėjo namo fasadą. 

— Jis čia vienas gyvena? — paklausė. 

— Rasi vienas, - atsakė Koteris. - Bet kai skambinau, at- 
siliepė moteris. 

— Moteris? — Sent Džeimsas pagalvojo apie Tiną Kodžin 
17 Trenarou telefono numerį jos bute. - Pažiūrėsim, ką mums 
papasakos daktaras. 

Į beldimą atsiliepė ne Trenarou. Duris atidarė jauna mo- 
teriškė iš Vest Indijos, ir Koterio mina, kai tik ji prasižiojo, 
Sent Džeimsui pasakė, kad telefono ragelį tada pakėlė tik- 
rai ne Tina Kodžin. Neatrodo, jog dabar paaiškės jos buvi- 
mo vietos paslaptis, nors būtų labai patogu, jei ji slapstytųsi 
pas Trenarou. 

— Daktaras nieko nepriimti, - tarė moteris, nužvelgusi 
pirma Koterį, paskui Sent Džeimsą. Atrodė, lyg žodžiai bū- 
tų surepetuoti, turbūt sakomi dažnai ir ne visada kantriai. 

— Daktaras Trenarou žino, kad atvyksime, - tarė Sent 
Džeimsas. —- Mes ne medicinos reikalais. 

— A... - Ji nusišypsojo parodydama didžiulius atsikišu- 
sius dantis, kurie tamsiai rudos odos fone švytėjo it dram- 
blio kaulas. Plačiai atvėrė duris. - Tada prašau į vidų. Jis 
žiūri į savo gėles. Kiekvieną rytą sode prieš eidamas į dar- 
bą. Visada. Aš jį pakviesiu. 

Ji nuvedė juos kabinetan; Koteris, iškalbingai pažvelgęs 
į Sent Džeimsą, tarė: 

— Man pačiam praverstų pasivaikščioti sode. - Ir išėjo 
paskui moterį iš kambario. Sent Džeimsas suprato, kad Ko- 
teris pasistengs išsiaiškinti, kas ji tokia ir ką čia veikia. 

Likęs vienas, jis apžvelgė kambarį. Kaip tik tokie kabi- 
netai, vos vos kvepiantys senais odiniais krėslais, prigrūs- 
tomis knygų spintomis, židiniu, šviežiai prikrautu paruoštų 
anglių, jam itin patikdavo. Didžiuliame erkeriniame lange 
su vaizdu į uostą stovėjo rašomasis stalas, atsuktas kamba- 
rio, o ne lauko pusėn, matyt, kad vaizdas neblaškytų. Ant 

stalo gulėjo atverstas žurnalas su įdėtu rašikliu, lyg skaity- 
tojas būtų buvęs pertrauktas straipsnio vidury. Sent Džeim- 
sas, apimtas smalsumo, priėjo ir trumpam užvertė. 

Vež1o tyrimai, amerikietiškas žurnalas su mokslininke bal- 
tu chalatu viršelyje. Ji buvo atsišliejusi į darbastalį, ant ku- 
rio stovėjo didžiulis elektroninis mikroskopas. Po nuotrau- 
ka buvo išspausdinta Sk716so0 klinika La Džoloje ir Biologi- 
nių tyrimų diabazonas plečiasi. 

Sent Džeimsas vėl atsivertė straipsnį apie tarpląstelinės 
medžiagos baltymą, vadinamą proteoglikanu. Nors pats bu- 
vo rimtai išstudijavęs gamtos mokslus, beveik nieko nesu- 
prato. 

— Laisvalaikio skaitiniais nepavadinsi, tiesa? 

Sent Džeimsas pakėlė akis. Tarpduryje stovėjo daktaras 
Trenarou. Jis vilkėjo gerai pasiūtą trijų dalių kostiumą. Į at- 
lapą buvo įsisegęs mažą rožės pumpurą. 

— Man tikrai per sunku, - atsakė Sent Džeimsas. 

— Kas nors girdėti apie Piterį? 

— Deja, kol kas nieko. 

Trenarou uždarė duris ir mostelėjo Sent Džeimsui sės- 
tis į krėslą su atlošu galvai. 

— Kavos? - paklausė. - Išsiaiškinau, kad tai vienas iš ne- 
daugelio Doros talentų. 

— Dėkui, ne. Ji jūsų ūkvedė? 

— Nebent plačiąja prasme. - Jis šyptelėjo, bet nelinks- 
mai. Jo žodžiai lyg ir rodė pastangas dėtis nerūpestingam, 
bet tolesnė šneka jas užbraukė. — Vakar vakare Tomis mums 
papasakojo. Kad Piteris matė Miką Kambrį tą naktį, kai šis 
žuvo. Papasakojo ir apie Bruką. Nežinau, kokia jūsų nuo- 
monė, bet aš pažinojau vaikiną nuo šešerių metų - ne žudi- 
ko tipas. Jis ne smurtininkas, tuo labiau kai kalbama apie 
tokį smurtą kaip Miko Kambrio lavono išniekinimas. 

— Jūs gerai pažinojote Miką? 

— Blogiau negu kitus miestelėnus. Tik kaip jam išnuo- 
moto namo savininkas. Išnuomojau jam „Kiro“ kotedžą. 

— Seniai? 

Trenarou automatiškai žiojosi atsakyti, bet staiga surau- 
kė kaktą, lyg būtų ėmęs svarstyti, kas čia per klausimas. 

— Prieš kokius devynis mėnesius. 

— Kas ten gyveno anksčiau? 

— Aš. — Trenarou pasimuistė krėsle, pakeitė pozą išduo- 
damas, kad suirzo. - Tokį ankstyvą rytą negalėjote ateiti 
su mandagumo vizitu, pone Sent Džeimsai. Jus pasiuntė 
Tomis? 

— Tomis? 

— Be abejo, žinote, kaip yra. Mes jau daug metų nesuta- 
riam. Jūs klausinėjat apie Kambrį. Klausinėjat apie kote- 
džą. Šie klausimai - jo ar jūsų sumanymas? 

— Mano. Bet jis žino, kad išvažiavau pas jus. 

— Dėl Miko? 

— Tiesą sakant, ne. Dingo Tina Kodžin. Manom, kad ji 
galėjo atvykti į Kornvalį. 

— Kas? 

—Tina Kodžin. „Šruzberio kiemo butai“ Pedingtone. Tarp 
jos daiktų radome jūsų telefono numerį. 

— Neturiu nė mažiausio... Sakot, Tina Kodžin? 

— Gal ji jūsų pacientė? Ar buvusi pacientė? 

— Aš nepriiminėju pacientų. Na, galbūt kartais kokį mir- 
tininką, kuris pasisiūlo išmėginti bandomąjį vaistą. Bet jei 
Tina Kodžin buvo viena iš jų ir dingo... Atleiskite man už 
lengvabūdiškumą, bet ji galėjo atsidurti tik vienoje vietoje, 
1r tai ne Kornvalis. 

— Tai gal jūs ją matėte kitomis aplinkybėmis? 

Trenarou, rodos, suglumo. 

— Atleiskite, nesupratau. 

— Ji gali būti prostitutė. 

Daktaro akiniai paauksuotais rėmeliais vos vos slystelė- 
jo nosimi žemyn. Jis krumpliais grąžino juos į vietą ir tarė: 

— Ir ji buvo užsirašiusi mano pavardę? 

— Ne. Tik telefono numerį. 

— Mano adresą? 

— Irgi ne. 

Trenarou sunkiai pakilo iš krėslo. Nuėjo prie lango už 
rašomojo stalo. Ilgai ir įdėmiai žiūrėjo į uostą; pagaliau vėl 
atsisuko į Sent Džeimsą. 

— Metus nebuvau kojos įkėlęs į Londoną. Gal dar ilgiau. 
Bet tai tikriausiai nelabai svarbu, jei ji atvyko į Kornvalį. 
Galbūt skambinėja į namus. - Jis kreivai šyptelėjo. - Jūs ma- 
ne menkai pažįstat, pone Sent Džeimsai, taigi negalit žino- 
ti, teisybę sakau ar ne. Bet noriu pabrėžti, kad nesu pratęs 
mokėti moteriai už seksą. Įsivaizduoju, kad kai kurie vyrai 
tai daro nė nemirktelėję. Bet man labiau patinka, kai myli- 
masi iš aistros, o ne godumo. Pastarasis atvejis — kai iš pra- 
džių deramasi, paskui mokami pinigai - ne mano skonio. 

— Gal jį paliko Mikas? 

— Mikas? 

— Penktadienio rytą Londone jį matė išeinant iš jos buto. 
Juk jis galėjo jai duoti jūsų numerį. Tarkim, pasikonsultuoti. 
Trenarou pirštai palietė kietą rožės pumpurą atlape. 

— Gali būti, - susimąstęs pasakė. - Nors paprastai ligo- 
nius atsiunčia gydytojai — taip gali būti, jei ji sunkiai serga. 
Mikas žinojo, kad mano specialybė —- vėžio tyrimai. Jis ėmė 
iš manęs interviu, kai tik pradėjo redaguoti Šauk!/. Gali bū- 
ti, kad jis pasakė jai mano pavardę. Bet Kambris ;- prosti- 
tutė? Tai sužlugdys jo reputaciją. Tėvas jau geri metai kursto 
aistras pasakodamas apie Miko pasileidimą. Ir patikėkite, 
nė karto neužsiminė, jog Mikui būtų tekę mokėti už mo- 
ters paslaugas. Anot Hario, vargšui vaikinui ant kaklo ka- 
riasi tokios minios moterų, kad jis vos spėja užsimauti kel- 

nes, o kokia nauja dūsautoja užsimano vėl jas numauti. Jei 
Mikas nužudytas dėl prostitutės, Hario laukia sunkūs lai- 
kai. Rodos, jis viliasi, kad sūnų susivaidiję nugalabijo bent 
pora tuzinų pavydžių vyrų. 

— Arba viena pavydi žmona? 

— Nensi? — nepatikliai ištarė Trenarou. - Neįsivaizduoju, 
kad ji galėtų ką nors užgauti, o jūs? Net jeigu jai būtų trū- 
kusi kantrybė - juk ne paslaptis, kad Mikas susitikinėjo su 
kitomis moterimis, - kada ji būtų spėjusi? Negalėjo vienu 
metu būti dviejose vietose. 

— Geras dešimt minučių gėrimų kioske jos nebuvo. 

— Pakankamai laiko parbėgti namo, nužudyti vyrą ir lyg 
niekur nieko grįžti? Mintis kiek absurdiška, kai pažįsti šią 
moterį. Gal kas ir būtų galėjęs tai šalčiausiai padaryti, bet 
Nensi - niekam tikusi artistė. Jei ji vakare būtų nužudžiusi 
vyrą, abejoju, ar būtų galėjusi tai nuslėpti. 

Be abejo, Trenarou teiginį parėmė svarūs įrodymai. Nensi 
elgesys nuo pradžios iki galo buvo aiškiai nuoširdus. Su- 
krėtimas, nebylus sielvartas, vis didėjantis nerimas. Visa 
tai atrodė labai tikroviška. Sunkiai įtikima, kad ji parbėgo 
namo, nužudė vyrą, o paskui suvaidino siaubo apimtą. Taigi 
Sent Džeimsas ėmė svarstyti, ką galima įtarti. Tą naktį toje 
vietoje buvo Džonas Penelinas, Piteris Linlis 17 Džastinas 
Brukas. Gal į kotedžą buvo užsukęs ir Haris Kambris. Dar 
nenustatyta, ir kur buvo Markas Penelinas. Tačiau nusikal- 
timo motyvas vis dar neaiškus. Visi, kuriuos jie apsvarstė, 
geriausiu atveju migloti. O norint perprasti Miko Kambrio 
mirties aplinkybes, pirmiausia reikia apibrėžti motyvą. 


Sent Džeimsas pastebėjo Harį Kambrį beveik tą pačią 
akimirką, kai Koteris vėl įvažiavo į Polio alėją. Šis ropštėsi 
į kalną. Jiems artėjant energingai sumosavo rankomis. Nuo 
cigaretės tarp pirštų kilo dūmų srovelė. 

— Kas čia? — Koteris sulėtino greitį. 

— Miko Kambrio tėvas. Pažiūrėkim, ko jis nori. 

Koteris sustojo šalikelėje, 19 Haris Kambris priėjo prie 
Sent Džeimso lango. Įkišo galvą vidun, tvokstelėjo tabako 
dūmais ir alumi. Atrodė kiek geriau negu šeštadienio rytą, 
kai Sent Džeimsas ir ledi Helena jį matė. Rūbai švarūs, 
plaukai sušukuoti, ir nors ant skruostų puikavosi vienas 
kitas nepastebėtas žilas šerys, veidas irgi buvo daugmaž 
nuskustas. 

Jis pūškavo ir krūpčiojo, lyg kalbant jam skaudėtų. 

— Hovenstove man pasakė, kad jūs čia. Einam į redakci- 
ją. Kai ką parodysiu. 

— Radot užrašus? — paklausė Sent Džeimsas. 

Kambris papurtė galvą. 

— Tačiau viską išsiaiškinau. 

Sent Džeimsas atidarė dureles, Kambris įsikorė į vidų. 
Linktelėjo Koteriui, kai buvo jam pristatytas. 

— Dėl skaičių, kuriuos radau. Iš jo rašomojo stalo. Čiupi- 
nėjausi su jais nuo šeštadienio. Žinau, ką jie reiškia. 


Koteris pasiliko bare prie pintos alaus draugiškai pasi- 
šnekučiuoti su ponia Svon. 

— Neatsisakyčiau škotiško kiaušinio, — tarė jis, kai Sent 
Džeimsas pasuko paskui Harį Kambrį į redakciją. 

Šį rytą, ne taip kaip praėjusį kartą, kai jis lankėsi Šauk- 
lyje, personalas dirbo. Degė visos šviesos - sukurdamos vi- 
siškai kitą nuotaiką negu pirmiau tamsa, - o trijose iš ketu- 
rių kabinų arba tarškėjo mašinėlė, arba kalbėjo teletonu laik- 
raščio darbuotojai. Ilgaplaukis berniokas apžiūrinėjo 
parengtų nuotraukų komplektą, o greta jo ant kampu atsuk- 
to stalo naują laikraščio numerį dėliojo maketuotojas. Jis 
buvo įsikandęs neuždegtą pypkę ir bilsnojo pieštuku į plast- 
masinį sąvaržėlių .dėkliuką. Prie kompiuterio greta Miko 

Kambrio rašomojo stalo sėdėjo ir rinko tekstą moteris. Tu- 
rėjo švelnius tamsius plaukus, sušukuotus taip, kad nekris- 
tų ant veido, ir protingas akis — tai paaiškėjo, kai jas pakėlė. 
Buvo labai patraukli. Džuliana Vendeil, nusprendė Sent 
Džeimsas. Svarstė, kaip ir ar pasikeitė jos pareigos laikraš- 
tyje po Miko Kambrio mirties. 

Haris Kambris nusivedė jį į vieną kabiną. Ji buvo menkai 
apstatyta, o sienų papuošimai ne tik rodė, kad čia jo kabine- 
tas, bet ir kad jame nepadaryta jokių pakeitimų, kol senis 
sveiko po širdies operacijos. Viskas rodė, kad nepaisant di- 
delio Hario Kambrio noro, sūnus neketino perimti nei jo 
kabineto, nei darbo. Įrėmintos laikraščių iškarpos, pageltu- 
sios nuo laiko, matyt, buvo šauniausi senio straipsniai: apie 
pražūtingą gelbėjimo operaciją jūroje, kai nuskendo dvide- 
šimt gelbėtojų; apie nelaimingą atsitikimą, kai vietinis Žve- 
jys buvo sudraskytas į gabalus; apie vaiką, ištrauktą iš šach- 
tos; apie muštynes per šventę Penzanse. Greta kabėjo ori- 
ginalai nuotraukų, išspausdintų kartu su straipsniais. 

Ant seno rašomojo stalo gulėjo paskutinis Šauklio nu- 
meris, atversta redaktoriaus skiltis. Miko straipsnis buvo 
storai apibrauktas raudonu rašikliu. Ant priešingos sienos 
kabėjo Didžiosios Britanijos žemėlapis. Kambris mostelėjo 
Sent Džeimsui prieiti prie jo. 

— Vis galvojau apie tuos skaičius, — tarė jis. - Mikas ne- 
mėtė tokių dalykų. Nebūtų laikęs to popierėlio, jei nebūtų 
buvęs svarbus. —- Marškinių kišenėje jis pagraibė cigarečių. 
Iškratė vieną ir prisidegė, tada pridūrė: - Kai kas man dar 
neaišku, bet nebedaug. 

Sent Džeimsas pamatė, kad prie žemėlapio Kambris pri- 
lipdė skiautelę popieriaus. Ant jos buvo išspausdinęs dalį 
paslaptingojo raštelio, kurį rado po sūnaus stalu. 27500-M1 
Tiekimas/Tvansportas ir žemiau 27500-M6 Finansavimas. Pa- 
čiam žemėlapy raudonai apibrėžtos dvi magistralės: M1, ve- 

danti į šiaurę nuo Londono, ir M6, vedanti į šiaurės vakarus 
žemiau Lesterio, Airijos jūros link. 

rę nuo Lesterio. M1 baigiasi prie Lidso, bet M6 eina tolyn. 
Ji baigiasi Karlailyje. Solvėjaus įlankoje. 

Sent Džeimsas pagalvojo. Nesakė nieko. Kambris jau- 
dindamasis kalbėjo toliau: 

— Pažvelkit į žemėlapį. Tik pasižiūrėkit. M6 galima pa- 
tekti į Liverpulį, tiesa? Juo nuvažiuosi į Prestoną, į Mor- 
kambo įlanką. O iš ten velniškai patogu... 

—... patekti į Airiją, - užbaigė Sent Džeimsas, galvoda- 
mas apie vedamąjį, skaitytą tik vakar rytą. 

Kambris nuėjo laikraščio. Vėl jį sulankstė. Kalbant ciga- 
retė šokinėjo tarp lūpų. 

— Jis žinojo, kad kažkas kontrabanda gabena ginklus Ai- 
rijos respublikonų armijai. 

— Kur jis galėjo aptikti tokią medžiagą? 

— Aptikti? —- Kambris išsitraukė iš burnos cigaretę, nu- 
krapštė nuo liežuvio tabaką ir pakratė laikraštį, pabrėžda- 
mas to, ką sako, svarbą. - Mano vaikiui ta medžiaga pakliu- 
vo ne kaip aklai vištai grūdas. Jis buvo žurnalistas, o ne kvai- 
lys. Klausydavosi. Kalbėdavos:. Jis išmoko sekti pėdsakais. — 
Kambris grįžo prie žemėlapio ir ėmė baksnoti į jį sulanks- 
tytu laikraščiu. - Visų pirma ginklai tikriausiai atgabenami 
į; Kornvalį, o jei ne į Kornvalį, tai per kokį pietinį uostą. 
Juos siunčia šalininkai - gal iš Šiaurės Afrikos, Ispanijos ar 
net Prancūzijos. Ginklai atplukdomi kur nors į pietinę pa- 
krantę: į Plimutą, Bornmutą, Sautamptoną, Portsmutą. Siun- 
čiami išardyti. Sunkvežimiu nuvežami į Londoną ir suren- 
kami. Tada iš ten į šiaurę M1 ir MG, paskui į Liverpulį, Pres- 
toną arba Morkambo įlanką. 

— Kodėl jų nepasiuntus tiesiai į Airiją? - paklausė Sent 
Džeimsas, bet jau klausdamas žinojo atsakymą. Užsienio lai- 

vas, įplaukęs į doką Belfaste, keltų didesnį įtarimą negu An- 
glijos laivas. Muitininkai jį kruoščiai tikrintų. Bet prie An- 
glijos laivo niekas labai nesikabintų. Kuriam galui anglai 
siųstų ginklus paremti pasipriešinimui prieš juos? 

— Popierėly dar kažkas buvo, be M1 ir MG, - priminė Sent 
Džeimsas. — Tie kiti skaičiai irgi turi ką nors reikšti. 

Kambris linktelėjo. 

— Tikriausiai registracijos numeriai. Nuorodos, koks lai- 
vas bus panaudotas, koks tiekiamų ginklų tipas. Tai kaž- 
koks kodas. Bet abejoti, kad Mikas buvo beįmenąs šią mįs- 
lę, neverta. 

— O daugiau užrašų neradote? 

— Man pakanka to, ką radau. Aš pažįstu savo vaikį. Ži- 
nau, kuo jis buvo užsiėmęs. 

Sent Džeimsas mąstė apie žemėlapį. Galvojo apie skai- 
čius, Miko brūkštelėtus popieriaus skiautelėje. Prisiminė, 
kad vedamasis apie Šiaurės Airiją pasirodė sekmadienį, pra- 
ėjus daugiau kaip trisdešimčiai valandų po Miko mirties. Jei 
tai susiję, žudikas 1š anksto žinojo apie vedamąjį, kol sek- 
madienio laikraštis dar nebuvo išspausdintas. Spėliojo, ar 
tokia galimybė tikėtina. 

— Ar jūs čia laikote senus numerius? - paklausė jis. 

— Tai neturi nieko bendro su senais numeriais, — atšovė 
Kambris. 

— Vis dėlto ar turite? 

— Kai kuriuos. Štai čia. 

Kambris iš kabineto nuvedė jį saugyklon į kairę nuo su- 
veriamų langų. Atlapojęs duris, parodė ant lentynų šūsnis 
laikraščių. Sent Džeimsas pažvelgė į jas, nutraukė pirmąjį 
komplektą ir pasižiūrėjo į Kambrį. 

— Ar galite man gauti Miko raktus? — paklausė. 

Kambris atrodė suglumęs. 

— Turiu atliekamą raktą nuo kotedžo. 

— Ne. Aš kalbu apie visus jo raktus. Juk jis turi komplek- 
tą? Nuo automobilio, kotedžo, redakcijos? Ar galite juos gau- 
ti? Manau, juos dabar turi Boskovanas, taigi jums teks su- 
galvoti kokią dingstį. Ir man jų reikės kelioms dienoms. 

— Kodėl? 

— Jums girdėta pavardė Tina Kodžin? - užuot atsakęs pa- 
klausė Sent Džeimsas. 

— Kodžin? 

— Taip. Moteris iš Londono. Matyt, Mikas ją pažinojo. 
Manau, galėjo turėti jos buto raktą. 

— Mikas turėjo raktus nuo pustuzinio butų, kiek aš jį pažįs- 
tu. - Kambris išsitraukė cigaretę ir paliko jį su laikraščiais. 

Valandėlę knaisiojęsis po pastarųjų šešių mėnesių nu- 
merius, jis nepešė nieko, tik išsiterliojo rankas. Hario Kamb- 
rio spėlionės apie ginklų kontrabandą buvo ne blogesnis mo- 
tyvas nugalabyti jo sūnų, kaip ir visos kitos laikraštyje ap- 
rašytos temos. Jis uždarė spintos duris. Apsisukęs pamatė, 
kad jį stebi Džuliana Vendeil, pakėlusi prie lūpų kavos puo- 
delį. Ji buvo pasitraukusi nuo kompiuterio 1r stovėjo prie 
kavavirės, triukšmingai burbuliuojančios kambario kampe. 

— Nieko? — Ji padėjo puodelį ant stalo ir nubraukė nuo 
peties 1lgų plaukų garbaną. 

— Rodos, visi mano, kad jis rinko medžiagą straipsniui, — 
tarė Sent Džeimsas. 

— Mikas visuomet apie ką nors rinko medžiagą. 

— Ar dauguma jo sumanymų virsdavo straipsniais? 

Ji suraukė antakius. Tarp jų susimetė maža raukšlelė. 
Tačiau daugiau jų jos veide nebuvo nė vienos. Iš ankstesnio 
pokalbio su Linliu Sent Džeimsas žinojo, kad Džuliana Ven- 
deil įpusėjus: ketvirtą dešimtį, gal net vyresnė. Bet iš vei- 
do neatrodė turinti tiek metų. 

— Nežinau, - atsakė ji. — Ne visada žinojau, kokie jo pla- 
nai. Bet nenustebčiau, jei paaiškėtų, kad jis ko nors ėmėsi, 


284 E George 


o paskui metė. Dažnai išlėkdavo iš čia įsitikinęs, kad eina 
karštais sensacijos, kurią galės parduoti Londone, pėdsa- 
kais. Ir niekad nebaigdavo ką pradėjęs. 

Sent Džeimsas pats tai pamatė skaitinėdamas laikraščius. 
Daktaras Trenarou sakė, kad Mikas ėmęs iš jo interviu. Bet 
senuose numeriuose jokio straipsnio, nors kiek susijusio 
su jų pokalbiu, nebuvo. Sent Džeimsas tai papasakojo Džu- 
lianai Vendeil. 

Ji įsipylė dar vieną puodelį kavos ir per petį pasakė: 

— Aš nesistebiu. Mikas turbūt manė, kad parašys straipsnį 
apie naują motiną Teresę - „Kornvalio mokslininkas pašven- 
čia gyvenimą kitiems gelbėti“, — bet tik išsiaiškino, kad dak- 
taras Trenarou ne arčiau dangaus už kitus. 

Arba, pamanė Sent Džeimsas, būsimas straipsnis apskri- 
tai tebuvo gudrybė - imant interviu iš Trenarou, surinkti 
informacijos ir drauge su Trenarou telefono numeriu per- 
duoti draugei, kuriai to reikėjo. 

Džuliana kalbėjo toliau: 

— Taip jis daugiausia ir dirbo nuo to laiko, kai grįžo į Šauk- 
I). Man atrodo, jog jis ieškojo sensacijos, kad galėtų pabėgti. 

— Jis nenorėjo čia būti? 

— Jam tai buvo žingsnis atgal. Dirbo laisvu žurnalistu. 
Neblogai sekėsi. Paskui susirgo tėvas ir jam teko viską mes- 
ti, grįžti ir rūpintis šeimos verslu. 

— Jūs nebūtumėt susidorojus1? 

— Žinoma, būčiau. Bet Haris norėjo, kad Mikas perimtų 
laikraštį. Spėju, kad dar jis norėjo sūnų visam laikui įkur- 
dinti Nenranelyje. 

Sent Džeimsui paaiškėjo, kokios įvykių raidos tikėjosi Ha- 
ris Kambris, Mikui grįžus į Nenranelį. Vis dėlto paklausė: 

— O kokią vietą tuose planuose užėmėt jūs? 

— Haris pasirūpino, kad mudu kuo dažniau dirbtume drau- 
ge. Turbūt vylėsi, kad viskas bus gerai. Jis buvo įsitikinęs, 
jog Miko žavesiui atsispirti neįmanoma. 

— O jūs? 

Ji laikė kavos puodelį abiem rankom, lyg šildydamasi jas. 
Pirštai buvo ilgi, Žiedų ji nenešiojo. 

— Man jis nepatiko. Tai supratęs Haris pradėjo kviesti 
Nensi Penelin tvarkyti buhalterijos apskaitos darbo valan- 
domis, o ne savaitgaliais. 

— O laikraščio lygį jis kėlė? 

Ji parodė į kompiuterį. 

— Iš pradžių bandė. Pradėjo pirkti naują įrangą. Norėjo 
viską modernizuoti. Bet paskui jam, rodos, nusibodo. 

— Kada? 

— Maždaug tuo metu, kai Nensi pastojo. - Ji grakščiai gūž- 
telėjo pečiais. — Po vestuvių jis dažnai išvažiuodavo. 

— Vaikytis sensacijų? 

— Vaikytis, - šyptelėjo ji. 


Siaura gatve jie nužingsniavo į uostą. Buvo atoslūgis. 
Siaurame paplūdimyje deginosi penki vasarotojai. Netoli jų 
pliuškenosi būrelis mažų vaikų, spiegiančių iš džiaugsmo, 
kai vanduo užliedavo jiems kojas. 

— Sužinojot, ko norėjot? — paklausė Koteris. 

— Tik nuotrupas. Atrodo, niekas netinka. Negaliu aptikti 
ryšio tarp Miko ir Tinos Kodžin, tarp Tinos Kodžin 1r Tre- 
narou. Vienos spėlionės. 

— Rasi Debė klydo. Rasi Londone ji matė ne Miką. 

— Ne. Matė jį. Viskas tai rodo. Jis pažinojo Tiną Kodžin. 
Bet kaip ir kodėl susipažino, nežinau. 

— Anot ponios Svon, kaip ir kodėl sųmoti lengviausia. 

— Ji nelabai žavėjosi Miku, tiesa? 

— Bodėjosi juo, šventa teisybė. - Koteris valandėlę ste- 
bėjo, kaip žaidžia vaikai. Nusišypsojo, kai vienas - trejų ar 
ketverių metų mergytė - šleptelėjo ant užpakalio aptašky- 
dama kitus vandeniu. - Bet jei jos šnekose apie Miką Kambrį 

ir moteris yra nors krislas tiesos, mano galva, tai padarė 
Džonas Penelinas. 

— Kodėl? 

— Dėl dukros, pone Sent Džeimsai. Padorus žmogus ne- 
leis, kad skriaustų jo dukrą. Užkirs tam kelią, jei galės. Da- 
rai ką pajėgdamas. 

Sent Džeimsas suvokė užuominą ir susitaikė su minti- 
mi, kad, Koterio nuomone, jų rytinis pokalbis dar nebaig- 
tas. Bet nebuvo reikalo klausti Koterį: O ką jūs būtumėt da- 
vęs?, nors jo šnekos ir krypo ton pusėn. Jis žinojo atsakymą. 
Todėl tik paklausė: 

— Ar ką nors išpešėt iš ūkvedės? 

— Doros? Šį bei tą. - Koteris atsišliejo uosto užtvaros, 
alkūnėmis atsiremdamas į viršutinį metalo strypą. - Dora 
susižavėjusi daktaru. Jis dirba, net akys lipa iš kaktos. Pa- 
skyrė gyvenimą moksliniams tyrinėjimams. O kai nieko ne- 
tyrinėja, lanko žmones gydykloje už Sent Džasto. 

— Ir viskas? 

— Rasi viskas. 

Sent Džeimsas atsiduso. Ne pirmą kartą turėjo pripa- 
žinti, kad jo sritis - mokslas, nusikaltimo vietos tyrimas, 
įkalčių analizė, duomenų aiškinimas, išvadų rengimas. Ne- 
turėjo supratingo bendravimo ir intuityvios dedukcijos pa- 
tirties. Beje, neturėjo tam nei polinkio, nei gabumų. Ir kuo 
giliau klimpo į spėlionių liūną, tuo liūdniau darėsi. 

Išsitraukė iš švarko kišenės popieriaus lapelį, kurį šeš- 
tadienio rytą padavė Haris Kambris. Tas pats, šią versiją 
tyrinėti ar kitą. Ka: baklysti, - kandžiai pamanė, - reikia kur 
nors eibi. 

Koteris irgi prikišo nosį prie popierėlio. 

— MB - burbtelėjo. 

Sent Džeimsas pakėlė akis. 

— Ką pasakėt? 

— Tos raidės. MP 

— MB Ne... - Sent Džeimsas pakėlė popierėlį prieš sau- 
lę. Ir pamatė tai, ko tamsa redakcijoje ir išankstinis nusi- 
statymas neleido suvokti anksčiau. Rašiklis, nuslydęs per 
riebalų dėmeles kitose vietose, tą patį darė ir rašydamas 
žodžius tiekimas ir transportas. Taigi ką palaikė vienetu, te- 
buvo raidė P nebaigta kilpa. Logiška jog tai, kas atrodė 6, 
turėjo būti greitosiom pakeverzota C*. 

— O Dieve... - Jis suraukė antakius, įsižiūrėdamas į ki- 
tus skaičius. Išmetus iš galvos ginklų kontrabandą į Airiją, 
prireikė visai nedaug laiko suvokti akivaizdžiam dalykui. 
500. 55. 27 500. Paskutinis skaičius buvo dviejų pirmųjų 
sandauga. 

Ir tada jis apčiuopė pirmąjį ryšį su Miko Kambrio mir- 
ties aplinkybėmis. Tai nurodė Deizi padėtis —- pirmagaliu į 
šiaurės rytus, paskuigaliu ant uolų. Turėjo įsikibęs laikytis 
tos minties. Ji kreipė į tiesą. 

Jis pagalvojo apie Kornvalio pakrantę. Tikrai žinojo, kad nors 
Linlio būrys perlėktų visas įlankėles nuo Sent Aivzo iki Pen- 
zanso, tai būtų toks pat tuščias darbas kaip ir Akcizų departa- 
mento tarnautojų, jau du šimtus metų patruliuojančių toje pa- 
čioje zonoje. Pakrantė buvo kaip korys nuo įlankėlių. Sent 
Džeimsas tai žinojo. Nereikėjo karstytis tarp akmenų ir šliaužti 
nuo uolų, kad pamatytų tai, ką puikiai Žinojo tenai esant, - kon- 
trabandininkų prieglobstį. Jei jie moka vairuoti laivą tarp rifų. 

Juos galėjo gabenti iš bet kur, pamanė. Iš Portgvaros į 
Seneno įlanką. Net iš Silio salų. Bet tiksliai sužinoti buvo 
tik vienas būdas. 

— Kur dabar? - paklausė Koteris. 

Sent Džeimsas sulankstė popierių. 

— Reikia rasti Tomį. 

— Kam? 


— Kad atšauktų paiešką. 


*Orig. Cambrey. 

19 skyrius 


ee po dviejų valandų jie 
rado jį Lamornos įlankos prieplaukoje - tupėjo ant krašto ir 
šnekėjosi su žveju, kuris ką tik įplaukė į doką ir kėblino 
uosto laiptais; ant peties jam tabalavo trys ritiniai tepaluo- 
tos virvės. Pusiaukelėje stabtelėjo klausydamasis, ką jam 
iš viršaus sako Linlis. Papurtė galvą, prisidengęs akis ap- 
žiūrėjo kitas valtis uoste ir, mostelėjęs į padrikus pastatus 
atokiau nuo prieplaukos, kopė toliau. 

Viršuje ant kelio, kuris leidosi į įlanką, Sent Džeimsas 
išlipo iš automobilio. 

— Grįžk į Hovenstovą, - paliepė Koteriui. - Aš parvažiuo- 
siu su Tomiu. 

— Ką nors perduoti Deizi? 

Sent Džeimsas pagalvojo. Ką nors pasakyti Linlio moti- 
nai reiškė nuristi vieną akmenį jai nuo širdies ir tuoj pat vėl 
užristi kitą. 

— Kol kas nieko. 

Palaukė, kol Koteris apgręžė automobilį, ir pasuko atgal 
tuo pačiu keliu, kuriuo atvažiavo. Tada pradėjo leistis į La- 
morną, vėjas švilpė aplink, o saulė šildė veidą. Apačioje 
skaidrus it krištolas vanduo atspindėjo dangaus spalvą, o 
šviežiai nuplautas mažo paplūdimio smėlis spindėjo. Namai 
kalvos šlaite, statyti Kornvalio meistrų, daugelį kartų mė- 

ginusių salos pietvakarių klimato jėgą, nuo audros nė kiek 
nenukentėjo. Čia atrodė, kad Jokio Deizi sunaikinusio ura- 
gano nė nebuvo. 

Sent Džeimsas žiūrėjo, kaip Linlis eina palei prieplauką 
palenkęs galvą, giliai susikišęs rankas į kelnių kišenes. Lai- 
kysena išdavė, kas darosi jo sieloje, o tai, kad buvo vienas, 
reiškė, jog jis arba paleido vyrus, arba jie toliau ieško be jo. 
Kadangi paieškos būrys darbavosi jau daug valandų, Sent 
Džeimsas spėjo, kad teisinga pirmoji mintis. Pašaukė Linlį. 

Draugas pažvelgė į viršų, sveikindamasis pakėlė ranką, 
bet neištarė ne žodžio, kol prieplaukos gale nesusitiko su 
Sent Džeimsu. Jo veidas buvo niūrus. 

— Nieko. - Jis pakėlė galvą, vėjas išdraikė plaukus. - Mes 
viską apėjom. Čia iš nevilties ėmiau kalbinti visus. Maniau, 
gal kas matė, kaip jie ruošiasi išplaukti ar krauna atsargas. 
Bet niekas tuose namuose nė velnio nematė. Tik viena ka- 
vinės savininkė vakar pastebėjo Deizi. 

— Kada? 

— Rytą, tuoj po šešių. Ji ruošėsi atidaryti kavinę, pakėlė 
priekines žaliuzes —- negalėjo apsirikti. Matė, kaip jie išplau- 
kė 1š uosto. 

— Tikrai vakar? Ne užvakar? 

— Ji prisimena, jog vakar, nes negalėjo suprasti, kodėl kaž- 
kas plaukia į jūrą, nors buvo pranešta, kad lis. 

— Bet jinai juos matė rytą? 

Linlis dirstelėjo į jį, šyptelėjo nuvargusia, bet dėkinga 
šypsena. 

— Žinau, ką tu galvoji. Piteris išvyko iš Hovenstovo už- 
praeitą naktį, todėl nelabai tikėtina, kad jis paėmė laivą. Pui- 
ku, Sent Džeimsai. Nemanyk, kad aš pats negalvojau. Ta- 
čiau iš tikrųjų juodu su Saša į Lamorną galėjo atvykti naktį, 
pernakvoti laive, o išplaukti auštant. 

— Ar ta moteris ką nors matė ant denio? 

— Kažką prie vairo. 

— Tik vieną? 

— Nemanau, kad Saša moka vairuoti, Sent Džeimsai. Ji 
tikriausiai buvo apačioj. Tikriausiai dar miegojo. - Linlis vėl 
pažvelgė į įlanką. - Mes apieškojom visą pakrantę. Bet kol 
kas nieko. Niekas jų nepastebėjo, niekur nelikę jokio dra- 
bužio, jokio ženklo. - Jis išsiėmė portsigarą ir spragtelėda- 
mas atidarė. —- Ketinu ką nors suieškoti, kad turėčiau ką pa- 
sakyti motinai. Bet vienas Dievas težino, kas tai bus. 

Linliui kalbant, Sent Džeimsas susiejo daugumą faktų. 
Kadangi mąstė apie kitus dalykus, išgirdo ne žodžius, bet 
juose slypintį sielvartą. Norėjo jį iškart išsklaidyti. 

— Piteris neėmė Deizi, - tarė jis. - Aš tuo neabejoju. 

Linlis pamažu atsigręžė į jį. Taip žmonės juda sapne. 

— Ką tu sakai? 

— Mums reikia važiuoti į Penzansą. 


Kriminalinio skyriaus inspektorius Boskovanas nusive- 
dė juos į policininkų valgyklą. Pavadino ją „Geltonu povan- 
deniniu laivu“, ir tas vardas baisiai tiko: geltonos sienos, 
geltonas linoleumas, stalai geltonu plastikiniu viršum, gel- 
tonos plastikinės kėdės. Tik indai buvo kitokios spalvos, 
bet kadangi ta kitokia spalva buvo tamsiai raudona, bendras 
įspūdis neskatino gardžiuotis valgiu draugų kompanijoje. Ga- 
limybė pavalgyti, kad neįsiskaudėtų galvos, irgi buvo labai 
menka. Jie nusinešė arbatą prie stalo su vaizdu į kiemelį, 
kur nuliūdęs uosis bandė vešėti granito spalvos purvo rate. 

— Suprojektuota ir išdekoruota bepročio, - tokia buvo vie- 
nintelė Boskovano pastaba; jis užkabino koja dar vieną kė- 
dę ir prisitraukė ją prie stalo. — Norėta, kad atitrauktų min- 
tis nuo darbo. 

— Ir atitraukia, — tarė Sent Džeimsas. 

Boskovanas pripylė arbatos, o Linlis atplėšė tris pake- 

lius sausainių ir iškratė ant lėkštės. Šie krito tratėdami it 
artilerijos papliūpa. 

— Kasdien švieži kepiniai. - Boskovanas kandžiai šypte- 
lėjo, paėmė sausainį, įmerkė į arbatą ir palaikė. - Šį rytą 
Džonas kalbėjo su advokatu. Velniškai privargau, kol pri- 
verčiau jį tai padaryti. Visada žinojau, kad užsispyręs, bet 
toks niekad nebuvo. 

— Jūs ketinat pateikti jam kaltinimą? - paklausė Linlis. 

Boskovanas apžiūrėjo sausainį ir vėl įmerkė. 

— Neturiu pasirinkimo. Jis ten buvo. Ir tai prisipažįsta. 
Įkalčiai patvirtina. Liudininkai jį matė. Liudininkai girdėjo 
barnį. - Boskovanas atsikando sausainio, po to kritiškai pa- 
kėlė prieš akis ir linktelėjo. Nusišluostė pirštus į popierinę 
servetėlę ir pasiūlė lėkštę aniem dviem. - Pusė velnio. Pa- 
sikliaukite arbata. - Palaukė, kol abu paėmė po sausainį, ir 
kalbėjo toliau: - Kitas reikalas, jei Džonas būtų tenai tiktai 
buvęs. Jei nebūtų kilę to prakeikto barnio, kurį girdėjo, ro- 
dos, pusė kaimynų... 

Sent Džeimsas pažvelgė į Linlį. Šis dėjosi į arbatą antrą 
gabaliuką cukraus. Smilium čiupinėjo puodelio ąsą. Bet nieko 
nepasakė. 

— O Penelino motyvas? - paklausė Sent Džeimsas. 

— Manau, ginčas dėl Nensi. Kambris buvo priverstas vesti 
1r neslėpė, kad bjaurisi kiekviena vedybinio gyvenimo aki- 
mirka. Taip tvirtina visi, su kuo kalbėjau. 

— Tai kurių galų vesti? Kodėl neatsisakyti? Kodėl nepa- 
reikalauti, kad darytų abortą? 

— Anot Džono, mergina nė girdėti nenorėjusi apie abor- 
tą. O Haris Kambris nė girdėti nenorėjęs apie Miko atsisa- 
kymą vesti. 

— Bet juk Mikas - suaugęs vyras. 

— Turintis ligotą tėtušį, kuris po operacijos veikiausiai 
mirs. —- Boskovanas išmaukė arbatą iki dugno. - Haris Kamb- 

ris žinojo, kaip paimti sūnų į nagą. Nemanau, kad nepaspir- 
gino jam padų norėdamas išlaikyti Miką Nenranely. Taigi 
vyrukas įstrigo čia. Pradėjo apgaudinėti žmoną. Tai žino vi- 
si, tarp jų 17 Džonas Penelinas. 

— Bet negi jūs iš tiesų manote, kad Džonas... - tarė Linlis. 

Boskovanas kilstelėjo ranką. 

— Aš žinau faktus. Mums tenka dirbti su jais. Visa kita 
neturi reikšmės, ir jūs tai veikiausiai puikiai suprantat. Ar- 
gi svarbu, kad Džonas Penelinas mano draugas? Jo žentas 
negyvas, ir žmogžudystę reikia išaiškinti, patogu tai man ar 
ne. - Tai pasakęs Boskovanas, regis, sumišo, lyg toks jaus- 
mų protrūkis būtų nustebinęs jį patį. Toliau kalbėjo rames- 
niu balsu. - Iki kaltinimo siūliau paleisti jį namo, bet jis at- 
sisakė. Lyg norėtų sėdėti kalėjime, lyg norėtų būti teisia- 
mas. —- Jis paėmė dar vieną sausainį, bet. užuot valgęs 
sutrupino rankose. - Lyg būtų tai padaręs. 

— Gal galėtume su juo pasimatyti? — paklausė Linlis. 

Boskovanas svyravo. Jis pažvelgė į Linlį, į Sent Džeim- 
są, paskui pro langą. 

— Tai neteisėta. Pats žinot. 

Linlis išsitraukė pažymėjimą. Boskovanas numojo ranka. 

- Žinau, kad jūs iš Skotland Jardo. Bet čia ne Jardo byla, 
o aš turiu skaitytis su savo įžeidžiu viršininku. Jokių lanky- 
tojų, kai kalbama apie žmogžudystę. Penzanse tokia tvarka, 
nesvarbu, ką leidžia Londono policija. 

— Miko Kambrio draugė Londone dingo, - tarė Linlis. — 
Gal Džonas Penelinas galėtų mums padėti? 

— Jūs tiriate tą bylą? 

Linlis neatsakė. Prie gretimo stalo mergina dėmėtu bal- 
tu chalatu pradėjo krauti lėkštes ant metalinio padėklo. In- 
dai drinksėjo ir džerškėjo. Ant grindų šleptelėjo bulvių ko- 
šės tumulas. Boskovanas žiūrėjo, kaip ji dirba. Barbeno kietu 
sausainiu į stalą. 

— O velnias, - suniurzgė. - Eikšekit abu. Kaip nors susi- 
tvarkysiu. 

Jis paliko juos kvotos kambary kitame pastato sparne. 
Čia buvo stalas, penkios kėdės, veidrodis ant sienos ir pa- 
lubėj lempa; nuo jos kruopščiai nėrė tinklą voras. 

— Manai, kad prisipažins? - laukiant pasiteiravo Linlis. 

— Tiesą sakant, jis negali rinktis. 

— O tu įsitikinęs, Sent Džeimsai? 

— Tai vienintelis protingas paaiškinimas. 

Uniformuotas konsteblis įvedė į kambarį Džoną Peneli- 
ną. Pamatęs, kas jo lankytojai, jis žengtelėjo atgal, lyg norė- 
tų išeiti. Bet durys jau buvo uždarytos. Jose akių aukštyje 
žiojėjo langelis, ir nors Penelinas dirstelėjo į jį lyg svarsty- 
damas, ar nedavus konstebliui ženklo vesti jį atgal į kame- 
rą, bet nebandė to padaryti. Atvirkščiai, priėjo prie jų. Sta- 
las nevienodo ilgio kojom susvyravo, kai Penelinas atsisė- 
dęs atsirėmė į jį. 

— Kas atsitiko? — atsargiai paklausė. 

— Sekmadienį anksti rytą Hovenstove užsimušė Džasti- 
nas Brukas, - tarė Linlis. - Policija mano, kad tai nelaimin- 
gas atsitikimas. Galėjo būti 1r taip. Bet jei ne, arba po apy- 
linkes laisvas bastosi antras žudikas, arba tu nekaltas ir žu- 
dikas tik vienas. Kaip manai, Džonai, kas panašiau į tiesą? 

Penelinas sukinėjo marškinių rankogalio sagutę. Jo vei- 
do išraiška nepasikeitė, nors po dešine akimi nevalingai su- 
trūkčiojo raumuo. 

— Vakar anksti rytą iš Lamornos buvo pavogta De1z1, - pra- 
bilo Sent Džeimsas. — Vakar naktį ji sudužo Penberto įlankoje. 

Saga, kurią sukinėjo Penelinas, nukrito ant stalo. Jis pa- 
ėmė ją, stumtelėjęs nykščiu apvertė. Sent Džeimsas kalbė- 
jo toliau: 

— Manau, operacija vyksta trim etapais, be pagrindinio 
tiekėjo, esama bent pustuzinio prekiautojų. Rodos, jie ga- 

bena kokainą dviem būdais: arba prekiautojai pasiima jį iš 
tiekėjo — galbūt Silio salose - ir plaukia atgal į Angliją, arba 
tiekėjas susitaria susitikti su prekiautojais įlankėlėse palei 
krantą. Iškart į galvą ateina Portgvara. Krantas prieinamas, 
kaimas per toli, kad kas nors pastebėtų slapta į įlanką at- 
plaukiančius ir išplaukiančius burlaivius. Uola išvarpyta ur- 
vų ir slaptaviečių, kuriuose galima iškeisti prekę į pinigus, 
jei tai daryti atviroje jūroje atrodo per daug pavojinga. Bet 
nesvarbu, kaip prekiautojas gauna kokainą iš tiekėjo, Silio 
salose ar kurioje nors įlankoje, svarbu, kad jį gavęs, jis Det- 
zt plaukia atgal į Lamorną, o paskui nešasi kokainą į malūną 
Hovenstove ir ten jį fasuoja. Nė lapė nesuloja. 

— Vadinasi, žinot, - tepasakė Penelinas. 

— Ką jūs bandot apsaugoti? —- paklausė Sent Džeimsas. - 
Marką ar Linlius? 

Penelinas išsitraukė iš kišenės pakelį „Dunhill“. Linlis 
su žiebtuvėliu persilenkė per stalą. Penelinas pasižiūrėjo į 
jį pro liepsną. 

— Spėju, kad abu, - tarė Linlis. - Kuo ilgiau tylėsit, tuo 
ilgiau Marko nesuims. Bet laisvėje jį gali užklupti Piteris, 
jei iš paskutiniųjų netrukdysime jiems susitikti. 

— Markas traukia Piterį žemyn, - tarė Penelinas. - Galų 
gale jį pražudys, jei aš nesukliudysiu. 

— Džastinas Brukas sakė, kad Piteris ketino Kornvalyje 
apsipirkti, - tarė Sent Džeimsas. - Jo tiekėjas buvo Mar- 
kas, taip? Todėl jūs 1r stengėtės, kad penktadienį Hovens- 
tove jie nesusitiktų. 

— Maniau, Markas gal mėgins parduoti Piteriui ir tai mer- 
ginai kokaino. Kurį laiką įtarinėjau, kad jis prekiauja narko- 
tikais, ir maniau, jei sužinosiu, kur juos parsigabena, kur 
fasuoja... - Penelinas neramiai sukinėjo tarp pirštų cigare- 
tę. Ant stalo nebuvo peleninės, todėl nukratė pelenus ant 
grindų ir patrynė koja. - Maniau, jį sustabdysiu. Stebėjau 

ne vieną savaitę, sekiau, kai galėjau. Man nė į galvą neat- 
ėjo, kad jis tai daro pačiame dvare. 

— Planas buvo puikus, - tarė Sent Džeimsas. - Ir viena 
dalis, 1r kita. De1zi gabenti kokainą. Malūne jį fasuoti. Vis- 
kas vienaip ar kitaip Hovenstove. O kadangi: Piteris buvo —- 
ir yra — žinomas Hovenstovo narkomanas, jis turėjo tapti 
atpirkimo ožiu, jei kas nepavyktų. Žinoma, kaip pakvaišęs 
įrodinėtų savo nekaltumą. Priremtas prie sienos, apkaltin- 
tų Marką. Bet kas juo patikėtų? Net mes vakar iškart pa- 
manėm, kad jis paėmė laivą. Markas niekam neatėjo į gal- 
vą. Protingai sumanyta. 

Sulig tuo Sent Džeimso žodžiu Penelinas lėtai pakėlė galvą. 

— Jūs ir tai žinot. 

— Markas neturėjo kapitalo vienas imtis šito verslo, - ta- 
rė Sent Džeimsas. - Jam reikėjo investitoriaus, ir spėju, kad 
tai buvo Mikas. Nensi žinojo, tiesa? Jūs abu žinojot. 

— Įtarėm. Tik įtarėm. 

— Dėl to 1r nuėjot pas jį penktadienio vakarą? 

Penelinas vėl susidomėjo savo cigarete. 

— Aš ieškojau atsakymų. 

— O Nensi tikriausiai žinojo, kad ten eisit. Todėl kai Mi- 
ką nužudė, ji bijojo, kad atsitiko blogiausia. 

— Kambris paėmė banko paskolą laikraščiui modernizuo- 
ti, - tarė Penelinas, — bet tam reikalui išleido nedaug. Pas- 
kui pradėjo lakstyti į Londoną. Ir kalbėti Nensi apie pini- 
gus. Kad jų trūksta. Kad jie beveik bankrutuoja. Nuoma. 
Išlaidos kūdikiui. Anot Miko, jiems gresia skurdas. Bet tai 
nesąmonė. Jis turėjo pinigų. Jam pavyko gauti paskolą. 

— Ir ją jis dosniai investavo į kokainą. 

— Ji nenorėjo patikėti, kad jis įsipainiojęs. Sakė, nevarto- 
ja narkotikų, ir nenorėjo suprasti, jog nebūtina juos vartoti, 
jei pardavinėji. Bet Nensi reikalavo įrodymų. 

— Jų ir ėjot į kotedžą penktadienio vakarą. 

— Užmiršau, kad kaip tik tą penktadienį jis dėlioja į vo- 
kus atlyginimus. Maniau, jo nebus namie ir aš galėsiu pada- 
ryti kratą. Bet radau namie. Mes susivaidijom. 

Sent Džeimsas išsiėmė iš kišenės „Talismano“ sviestai- 
nių popierių. 

— Manau, jums reikėjo šito, — tarė jis ir padavė popierių 
Penelinui. - Buvo redakcijoje. Haris rado Miko rašomajame 
stale. 

Penelinas apžiūrėjo popierių ir atidavė. 

— Nežinau, ko man reikėjo, — tarė ir tyliai nusijuokė iš 
savęs. —- Man rodos, ieškojau mašinėle atspausdinto prisi- 
pažinimo. 

— Čia greičiau apmatai negu prisipažinimas, - sutiko Sent 
Džeimsas. 

— Ką tai reiškia? 

— Tik Markas galėtų patvirtinti, bet, mano nuomone, pir- 
mutinį jų sandėrį. 1 A 9400 žymi pirminę kokaino kainą. Už 
kilogramą 9400 svarų. Jie jį pasidalijo pardavinėti, tai rodo 
antroji eilutė. 500 g, kiekvienam po 55 svarus už gramą. 
Pelnas: po 27 500 svarų. Be to, abu turėjo paremti sumany- 
mą savo sugebėjimais. MP - Markas - parūpins transportą 
narkotikams vežti. Jis paims De1z: 1r susitiks su tiekėju. 
MC - Mikas - pafinansuos iš banko paskolos, kurią paėmė 
naujai laikraščio įrangai pirkti. Mikas užsimaskavo, iš pra- 
džių nupirko šį bei tą, kad niekam nekiltų abejonių. 

— Paskui viskas žlugo, - tarė Penelinas. 

— Turbūt. Gal kokaino paklausa nebuvo tokia didelė, kaip 
jie tikėjosi, ir jis šiuo sandėriu prarado pinigus. Gal partne- 
riai ko nors nepasidalijo. O gal juos kas nors apgavo. 

— Antras variantas, - tarė Penelinas. - Galite pakalbėti 
apie antrąjį. 

— Dėl to jūs čia ir sėdit, Džonai? - paklausė Linlis. - Dėl 
to nieko nesakot. Dėl to prisiimat kaltę. 

— Matyt, jam paaiškėjo, kaip tai lengva, - tarė Penelinas. — 
Juk po pirmojo pirkimo Mikas jam nebebuvo reikalingas? Kam 
terliotis su dar vienu žmogum, kuris tikisi dalies pelno? 

— Džonai, negalit prisiimti kaltės dėl Kambrio mirties. 

— Markui tik dvidešimt dveji. 

— Nesvarbu. Jūs ne... 

Penelinas nutraukė Linlį kreipdamasis į Sent Džeimsą. 

— Kaip jūs sužinojot, kad čia darbuojasi Markas? 

— Iš Deizi. Manėm, kad ją pasiėmė Piteris, norėdamas 
pasprukti iš Hovenstovo. Bet laivas buvo rastas Penberto 
įlankos šiaurės rytuose ant uolų. Taigi jis plaukė atgal į Ho- 
venstovą, o ne iš jo. Stovėjo ten jau kelios valandos, kai 
mes atvykom, taigi Markas turėjo pakankamai laiko jį palik- 
ti, grįžti į Hovenstovą ir šiek tiek apsibrozdinęs padėti mums 
ieškoti Piterio. 

— Jam būtinai reikėjo palikti laivą, - bukai pasakė Pene- 
linas. 

— Kokainas buvo gana svari priežastis. Jei kas nors iš 
Penberto būtų paskambinęs pakrantės apsaugai, jis būtų tu- 
rėjęs didelių nemalonumų. Geriau rizikuoti gyvybe prie 
kranto šokant iš laivo, negu sėdėti kalėjime, nutvertam su 
kilogramu kokaino laive. 

— Džonai, - spyrėsi Linlis, - privalot Boskovanui pasa- 
kyti tiesą. Apie viską. Apie penktadienio vakarą. 

Penelinas ramiai pasižiūrėjo į jį. 

— 0 Markas? - paklausė jis. Linlis neatsakė. Penelino vei- 
dą iškreipė kančia. - Negaliu padaryti, ko prašot. Jis mano 
sūnus. 


Nensi dirbo priešais vartinę, o greta vežimėlyje gugavo 
Moli, džiaugdamasi virtine ryškių plastikinių antyčių, ku- 
rias motina pakabino virš jos. Kai Linlis kieme sustabdė 
automobilį, Nensi pakėlė akis. Ji grėbė lapus, žiedus, ak- 
menukus ir kitas šiukšles, vėjo suneštas prie namo. 

— Nieko negirdėti apie Piterį? - paklausė eidama artyn, 
kai jie išlipo. 

— Markas namie, Nensi? 

Ji sutriko. Linlis neatsakė į klausimą, tas išmušė ją iš vė- 
žių ir pranašavo nemalonumus. Ji pasistatė grėblį prie šono. 

— Ar praėjusį vakarą Markas tau taisė langines? - paklau- 
sė Linlis. 

— Langines? 

Šis paprastas žodis buvo pakankamas patvirtinimas. 

— Jis namie? —- paklausė Sent Džeimsas. 

— Man rodos, ką tik išėjo. Sakė, kad ketina... 

Jos žodžius paneigė staiga pratrūkęs rokenrolas. Nensi 
prispaudė prie lūpų kumštį. 

— Mes kalbėjomės su tavo tėvu, - pasakė jai Linlis. - Ne- 
bėra reikalo ginti Marko. Atėjo laikas jam pasakyti tiesą. 

Palikę ją sode, jie įėjo į vidų ir paskui būgnų ir gitarų 
garsus nusekė į virtuvę, kur prie stalo sėdėjo Markas, suki- 
nėdamas nešiojamąjį stereogrotuvą. Sent Džeimsas, kaip ir 
ankstyvą šeštadienio rytą po Miko Kambrio mirties, atkrei- 
pė dėmesį į vaikino išvaizdos detales. Tada tai galėjo reikš- 
ti, kad jis pasiėmė pinigus iš „Kiro“ kotedžo, aptikęs nebe- 
gyvą svainį. Dabar jos - sunki aukso grandinė ant dešinio 
riešo, naujas laikrodis ant kairiojo, mėlyni firminiai džinsai 
1r marškiniai, gyvatės odos batai, pagaliau stereogrotuvas — 
drauge patvirtino, kad jis - prekybos kokainu dalininkas. Nė 
vieno šių daiktų nebūtų galėjęs įsigyti iš algos, kurią jam 
mokėjo tėvas už darbą dvare. 

Ant stalo buvo padėtas prakąstas sviestainis su kumpiu, 
butelis alaus, maišelis bulvių traškučių su actu. Pastarieji 
skleidė aitrų kvapą. Markas pasisėmė saują, pakėlė akis ir 
išvydo tarpdury abu vyrus. Pritildė grotuvą ir atsistojo i1š- 
berdamas traškučius į lėkštę. 

— Kas atsitiko? — paklausė. - Jūs dėl Piterio? Kas jam? — 

Jis perbraukė riešu per smilkinį, lyg taisytųsi plaukus. Šie, 
kaip paprastai, buvo tvarkingai sušukuoti. 

— Mes atėjom ne dėl mano brolio, - tarė Linlis. 

Markas suraukė kaktą. 

— Aš nieko negirdėjau. Nensi skambino jūsų motinai. Ji 
pasakė, kad nieko naujo. Ar jūs... ar kas... - Jis bičiuliškai 
atkišo ranką. 

Sent Džeimsas spėliojo, kaip Linlis ištvers vaikėzo mai- 
vymąsi. Atsakymą sužinojo, kai draugas nušlavė stereogro- 
tuvą nuo stalo su tokia jėga, kad šis atsitrenkė į virtuvines 
spinteles ir išduobė medį. 

- Ei! 

Markui sujudėjus, Linlis apėjo aplink stalą. Pastūmė vai- 
kėzą į kėdę. Marko galva bumbtelėjo į sieną. 

— Kurių velnių... 

— Gali kalbėtis su manim arba su Penzanso kriminaliniu 
skyrium. Rinkis. 

Iš vaikėzo minos buvo matyti, kad jam kaipmat paaiškė- 
jo, koks reikalas. Pasitrynė raktikaulį. Tačiau tik pasakė: 

— Jūs pakvaišot. 

Linlis metė ant stalo „Talismano“ sviestainių pakuotę. 

— Tai kaip? Rinkis. 

Marko veido išraiška nepasikeitė dirstelėjus į popierių, 
skaičius, pastabas, jo paties inicialus. Jis suprunkštė. 

— Po Bruko mirties įklimpot į šūdą iki ausų, a? Bet ką 
padarytumėt, kad tik policija šituo nesusidomėtų. Bandot 
neprileist farų prie Piterio. 

— Mes čia ne dėl Piterio. 

— Ne. Aš manau. Nekalbėkim apie Piterį, nes galit 1š- 
girsti tiesą. Na, suimti manęs nėra už ką. Neturit nė men- 
kiausių įrodymų. 

— Tu paėmei iš Lamornos Dei:z1. Palikai ją netoli Penber- 
to. Spėju, kad dėl priežasties, kuri paslėpta šiame name. O 

gal malūne. Kaip skamba stambi vagystė? O kontrabanda? 
Narkotikų laikymas? Galime pradėti nuo bet kurio. Kertu 
lažybų, Boskovanas noriai išklausys bet ką, jei tai padės 1š- 
traukti iš cypės tavo tėvą. Labai abejoju, ar tau jis jaučia 
tokius sentimentus. Na, skambinti jam? O gal pasikalbėsim? 

Markas nusuko akis. Grotuvas ant grindų transliavo at- 
mosferinius trikdžius. 

— Ką norite sužinoti? — piktai paklausė. 

— Kas prekiauja kokainu? 

— Aš. Mikas. 

— Tu vaikščiojai į malūną? 

— Mikas sumanė. Jis beveik visą praėjusį pavasarį ant 
aukšto dulkino Nensi. Žinojo, kad ten niekas neužeina. 

— O Deizi? 

— Nemokamas transportas. Jokių pridėtinių išlaidų. Su 
niekuo nereikia dalytis pelnu. 

— Kokiu pelnu? Nensi tvirtina, kad jie neturi pinigų. 

— Pirmo, pernykščio kovo bandymo pinigučius mes vėl 
investavom į pirkinį. Šį kartą stambesnį. - Jo lūpas iškreipė 
šypsena. Nė nebandė jos slėpti. - Dėkui Dievui, prekė buvo 
įvyniota į klijuotę. Antraip šią akimirką gulėtų Penberto įlan- 
koje, o žuvys kaifuotų. - O dabar, - jis dar iškratė į 2 
traškučių, —- Miko nauda nuplaukė. 

— Kaip tau patogu, kad jis negyvas. 

Markui tai nepadarė įspūdžio. 

— Turiu išblykšti iš baimės po šitos užuominos? Ajajai, 
tam žąsinui jau atsirado žmogžudystės motyvas? - Jis atsi- 
kando sviestainio, lėtai sukramtė ir užsigėrė alumi. - Ne- 
reikia dramų. Penktadienio vakare buvau Sent Aivze. 

— Be abejo, su žmogum, kuris džiaugsmingai apsireikš ir 
tai patvirtins? 

Markas toliau vaizdavo narsų. 

— Žinoma. Be problemų. 

— Garbingi prekiautojai narkotikais? 

— Reikia žinoti, kas tavo draugai. 

— Kažkada ir Piteris toks buvo. 

Markas apžiūrinėjo nagus. Stereogrotuvas cypė. Sent 

— Mano broliui parduodavai? 

— Kai turėdavo pinigų. 

— Kada paskutinį kartą jį matei? 

— Jau sakiau. Istorija nesikeičia. Penktadienį po pietų įlan- 
koje. Jis anksčiau skambino į vartinę ir sakė, kad nori su 
manim pasimatyti. Dar turėjau suieškoti tą asilą. Velnias, 
nesuprantu, ko dar kvaršinau sau galvą. 

— Ko jis norėjo? 

— Kaip visada. Narkotikų skolon. 

— Ar jis žinojo, kad būni malūne? - paklausė Linlis. 

Markas kandžiai nusijuokė. 

— Manot, aš toks kvailas, kad pasakyčiau, o paskui kas- 
kart, kai ten dirbčiau, jis iš manęs kaulytų nemokamų pa- 
vyzdėlių? Gal mes ir seni draugai, bet man patinka manyti, 
jog viskam yra ribos. 

— Kur jis? — paklausė Linlis. 

Markas tylėjo. 

Linlis trenkė kumščiu į stalą. 

— Kur jis? Kur mano brolis? 

Markas nustūmė jo ranką. 

— Aš nežinau, aišku? Po velnių, nežinau. Veikiausiai dryb- 
so kur patiesęs kojas, su adata rankoje. 

— Tomi! 

Sent Džeimsas perspėjo per vėlai. Linlis griebęs pastatė 
vaikį ant kojų. Trenkė jį į sieną, sugniaužė gerklę ir nepa- 
leido. 

— Šunkara tu! Aš dar, rupūže, sugrįšiu. — Staigiai paleido 
Jį 1r išėjo. 

Valandėlę Markas stovėjo ir trynė kaklą. Brūkštelėjo per 
marškinių apykaklę, lyg norėtų panaikinti bet kokius Linlio 
užpuolimo pėdsakus. Pasilenkęs čiupo grotuvą, vėl uždėjo 
ant stalo ir ėmė sukinėti. Sent Džeimsas išėjo. 

Jis rado Linlį sugniaužusį vairą. Nensi ir kūdikis buvo 
dingę. 

— Mes jų aukos. - Linlis žiūrėjo į keliuką, vingiuojantį 
rūmų link. Jį dėmėmis išmargino šešėliai. Vėjelis šokdino 
jovaro lapus. — Mes visi jų aukos. Ir aš kaip visi, Sent Džeim- 
sai. Ne. Aš dar didesne auka, nes juk privalau elgtis kaip 
profesionalas. 

Sent Džeimsas suprato, kokia dilema draugui iškilo. 
Kraujo ryšys, pareigos šauksmas. Pareiga šeimai, savęs 1š- 
davimas. Jis laukė, kol Linlis, širdies gilumoje sąžiningas 
žmogus, išsakys savo dvejones žodžiais. 

— Turėjau pasakyti Boskovanui, kad penktadienio vakarą 
Piteris buvo „Kiro“ kotedže. Turėjau jam pasakyti, kad Mi- 
kas buvo gyvas, kai Džonas jį paliko. Turėjau papasakoti apie 
kivirčą. Apie Bruką. Apie viską. Bet pasigailėk manęs, Vieš- 
patie, negalėjau, Sent Džeimsai. Kas man darosi? 

— Tu bandai apsispręsti dėl Piterio, dėl Nensi, dėl Džo- 
no, dėl Marko. Dėl visų, Tomi. 

— Nors pasiusk. 

— Kaip nors išsikapanosim. 

Linlis pažvelgė į jį. Jo tamsios akys atrodė aptrauktos 
migla. 

— Tu tiki? —- paklausė. 

— Juk turiu kuo nors tikėti. 


— Tiesą sakant, „Ailingtonas-Londonas“ — oficialus pa- 
vadinimas, - tarė ledi Helena. - Ribotos atsakomybės ben- 
drovė „Ailingtonas-Londonas“. Farmacijos firma. 


*»-- - 


Sent Džeimsas žvelgė į sodo kampelį, dar įžiūrimą tirš- 

tėjančioje tamsoje. Jis stovėjo salono nišoje, 0 jam už nuga- 
ros ledi Ašerton, Linlis 17 Koteris gėrė kavą. 

— Šįryt mudvi su Debora ten nuėjom, - toliau pasakojo 
ledi Helena. Fone Sent Džeimsas išgirdo Deboros balsą, pas- 
kui juoką, nerūpestingą ir žavų. - Taip, tiesa, brangioji, - 
tarė jai ledi Helena. - Debora negali man atleisti, kad pasi- 
dabinau lapės kailiu, - paaiškino Sent Džeimsui. - Na, gal 
aš ir per daug išsipusčiau tokia proga, bet, manau, ansam- 
blis padarė įspūdį. Be to, mano nuomone, jei ką nors darai 
inkognito, daryk gerai. Sutinki? 

— Be abejo. 

— Ir mums pasisekė. Priimamojo sekretorė net paklau- 
sė, gal aš dėl darbo. Projektų analizės direktorės. Skamba 
tiesiog dieviškai. Gal tai mano ateitis? 

Sent Džeimsas nusišypsojo į ragelį. 

- Žiūrint, kokį projektą reikės tikrinti. O kaip Tina? Koks 
tarp jų ryšys? 

— Atrodo, jokio. Apibūdinom ją sekretorei - tiesiog lai- 
mė, kad greta buvo Debora, ji puikiai įsidėmi detales, apie 
atmintį jau nekalbu. Bet sekretorė nieko nenutuokia. Ne- 
atpažino tokios moters. — Ledi Helena nutilo, nes fone kaž- 
ką įterpė Debora. Paskui kalbėjo toliau: - Turint omeny, 
kaip, anot mačiusiųjų, Tina atrodo, sunku patikėti, kad ją 
galima užmiršti. Nors sekretorė paklausė, ar ji ne bioche- 
mikė. 

'— Nerealu. 

— Hm... Taigi. Tiek, kad Debora man pasakojo apie jos 
išrastą gėrimą. Naudingą sveikatai. Gal Tina vylėsi parduo- 
ti jo receptą farmacijos firmai? 

— Vargiai, Helena. 

— Manau, kad taip. Jinai jį pasiūlytų gėrimų kompanijai, 
teisybė? 

— Labiau tikėtina. Ar ji kam nors skambino? Gal grįžo? 

— Dar ne. Pusę dienos vaikščiojau po visus namo butus 
klausinėdama, bene kas žino, kur ji galėtų būti. 

— Žinoma, nesėkmingai. 

— Visiškai. Rodos, niekas jos gerai nepažįsta. Tiesą sa- 
kant, vienintelis žmogus, artimiau su ja bendravęs, yra De- 
bora ir dar tokia keista senė kitoj koridoriaus pusėj, kuri jai 
paskolino lygintuvą. Žinoma, keletas žmonių matė ją vaikš- 
tinėjant — ji Čia gyveno nuo rugsėjo, - bet niekas net trum- 
pai su ja-nesikalbėjo. Be Deboros. 

Sent Džeimsas brūkštelėjo į savo užrašus žodį 7ugsej1S. 
Pabraukė jį, apvedė ratu. Virš rato parašė kryžiuką. Moters 
simbolį. Viską užterliojo. 

— Kas toliau? — paklausė Helena. 

— Pasiteirauk, ar namo prižiūrėtojas turi jos Kornvalio 
adresą, - tarė Sent Džeimsas. - Gal pamėgintum išsiaiškinti, 
kiek ji moka už butą. 

— Taip. Turėjau anksčiau apie tai pagalvoti. Nors Dievas 
žino, kodėl. Ar mes ką nors išsiaiškinom? 

Sent Džeimsas atsiduso. 

— Nežinau. Kalbėjai su Sidni? 

— Tikra bėda, Saimonai. Skambinau jai į butą, bet niekas 
neatsako. Pabandžiau susukti į jos agentūrą, bet ten irgi nie- 
ko apie ją negirdėjo. Ar ji nežadėjo, kad važiuos aplankyti 
draugų? 

— Ne. Kalbėjo, kad važiuos namo. 

— Tada dar pabandysiu. Nesijaudink. Gal ji nuvažiavo į 
Čeino gatvę. 

Kažin, pamanė Sent Džeimsas. Pajuto pirmą nerimo dilg- 
telėjimą. 

— Reikia ją rasti, Helena. 

— Užšoksiu į jos butą. Gal ji neatsako. 

Šitaip padrąsintas, Sent Džeimsas padėjo ragelį. Tebes- 
tovėjo nišoje žiūrėdamas į užterliotą žodį rugsėjis. Norėjo, 

kad jis ką nors reikštų. Suprato, kad turbūt reiškia. Bet ką, 
negalėjo pasakyti. 

Atsisuko, kai į nišą įėjo Linlis. 

— Ką nors sužinojai? 

Sent Džeimsas papasakojo ledi Helenos per dieną surink- 
tas Žinių nuotrupas. Pamatė, kaip sulig pirmu faktu persi- 
mainė Linlio veidas. 

— „Ailingtonas-Londonas“? —- paklausė jis. - Tikrai, Sent 
Džeimsai? 

— Helena ten buvo. Kodėl klausi? Tai tau ką nors sako? 

Linlis atsargiai dirstelėjo į saloną. Motina ir Koteris ty- 
liai šnekučiavosi žiūrinėdami šeimyninį albumą. 

— Tomi? Kas yra? 

— Roderikas Trenarou dirba šitos firmos Penzanso filiale. 


Penktoji dalis 


TAPATYBĖS 

— kui abu telefono nu- 
merius Tinos Kodžin bute paliko Mikas, - tarė Sent Džeim- 
sas. — Ir Trenarou, ir „Ailingtono“. Tada aišku, kodėl Trena- 
rou nežinojo, kas ta Tina. 

Linlis tylėjo, kol įsuko į Boforo gatvę, vedančią Pedinga+i 
tono pusėn. Prie Sent Džeimso namo Čeino gatvėje jie ką 
tik išleido Koterį; išvydęs plytinį pastatą, šis nudžiugo it 
sūnus palaidūnas ir įbrazdėjo vidun su lagaminais per abi 
rankas, 0 jo žingsnius greitino neapsimestinis nuoširdus pa- 
lengvėjimas. Buvo dešimt minučių antros. Važiuojant 1š Sa- 
rio oro uosto į miestą, juos kamavo lėtai judančių mašinų 
burzgimas — netoli Baklendo surengta vasaros mugė, ma- 
tyt, traukė rekordines minias. 

— Kaip manai, Roderikas Trenarou įsipainiojęs į šį rei- 
kalą? 

Sent Džeimsas atkreipė dėmesį ne tik į ramų Linlio klau- 
simo toną, bet ir į tai, kaip jis išvengė žodžio žmogžudyste. 
Matė, ir Kaip draugas vairuoja kalbėdamas, abiem rankom 
sugniaužęs "airą, įsmeigęs akis į tolį. Tik bendrais bruožais 
žinojo apie ankstesnius Linlio santykius su Trenarou, kaž- 
ką apie antipatiją dėl nesibaigiančio ledi Ašerton romano su 
tuo vyru. Jei Trenarou bent netiesiogiai susijęs su mirtimis 
Kornvalyje, Linliui reikės tramdyti neapykantą, ir atrodė, 

kad, kaip atsvarą įsisenėjusiam priešiškumui, jis pasirinko 
skrupulingą objektyvumą. 

— Manau, galėtų būti įsipainiojęs, kad ir nežinodamas. — 
Sent Džeimsas papasakojo jam apie susitikimą su Trenarou 
ir interviu, kurį iš jo paėmė Mikas Kambris. - Bet jei Mikas 
rinko medžiagą straipsniui ir dėl to buvo nužudytas, galbūt 
Trenarou padėjo jam užtikti pėdsaką, pavyzdžiui, paminė- 
damas kokio „Ailingtono-Londono“ darbuotojo, galinčio su- 
teikti Mikui reikiamų žinių, pavardę. 

— Bet jei, anot tavęs, redakcijoje nebuvo jokių užrašų 
straipsniui apie Roderiką... - Linlis sustabdė prie šviesofo- 
ro. Paprastai tokiu atveju būtų pažvelgęs į Sent Džeimsą. 
Nepažvelgė. - Ką tai, tavo nuomone, reiškia? 

— Aš nesakiau, kad užrašų nebuvo, Tomi. Sakiau, kad ne- 
buvo straipsnio apie jį. Arba straipsnio apie vėžio tyrimus. 
Tai nereiškia, kad užrašų išvis nėra. Ką mes žinom, gal jų 
kiek nori. Juk Miko bylas peržiūrinėjo Haris Kambris. Man 
tokia proga nepasitaikė. 

— Taigi gali būti, kad informacija yra, tik Haris nesuge- 
bėjo įžvelgti jos svarbos. 

— Būtent. Bet pats straipsnis - nesvarbu, apie ką, net 
jei jis ir susijęs su Miko mirtimi, tiesiogiai su Trenarou 
gali neturėti nieko bendro. Gal jis buvo tik informacijos 
šaltinis. 

Tada Linlis pasižiūrėjo į jį. 

— Tu nenorėjai jam skambinti, Sent Džeimsai. Kodėl? 

Sent Džeimsas žiūrėjo, kaip skersai gatvę moteris stu- 
mia vežimėlį. Į jos suknelę kabinosi vaikutis. Užsidegė kita 
šviesa. Automobiliai ir sunkvežimiai pajudėjo. 

— Gal Mikas rinko medžiagą straipsniui ir dėl to buvo nu- 
žudytas. Žinai ne blogiau už mane, kad nėra prasmės žadinti 
niekieno budrumo, - girdi, gal mes irgi užtikom pėdsaką. 

— Taigi tu manai, kad Roderikas įsipainiojęs. 

— Nebūtinai. Veikiausiai ne. Bet jis galėtų neapdairiai 
įspėti tą, kuris įsipainiojęs. Kurių galų rizikuoti skambinant 
jam? 

Linlis kalbėjo, lyg būtų negirdėjes Sent Džeimso žodžių. 

— Jei jis įsipainiojęs, Sent Džeimsai, jeigu... - Pasuko 
„Bentley“ į dešine, į Fulhem Roudą. Jie važiavo pro madin- 
gojo Londono drabužių parduotuves ir antikvariatus, mažus 
ir didelius restoranus, gatvėse knibždėjo madingai apsiren- 
gusių pirkėjų ir išsipusčiusių matronų, skubančių į pasima- 
tymus. 

— Mes dar nežinom visų faktų, Tomi. Nėra prasmės da- 
bar dėl to kankintis. 

Ir vėl atrodė, kad Sent Džeimso žodžiai jo nepasiekė. 

— Tai pražudytų mano motiną, - tarė Linlis. 

Jie toliau važiavo į Pedingtoną. Mažame „Šruzberio kie- 
mo butų“ koridoriuje juos pasitiko Debora, matyt, laukė jų 
mindama pirmyn atgal juodomis ir baltomis plytelėmis. At- 
lapojo duris anksčiau, negu jie spėjo paskambinti. 

— Tėtis įspėjo, kad jūs atvažiuojat. Tomi, kaip tu? Tėtis 
sakė, kad Piteris vis dar nedavė jokios žinios. 

Užuot atsakęs Linlis kaip atodūsį ištarė jos vardą. Pri- 
sitraukė ją. 

— Koks nenusisekęs tau šis savaitgalis. Atleisk, Debe. 

— Nieko tokio. Nieko. 

Sent Džeimsas žvelgė pro juos. Atkreipė dėmesį, kad 1š- 
kaba Prižiūretojas ant gretimų durų užrašyta kaligrafiškai. 
Bet ranka nepatyrusi, taškas virš 1 išsklidęs. Jis tyrinėjo 
užrašą, mąstė apie kiekvieną raidę, kiekvieną smulkmeną, 
nenuleisdamas akių nuo iškabos, kol Debora prabilo: 

— Helena laukia viršuje. - Kartu su Linliu ji pasuko prie 
lifto. 

Jie rado ledi Heleną Deboros bute skambinančią telefo- 
nu. Ji nieko nesakė, tik klausėsi, bet iš žvilgsnio Sent Džeim- 

so pusėn ir veido dedant ragelį šis suprato, kam ji bandė 
prisiskambinti. 

— Sidni? — paklausė. 

— Negaliu jos rasti, Saimonai. Agentūra davė jos draugų 
pavardžių sąrašą. Bet niekas nieko negirdėjo. Ką tik vėl ban- 
džiau skambinti jai į butą. Nieko. Skambinau ir tavo moti- 
nai, bet niekas neatsako. Ar dar bandyti? 

Sent Džeimsui pašiurpo nugara. 

— Ne. Ji tik susijaudins. 

Ledi Helena vėl prabilo. 

— Pradėjau galvoti apie Džastino Bruko mirtį. 

Ką čia bepridursi. Ir Sent Džeimso mintys pradėjo suktis 
apie tą patį, kai ji pasakė, kad sesuo dar neatsišaukė. Vėl 
išplūdo save, kam leido Sidni vienai išvažiuoti iš Kornvalio. 
Jeigu jai gresia pavojus, jei ji kaip nors nukentėjo... Jis paju- 
to, kaip susigniaužia dešinė ranka. Prisivertė ją atpalaiduoti. 

— Tina Kodžin grįžo? 

— Dar ne. 

— Tai gal reikėtų patikrinti raktą. - Jis pažvelgė į Linlį. — 
Atsinešei juos? 

— Ką? — nesuprato ledi Helena. 

— Hariui Kambriui pavyko išgauti iš Boskovano Miko rak- 
tų komplektą, - paaiškino Linlis. - Norėjau pažiūrėti, ar bent 
vienu negalima atrakinti Tinos durų. 

Nežinia truko tik tol, kol jis nuėjo prie gretimo buto ir, 
įkišęs reikiamą raktą į spyną, pasuko. Atlapojo duris. Visi 
suėjo į vidų. 

— Puiku. Jis turėjo savo raktą, - tarė ledi Helena. - Bet, 
Tomi, kas iš to? Tai jokia naujiena. Jau žinojom, kad jo čia 
būta. Debora sakė. Taigi dabar žinom tik tiek, kad Tina Ko- 
džin jį taip brangino, jog įteikė raktą nuo savo durų. 

— Tai keičia jų ryšio pobūdį, Helena. Aišku, kad ne pros- 
titutės 1r kliento santykiai. Prostitutės savo raktų paprastai 
nedalija. 

Atsistojęs prie mažutės virtuvėlės, Sent Džeimsas 
kruopščiai apžiūrinėjo kambarį. Apstatytas brangiais baldais, 
bet Žinių apie gyventoją teikia mažai. Niekur nematyti as- 
meninių daiktų: nei nuotraukų, nei suvenyrų, nei kokių nors 
kolekcijų. Tiesą sakant, atrodė, kad baldus kambariui parin- 
ko viešbučio dekoratorius. Jis nuėjo prie rašomojo stalo. 

Mirkčiojo raudona atsakiklio lemputė, rodydama, kad 
gautas pranešimas. Jis paspaudė mygtuką. Vyriškas balsas 
pasakė: „Kolinas Seidžas. Skambinu dėl skelbimo“ ir nuro- 
dė numerį, kuriuo jam skambinti. Antras pranešimas buvo 
labai panašus. Sent Džeimsas užsirašė numerius ir padavė 
ledi Helenai. 

— Skelbimas? - paklausė ji. - Negali būti, kad ji šitaip tar- 
tųsi su klientais. 

— Sakei, radot taupomąją knygelę? —- atsiliepė Sent 
Džeimsas. 

Priėjo Debora. 

— Štai, - tarė ji. - Ir dar radom va šitą. 

Ji išėmė iš stalčiaus ir taupomąją knygelę, ir rudo popie- 
riaus aplanką. Pirmiausia jis pažvelgė į pastarąjį ir suraukė 
kaktą pamatęs tvarkingai atspausdintą pavardžių ir adresų 
sąrašą. Girdėjo, kaip už nugaros Linlis krausto komodą. 

— Kas tai? -— susimąstęs paklausė save Sent Džeimsas, 
bet atsakė Debora: 

— Iš pradžių pagalvojom apie klientus. Bet, žinoma, ne- 
gali būti. Sąraše yra ir moterų. Bet jei ir nebūtų, sunku įsi- 
vaizduoti, kad kas nors pajėgtų... - Ji užsikirto. Sent Džeim- 
sas pakėlė akis. Jos skruostai buvo paraudę. 

— Aptarnauti šitiek vyrų? — paklausė jis. 

— Žinoma, viršelyje ji nurodė, kad tai tik galimi klientai, 
taip? Taigi mes iš pradžių manėm, kad ji naudojasi sąrašu... 
paskui atvertėm ir pamatėm... žodžiu, kaip prostitutės su- 
sirenka klientūrą? Iš lūpų į lūpas? 

Ji dar tirščiau nuraudo. 

— Viešpatie, ar ne klaikiai skamba? 

Jis prunkštelėjo. 

— Tai ką, tavo nuomone, ji darė su šituo sąrašu, siuntinė- 
jo lankstinukus? 

Debora liūdnai nusijuokė. 

— Aš beviltiškai nieko nenusimanau apie tokius dalykus, 
taip? Šimtai įkalčių tiesiog rėžia akį, o man nė vienas neturi 
prasmės. 

— Man rodos, tu nusprendei, kad ji ne prostitutė. Man 
rodos, visi taip nusprendėm. 

— Ji kažkaip keistai kalbėjo ir atrodė. 

— Galim užmiršti, ką priminė jos išvaizda, - tarė Linlis. 

Jis su ledi Helena stovėjo kambario gale prie spintos. 
Buvo nuėmęs nuo viršutinės lentynos keturias skrybėlių 
dėžes, atidaręs jas ir išrikiavęs ant grindų. Pasilenkęs prie 
vienos, kažką vyniojo iš balto rūkomojo popieriaus. Iš po- 
pierinio vytulo vidurio ištraukė peruką. Ilgi juodi plaukai, 
trumpi karčiukai. Užmovė jį ant kumščio. 

Debora išsižiojo iš nustebimo. Ledi Helena atsiduso. 

— Nuostabu, - tarė ji. — Ta moteris tikrai nešioja peruką? 
Vadinasi, mūsų menkos žinios, jau nekalbu apie Deboros 
apibūdintą išvaizdą, veikiausiai bevertės. Chimera, tiesa? 
Dirbtiniai nagai. Dirbtiniai plaukai. - Ji dirstelėjo į komodą. 
Rodos, kažkas šovė jai į galvą, nes priėjo, atidarė stalčių ir 
pačiupinėjo apatinius. Iškėlė juodą liemenėlę. - Visa kita irgi 
netikra. 

Prie jų priėjo Sent Džeimsas. Jis paemė iš Linlio peruką, 
nusinešė prie lango, atitraukė užuolaidas ir pakėlė prieš 
šviesą. Suprato, kad plaukai tikri. 

— Žinojai, kad ji nešioja peruką, Debe? - paklausė Linlis. 

— Ne, žinoma, ne. Iš kur galėjau žinoti? 

— Tai aukščiausios rūšies gaminys, — tarė Sent Džeim- 
sas. - Ir galėjai suprasti, kad perukas. — Iš arti jį apžiūrėjo 

braukdamas pirštu per vidinę juostelę. Tuo metu atsiskyrė 
plaukas, ne peruko, bet kitoks, trumpesnis, išslinkęs ne- 
šiotojui ir įstrigęs juostelėje. Sent Džeimsas išpešė jį, pa- 
kėlė prieš šviesą 1r atidavė peruką Linliui. 

— Kas tai, Saimonai? — paklausė ledi Helena. 

Jis atsakė ne iš karto. Tik žiūrėjo į vienišą plauką tarp 
pirštų, suprasdamas, ką šis reiškia, ir apsiprasdamas su tuo 
supratimu. Buvo tik vienas logiškas paaiškinimas, kodėl Tina 
Kodžin dingo. Vis dėlto jis valandėlę apgalvojo savo teoriją. 

— Debora, tu buvai jį užsidėjusi? 

— Aš? Ne. Kodėl taip manai? 

Iš viršutinio rašomojo stalo stalčiaus jis išėmė balto po- 
pieriaus lapelį. Uždėjo ant jo plauką ir vėl nusinešė abu prie 
šviesos. 

— Plaukas rudas, - tarė. 

Pasižiūrėjo į Deborą ir pamatė, kad nuostabą jos veide 
pakeitė supratimas. 

— Ar gali taip būti? — paklausė ją, nes vienintelė buvo 
mačiusi abu ir vienintelė galėjo tai patvirtinti. 

— Oi, Saimonai. Aš apie tai nieko neišmanau. Nežinau. 
Nežinau. 

— Bet tu matei ją. Buvai su ja. Ji tau davė gėrimo. 

— Gėrimas, - ištarė Debora. Ji puolė iš kambario. Po va- 
landėlės visi išgirdo, kaip į sieną trinktelėjo jos buto durys. 

— Ką tai reiškia? —- prabilo ledi Helena. - Negi manai, kad 
Debora kaip nors įsivėlusi? Toji moteris čia gyveno inkog- 
nito. Aišku ir paprasta. Ji buvo persirengusi. 

Sent Džeimsas padėjo ant stalo popieriaus lapelį. Ant vir- 
šaus uždėjo plauką. Ausyse be paliovos skambėjo vienas žo- 
dis. Inkognito, inkognito. Tiesiog velniškas pokštas. 

— Dieve, - tarė jis. - Visiems, ką susitikdavo, ji sakyda- 
vo: Tina Kodžin. Tina Kodžin. Nieko sau, juk ši pavardė — 
anagrama. 

Debora įlėkė į kambarį vienoje rankoje suspaudusi nuo- 
trauką, atsivežtą iš Kornvalio, kitoje - mažą kortelę. Pada- 
vė abi Sent Džeimsui. 

— Apversk, - pasakė. 

Nebūtina. Jis jau žino, kad rašysena ant abiejų ta pati. 

— Tai kortelė, kurią ji man davė, Saimonai. Jos gėrimo 
receptas. O kitoje Miko nuotraukos pusėje... 

Prie jų priėjo Linlis ir paėmė iš Sent Džeimso kortelę su 
nuotrauka. 

— O Dieve, - sušnibždėjo. 

— Ką tat, po galais, reiškia? — paklausė ledi Helena. 

— Mano nuomone, tai paaiškina, kodėl Haris Kambris kūrė 
Mikui tokio mergišiaus reputaciją, - tarė Sent Džeimsas. 


Debora pripylė arbatinuką verdančio vandens ir nunešė 
jį ant ąžuolinio staliuko, kurį jie perstūmė į bendrąją kam- 
bario dalį. Visi susėdo aplinkui, Debora su Linliu ant lovos, 
ledi Helena i1r Sent Džeimsas - ant kėdžių. Sent Džeimsas 
paeme taupomąją knygelę, gulinčią tarp kitų daiktų, susiju- 
sių su Miko Kambrio gyvenimu ir mirtimi: rudo popieriaus 
aplanko, pavadinto Persbektyvomis, kortelės su jo užrašytu 
„Ailingtono-Londono“ telefono numeriu, „Talismano“ svies- 
tainio pakuotės, jo nuotraukos, gėrimo recepto, kurį jis da- 
vė Deborai tą dieną, kai pasirodė jos tarpduryje Tinos Ko- 
džin pavidalu. 

— Tos dešimt iš sąskaitos išimtų sumų, - tarė ledi Hele- 
na ir parodė jas, - atitinka Tinos-Miko Kambrio nuomos mo- 
kestį. Laikas irgi tinka, Saimonai. Nuo rugsėjo iki birželio. 

— Daug anksčiau, negu jie su Marku pradėjo prekiauti 
kokainu, - tarė Linlis. 

— Tai pinigų butui jis prasimanė ne iš prekybos narkoti- 
kais? — paklausė Debora. 

— Anot Marko, ne. 

Ledi Helenos pirštas nuslydo per puslapį, kuriame buvo 
nurodyti indėliai. 

— Bet jis visus metus padėdavo pinigų kartą per dvi sa- 
vaites. Iš kur, po galais, jų gaudavo? 

Sent Džeimsas atsivertė knygelės pradžią ir atidžiai per- 
žiūrėjo įrašus. 

— Aišku, turėjo kitą pajamų šaltinį. 

Sent Džeimsas pastebėjo, kad kiekvieno indėlio suma skir- 
tinga. Kartais nemaža, kartais menka. Taigi tenka atmesti 
antrą galimybę, kuri jam atėjo į galvą pastebėjus, kokios re- 
guliarios Miko įmokos. Šantažas netinka. Šantažuotojai pa- 
prastai kelia kompromituojančio fakto nutylėjimo kainą. Ape- 
titas atsiranda valgant; lengvų pinigų norisi vis daugiau. 

— Be to, - tarė Linlis, - Markas mums sakė, kad jie in- 
vestavo pelną į antrą, didesnį pirkinį.Tai, kad sekmadienį 
jis pasiėmė De12zi, patvirtina jo pasakojimą. 

Debora pripylė arbatos. Sent Džeimsas pakabino įprasti- 
nius keturis šaukštelius cukraus, ledi Helena pasipurtė ir 
padavė cukrinę Deborai. Ji paėmė rudąjį aplanką. 

— Matyt, Mikas savo kokainą pardavinėjo Londone. Be 
abejo, jei tuo būtų vertęsis Nenranelyje, kas nors galų gale 
būtų aptikęs. Kad ir ponia Svon. Negaliu įsivaizduoti, kad ji 
galėtų nepastebėti tokių dalykų. 

— Logiška, - pritarė Linlis. - Kornvalyje jis buvo laiko- 
mas geru žurnalistu. Kam jam žlugdyti reputaciją pardavi- 
nėjant kokainą ten, kai galima tą lengvai daryti ir čia. 

— Bet man atrodo, kad ir Londone jis turėjo reputaciją, — 
tarė Sent Džeimsas. - Juk jis čia dirbo prieš grįždamas į 
Kornvalį? 

— Bet ne kaip Tina Kodžin, - priminė Debora. - Be abe- 
jo, narkotikus jis pardavinėjo persirengęs moterimi. 

— Tina jis tapo rugsėjo mėnesį, - tarė ledi Helena. - Bu- 
tą išsinuomojo irgi rugsėjį. Narkotikus pardavinėti pradėjo 

kovo mėnesį. Pakankamai laiko pirkėjų sąrašui sudaryti. — 
Ji pabarbeno pirštais į aplanką. - Mes spėliojom, ką reiškia 
Persbektyvos, tesa? Galbūt dabar žinom. Ar nepatikrinus, ko- 
kie tie perspektyvūs klientai? 

— Kažin ar perspektyvūs kokaino pirkėjai prisipažins, - 
tarė Linlis. 

Ledi Helena giedrai nusišypsojo. 

— Žinoma, ne policijai, brangusis Tomi. 

Sent Džeimsas žinojo, ką reiškia ta angeliška šypsena. 
Ledi Helena sugebėdavo iškvosti visiškai nepažįstamus 
žmones. Turėjo ypatingą talentą nerūpestingai šnekučiuo- 
damasi vylingai iškamantinėti svetimas paslaptis ir susilauk- 
ti pagalbos. Ji jau užkalbėjo dantį „Šruzberio kiemo butų“ 
prižiūrėtojui. Gauti Miko buto raktą jai buvo vaikiškas žai- 
dimas. Perspektyvių klientų sąrašas buvo tik truputį sudė- 
tingesnis dalykas, reikalaujantis šiek tiek pastangų. Ji taps 
Seserimi Helena iš „Gelbėjimo armijos“, Išgelbėtąja Hele- 
na po gydymo nuo narkotikų kurso arba Nevilties Apimtąja 
Helena, kuri ieško dozės. Tačiau galiausiai kaip nors iš- 
šniukštinės tiesą. 

— Jei Mikas narkotikus pardavinėjo Londone, pirkėjas ga- 
lėjo sekti paskui jį į Kornvalį, - tarė Sent Džeimsas. 

— Bet jei prekiavo Tina, iš kur žinoti, kas ji 1š tikrųjų? — 
paklausė Debora. 

— Gal jį atpažino. Gal pirkėjas, pažinojęs Miką, pamatė jį 
persirengusį Tina. 

— Ir nusekė į Kornvalį? Kam? Šantažuoti? 

— Žinai geresnį būdą prasimanyti kokaino? Jei pirkėjui 
striuka su pinigais, kodėl nepašantažavus Kambrio, reika- 
laujant mokėti narkotikais? — Sent Džeimsas vieną po kito 
ėmė daiktus nuo stalo. Įdėmiai apžiūrinėjo juos, čiupinėjo, 
dėjo atgal. - Bet Kambris nenorės rizikuoti savo reputacija 
Kornvalyje nusileisdamas šantažuotojui. Taigi jis susivaidi- 

jo su pirkėju. Tas jam trenkė. Jis griuvo, prasiskėlė galvą ir 
mirė. Pirkėjas pasiėmė pinigus iš kotedžo svetainės. Tam, 
kam žūtbūt reikia narkotikų — 1r kas ką tik nužudė žmogų, - 
ranka nesudrebės imant pinigus, kurie bado akis. 

Linlis staiga atsistojo. Nuėjo prie atdaro lango ir, atsirė- 
męs į palangę, įsižiūrėjo žemyn į gatvę. Sent Džeimsas per 
vėlai suvokė, kieno portretą nutapė savo spėlionėmis. 

— Ar jis galėjo žinoti apie Miką? - paklausė Linlis. Iš pra- 
džių niekas neatsakė. Visi klausėsi garsėjančio automobilio 
ūžimo Sasekso Soduose, nes po pietų iš toliau važinėjantys 
į darbą žmonės jau traukė Edžver Roudo link. Suburzgė va- 
riklis. Sucypė stabdžiai. Linlis pakartojo klausimą neatsi- 
sukdamas nuo lango. - Ar mano brolis galėjo žinoti? 

— Galimas daiktas, Tomi, - tarė Sent Džeimsas. Kai Lin- 
lis atsisuko į jį, nenoriai kalbėjo toliau: - Jis priklausė Lon- 
dono narkotikų tinklui. Neseniai Sidni jį matė Soho. Naktį. 
Skersgatvyje. - Jis susimąstęs nutilo, prisiminė, ką jam sa- 
kė sesuo, kaip įmantriai apibūdino moterį, kurią užpuolė Pi- 
teris. Apsitaisiusi juodai, juodais balaidais plaukais. 

Jam pasirodė, kad ir ledi Helena prisiminė tą patį, nes ji, 
matyt, pasiryžusi apraminti Linlį, prabilo apie kitą nusikal- 
timo motyvą. 

— Miko mirtis gali būti susijusi su visiškai kitais daly- 
kais. Mes taip manėm iš pradžių, ir man atrodo, dabar netu- 
rėtume atmesti tokios galimybės. Šiaip ar taip, jis buvo žur- 
nalistas. Galimas daiktas, rašė straipsnį. Gal net rinko me- 
džiagą apie transvestitus. 

Sent Džeimsas papurtė galvą. 

— Jis nerašė apie transvestitus. Pats ir buvo transvesti- 
tas. Tai rodo buto prabanga. Baldai. Moteriški tualetai. Kam 
jam tai, jei viso labo tik renka medžiagą straipsniui. Nerei- 
kia užmiršti 1r redakcijos, kur Miko rašomajame stale Haris 
Kambris rado moteriškų apatinių. Jau nekalbu apie jų vaidą. 

— Haris žinojo? 

— Rodos, suprato. 

Ledi Helena čiupinėjo „Talismano“ pakuotę, lyg būtų pa- 
siryžusi nuraminti Linlį. 

— Tačiau Haris buvo įsitikinęs, kad dėl visko kaltas 
straipsnis. 

— Gal ir straipsnis. Juk dar yra kažkoks ryšys su „Ailing- 
tonu-Londonu“. 

— O gal Mikas tyrinėjo kokį nors vaistą? — pasiūlė savo 
versiją Debora. — Vaistą, kurio dar neleidžiama pardavinėti 
rinkoje. 

— Su pašaliniu poveikiu, — nusitvėrė tos minties ledi He- 
lena. - Bet vaistas jau prieinamas gydytojams. O kompanija 
numoja ranka į galimas problemas. 

Linlis vėl priėjo prie stalo. Visi susižvalgė pritrenkti, kad 
ši nepagrįsta spėlionė tokia įtikinama. Talidomidas*. Ban- 
dymai, taisyklės ir apribojimai kol kas užkirto kelią dar vie- 
nam apsigimėlių košmarui. Bet gobšumas ima viršų, kai ga- 
li greit pasipelnyti. Žmonės visada tokie. 

— Gal Mikas, tyrinėdamas visiškai kitą temą, užuodė ką 
nors įtartina, - spėjo Sent Džeimsas. - Ėmėsi tirti. Kalbėjo 
su „Ailingtono-Londono“ darbuotojais. Tai 1r buvo jo mir- 
ties priežastis. į 

Linlis nepalaikė jų pastangų. 

— O kastracija? — Jis susmuko ant lovos trindamas kaktą. — 
Rodos, taip ir nesukūrėm versijos, kuri paaiškintų viską. 

Lyg užginčydamas jo žodžius, sučirškė telefonas. Ragelį 
pakėlė Debora. Linlis pašoko beveik tą pačią akimirką, kai 
ji atsiliepė. 

— Piteri! Kur tu, po galais, es:1?.. Kas yra?.. Nesuprantu... 
Piteri, prašau... Kur skambinai?.. Palauk, jis kaip tik čia. 


*Raminamasis vaistas. 1961 m. nustatyta, kad jis sukelia vaisiaus išsi- 
gimimą. 

Linlis prišoko prie telefono. 

— Kur tu, po velnių, buvai! Ar nežinai, kad Brukas... Nu- 
tilk ir bent kartą išklausyk mane, Piteri. Brukas nebegyvas 
kaip 1r Mikas... Man nesvarbu, ko tu nori... Ką? - Linlis nu- 
tilo ir nustėro. Visas kūnas sustingo. Balsas staiga tapo vi- 
siškai ramus. — Tikrai?.. Klausyk, Piteri, raminkis... Supran- 
tu, bet nieko negalima liesti. Supranti, Piteri? Nieko ne- 
liesk. Palik ją ramybėje... Dabar duok savo adresą... Gerai. 
Taip, išgirdau. Tuoj pat atvažiuosiu. 

Jis padėjo ragelį. Rodos, praėjo kažin kiek laiko, kol atsi- 
suko. 

— Kažkas atsitiko Sašai. 


— Man rodos, jis prisivaręs, - tarė Linlis. 

Tada aišku, pamanė Sent Džeimsas, kodėl Linlis užsi- 
spyrė, kad Debora 1r ledi Helena pasiliktų. Nenorėtų, kad 
jos, ypač Debora, pamatytų brolį tokį. 

— Kas atsitiko? 

Linlis įvažiavo į Sasekso Sodus 1r nusikeikė, kai į priekį 
užlindo taksi. Pasuko Beizvoter Roudo link, gręžiodamasis 
po Radnoro aikštę ir šonines gatveles, kad išvengtų didžiau- 
sios pavakario grūsties. 

— Nežinau. Jis klykė, kad ji ant lovos, kad ji nejuda, kad 
ji, jo nuomone, nebegyva. 

— Nenorėjai, kad paskambintų greitajai? 

— Ką tu, gal jam haliucinacijos, Sent Džeimsai. Iš balso 
atrodė, lyg jam baltoji karštinė. Trauk devynios tokį eismą! 

— Kur jis, Tomi? 

— Vaitčepelyje. 

Jie ten nusigavo beveik po valandos, prasimušę pro au- 
tomobilių, sunkvežimių, autobusų ir taksi eiles susikertan- 
čiose gatvėse. Gerai pažinodamas miestą, Linlis lėkė nesu- 
skaičiuojamomis šoninėmis gatvėmis ir skersgatviais, bet 

kai tik jie išlįsdavo į pagrindinį kelią, vėl beveik nepasistum- 
davo iš vietos. Privažiavęs Naujosios Oksfordo gatvės vi- 
durį, jis prabilo: 

— Aš kaltas. Padariau viską, kad jis taptų toks, tik narko- 
tikų nepirkau. 

— Nekalbėk kvailysčių. 

— Norėjau, kad jis turėtų viską, kas geriausia. Niekad ne- 
liepiau jam pasikliauti savo jėgomis. Todėl jis toks 1r tapo. 
Aš kaltas, Sent Džeimsai. Iš tiesų liga slypi manyje. 

Sent Džeimsas įdėmiai žiūrėjo pro langą ir ieškojo atsa- 
kymo. Galvojo, kiek energijos išeikvoja žmonės, stengda- 
miesi išvengti dalykų, su kuriais būtinai turi susidurti. Gy- 
venimą užpildo pramogomis ir neigimu, kol netikėtai pas- 
kutinę minutę paaiškėja, kad nuo tikrovės niekur nepabėgsi. 
Kiek laiko Linlis išsisukinėjo? Kiek laiko ir pats taip elgė- 
si? Abiem tai tapo įpročiu. Stropiai vengdami žodžių, ku- 
riuos turėjo pasakyti vienas kitam, jie išmoko išsisukinėti 
visose svarbiose gyvenimo srityse. 

— Ne už viską gyvenime tu atsakingas, Tomi, - tarė jis. 

— Vakar vakare mano motina pasakė beveik tą patį. 

— Ji buvo teisi. Tu baudi save, nors ne mažiau atsakingi 
1r kiti. Bent dabar taip nesielk. 

Linlis dirstelėjo į jį. 

— Avarija. Ir apie tai reikia pakalbėti, a? Tiek metų sten- 
gies1 nuimti man nuo pečių naštą, bet niekad nenuimsi, vi- 
sos tikrai ne. Aš vairavau automobilį, Sent Džeimsai. Ne- 
svarbu, kokios aplinkybės lengvina mano kaltę, svarbiau- 
sias faktas nepaneigiamas. Tą naktį aš vairavau automobilį. 
O kai viskas buvo baigta, atsukau nugarą. Tu ne. 

— Aš tavęs nekaltinu. 

— Tau ir nereikia manęs kaltinti. Aš pats save kaltinu. — 
Jis išsuko iš Naujosios Oksfordo gatvės, ir jie vėl pradėjo 
naują šoninių gatvelių ir įtartinų vietų ratą, pamažu artėda- 

mi prie Sičio 1r Vaitčepelio, esančio tuoj pat už jo. - Bet 
liautis kaltinti save dėl Piterio aš tiesiog privalau, nes išei- 
siu iš proto. Šią akimirką daugiausia, ką galiu nuveikti, — 
prisiekti tau, kad nors ir ką rastume nuvažiavę pas jį, atsa- 
kingas bus Piteris, o ne aš. 

Jie surado tą namą siauroje gatvėje tiesiai už Plytų skers- 
gatvio, kuriame būrelis pakistaniečių vaikų įdubusiu kamuo- 
liu rėkaudami žaidė futbolą. Vietoj vartų buvo pastatę ketu- 
ris plastikinius šiukšlių maišus, vienas perplyšo, ir šlamš- 
tas voliojosi aplinkui, sumaigytas ir sumintas vaikų kojų. 

Išvydę „Bentley“, vaikai staiga nustojo žaisti, ir Sent 
Džeimsas su Linliu išlipo apsupti smalsių veidų. Oras buvo 
sunkus, ne tik nuo baimės, kurią sukelia pašaliečių pasiro- 
dymas ankštame rajone, kur visi pažįsta vieni kitus, bet ir 
nuo senų kavos tirščių, pūvančių daržovių ir sugedusių vai- 
sių dvoko. Futbolininkų kojos gerokai prisidėjo prie šio tvai- 
ko. Atrodė, kad jos aplipusios organinėmis atliekomis. 

— Kas čia? — sušnibždėjo vienas. 

— Nežinau, - atsakė kitas. —- Tai bent mašinikė, a? 

Trečiasis, sumanesnis už kitus, išėjo į priekį, siūlydama- 
sis „pasaugoti mašiną, pone. Neprileisti šitos smulkmės“. 
Jis kryptelėjo galva į būrelį. Linlis kilstelėjo ranką, vaikė- 
zas, rodos, suprato šį ženklą kaip sutikimą ir stojo sargy- 
bon: uždėjo vieną ranką ant kapoto, kita įsisprendė, o pur- 
viną koją užkėlė ant buferio. 

Jie sustojo tiesiai prieš Piterio namą, siaurą penkių aukš- 
tų statinį. Kadaise plytos buvo nudažytos baltai, bet laikas, 
suodžiai ir aplaidumas išmurzino jas ir pavertė pilkomis. At- 
rodė, kad medinėmis langų ir lauko durų detalėmis niekas 
nesirūpino jau keletą dešimtmečių. Iš gražių mėlynų dažų, 
anksčiau dailiai išryškinusių baltas plytas, beliko dėmelės, 
žydri taškučiai, lyg strazdanos ant susenusios odos. Kažkas 
trečiame aukšte bandė pagyvinti namo vaizdą į suskeldėju- 


324 E George 


sią medinę dėžę palangėje pasodindamas frezijų, bet jos bu- 
vo per menkos bendram skurdo ir irimo vaizdui įveikti. 

Keturiais laipteliais jie užkopė prie durų. Jos buvo atida- 
rytos. Ant plytų virš durų kažkas raudonais dažais išpurškė 
žodžius paskutines kelios dienos. Tinkamas epigrafas. 

— Jis sakė, antrame aukšte, - tarė Linlis ir pasuko prie 
laiptų. 

Kadaise jie buvo užtiesti pigiu linoleumu, bet dabar per 
vidurį nudėvėti iki juodo pagrindo, o dar išlikę pakraščiai 
apsitraukę seno vaško ir šviežio purvo pluta. Siena ties laip- 
tais buvo išmarginta didžiulėm riebaluotom dėmėm ir tose 
vietose, kur seniau buvo varžtai, laike turėklus, nusėta duo- 
butėmis it raupuotojo veidas. Visur pilna pirštų atspaudų, o 
nuo viršutinio aukšto ėjo didžiulė į padažą panaši dėmė. 

Laiptinėje tarp kelių maišų su šiukšlėmis, dviejų skardi- 
nių kibirų, šluotos ir pajuodusios plaušinės stovėjo pakry- 
pęs triratis vežimėlis. Kai jie lipo į viršų, lydimi česnako ir 
šlapimo dvoko, pro šalį pracimpino perkaręs katinas išsišo- 
vusiais šonkauliais, su išopėjusia žaizda vidury kaktos. 

Antrojo aukšto koridoriuje be jokių patiesalų namas at- 
gijo. Televizoriai, muzika, ginčai pakeltais balsais, staigus 
kūdikio klyksmas — nedarnūs žmonių kasdienio gyvenimo 
garsai. Tačiau Piterio butui, kurį jie rado gale koridoriaus 
su purvinu langu, praleidžiančiu menką šviesos pluoštelį iš 
gatvės, tai netiko. Durys buvo uždarytos, bet nei užtrenk- 
tos, nei užsklęstos, ir kai Linlis pabeldė, atsilapojo į vidų 
parodydamos kambarį, kurio langai - uždaryti ir uždangsty- 
ti paklodėmis —- rodos, sugėrė viso pastato kvapus, sumai- 
šydami juos su dar stipresne nepraustų kūnų ir nešvarių 
drabužių smarve. 

Nors kambarys buvo nedaug mažesnis už butuką Peding- 
tone, kurį jie ką tik apleido, tačiau skyrėsi nuo jo taip, kad 
šiaušėsi plaukai. Baldų jokių. Vietoj jų ant grindų tarp senų 

laikraščių ir atverstų žurnalų mėtėsi trys didžiulės dėmė- 
tos pagalvės. Nesulankstyti drabužiai vietoj spintos ar ko- 
modos buvo suversti ant vienintelės kėdės ir sprūdo že- 
myn ant keturių kartoninių dėžių, kuriose irgi buvo drabu- 
žiai. Stalus atstojo apverstos medinės dėžės nuo vaisių, o 
apšvietė kambarį ant grindų stovinti lempa be gaubto. 

Linlis nieko nepasakė. Valandėlę stovėjo tarpdury, lyg 
kauptų jėgas durims uždaryti ir atsidurti akis į akį su tiesa. 

Jis uždarė duris, kad niekas neužstotų vaizdo. Prie arti- 
miausios sienos buvo išskleista apiplyšusi sofa. Ant jos ne- 
judėdama gulėjo priklota figūra. Ant grindų už sofos, susi- 
rietęs it gemalas, gulėjo Piteris Linlis, apkabinęs rankomis 
galvą. 

— Piteri? — Linlis priėjo prie jo, atsiklaupė, vėl pašaukė. 

Lyg pažadintas garsų, Piteris žioptelėjo ir sutrūkčiojo. 
Jo akys nuskaidrėjo, susirado brolį. 

— Ji nejuda. - Jis sukando sportinių marškinėlių kampą, 
lyg bandydamas sulaikyti ašaras. - Aš parėjau namo, ji guli 
1r nejuda. 

— Kas atsitiko? — paklausė Linlis. 

— Ji nejuda, Tomi. Aš parėjau namo, ji guli ir nejuda. 

Sent Džeimsas priėjo prie sofos. Nutraukė paklodę, kuri 
dengė beveik visą figūrą. Po ja ant purvinos patalynės nuo- 
ga gulėjo Saša, vieną ranką ištiesusi, o antrąją nukorusi per 
lovos kraštą. Reti plaukai užkritę ant veido, o kaklas pilkas 
nuo purvo. Jis palietė ištiestos rankos riešą, nors jau supra- 
to, kad tai tik formalumas. Kadaise buvo centrinio Londono 
policijos nusikaltimo vietos tyrimo grupės narys. Ne pirmą 
kartą mato lavoną. 

Jis atsitiesė ir žiūrėdamas į Linlį papurtė galvą. Šis priėjo. 

Sent Džeimsas nustūmė plaukus į vieną pusę ir atsargiai 
pajudino ranką, tikrindamas sustingimą. Tačiau žengė žings- 
nį atgal, kai išvydo įsmeigtą adatą. 

— Per didelė dozė, - tarė Linlis. - O ji susileido, Piteri? 

Jis grįžo prie brolio. Sent Džeimsas liko su lavonu. Pa- 
stebėjo, kad švirkštas tuščias, stūmoklis nustumtas, lyg ji 
būtų susileidusi žaibiškai žudančios medžiagos. Tuo buvo 
sunku patikėti. Jis ieškojo požymių, kurie paaiškintų, ko ji 
pavartojo, kad šitaip staiga mirė. Ant dėžės prie lovos ne- 
buvo nieko, išskyrus tuščią stiklinę su pajuodusiu šaukštu 
1r baltų miltelių nuosėdomis ant apvado. Lovoje buvo tik 
lavonas. Jis žengė žingsnį atgal žiūrėdamas į grindis tarp 
lovos ir dėžės. Ir persigando pamatęs. 

Ant šono beveik nepastebimas gulėjo sidabrinis buteliu- 
kas. Iš jo išbyrėję baltų miltelių, be abejonės, tų pačių, ku- 
riais buvo aplipęs stiklinės kraštas, tų pačių, kurie nutrau- 
kė Sašos Niford gyvybę. Sent Džeimsas, nesitikėjęs tokio 
vaizdo, pajuto, kaip daužosi širdis. Staiga jį užplūdo karštis. 
Nenorėjo patikėti. 

Tai buvo Sidni buteliukas. 

— r AĄ Piteri, - kalbėjo 
broliui Linlis. Paėmes jam už rankos, pastatė. Piteris verk- 
damas įsikibo į jį. - Ko ji susileido? 

Sent Džeimsas žiūrėjo į buteliuką. Visiškai aiškiai girdė- 
jo Sidni balsą. Lyg būtų stovėjusi šitam kambary. Piterį mes 
parvežem į namus, - kalbėjo ji. - Į apleistą butelį Vaitčebelyje. 
Paskui: vėliau, dar baisiau ją apkaltinantys, niekaip nepanei- 
giami žodžiai: Tik pasakyk Pitereliui, kai jį rasi, kad man rei- 
kia daug ką su juo aptarti. Patikek manim, laukiu nesulaukiu 
tokios brogos. 

Lempos šviesoje buteliukas spindėjo mirkčiodamas Sent 
Džeimsui ir reikalaudamas, kad jį atpažintų. Jis ir atpažino, 
nesvyruodamas atpažino. Iš ten, kur stovėjo, Sent Džeim- 
sas matė dalį jos inicialus sudarančio raižinio, pats išreika- 
lavo, kad jis būtų subtilus, nes padovanojo buteliuką sese- 
riai prieš ketverius metus, per jos dvidešimt pirmąjį gimta- 
dienį. 

Tu buvai mano mylimiausias brolis. Aš tave labiausiai my- 
lėjau. 

Reikia skubėti. Nėra kada maloniai apmąstyti įvairias ga- 
limybes ir pasverti kiekvienos santykinį moralumą. Galima 
tiktai veikti arba leisti jai pakliūti į policiją. Nusprendė veik- 
ti —- pasilenkė, ištiesė ranką. 

— Puiku. Radai, - prieidamas tarė Linlis. - Panašu į... — 
Staiga jis, rodos, suvokė, ką reiškia Sent Džeimso poza, iš- 
tiesta ranka. Linlis būtinai susidomės, kodėl jo veidas toks 
išblyškęs, pamanė Sent Džeimsas, nupurtytas šalčio, kuris 
suėmė atlėgus karščiui. Nes kai tik nutilo jo žodžių aidas, 
Linlis atitraukė Sent Džeimsą nuo lovos. - Nemėgink jo ginti 
dėl manes, - tyliai pasakė. - Baigta, Sent Džeimsai. Auto- 
mobilyje aš kalbėjau rimtai. Jei tai heroinas, galiu padėti Pi- 
teriui tik leisdamas jam atsakyti už padarinius. Einu skam- 
binti policijai. - Jis išėjo. 

Sent Džeimsą vėl užplūdo karščio banga. Pajuto, kaip de- 
ga veidas ir sąnariai. Užmiršęs Piterį, kuris atsišliejo sie- 
nos ir verkė užsidengęs veidą rankomis, nelinkstančiomis 
kojomis nukiūtino prie lango. Pagraibė po užuolaida iš pa- 
klodės, norėdamas jį atidaryti, bet suprato, jog kažkas ka- 
daise jį uždažė, kad neatsidarytų. Kambary buvo trošku. 

Ne daugiau kaip dvidešimt keturios valandos, pamanė jis. 
Buteliukas pažymėtas juvelyro ženklu, mažučiu įmantriu 
herbu dugne. Policija netrukus aptiks jo pėdsakus Džermi- 
no gatvėje, kurioje buvo pirktas. Paskui viskas paprasta. Po- 
licininkai pervers kartoteką ieškodami užsakymų. Juos pa- 
lygins su buteliuku. Paskambinę keletui nuolatinių pirkėjų, 
atsargiai iškamantinės. Daugių daugiausia jis gali tikėtis dvi- 
dešimt keturių valandų. 

Kaip per miglą išgirdo koridoriuje kalbančio telefonu Lin- 
lio balsą, o arčiau - Piterio verksmą. Tuos garsus gožė ne- 
lygus gergždžiantis kriokimas. Suprato, kad tai jis pats įkve- 
pia ir iškvepia. 

— Atvažiuoja. — Linlis uždarė duris. Perėjo kambarį. - Gal 
tau bloga, Sent Džeimsai? 

— Ne. Tikrai ne. - Norėdamas išsklaidyti visas abejones, 
jis valios pastangomis atsitraukė nuo lango. Linlis nušveitė 
drabužius nuo vienintelės kėdės kambary ir pastatė ją kojū- 
galy atlošu į lavoną. 

— Policija atvažiuoja, — pakartojo. Ryžtingai privedė brolį 
prie kėdės ir pasodino. - Po sofa guli kažkoks buteliukas, 
dėl kurio tave gali suimti, Piteri. Pasikalbėti turim tik ke- 
lias minutes. 

— Aš nemačiau buteliuko. Jis ne mano. - Piteris nusišluos- 
tė ranka nosį. 

— Papasakok, kas atsitiko. Kur buvai nuo šeštadienio va- 
karo? 

Piteris prisimerkė, lyg šviesa jam erzintų akis. 

— Niekur. 

— Nevaidink. 

— Nevaidink? Aš sakau... 

— Šį kartą krapštysies pats. Ar pajėgi tai suprasti? Turėsi 
pasikliauti tik savimi. Taigi gali pasakyti tiesą man arba kal- 
bėti su policija. Iš teisybės, man nesvarbu. 

— Aš tau sakau tiesą. Mes niekur nebuvom, tik čia. 

— Nuo kada jūs čia? 

— Nuo šeštadienio. Sekmadienio. Nežinau. Neprisimenu. 

— Kokiu laiku atvykote? 

— Išaušus. 

— Kurią valandą? 

— Nežinau, kurią! Koks skirtumas? 

— Skirtumas toks, kad Džastinas Brukas nebegyvas. Bet 
tau kol kas sekasi, nes policija, rodos, mano, kad tai nelai- 
mingas atsitikimas. 

Piterio burna persikreipė. 

— O tu manai, kad aš jį nužudžiau? Gal ir Miką? Ketini 
mane ir tuo apkaltinti, Tomi? — Jo balsas nutrūko ištarus 
brolio vardą. Vėl pravirko, liesą kūną draskė kūkčiojimai be 
ašarų. Užsidengė veidą rankomis. Nagai buvo nukramtyti, 
apsitraukę purvu. — Visada galvoji apie mane tik blogai, a? 

Sent Džeimsas pamatė, kad Linlis ruošiasi žodinei ko- 
vai. Įsikišo. 

— Tave daug klausinės, Piteri. Gal būtų lengviau atsaki- 
nėti Tomiui esant, kad jis galėtų padėti, o ne šalia kažkokio 
nepažįstamo advokato. 

— Aš negaliu su juo kalbėti, - sriūbavo Piteris. - Jis ne- 
nori manęs klausytis. Aš jam niekas. 

— Kaip gali taip sakyti? — karščiavosi Linlis. 

— Juk tiesa, pats žinai. Tu tiesiog atsiperki nuo manęs. 
Visada taip darei. Kaipmat atsirasdavai su čekių knygele, 
nes tai buvo lengva. Nereikėjo niekur kištis. Bet daugiau 
mano gyvenime niekaip ir m1ekad neapsireiškei. - Jis pasi- 
lenkė kėdėje į priekį, apglėbė save rankomis, nuleidęs gal- 
vą ant kelių. - Man buvo šešeri, kai jis susirgo, Tomi. Man 
buvo septyneri, kai tu išvažiavai. Man buvo dvylika, kai jis 
mirė. Žinai, ką tai reiškė? Gali bent įsivaizduoti? Turėjau 
tiktai — tiktai, kad tave galas, - vargšą Roderiką. Kuris iš 
paskutiniųjų stengėsi man pavaduoti tėvą. Kai manydavo, 
kad pavyks išnešti sveiką kailį. Bet visada vogčia, nes tu 
galėjai sužinoti. - 

Linlis stumtelėjo jį, kad atsitiestų. 

— Todėl griebeisi narkotikų 1r aš dėl to kaltas? Neversk 
ant manęs bėdos. Nedrįsk. 

— Aš 1r neverčiu, - purkštelėjo brolis. - Aš tave niekinu. 

— Manai, to nežinau? Tu nori mane užgauti kiekvienu 
kveptelėjimu. Ir Deboros fotoaparatus paėmei, kad man at- 
mokėtum? 

— Iš tiesų darosi įdomu, Tomi. Dink iš čia, a? Palik mane 
policijai. 

Sent Džeimsas prisivertė įsiterpti trokšdamas žūtbūt iš- 
pešti reikiamą informaciją. 

— Ko ji susileido, Piteri? — tarė jis. - Iš kur gavo? 

Piteris nusivalė veidą suplyšusiais marškinėliais. Jie bu- 
vo seni, išblukę, su griaučiais, rožių puokšte ir grupės pa- 
vadinimu Grateful Dead. 

— Nežinau. Buvau išėjęs. 

— Kur? —- paklausė Linlis. 

Piteris niekinamai sušnairavo į jį. 

— Pirkau duonos ir kiaušinių. — Jis mostelėjo ranka į regz- 
tę su produktais, numestą ant grindų prie sienos. Toliau kal- 
bėjo Sent Džeimsui. — Kai grįžau, ji šitaip gulėjo. Iš pradžių 
maniau, kad miega. Bet paskui supratau... pamačiau. - Jis 
užsikirto, lūpos drebėjo. - Paskambinau Tomiui į darbą, bet 
man pasakė, kad jo nėra. Paskambinau į namus, bet Dento- 
nas pasakė, kad tebėr Kornvalyje. Paskambinau į Kornvalį, 
bet Hodžas pasakė, kad jis Londone. Aš... 

— Kodėl tu manęs ieškojai? — paklausė Linlis. 

Piteris nuleido rankas. Įbedė akis į grindis. 

— Tu mano brolis, - dusliai pasakė. 

Linlis atrodė taip, lyg jam iš krūtinės kas plėštų širdį. 

— Kodėl tu taip darai, Piteri? Kodėl? Dieve, kodel? 

— Negi svarbu? 

Sent Džeimsas išgirdo sirenas. Policija apsisuko greit. 
Bet jie turėjo pranašumą - galėjo brautis pirma kitų maši- 
nų, Žvygindami savo sirenas ir mirksėdami šviesomis. Jis 
kalbėjo greit, pasiryžęs sužinoti, kas blogiausia. 

— Prie lovos guli sidabrinis indelis. Ar galėtų būti Sašos? 

Piteris nusijuokė. 

— Vargu. Jei 1r būtų turėjusi sidabrinių daiktų, seniai bū- 
tume pardavę. 

— Ji tau jo niekad nerodė? Tu jo niekad nematei tarp jos 
daiktų? Ji niekad nesakė, iš kur gavo? 

— Niekad. 

Nebebuvo laiko klausinėti. Artėjančios policijos keliamas 
triukšmas vis augo, kol staiga nutilo. Sent Džeimsas nuėjo 
prie lango ir atitraukęs užuolaidą pamatė du patrulinius po- 
licijos automobilius, dvi nepažymėtas policijos mašinas ir 
furgoną, stojančius už „Bentley“. Jie užėmė beveik visą gat- 
vę. Vaikai išlakstė palikę vartus iš šiukšlių maišų. 

Priešais pastatą palikę uniformuotą konsteblį, rišantį po- 
licijos juostelę prie išorinių laiptų turėklo ir artimiausio Ži- 
binto stulpo, kiti grupės nariai suėjo vidun. Remdamasis sa- 
vo patirtimi Jarde, Sent Džeimsas daugumą atpažino - ką iš 
pavardės, ką iš pareigų: du kriminalinio skyriaus detekty- 
vai, nusikaltimo vietos tyrimo grupė, fotografas, teismo me- 
dicinos ekspertas. Retai pasitaikydavo visiems atvykti vie- 
nu metu, taigi nėra abejonių, jie žino, jog pranešė bendra- 
darbis. Todėl Linlis ir skambino į centrinio Londono policiją, 
o neį vietinę, Bišopsgeito nuovadą, kuriai priklauso Vaitče- 
pelis. Nors jis norėjo, kad Piteriui tektų visi Sašos Niford 
mirties padariniai, bet nenorėjo, kad tai įvyktų be jo netie- 
sioginio dalyvavimo. Vienas dalykas prisiekinėti, kad dau- 
giau nepadės Piteriui, jei šis vėl griebsis narkotikų. Kitas — 
palikti jį likimo valiai tokioje padėtyje, kuri gali virsti visiš- 
kai kitokio pobūdžio tyrimu. Mat jei Piteris žinojo apie nar- 
kotikus, jei įdavė juos Sašai, gal net padėjo susileisti pats 
ketindamas susišvirkšti dozę, kai grįš iš turgaus... Sent 
Džeimsas žinojo, kad Linlis puikiai supranta, ką reiškia to- 
kios galimybės. Ir kad jas visas galima apibrėžti kaip pirmo 
ar antro laipsnio žmogžudystę. Linlis norėjo, kad visą tyri- 
mą atliktų grupė, kuria jis galėtų pasitikėti, todėl paskam- 
bino centrinio Londono policijai. Sent Džeimsas svarstė, ku- 
ris Viktorijos gatvės pareigūnas dabar skambina į Bišops- 
geito nuovadą ir aiškina, kodėl Skotland Jardas įsiveržė į 
svetimą teritoriją. 

Pareigūnai uždundėjo į viršų. Linlis pasitiko juos prie durų. 

— Angusai, — kreipėsi į vyriškį grupės priekyje. 

Tai buvo kriminalinės policijos inspektorius Angusas 
Makfersonas, stambus škotas, paprastai dėvintis senus vil- 
nonius kostiumus, atrodančius taip, lyg naktį jie atstotų 
pižamą. Jis linktelėjo Linliui ir nuėjo prie lovos. Kita pa- 
reigūnė žengė paskui jį, imdama iš rankinės ant peties mažą 

užrašų knygelę, o iš sulamdytos rausvai rudos palaidinu- 
kės kišenės — šratinuką. Kriminalinės policijos seržantė 
Barbara Heivers, Makfersono partnerė. Sent Džeimsas pa- 
žinojo abu. 

— Ką čia turim? — suniurnėjo Makfersonas. Pačiupinėjo 
paklodę ir per petį dirstelėjo į kitus grupės narius, besiren- 
kančius kambarin. - Nieko nejudinai, Tomi? 

— Tik paklodę. Ji buvo užklota, kai mes čia atvykom. 

— Aš ją užklojau, - tarė Piteris. - Maniau, kad miega. 

Seržantė Heivers nepatikliai kilstelėjo antakį. Kažką už- 
sirašė užrašų knygelėje. Pasižiūrėjo į Linlį, į jo brolį, į lavo- 
ną ant lovos. 

— Aš išėjau nupirkti kiaušinių ir duonos, - tarė Piteris. — 
Kai grįžau... 

Linlis žengė žingsnį broliui už nugaros ir uždėjo ranką 
Piteriui ant peties. To pakako, kad šis nutiltų. Heivers vėl 
dirstelėjo į juos. 

— Kai grįžot? - Ji kalbėjo be jokios intonacijos. 

Piteris pažvelgė į brolį, lyg klausdamas, ką daryti. Lyž- 
telėjo viršutinę lūpą, paskui prikando. 

— Ji šitaip gulėjo, - tarė. 

Linlio pirštai, spaudžiantys broliui petį, pabalo. Buvo aki- 
vaizdu, kad seržantė Heivers pamatė, nes ji - moteris, kuri 
nesižavi Tomu Linliu ir neužjaučia jo padėties, - supratin- 
gai sušnarpštė. Ji vėl atsisuko į logį . fakfersonas tyliai ir 
pastabas. 

Baigęs pirminę apžiūrą, Makfersonas priėjo prie Piterio 


greitai pradėjo kažką kalbėti. Ji žymėja 


1r Linlio. Jis nusivedė juos į kitą kambario galą; užsimovęs 
chirurgines pirštines, darbo ėmėsi teismo medicinos eks- 
pertas. Po kelių minučių jis baigė. Kažką sušnibždėjo Hei- 
vers ir praleido nusikaltimo vietos tyrimo grupę. 

Sent Džeimsas stebėjo, kaip jie pradeda rinkti įkalčius, 
visu kūnu jausdamas sidabrinį Sidni buteliuką ant grindų. 

Vandens stiklinė, stovėjusi ant dėžės, įdėta į maišelį ir pa- 
žymėta. Pajuodęs šaukštas irgi. Plonas miltukų apnašas, ku- 
rio Sent Džeimsas, pirmą kartą apžiūrinėdamas dėžę, nepa- 
stebėjo, šepetėliu rūpestingai sušluotas į indelį. Paskui dė- 
žė truputį pastumta į šoną ir nuo grindų paimtas buteliukas. 
Kai ir jį įmetė į maišelį, pradėjo tiksėti dvidešimt keturios 
valandos. 

Sent Džeimsas parodė Linliui, kad nori išeiti. Šis priėjo. 

— Jie išsiveža Piterį, - tarė Linlis. - Aš važiuosiu su juo. — 
Ir lyg pamanęs, kad ketinimas lydėti brolį paneigia ankstes- 
nį pasiryžimą leisti Piteriui savarankiškai suktis iš bėdos, 
pridūrė: —- Tiek turiu padaryti, Sent Džeimsai. 

— Savaime suprantama. 

— Pasakysi Deborai? Neturiu supratimo, kiek laiko už- 
truksiu. 

— Žinoma. - Sent Džeimsas galvojo, kokiais žodžiais iš- 
dėstyti savo prašymą, kad Linlis, jį išgirdęs, nepamanytų 
kažin ko ir neatsisakytų. Tačiau jis būtinai turi sužinoti smul- 
kmenas, ir sužinoti jas Linliui nesuprantant, kam jam to rei- 
kia. Atsargiai pabandė. 

— Ar praneši man Jardo naujienas? Kai tik jie ką nors 
sužinos? 

— Kokias naujienas? 

— Po skrodimo. Ką tik sužinosi. Kai tik sužinosi. 


— Jie dėl tavęs RAL ubins, Tomi. Atsižvelgę į visas ap- 
linkybes, gali padaryti ir padarys. Ar praneši naujienas? 

Linlis dirstelėjo į brolį. Piteris pradėjo drebėti. Makfer- 
sonas ėmė raustis drabužių krūvoje ant grindų, kol rado dry- 
Žuotą megztinį ir atkišo Heivers; ši tyčia ilgai apžiūrinėjo jį 
prieš paduodama Piteriui. 

Linlis atsiduso. Pasitrynė sprandą. 

— Gerai. Pranešiu. 

Sėdėdamas užpakalinėje taksi, dumiančio Šv. Pankrato 
bažnyčios link, sėdynėje, Sent Džeimsas bandė išmesti iš 
galvos mintis apie seserį ir nesėkmingai kurti kokius nors 
veikimo planus. Bet nepavyko nieko sugalvoti, tiktai reika- 
laudami ją išgelbėti užgriuvo vienas už kitą atkaklesni pri- 
siminimai. 

Trumpam stabtelėjo Pedingtone perduoti Deborai žinios 
nuo Linlio. Jos telefonu paskambino seseriai į butą, į mode- 
lių agentūrą, į savo namus, visą laiką žinodamas, kad kartoja 
ankstesnius ledi Helenos skambučius, žinodamas, bet nesuk- 
damas dėl to galvos, net nesusimąstydamas, tik mėgindamas 
surasti ją, tik matydamas sidabrinį buteliuką ant grindų ir 
painų inicialų raštą, rodantį, kad tai Sidni nuosavybė. 

Juto, kad Debora stovi greta, stebi ir klausosi. Ji buvo 
bute viena — Helena išėjo savais keliais pažiūrėti, ką galima 
išpešti iš pranešimų Miko atsakiklyje ir aplanko, pavadinto 
Persbektyvomis, - jis įžvelgė rūpestį smulkučiame jai ant kak- 
tos susimetusių raukšlyčių tinkle ir vis rinko numerį po nu- 
merio, vis prašė pakviesti seserį, vis nieko nelaimėjo. Su- 
prato, jog labiau už viską nori, kad Debora nesužinotų, ko 
jis iš tiesų bijo. Ji žinojo, kad Saša nebegyva, todėl manė, 
Jog jis susirūpinęs tik Sidni saugumu. Jis nusprendė: tegu ji 
taip mano ir toliau. 

— Nieko? - paklausė Debora, kai jis pagaliau atsisuko nuo 
telefono. 

Jis papurtė galvą ir priėjo prie stalo, kur buvo palikti daik- 
teliai iš Miko Kambrio buto. Išrūšiavo juos, sudėjo vieną 
ant kito, suplojo tvarkingą krūvelę, sulenkė ir įsikišo į švarko 
kišenę. 

— Gal galiu kuo padėti? — paklausė ji. - Kuo nors. Prašau. 
Jaučiuosi visiškai niekam tikusi. - Atrodė palaužta ir išsigan- 
dusi. — Negaliu patikėti, kad kas nors iš tiesų norėtų nu- 
skriausti Sidni. Tiesiog ji kažkur išvažiavo, Saimonai. Juk iš- 
važiavo? Ji kankinosi dėl Džastino. Jai reikia pabūti vienai. 

Jis išgirdo priešpaskutinį sakinį ir suprato, kad tiesa. 
Kornvalyje matė sesers sielvartą ir pajuto, kaip jį siutina 
tas sielvartas. Vis dėlto ji išvažiavo, o jis išleido. Kas beat- 
sitiktų Sidni, didžiausia atsakomybė teks jam. 

— Tu niekuo negali padėti, - tarė. Pasuko prie durų. Jo 
veidas buvo ramus. Juto, kaip kiekvienas bruožas klostosi į 
tobulai bejausmę kaukę. Žinojo, kad Debora nesupras tokio 
atsakymo į savo siūlymą. Supras kaip atstūmimą, gal nu- 
spręs, kad tai atpildas už viską, kas įvyko tarp jų po to, kai ji 
grįžo. Nieko nepadarysi. 

— Saimonai. Prašau. 

— Daugiau nieko negalima padaryti. 

— Aš galiu padėti. Juk žinai, kad galiu. 

— Nera reikalo, Debora. 

— Leisk padėti tau jos ieškoti. 

— Sėdėk ir lauk Tomio. 

— Nenoriu... - Ji nutilo. Jis pamatė, kaip jos kakle tvinksi 
gyslelė. Laukė, ką ji dar pasakys. Nepasakė nieko. Pamažu 
įkvėpė, bet nenusuko akių. - Važiuosiu į Čeino gatvę. 

— Beprasmiška. Sidni ten nebus. 

— Nesvarbu. Važiuoju. 

Jis neturėjo nei laiko, nei noro su ja ginčytis. Todėl išėjo 
galvodamas, ko grįžo į Londoną. Vylėsi, kad apsilankęs „Ai- 
lingtone-Londone“ galbūt atskleis tiesą apie Miko Kamb- 
rio mirtį ir kad dar viena mirtis Vaitčepelyje susijusi su 
dviem ankstesnėm. Susiedamas jas išteisins Sidni. O no- 
rint jas susieti, reikia vaikytis Miko Kambrio šmėklą. Jis 
pasiryžo šiam Kornvalio vaiduokliui suteikti pavidalą. „Ai- 
lingtonas-Londonas“ — paskutinė galimybė tai padaryti. 

Tačiau užpakalinėje taksi sėdynėje pajuto, kad išvargusi 
galva pralaimi mūšį su jo ramybę puolančiais vaizdiniais, 
prievarta nubloškusiais atgal į laiką ir vietą, kuriuos manė 
amžiams palikęs užpakaly. Matė juos tokius, kokie pasiro- 

dydavo ligoninėje: iškreiptus veidus, išnyrančius iš kvaitu- 
lio, sukelto sąmoningumo būsenų kaitos ir baisiausius skaus- 
mus malšinančių vaistų. Deividas ir Endrius, tylom besita- 
riantys su gydytojais; motina ir Helena, draskomos sielvar- 
to; Tomis, slegiamas kaltės. Ir Sidni. Vos septyniolikos metų, 
klaikia šukuosena ir auskarais, panašiais į ryšio palydovus. 
Pabaisa Sidni, skaitydavusi jam juokingiausius Londono 
dienraščius, garsiai kvatodama iš šlykščiausių ir juokingiau- 
sių istorijų. Ji visada buvo šalia, kiekvieną dieną, neleido 
jam nugrimzti į neviltį. 

O paskui Šveicarijoje. Jis prisiminė, su kokiu kartėliu pro 
ligoninės langą žiūrėjo į Alpes, neapkesdamas savo kūno, 
niekindamas jo silpnumą, pirmą kartą akis į akį susidūręs 
su neišvengiama tikrove, kad niekad nebegalės laisvai vaikš- 
čioti po tuos — ir visus kitus - kalnus. Bet greta buvo Sidni, 
bardama, šaukdama ir neduodama ramybės, spyrė jį sveik- 
ti, užsispyrusi tvirtino, kad jis sulauks žilos senatvės, nors 
jis kasnakt melsdavo mirties. 

Tai prisiminęs jis pabandė atremti faktus, dėl kurių jį 
graužė sąžinė: Sidni lankymasis Soho, jos santykiai su Džas- 
tinu Bruku, taip gyvenant, turint tokius pažįstamus ir dir- 
bant tokį darbą, lengvai prieinami narkotikai. Ir nors sten- 
gėsi save įtikinti, kad ji nepažinojo - negalėjo pažinoti - Mi- 
ko Kambrio, taigi niekaip nesusijusi su jo mirtimi, bet 
negalėjo išmesti iš galvos Deboros jam pasakyto dalyko - 
kad anądien Sidni mačiusi jos bute Tiną Kodžin. Sidni pati 
pasakojo mačiusi, kaip Piteris Soho rajone užpuolęs mote- 
rį, sprendžiant iš apibūdinimo, Tiną. Faktas toks nežymus, 
kad į jį galima nekreipti dėmesio, bet ryšys yra. Jis negali 
nepastebėti. Taigi svarstė, kur ji dabar 1r ką padariusi, o dvi- 
dešimt penkeri bendros praeities metai reikalavo rasti ją 
anksčiau už policiją. 

„Ailingtono-Londono“ kompanija buvo įsikūrusi nepa- 
traukliame pastate netoli Greiz In Roudo. Nuo gatvės stati- 
nį skyrė mažas kiemelis su vartais, kuriame pasturgaliais 
badėsi koks pustuzinis automobiliukų ir furgonėlis su užra- 
šu AILINGTONAS ant Didžiosios Britanijos žemėlapio ir 
baltomis žvaigždutėmis, nusėjusiomis visas Britų salas; buvo 
akivaizdu, kad jos rodo, kur įkurti filialai. Filialų iš viso bu- 
vo dešimt, šiauriausias Invernesas, piečiausias Penzansas. 
Atrodo, solidi įstaiga. 

Vestibiulyje gatvės garsus slopino storos sienos, storas 
kilimas ir fone šiuo metu čirpianti styginė „Liusi danguje 
su deimantais“ aranžuotė. Palei sienas, nukabinėtas didžiu- 
lėmis moderniomis drobėmis Deivido Hoknio stiliumi:, bu- 
vo sustatytos dailios sofos. Priešais jas kompiuterio klavia- 
tūrą neįmanomai ilgais raudonais nagais taukšėjo priima- 
mojo sekretorė, aiškiai metusi mokyklą po penktos klasės. 
Jos plaukų spalva buvo priderinta prie nagų. 

Akies kampučiu ji, rodos, pastebėjo artinantis Sent 
Džeimsą, nes nuo kompiuterio ekrano neatsisuko. Neaiš- 
kiai pakrutino pirštais popieriaus šūsnies ant stalo pusėn ir 
pliaukštelėjusi kramtomąja guma pasakė: 

— Paimkite pareiškimo formuliarą. 

— Aš ne dėl darbo. 

Mergina neatsakė. Sent Džeimsas pastebėjo, kad ji užsi- 
dėjusi mažuteės ausines, paprastai prijungiamas prie mag- 
netofono su padiktuotu tekstu arba rokenrolo muzika, ku- 
rios, laimei, daugiau niekas neturi klausytis. Jis pakartojo 
savo žodžius, šį kartą garsiau. 

Skubiai nusiėmusi ausines, ji pakėlė akis. 

— Atsiprašau. Įpranti atsakinėti automatiškai. — Ji prisit- 
raukė registravimo žurnalą. - Jums paskirtas priėmimas? 

— Ar Žmonės čia paprastai ateina iš anksto susitarę? 

Valandėlę ji kramtė gumą labiau susikaupusi ir nužvelgė 
jį, lyg 1eškotų slaptos prasmės. 

— Paprastai, — tarė ji, - taip. 

— O nusipirkti niekas neateina? 

Guma pliaukštelėjo jos burnoje. 

— Pardavimo skyrius vaikšto po namus. Čia niekas neat- 
eina. Na, kas nors atsitiktinai užsisako telefonu, bet čia ne 
vaistinė. - Ji žiūrėjo, kaip Sent Džeimsas ima iš švarko ki- 
šenės sulankstytus popierius ir traukia iš jų Miko Kambrio 
nuotrauką. Padavė jai prisiliesdamas drėgnai blizgančių 
paukštiškų nagų, ir jie drykstelėjo jam per odą. Ant bevar- 
džio piršto nago buvo priklijuota mažutytė auksinė nata, pa- 
naši į keistą brangenybę. 

— Ar šis vyras tarėsi čia su kuo nors susitikti? - paklau- 
sė jis. 

Užmetusi akį į nuotrauką, ji nusišypsojo. 

— Jis iš tiesų čia buvo. 

— Neseniai? 

Ji susimąsčiusi ėmė barbenti pirštais į stalą. 

— Hm... Tai jau sunkiau. Rodos, prieš kelias savaites. 

- Žinote, su kuo jis matėsi? 

— Jo pavardė? 

— Mikas... Maiklas... Kambris. 

— Tuoj patikrinsiu. - Ji atsivertė registracijos žurnalą ir 
atidžiai peržiūrėjo keletą puslapių naudodamasi proga pasi- 
puikuoti nagais, mat atsivertusi naują puslapį, perbėgdavo 
akimis laiko ir pavardžių skiltis, braukdama vis kitu nagu. 

— Lankytojų registracijos žurnalas? —- paklausė Sent 
Džeimsas. 

— Visi ateidami ir išeidami užsirašo. Na, dėl saugumo. 

— Saugumo? 

— Tiriame vaistus. Atsargumas nepakenks. Tik sukuria- 
me ką nors nauja, ir tą patį vakarą visas Vest Endas užsime- 
ta tai išbandyti užgerdamas svaigalais. A. Štai jis. Užsirašė į 
Projektų tyrimo - dvidešimt penktą skyrių. - Ji pervertė dar 

kelis puslapius. - Štai vėl jis. Tas pats skyrius, tas pats lai- 
kas. Prieš pačius pietus. - Ji pervertė keletą mėnesių. - Tie- 
siog nuolatinis lankytojas. 

— Visada į tą patį skyrių? 

— Atrodo, taip. 

— Ar galiu pasikalbėti su skyriaus vadovu? 

Ji užvertė žurnalą ir atrodė labai apgailestaujanti. 

— Sunkoka. Suprantat, be išankstinio susitarimo. O varg- 
šas ponas Malverdas ir taip baigia persiplėšti vadovauda- 
mas dviem skyriams. Gal užsirašykit? — Ji abejingai gūžte- 
lėjo pečiais. 

Sent Džeimsu buvo ne taip lengva nusikratyti. 

— Penktadienio vakare šį vyriškį, Miką Kambrį, nužudė. 

Sekretorė net akis išpūtė. 

— Jūs iš policijos? — paklausė. — Skotland Jardo? - viltin- 
gai pridūrė. 

Valandėlę Sent Džeimsas galvojo, kaip lengvai būtų gali- 
ma viską sutvarkyti, jei Linlis būtų atėjęs kartu. Tačiau da- 
bar tik išsiėmė savo vizitinę kortelę ir padavė jai. 

— Tai lyg ir privatus tyrimas, - atsakė jis. 

Ji dirstelėjo į kortelę, perskaitė krutindama lūpas, pas- 
kui apvertė, lyg kitoje pusėje galėtų būti išspausdinta pa- 
pildoma informacija. 

— Žmogžudystė, - sušnibždėjo ji. - Pažiūrėsiu, ar negali- 
ma nučiupti pono Malverdo. - Ji paspaudė tris mygtukus ko- 
mutatoriuje ir įsidėjo jo kortelę į kišenę. - Jei man pačiai 
jūsų prireiktų, —- mirktelėjo. 


Po dešimties minučių į priimamąjį, užtrenkęs sunkias, 
apkaltas duris, įėjo vyriškis. Prisistatė esąs Stivenas Mal- 
verdas, skubiai padavė ranką ir timptelėjo sau už ausies. 
Vilkėjo baltu laboratoriniu chalatu žemiau kelių, todėl akys 
savaime krypo į apavą. Ne batai, o sandalai ir storos rom- 

bais išmargintos kojinės. Pasakė labai užsiėmęs, gali skirti 
ponui Sent Džeimsui tik keletą minučių. Gal jis būtų toks 
malonus ir eitų štai čia... 

Jis greit numyne atgal į pastato gilumą. Einant jo sutar- 
šyti plaukai, neklusniai gaubiantys galvą it plieno drožlių 
vėslas, pleveno ir šokinėjo, o chalatas atsilapojo nelyginant 
apsiaustas. Sulėtino žingsnį tik pastebėjęs Sent Džeimso 
eiseną, bet net tada priekaištingai dėbtelėjo į erzinančią ko- 
ją, lyg ir ji atiminėtų brangų laiką, skirtą darbui. 

Koridoriaus gale, kur buvo administracijos patalpos, jie 
iškvietė liftą. Malverdas tylėjo, kol jie pradėjo kilti į trečią 
aukštą. 

— Pastarąsias dienas čia tikras chaosas, - tarė jis. - Bet 
aš džiaugiuosi, kad atėjot. Kai išgirdau, taip ir pamaniau, 
kad dar ne viskas. 

— Tai jūs prisimenat Maiklą Kambrį? 

Staiga Malverdo veidas pasidarė tuščias. 

— Maiklą Kambrį? Bet ji man sakė... - Jis be tikslo mos- 
telėjo priimamojo pusėn ir suraukė kaktą. - Tai koks rei- 
kalas? 

— Projektų tikrinimo dvidešimt penktame skyriuje per 
pastaruosius keletą mėnesių ne kartą lankėsi vyriškis, var- 
du Maiklas Kambris. Praėjusį penktadienį jį nužudė. 

— Nežinau, ar galėsiu jums padėti. —- Malverdo balsas bu- 
vo suglumęs. - Dvidešimt penktas — ne mano zona. Aš tik 
laikinai pavaduoju. Ko jūs norit? 

— Be ko, ką jūs — ar kas nors kitas - galit papasakoti apie 
Kambrio l:nkymosi priežastį? 

Lifto durys atsidarė. Malverdas išlipo ne iš karto. Atro- 
dė, jis svarsto, ar verta kalbėtis su Sent Džeimsu, o gal i1š- 
mesti jį iš galvos ir grįžti prie darbo. 

— Ši mirtis susijusi su „Ailingtonu“? Ar „Ailingtono“ ga- 
miniu? 

Taip gali būti, kniostelėjo Sent Džeimsui, nors Malver- 
das, aišku, turi galvoje ką kita. 

— Tikrai nežinau, ar susijusi, - atsakė Sent Džeimsas. — 
Todėl ir atėjau. 

— Policija? 

Jis išsitraukė dar vieną kortelę. 

— Teismo ekspertizė. 

Atrodo, Malverdą tokia žinia šiek tiek sudomino. Bent 
jau kalbuosi su kolega, rodė jo mina. 

— Pažiūrėsim, ką galima padaryti, - tarė jis. - Prašom 
štai Čia. 

Jis nusivedė Sent Džeimsą linoleumo kvadratais išklotu 
koridoriumi, toli gražu neprimenančiu priimamojo ir admi- 
nistracinių patalpų apačioje. Iš abiejų pusių buvo durys į la- 
boratorijas, pilnas laborantų, tokiu metu sėdinčių ant aukš- 
tų taburečių prie darbastalių papilkėjusiu viršumi nuo sun- 
kios įrangos stumdymo ir chemikalų. 

Malverdas eidamas linkčiojo kolegoms, bet nieko nesa- 
kė. Kartą išsitraukė iš kišenės darbo grafiką, ištyrinėjo, dirs- 
telėjo į laikrodį ir nusikeikė. Pagreitino žingsnį, metėsi į 
šalį nuo vežimėlio su arbata, aplink kurį spietėsi grupė la- 
borantų, padariusių popietinę pertrauką, ir atsidūręs kita- 
me koridoriuje, atidarė duris. 

— Dvidešimt penktas skyrius, - tarė. 

Jie įėjo į kambarį - didžiulę stačiakampę laboratoriją, ryš- 
kiai apšviestą ilgų dienos šviesos lempų vamzdelių palubė- 
je. Ant darbastalio palei vieną sieną stovėjo mažiausiai šeši 
inkubatoriai. Tarp jų riogsojo centrifugos, vienos atideng- 
tos, kitos uždengtos, trečios triukšmingai ūžiančios. Tarp 
mikroskopų voliojosi dešimtys vandenilio jonų koncentra- 
cijos matuoklių, o įstiklintose spintelėse buvo sudėti che- 
mikalai, menzūros, kolbos, mėgintuvėliai, pipetės. Tarp šių 
mokslo atributų du laborantai užsirašinėjo oranžinius skait- 

menis, mirgančius viename inkubatoriuje. Dar vienas dirbo 
prie gaubto, nuo kurto buvo nutrauktas stiklinis dangtis, sau- 
gantis kultūras nuo užteršimo. Dar keturi įdėmiai žiūrėjo 
pro mikroskopus, o penktasis ruošė pavyzdžius ant objekti- 
nių stiklų. 

Kai Malverdas vedėsi Sent Džeimsą prie uždarų durų la- 
boratorijos gale, keletas pakėlė akis, bet nė vienas nieko 
nepasakė. Malverdas vienąkart garsiai pabarbeno į tas du- 
ris i1r nelaukdamas atsakymo įėjo, 1r jų susidomėjimas galu- 
tinai išblėso. 

Jiems įėjus nuo dokumentų spintos atsisuko sekretorė, 
iš pažiūros išvargusi ne mažiau už Malverdą. Stovėjo įsi- 
spraudusi tarp stalo, kėdės, kompiuterio ir lazerinio spaus- 
dintuvo. 

— Jums, pone Malverdai. - Ji paėmė krūvą telefono pra- 
nešimų, susegtų sąvaržėle. - Nežinau, ką sakyti žmonėms. 

Malverdas paėmė juos, pervertė ir numetė jai ant stalo. 

— Atsikratykit jais, — tarė jis. - Visais. Neturiu kada at- 
sakinėti į telefono skambučius. 

— Bet... 

— Ar jūs čia, viršuje, vedat darbo kalendorių, ponia Kort- 
ni? Gal jau pasiekėt tokią stadiją, ar aš per daug tikiuosi? 

Sekretorės lūpos pabalo, nors ji nusišypsojo ir manda- 
giai pabandė nuleisti jo klausimą juokais, tiktai Malverdo 
tonas tam davė labai menką pagrindą. Ji prasibrovė pro jį ir 
nuėjo už rašomojo stalo, išėmė oda įrištą tomą ir padavė. 

— Mes visada viską registruojam, pone Malve-dai. Ma- 
nau, pamatysite, kad įrašai idealiai tvarkingi. 

— Tikiuosi, - atšovė jis. —- Būtų pirmas kartas. Mielai i1š- 
gerčiau arbatos. O jūs? - paklausė Sent Džeimsą, bet jis at- 
sisakė. —- Gal tuo pasirūpinsit? — baigė pokalbį su ponia Kort- 
ni; toji nudelbė jį naikinančiu it branduolinė bomba žvilgs- 
niu ir išėjo vykdyti įsakymo. 

Malverdas atidarė antrąsias duris į kitą kambarį, didesnį 
už pirmąjį, bet ne mažiau prigrūstą. Buvo aišku, kad tai di- 
rektoriaus kabinetas, taip jis 1r atrodė. Senose metalinėse 
knygų lentynose buvo prikrauta tomų, skirtų biomedicini- 
nei chemijai, farmakokinetikai, farmakologijai, genetikai. Su 
jais dėl vietos varžėsi įrišti mokslo žurnalų komplektai, slė- 
gio matuoklis, senovinis mikroskopas ir svarstyklės. Ne ma- 
žiau kaip trisdešimt užrašų sąsiuvinių odiniais viršeliais už- 
ėmė lentynas arčiausiai rašomojo stalo, ir Sent Džeimsas 
nutarė, kad būtent jose aprašomi eksperimentų, kuriuos ano- 
je laboratorijoje atlieka laborantai, rezultatai. Ant sienos virš 
stalo kabėjo kažkokia ilga diagrama nubraižyta žaliomis ir 
raudonomis linijomis. Po ja keturiose įrėmintose dėžėse bu- 
vo iškėtotų skorpionų kolekcija, kuria lyg norėta parodyti, 
kad žmogus viešpatauja žemesniems padarams. 

Sėsdamasis už rašomojo stalo, Malverdas pamatė skor- 
pionus ir susiraukė. Tada demonstratyviai pažiūrėjo į laik- 
rodį. 

— Kuo galiu jums padėti? 

Sent Džeimsas nuėmė šūsnį mašinraščio lapų nuo antro- 
sios kėdės kambary. Atsisėdo, dirstelėjo į diagramą ir tarė: 

— Matyt, per pastaruosius keletą mėnesių į šį skyrių ne 
kartą užėjo Mikas Kambris. Jis buvo žurnalistas. 

— Sakot, jį nužudė? Ir jūs manot, kad jo mirtis kažkaip 
susijusi su „Ailingtonu“? 

— Keletas žmonių nujaučia, kad jis rinko medžiagą kaž- 
kokiam straipsniui. Tarp to straipsnio ir jo mirties gali būti 
ryšys. Mes dar nežinome. 

— Bet jūs nurodėte, kad nesat iš policijos. 

— Taip ir yra. 

Sent Džeimsas laukė, kad Malverdas pasinaudos jo atsa- 
kymu kaip dingstimi baigti pokalbį. Turėjo teisę taip pasi- 
elgti. Tačiau pasirodė, jog jųdviejų anksčiau patvirtinto ben- 
dro domėjimosi mokslu pakako, kad pokalbis kol kas nenu- 

trūktų, nes Malverdas susimąstęs linktelėjo ir kur pakliuvo 
atvertė darbo kalendorių. 

— Vadinasi, Kambris, - tarė jis. - Pažiūrėsim. 

Pradėjo skaityti braukdamas pirštu žemyn per puslapį, 
paskui kitą, panašiai kaip priimamojo sekretorė prieš kelias 
minutes. 

— Smitas-Tomasas, Halingtonas, Šveinbekas, Baris... o 
šitam ko čia reikėjo? Taverslis, Pauersas... Aha, štai kur — 
Kambris, pusė dvylikos. - Jis prisimerkęs pasižiūrėjo į da- 
tą. - Penktadienį prieš dvi savaites. 

— Priimamojo sekretorė nurodė, kad jis buvęs ir anks- 
čiau. Ar jo pavardė neįrašyta darbo kalendoriuje dar kur nors, 
be penktadienio? 

Malverdas klusniai pervertė žurnalą. Paėmė lapelį po- 
pieriaus ir perrašęs datas atidavė Sent Džeimsui. 

— Nuolatinis lankytojas, - tarė jis. - Kas antras penkta- 
dienis. 

— Kada pradėtas darbo kalendorius? 

— Sausio mėnesį. 

— Ar galima gauti praėjusių metų? 

— Pažiūrėsiu. 

Kai Malverdas išėjo, Sent Džeimsas atidžiau apžiūrėjo 
diagramą virš stalo. Pamatė, kad ordinatė pavadinta Naviko 
augimas, o abscisė Laikas po įšvirkštimo. Dvi kreivės rodė 
dviejų medžiagų pakitimus: viena, staigiai žemėjanti, vadi- 
nosi Vaistas, o kita, pamažu kylanti, Fiziologinis skiedinys. 

Grįžo Malverdas su puodeliu arbatos vienoje rankoje ir 
darbo kalendoriumi kitoje. Duris užtrenkė koja. 

— Pernai jis irgi čia lankėsi, - pasakė Malverdas. Jis vėl 
užrašė rastas datas, kartkartėm siurbtelėdamas arbatos. Ir 
laboratorijoje, ir kabinete buvo beveik antgamtiškai tylu. 
Girdėjosi tik Malverdo pieštukas, dreskiantis popierių. Pa- 
galiau jis pakėlė akis. 

— Iki pernai metų liepos nieko, - tarė. — Iki liepos antros. 

— Daugiau kaip metai, - atkreipė dėmesį Sent Džeim- 
sas. — Bet jokių nuorodų, kodėl jis čia vaikščiojo? 

— Jokių. Neturiu supratimo. - Malverdas taukštelėjo pirš- 
tų galais ir suraukęs kaktą pasižiūrėjo į diagramą. — Nebent... 
dėl onkozimo. 

— Onkozimo? 

— Vaistas, kurį dvidešimt penktas skyrius tikrina jau gal 
daugiau kaip pusantrų metų. 

— Nuo ko? 

— Nuo vėžio. 

Sent Džeimsui iškart atėjo į galvą Kambrio interviu su 
daktaru Trenarou. Galų gale ryšys tarp to susitikimo ir 
Kambrio kelionių į Londoną nebebuvo nei spėjamas, nei ne- 
esminis. 

— Chemoterapijos rūšis? Kaip jis veikia? 

— Slopina baltymų sintezę vėžinėse ląstelėse, - paaiški- 
no Malverdas. - Mes tikimės, kad jis neleis daugintis kan- 
cerogenams - genams, kurie ir sukelia naviką. - Jis krypte- 
lėjo galva į diagramą ir parodė į raudonąją liniją, staigiai 
smingančią žemyn, smailią įstrižainę, rodančią nustojusių 
augti navikų procentą, palyginti su laiku, praėjusiu nuo vaisto 
įšvirkštimo. — Kaip matote, gydymas perspektyvus. Bandy- 
mų su pelėmis rezultatai tiesiog nepaprasti. 

— Tai žmonėms šie vaistai dar neskiriami? 

— Nebent po daugelio metų. Toksikologiniai tyrimai tik 
pradėti. Suprantat, ką tai reiškia. Kokia dozė nepavojinga? 
Koks biologinis poveikis? 

— Nepageidaujamas poveikis? 

— Žinoma. Nuodugniai tirsime, ar toks yra. 

— Jei pašalinio poveikio nėra, jei bus įrodyta, kad onkozi- 
mas nepavojingas, kas tada? 

— Tada mes jį pardavinėsime. 

— Spėju, kad pelnas bus nemažas, - tarė Sent Džeimsas. 

— Vaistas aukso vertės, —- atsakė Malverdas. — Tiesiog per- 
silaužimas. Dėl to neverta abejoti. Tiesą sakant, spėju, kad 
šitas Kambris kaip tik rašė apie onkozimą. Bet kad tai gali 
būti žmogžudystės priežastis... - Jis reikšmingai patylėjo. — 
Nesuprantu, kaip. 

Sent Džeimsas manė suprantąs. Atsitiktinai sužinota nau- 
jiena, susirūpinimas ar mintis, pakišta žmogaus, kuriam pri- 
einama slapta informacija. 

— Koks ryšys tarp „Ailingtono-Londono“ ir „Ailingtono- 
Penzanso“? — paklausė jis. 

— Penzanse yra viena iš mūsų mokslo tiriamųjų įstaigų. 
Jomis nusėta visa šalis. 

— Jų tikslas? Papildomi bandymai? 

Malverdas papurtė galvą. 

— Vaistai pirmiausia kuriami laboratorijose. - Jis atsilošė 
kėdėje. - Paprastai kiekviena laboratorija kovoja su atskira 
liga. Viena tyrinėja Parkinsono ligą, kita - progresuojančią- 
ją chorėją, yra viena nauja, tyrinėjanti AIDS. Norit - tikė- 
kit, norit - ne, bet viena laboratorija tyrinėja slogą. - Jis nu- 
sišypsojo. 

— O Penzansas? 

— Vienas iš trijų vėžio tyrimo filialų. 

— Ar kartais Penzansas negamina onkozimo? 

Malverdas vėl susimąstęs pažvelgė į diagramą. 

— Ne. Onkozimą gamina Berio laboratorija Safolke. 

— Sakot, šiuose filialuose bandymai su vaistais nedaromi? 

— Ne tokie išsamūs kaip čia. Pirminiai bandymai - taip. 
Tokie daromi. Antraip iš kur jie žinotų, ką išrado? 

— Taigi galima drąsiai sakyti, kad šitų su jumis susijusių 
laboratorijų darbuotojams rezultatai lengvai prieinami. Gauti 
ne tik vietinėje laboratorijoje, bet ir Londone. 

— Žinoma. 

— Ir jis arba ji gali pastebėti kokį nors prieštaravimą? Nuty- 
lėtą trūkumą skubant greičiau paleisti į rinką naująjį gaminį? 

Maloni Malverdo veido išraiška pasikeitė. Jis atkišo 
smakrą ir vėl jį nuleido lyg mankštindamas stuburą. 

— Vargu bau, pone Sent Džeimsai. Kalbame apie medici- 
ną, o ne mokslinės fantastikos romaną. - Jis atsistojo. - Da- 
bar turiu grįžti į savo laboratoriją. Kol dvidešimt penktąjį 
perims naujas žmogus, aš kojų nebepavilksiu. Manau, su- 
prantat. 

Sent Džeimsas paskui jį išėjo iš kabineto. Malverdas pa- 
davė sekretorei abu darbo kalendorius ir pasakė: 

— Tvarkingi, ponia Kortni. Sveikinu. 

Imdama juos, ji šaltai atsakė: 

— Ponas Brukas žiūrėjo tvarkos, pone Malverdai. 

Išgirdus šitą pavardę, Sent Džeimsą apėmė nuostaba. 

— Ponas Brukas? — paklausė jis. Tai neįmanoma. 

Malverdas įrodė, kad įmanoma. Vėl nuvedė jį į labora- 
toriją. 

— Džastinas Brukas, - pasakė jis. - Vyresnysis bioche- 
mikas, vadovavęs šiam skyriui. Praėjusį savaitgalį tas pra- 
keiktas asilas atsitiktinai užsimušė Kornvalyje. Iš pradžių 
maniau, kad jūs dėl to ir atėjot. 

22 skyrius 


2. linktelėdamas konsteb- 
liui, kad šis atrakintų kvotos kambario duris, Linlis, neši- 
nas plastikiniu padėklu su arbata ir sviestainiais, pasižiūrė- 
jo pro mažą storo stiklo langelį. Brolis, nuleidęs galvą, sė- 
dėjo prie stalo. Tebevilkėjo dryžuotą megztinį, kurį 
Vaitčepelyje jam padavė Makfersonas, bet šis jo nebešildė. 
Piteris visas drebėjo - rankos, kojos, galva 1r pečiai. Linlis 
neabejojo, kad virpa ir kiekvienas vidinis raumuo. 

Kai jį prieš pusvalandį uždarė šitam kambary - vieną, tik 
sargas stovėjo už durų stebėdamas, kad jis ko nepasidary- 
tų, - Piteris nieko neklausinėjo; jis nieko netvirtino ir ne- 
prašė. Stovėjo uždėjęs rankas ant kėdės atlošo ir dairėsi po 
niekieno kambarį. Stalas, keturios kėdės, išblukusios rus- 
vo linoleumo grindys, dvi lempos palubėj, iš jų dega tik vie- 
na, įlenkta raudonos skardos peleninė ant stalo. Prieš atsi- 
sėsdamas jis pažiūrėjo į Linlį ir prasižiojo, lyg norėtų ką 
pasakyti. Kiekvienas veido bruožas reiškė maldavimą. Bet 
nepasakė nieko. Rodos, Piteris pagaliau suvokė, kžip nepa- 
taisomai sugadino santykius su broliu. Gal ir tikėjo, kad juos 
tebejungia nesuardomi kraujo ryšiai, kad gali išsigelbėti juos 
primindamas, bet, matyt, neketino dabar apie tai kalbėti. 

Linlis linktelėjo konstebliui, kuris atrakino duris ir vėl 
užrakino Linliui įėjus. Rakto grikšėjimas Linliui visuomet 

skambėdavo niūriai it visko pabaiga, tuo labiau dabar, kai 
atėmė laisvę tikram broliui. Nesitikėjo, kad taip jausis. Ne- 
sitikėjo, kad jaus troškimą išgelbėti ir būtinybę apginti. 
Klydo manydamas, kad kai Piteris pagaliau bus apkaltin- 
tas padaręs nusikaltimą, nulemtą pastaraisiais metais pa- 
sirinkto gyvenimo, ratas užsidarys. Bet kai Piteris paga- 
liau pakliuvo į teisingumo rankas, Linlis nepajuto, kad jam — 
tyrajam, gerajam, dorajam broliui, pasirinkusiam visuome- 
nės numylėtinio vaidmenį,- pagaliau atlyginta. Atvirkščiai, 
jautė esąs veidmainis ir neabejojo, kad jei atpildas būtų 
skirtas didesniajam nusidėjėliui - tam, kuriam buvo dau- 
giau duota, taigi ir kuris daugiau paleido vėjais, - teisėtai 
nubaustas būtų jis pats. 

Piteris pakėlė akis, pamatė jį, nusuko žvilgsnį. Tačiau jo 
išraiška nebuvo pikta. Atrodė priblokštas ir išsigandęs. 

— Mums abiem reikia užvalgyti, - tarė Linlis. Jis atsisė- 
do priešais brolį ir padėjo padėklą ant stalo. Kadangi Piteris 
nesislinko artyn, Linlis išvyniojo sviestainį, ilgai krapštėsi 
su pakuote. Popierius traškėjo neįprastai garsiai, keistai lyg 
ugnis, rydama malkas. - Jardo maistas klaikus. Arba pjuve- 
nos, arba valdiška pliurza. Šitą atnešiau iš restorano gatvės 
gale. Paragauk rūkytos jautienos su prieskoniais. Aš ją la- 
bai mėgstu. - Piteris nė nekrustelėjo. Linlis paėmė arba- 
tą. —- Neatsimenu, kiek tu dedi cukraus. Atsinešiau kelis pa- 
ketėlius. Ir pakelį pieno. - Jis pamaišė arbatą ir išvyniojo 
sviestainį stengdamasis negalvoti, koks idiotiškas jo bruz- 
dėjimas. Žinojo, kad elgiasi kaip rūpestinga mamytė, ma- 
nanti, jog reikia tik gerai pavalgyti, ir būsi sveikas. 

Piteris pakėlė galvą. 

— Nealkanas. 

Linlis pamatė, kad jo lūpos sutrūkinėjusios ir žaizdotos, 
matyt, kramtė jas visą pusvalandį, kol buvo paliktas vienas. 
Vienoje vietoje kraujavo, nors nelygi tamsi kraujo dėmė jau 

džiūvo. Maži kruvini šašai buvo išbėrę 1r nosies vidų, vokų 
oda pleiskanota, šerpetėlės lindo tarp blakstienų. 

— Pirmiausia dingsta apetitas, - tarė Piteris. - Paskui ne- 
besinori nieko. Nesupranti, kas darosi. Manai, jautiesi pui- 
kiai, taip gerai dar niekad nesijautei. Bet nevalgai. Nemie- 
gi. Dirbi vis mažiau ir mažiau, kol galų gale visiškai liaujie- 
si. Nebereikia nieko, tik kokaino. Ir sekso. Kartais užsimanai 
sekso. Bet galų gale ir jo nebereikia. Kokainas daug geriau. 

Linlis rūpestingai padėjo nepaliestą sviestainį ant popie- 
riaus, į kurį šis buvo suvyniotas. Staiga praėjo noras valgy- 
ti. Ir labai norėjo nebejausti. Paėmė arbatą abiem rankom. 
Puodelis skleidė menką, bet raminamą šilumą. 

— Leisi tau padėti? 

Dešine ranka Piteris sugniaužė kairę. Neatsakė. 

— Aš negaliu pakeisti praeities, kai tau manęs reikėjo, — 
tarė Linlis. - Galiu pasiūlyti save tokį, koks esu dabar, nors 
tai ir ne kažin kas. 

Po šių žodžių Piteris susigūžė. O gal šaltis — iš vidaus ir 
1š išorės — vertė jį trauktis, tausoti energiją, menkus jos li- 
kučius. Kai pagaliau atsiliepė, lūpos vos judėjo; Linlis įtem- 
pė ausis, kad galėtų išgirsti. 

— Norėjau būti kaip tu. 

— Kaip aš? Kodėl? 

— Tu buvai tobulas. Buvai mano idealas. Norėjau būti kaip 
tu. Kai supratau, kad nepavyks, nustojau stengtis. Jei nega- 
liu būti toks kaip tu, niekuo nenoriu būti. 

Piterio žodžiuose skambėjo įsitikinimas, kad jau galas. 
Galas ne tik pokalbiui, kuris nė neprasidėjo, bet ir mėgini- 
mams pataisyti jų santykius. Linlis kažko ieškojo - žodžių, 
vaizdinių, bendros patirties, - kurie grąžintų jį atgal pen- 
kiolika metų, pas mažą berniuką, paliktą Hovenstove. Bet 
nieko nesugalvojo. Neįmanoma grįžti, neįmanoma ištaisy- 
ti klaidų. 

Jautėsi kaip švino pripiltas. Iš švarko kišenės išsitraukė 
portsigarą ir žiebtuvėlį, padėjo ant stalo. Portsigaras kadai- 
se priklausė tėvui, ir ant dangtelio kruopščiai išraižyta A 
apsitrynė nuo laiko. Kai kurios linijos visiškai išnyko, bet 
portsigaras jam buvo įprastas, brangus, kas, kad per tiek 
metų subraižytas ir įlenktas. Jam nebūtų nė į galvą atėję 
pakeisti jį kitu. Žiūrėdamas į tą mažą stačiakampį simbolį 
visko, nuo ko pabėgo, gyvenimo dalykų, kuriuos pasiryžo 
neigti, jausmų chaoso, kurio atsižadėjo, surado taip reikia- 
mus žodžius. 

— Viskas todėl, kad sužinojau, jog ji guli su Roderiku, 
nors tėvas dar gyvas. Negalėjau to pakelti, Piteri. Man bu- 
vo nesvarbu, kad jie įsimylėję, kad nieko neplanavo, tie- 
siog taip atsitiko. Man buvo nesvarbu, kad Roderikas tik ir 
svajoja ją vesti, kai bus laisva. Man buvo nesvarbu, kad ji 
vis dar myli tėvą, - žinojau, kad myli, nes mačiau, kaip el- 
giasi su juo net tapusi Roderiko meiluže. Vis tiek nesupra- 
tau ir nekenčiau savo aklo neišmanymo. Kaip ji gali mylėti 
abu? Kaip ji gali būti šitaip atsidavusi vienam — rūpintis 
juo, maudyti jį, skaityti jam, valanda po valandos, diena iš 
dienos prižiūrėti jį, valgydinti, sėdėti prie jo... ir vis dėlto 
gulėti su kitu? Kaip gali Roderikas įeiti į tėvo kambarį — 
kalbėti jam apie jo būklę - visą laiką žinodamas, kad tuo- 
jau turės motiną? Negalėjau to suprasti. Nesuvokiau, kaip 
tai įmanoma. Norėjau, kad gyvenimas būtų paprastas, o jis 
toks nebuvo. Laukiniai, maniau aš. Jokio padorumo. Neži- 
no, kaip dera elgtis. Reikia juos pamokyti. Aš juos pamo- 
kysiu. Aš juos nubausiu. - Linlis paėmė cigaretę ir per stalą 
stumtelėjo broliui portsigarą. - Palikau Hovenstovą ir grįž- 
davau taip retai ne dėl tavęs, Piteri. Tu tiesiog tapai mano 
noro atkeršyti auka —- atkeršyti už tai, ko tėvas gal net ne- 
nujautė. Dievas mato, atsiprašymas nieko nebepakeis, bet 
vis dėlto atleisk man. 


Tobulas kerštas 353 


Piteris paėmė cigaretę. Bet laikė ją rankose nepriside- 
gęs, lyg prisidegdamas žengtų žingsnį toliau, negu ketino. 

— Norėjau, kad būtum šalia, bet tavęs nebuvo, - tarė jis. — 
Niekas man nesakydavo, kada vėl parvažiuosi namo. Ma- 
niau, paslaptis. Galų gale supratau, kad niekas nesako, nes 
nežino. Taigi nustojau klausinėti. Kai pagaliau parvykdavai, 
buvo lengviau tavęs nekęsti, kad kai vėl išvažiuosi — visada 
išvažiuodavai, — būtų nelabai svarbu. 

— Tu nežinojai apie motinos romaną su Trenarou? 

— Ilgai nežinojau. 

— Kaip išsiaiškinai? 

Piteris prisidegė cigaretę. 

— Per Tėvų dieną mokykloje. Jie atėjo abu. Tada man keli 
vaikėzai ir pasakė. „Tas Trenarou dulkina tavo motušę, Pi- 
tai. Tu žąsinas, jei nežinai“. - Jis gūžtelėjo pečiais. - Apsi- 
mečiau, kad man nerūpi. Apsimečiau, kad pats žinau. Ma- 
niau, jie susituoks. Bet taip ir nesusituokė. 

— Aš tuo pasirūpinau. Norėjau, kad jie kentėtų. 

— Tu negalėjai tvarkyti jų gyvenimo. 

— Galėjau. Galiu. Aš žinojau, koks motinos pareigos jaus- 
mas. Ir pasinaudojau tuo jai skaudinti. 

Piteris paaiškinimų nebeprašė. Padėjo cigaretę į peleni- 
nę ir žiūrėjo, kaip kyla skysta dūmų sruogelė. Tolesnius žo- 
džius Linlis rinko atsargiai, apgraibom ieškodamas kelio že- 
mėje, kuri turėjo būti seniai pažįstama, tačiau pasirodė vi- 
siškai svetima. | 

— Gal galim drauge pabandyti? Žinoma, ne grįžti į praei- 
tį. Tai neįmanoma. Bet gyventi toliau. 

— Nori atlyginti skriaudą? — Piteris papurtė galvą. - Tu 
man nieko neskolingas, Tomi. O, žinau, manai, jog esi. Bet 
aš pats pasirinkau tokį kelią. Tu už mane neatsakai. - Ir pr1- 
dūrė lyg pamanęs, kad paskutinė frazė nuskambėjo irzliai. — 
Tikrai. 

— Tai niekaip nesusiję su atsakomybe. Aš noriu padėti. 
Tu mano brolis. Aš myliu tave. 

Taip paprastai ištartas prisipažinimas broliui buvo kaip 
smūgis. Piteris atšoko. Jo sutrūkusios lūpos suvirpėjo. Už- 
sidengė akis. 

— Atleisk, — pagaliau ištarė. Ir pridūrė: —- Tomi. 

Linlis nieko nebesakė, kol brolis nenuleido rankos. Kvo- 
tos kambary buvo vienas su Piteriu tik dėl inspektoriaus 
Maktfersono užuojautos. Makfersono partnerė, seržantė Hei- 
vers, gana rėksmingai priešinosi, kai Linlis paprašė šių ke- 
lių minučių. Ji rėmėsi įstatais, tardymo normomis, įtaria- 
mųjų apklausos taisyklėmis ir civiline teise, kol Makferso- 
nas užčiaupė jai burną paprastais žodžiais: „Aš žinau 
įstatymą, mergele. Turėjai progų įsitikinti“, — ir pasodino ją 
prie telefono laukti toksikologinės Piterio kambary Vaitče- 
pelyje rastų miltukų analizės. Po to Makfersonas ir pats 1š- 
kėblino palikęs Linlį prie kvotos kambario durų ir metęs 
per petį: „Dvidešimt minučių, Tomi“. Todėl nors reikėjo pa- 
sikalbėti apie tuos metus, kai jis 1r Piteris kankino vienas 
kitą, surinkti informacijai buvo labai mažai laiko, o vėl už- 
megzti nutrūkusiam ryšiui laiko nebuvo visai. Tai teks pa- 
daryti vėliau. 

— Turiu tave paklausinėti apie Miką Kambrį, - tarė Lin- 
lis. — Ir apie Džastiną Bruką. 

— Tu manai, kad aš jį nužudžiau. 

— Ką aš manau, nesvarbu. Svarbu, ką mano Penzanso kri- 
minalinis skyrius. Piteri, turi suprasti, kad negaliu leisti Džo- 
nui Penelinui prisiimti kaltės dėl Miko nužudymo. 

Piteris suraukė antakius. 

— Džoną suėmė? 

— Šeštadienio naktį. Tai tu jau buvai išvykęs iš Hovens- 
tovo, kai policija jo atvažiavo? 

— Mes išėjom iškart po vakarienės. Aš nežinojau. - Jis 

bakstelėjo pirštu į priešais padėtą sviestainį Ir, išsiviepęs iš 
pasibjaurėjimo, pastūmė jį į šalį. 

— Man reikia tiesos, - tarė Linlis. — Tik tiesa galės padė- 
ti. O Džoną galima išlaisvinti — jis pats neketina nieko im- 
tis — tik papasakojus policijai, kas iš tiesų įvyko penktadie- 
nio vakarą. Piteri, tu matei Miką Kambrį po Džono apsilan- 
kymo „Kiro“ kotedže? 

— Mane suims, - sumurmėjo jis. - Teis. 

— Tau nėra ko bijoti, jei esi nekaltas. Jei pats papasakosi, 
ką žinai. Jei pasakysi tiesą. Piteri, ar tu ten buvai? O gal 
Brukas melavo? 

Piteris lengvai galėjo išsisukti. Pakako paprasčiausiai 
neigti. Apkaltinti Bruką melu. Net sugalvoti priežastį, ko- 
dėl Brukas taip pasielgė, juk jis nebegyvas ir negali apsi- 
ginti. Tokie buvo veikimo variantai. Ir dar apsisprendimas 
padėti žmogui, kuris visą Piterio gyvenimą buvo beveik šei- 
mos narys. 

Piteris aplaižė išdžiūvusias lūpas. 

— Aš ten buvau. 

Linlis nežinojo, džiaugtis ar liūdėti. 

— Kas įvyko? - paklausė jis. 

— Man rodos, Džastinas netikėjo, kad aš galiu pats vis- 
kuo pasirūpinti. O gal jis negalėjo laukti. 

— Kokaino? 

- Jis atsivežė dozę į Hovenstovą. — Piteris trumpai papa- 
sakojo apie Sidni 19 Džastino Bruko niautynes paplūdimy- 
je. - Ji išmetė kokainą į vandenį, - baigė pasakojimą. — Šit 
kaip. Aš jau skambinau Markui, kad norėčiau šiek tiek nu- 
sipirkti, bet neužteko pinigų, o skolon jis man nedavė, nors 
žadėjau sumokėti po kelių dienų. 

— Taigi nuėjot pas Miką? — Teigiamas atsakymas būtų pir- 
ma Bruko pasakojimo spraga. Bet jis jo nesulaukė. 

— Ne kokaino, - atsakė Piteris, nesąmoningai patvirtin- 

damas pirmąją Bruko pasakojimo dalį. - Pinigų. Prisiminiau, 
kad jis kas antrą penktadienį dėlioja į vokus laikraštininkų 
algas. 

— Ar žinojai, kad Mikas transvestitas? 

Piteris alsiai šyptelėjo. Nenorom žavėdamasis, truputėlį 
panašus į mažą berniuką iš praeities. 

— Niekad neabejojau, kad būsi geras detektyvas. 

Linlis nepasakė, kiek mažai jo įžvalgumas ir dedukcinis 
talentas padėjo išaiškinti kitą Miko Kambrio gyvenimą Lon- 
done. Tik paklausė: 

— Seniai žinojai? 

— Kokį mėnesį. Kartais Londone pirkdavau iš jo, kai kiti 
šaltiniai išsekdavo. Susitikdavom Soho rajone. Sandėriai su- 
daromi skersgatvyje netoli aikštės. Mes susitikdavom te- 
nykščiam klube. Nusipirkdavau gramą, pusę gramo, mažiau. 
Kiek galėdavau. 

— Atrodo velniškai rizikinga. Kodėl nesusitikdavote tavo 
bute? Arba jo? 

Piteris sušnairavo į jį. 

— Aš net nežinojau, kad jis turi butą. Ir, savaime supran- 
tama, nenorėjau, kad jis pamatytų manąjį. 

— Kaip jūs susižinodavot? Kaip susitardavot? 

— Jau sakiau. Kartais kiti mano šaltiniai išsekdavo. Tada 
skambindavau jam į Kornvalį. Jei jis ruošdavosi į Londoną, 
susitardavom dėl pirkinio. 

— Visada Soho rajone? 

— Visada toje pačioje vietoje. Šitam klube. Ten ir sužino- 
jau, kad jis transvestitas. 

— Kaip? 

Piteris paraudęs išdėstė, kaip jis valandą laukė Miko 
Kambrio „Kates lopši“; kaip prisiartino moteris, kai jis nu- 
ėjo prie baro degtukų; kaip jie drauge išgėrė tris taures; 
kaip galų gale išėjo į lauką. 

— Ten yra lyg ir kokia altana, - kalbėjo Piteris. - Daug- 
maž uždara. Aš jau buvau nusitašęs. Nežinojau, ką darau, 
tuo labiau nesukau sau dėl to galvos, todėl kai ji pradėjo 
glaustytis ir graibytis, man irgi uodega padilgo. O ji, pasie- 
kusi, ko norėjo, ėmė kvatotis. Kaip beprotė. Tada pamačiau, 
kad Mikas. 

— Anksčiau nesupratai? 

Piteris liūdnai papurtė galvą. 

— Mikas gerai atrodė, Tomi. Nesuprantu, kaip jam tai pa- 
vyko. Bet atrodė velniškai gerai. Seksualiai. Būtų apkvaili- 
nęs tikrą tėvą. Mane garantuotai apmovė. 

— O kai pamatei, kad ta moteris —- Mikas? 

— Norėjau jam išdirbti kailį. Bet buvau per daug nusila- 
kęs. Susverdėjau. Abu pargriuvom. Na, kažkaip atsidūrėm 
ant žemės. O tada kaip perkūnas iš giedro dangaus - Sidni 
Sent Džeims! Tikras košmaras. Ji pribėgo su Bruku. Šis at- 
plešė mane nuo Miko, ir Mikas davė valią kojoms. Paskui jį 
pamačiau tik penktadienio vakarą Nenranely. 

— Iš kur sužinojai, kad Mikas prekiauja kokainu? 

— Markas pasakė. 

— Bet nemėginai Nenranely gauti iš jo kokaino? 

— Ten jis neprekiavo. Tik Londone. 

— Bet juk jis ne taip dažnai lankydavosi Londone? Kas 
buvo jo pirkėjai? 

— Esama ištiso tinklo, Tomi. Prekiautojai žino pirkėjus. 
Pirkėjai žino prekiautojus. Visi vieni kitus pažįsta. Gauni 
numerį. Surenki. Susitari. 

— O jei pasirodytų, kad tau paskambino iš Londono poli- 
cijos, kovos su narkotikų prekyba poskyrio? 

— Tada pakliuvęs. Bet jei turi galvą, nebūtinai. Ir jei Ži- 
nai, kaip kurti tinklą. Mikas žinojo. Jis buvo žurnalistas. Ži- 
nojo, kaip užmegzti patikimus ryšius. Pradėjęs prekiauti, 
tik 1r dairėsi naujų kontaktų. Turėjo šimtus pažįstamų. 

Tiesa, pamanė Linlis. Dirbant tokį darbą kaip Miko Kamb- 
rio, Visai paprasta. 

— Kas įvyko tarp jūsų penktadienio vakarą? Kaimynai gir- 
dėjo barantis. 

— Aš krausčiausi iš galvos. Po pietų Markas pastebėjo ir 
paslaugiai pakėlė kainą. Neturėjau pinigų, todėl nuėjau pas 
Miką pasiskolinti. Jis nė už ką nenorėjo duoti. Prižadėjau 
grąžinti. Prisiekiau, kad po savaitės atiduosiu. 

— Kaip? 

Piteris įbedė akis į nukramtytus nagus. Linlis matė, kad 
jis kovoja su sąžine, svarsto, kiek pasakyti 1r kokie būtų 
padariniai. 

— Daiktai iš Hovenstovo, - pagaliau pasakė. - Sidabras. 
Maniau, galėsiu kai ką parduoti Londone, ir niekas nesu- 
uos. Bent ne iš karto. 

— Tai dėl to važiavai į Kornvalį? - Linlis laukė atsakymo 
1r stengėsi tvardytis galvodamas, kaip brolis pardavinėja dau- 
gelio kartų šeimos relikvijas, kad nusipirktų narkotikų. 

— Nežinau, ko aš ten važiavau. Buvau apdujęs. Čia norėjau 
pirkti kokaino iš Marko. Čia nudžiauti ką nors iš sidabro ir išsi- 
vežti į Londoną. Čia pasiskolinti iš Miko pinigų. Taip jau būna. 
Net nebežinai, ką darysi po minutės. Lyg būtum apsvaigęs. 

— O kai Mikas atsisakė tau skolinti? 

— Elgiausi kvailai. Pagrasinau, kad miestelyje išklosiu, 
ką jis išdarinėja Londone. Kad yra transvestitas. Ir kad pre- 
kiauja narkotikais. 

— Tai jo veikiausiai neįtikino, kad reikia duoti tau kelis 
svarus? 

— Nė kiek. Jis tik nusijuokė. Pasakė, kad jei man reikia 
pinigų, turėčiau jam grasinti mirtimi, o ne šantažuoti. Žmo- 
nės kur kas daugiau sumoka, kad liktų gyvi, o ne kad išsau- 
gotų paslaptį, pasakė jis. Štai kaip galima susišluoti gražaus 
pinigo. Ir visą laiką juokėsi. Lyg kurstydamas. 

— O ką veikė Brukas? 

— Bandė mus abu nutildyti. Matė, kad aš kaip pakvaišęs. 
Man rodos, jis išsigando, kad neatsitiktų ko negero. 

— Bet tu nenutilai? 

— Mikas nenorėjo nutilti. Jis pasakė, kad jei aš ketinu 
iškelti aikštėn nešvarius jo dalykus, tai ir jis pajudins ma- 
nuosius. Pasakė, jog tave ir motiną gali sudominti žinia, kad 
vėl vartoju narkotikus. Bet dėl to aš nesukau galvos. - Pi- 
teris susirūpinęs kramtė nykščio nagą. - Man buvo nesvar- 
bu, pasakys jis tau ar ne, nes tu ir taip atspėjai, kad aš vėl 
vartoju. O motina... man viskas buvo nulis, rūpėjo tik kai- 
fas. Nežinai, ką tai reiškia — padarytum bet ką, kad tik gau- 
tum žiupsnelį kokaino. 

Tai beveik tolygu kaltės prisipažinimui. Linlis dėkojo li- 
kimui, kad šią akimirką jo negirdi nei Makfersonas, nei Hei- 
vers. Žinojo, kad pirmasis gal ir pamanytų, jog vaikiui tie- 
si0g nuo liežuvio nusprūdo. Bet antroji nusitvertų tos fra- 
zės it išbadėjęs kiemšunis. 

— Aš ir pašėlau, - pasakojo Piteris. - Beliko siusti arba 
maldauti. 

— Tada Brukas išėjo? 

— Jis bandė išsivesti ir mane, bet aš nesutikau. Pasakiau, 
kad noriu baigti kalbą, pradėtą su tuo pedu. 

Jis vėl pasirinko žodį, beveik įrodantį kaltę. Linlis min- 
tyse krūptelėjo. 

— Kas atsitiko paskui? 

— Išdirbau Miką visais negražiais žodžiais, kokius tik pri- 
siminiau. Draskiausi. Spiegiau. Nervai buvo įtempti, man 
veikėjo... —- Jis paėmė puodelį arbatos, nurijo didelį gurkšnį. 
Srovelė nuvarvėjo per smakrą. —- Galiausiai ėmiau verkšlen- 
damas maldauti nors penkiasdešimties svarų. Jis mane iš- 
trenkė lauk. 

Piterio cigaretė nepaliesta užgeso peleninėje. Ji visiškai 
sudegė palikusi tobulos formos pelenų cilindrėlį. Jis palietė 
jį nulaužtu smiliaus nagu. Iš cilindro liko pilka krūvelė. 


360 E George 


— Kai aš jį palikau, Tomi, pinigai tebebuvo kotedže, - ta- 
rė jis. - Neprivalai manim tikėti. Bet pinigai tebebuvo ko- 
tedže. O Mikas buvo gyvas. 

— Aš tavim tikiu. — Linlis stengėsi, kad jo žodžiuose skam- 
bėtų įsitikinimas, jog jo asmeniško tikėjimo pakanka Pite- 
riui saugiai sugrąžinti namo. Bet tai tėra neatsakinga fanta- 
zija. Dabar padėtis tokia, kad vos tik Piterio pasakojimas 
bus perduotas Penzanso policijai, jį tikrai teis. O kai prisie- 
kusiesiems bus paskelbta, kad jis - užkietėjes narkomanas, 
jo padėtis geriausiu atveju taps pavojinga, nesvarbu, kad Lin- 
lis lig tol prisiekinėjo, jog visada verčiau sakyti tiesą. 

Rodos, Piteris po brolio žodžių nusiramino. Lyg būtų pa- 
jutęs akstiną kalbėti toliau, nes tarp jų užsimezgė trapus 
artumas ir galima atverti širdį. 

— Aš jų neėmiau, Tomi. Nebūčiau to daręs. - Linlis pa- 
žvelgė į jį tuščiom akim. Piteris kalbėjo toliau: - Jos foto- 
aparatų. Aš neėmiau. Tikrai. Prisiekiu. 

Sunku buvo patikėti, kad Piterio, ketinusio parduoti šei- 
mos sidabrą, sąžinė staiga būtų pabudusi dėl Deboros. Lin- 
lis išvengė tiesioginio atsakymo. 

— Kurią valandą penktadienį palikai Miką? 

Piteris apgalvojo klausimą. 

— Nuėjau į „Inkarą ir rožę“ ir išgėriau bokalą, - tarė jis. — 
Buvo gal be penkiolikos dešimt. 

— Ne lygiai dešimt? Ne po dešimtos? 

— Kai atėjau į barą? Ne. 

— Ar dešimtą ten tebesėdėjai? — Piteris linktelėjo. - Tai 
kodėl Džastinas vienas susistabdė mašiną ir parvažiavo į 
Hovenstovą? —- paklausė Linlis. 

— Džastinas? 

— Argi jo bare nebuvo? 

Piteris kiek suglumęs pažvelgė į jį. 

— Ne. 

Sulig šiuo žodžiu Linliui truputį palengvėjo. Tai buvo pir- 

mas brolį išteisinantis faktas. O kadangi jis paminėjo jį vi- 
siškai nesuvokdamas jo svarbos, Linlis suprato, kad šiuo 
atveju brolis sako tiesą. Tai buvo detalė, kurią reikia patik- 
rinti, - Bruko pasakojimo spragą, miglotą pažadą, kad teis- 
me advokatas iš tiesų galėtų apginti Piterį. 

— Vieno nesuprantu, - tarė Linlis. - Kodėl taip staiga iš- 
nykai iš Hovenstovo. Ar dėl mūsų ginčo rūkomajame? 

Piteris šyptelėjo. 

— Mes jau tiek kartų ginčijomės, kad dar vienas ginčas 
vargiai būtų privertęs mane nešti kudašių, a? - Jis nukreipė 
žvilgsnį. Iš pradžių Linlis manė, kad kuria kokią nors istori- 
ją, bet pamatė, kaip brolio veidą išmušė raudonos dėmės, ir 
suprato, jog jis varžosi. 

— Vis ta Saša, - pasakė jis. - Niekaip neatstojo. Spyrė 
grįžti į Londoną. Aš buvau paėmęs iš rūkomojo sidabrinę 
degtukų dėžutę, paprastai gulinčią ant stalo, o kai ji supra- 
to, kad negausiu nei pinigų iš Miko, nei narkotikų iš Marko, 
norėjo vežtis dėžutę į Londoną ir parduoti. Ji skubėjo. Jai 
baisiai reikėjo kokaino. Ji daug vartodavo, Tomi. Nuolat. Dau- 
giau už mane. 

— Ar nusipirkai narkotikų? Ar už dėžutę gavai to, ką ji 
šiandien susileido? 

— Aš negalėjau rasti pirkėjo. Visi suprato, kad dėžutė vog- 
ta. Stebiuosi, kaip manęs nesuėmė. 

Anksčiau liko nepasakyta. Tačiau abu, be abejonės, pir- 
miausia prisiminė šį žodį. Duryse pasisuko raktas. Kažkas 
garsiai pasibeldė. Jas atlapojo Makfersonas. Buvo atpalaida- 
vęs kaklaraištį ir nusivilkęs švarką. Akiniai sunkiais rėme- 
liais nustumti aukštai ant kaktos. Už jo stovėjo seržantė 
Heivers. Ji nebandė slėpti pasitenkinimo šypsenos. 

Linlis atsistojo, bet mostelėjo broliui nesikelti. Makfer- 
sonas nykščiu parodė į koridorių, ir Linlis išėjo paskui jį, 
užtrenkė duris į kambarį su broliu. 

— Ar jis turi advokatą? — paklausė Makfersonas. 


362 E George 


— Žinoma. Mes neskambinom, bet... - Linlis pažvelgė į 
škotą. Jo veidas, priešingai Heivers, buvo niūrus. - Jis sa- 
kė, kad nežino, iš kur tas indelis, Angusai. Ir mes, be abejo, 
rasime daugybę liudininkų, kurie patvirtins jo pasakojimą, 
kad tuo metu, kai ji leidosi narkotiką, jis buvo išėjęs pirkti 
duonos ir kiaušinių. - Jis stengėsi kalbėti ramiai ir apgalvo- 
tai, kad jie nesumanytų pasidomėti, ar Sašos Niford mirtis 
dar ko nors neslepia. Neįsivaizduojama, kad Makfersonas 1r 
Heivers būtų susieję Piterį su Kornvalio mirtimis. Tačiau 
klausimas apie advokatą reiškė kaip tik tai. - Prieš eidamas 
susitikti su juo, kalbėjausi su daktiloskopijos ekspertais. Aiš- 
ku, kad ant švirkšto tik Sašos atspaudai. Ant buteliuko irgi 
nė vieno Piterio atspaudo. Šitokiam perdozavimui... 

Makfersono veidą išvagojo vis didėjančio nerimo raukš- 
lės. Jis pakėlė ranką tildydamas Linlį ir sunkiai nuleido ją 
sakydamas: 

— Taip, jei perdozuota. Taip, berneli. Taip. Bet bėda di- 
desnė negu perdozavimas. 

— Ką tai reiškia? 

— Seržantė Heivers tau pateiks faktus. 

Linlis didelėmis pastangomis nukreipė žvilgsnį nuo Mak- 
fersono į seržantę paniekos kupinu veidu. Ji laikė rankoje 
popierių. 

— Heivers? 

Vėl ta šypsenėlė. Atlaidi, supratinga ir —- džiūgaujanti. 

— Toksikologo ataskaita rodo, kad tai chinino ir vaisto, 
vadinamo ergotaminu, mišinys, - tarėji. - Tinkamai sumai- 
šyti, inspektoriau, jie ne tik panašūs į heroiną, bet ir tokio 
pat skonio. Matyt, mergina manė, kad leidžiasi heroino. 

— Ką jūs sakot? - dar paklausė Linlis. 

Makfersonas pamindžikavo. 

— Žinai ne blogiau už mane. Tai žmogžudystė. 

23 skyrius 


Dr tesėjo žodį. Kai Sent 

Džeimsas grįžo namo, Koteris jam pranešė, kad ji atsiradu- 
si vos prieš valandą. Su nakvynės reikmenimis, pabrėžė jis. 
„Kalbėjo, kad turi kalnus darbo, kad ryškins naujas nuo- 
traukas, bet, man regis, mergaitė ketina čia pabūti, kol gau- 
sime žinią iš panelės Sidni“. Lyg tikėdamasi, kad Sent 
Džeimsas parvykęs sugriaus jos planus, Debora nudrožė tie- 
siai į tamsųjį kambarėlį, o virš durų deganti raudona lempu- 
tė rodė, jog negalima trukdyti. Kai jis pasibeldė ir pašaukė 
ją, ji linksmai šūktelėjo: „Tuoj išeisiu“ ir pradėjo baladotis, 
jo nuomone, daugiau, negu reikėjo. Jis nulipo į savo kabine- 
tą ir paskambino Kornvalin. — 

Daktarą Trenarou rado namie. Vos spėjo prisistatyti, kai 
Trenarou apsimestinai ramiai paklausė apie Piterį Linlį; tai 
rodė, kad tikisi blogiausio, bet dedasi, jog iš esmės viskas 
gerai. Sent Džeimsas spėjo, kad su juo ledi Ašerton. Turė- 
damas tai omeny, papasakojo Trenarou tik svarbiausias nau- 
jienas. 

— Radom jį Vaitčepelyje. Šiuo metu su juo Tomis. 

— Jam nieko neatsitiko? — paklausė Trenarou. 

Sent Džeimsas miglotai patikino, kad nieko, praleisdamas 
daugumą smulkmenų, nes žinojo, jog Trenarou ar kam kitam 
jas turi teisę pasakoti tik Linlis. Paskui paaiškino, kas tokia 

iš tikrųjų buvo Tina Kodžin. Iš pradžių atrodė, kad Trenarou 
palengvėjo išgirdus, jog jo telefono numerį visą laiką turėjo 
Mikas Kambris, o ne nežinoma Londono prostitutė. Bet pa- 
lengvėjimas truko neilgai ir virto nerimu, kol galiausiai dak- 
taras suprato Miko Kambrio dvilypio gyvenimo prasmę. 

— Aišku, nežinojau, - atsakė jis į Sent Džeimso klausi- 
mą. —- Tokį dalyką turėjo slėpti kaip nežinau ką. Jei ši pa- 
slaptis būtų išėjusi aikštėn tokiam miestely kaip Nenrane- 
lis, jam galas... - Jis staiga nutilo. Sent Džeimsas įsivaizda- 
vo, kur krypsta Trenarou mintys. Nereikėjo itin lakios 
vaizduotės. 

— Atsekėm Miko pėdomis į „Ailingtoną-Londoną“, - tarė 
Sent Džeimsas. — Ar žinojot, kad ten dirbo Džastinas Brukas? 

— „Ailingtone“? Ne. 

— Svarsčiau, ar Miko kelionės tenai kaip nors nesusiju- 
sios su anuo jūsų interviu, paimtu prieš daugelį mėnesių. 

Buvo aiškiai girdėti, kaip kitame laido gale į porcelianą 
skimbteli porcelianas, kaip bėga į puodelį arbata. Trenarou 
atsakė ne iš karto: 

— Gali būti. Jis rašė straipsnį vėžio tyrimų tema. Aš kal- 
bėjau apie savo darbą. Be abejo, minėjau, kaip dirba „Ai- 
lingtono“ kompanija, vadinasi, turėjau papasakoti ir apie Lon- 
dono centrą. 

— Ar pasakojot ir apie onkozimą? 

— Onkozimą? Žinot... - Sušlamėjo popieriai. Sučirškė ža- 
dintuvas. Kažkas jį greitai nutildė. - Po perkūnais, valandė- 
lę. - Gurkšnis arbatos. — Tikriausiai pasakojau. Prisimenu, 
aptarinėjom visus naujus gydymo būdus, pradedant monok- 
loniais antikūnais ir baigiant chemoterapijos pasiekimais. 
Pastarajai kategorijai priskirtinas ir onkozimas. Vargu ar bū- 
Čiau apie jį nutylėjęs. 

— Tai jūs žinojot apie onkozimą, kai Mikas ėmė iš jūsų 
interviu? 

— Visi „Ailingtono“ darbuotojai žinojo apie onkozimą. Va- 
dinom jį Bario kūdikiu. Jį išrado Sent Edmundso filialo la- 
boratorija Baryje. 

— Ką jūs man galite papasakoti apie jį? 

— Tai antionkogeninis vaistas. Jis kliudo DNR replikaci- 
jai. Žinot, kas yra vėžys, - ląstelių dauginimasis, pribaigiantis 
žmogų, nes didžioji dalis organizmo funkcijų visiškai pakrin- 
ka. Antionkogeninis vaistas padaro tam galą. 

— O pašalinis tokio vaisto poveikis? 

— Čia ir visa bėda, ar ne? Chemoterapija neįmanoma be 
pašalinio poveikio. Nuplikimas, šleikštulys, svorio neteki- 
mas, vėmimas, karščiavimas. 

— Visa tai tipiška, tiesa? 

— Tipiška, bet vis tiek nemalonu. Dažnai pavojinga. Pati- 
kėkit, pone Sent Džeimsai, jei kas nors išrastų vaistą be 
pašalinio poveikio, mokslo pasaulis būtų apstulbintas. 

— O jei veiksmingas antionkogeninis vaistas, nelaimei, 
turi itin sunkų pašalinį poveikį? 

— Ką jūs turite omeny? Inkstų funkcijos sutrikimą? Or- 
ganų nepakankamumą? Ką nors tokio? 

— Gal dar blogiau. Pavyzdžiui, apsigimimo geną. 

— Visos chemoterapijos formos sukelia apsigimimus. 
Įprastinėmis sąlygomis nėščiai moteriai negalima skirti che- 
moterapijos. 

— Tai kas dar? —- Sent Džeimsas svarstė kitas galimybes. - 
Galbūt kenkia generatyvinėms ląstelėms? 

Stojo labai ilga tyla, ją daktaras Trenarou krenkštelėda- 
mas pagaliau nutraukė. 

— Jūs manote, kad vaistas tiek vyrams, tiek moterims 
sukelia genetinius defektus, perduodamus iš kartos į kar- 
tą? Nemanau, kad įmanoma. Vaistai labai kruopščiai tikri- 
nami. Kada nors vis tiek išaiškėtų. Kam nors atliekant ban- 
dymus. Tokio dalyko nenuslėpsi. 

— Tarkim, nuslėpė, - tarė Sent Džeimsas. — Ar Mikas būtų 
galėjęs tai aptikti? 

— Gal. Būtų parodę bandymų rezultatų nukrypimai nuo 
normos. Bet iš kur jis būtų gavęs bandymų rezultatus? Gal 
jis ir lankėsi Londono centre, bet kas jam būtų juos davęs? 
Ir kodėl? 

Sent Džeimsas pamanė, kad žino atsakymą į abu klausi- 
mus. 


Po valandėlės į kabinetą, valgydama obuolį, įėjo Debora. 
Vaisių ji buvo supjausčiusi į aštuonias dalis ir sudėjusi į lėkš- 
tę greta nelygių sūrio gabalėlių. Kadangi ji nešė maistą, ant 
kulnų lipo Gražuolėlė ir Aliaska - kalytė ir katinas. Gražuo- 
lėlės akys budriai lakstė nuo Deboros veido prie lėkštės, o 
Aliaska, kurio nuomone, atviras kaulijimas žemina katino 
orumą, užšoko ant Sent Džeimso stalo ir nužygiavo per šra- 
tinukus, pieštukus, knygas, žurnalus ir laiškus. Jis patogiai 
įsitaisė prie telefono, lyg tikėdamasis skambučio. 

— Baigei ryškinti nuotraukas? — paklausė Sent Džeimsas. 
Sedėjo odiniam krėsle, į kurį atsisėdo po pokalbio su Trena- 
rou, ir susirūpinęs mąstė žiūrėdamas į neužkurtą židinį. 

Debora, sukryžiavusi kojas, atsisėdo priešais ant sofos. 
Pasidėjo lėkštę su sūriu ir obuoliu ant kelių. Mėlynų džinsų 
blauzdą iki kulkšnies bjaurojo didžiulė chemikalų dėmė, o 
balti marškiniai buvo keliose vietose sudrėkę nuo darbo tam- 
siajam kambarėly. 

— Šiuo tarpu. Padariau pertrauką. 

— Tau baisiai staigiai prireikė ryškinti nuotraukas. Kaip 
manai? 

— Taip, — taikiai atsakė ji. - Tikrai staigiai. 

— Jos bus parodai? 

— Gal. Tikriausiai. 

— Debora. 

— Ką? — Ji pakėlė akis, nubraukė plaukus nuo kaktos. Ran- 
koje laikė gabalėlį sūrio. 

— Nieko. 

— A. - Ji atgnybo sūrio ir kartu su obuolio skiltele pada- 
vė šuniui. Gražuolėlė maktelėjo viską, pavizgino uodegą ir 
sulojo prašydama daugiau. 

— Kai išvažiavai, atpratinau ją kaulyti, - tarė Sent Džeim- 
sas. — Prireikė dviejų mėnesių. 

Užuot atsakiusi Debora Gražuolėlei dar padavė sūrio. Pa- 
glostė šuniui galvą, timptelėjo už švelnių kaip šilkas ausų ir 
pakėlė akis į Sent Džeimsą. Jos veidas buvo nekaltas. 

— Ji tiktai prašo, ko nori. Kas gi čia blogo? 

Jis pajuto, kad jinai jį erzina. Sunkiai pakilo iš krėslo. 
Reikėjo skambinti dėl Bruko, dėl onkozimo; reikėjo ieškoti, 
kur sesuo; laboratorijoje ne mažiau kaip pustuzinis tyrimų, 
nesusijusių su Kambrio, Bruko ir Niford mirtimis, laukė savo 
eilės — turėjo krūvą ir kitų priežasčių išeiti iš kambario. Bet 
pasiliko. 

— Gal nuimtum tą velnio katiną nuo mano stalo? - Jis 
nuėjo prie lango. 

Debora žengė prie stalo, čiupo katiną į glėbį, padėjo į 
Sent Džeimso krėslą. 

— Gal dar ką padaryti? — paklausė, kai Aliaska smagiai 
suleido nagus į apsitrynusią odą. 

Sent Džeimsas žiūrėjo, kaip katinas susirietė į kamuo- 
liuką, pasirengęs įsikurti ilgam. Pamatė, kad Debora vos 
tramdo šypseną. 

— Neklaužada, - tarė jis. 

— Vaikėzas, - atšovė ji. 

Gatvėje trinktelėjo automobilio durelės. Jis atsisuko į 
langą. 

— Tomis atvažiavo, - pasakė, ir Debora nuėjo atidaryti 
durų. 

Sent Džeimsas matė, kad Linlis sužinojęs kažką negero. 
Ėjo lėtai, be įgimto grakštumo. Lauke prie jo priėjo Debo- 
ra, ir jie valandėlę kalbėjosi. Ji palietė jo rankovę. Jis papur- 
tė galvą, paėmė jai už rankos. 

Sent Džeimsas pasitraukė nuo lango. Nuėjo prie knygų 
lentynos. Iš akies paėmė kažkokį tomą ir atvertė kur pa- 
kliuvo. Noriu, kad tu žinotum, jog buvai baskutinė mano sie- 
los svajone, — perskaitė jis. - Nebuvau taib žemai puolęs, kad 
tavo vaizdas su tevu šioje buveinėje, kurią tu bavertei tokiais 
namais, neprikeltų senų šmeklų... O Dieve. Jis paukštelėda- 
mas užvertė knygą. Dviejų miestų 1sto711a. Puiku, vyptelėjo. 

Įbruko knygą atgal ir svarstė, kurią dabar ištraukti. Vil- 
čių teikė Toli nu0 erzinančios minios — gera dozė dvasinių 
kančių pagal Gabrielių Ouką. 

—... paskui kalbėjau su motina, - pasakė Linlis, su Debo- 
ra įeidamas į kabinetą. - Ji sukrėsta. 

Sent Džeimsas pasitiko draugą su taure viskio, Linlis dė- 
kingas paėmė. Jis susmuko ant sofos. Debora įsitaisė greta 
ant ranktūrio, pirštų galiukais liesdama jo petį. 

— Atrodo, Brukas sakė tiesą, - pradėjo Linlis. - Piteris 
buvo „Kiro“ kotedže po Penelino apsilankymo. Jis susivai- 
dijo su Miku. —- Papasakojo, ką sužinojęs iš Piterio. Soho is- 
torijos irgi nenutylėjo. 

— Taip ir maniau, kad su Piteriu tame skersgatvyje buvo 
Kambris, - pasakė Sent Džeimsas, kai Linlis baigė. - Sidni 
man pasakojo juos mačiusi. Apibūdinimas lyg ir tiko, - pri- 
dūrė atsakydamas į neištartą klausimą, iškart atsispindėju- 
sį Linlio veide. - Taigi jei Piteris pažino Kambrį, labai gali 
būti, kad jį pažino ir Džastinas Brukas. 

— Brukas? - paklausė Linlis. - Kaip? Žinau, kad jis buvo 
skersgatvyje su Sidni, bet kas iš to? 

— Jie pažinojo vienas kitą, Tomi. Brukas dirbo „Ailingto- 
ne“. - Sent Džeimsas papasakojo, ką jam pavyko sužinoti 

apie Bruko pareigas „Ailingtone-Londone“, apie Kambrio 
lankymąsi dvidešimt penktajame skyriuje, apie onkozimą ir 
galimą straipsnį. 

— Kuo čia dėtas Roderikas Trenarou, Sent Džeimsai? 

— Jis užvirė visą košę. Leptelėjo Mikui Kambriui kažko- 
kią svarbią informaciją. Pasinaudodamas ja Kambris ėmė 
rinkti medžiagą straipsniui. Rodos, daugiau niekur nekišo 
nagų. Žinojo apie onkozimą. Paminėjo jį Mikui. 

— O paskui Mikas mirė. Tą naktį Trenarou buvo netoliese. 

— Jis neturi motyvo, Tomi. Brukas turėjo. - Sent Džeim- 
sas paaiškino savo labai paprastą teoriją, sukurtą mąstant 
kabineto vienatvėje. Kokainas mainais už esminę kvalifi- 
kuoto anonimo suteiktą informaciją, kuri virstų solidžiu 
straipsniu apie potencialiai pavojingą vaistą. Sandėris tarp 
Kambro ir Bruko kažkodėl nepavyko ir liūdnai pasibaigė tą 
vakarą, kai Brukas su Piteriu nuėjo į „Kiro“ kotedžą. 

— Bet tai nepaaiškina Bruko mirties. 

— Kurią policija iš pat pradžių pavadino nelaimingu atsi- 
tikimu. 

Linlis išsitraukė iš švarko kišenės portsigarą ir susimąs- 
tęs įsižiūrėjo į jį. Spragtelėjo žiebtuvėliu, bet ne iš karto 
prisidegė. 

— Baras, - tarė jis. — Piteris sakė, kad penktadienio va- 
kare „Inkare ir rožėj“ Bruko nebuvo, Sent Džeimsai. 

— Po to, kai jis išėjo iš „Kiro“ kotedžo? 

— Taip. Piteris nuėjo į barą. Jis ten atsidūrė be penkioli- 
kos dešimt, sėdėjo iki dešimtos ir ilgiau. Brukas taip ir ne- 
pasirodė. 

— Taigi viskas atitinka? 

— Ar Džastinas Brukas žinojo, kad Piteris jį vedasi pas 
Miką Kambrį? - prabilo Debora. - Ar Piteris pasakė Miko 
pavardę prieš jiems išsiruošiant į miestelį? Ar tik pasakė, 
kad tai pažįstamas iš Nenranelio? 

— Veikiausiai jis iš anksto nežinojo, - tarė Sent Džeim- 
sas. — Kažin ar būtų ėjęs, jei būtų žinojęs, kad pinigingasis 
tipas, iš kurio Piteris ketina skolintis pinigų, yra Mikas 
Kambris. Nebūtų norėjęs, kad viskas iškiltų aikštėn. 

— Atrodo, Mikas rizikavo labiau už Džastiną Bruką, - ta- 
rė Debora. - Kokainas, transvestizmas, slaptas gyvenimas 
Londone. Dievas žino, ką jūs dar iškapstysite. 

Linlis prisidegė cigaretę, atsiduso išpūsdamas dūmų ka- 
muolį 1r pasakė: 

— Be to, dar yra Saša Niford. Jei Brukas nužudė Kambrį, 
o paskui pats užsimušė, kas atsitiko Sašai? 

Sent Džeimsas bandė dėtis abejingas. Prisivertė paklausti: 

— Ką policija išsiaiškino dėl Sašos? 

— Ergotaminas su chininu. - Iš vidinės švarko kišenės 
Linlis išsitraukė baltą voką. Padavė Sent Džeimsui. - Ji, ma- 
tyt, manė, kad heroinas. 

Jis perskaitė trumpą ataskaitą staiga jausdamas, kaip sun- 
ku pasidarė suprasti terminus, kurie jam turėjo būti lyg an- 
tra gimtoji kalba. Linlis kalbėjo toliau, vardijo faktus, ku- 
riuos Sent Džeimsas jau daug metų žinojo. 

— Didelė dozė suspaudžia visas arterijas. Trūksta sme- 
genų kraujagyslės. Mirštama akimirksniu. Bet juk mes tai 
matėm? Jos rankoj tebesmygsojo adata. 

— To policija nelaimingu atsitikimu nevadina. 

— Ne. Jie tebekvotė Piterį, kai išėjau. 

— Bet jei tai nėra nelaimingas atsitikimas, - tarė Debo- 
ra, — vadinasi... 

— Yra dar vienas žudikas, - užbaigė Linlis. 

Sent Džeimsas vėl priėjo prie knygų lentynos. Neabejo- 
jo, kad jį išduoda mėšlungiškai trūkčiojantys, nerangūs ju- 
desiai. 

— Ergotaminas, - tarė jis. - Nesu tikras, ar... - Jo balsas 
nutrūko; vylėsi, kad parodė suprantamą smalsumą, elgėsi 

kaip tipiškas mokslo Žmogus. Bet jį visą laiką pylė prakai- 
tas iš baimės ir žinojimo. Išsitraukė medicinos knygą. 

— Pardavinėjamas pagal receptą, - kalbėjo Linlis. 

Sent Džeimsas pervertė puslapius. Rankos neklausė. At- 
mas nė žodžio. 

— Nuo ko jis? — paklausė Debora. 

— Daugiausia nuo migreninių galvos skausmų. 

— Tikrai? Nuo migreninių galvos skausmų? - Sent Džeim- 
sas juto, kaip Debora atsisuka į jį, 1r troško, kad nepaklaus- 
tų. Bet ji naiviai paklausė: —- Saimonai, ar tu juos geri nuo 
migrenos? 

Žinoma, žinoma. Ji žinojo, kad jis vartoja šiuos vaistus. 
Visi žinojo. Jis niekad neskaičiuodavo tablečių. O buteliu- 
kas buvo didelis. Todėl ji nuėjo į jo kambarį. Pasiėmė, ko jai 
reikėjo. Sutrynė. Sumaišė. Sutaisė nuodus. Ir padavė Sašai, 
paskyrusi juos Piteriui, bet vietoj jo žuvo Saša. 

Jis turi kažką pasakyti, kad vėl nukreiptų jų mintis į 
Kambrį 1r Bruką. Dar valandėlę paskaitė, linktelėjo, lyg bū- 
tų giliai susimąstęs, ir užvertė knygą. 

— Reikia grįžti į Kornvalį, - ryžtingai pareiškė. - Redak- 
cijoje turėtume rasti įrodymų, kad tarp Bruko 1r Kambrio 
egzistavo ryšys. Haris ieškojo straipsnio tuoj po Miko mir- 
ties. Bet jis ieškojo ko nors sensacingo: ginklų kontraban- 
dos į Šiaurės Airiją, prostitučių, lankančių kabineto minist- 
rus. Štai tokių dalykų. Man kažkodėl atrodo, kad jis pra- 
žiopsojo onkozimą. — Nepasakė, kad rytoj išvykdamas iš 
Londono laimi laiko, nes policija neras jo, kai atvyks ap- 
klausti dėl sidabrinio buteliuko iš Džermino gatvės. 

— Galiu aš važiuoti, - tarė Linlis. - Veberlis maloniai da- 
vė dar laisvų dienų. Ir Piterį išteisinsime. Ar važiuosi kar- 
tu, Debora? 

Sent Džeimsas pamatė, kad ji įdėmiai žiūri į jį. 

— Taip, - lėtai ištarė. Ir pridūrė: — Saimonai, ar... 

Jis negalėjo leisti, kad ji to paklaustų. 

— Atsiprašau, bet privalau laboratorijoje peržiūrėti krūvą 
išvadų, - tarė. —- Reikia prieš išvykstant bent pradėti darbą. 


Jis nenulipo į apačią vakarienės. Pagaliau po devynių De- 
bora su tėvu vieni pavakarieniavo valgomajame. Jūros lie- 
žuvis, šparagai, šviežios bulvės, salotos. Užsigerti taurė vy- 
no. Paskui puodelis kavos. Juodu nesikalbėjo. Bet Debora 
matė, kad tėvas vis pasižiūri į ją. 

Grįžus jai iš Amerikos, jų santykiai pasidarė įtempti. 
Anksčiau kalbėjęs: atvirai, su meile ir pasitikėjimu, pasida- 
rė atsargūs. Atsirado draudžiamų temų. Taip norėjo ji. Sku- 
bėjo išsikelti iš namų Čelsyje pirmiausia dėl to, kad nerei- 
kėtų atvirai išsipasakoti tėvui. Mat per tiek metų jis puikiai 
ją pažino. Ir būtent jis galėjo išstumti ją iš dabarties patyri- 
nėti praeities. Šiaip ar taip, ant kortos daugiausia buvo pa- 
statęs jis. Jis mylėjo juos abu. 

Ji atstūmė kėdę ir pradėjo nurinkti lėkštes. Koteris irgi 
atsistojo. 

— Džiaugiuos, kad šiąnakt pasilieki, Debe, - tarė jis. — 
Atrodo kaip senais laikais. Mes visi trys. 

— Mes du. - Ji nusišypsojo vildamasi, kad šypsena meili 
17 kartu nenuolaidi. - Saimonas neatėjo vakarienės. 

— Norėjau pasakyti, trys namuose, - atšovė Koteris. Jis 
padavė jai padėklą nuo bufeto. Ji sukrovė ant jo lėkštes. — 
Ponas Sent Džeimsas per daug pluša. Bijau, kad žmogus ne- 
nusivarytų nuo koto. 

Jis apsukriai atsistojo netoli durų. Ji negalėjo pasprukti 
neišsiduodama. O tėvas, be abejo, tuo pasinaudos. Todėl 
klusniai pritarė: 

— Tikrai liesesnis, tėti. Ir aš pastebėjau. 

— Taigi, - mikliai užvedė kalbą jis. - Šitie treji metai po- 

nui Sent Džeimsui buvo nykūs, Debe. Gal manei, kad jam 
lengva, a? Bet klydai. 

— Žinoma, juk mūsų visų gyvenime būta permainų? Ne- 
manau, kad jį labai domino, lakstau aš po namus ar ne, kol 
manęs čia nebeliko. Bet laikui bėgant priprato. Kiekvienam 
aišku... 

— Žinai, vaikeli, - pertraukė tėvas, - tu niekad gyvenime 
sau nemelavai. Gaila, kad dabar pradedi. 

— Meluoju? Nebūk juokingas. Kuriam galui aš taip da- 
ryčiau? 

— Atsakymą žinai. Mano galva, Debe, ir tu, ir Sent Džeim- 
sas puikiai žinot atsakymą. Tereikia, kad tu sukauptum drą- 
sos jam ištarti, o jis sukauptų drąsos nebegyventi melu. 

Jis pastatė taures ant padėklo ir paėmė jį iš jos rankų. 
Debora žinojo paveldėjusi motinos ūgį, bet buvo užmiršusi, 
kad tėvui dėl to tik lengviau žiūrėti jai tiesiai į akis. Dabar 
jis taip 1r padarė. Tas žvilgsnis ją sutrikdė. Ir išplėšė prisi- 
pažinimą, kurio ji vengė. 

— Žinau, ko tu nori, - tarė. - Bet taip negali būti, tėti. 
Reikia su tuo susitaikyti. Žmonės keičiasi. Užauga. Tolsta 
vienas nuo kito. Juos išskiria atstumas. Laikas išdildo jų 
svarbą vienas kitam. 

— Kartais, - tarstelėjo Koteris. 

— Šį kartą. - Ji pamatė, kad jis greit sumirksėjo išgirdęs, 
koks ryžtingas jos balsas. Bandė sušvelninti smūgį. - Aš 
buvau viso labo maža mergytė. Jis man buvo kaip brolis. 

— Buvo... - Koteris pasitraukė į šalį ir leido jai praeiti. 

Ją nuliuAino jo elgesys. Labai norėjo, kad jis suprastų, 
bet nežinojc, kaip paaiškinti padėtį nesudaužant jo didžiau- 
sios svajonės. 

— Tėti, suprask, kad su Tomiu kitaip. Aš jam ne maža 
mergytė. Jis niekad apie mane taip nemanė. Bet Saimonui 
aš visada buvau... Visada būsiu... 

Koteris švelniai nusišypsojo. 

— Nereikia manęs įtikinėti, Debe. Nereikia. - Jis atlošė 
pečius. - Vis tiek reikėtų jį kaip nors papenėti, - gyvai pa- 
sakė. — Gal užneši padėklą į viršų? Jis vis dar laboratorijoje. 

Tiek ji galėjo padaryti. Nulipo paskui jį į virtuvę ir žiūrė- 
jo, kaip jis krauna ant padėklo sūrio, šaltos mėsos, šviežios 
duonos ir vaisių; nunešė padėklą į viršų, laboratorijon, ku- 
rioje prie darbastalio Sent Džeimsas sėdėjo įbedęs akis į 
kulkų fotografijų komplektą. Laikė rankoje pieštuką, bet ne- 
rašė. 

Buvo įjungeęs šviesą, ryškiai degė kelios lempos, padri- 
kai išmėtytos po platų kambarį. Lyg mažutės šviesos sale- 
lės didžiuliuose urvuose, pilnuose šešėlių. Jis sėdėjo prie 
šviesos, bet veidą beveik slėpė tamsa. 

— Tėtis nori, kad ką nors suvalgytum, - tarpduryje pasa- 
kė Debora. Įėjo į kambarį ir padėjo ant stalo padėklą. - Vis 
dar dirbi? 

Jis nedirbo. Vargu ar ką nors nuveikė per tas valandas, 
kurias praleido laboratorijoje. Greta vienos nuotraukos gu- 
lėjo kažkokia ataskaita, bet pirmame puslapyje nesimatė su- 
lenkimo, vadinasi, jo niekas nebuvo atvertęs. Ir nors po pieš- 
tuku, kurį laikė rankoje, gulėjo bloknotas, jame nieko nebu- 
vo parašyta. Taigi jis elgėsi mechaniškai. Griebėsi darbo, 
kad pabėgtų nuo kažkokių minčių. 

Viskas dėl Sidni. Debora suprato iš jo veido, kai ledi He- 
lena pasakė, kad jai nepavyko rasti jo sesers. Vėl tai paste- 
bėjo, kai jis grįžo į jos butą ir rinko numerį po numerio mė- 
gindamas pats rasti Sidni. Viskas, ką veikė nuo tos akimir- 
kos - kelionė į “Ailingtoną-Londoną“, Miko Kambrio mirties 
aptarinėjimas su Tomiu, jo sukurta atitinkanti faktus nusi- 
kaltimo versija, reikalas grįžti į laboratoriją, - viskas buvo 
tik dėmesiui atitraukti, tik prasiblaškyti, kad negalvotum 
apie rūpestį, vardu Sidni. Debora spėliojo, ką Sent Džeim- 

sas darytų, kokių jausmų nebetramdytų, jei kas nors nu- 
skriaustų seserį. Ir vėl panoro kuo nors jam padėti, grąžinti 
sielos ramybę, kuri, rodos, bėgo nuo jo. 

— Čia truputis mėsos ir sūrio, - tarė ji. - Keli vaisiai. Duo- 
nos. — Buvo ir taip aišku. Padėklas gulėjo jam prieš akis. 

— Tomis išėjo? - paklausė jis. 

— Seniausiai. Grįžo pas Piterį. - Ji prisitraukė laboratori- 
nę taburetę iš kito galo ir atsisėdo priešais. - Užmiršau at- 
nešti tau gert, - tarė. - Ko norėtum? Vyno? Mineralinio? 
Tėtis ir aš gėrėm kavą. Norėtum kavos, Saimonai? 

— Dėkui, ne. Visiškai pakaks, ką atnešei. —- Bet jis nė ne- 
bandė valgyti. Atsitiesė ant taburetės, patrynė nugaros rau- 
menis. 

Tamsa smarkiai pakeitė jo veidą. Sušvelnino griežtus 
bruožus. Išlygino raukšles. Metų pėdsakai pranyko išnai- 
kindami savo palydovą — skausmą. Jis atrodė jaunesnis ir 
daug silpnesnis. Iškart pasidarė lengviau prieinamas, tas pats 
vyras, kuriam Debora kadaise sakydavo viską, nebijodama, 
kad ją 1išjuoks ar atstums, neabejodama, kad visada supras. 

— Saimonai, - tarė ir palaukė, kol jis pakels akis nuo lėkš- 
tės su valgiu, kurio, suprato ji, taip ir nepalies. - Tomis man 
sakė, ką tu šiandien bandei padaryti dėl Piterio. Labai gražu. 

Jo veidas apsiniaukė. 

— Ką aš bandžiau... 

Ji per stalą ištiesė ranką ir lengvai spustelėjo jam delną. 

— Jis sakė, jog ketinai paimti indelį, kad policija nerastų. 
Tomį labai sujaudino toks draugiškumas. Jis pats būtų tau 
pasakęs kabinete šiandien po pietų, bet tu išėjai 5edavęs 
jam progos. 

Ji pamatė, kad jis įsmeigęs akis į jos žiedą. Šviesoje sma- 
ragdas mirgėjo kaip pusiau permatomas skystis. Ranka, ku- 
rią ji spaudė, buvo šalta. Bet jai laukiant kokio atsako, ji 
susigniaužė ir išsprūdo. Debora irgi atitraukė ranką; pasi- 

juto užgauta, suvokė, kad atkakliai griaudama sieną tarp jo 
1r savęs, bandydama draugiškai su juo bendrauti niekad nieko 
nelaimės. Anapus stalo jis pasisuko šonu. Ant veido krin- 
tantys šešėliai patamsėjo. 

— Dieve, —- sušnibždėjo jis. 

Išvydusi jo išraišką suprato, kad jis atsitraukė ne dėl jos. 

— Kas yra? - paklausė. 

Jis palinko į šviesą. Vėl išryškėjo visos raukšlelės, it nu- 
galąsti pasmailėjo bruožai. Išsišovę kaulai, rodos, plėšė odą. 

— Debora... kaip čia pasakius? Aš ne didvyris, nors tau 
atrodo. Aš nieko dėl Tomio nepadariau. Net negalvojau apie 
Tomį. Man nerūpėjo Piteris. Man nerap: Piteris. 

— Bet... 

— Indelis priklauso Sidni. 

Debora pajuto, kad sulig tais žodžiais loštelėjo atgal. Pra- 
sižiojo, bet valandėlę tik netikėdama žiūrėjo jam į veidą. 
Pagaliau išspaudė: 

— Ką tu pasakei? 

— Ji mano, kad Piteris užmušė Džastiną Bruką. Ji norėjo 
suvesti sąskaitas. Tačiau vietoj Piterio... 

— Ergotaminas, — sušnibždėjo Debora. — Tu jį geri, taip? 

Jis pastūmė padėklą į šoną. Bet daugiau niekuo neišsida- 
vė. Žodžiai skambėjo visiškai ramiai - ramybę drumstė tik 
jų prasmė. 

— Jaučiuosi kaip idiotas. Negaliu net sugalvoti, kaip pa- 
dėti tikrai seseriai. Negaliu net jos surasti. Apgailėtina. Be- 
gėdiška. Esu visiškai nenaudingas, ir visa ši diena tai įrodo. 

— Netikiu, - lėtai ištarė Debora. - Sidni nebūtų... ji ne... 
Negaliu įsivaizduoti, Saimonai, kad tu pats tuo tiki. 

— Helena visur ieškojo, visur skambino. Aš irgi. Jokios 
naudos. O indelio savininką policija suras per dvidešimt ke- 
turias valandas. 

— Kaip? Net jei ant jo likę jos pirštų atspaudų... 

— Pirštų atspaudai čia niekuo dėti. Tai jos kvepalų bute- 
liukas. Pirktas Džermino gatvėje. Policija lengvai išaiškins. 
Jie čia bus rytoj apie ketvirtą. Galiu lažintis. 

— Jos kvepalai... Saimonai, Sidni to nepadarė! - Debora 
greit atstūmė taburetę ir nuėjo aplink stalą prie jo. - Ne 
Sidni. Taip negali būti. Argi neatsimeni? Tada prieš vaka- 
rienę ji užėjo į mano kambarį. Pasikvepino mano kvepalais. 
Sakė, kad jos dingę. Kažkas tvarkęs jos kambarį. Ji nieko 
nebegalinti rasti. Negi neprisimeni? 

Valandėlę jis atrodė pritrenktas. Įdėmiai žiūrėjo į ją, bet, 
rodos, nematė. 

— Ką? — sušnibždėjo ir toliau kalbėjo tvirtesniu balsu: — 
Tai buvo šeštadienį vakare. Prieš Bruko mirtį. Kažkas jau 
tada ketino nužudyti Piterį. 

— Arba Sašą, - tarė Debora. 

— Kažkas bando nepagrįstai apkaltinti Sidni. - Jis sunkiai 
pakilo nuo taburetės, nuėjo iki galo darbastalio, apsisuko, 
grįžo atgal. Dar kartą suvaikščiojo greičiau ir vis labiau jau- 
dindamasis. - Kažkas įlindo į jos kambarį. Tai galėjo būti 
bet kas. Piteris - jei nužudyta turėjo būti Saša, - Trenarou, 
bet kuris iš Penelinų šeimos. O Dieve, net Deizė. 

Tiesa paaiškėjo akimirksniu. 

— Ne, - tarė Debora. - Džastinas. 

— Džastinas? 

— Niekaip nesupratau, ko jis penktadienio naktį ėjo pas 
ją į miegamąjį. Kai po pietų jie šitaip susidraskė paplūdimy- 
je. Jis griežė dantį ant Sidni. Dėl kokaino, dėl peštynių, dėl 
to, kad Piteris su Saša iš jų abiejų juokėsi. Juokėsi iš 70. 

— Taigi jis nuėjo pas ją į kambarį, - lėtai kalbėjo Sent 
Džeimsas, - pasimylėjo, o paskui paėmė buteliuką. ZTu7ėjo 
paimti. Kad jis prasmegtų pragaran. 

— O šeštadienį, kai Sidė jo beveik visą dieną negalėjo 
surasti, - prisimeni, mums sakė? - jis tikriausiai gavo er- 
gotamino ir chinino. Sumaišė ir padavė Sašai. 

— Vaistininkas, - susimąstė Sent Džeimsas. - Biochemi- 
kas. Kas geriau nusimanys apie vaistus? 

— Ką jis norėjo nužudyti? Piterį ar Sašą? 

— Aišku, Piterį. 

— Dėl to apsilankymo pas Miką Kambrį? 

— Kambarys buvo apieškotas. Kompiuteris įjungtas. Grin- 
dys nuklotos užrašų knygelėmis ir nuotraukomis. Piteris, 
matyt, kažką pamatė, kai buvo ten su Bruku, ir Brukas su- 
prato, kad po Kambrio mirties jis gali tai prisiminti. 

— Tai kurių galų duoti nuodų Sašai? Po Piterio mirties ji 
iškart būtų pasakiusi policijai, iš kur juos gavo. 

— Nieko panašaus. Ji irgi būtų nebegyva. Brukas tuo ne- 
abejojo. Žinojo, kad ji narkomanė. Man rodos, įdavė jai nuo- 
dų vildamasis, kad ji su Piteriu drauge juos susileis ir nu- 
mirs Hovenstove. Kai paaiškėjo, kad ta užmačia neišdegė, 
bandė kitaip atsikratyti Piterio: papasakojo mums apie ap- 
silankymą pas Kambrį, kad Piterį suimtų ir jis daugiau ne- 
besimaišytų po kojom. Bet jis negalėjo numatyti, kad Saša 
1r Piteris išvyks iš Kornvalio dar Piterio nesuėmus ir kad 
Saša didesnė narkomanė už Piterį. Iš kur jis galėjo žinoti, 
kad ji paslėps nuodus ir juos susileis viena? Jis nežinojo, 
kad Piteris užsuks į „Inkarą ir rožę“, kur jį pamatys koks 
tuzinas Žmonių, galinčių patvirtinti jo alibi Kambrio mirties 
laiku. 

— Taigi Džastinas, - tarė Debora. - Kur pasižiūri, ten 
Džastinas. 

— Mane apakino aplinkybė, kad jis mirė pi7m1au už Sašą. 
Nepagalvojau, kad nuodų galėjo jai paduoti anksčiau. 

— O jo paties mirtis, Saimonai? 

— Tiesiog nelaimingas atsitikimas. 

— Kodėl? Kaip? Ką jis vidury nakties veikė ant uolos? 

Sent Džeimsas dirstelėjo jai per petį. Ji buvo palikusi įspė- 
jamąją lemputę virš tamsiojo kambarėlio durų. Nuo jos ant 

lubų krito klaikus kruvinai raudonas atšvaitas. Lemputė ir 
padėjo jam rasti atsakymą. 

— Tavo fotoaparatai, - tarė jis. - Jis nuėjo ten jų išmesti. 

— Kodėl? 

— Naikino visus savo ryšio su Kambriu pėdsakus. Iš pra- 
džių pats Kambris. Paskui Piteris. Paskui... 

— Mano filmas, - tarė ji. - Nuotraukos, kurias darei kote- 
dže. Matyt, nufotografavai, ką matė Piteris. 

— Vadinasi, svetainė buvo tyčia suversta. Jis nieko neieš- 
kojo. Nieko nepaėmė. Daiktas, kurio jam reikėjo, buvo per 
didelis išnešti. 

— Kompiuteris? - paklausė Debora. - Bet jei taip, iš kur 
jam žinoti, kad tu ten fotografavai? 

— Jis žinojo, kad penktadienio vakarą turėjom tavo foto- 
aparatą. Per šeštadienio vakarienę tuo pasirūpino ponia Svi- 
ni. Jis žinojo, kokia mano profesija. Sidni jam tikrai buvo 
sakiusi. Turėjo žinoti, kad Tomis iš Skotland Jardo. Jo ne- 
gąsdino, kad mes aptikom lavoną ir viso labo iškvietėm po- 
liciją. Bet kam rizikuoti, jei kambaryje - užfiksuotas filme — 
liko kažkoks daiktas, siejantis jį su Kambriu? 

— Bet juk galų gale policija būtų aptikusi tą daiktą? 

— Jie suėmė įtariamąjį. Penelinas elgėsi taip, lyg būtų pa- 
daręs nusikaltimą. Džastinui teliko bijoti, kad kas nors ne 
iš vietinės policijos suabejos, jog Penelinas žudikas. Kaip 
tik taip ir atsitiko nepraėjus nė dvidešimt keturioms valan- 
doms po Kambrio mirties. Mes pradėjom šniukštinėti. Klau- 
sinėti. Jam teko imtis atsargumo priemonių. 

Ji ištarė paskutinį klausimą: 

— Bet kodėl visą mano įrangą? Kodėl ne filmą? 

— Jis neturėjo laiko. Buvo lengviau paimti visą dėžę, iš- 
mesti pro langą ir, nuskuodus į skaitymo kambarį pas mane 
su Tomiu, papasakoti apie Piterį. Paskui jis nusinešė foto- 
aparatus prie įlankos. Užlipo ant uolų ir numetė į vandenį. 
Ropštėsi žemyn. Ir nudribo. 

Ji nusišypsojo pajutusi, kaip palengvėjo. Atrodė, lyg jam 
nuo pečių būtų nusiritusi siaubinga našta. 

— Kažin ar galėsim įrodyti. 

— Tikrai galėsim. Kornvalyje. Pirmiausia - įlankon ieš- 
koti fotoaparatų, paskui į redakciją ieškoti, ką Mikas Kamb- 
ris parašė apie onkozimą. Rytoj. 

— O filmas? Nuotraukos? 

— Taškai ant „1“. 

— Gal man jas išryškinti? 

— Galėtum? 

— Žinoma. 

— Tai imkis darbo tuoj pat, paukštele. Tegul pagaliau pa- 
aiškėja, kas per vienas buvo tas Džastinas Brukas. 

24 skyrius 


B dirbo, lyg jai kas ak- 
menį būtų nuo širdies nuritęs; vos prieš dvi valandas nebū- 
tų patikėjusi, kad įmanoma. Sugavo save niūniuojant, net 
padainuojant po kokią eilutę senų dainų, nežinia iš kur at- 
klystančių į galvą: „Bitlai“, Bodis Holis, prieštvaninis Kli- 
fas Ričardas - jai atrodė, kad tokios dainos nė negirdėjusi. 
Tamsiam kambarėly automatiškai, nes jai tai buvo antroji 
prigimtis, nukirpo eksponuotos juostos tuščią pradžią ir už- 
vyniojo ant ryškinimo vonelės ritės. Negalvojo, nei ką daro, 
nei kaip nerūpestingai daro. Negalvojo, kaip, kodėl sugrįžo 
anas laikas ir anos aplinkybės, ir kol jie kalbėjosi laborato- 
rijoje, jos vaikiškas prisirišimas prie Sent Džeimso galėjo 
pražysti iš naujo. Tiesiog buvo dėkinga, kad taip įvyko, tie- 
siog buvo dėkinga už viltį, kad jie nustos jausti pagiežą vie- 
nas kitam. 

Kaip teisingai ji pasielgė, kad paklausė širdies ir atvažia- 
vo į Čelsį šįvakar pabūti su Saimonu. Kokia laiminga buvo 
pamačiusi, kaip nušvito jo veidas supratus, kad sesuo ne- 
kalta. Kokia smagi nuėjo paskui jį į jo miegamąjį ir stovėjo 
čiauškėdama, kol jis suieškojo filmą. Jie vėl tapo draugais, 
dalijosi mintimis, klausė vienas kito, ginčijosi ir mąstė. 

Bendravimo džiaugsmas ženklino jų santykius prieš jai 
išvykstant trejiems metams į Ameriką. Ir valandėlės labo- 

ratorijoje, paskui jo miegamajame gyvai priminė jai tą 
džiaugsmą, nors ir nebe tokį didelį. Vaizdai, šmėkščiojantys 
atmintyje, parodė, kas jis jai kadaise buvo. Jie nubloškė ją 
atgal į vaikystę ir paauglystę, beribius laiko tarpus, praleis- 
tus su juo. 

Tūkstančiu įvairiausių būdų jis buvo jos praeitis: klau- 
sydavosi jos skundų, švelnindavo nusivylimų smūgius, skai- 
tydavo jai, kalbėdavo su ja, stebėjo, kaip ji auga. Matė jos 
blogąsias puses: kaip greitai jai sugenda nuotaika, kokia už- 
sispyrusi ir išdidi, kaip nemoka taikstytis su pralaimėjimu, 
kokius milžiniškus reikalavimus sau kelia, kaip sunkiai at- 
leidžia kitų silpnybes. Matė šias ir kitas ydas, bet visada 
buvo atlaidus. Galėjo patarti ar pamokyti, galėjo įspėti ar 
įtikinėti, bet visada buvo atlaidus. Ir ji žinojo, kad visada 
bus, — nuo tos akimirkos, kai turėdamas aštuoniolika metų, 
prie motinos kapo pritūpė priešais ją; ji stengėsi būti narsi, 
dėtis abejinga, parodyti, kad septynmetė gali pakelti siau- 
bingą netektį, kurios beveik nesupranta. Jis apglėbė ją 1šta- 
ręs du žodžius, kurie visam gyvenimui suteikė jai laisvę būti 
tokiai, kokia yra: „Verkti negėda“. 

Jis padėjo jai užaugti, visaip skatino 1r išleido, kai atėjo 
laikas išvykti. Bet būtent pastarasis poelgis — aiškus noras 
leisti jai pradėti suaugusios moters gyvenimą, nei žodžiu, nei 
veiksmu nelaikyti jos, - ir pakenkė jų santykiams, sužeidė 
ją, Ir žaizda supūliavo. O kadangi iš sielos siūbtelėjo visa bjau- 
rastis, kai ji pirmą kartą sužinojo, kad jis ketina pasmerkti 
juos abu trejiems metams išsiskyrimo, sustiprinto tylėjimu, 
leido džiaugsmui išsekti, šilumai atvėsti ir ėmė puoselėti norą 
įskaudinti jį. Ir įskaudino, ir iš pradžių kerštas, toks grynas 
1r paprastas, teikė pasitenkinimo. Bet dabar suprato, kad pa- 
siekti tokį tikslą — Pyro pergalė, ir jos kerštas, atšokęs nuo 
Sent Džeimso, viso labo sužeidė ją pačią. 

Tik pasakiusi tiesą ji gali tikėtis susigrąžinti jo draugys- 

tę. Tik išpažinusi kaltę, gavusi atleidimą ir viską užmiršusi 
gali vėl pajusti džiaugsmą. O džiaugsmo jai reikia. Svarbiau- 
sia —- vėl jaustis smagiai būnant su juo, kalbėti su juo kaip 
vaikystėje, lyg būtų jaunesnioji sesuo, bendražygė ir drau- 
gė. Daugiau ji nieko nenori. Skausmingo it votis jos išsi- 
skyrimo su Saimonu geluonis buvo neišsipildęs noras per- 
gulėti su juo, kad žinotų, jog jam tikrai jos reikia, kad paga- 
liau patikėtų neįsivaizdavusi tų seniai prabėgusių akimirkų, 
kai jis, kaip jai atrodė, išsiduodavo nuoširdžiai jos geidžiąs. 

Tačiau tokio pasitenkinimo ir žinojimo poreikį seniai su- 
naikino jos meilės Linliui liepsna. Ir kaip tik Tomis dabar 
suteiks jai drąsos pasakyti tiesą. Mat pakėlusi filmo nega- 
tyvus prieš šviesą —- ieškojo Kambrio kotedžo nuotraukų, - 
ji išvydo ir Linlio, klusniai pozuojančio su Nenranelio artis- 
tais, fotografijas. Pajuto, kaip ją užplūsta džiaugsmas ir su- 
sižavėjimas vien Žiūrint į jo nuotrauką, - kaip jis juokdama- 
sis atmeta galvą, kaip žvilga jo plaukai, kokios jo lūpos. Ži- 
nojo, kad jos, suaugusios, ištikimybė priklauso Tomiui. Jis 
yra jos ateitis, į kurią ji žengia. Bet negali ištiesti į jį rankų 
surakinta širdim, nepalaidojus: praeities. 

Padidino nuotraukas, kurias Sent Džeimsas padarė Kamb- 
rio kotedže. Nuo didintuvo prie ryškalo, prie fiksažo. Visą 
laiką mąstė, ką jam pasakys, kaip jam pasakys ir ar jos pa- 
aiškinimo ir atsiprašymo pakaks vėl suartėti. 

Buvo beveik vidurnaktis, kai ji baigė darbą tamsiajame 
kambarėlyje: išryškino, išplovė, išdžiovino, paskui viską 1š- 
valė. Išjungė šviesas, susirinko fotografijas ir nuėjo ieškoti 
Sent Džeimso. 


——1— 


Jis išgirdo jos žingsnius ant laiptų pirmiau, negu pamatė 
ją. Ant lovos buvo išdėliojęs visus su byla susijusius doku- 

mentus ir tyrinėjo juos spręsdamas, kuriuos galima panau- 
doti ne tik seseriai, bet ir Piteriui Linliui su Džonu Peneli- 
nu išteisinti. Švystelėjimas tarpdury pažadinio jį iš apmąs- 
tymų. Prieškambario šešėliuose švytėjo balti Deboros marš- 
kiniai. Ji laikė fotografijas. 

Jis nusišypsojo. 

— Baigei? 

— Taip. Sugaišau ilgiau, negu maniau. Dar neįpratau prie 
didintuvo. Jis naujas ir... na, bet juk pats žinai. Kaip kvaila. 

Jis manė, kad ji paduos jam nuotraukas, bet ji nedavė. 
Priėjo ir atsistojo kojūgaly. Viena ranka spaudė prie šono 
fotografijas, kita įsitvėrė aukšto drožinėto lovos stulpelio. 

— Man reikia su tavim pasikalbėti, Saimonai. 

Kažkuo jos veidas priminė jam rašalo buteliuką, išpiltą 
ant kėdės valgomajame, ir dešimtmetės prisipažinimą, iš- 
tartą drebančiu balsu ir brūžinant batukais. Tačiau iš balso 
suprato, kad Deborai atėjo metas atsiskaityti, ir staiga paju- 
to, kaip baimė pakirto jėgas. 

— Kas yra? Kas atsitiko? 

— Ta nuotrauka. Žinojau, vieną gražią dieną ją pamatysi, 
1r norėjau, kad pamatytum. Tai buvo mano didžiausias no- 
ras. Norėjau, kad žinotum, jog miegu su Tomiu. Norėjau, 
kad žinotum ir tau būtų skaudu. O aš norėjau tave įskaudin- 
ti, Saimonai. Žūtbūt tave nubausti. Norėjau, kad galvotum, 
kaip mes mylimės. Norėjau, kad pavyduliautum. Norėjau, 
kad susirūpintum. Ir aš... Saimonai, aš save niekinu, kad 
tau šitaip padariau. 

Jos žodžiai buvo tokie netikėti, jog iš nuostabos jį lyg 
stabas ištiko. Vieną absurdišką akimirką įsikalbėjo nesupran- 
tąs, kur ji kreipia, atseit kažkokiomis nesuprantamomis 
užuominomis kalba apie Kambrio nuotraukas. Žaibiškai, kaip 
paprastai skrieja mintys, nusprendė, kad taip ir šnekės. Apie 
ką tu kalbi? Pavyduliauti Tomiui? Kokia nuotrauka, Debora? 

Aš nesuprantu. O gal geriau abejingai nuleisti viską juokais? 
Ties10g piktas bokštas, kuris nenusisekė. Bet kol jis kaupė jė- 
gas atsakyti, ji kalbėjo toliau, labai aiškiai išdėstydama, ką 
turi omeny. 

— Kaip man tavęs reikėjo, kai išvykau į Ameriką. Kaip aš 
tave mylėjau ir neabejojau, kad myli mane. Ne kaip brolis, 
dėdė ar savotiškas antras tėvas. Bet kaip vyras, kaip lygus. 
Na, supranti. —- Jos žodžiai buvo švelnūs švelnūs, balsas ra- 
mus ramus. Jautė, kad negali nuleisti akių nuo jos veido. 
Stovėjo nejudėdamas ir negalėjo prie jos prieiti, nors kiek- 
viena kūno dalelė spyrė tai daryti. - Nežinau, ar galėsiu ka- 
da paaiškinti, ką man tai reiškė, Saimonai. Kokia pasitikinti 
savimi išvykau. Kokia buvau tikra dėl to, kas mudu sieja. O 
paskui laukiau, kad atsakytum į mano laiškus. Iš pradžių 
nesupratau, net pamaniau, jog paštas blogai dirba. Paskam- 
binau tau po dviejų mėnesių ir išgirdau, koks tu santūrus. 
Pasakei, jog profesija tau atima visą laiką. Darbai dygsta kaip 
grybai po lietaus. Konferencijos, seminarai, pranešimai. At- 
sakysi į mano laiškus, kai galėsi. O kaip sekasi mokslas, 
Debora? Kaip tu gyvuoji? Ar susiradai draugų? Neabejoju, 
kad parodysi, ką sugebi. Turi talentą. Turi gabumų. Tavęs 
laukia puiki ateitis. 

Jam tepavyko išspausti: 

— Prisimenu. 

— Aš save pasmerkiau. - Ji gailiai šyptelėjo. - Nepakan- 
kamai graži tau, nepakankamai protinga, neįdomi, nejautri, 
nemylinti, negeidžiama... visko man trūko. 

— Tai nebuvo tiesa. Nėra tiesa. 

— Beveik kiekvieną rytą pabusdavau apimta nevilties, kad 
esu dar gyva. Tai irgi virto neapykantos sau dalimi. Aš net 
nedrįsau atimti sau gyvybės. Niekam tikusi, maniau. Visiš- 
kai nieko neverta. Kvaila, bjauri ir niekam nereikalinga. 

Sulig kiekvienu žodžiu jam darėsi vis sunkiau. 

— Norėjau mirti. Meldžiausi, kad numirčiau. Bet nemi- 
riau. Gyvenau toliau. Kaip dauguma žmonių. 

— Dauguma gyvena toliau. Užsigydo žaizdas. Užmiršta. 
Suprantu. - Jis vylėsi, kad šių keturių frazių pakaks jai nu- 
tildyti. Bet pamatė, jog ji pasiryžusi išsakyti viską iki galo, 
kurio ribą nustatė pati. 

— Iš pradžių Tomis tik padėjo užmiršti. Kai jis atskrido 
aplankyti, mes juokėmės. Kalbėjomės. Pirmą kartą jis iš- 
galvojo kažkokią dingstį, ko atvykęs. Paskui nebe. Ir niekad 
manęs neskubino, Saimonai. Niekad nieko nereikalavo. Aš 
nekalbėjau apie tave, bet, manau, jis kažką suprato ir buvo 
pasiryžęs laukti, kol jam atversiu širdį. Taigi jis rašė, skam- 
bino ir dėjo tvirtą pagrindą. O jo lovoje atsidūriau tada, kai 
pati to panorėjau. Pagaliau išmečiau tave iš galvos. 

— Debora, nereikia. Viskas gerai. Aš suprantu. - Jis ne- 
bežiūrėjo į ją. Rodos, bepajėgė tik pasukti galvą. Žiūrėjo į 
daiktus, išdėliotus ant lovos. 

— Tu atstūmei mane. Aš buvau įtūžusi. Buvau įskaudin- 
ta. Galų gale man neberūpėjai, bet kažkodėl vis dar maniau, 
kad turiu tau parodyti, kaip dabar yra. Turėjai pamatyti, kad 
nors tau manęs nereikia, atsirado toks, kuriam reikia. To- 
dėl pakabinau savo bute ant sienos tą nuotrauką. Tomis ne- 
norėjo. Prašė nekabinti. Bet aš atkreipiau jo dėmesį į kom- 
poziciją, spalvą, užuolaidų ir antklodžių audinį, debesų pa- 
vidalus danguje. Čia tik nuotrauka, tariau aš, negi varžaisi, 
kad ji parodo, kokie mūsų santykiai? 

Ji valandėlę tylėjo. Sent Džeimsas manė, kad jau baigė, 
17 pakėlęs akis pamatė, kad pridėjusi ranką prie kaklo, pirš- 
tais spaudžia raktikaulį. 

— Kaip siaubingai pamelavau Tomiui. Norėjau tik įskau- 
dinti tave. Kuo giliau. 

— Dievas mato, aš to nusipelniau. Aš irgi tave įskau- 
dinau. 

— Ne. Tokiam kerštui nėra atleidimo. Jis vaikiškas. Bjau- 
rus. Jis atskleidžia apie mane tokius dalykus, nuo kurių man 
darosi bloga. Labai atsiprašau. Tikrai. 

Nieko tokio. Iš tiesų. Užmiršk, baukštele. Negalėjo prisi- 
versti to pasakyti. Negalėjo nieko pasakyti. Mintis, kad per 
savo bailumą įstūmė ją į Linlio glėbį, buvo nepakeliama. Jis 
negalėjo tiek iškęsti. Niekino save. Kol žiūrėjo ieškodamas 
nežinia kokių žodžių, draskomas nepakeliamų jausmų, ji pa- 
dėjo nuotraukas ant lovos krašto ir prispaudė kampus, kad 
neužsiriestų. 

— Ar tu jį myli? — paklausė, lyg akmenį metė. 

Ji buvo jau prie durų, bet atsisuko atsakyti. 

— Jis man viskas, - tarė. - Ištikimybė, susižavėjimas, prie- 
raišumas, šiluma. Jis man davė... 

— Ar tujį myli? - paklausė šį kartą virpančiu balsu. - Bent 
gali pasakyti, kad jį myli, Debora? 

Valandėlę manė, kad ji gali išeiti neatsakiusi. Bet išvy- 
do, kaip ją įveikia Linlio asmens jėga. Pakėlė smakrą, atlo- 
šė pečius, akyse sublizgo ašaros. Jis išgirdo atsakymą jai 
dar jo neištarus. 

— Aš jį myliu. Taip. Aš jį myliu. Myliu. - Ir išėjo. 


Jis gulėjo lovoje ir žiūrėjo į juodų šešėlių ir blausios švie- 
sos raštų kaitą ant lubų. Naktis buvo šilta, miegamojo lan- 
gas atdaras, užuolaidos užtrauktos, ir kartais jis išgirsdavo 
automobilių burzgimą Čeino alėjoje, kuri buvo vos už vieno 
kvartalo; variklių triukšmą stiprino atvira upės erdvė. Jo 
kūnas turėtų būti pavargęs —- reikalauti miego, tačiau jį tik- 
tai skaudėjo, kaklo ir pečių raumenys kankinamai įsitempė, 
rankos ir kojos dilgsėjo, krūtinę sopėjo ir spaudė, lyg ant 
jos būtų užristas svarstis. Minčių verpete sukosi ankstes- 
nių pokalbių nuotrupos, neaiškūs fantastiški pavidalai, da- 
lykai, kuriuos reikia pasakyti. 

Bandė negalvoti apie Deborą. Turi užbaigti audinio pluoš- 
to analizę, po dviejų savaičių duoti parodymus teisme, pa- 
ruošti pranešimą konferencijai, skaityti paskaitas seminare 
Glazge. Stengėsi būti toks, koks buvo be jos, šaltakraujiškas 
mokslininkas, kuris laikosi pažadų ir vykdo įsipareigojimus, 
bet tiktai suvokė, kas yra iš tikrųjų, - bailys, užpildantis 
gyvenimą neigimu ir darbu, kad išvengtų pavojaus būti 
įskaudintas. 

Visas jo gyvenimas - melas, pagrįstas kilniais aforizmais, 
kuriais ir pats netiki. Tegu ji eina. Tegu susiranda savo ke- 
li4. Tegu išvysta naujų horizontų pasaulį, pilną žmonių, ga- 
linčių apdovanoti ją turtais, daug didesniais už niekus, ku- 
riuos jis siūlo. Tegu susiranda giminingą sielą, su kuria ga- 
lės dalytis savimi, kurios neslėgs jo gyvenimą slegiančios 
bėdos. Bet netgi vardydamas šias veidmainingas taisykles, 
kurios nulėmė jo elgesį, viso labo saugojosi neatsidurti akis 
į akį su tikrąja tiesa. 

Jį valdė baimė. Jos sukaustytas būdavo niekam vertas. 
Ko besi1mtų, viskas bus pripažinta netinkama. Todėl jis nieko 
ir nesiėmė manydamas, kad prieštaravimai, sunkumai ir pai- 
niava savaime susitvarkys. Tikrai susitvarkė. Ir viskas bai- 
gėsi praradimu. 

Jis per vėlai suvokė, ką turėjo suvokti visą laiką, - kad 
jo gyvenimas su Debora yra seniai audžiamas gobelenas; ji 
laikė siūlą, kūrė raštą 1r galų gale pati tapo audiniu. Kad jį 
dabar palieka, reiškė savotišką mirtį be tuščios mirties ra- 
mybės, bet su amžinąja abipusių priekaištų pragaro ugni- 
mi — ir vien dėl jo niekingos baimės. Kad bėgo metai, o jis 
nepasakė, kaip ją myli. Jo širdis apsaldavo jos akivaizdoje, 
bet tų žodžių taip ir neištarė. Dabar gali tik dėkoti Dievui, 
kad ji su Linliu ketina po vestuvių pradėti naują gyvenimą 
Kornvalyje. Jei dings jam iš akių, tarp gyvenimo nuolaužų 
kęsti bus galima. 

Jis pakreipė galvą ir pažvelgė į švytinčius raudonus laik- 
rodžio skaičius. Dešimt po trijų. Beviltiška stengtis užmig- 
ti. Gali nors tiek prisipažinti. Įjungė šviesą. 

Nuotraukų krūvelė tebegulėjo ant stalelio prie lovos, kur 
jis jas padėjo daugiau kaip prieš porą valandų. Puikiai žino- 
damas, kad tyčia suka uodegą iš bailumo, už kurį niekins 
save išaušus, paėmė jas. Lyg šis veiksmas galėtų išdildyti 
Deboros žodžius, lyg žinojimas, kaip jai kadaise jo reikėjo, 
nedraskytų širdies, pradėjo jas tyrinėti bandydamas atsiri- 
boti nuo pasaulio, iš kurio belikę griuvėsiai. 

Jis abejingai žiūrėjo į sudarkytą lavoną, gulintį prie so- 
fos. Matė prišiukšlintą kambarį: laiškus ir vokus; rašiklius 
ir pieštukus; užrašų knygeles ir aplankus; prirašytas popie- 
riaus skiauteles; žarsteklį ir židinio žnyples, numestus ant 
grindų; įjungtą kompiuterį ir juodus diskelius, paskleistus 
ant stalo. O prie pat lavono, prispaustas jo šlaunies, sidabru 
spindėjo kažkoks daiktelis - gal moneta; prie rankos volio- 
josi penkių svarų banknotas nuplėštu kampeliu; viršuje Ži- 
dinio atbraila, į kurią jis trenkėsi galva; dešinėje židinio pa- 
das, ant kurio jis nugriuvo. Sent Džeimsas kelis kartus per- 
vertė nuotraukas ieškodamas nežinia ko. Kompiuteris, 
diskeliai, aplankai, knygelės, pinigai, atbraila. Galvojo tik 
apie Deborą. 

Nustojo apsimetinėti ir prisipažino, kad neužmigs, ne- 
nurims ir jokios vilties, kad išsiblaškys. Gali tik truputį pa- 
lengvinti valandas, dar likusias iki aušros. Paėmė ramentus 
ir išsirito iš lovos. Užsimetė chalatą, negrabiai susijuosė ir 
pasuko prie durų. Kabinete turi brendžio. Ne pirmą kartą 
bando taip užsimiršti. Nulipo žemyn. 

Kabineto durys buvo tik privertos ir paliestos tyliai atsi- 
darė į vidų. Židinyje, skleisdamos švelniai mirguliuojančią 
šviesą — tai auksinę, tai blausiai rausvą, - dege dvi žvakės, 
paprastai stovėdavusios ant atbrailos. Apkabinusi rankomis 

kelius, ant otomanės sėdėjo Debora ir žiūrėjo į liepsneles. 
Ją pamatęs Sent Džeimsas panoro išeiti. Manė, kad išeis. 
Nepajudėjo. 

Ji žvilgtelėjo į duris, vėl greit nusisuko pamačiusi, kad 
tai jis. 

— Negalėjau užmigti, — be reikalo pasiteisino ji, lyg pa- 
maniusi, kad reikia paaiškinti, ką veikia jo kabinete - su cha- 
latu ir šlepetėmis - trečią valandą nakties. — Neįsivaizduo- 
ju, kodėl. Turėčiau būti išsekusi. Jaučiuosi išsekusi. Bet už- 
migti negaliu. Per daug jaudulio tas kelias dienas. 

Jos žodžiai buvo lyg 1r nerūpestingi, gerai parinkti ir abe- 
jingi. Bet balsas skambėjo neryžtingai. Ji stengėsi, kad bū- 
tų nuoširdus, bet nepavyko. Tai išgirdęs jis perėjo kambarį 
1r atsisėdo prie jos. Anksčiau niekad taip nedarydavo. Se- 
niau jos vieta būdavo ant otomanės, o jis sėdėdavo aukš- 
čiau, krėsle ar ant sofos. 

— Aš irgi negalėjau užmigti, - tarė dėdamas ramentus ant 
grindų. — Nusprendžiau išgerti brendžio. 

— Aš paduosiu, - bandė ji stotis. 

Jis stvėrė jai už rankos, sulaikė. 

— Ne. Nereikia. - Ji tebebuvo nusukusi veidą. - Debora. 

— Ką? 

Šitas vienintelis žodis buvo ištartas ramiai. Garbanotų 
plaukų kupeta užstojo veidą. Ji krustelėjo lyg keldamasi, ir 
jis pamanė, kad tuoj atsistos ir išeis. Tačiau išgirdo, kaip ji 
trūksmingai įkvėpė, ir apstulbęs suvokė, kad ji vos tramdo 
ašaras. 

Jis palietė jos plaukus taip atsargiai, kad ji veikiausiai nė 
nepajuto. 

— Kas yra? 

— Nieko. 

— Debora... 

— Mes buvom draugai, - sušnibždėjo ji. - Tu ir aš. Mes 

buvom bičiuliai. Aš norėjau, kad tas jausmas sugrįžtų. Pama- 
niau, jei šiąnakt pasikalbėsiu su tavim... bet ano draugišku- 
mo nelikę nė pėdsako. Jis dingęs. O aš... baisiai skaudu tai 
suprasti. Kai kalbuosi su tavim, kai matau tave, vis dar jau- 
čiuosi plėšoma į gabalus. Nenoriu taip jaustis. Nebegaliu. 

Jos balsas nutrūko. Negalvodamas, ką daro, jis apkabino 
jai pečius. Nesvarbu, ką pasakys. Tiesą ar melą - neturi 
reikšmės. Privalo kažką sakyti, kad jai atlėgtų skausmas. 

— Mes viską ištversime, Debora. Rasime kelią į praeitį. 
Būsime tokie, kokie buvom. Neverk. - Jis negrabiai pabu- 
čiavo į galvą. Ji atsisuko jo rankose. Jis apglėbė ją, glostė 
plaukus, sūpavo, šaukė vardu. Ir pajuto, kad jį iš karto už- 
plūdo ramybė. 

— Nesvarbu, - šnibždėjo jis. - Mes visada būsime drau- 
gai. Niekad neprarasime to jausmo. Pažadu. 

Sulig tais žodžiais pajuto, kaip jos rankos apsiveja jį. Pa- 
juto, kaip švelniai jos krūtys spaudžiasi prie jo krūtinės. Pa- 
juto, kaip plaka jos širdis, pajuto, kaip daužosi jo širdis, ir 
prisipažino vėl jai melavęs. Jie niekad nebus draugai. Drau- 
gystė visiškai neįmanoma, kai nuo tokio paprasto judesio — 
jos rankų, apsivejančių jį, - suliepsnoja kūnas. 

Mintyse nuaidėjo įspėjami signalai. Ji priklauso Linliui. 
Jis jau gana ją prikankino. Išduoda seniausią draugystę savo 
gyvenime. Tarpjų egzistuoja ribos, kurių negalima perženg- 
ti. Jis ryžosi taikstytis. Mums neskirta būti laimingiems. 
Gyvenimas dažnai neteisingas. Girdėjo juos visus, prisiekė 
išeiti iš kambario, liepė sau ją paleisti, bet pasiliko. Tik lai- 
kyti ją rankose, nors valandėlę glausti prie savęs štai šitaip, 
tik jausti ją greta, tik įkvėpti jos odos aromato. Ir pakaks. 
Jis nieko daugiau nedarys... tik dar palies jos plaukus, nu- 
brauks nuo veido. 

Ji pakėlė galvą ir pasižiūrėjo. Perspėjimai, ketinimai, ri- 
bos ir pasiryžimai žaibiškai dingo. Per aukšta kaina. Jie ne- 
svarbūs. Niekas nesvarbu. Tik ši akimirka, dabar, su ja. 

Jis palietė jos skruostą, kaktą, apvedė pirštu lūpas. Ji su- 
šnibždėjo jo vardą, vieną žodį, kuris galų gale sunaikino bai- 
mę. Jis stebėjosi, kad kadaise bijojo ištirpti meilėje. Ji buvo 
jis. Dabar suprato. Susitaikė su šia tiesa. Tiesa, kaip savo- 
tišku išsipildymu. Prispaudė savo lūpas prie josios. 


Nieko nėra, tik jo glėbys. Niekas nesvarbu, tik jo šiltos 
lūpos ir jo liežuvio skonis. Lyg viską būtų užgožusi viena 
akimirka, 0 visas jos gyvenimas sutilpęs bučinyje. 

Jis sušnibždėjo jos vardą, ir juos užliejo srovė, siūbtelė- 
jusi iš geismo versmės. Ji nušlavė praeitį ir įsuko į savo 
verpetą visas nuomones, visus ketinimus, visas gyvenimo 
puses, liko tik žinojimas, kad jinai jo nori. Nebesvarbu išti- 
kimybė, nebesvarbu meilė, nebesvarbu ateities pažadas — 
taip ji jo nori. Paaiškino sau, kad tai nesusiję su ta Debora, 
kuri priklauso Tomiui, kuri miega Tomio lovoje, kuri bus 
Tomio žmona. Tiesiog reikia apmokėti sąskaitas, išmušė va- 
landa, kai ji nustatys savo vertę. 

— Meile mano, - sušnibždėjo jis. - Be tavęs... 

Jis vėl prisitraukė jos burną prie savo lūpų. Ji švelniai 
krimstelėjo jam į lūpas ir pajuto, kaip jos išlinko į šypseną. 
Žodžių jai nereikėjo. Norėjo tiktai pojūčių. Jo lūpos jai ant 
kaklo, brėžiančios lanką iki duobutės; jo rankos ant krūtų, 
erzinančios ir glamonėjančios, slenkančios iki juosmens prie 
diržo, atrišančios jį, nutraukiančios nuo pečių chalatą, nu- 
smaukiančios per rankas siauras naktinių marškinių petne- 
šėles. Ji atsistojo. Naktiniai nuslydo ant grindų. Pajuto jo 
ranką ant klubo. 

— Debora. 

Jai nereikėjo žodžių. Pasilenkė prie jo, pabučiavo jį, pa- 
juto, kaip jis traukia ją žemyn prie savęs, išgirdo džiaugs- 
mingą savo atodūsį, kai jo lūpos surado jos krūtis. 

Ji pradėjo jį liesti. Ji pradėjo jį nurengti. 

— Aš noriu tavęs, - sušnibždėjo jis. - Debora. Pažvelk į 
mane. 

Ji negalėjo. Matė žvakių šviesą, akmeninį židinio padą, 
knygų lentynas, vienišos žalvario lempos spindesį ant rašo- 
mojo stalo. Bet nematė nei jo akių, nei jo veido, nei jo lūpų. 
Atsiliepė į jo bučinį. Glamonėjo jį. Bet į jį nežiūrėjo. 

— Aš myliu tave, - šnibždėjo jis. 

Treji metai. Ji laukė džiaugsmo antplūdžio, bet nesulau- 
kė. Tik pradėjo lašėti viena žvakė ir ant židinio akmenų ne- 
švaria srovele išsiliejo vaškas. Liepsna sušnypštusi užge- 
so. Nuo sudegusios dagties vinguriavo aitriai dvokianti ir 
kelianti nerimą dūmų sruogelė. Sent Džeimsas nusisuko pa- 
žiūrėti, iš kur tas kvapas. 

Debora stebėjo jį. Vieniša likusios žvakės liepsnelė it 
sparnai plazdėjo jam ant odos. Jo profilis, jo plaukai, aštrus 
žandikaulio kraštas, peties linkis, tikslūs, greiti dailių jo ran- 
kų judesiai... Ji atsistojo. Drebančiomis rankomis užsimetė 
chalatą ir bejėgiškai sugraibė slidų atlasinį diržą. Pasijuto 
sukrėsta iki širdies gelmių. Nereikia žodžių, galvojo. Bet 
kas, tik ne žodžiai. 

— Debora... 

Ji negali. 

— Dėl Dievo, Debora, kas yra? Kas atsitiko? 

Ji prisivertė pažiūrėti į jį. Jo veido bruožus iškreipė už- 
plūdę jausmai. Atrodė jaunas ir lengvai įskaudinamas. Atro- 
dė, kad laukia smūgio. 

— Negaliu, - tarė ji. - Saimonai, tiesiog negaliu. 

Ji nusisuko nuo jo ir išėjo iš kambario. Užlėkė laiptais. 
Tomis, pagalvojo. 

Lyg jo vardas būtų malda, užkeikimas, galintis apvalyti 
ją Ir padrąsinti. 


ATPIRKIMAS 

raži diena pradėjo niauktis 
apie tą laiką, kai Linlis nutupdė lėktuvą ant Lands Endo gud- 
ronuotos skaldos tako. Iš pietvakarių lėkė sunkūs pilki de- 
besys, o švelnus Londono vėjelis čia virto lietų nešančiu 
vėju. Oro permaina, niūriai pamanė Linlis, labai tinkama me- 
tafora apibūdinti jo pasikeitusiai nuotaikai ir padėčiai. Die- 
ną pradėjo vilties nuskaidrinta siela, bet praėjo vos kelios 
valandos po to, kai nusprendė, kad ateitis žada visokeriopai 
ramų gyvenimą, ir viltį užtemdė bjaurus būgštavimas, ku- 
rio jis jau manė atsikratęs. 

Kelias pastarąsias dienas nerimavęs dėl brolio, dabar nuo- 
gąstavo ne dėl jo. Priešingai, iš naktinių susitikimų su Pite- 
riu kilo atsinaujinimo ir atgimimo jausmas. Ir nors šeimos 
advokatas, netrumpai pabuvęs Naujajame Skotland Jarde, 
aiškiai ir paprastai nusakė Piteriui gresiantį pavojų, jei ne- 
bus neginčijamai įrodyta, kad dėl Miko Kambrio mirties kal- 
tas Džastinas Brukas, Linlis su broliu užuot aptarinėję tei- 
sines jo padėties subtilybes, užmezgė trapų ryšį, žengė pir- 
mus baikščius žingsnius bandydami suprasti a1kstesnį 
vienas kito elgesį - būtina įžanga prieš atleidžiant praeities 
nuodėmes. Per tas valandas, praleistas kalbantis su juo, Lin- 
lis suvokė, kad supratimas ir atleidimas neatskiriami. Pri- 
reikus vieno, būtinai patirsi ir kitą. Supratimas ir atlaidu- 

mas — dorybės, tvirto charakterio, o ne asmenybės silpnu- 
mo požymis, ir jam pats laikas pripažinti, kad tie dalykai 
gali grąžinti darną tam vieninteliam ryšiui jo gyvenime, ku- 
riam labiausiai jos reikia. Dar nežinojo, ką jai pasakys, bet 
jau žinojo, kad pasiruošęs kalbėtis su motina. 

Kai apsisprendė, žingsnis tapo lengvesnis, pečiai atla- 
šesni, tačiau šis noras beveik išnyko atvykus į Čelsį. Linlis 
užlėkė išoriniais laiptais, pabarbeno į duris ir akis į akį su- 
sidūrė su savo neprotinga baime. 

Duris atidarė Sent Džeimsas. Maloniai pasiūlė kavos 
prieš išvykstant ir nedvejodamas išdėstė savo teoriją, kad 
dėl Sašos Niford mirties kaltas Džastinas Brukas. Kitokio- 
mis aplinkybėmis naujiena apie Bruką būtų sukėlusi Linliui 
susijaudinimo antplūdį, kaip visada, kai jis suvokdavo, kad 
tyrimas artėja prie pabaigos. Tačiau dabar jis beveik negir- 
dėjo Sent Džeimso žodžių, tuo labiau nesuprato, ar jie įtiki- 
mai paaiškina Kornvalio ir Londono įvykius per pastarąsias 
penkias dienas. Bet pastebėjo, kad draugo veidas išblyškęs 
it ligonio; pamatė pagilėjusias raukšlės kaktoje, išgirdo įtam- 
pos gaideles, kai Sent Džeimsas aiškino motyvą, priemo- 
nes ir galimybę; ir pajuto, kaip pašiurpo oda ir visą kūną 
persmelkė šaltis. Pasitikėjimas ir valia — šios dienos lyde- 
riai — kaipmat pralaimėjo mūšį augančiai baimei. 

Jis žinojo, kad tokios Sent Džeimsą ištikusios permai- 
nos šaltinis gali būti tik vienas, ir ji nulipo laiptais beveik 
iškart jam atėjus, taisydamasi rankinės dirželį ant peties. 
Kai ji pasirodė prieškambaryje, Linlis įžvelgė tiesą jos vei- 
de, ir jam supyko širdis. Norėjo prapliupti pykčiu ir pavydu, 
kuriuos tą akimirką pajuto. Tačiau elgesį sutramdė geras 
išsiauklėjimas, perduodamas iš kartos į kartą. Užuot reika- 
lavęs paaiškinimo, pradėjo tuščią saloninį pokalbį, kad kaip 
nors prastumtų šią valandėlę, nė per plauką neparodyda- 
mas nederamų jausmų. 

— Ilgai ryškinai nuotraukas, brangioji? — paklausė ir pri- 
dūrė, nes geras išsiauklėjimas irgi turi ribas: — Atrodo, netu- 
rėjai nė valandėlės poilsio. Nemiegojai visą naktį? Ar baigei? 

Debora nežiūrėjo į Sent Džeimsą, o tas nulindo į kabine- 
tą ir pradėjo raustis rašomajam stale. 

— Beveik. - Ji priėjo Linliui prie šono, apsivijo jį rankomis, 
pakėlė galvą, kad jis pabučiuotų, ir sušnibždėjo jam į lūpas: — 
Labas rytas, brangusis Tomi. Ilgėjausi tavęs šią naktį. 

Jis pabučiavo ją jausdamas, kaip nuoširdžiai ji atsakė, 1r 
spėliodamas, ar viskas, ką matė, nebus liguisto netikrumo 
vaisius. Tarė sau, kad taip ir yra. 

— Jei dar turi darbo, gali su mumis nevažiuoti, - vis dėlto 
pasakė. 

— Noriu važiuoti. Nuotraukos gali palaukti. - Ir šypsoda- 
masi vėl pabučiavo jį. 

Nepaleisdamas Deboros iš glėbio, Linlis visu kūnu juto 
Sent Džeimsą. Skrisdamas į Kornvalį, juto juos abu. Nagri- 
nėjo visus jų elgesio niuansus, jų tarpusavio elgesį. Neat- 
laidžiu savo įtarumu lyg pro mikroskopą tyrinėjo kiekvieną 
žodį, kiekvieną gestą ir pastabą. Deboros ištartas Sent 
Džeimso vardas jo mintyse virsdavo užmaskuotu meilės pri- 
sipažinimu. Sent Džeimso žvilgsniai į Deborą buvo kupini 
atviro atsidavimo ir geismo. Kai Linlio lėktuvas pagaliau ėmė 
riedėti žeme ir sustojo nusileidimo aikštelėje, įtampa spran- 
de buvo tarsi suspausta spyruoklė. Tačiau ne skausmas svar- 
biausia. Palyginti su panieka sau, skausmas buvo niekis. 

Dėl jausmų maišaties ir važiuodamas į Sarį, 1r paskui 
skrisdamas galėjo užmegzti tik paviršutinišką pokalbį. O ka- 
„dangi nė vienas iš jų nebuvo apdovanotas ledi Helenos ta- 
lentu linksmais tauškalais praskaidrinti sunkias valandėles, 
kalba nutrūko labai greit, 1r kai jie pagaliau atvyko į Korn- 
valį, juos supantis oras buvo sunkus nuo neištartų žodžių. 
Linlis žinojo, kad ne jis vienas su palengvėjimu atsiduso, 

kai jie, išlipę iš lėktuvo, pamatė prie tako laukiantį Džaspe- 
rą Su automobiliu. 

Važiuojant į Hovenstovą, tylą nutraukė tik Džasperas: 
pasakė, kad ledi Ašerton susitarė su dviem berniokais iš 
fermos, jie lauks prie įlankėlės „pusę dviejų, kaip jūs sa- 
kėt“. Džonas Penelinas dar tebelaikomas Penzanse, patik- 
liai pranešė jis, bet visi jau žino džiugią naujieną, kad „po- 
naitis Piteris atsirado“. 

— Jos šviesybė šįryt atjaunėjo dešimčia metų, kai sužino- 
jo, kad vaikis gyvas ir sveikas, - baigė kalbą Džasperas. - 
Penkios devintos jau talžė teniso kamuoliukus. 

Daugiau niekas nieko nesakė. Sent Džeimsas rausėsi 
portfelyje tarp popierių, Debora grožėjosi gamtovaizdžiu, 
Linlis stengėsi įveikti abejones. Siaurose gatvelėse nesuti- 
ko nei mašinos, nei gyvulio, ir tik įsukę į dvaro kelią, pama- 
tė pirmą žmogų. Ant vartinės laiptų sėdėjo Nensi Kambri. 
Jai ant rankų buteliuką energingai žindo Moli. 

— Sustok, - liepė Džasperui Linlis ir pridūrė kitiems: — 
Nensi 1š pat pradžių žinojo apie Miko straipsnį. Gal ji galės 
kuo nors papildyti tai, ką jau žinom. 

Atrodė, Sent Džeimsas abejoja. Dirstelėjo į laikrodį, ir 
Linlis suprato, kad jis rūpinasi kuo greičiau važiuoti prie 
įlankos, o iš ten į redakciją. Bet neprieštaravo. Debora irgi. 
Visi išlipo. 

Nensi atsistojo pamačiusi, kas čia tokie. Įsivedė juos vi- 
dun ir prieškambaryje atsisuko. Virš jos dešinio peties ant 
sienos kabojo senas išblukęs kryžiuku siuvinėtas vaizdelis: 
šeimyninės iškylos scena su dviem vaikais, tėvais, šunimi 
17 tuščiomis sūpuoklėmis, karančiomis ant medžio. Žodžiai 
buvo beveik neįžiūrimi, bet turbūt geranoriškai netiksliai 
pasakojo apie kasdieninius šeimos gyvenimo džiaugsmus. 

— Marko nėra? - paklausė Linlis. 

— Išvažiavo į Sent Aivzą. 

— Tai tavo tėvas vis dar nieko nepasakė inspektoriui Bos- 
kovanui apie jį? Apie Miką? Apie kokainą? 

Nensi neapsimetė nesupratusi. 

— Nežinau, - tarstelėjo. - Aš nieko negirdėjau. - Ir nuėjo 
į svetainę; pastatė Moli buteliuką ant televizoriaus, o kūdi- 
kį paguldė į vežimėlį. - Gera mergytė, - pasakė ir paglostė 
mažylei nugarą. - Gerutė Moli. Dabar pamiegok. 

Jie nuėjo pas ją. Įprastomis aplinkybėmis būtų atsisėdę, 
bet iš pradžių nė vienas to nedarė. Sustojo lyg susirūpinę 
aktoriai, dar nežinantys, kokios kliūtys iškils jų spektak- 
liui: Nensi viena ranka laikė vežimėlio rankeną; Sent Džeim- 
sas atsuko nugarą erkeriui; Debora buvo prie fortepijono; 
Linlis priešais ją prie svetainės durų. 

Atrodė, Nensi iš netikėto apsilankymo nieko gero nesi- 
tiki. Jos žvilgsnis baikščiai lakstė nuo vieno prie kito. 

— Jūs turite naujienų apie Miką, - tarė ji. 

Linlis ir Sent Džeimsas bendrai išdėstė ir faktus, 1r spė- 
liones. Ji klausėsi neklausinėdama 1r neaiškindama. Kartais 
trumpam ją lyg ir užplūsdavo sielvartas, bet šiaip atrodė vi- 
sai atbukusi. Lyg gerokai prieš jiems atvykstant būtų savo 
noru praradusi mokėjimą jausti ir jos nebeskaudintų ne tik 
vyro mirtis, bet ir kitos sunkiai įtikimos jo gyvenimo pusės. 

— Tai jis niekad tau neminėjo „Ailingtono“? —- paklausė 
Linlis, kai jie baigė pasakoti. - Arba onkozimo? Biochemiko 
Džastino Bruko? 

— Niekad. Nė karto. 

— Ar jis visuomet buvo toks slapukas, kai rašydavo 
straipsnius? 

— Iki vestuvių ne. Tada pasakodavo viską. Kai buvom mei- 
lužiai. Kol nebuvo gimęs kūdikis. 

— O kai gimė kūdikis? 

— Jis vis dažniau išvažiuodavo. Vis dėl kokio straipsnio. 

— Į Londoną? 

— Taip. 

— Ar žinojot, kad jis ten turi butą? — paklausė Sent 
Džeimsas. 

Ji papurtė galvą. 

— Bet kai tavo tėvas kalbėjo, kad Mikas švaisto pinigus 
kitoms moterims, - tarė Linlis, - ar nepagalvojai, jog jis ga- 
li kokią išlaikyti Londone? Tai būtų buvusi visiškai protinga 
prielaida, juk jis taip dažnai ten važiuodavo? 

— Ne. Nebuvo... - Ji aiškiai nesiryžo apsispręsti. Reikėjo 
rinktis ištikimybę arba tiesą. Tačiau abejotina, ar šiuo atve- 
ju tiesa tikrai reikštų išdavystę. Ji ryžosi. Pakėlė galvą. - 
Nebuvo kitų moterų. Tik tėtis taip manė. Leidau jam pati- 
kėti, kad Mikis turi kitų moterų. Taip buvo lengviau. 

— Lengviau, negu leisti tėvui sužinoti, kad žentas mėgs- 
ta vilkėti moteriškus drabužius? 

Linlio klausimas daug mėnesių laikiusiai paslaptį mote- 
riai atrišo liežuvį. Atrodė, kad jai neapsakomai palengvėjo. 

— Niekas nežinojo, - sušnibždėjo Nensi. - Labai: labai 11- 
gai niekas nežinojo, tik aš. —- Ji susmuko į krėslą prie veži- 
mėlio. - Mikis. O Dieve, vargšas Mikis. 

— Kaip tu sužinojai? 

Ji išsitraukė iš suknelės kišenės sulamdytą nosinę. 

— Prieš pat Moli gimimą. Rasdavau visokių dalykėlių jo 
komodoj. Iš pradžių maniau, kad užmezgė romaną, ir nieko 
nesakiau, nes jau buvau aštuoni mėnesiai nėščia ir nebega- 
lėjau su Miku... todėl maniau... 

Reikalas visiškai suprantamas, užsikirsdama paaiškino. 
Nėščia ji negalėjo tenkinti vyro norų, taigi jei jis susirado 
kitą moterį, turėjo su tuo taikstytis. Juk jis buvo priverstas 
ją vesti. Jei ją dabar skaudina, ji gali kaltinti tik save. Todėl 
nekaišiojo jam po nosim neištikimybės įrodymų. Taikstėsi 
ir vylėsi galų gale jį susigrąžinti. 

— Bet vieną vakarą parėjau namo, ką tik buvau pradėjusi 

dirbti „Inkaro ir rožės“ bufetininke, ir užklupau jį. Vilkėjo 
mano drabužiais. Buvo išsidažęs. Net peruką iš kažkur iš- 
traukęs. Pamaniau, aš kalta. Matot, mėgdavau pirkti daiktų, 
naujų drabužių. Norėjau būti madinga. Norėjau gražiai jam 
atrodyti. Maniau, taip jį susigrąžinsiu. Iš pradžių nuspren- 
džiau, jog jis taip išsipuošė bausdamas mane už pinigų švais- 
tymą. Bet gana greit pamačiau, kad... jis iš tiesų... tai jį su- 
jaudindavo. 

— Ką darei, kai sužinojai? 

— Išmečiau lauk visą savo kosmetiką. Nieko nepasilikau. 
Supjausčiau savo rūbus. Darže mėsininko peiliu. 

Linlis prisiminė Džaspero pasakojimą. 

— O tėvas pamatė, kaip tu tai darai? 

— Jis manė, kad suradau kažkieno paliktus daiktus. Ir pa- 
tikėjo, kad Mikas turi kitų moterų. Nepaneigiau. Argi galė- 
jau jam papasakoti tiesą? Be to, Mikas prižadėjo daugiau 
taip nebedarysiąs. Atsikračiau visų savo gražių drabužių, kad 
jis vėl nesusigundytų. Ir jis stengėsi gerai elgtis. Tikrai. Bet 
negalėjo nustoti. Pradėjo kai ką neštis namo. Aš rasdavau. 
Bandydavau kalbėtis. Bandydavom drauge kalbėtis. Bet nie- 
ko neišėjo. Darėsi tik blogiau. Lyg jam to persirenginėjimo 
vis labiau reikėtų. Kartą naktį persirengė redakcijoje, ir jo 
tėvas jį nutvėrė. Haris padūko. 

— Tai tėvas žinojo? 

— Iškaršė jam kailį. Mikas parėjo namo. Visas kruvinas ir 
keikdamasis. Ir verkė. Tada pamaniau, kad liausis. 

— Bet jis pradėjo slaptą gyvenimą Londone. 

— Aš maniau, jam praėjo. - Ji nusišluostė akis ir nusišnypš- 
tė. — Maniau, išsigydė. Maniau, dar galime būti laimingi. Kaip 
tada, kai buvom meilužiai. Tada buvom laimingi. 

— Daugiau niekas nežinojo, kad Mikas mėgsta persirengti 
moterimi? Markas nežinojo? O kas nors miestelyje? Redak- 
cijoje? 

— Tik aš ir Haris. Daugiau niekas, - tarė ji. - Viešpatie, 
argi neužteko? 


— Kaip manai? Ar užteko, Sent Džeimsai? 

Džasperas nuvažiavo. Jie nuėjo į dvarą pėsti. Danguje ne- 
beliko nė žymės žydrumo, jis įgavo seno alavo spalvą. De- 
bora ėjo vidury įsikibusi Linliui į parankę. Per jos galvą jis 
pažvelgė į Sent Džeimsą. 

— Pats nužudymas visą laiką buvo panašus į nusikaltimą 
afekto būsenoje, - tarė Sent Džeimsas. - Smūgis į žandi- 
kaulį nubloškė jį į židinio atbrailą. Niekas neplanuoja taip 
žudyti. Juk sutarėm, kad kilo kažkoks ginčas. 

— Bet bandėm jį susieti su Miko darbu. O kas mums pir- 
mas pakišo tą mintį? 

Sent Džeimsas liūdnai pripažino: 

— Haris Kambris. 

— Jis turėjo galimybę. Turėjo motyvą. 

— Tūžo, kad sūnus - transvestitas? 

— Jie ir anksčiau buvo dėl to susimušę. 

— Haris Kambris ir šiaip turėjo pagrindo niršti, - įsiter- 
pė Debora. - Juk Mikas turėjo modernizuoti laikraštį? Paė- 
mė paskolą iš banko? Gal Haris pareikalavo smulkios ata- 
skaitos, kaip leidžiami pinigai. O kai išsiaiškino, kad jie 
švaistomi tam, ko labiausiai neapkentė - Miko moteriškiems 
drabužiams, — pašėlo. L 

— Tai kodėl Miko svetainė taip atrodė? 

— Akims apdumti, - tarė Linlis. - Taip jis parėmė savo 
teiginį, kad Mikas nužudytas dėl straipsnio. 

— Bet tai nepaaiškina kitų dviejų mirčių, — tarė Sent 
Džeimsas. — Be to, Piteriui vėl 1ma grėsti pavojus. Jei Bru- 
kas nenukrito pats, kažkas jį nustūmė, Tomi. 

— Visada tenka grįžti prie Bruko. 

— Tai reiškia, jog jis veikiausiai kaltas, nesvarbu, kad Mi- 
ko santykiai ir su kitais nebuvo darnūs. 

— Tada prie įlankos ir į redakciją. 

— Tikiuosi, ten sužinosim tiesą. 

Jie praėjo pro Tiudorų laikų sarginę ir perkirto kelią. So- 
de sustojo pasisveikinti su medžiokliniu ledi Ašerton šuni- 
mi, kuris atkūrė jų pasitikti įsikandęs teniso kamuoliuką. 
Linlis atėmė jį iš šuns, sviedė vakarinio kiemelio pusėn ir 
žiūrėjo, kaip šis skuodžia džiugiai kiauksėdamas. Lyg atsi- 
liepdama į šuns lojimą, ledi Ašerton atlapojo duris ir išėjo į 
lauką. 

— Pietūs ant stalo, - tarė užuot pasisveikinusi ir toliau 
kalbėjo vienam Linliui: - Skambino Piteris. Jardas jį kol kas 
paleido, bet nori, kad neišvažiuotų iš Londono. Prašėsi į Ito- 
no terasą. Ar gerai, kad pasakiau, jog tu neprieštarauji, To- 
mi? Nežinojau, ar norėsi jo savo namuose. 

— Neprieštarauju. 

— Kalbėjo visiškai kitaip negu anksčiau. Sakau, gal šį kartą 
jau nusiteikęs pasitaisyti. Visam laikui. 

— Nusiteikęs. Taip, manau, nusiteikęs. Aš irgi. - Linlį 
trumpam apėmė baimė. Pažvelgė į Sent Džeimsą ir Debo- 
rą. — Gal valandėlę paliktumėt mus vienu du, - tarė jis ir 
buvo dėkingas, kad jie kaipmat suprato ir įėjo į vidų. 

— Kas yra, Tomi? — paklausė ledi Ašerton. —- Tu man ko 
nors nepasakei? Piteris dar ką padarė? 

— Ketinu šiandien papasakoti apie jį Penzanso kriminali- 
niam skyriui, - tarė Linlis. Motinos veidas išblyško. - Jis 
nenužudė Miko. Mudu tai žinom. Bet penktadienį jis užsu- 
ko į kotedžą po Džono. O Mikas tebebuvo gyvas. Toks rei- 
kalas. Policija turi Žinoti. 

— Ar Piteris žino... - Rodos, jai nesinorėjo užbaigti min- 
ties. Užbaigė jis. 

— Kad ketinu pranešti policijai? Taip, žino. Bet mudu su 
Sent Džeimsu manom, kad šiandien galėsim jį išteisinti. Jis 
tiki, kad mes tai-padarysim. 

Ledi Ašerton išspaudė šypseną. 

— Tada ir aš tikėsiu. — Ji nusisuko ir norėjo eiti į vidų. 

— Mama... —- Net dabar jis neįsivaizdavo, kokių pastangų 
reikės prabilti. Beveik šešiolika kartėlio metų virto tarp jų 
minų lauku. Norint jį pereiti reikėjo būdo savybių, kurių abe- 
jojo turįs. 

Ji delsė atsirėmusi į duris delnu, tuoj tuoj pastums. Lau- 
kė, ką jis pasakys. 

— Aš sužlugdžiau Piterį. Ir visa kita taip pat. 

Ji pakreipė galvą. Lūpose šmėkštelėjo mįslinga šypsena. 

— Tu jį sužlugdei? — perklausė. - Piteris - mano sūnus, 
Tomi. Aš už jį atsakau. Neprisiimk be reikalo kaltės. 

— Jis neturėjo tėvo. Galėjau būti jam artimesnis. Neno- 
rėjau. Būčiau turėjęs važinėti namo, kad daugiau laiko pra- 
leisčiau su Piteriu, bet negalėjau to pakęsti, todėl palikau jį 
vieną. 

Jis pamatė, kad ji suprato, kas slypi po tais žodžiais. Ati- 
traukė ranką nuo durų ir grįžo į kelią, kur stovėjo jis. Virš jos 
galvos jis išvydo Ašertonų herbą, pritvirtintą aukštai ant prie- 
kinės rūmų sienos. Visada manė, kad heraldika - tik mielas 
anachronizmas, bet staiga suvokė, jog tai jėgos simbolis. Ska- 
likas, stojęs į kovą su liūtu, įveiktas, bet nerodo baimės. 

— Žinojau, kad tu myli Roderiką, - tarė jis. - Mačiau, kad 
jį myli. Norėjau tave nubausti. 

— Bet aš ir tave mylėjau. Meilė Roderikui nemažino mei- 
lės tau. 

— Aš ir nemaniau, kad tu manęs nemyli. Veikiau nenorė- 
jau matyti tavęs tokios ir atleisti tau tokiai, kokia esi. 

— Kad geidžiau kito vyro, ne tėvo? 

— Kad pasidavei geismui, kol tėvas buvo gyvas. Negalė- 
jau su tuo apsiprasti. Negalėjau to pakelti. 

Ji žvelgė į Tiudorų laikų sarginę jam už nugaros. 

— Pasidaviau, - tarė. - Taip. Pasidaviau. Deja, man nepa- 
kako kilnumo, drąsos ar dar ko pavaryti Rodžiui, kai supra- 

tau, kaip jį myliu. Neturėjau tiek jėgų, Tomi. Gal kitos mo- 
terys turi. Bet aš buvau silpna. Man jo reikėjo. Paklausiau 
savęs, kas čia blogo, jei mudu su Roderiku nuoširdžiai my- 
lim vienas kitą? Negi mes kam nors pakenksim, jei numo- 
sim ranka į visuomenės pasmerkimą ir paklusim tai meilei? 
Norėjau jo. Kad turėčiau jį ir drauge galėčiau būti savimi, 
suskirsčiau savo gyvenimą tvarkingais skyreliais: vaikai vie- 
name, tavo tėvas kitame, Rodis trečiame - ir virsdavau vis 
kita moterim kiekvienai to gyvenimo daliai. Tik nesitikė- 
jau, kad tu išsprūsi iš tau paskirto skyrelio ir pamatysi mo- 
terį, kuriai reikia Rodžio. Nemaniau, kad kada nors pamaty- 
si, kokia aš. 

— O kokia gi tu, mama? Žmogus, ir tiek. Aš negalėjau su 
tuo susitaikyti. 

— Nieko tokio. Suprantu. 

— Tu turėjai kentėti. Žinojau, kad Roderikas nori tave ves- 
ti. Prisiekiau, kad to nebus. Tavo svarbiausia pareiga - šei- 
ma ir Hovenstovas. Žinojau, kad jis tavęs neves, kol nepa- 
žadėsi palikti dvaro. Todėl šitiek metų kalinau tave čia. 

— Neturėjai tokios galios. Aš pati nusprendžiau pasilikti. 

Jis papurtė galvą. 

— Būtum apleidusi Hovenstovą tą pačią akimirką, kai aš 
būčiau vedęs. — Iš jos veido suprato, kad tiesa. Ji nuleido 
akis. — Aš tai Žinojau, mama. Panaudojau tą žinojimą kaip 
ginklą. Jei būčiau vedęs, tu būtum buvusi laisva. Todėl ne- 
vedžiau. 

— Nesutikai tinkamos moters. 

— Kurių galų nenori, kad prisiimčiau pelnytą kaltę? 

Sulig tais žodžiais ji pakėlė akis. 

— Nenoriu, kad kentėtum, mielasis. Ir tada nenorėjau. 
Nenoriu ir dabar. 

Dėl tokio atsakymo jį dar labiau ėmė graužti sąžinė. Jo- 
kio apmaudo, jokių priekaištų. Jautėsi kaip kiaulė. 

— Rodos, manai, kad visa našta slegia tavo vieno pečius, - 
tarė motina. - Ar nežinai, kad tūkstančius kartų gailėjausi, 
jog mus užklupai, jog tau šėriau, jog nieko nepadariau - nie- 
ko nepasakiau tavo sielvartui palengvinti. Nes tai buvo siel- 
vartas, Tomi. Čia pat merdi tėvas, o aš ką tik sunaikinau ir 
motiną. Bet buvau per daug išdidi, kad paduočiau tau ranką. 
Išpuikęs nenaudėlis, pamaniau. Kaip jis drįsta smerkti mane 
už tai, ko nesupranta. Tegu lieja tulžį. Tegu verkia. Tegu tūž- 
ta. Koks pasipūtėlis. Galų gale atsikvošės. Bet tu taip ir neat- 
sikvošėjai. - Ji lengvai palietė jam skruostą atgalia ranka, jis 
beveik nė nepajuto. - Nebuvo didesnės bausmės už mūsų 
susvetimėjimą. Santuoka su Rodžiu nebūtų to pakeitusi. 

— Bet būtum bent šį tą turėjusi. 

— Taip. Vis dar galiu turėti. 

Jos balsas, kupinas palengvėjimo ir slepiamo švelnumo, 
išdavė tai, ko ji dar nepasakė. 

— Jis vėl tau pasipiršo? Puiku. Džiaugiuosi. Nenusipel- 
niau šitokio atleidimo. 

Ji paėmė jam už rankos. 

— Tas laikas baigėsi, Tomi. - Jai terūpėjo esmė, ir ji atlei- 
do nušluodama pusės gyvenimo pyktį. 

— Taip paprastai? —- paklausė jis. 

— Taip paprastai, brangusis Tomi. 

Sent Džeimsas ėjo per kelis žingsnius atsilikęs nuo Lin- 
lio 17 Deboros. Stebėjo, kaip jie žingsniuoja, tyrinėjo jų ar- 
tumą. Įsidėmėjo Linlio ranką ant Deboros pečių, jos ranką 
jam ant liemens, šnekantis sukištas galvas, plaukų spalvos 
skirtumą. Matė, kaip darniai jie eina to paties ilgio gražiais, 
lygiais žingsniais. Stebėjo juos ir stengėsi negalvoti apie pra- 
ėjusią naktį, kai suprato, kad nebegali bėgti nuo jos ir toliau 
gyventi vienas, apie akimirką, kai priblokštas pagaliau su- 
vokė, jog reikės. 

Ne taip gerai ją pažinojęs vyras būtų pavadinęs Deboros 
elgesį praėjusią naktį gudria apgaule, noru, kad jis atsimo- 
kėtų skausmu už skausmą, suteiktą jai. Prisipažinimas, kad 
paauglystėje jį mylėjusi; prisipažinimas, kad ne tik mylėju- 
si, bet ir geidusi; susitikimas, sulydęs aistringiausią jausmą 
ir geismą; ir staigi pabaiga, kai ji įsitikino, jog jis nebeketi- 
na bėgti. Bet jis ir norėdamas negalėtų manyti, kad ji iš pa- 
giežos apsimetinėjo. Juk nežinojo, kad jis išeis iš miegamo- 
jo ir nulips pas ją į kabinetą, negalėjo numatyti, kad po ši- 
tiek išsiskyrimo ir atsižadėjimo metų pagaliau atsikratys 
didžiausios savo baimės. Ji neprašė, kad jis pas ją ateitų, 
neprašė, kad atsisėstų greta ant otomanės, neprašė, kad ją 
apkabintų. Gali kaltinti tik save, kad peržengė išdavystės 
ribą ir deginamas aistros manė, jog ji irgi norės ją perženg- 
ti. Jis privertė ją, jis reikalavo apsispręsti. Ji apsisprendė. 
Žinojo, kad jei ištvers, toliau teks manytis vienam. Dabar ši 
mintis buvo nepakeliama, bet jis bandė patikėti, kad laikui 
bėgant apsipras. 

Dievai buvo maloningi ir neleido prapliupti lietui, nors 
dangus, kol jie ėjo prie įlankos, vis labiau niaukėsi. Toli jū- 
roje pro dantytą debesų properšą išlindo saulė ir spinduliais 
kaip aukso prožektoriumi nutvieskė vandenį. Bet ši oro per- 
maina truko tik akimirką. Nė vieno jūreivio ar žvejo jos lai- 
kinas grožis nebūtų apgavęs. 

Apačioje paplūdimyje du vaikėzai vangiai rūkė netoli ak- 
menų. Vienas buvo aukštas, stambių kaulų, su ryškiai rudų 
plaukų kupeta, kitas mažas ir liesas kaip šakalys, išsišovu- 
siais keliais. Nors buvo šalta, jų apranga rodė, kad ruošiasi 
maudytis. Ant žemės jiems prie kojų gulėjo šūsnis rank- 
šluosčių, dvi kaukės, du akvalangai. Pasižiūrėjęs aukštyn, 
rudaplaukis išvydo Linlį 17 pamojavo. Antrasis dirstelėjo per 
petį 1r numetė cigaretę. 

— Kaip manai, kur Brukas įmetė fotoaparatus? - paklau- 
sė Sent Džeimsą Linlis. 

— Penktadienį po pietų jis buvo ant uolų. Spėju, kad nu- 
ėjo iki pat krašto ir švystelėjo dėžę į vandenį. Koks čia 
dugnas? 

— Daugiausia granitas. 

— O vanduo skaidrus. Jei dėžė su fotoaparatais įmesta 
čia, jie pamatys. 

Linlis linktelėjo ir nulipo žemyn, palikęs Sent Džeimsą 
su Debora ant uolos. Jie žiūrėjo, kaip jis perkirto siaurą pa- 
krantės ruožą ir padavė vaikinams ranką. Šie išsišiepė, vie- 
nas susikišo pirštus į plaukus ir pasikasė galvą, antrasis min- 
džikavo. Atrodė, kad abiem šalta. 

— Ne geriausias oras maudytis, - tarė Debora. 

Sent Džeimsas tylėjo. 

Vaikinai užsidėjo kaukes, prisisegė akvalangus ir pasuko 
prie vandens — vienas iš vienos, kitas iš kitos riedulių pu- 
sės. Linlis užkopė ant granito atodangos ir kartu su jais nu- 
ėjo iki pat galo. 

Vanduo buvo nepaprastai ramus, nes įlanką saugojo gam- 
tinis rifas. Sent Džeimsas net nuo uolos matė aktinijas, au- 
gančias ant atodangos po vandeniu, jų čiuptuvai siūravo sil- 
pnoje srovėje. Virš jų 1r aplink jas bangavo plačialapiai ru- 
dadumbliai. Po jais slėpėsi krabai. Įlankėlė buvo rifo ir po 
potvynio likusių klanų, jūros gyvūnų ir smėlio derinys. Ne 
geriausia vieta maudytis, bet tinkamiausia atsiktatyti daik- 
tu, jei nori, kad jo nerastų daug metų. Per kelias savaites 
dėžę su fotoaparatais paslėps koralų polipai, jūrų ežiai ir ak- 
tinijos. Per kelis mėnesius ji praras formą, kontūrus ir galų 
gale taps panaši į riedulį. 

Gal dėžė 1r buvo čia, bet vaikinams sunkiai sekėsi jos 
ieškoti. Jie vis iššokdavo į paviršių tai iš vienos, tai iš kitos 
pusės. Kaskart be nieko. Kaskart purtydami galvą. 

— Pasakyk jiems, kad plauktų tolyn, — šūktelėjo Sent 
Džeimsas, kai vaikinai šeštą kartą grįžo tuščiomis rankomis. 

Linlis pakėlė akis, linktelėjo 1r pamojavo. Jis atsitūpė ant 
akmens ir pakalbėjo su jaunuoliais. Šie vėl nėrė po vande- 
niu. Abu buvo geri plaukikai. Aiškiai suprato, ko ieško. Bet 
nė vienas nieko nerado. 

— Atrodo, beviltiška, — tarė Debora ne tiek Sent Džeim- 
sui, kiek sau. Bet jis vis tiek atsiliepė: 

— Tavo teisybė. Atleisk, Debora. Maniau, sugrąžinsiu tau 
nors šį tą. - Dirstelėjo jos pusėn, suprato iš nusiminusio 
veido, kad suvokė slaptą jo žodžių prasmę. 

— Oi, Saimonai, nereikia. Aš negalėjau. Kai reikėjo ryž- 
tis, negalėjau taip jam padaryti. Pabandyk suprasti, a? 

— Sūrus vanduo vis tiek bus juos sugadinęs. Bet nors 
turėtum daiktą, kuris tau primintų sėkmę Amerikoje. Žino- 
ma, neskaitant Tomio. - Ji sustingo. Jis suprato, kad užgavo 
ją, ir nudžiugo, kad gali tai. Beveik iškart ko skradžiais ne- 
prasmego iš gėdos. - Tai nedovanotina. Atleisk, - tarė. 

— Aš to nusipelniau. 

— Ne. Nenusipelnei. - Jis atsitraukė nuo jos ir vėl susi- 
domėjo įlanka. - Liepk jiems baigti, Tomi! —- sušuko. - Fo- 
toaparatų čia nėra. 

Apačioje berniukai vėl išniro. Tačiau šį kartą vienas kaž- 
ką laikė rankoje. Ilgas ir siauras daiktas suspindo blausioje 
šviesoje, kai vaikinukas jį padavė Linliui. Medinė rankena, 
metaliniai ašmenys. Iš pažiūros išbuvęs vandeny tik kelias 
dienas. 

— Ką jis rado? - paklausė Debora. 

Linlis iškėlė daiktą, kad abu galėtų jį pamatyti nuo uolos 
viršūnės. Sent Džeimsą užplūdo susijaudinimas. 

— Virtuvinį peilį, - tarė jis. 

26 skyrius 


X jie pasiekė uosto auto- 


mobilių aikštelę Nenranelyje, pradėjo krapnoti. Toks lietu- 
tis pranašavo veikiau ne kornvalietišką pietvakarių vėją, o 
trumpą vasaros liūtį. Lietų lydėjo tūkstančiai kirų, kurie kly- 
kaudami lėkė nuo jūros ieškoti prieglobsčio ant kaminų, 
krantinėje ir laiveliuose, pririštuose prie uosto sienų. 

Taku, vingiuojančiu uosto pakraščiu, jie ėjo pro apvers- 
tas valtis, kreivas žvejų tinklų krūvas, trenkiančias jūros 
kvapais, ir statinius prie vandens, kurių languose atsispin- 
dėjo nesikeičiantis pilkas dienos veidas. Jie nesikalbėjo tol, 
kol nepriėjo prie vietos tarp dviejų pastatų, nuo kurios ta- 
kas pradeda leistis į kaimą. Tada Linlis pastebėjo, kad ak- 
menimis grįstas šaligatvis pasidaręs slidus nuo lietaus. Ne- 
smagiai dirstelėjo į Sent Džeimsą. , 

— Nepaslysiu, Tomi, - atsakė šis į jo žvilgsnį. 

Jie šnektelėjo apie peilį. Tai, be abejo, virtuvės reikmuo, 
1r jei juo buvo iškastruotas Mikas Kambris, jei Nensi atpa- 
žins, jog jis iš kotedžo, bus dar vienas įrodymas, kad jos 
vyro nužudymas 1š anksto neplanuotas. Įlankoje rastas pei- 
lis nepaneigė Džastino Bruko kaltės. Pasikeitė tik priežas- 
tis, ko jis ten ėjo. Atsikratyti ne Deboros fotoaparatų, bet 
kito, daug labiau kaltinančio daikto. 

Taigi fotoaparatų vieta nusikaltimo mozaikoje vis dar ne- 

aiški. Visi sutiko, kad iš Deboros kambario juos tikriausiai 
paėmęs Brukas. Bet kur jis juos dėjo, tebebuvo tokia pat 
mįslė kaip ir prieš dvi dienas. 

Pasukę už antikvarinės sidabro dirbinių parduotuvės 
kampo Lamornos kelyje, jie pamatė, kad gatvės ištuštėju- 
sios. Toks reiškinys vasarą nestebino vietovėje, kurioje atos- 
togautojams dažnai tenka taikyti laisvalaikį prie oro permai- 
nų. Saulėtomis dienomis jie vaikštinėdavo po miestelį, ap- 
žiūrinėdavo uostą ir fotografuodavo krantinę, o lyjant lietui 
staiga užsimanydavo išbandyti laimę lošdami, staiga išalkę 
užsimanydavo šviežių krabų mišrainės, staiga ištroškę už- 
simanydavo tikro alaus. Šaltas oras buvo tikra palaima bin- 
go salonų, restoranų ir barų savininkams. 

Klestėjo ir „Inkaras ir rožė“. Ten knibždėte knibždėjo 
žvejų, kuriuos į krantą atvijo oras, ir nuo lietaus besisle- 
piančių vasarotojų. Dauguma buvo susigrūdę aludėje. Praš- 
matnus baras buvo beveik tuščias. 

Kitomis aplinkybėmis dvi tokios skirtingos grupės, gy- 
venančios tame pačiame kurorte, veikiausiai nebūtų taip be- 
atodairiškai susimaišiusios. Bet paauglys vaikėzas, skam- 
binantis mandolina, žvejys, pučiantis dūdelę, ir baltakojis 
vyriškis, mūvintis šortais ir ritmingai barškinantis šaukš- 
tais, nušlavė klasės bei patirties užtvarą, ir iš fragmentų 
susidėstė vientisas paveikslas. 

Plačiame erkeryje su vaizdu į uostą žvejys vėjo nugai- 
rintu veidu — pro langą ant jo iš užpakalio krito blausi švie- 
sa - linksmino madingai aprengtą mažylį, virvele tarp pirš- 
tų raizgydamas figūras. Sugrubusios rankos atkišo virvutę 

— Na, Diki. Imk. Juk moki šitą žaidimą, - įkalbinėjo ber- 
niūkštį mamytė. 

Dikis pakluso. Pasigirdo pritariamas juokas. Žvejys už- 
dėjo ranką vaikui ant galvos. 

— Gera nuotrauka, kaip manai? — tarpduryje, iš kurio jie 
stebėjo šį vaizdą, paklausė Linlis Deborą. 

— Koks nuostabus jo veidas, Tomi, - nusišypsojo ji. - Žiū- 
rėk, šviesa vos liečia vieną skruostą. 

Sent Džeimsas jau kopė laiptais į redakciją. Debora nuė- 
jo įkandin, Linlis jai iš paskos. 

— Žinai, - toliau kalbėjo ji, stabtelėjusi laiptų aikštelė- 
je, - kurį laiką nerimavau, ar bus Kornvalyje ką fotografuo- 
ti. Neklausk, kodėl. Matyt, esu įpročio žmogus, o buvau įpra- 
tusi dirbti beveik tik Londone. Bet man čia neapsakomai 
patinka, Tomi. Visur vien fotografijos. Tiesiog puiku. Tik- 
rai. Iš pat pradžių taip maniau. 

Po jos žodžių Linliui pasidarė gėda dėl ankstesnių abejo- 
nių. Jis sustojo ant laiptų. 

— Aš tave myliu, Debe. 

— O aš tave, Tomi. - Jos veidas sušvelnėjo. 

Sent Džeimsas jau buvo atidaręs duris į redakciją. Vidu- 
je skambėjo du telefonai, Džuliana Vendeil kompiuteriu rinko 
tekstą, jaunas fotografas valė ant stalo išdėliotus objekty- 
vus, o vienoje kabinoje trys vyrai ir moteris, sukišę galvas, 
kažką aptarinėjo. Tarp jų buvo ir Haris Kambris. Medinių 
įstiklintų durų viršuje dažais buvo išvedžiotos išblukusios 
juodos raidės: Reklama 17 blatinimas. 

Haris Kambris pamatė juos ir metė pasitarimą. Mūvėjo 
kostiumines kelnes, vilkėjo baltus marškinius ir buvo pasi- 
rišęs juodą kaklaraištį. 

— Šįryt jį palaidojau, - lyg reikėtų dėl to pasiaiškinti, pa- 
sakė jis. - Pusę devynių. 

Keista, pamanė Linlis, kad Nensi net neužsiminė. Bet 
tai paaiškina, kodėl juos pasitiko palankiai nusiteikusi. Lai- 
dotuvės — savotiška pabaiga. Sielvartas dar nepraėjęs, bet 
jau lengviau susitaikyti su netektimi. 

— Kapinėse šmirinėjo koks pustuzinis farų, — toliau kal- 

bėjo Kambris. - Pirmiausias jų darbas po bandymo prikerg- 
ti nužudymą Džonui Penelinui. Nieko sau mintis, a? Džo- 
nas užmušė Miką! 

— Gal turėjo dėl ko, - tarė Sent Džeimsas. Jis padavė Mi- 
ko Kambrio raktų komplektą jo tėvui. - Miko drabužiai. Ar 
vyrui nekiltų noro nugalabyti kitą vyrą dėl tokio dalyko? 

Kambris sugniaužė raktus. Atsuko personalui nugarą ir 
pritildė balsą. 

— Taigi. Kas apie tai žino? 

— Jūs puikiai užmaskavot. Beveik visi mano, kad Mikas 
buvo toks, kokį pavaizdavot. Tikras vyras, nepasotinamas 
mergišius. 

— Ką, po velnių, galėjau daryti? - paklausė Kambris. - 
Rupūs miltai, jis buvo mano sūnus. Buvo vyras. 

— Kurio pagrindinis susijaudinimo šaltinis buvo persireng- 
ti moterim. 

— Niekaip negalėjau jo perlaužti. O juk bandžiau. 

— Vadinasi, ilgokai truko? 

Kišdamas raktus į kišenę, Kambris papurtė galvą. 

— Jis kartkartėm tai darydavo visą gyvenimą. Būdavo, nu- 
tveriu. Iškaršiu kailį. Išstumiu gryną į gatvę. Pririšu prie 
kėdės, išdažau veidą ir apsimetu, kad ketinu nupjauti pim- 
palą. Bet niekas nepadėjo. 

— Tik mirtis, - tarė Linlis. 

Rodos, Kambriui nepatiko Linlio užuomina. 

— Gyniau vaikį, kaip mokėjau, —- tepasakė. - Aš jo nenu- 
žudžiau. 

— Gynyba buvo sėkminga, - įsiterpė Sent Džeimsas. — 
Žmonės manė, kad jis toks, kaip sakėt. Bet galų gale išaiš- 
kėjo, kad jį reikėjo ginti ne dėl persirenginėjimo, o dėl 
straipsnio, kaip jūs ir manėt. 

— Dėl ginklų, teisybė? — paklausė Kambris. — Kaip aš ir 
sakiau. 

Sent Džeimsas pažvelgė į Linlį, lyg klaustų nurodymų, O 
gal leidimo dar pridėti seniui sielvarto. Pakaktų paaiškinti, 
ką reiškia „užrašai“, Kambrio rasti Miko rašomajame stale. 
Pasakius, ką jie 1š tiesų reiškia, būtų atskleista beveik vis- 
kas. Ne tik transvestizmas, bet ir prekyba narkotikais. Ne 
tik lengvabūdiškas pinigų, skirtų laikraščiui modernizuoti, 
švaistymas, bet ir didžiosios jų dalies gvelbimas gyventi dvi- 
lypiam gyvenimui. 

Linlis manė, kad visos iliuzijos vertos būti sunaikintos. 
Ką nors statyti ant melo pamatų - nesvarbu, santykius su 
kokiu nors žmogumi ar visą gyvenimą, - vadinasi tikėti, kad 
smėlis nelakus. Nors kurį laiką gali atrodyti, jog viskas tvirta, 
galų gale statinys grius. Vienintelis klausimas - kada palai- 
doti klaidingą sūnaus viziją, susikurtą Hario Kambrio. 

Linlis pasižiūrėjo į senį, tyrinėdamas nuo senatvės ir ne- 
sėkmių susiraukšlėjusį, nuo ligos pageltusį veidą. Pastebė- 
jo net per marškinius išsišovusius šonkaulius, bjaurias ni- 
kotino dėmes ant pirštų, artrito išsukinėtus sąnarius, kai 
Jis paėmė nuo stalo butelį alaus. Tegu pasako kas nors ki- 
tas, nusprendė. 

— Mes žinome, kad jis rašė straipsnį apie vaistą, vadina- 
mą onkozimu, - tarė Linlis. 

Sent Džeimsas suprato užuominą. 

— Londone jis lankydavosi „Ailingtono“ kompanijoje, su- 
sitikdavo su ten dirbančiu biochemiku, vardu Džastinas Bru- 
kas. Ar Mikas niekad nekalbėjo apie Bruką? Apie „Ailing- 
toną“? 

Kambris papurtė galvą. 

— Sakot, vaistas? — Atrodė, vis dar stengiasi apsiprasti su 
faktu, kad jo ankstesnioji mintis apie ginklų kontrabandą 
nieko neverta. 

— Mums reikia peržiūrėti jo aplankus čia i1r kotedže, jei 
ketiname ką nors įrodyti, - tarė Sent Džeimsas. — Žmogus, 
kuris nužudė Miką, pats nebegyvas. Tik Miko užrašai gali 

atskleisti žudiko motyvą ir duoti šiokį tokį pagrindą jam ap- 
kaltinti. 

— O jei žudikas rado užrašus ir juos sunaikino? Jei jie 
buvo kotedže ir jis juos tą vakarą nudžiovė? 

— Atsitiko daug dalykų, kurių nebūtų įvykę, jei žudikas 
būtų radęs užrašus. - Linlis dar kartą prisiminė Sent Džeim- 
so aiškinimą: kaip Brukas bandė pašalinti Piterį, nes šis tą 
vakarą „Kiro“ kotedže kažką pamatė ar išgirdo; kaip jis pa- 
ėmė Deboros fotoaparatus, kad sunaikintų juostą. Vien pas- 
taroji aplinkybė aiškiai rodė, jog esama nepaneigiamo įkal- 
čio. Jis turi kažkur būti, nors ir kaip gerai paslėptas. Brukas 
tai Žinojo. 

— Jis laikė aplankus tose spintose, - prabilo Kambris ir 
kryptelėjo galva jų pusėn, —o kitas kotedže. Policija jau vis- 
ką apžiūrėjo, aš turiu raktą, jei susiruošite ten eiti. Imki- 
mės darbo. 

Spintų buvo trys, kiekviena su keturiais stalčiais. Ap- 
link buvo maketuojamas laikraštis, o Linlis, Sent Džeim- 
sas, Debora 17 Kambris po vieną peržiūrinėjo stalčius. Ieš- 
kokite ko nors, paaiškino Sent Džeimsas, kas bent kiek pri- 
mintų informaciją apie onkozimą. Šio vaisto pavadinimas, 
kur nors paminėtas vėžys, gydymo būdų aprašymas, inter- 
viu su gydytojais, mokslininkais ar ligoniais. 

Pradėjo tyrinėti aplankus, užrašų knygeles, visokius 1a- 
pelius. Visi iškart pamatė, kad laukia nelengvas darbas. Mi- 
kas Kambris savo užrašus laikė be jokios sistemos. Niekur 
nė žymės nei organizuotumo, nei vientisumo. Prireiks dau- 
gelio valandų, gal net dienų viskam peržiūrėti, nes kiekvie- 
ną popierėlį reikia skaityti atskirai, bene kur užsiminta apie 
onkozimą, vėžį, biocheminius tyrimus. 

Jie krapštėsi jau gerą valandą, kai Džuliana Vendeil pa- 
sakė: „Jei ieškote užrašų, neužmirškite kompiuterio“ ir, 
atidariusi rašomojo stalo stalčių, parodė ne mažiau kaip po- 
rą tuzinų diskelių. 

Niekas neaimanavo, nors Debora, rodos, išsigando, o Ha- 
ris Kambris nusikeikė. Jie toliau kapanojosi velionio profe- 
siniame šiukšlyne, kol netrukus po keturių sučirškė telefo- 
nas. Kabinoje kažkas pakėlė ragelį, iškišo galvą pro duris ir 
paklausė: | 

— Ar čia yra ponas Sent Džeimsas? 

— Išsigelbėjimas, - atsiduso Debora, trindama sprandą. —- 
Gal kas skambina norėdamas prisipažinti. 

Linlis atsistojo ir pasirąžė. Nuėjo prie lango. Lauke ir 
toliau dulkė lietutis. Iki sutemų dar daug laiko, bet dviejuo- 
se pastatuose anapus Polio alėjos jau degė žiburys. Viena- 
me kotedže prie stalo sėdėjo šeima ir gėrė pavakarių arba- 
tą, užkąsdama sausainiais iš skardinės. Kitame jauna mote- 
ris kirpo vyrui plaukus. Ji stropiai rantė šonus stovėdama 
prieky, kad galėtų matyti savo darbą. Jis valandėlę kantriai 
sėdėjo, paskui prisitraukė ją tarp kojų ir skambiai pabučia- 
vo. Ji aptalžė jam ausis, nusijuokė ir susirietė jo glėby. Lin- 
lis nusišypsojo ir atsisuko į redakciją. 

Pamatė, kad iš kabinos, kalbėdamas telefonu, jį stebi Sent 
Džeimsas. Jo veidas buvo susirūpinęs. Susimąstęs tampė 
lūpą. Nežinomas jo pašnekovas neleido jam nė prasižioti. 
Sent Džeimsas tik retkarčiais įterpdavo kokį žodį. Pagaliau 
padėjęs ragelį, jis valandėlę žiūrėjo į telefoną. Vėl pakėlė jį, 
lyg ketintų skambinti, bet padėjo nesurinkęs nunerio. Ga- 
lų gale vėl priėjo prie kitų. 

— Debora, gal galėtum padirbėti viena? Tomis ir aš turi- 
me su kai kuo susitikti. 

Ji pažvelgė į jį, paskui į Linlį. 

— Žinoma. Eisim į kotedžą, kai baigsim čia? 

— Jei norėsi. 

Daugiau netaręs nė žodžio, jis pasuko prie durų. Linlis 
nuėjo įkandin. Lipdamas žemyn tylėjo. Prie laiptų apačios 
jie apėjo du vaikus, kurie turėklais važinėjo metalinius sunk- 

vežimiukus. Pro apgultas „Inkaro 1r rožės“ duris išėjo į gat- 
vę. Pasistatė švarkų apykakles, nes lijo. 

— Kas yra? - paklausė Linlis. - Kas skambino? 

— Helena. 

— Helena? Kurių galų... 

— Ji išsiaiškino, ką reiškia Kambrio perspektyvių klien- 
tų sąrašas, Tomi, ir jo bute pranešimų gaviklyje paliktos 
žinutės. 

— Ir? 

— Pasirodo, juos jungia vienas dalykas. 

— Iš tavo minos sprendžiu, kad ne kokainas. 

— Ne kokainas. Vėžys. - Sent Džeimsas pasuko į Polio 
alėją nulenkęs galvą, kad mažiau sulytų. 

Linlio akys nukrypo į uostą, į jūros paukščius, susispie- 
tusius krantinėje krūvon ir saugius dėl savo nepaprastos 
daugybės. Nusisuko ir pasižiūrėjo į miglotas nuo lietaus kal- 
vas virš miestelio. 

— Kur einame? - šūktelėjo draugui. 

Sent Džeimsas stabtelėjo 17 metė per petį: 

— Reikia pasikalbėti su daktaru Trenarou. 


Tiesą apie perspektyvių klientų sąrašą ledi Helenai pa- 
vyko atskleisti nelengvai, paaiškino Sent Džeimsas. Iš pir- 
mojo tuzino ji nesužinojo nieko, svarbiausia — neišpešė jo- 
kios esminės informacijos, kuria remdamasi galėtų teirau- 
tis toliau. Visi, kuriems ji skambino, 1š pat pradžių 
nepasižymėjo kalbumu, o išgirdę Maiklo Kambrio pavardę, 
visiškai prikąsdavo liežuvį. Iš jų elgesio buvo aišku, kad kaž- 
ką girdėję apie Miką. Ir kad pasiryžę nesakyti nieko svar- 
baus apie savo santykius su Kambriu. Ar jis ėmė iš jų inter- 
viu, klausinėjo ji. Ar ieškojo kokių nors įrodymų? Ar lankė- 
si pas juos? Ar rašė jiems laiškus? Kad ir kaip bandydavo 
kvosti, kad ir kuo dėdavosi, kad ir kokia tema mėgindavo 

šnekėti, žmonės visada būdavo pasiruošę, lyg pirmasis są- 
raše būtų apskambinęs visus ir įspėjęs apie būsimą pokalbį. 
Net užuomina apie Kambrio nužudymą niekam neatrišo lie- 
žuvio. Tiesą sakant, kelis kartus, kai ji pabandė nuo to pra- 
dėti — apsimetusi reportere, renkančia medžiagą straipsniui 
apie kito žurnalisto mirtį, - sekėsi dar prasčiau negu su 
ankstesniais pramanais: pašnekovai tylėdavo kaip akmuo. 

Tik kai ji paskambino penkioliktajam „klientui“, bevai- 
sių pokalbių pobūdis pasikeitė. Penkioliktasis vadinosi Ri- 
čardas Grehemas. Jis buvo miręs. Šešioliktoji, Ketrina Hen- 
derford, taip pat. Ir septynioliktasis, Donaldas Haikroftas. 
Aštuonioliktasis, devynioliktasis, dvidešimtasis irgi. Visi mi- 
re vėžiu. Plaučių, kiaušidžių, kepenų, žarnų. Ir visi mirę 
per pastaruosius du mėnesius. 

— Pradėjau nuo pirmosios pavardės sąraše, - pasakė ledi 
Helena. - Žinoma, pati negalėjau skambinti, todėl nuėjau į 
Čelsį ir paprašiau, kad vietoj manęs tai padarytų Koteris. 
Mes išgalvojom organizaciją. Pavadinom, rodos, „Vėžinin- 
kų bendrija“. Koteris pasakė tikrinąs, kaip jaučiasi ligonis. 
Taip ir varėm pagal sąrašą. Visi „perspektyvūs klientai“ ser- 
ga vėžiu. O tie, kurie gyvi, visi taisosi, Saimonai. 

Tie du, kurie paliko žinutes pranešimų gaviklyje Miko 
Kambrio bute, irgi skambino dėl vėžio. Skirtumas tik toks, 
kad jie norėjo, netgi nekantravo, pasikalbėti su ledi Helena. 
Jie paskambino Mikui atsiliepdami į skelbimą, daugelį mė- 
nesių spausdinamą Sunday Times: „Vėžį GALIMA įveikti!“ 
1r telefono numeris. 

— Serga mano žmona, - pasakė vienas iš skambinusių, kai 
ledi Helena surinko jo numerį. - Imi kraustytis iš galvos. Iš- 
bandėme dietas, meditaciją, maldą, grupinę terapiją. Sąmonė 
prieš materiją. Visokius vaistus. Kai pamačiau skelbimą, pa- 
maniau - o ką? Bet niekas neatsiliepė į mano skambutį. 

Mikas jo nesulaukė. Mikas buvo nebegyvas. 

— Ką veikė Mikas, Saimonai? — baigusi pasakoti, paklau- 
sė ledi Helena. 

Atsakymas buvo paprastas. Iš žurnalisto jis virto svajų 
pardavėju. Jis pardavinėjo viltį. Pardavinėjo galimybę gyven- 
ti. Pardavinėjo onkozimą. 

— Apie onkozimą jis sužinojo iš interviu su Trenarou, — 
pasakė Linliui Sent Džeimsas, kai jie ėjo pro metodistų baž- 
nyčią Polio alėjoje. Vėjas sustiprėjo. Lietus karoliukais nu- 
barstė plaukus. - Jis nuvyko toliau rinkti medžiagos į „Ai- 
lingtoną-Londoną“, ten Brukas jam pateikė kitas smulkme- 
nas. Spėju, kad tai abiejų sumanymas. Gana paprastas, net 
kilnus, jei nepaisysi tokios smulkmenos, kad jie veikiausiai 
iš to pralobo. Jie parūpindavo vėžininkams stebuklinguo- 
sius vaistus, kurie bus teisėtai pripažinti ir pardavinėjami 
tik po daugelio metų. Pažiūrėk į daugybę nepagydomai ser- 
gančių Žmonių, teturinčių viltį, kad kas nors galbūt padės. 
Pagalvok, ko žmonės griebiasi bandydami pasveikti: vege- 
tariškų dietų, letrilo, ekstrasensų. Mikas žinojo žmones su- 
dominsiąs. Neabejojo, kad jie mokės už galimybę pasveikti 
tokią kainą, kokios jis užsiprašys. Keblumai buvo tik du. 
Pirmasis — nuolatinis vaistų tiekimas. 

— Džastinas Brukas, - tarė Linlis. 

Sent Džeimsas linktelėjo. 

— Iš pradžių už grynus pinigus. Manau, vėliau už kokai- 
ną. Tačiau gavęs onkozimo, Mikas turėjo rasti žmogų, kuris 
imtųsi gydyti. Skirti dozę. Vertinti rezultatus. Žinoma, už 
dalį pelno. Niekas taip nerizikuotų be atlyginimo. 

— O Dieve! Roderikas. 

— Trenarou šeimininkė pasakė Koteriui, kad jis daug lai- 
ko praleidžia Sent Džasto sanatorijoje. Tuo metu neatkrei- 
piau dėmesio, nors Trenarou pats man sakė, kad bandomie- 
ji vaistai dažnai skiriami nepagydomai sergantiems ligo- 
niams. Pažiūrėk, kaip puikiai šitos dvi naujienos paaiškina, 

kas vyko. Nedidelė klinika Sent Džaste, kurioje Trenarou 
gydo ligonius, atsiųstus Miko Kambrio. Nelegali klinika, va- 
dinama privačia gydykla, kurioje žmonės moka baisius pini- 
gus už onkozimo injekciją. O paskui pelną dalijasi trise: 
Kambris, Brukas 1r Trenarou. 

— Miko taupomoji knygelė Londone? 

— Jo pelno dalis. 

— Tai kas jį nužudė? Kodėl? 

— Brukas. Kažko jie nepasidalijo. Galbūt Mikas iš godu- 
mo prarado saiką. O gal kažką prasitarė Piteriui girdint ir 
jiems visiems iškilo grėsmė. Gal Brukas dėl to ir norėjo 
sunaikinti Piterį. 

Linlis valandėlę stabtelėjo, suspaudė Sent Džeimsui ranką. 

— Piteris man sakė, kad Mikas kažką leptelėjo. Velnias, 
tiksliai neprisimenu. Piteris pagrasino šantažuoti jį dėl trans- 
vestizmo ir kokaino. Bet Mikas nesijaudino. Jis patarė Pite- 
riui paieškoti kito pajamų šaltinio. Užsiminė kažką apie žmo- 
nes, kurie daug labiau linkę mokėti, kad liktų gyvi, o ne kad 
išlaikytų paslaptį. 

— Ir Džastinas tai išgirdo? Jis, matyt, suprato, jog Mikas 
kad kiek išsiplepės Piteriui. 

— Jis norėjo išeiti iš kotedžo. Norėjo, kad Piteris išeitų. 

— Supranti, kodėl. Brukas būtų praradęs viską, jei Mikas 
būtų nelaikęs liežuvio už dantų. Karjerą, mokslininko repu- 
taciją, darbą „Ailingtone“. Sėdęs į kalėjimą, jei viskas būtų 
išaiškėję. Turbūt jis grįžo į kotedžą, kai Piteris išėjo. Tur- 
būt susivaidijo su Miku. Jiems užvirė kraujas — Dievas ma- 
to, pažeidę tiek įstatymų, abu netvėrė savo kailyje, - ir Džas- 
tinas trenkė jam. To pakako. 

— O Trenarou? — Linlis vėl stabtelėjo priešais pradinę mo- 
kyklą. 

Sent Džeimsas žvelgė pro jį. Kiemo teatro scena tebes- 
tovėjo. Vienokie ar kitokie spektakliai bus vaidinami visą 
vasarą. Tačiau dabar viskas pažliugę nuo lietaus. 

— Trenarou viską žino. Galvą guldau, suprato tą akimir- 
ką, kai šeštadienio vakarą Hovenstove buvo pristatytas Bru- 
kui. Spėju, kad iki tol nebuvo Bruko matęs. Kuriam galui, 
jei tarpininkavo Mikas? Bet kai tik juos supažindino, matyt, 
jam viskas paaiškėjo. Miko mirtis, viskas. 

— Bet kodėl jis tylėjo? 

— Atsakymą žinai, - atsiliepė Sent Džeimsas, žiūrėdamas 
ne į Linlį, bet į mokyklos kiemą. 

Linlis įbedė akis į kalvą. Iš tos vietos, kur jie stovėjo, 
pilko dangaus fone buvo matyti tik vilos stogas ir dalis balto 
karnizo. 

— Jam irgi grėsė kalėjimas. Klinika, vaistas, pinigai, ku- 
riuos mokėjo žmonės. Jo karjera. Jo mokslinis darbas. 

— O svarbiausia? 

— Jis būtų praradęs mano motiną. 

— Manau, ir vilą nusipirko iš pinigų, gautų už onkozimą. 

— Namus, kuriuos išdidžiai galėjo jai pasiūlyti. 

— Todėl tylėjo. 

Jie kopė toliau. 

— Kaip manai, ką jis ketina daryti dabar, kai Brukas 1r 
Kambris nebegyvi? 

— Mirus Brukui, onkozimo šaltinis išseko. Turės uždary- 
ti kliniką Sent Džaste ir gyventi 1š pelno santaupų. 

— O mes ką darysime, Sent Džeimsai? Ar pranešime apie 
jį policijai? Ar skambinsime jo viršininkams? Ar pasinaudo- 
sime proga jį sužlugdyti? 

Sent Džeimsas įdėmiai žiūrėjo į draugą. Platūs pečiai šla- 
pi, nuo plaukų varva vanduo, lūpos kietai sučiauptos. 

— Čia šuo ir pakastas, Tomi, a? Likimo ironija: tavo bjau- 
riausias noras išsipildė su kaupu. Kaip tik tą akimirką, kai, 
man regis, tu nebenori, kad jis išsipildytų. 

— Palieki spręsti man? 

— Bruko 1r Kambrio ryšį įrodysime lengvai. Miko lanky- 
masis „Ailingtone“, Piterio 17 Džastino bendra kelionė į „Ki- 

ro“ kotedžą, Džastino melagystė apie „Inkarą ir rožę“, Džas- 
tino narkomanija. Policijai pakaks žinoti, kad Mikas buvo 
tiekėjas, sandėris nepavyko, ir Džastinas jį nužudė. Ir Sašą. 
Tiek pasakysime. O visa kita spręsk tu. Tu policininkas. 

— Net jei tai reiškia, kad dalį tiesos nutylėsime, kad lei- 
sime Roderikui išnešti sveiką kailį? 

— Neketinu jo smerkti. Iš esmės Trenarou bandė padėti 
žmonėms. Bjauru, kad jie mokėjo jam už pagalbą, bet jis 
bent stengėsi daryti gera. 

Toliau jie kopė tylėdami. Kai pasuko keliuku į vilą, pir- 
mame aukšte užsidegė šviesa, lyg daktaras lauktų svečių. 
Žemai po jais, miestelyje, tamsą irgi nušvietė žiburiai, kar- 
tais žybtelėdami per stiklą it aureolė. 

Duris atidarė Dora. Matyt, taisė valgį, nes buvo su mil- 
žiniška raudona prijuoste, miltuota ant krūtinės ir šlaunų. 
Mėlyno turbano klostėse irgi buvo pribirę miltų, miltuotas 
net vienas antakis. 

— Daktaras savo kabinete, - pasakė, kai jie jo pasiteira- 
vo. - Eikit į vidų. Nėr ko lydytis, dar apsirgsit. - Ji palydėjo 
juos iki kabineto, pabarbeno, o kai Trenarou atsiliepė, ati- 
darė duris. - Atnešiu arbatos šitiems geriems žmonėms, - 
tarė, energingai linktelėjo ir paliko juos. | 

Daktaras Trenarou, sėdėjęs už rašomojo stalo 1r valęs 
akinius, atsistojo. Vėl užsidėjo juos ant nosies. 

— Nieko neatsitiko? — paklausė Linlį. 

— Piteris mano namuose Londone. 

— Dėkui Dievui. O motina? 

— Manau, jai būtų malonu jus šįvakar matyti. 

Trenarou akys už akinių sumirksėjo. Buvo aišku, kad ne- 
žino, kaip suprasti Linlio žodžius. 

— Jūs abu permirkę, - tarė jis. Nuėjo prie židinio ir įkūrė 
ugnį pakišdamas po anglimis storą žvakę, kaip buvo daroma. 

Sent Džeimsas laukė, kol Linlis prabils. Svarstė, ar ne- 
būtų geriau, kad galutinis anų dviejų pokalbis vyktų be jo. 

Nors žodžiu suteikė Linliui teisę spręsti, iš tiesų neabejo- 
jo, ką šis nuspręs. Vis dėlto žinojo, jog draugui nebus leng- 
va nepaisyti Trenarou vaidmens nelegaliai prekiaujant on- 
kozimu, nors ir kokie kilnūs būtų buvę daktaro motyvai. Lin- 
liui būtų lengviau tai padaryti vienam, bet Sent Džeimso 
noras sužinoti visas smulkmenas neleido jam išeiti; ketino 
klausytis, dėtis į galvą 1r nesikišti į kalbą. 

Sušnypštė degančios anglys. Daktaras Trenarou grįžo 
prie rašomojo stalo. Sent Džeimsas ir Linlis atsisėdo prieš 
jį į krėslus su atrama galvai. It švelnios bangelės į langus 
teškeno lietus. 

Nešina arbata, grįžo Dora, pripylė ir išėjo švelniai primi- 
nusi „išgerti vaistus, kai ateis laikas“, o Trenarou klusniai 
linktelėjo. 

Kai jie vėl liko vieni su ugnimi, arbata ir lietumi, Linlis 
prabilo: 

— Mes žinom apie onkozimą, Roderikai, ir apie kliniką 
Sent Džaste. Apie skelbimą laikraštyje, kuris pritraukdavo 
ligonių. Apie Miką, Džastiną 1r jų vaidmenis: Mikas atrink- 
davo 1š kandidatų galinčius brangiausiai mokėti už gydymą, 
Džastinas iš Londono tiekė vaistus. 

Trenarou vos vos atsitraukė nuo stalo. 

— Vizitas oficialus, Tomi? 

— Ne. 

— Tai ką... 

— Ar buvot susitikęs su Bruku iki šeštadienio vakaro Ho- 
venstove? 

— Tik telefonu kalbėjęs. Bet penktadienio vakare jis čia 
atėjo. 

— Kada? 

— Laukė, kai grįžau iš „Kiro“ kotedžo. 

— Kodėl? 

— Priežastys aiškios. Jis norėjo pasikalbėti apie Miką. 

— Bet jūs nepranešėt policijai? 

Trenarou suraukė kaktą. 

— Ne, - paprastai atsakė. 

— Bet žinojot, kad jis nužudė Miką. Ar sakė, kodėl? 

Trenarou akys lakstė nuo vieno prie kito. Jis aplaižė lū- 
pas, sugniaužė puodelį ir įbedė akis į arbatą. 

— Mikas norėjo pakelti gydymo kainą. Aš priešinausi. Ma- 
tyt, tą vakarą Džastinas irgi pasipriešino. Jie susiginčijo. 
Džastinas neteko kantrybės. 

— O kai jūs atėjot pas mus į kotedžą, ar jau žinojot, kad 
Miką užmušė Džastinas Brukas? 

— Dar nebuvau matęsis su Bruku. Kas tai padarė, žinojau 
ne daugiau už jus. 

— O suverstas kambarys ir dingę pinigai? 

— Sumojau, kas atsitiko, tik pamatęs Bruką. Jis ieškojo 
įkalčių, galinčių susieti jį su Kambriu. 

— O pinigai? 

— Nežinau. Gal jis juos ir paėmė, bet neprisipažino. 

— O kad nužudė? 

— Taip. Prisipažino. 

— O kastracija? 

— Nukreipti policijos dėmesiui. 

— Jis vartojo kokainą. Jūs tai Žžinojot? 

— Ne. 

— O kad Mikas dar prekiavo ir kokainu? , 

— Gerasis Dieve, ne. 

Sent Džeimsas klausėsi jausdamas miglotą nerimą. Kaž- 
koks erzinantis faktas kirbėjo pasąmonėje, kažkoks neatiti- 
kimas, kuris prašyte prašėsi pastebimas. 

Anie du kalbėjosi toliau. Balsai buvo tylūs, nedaug gar- 
sesni už šnabždesį, kai žmonės tik pasikeičia informacija, 
išsiaiškina smulkmenas ir planuoja, kaip elgtis toliau. Stai- 
ga į pokalbį įsiterpė silpnas cyptelėjimas ant Trenarou rie- 
šo. Šis paspaudė mažą mygtuką laikrodžio šone. 

— Vaistai, - tarė. - Kraujospūdis. 

Iš švarko kišenės jis išsitraukė plokščią sidabrinę dėžu- 
tę ir atidarė. Joje buvo tvarkingai sudėti balti žirneliai. 

— Dora man niekad neatleistų, jei atėjusi vieną rytą ras- 
tų mane mirusį nuo apopleksijos. - Jis įsimetė žirnelį į bur- 
ną ir užsigėrė arbata. 

Sent Džeimsas stebėjo jį lyg prikaustytas prie krėslo, 
nes visos mozaikos detalės pagaliau tiko. Kaip buvo pada- 
ryta, kas tai padarė ir, svarbiausia, kodėl. Kai kurie sveiks- 
ta, pasakė ledi Helena, bet kiti mirę. 

Daktaras Trenarou padėjo puodelį ant lėkštutės. Sent 
Džeimsas mintyse save išplūdo. Keikėsi, kad pražiopsojo 
šitiek ženklų, nepastebėjo šitiek smulkmenų, nepaisė ši- 
tiek faktų, nes jie netiko dėliojant nusikaltimo mozaiką. Ir 
vėl koneveikė save, kam domisi mokslu, o ne apklausa ir 
tyrimu. Burnojo, kad domisi daiktais ir tuo, ką jie gali liu- 
dyti apie nusikaltimą. Jei būtų domėjęsis žmonėmis, tikrai 
būtų iš pat pradžių suvokęs tiesą. 

27 skyrius 


A akies kampučiu pama- 
tė, kaip Sent Džeimsas lenkiasi į priekį ir deda ranką ant 
Trenarou stalo. Taip jam pavyko atkreipti pašnekovų dėmesį. 

— Pinigai, - tarė jis. 

— Atleiskite, nesupratau? 

— Tomi, kam tu sakei apie pinigus? 

Linlis bandė suvokti, kur jis suka. 

— Kokius pinigus? 

— Nensi: sakė, kad Mikas dėliojo į vokus atlyginimus. Ji 
sakė, kad svetainėje tą vakarą buvo pinigų. Mudu tai apta- 
rėm vėliau tą pačią naktį, po to, kai ji vartinėje pasakė mums 
apie pinigus. Kam tu dar sakei? Kas dar žinojo apie pinigus? 

— Debora i1r Helena. Jos buvo tenai, kai Nensi pasakė. Ir 
Džonas Penelinas. 

— Motinai nesakei? 

- Žinoma, ne. Kuriam galui? 

— Tai iš kur žinojo daktaras Trenarou? 

Linlis iškart suprato, ką reiškia šis klausimas. Įžvelgė 
atsakymą Trenarou veide. Bandė dėtis abejingu profesiona- 
lu. Bergždžiai. 

— Viešpatie, - tepasakė. 

Trenarou tylėjo. Linliui į galvą atėjo tik paprastas me, 
kai suvokė, kad atsitiko taip, kaip pirmiau sakė draugas. 

Visi negražūs pastarųjų penkiolikos metų norai pildėsi su 
kaupu. 

— Ką sakai, Sent Džeimsai? - išstenėjo jis, nors atsaky- 
mą žinojo dar jo neišgirdęs. 

— Kad Miką Kambrį nužudė daktaras Trenarou. Netyčia. 
Jie susiginčijo. Jis trenkė Mikui. Šis griuvo. Prasikirtęs gal- 
vą nukraujavo. Po valandėlės buvo nebegyvas. 

— Roderikai... - Linlis žūtbūt norėjo, kad daktaras kaip 
nors išsiteisintų, suprasdamas, jog Trenarou išteisinimas ne- 
atskiriamas nuo jo, Linlio, ateities. Bet Sent Džeimsas vi- 
siškai ramiai kalbėjo toliau. Svarbu tik faktai. Jis dėjo juos 
vieną prie kito. 

— Pamatęs, kad Kambris nebegyvas, jis veikė greit. Jo- 
kios kratos nebuvo. Net jei Mikas būtų buvęs toks kvailas, 
kad laikytų onkozimo sandėrių sąskaitas kotedže, jų ieškoti 
nebuvo kada. Laiko užteko tik kratos, galimo apiplėšimo ar 
lytinio nusikaltimo vaizdui sukurti. Bet nieko panašaus ne- 
buvo. Tiesiog vaidas dėl onkozimo. 

Daktaro Trenarou veidas buvo atkaklus. Kai prabilo, ju- 
dėjo tik lūpos, visas buvo sustingęs. Žodžiai atspindėjo vien 
bevaises pastangas neigti tiesiog iš įpročio. Jie skambėjo be 
įsitikinimo. 

— Penktadienio vakarą aš buvau spektaklyje. Jūs tai pui- 
kiai Žinot. 

— Spektaklyje, kuris vyko mokyklos kieme, - tarė Sent 
Džeimsas. — Ne kažin koks žygdarbis trumpai išsmukti, ypač 
kai sėdi užpakaly. Manau, nuėjot pas jį po pertraukos, per 
antrą veiksmą. Kelias netolimas - kokios trys minutės, ne 
daugiau. T: * 17 nuėjot su juo pasimatyti. Ketinot tik pasikal- 
bėti apie onl:ozimą, bet išėjo taip, kad užmušėt jį ir grįžot 
žiūrėti spektaklio. 

— O ginklas? — vangiai narsinosi Trenarou. - Gal aš jį ne- 
šiojausi švarke po visą Nenranelį? 

— Kaukolei praskelti ginklo nereikėjo. Kastracija — visai 
kas kita. Peilį paėmėt iš kotedžo. 

— Ir nusinešiau į spektaklį? — ištarė su panieka, bet pa- 
vyko neką geriau negu pirma drąsinantis. 

— Spėju, kad pakeliui jį kur nors paslėpėt. Mergelės aikš- 
tėje. Gal Gebenių gatvėje. Sode ar šiukšlių dėžėj. Tą pačią 
naktį, vėliau, grįžot jo ir šeštadienį Hovenstove atsikratėt. 
Manau, ten atsikratėt ir Bruko. Mat sužinojęs, kad Kamb- 
ris negyvas, Brukas suprato, kas tai padarė. Bet jis negalė- 
jo kreiptis į policiją neįklimpdamas pats. Onkozimo sandė- 
ris surišo rankas jums abiem. 

— Tai tik spėlionės, - tarė Trenarou. - Anot jūsų ligšioli- 
nių kalbų, gyvas Mikas man buvo kur kas naudingesnis negu 
miręs. Kurių galų jį galabyti, jei jis man siuntė pacientus? 

— Jūs neketinot jo žudyti. Trenkėt iš pykčio. Jūsų tikslas 
buvo gelbėti žmonėms gyvybę, o Miko - pasiglemžti jų pi- 
nigus. Toks požiūris jus įsiutino. 

— Įrodymų nėra. Pats suprantat. Žmogžudystės įrodymų. 

— Jūs užmiršot fotoaparatus, - tarė Sent Džeimsas. 

Trenarou ramiai žiūrėjo į jį, išraiška nepasikeitė. 

— Kotedže jūs pamatėt fotoaparatą. Sumetėt, kad aš foto- 
grafavau lavoną. Šeštadienį, kilus sąmyšiui po Džono Pene- 
lino suėmimo, išmetėt fotoaparatus iš Deboros kambario. 

— Bet jei taip, - tarė Linlis, valandėlę pasijutęs Trenarou 
gynėju, —- kodėl jis neišmetė fotoaparatų įlankon? Tarkim, 
jis ten atsikratė peilio, tai kodėl ne fotoaparatų? 

— Rizikuodamas, kad jį pastebės bastantis po dvarą su 
fotoaparatų dėže? Nežinau, kodėl pirmiau nesuvokiau, ko- 
kia kvaila ši mintis. Peilį jis galėjo paslėpti drabužiuose, To- 
mi. Jei kas jį būtų pamatęs dvare, būtų galėjęs pareikšti, 
kad išėjo pasivaikščioti norėdamas prasiblaivyti. Tai įtikėti- 
na. Žmonės buvo įpratę matyti jį Hovenstove. Bet tik ne su 
fotoaparatais. Spėju, jog jis vėliau juos išmetė kur nors ki- 

tur - gal nuvežė į tokią vietą, kur galėjo būti daugmaž ra- 
mus, kad jų niekas niekad nesuras. 

Linlis klausėsi palengva apsiprasdamas su tiesa. Visi per 
vakarienę girdėjo tą pokalbį. Visi juokėsi iš absurdiškos min- 
ties rengti ekskursijas į kasyklas. Ištarė pavadinimą, du žo- 
džius, kurie rodė, kad jis galų gale ne tik širdimi, bet ir pro- 
tu pripažino nenuginčijamą faktą. 

— Vil Menas. - Sent Džeimsas pažvelgė į jį. - Šeštadienį 
vakarieniaujant. Teta Augusta piestu stojo, kad neuždary- 
tume Vil Meno. 

— Tai tik prielaida, —- staiga įsiterpė Trenarou. - Bepro- 
tiška prielaida. Be onkozimo, neturite kuo remtis, išskyrus 
šituos paistymus mano kambaryje. O kai mūsų bendrą pra- 
eitį sužinos žmonės, Tomi, kas patikės šita istorija? Jei iš 
tiesų norit, kad mūsų bendra praeitis iškiltų aikštėn? 

— Galų gale tai ir yra svarbiausia? - paklausė Linlis. — 
Viskas prasideda 1r baigiasi mano motina. 

Valandėlę įsivaizdavo, koks skandalas lydėtų teisingumo 
vykdymą. Galėjo nekreipti dėmesio į neteisėtą onkozimo 
naudojimą, nelegalią kliniką ir beprotišką kainą, kurią, be 
abejo, pacientai mokėjo už gydymą.To jis galėjo nepaisyti, 
kad motina iki gyvenimo pabaigos nieko nesužinotų. Bet 
žmogžudystė visai kas kita. Ji šaukiasi atpildo. Į žmogžu- 
dystę nekreipti dėmesio negalima. 

Linlis suvokė, kas dėsis artimiausius keletą mėnesių. 
Teismas, jis kaltina, Trenarou neigia, gynyba pateikia fak- 
tus taip, kad nukreiptų visą dėmesį į jo motiną *r ją galų 
gale pavadintų priežastimi, privertusia Linlį vieša* apkal- 
tinti jos ilgalaikį meilužį. 

— Jis teisus, Sent Džeimsai, - dusliai pasakė Linlis. - Tai 
tik spėlionės. Jei ir ištrauktume fotoaparatus iš kasyklos, 
šachtos šulinys jau daug metų užtvindytas. Filmas sugadin- 
tas, kad ir kas jame buvo. 

Sent Džeimsas papurtė galvą. 

— Daktaras Trenarou nežinojo vieno dalyko. Filmo foto- 
aparate nebuvo. Debora jį atidavė man. 

Linlis išgirdo, kaip Trenarou švokšdamas pro dantis greit 
įkvėpė. Sent Džeimsas kalbėjo toliau. 

— O jame juk užfiksuotas įkaltis? - paklausė. - Jūsų si- 
dabrinė piliulių dėžutė po Miko Kambro šlaunimi. Visa kita 
galite paaiškinti, galite apkaltinti Tomį fabrikuojant įkalčius, 
kad išskirtų jus su savo motina. Bet niekada nepaneigsite 
fakto, kad lavono fotografijoje matyti piliulių dėžutė. Ta pa- 
ti, kurią prieš valandėlę išsitraukėt iš kišenės. 

Trenarou žvelgė į ūkanotą uosto vaizdą. 

— Tai nieko neįrodo. 

— Nors dėžutė užfiksuota mūsų fotografijose, o policijos 
nuotraukose jos nėra? Kažin ar pats tuo tikite. 

Į langus teškeno lietus. Kamine ūžavo vėjas. Tolumoje 
sukaukė sirena. Trenarou krustelėjo krėsle, vėl atsisuko į 
kambarį. Sugniaužė ranktūrius ir nieko nebesakė. 

— Kas atsitiko? — paklausė Linlis. — Roderikai, dėl Dievo 
meilės, kas atsitiko? 

Trenarou 1lgai neatsakė. Apsiblaususiomis akimis žvel- 
gė į erdvę tarp Linlio 17 Sent Džeimso. Suėmė viršutinio 
stalčiaus rankenėlę ir be tikslo čiupinėjo. 

— Onkozimas, - tarė. - Brukas negalėjo gauti tiek, kiek 
reikia. Jis ir taip klastojo Londono inventorines knygas. Bet 
reikėjo daugiau. Jei žinotumėt, kiek žmonių skambino - ir 
tebeskambina, - kaip siaubingai jie trokšta pagalbos. Nega- 
lėjom gauti pakankamai vaistų. O Mikas tebesiuntė man pa- 
cientus. 

— Ir galų gale Brukas pakeitė onkozimą kažkuo kitu? — 
paklausė Sent Džeimsas. - Jūsų pirmieji pacientai ėmė tai- 
sytis, kaip ir turėjo būti pagal „Ailingtono“ mokslinių tyri- 
mų duomenis. Bet po kurio laiko viskas pašlijo. 

— Jis siuntė vaistus iš Londono per Miką. Kai pasidarė 
nebeįmanoma gauti ir jie suprato, kad kliniką teks uždaryti, 
sumanė pakaitalą. Žmonės, kurie turėjo taisytis, pradėjo mir- 
ti. Žinoma, ne visi iš karto. Bet išryškėjo tam tikra schema. 
Pradėjau kažką įtarti. Ištyriau vaistą. Tai buvo fiziologinis 
tirpalas. 

— Dėl to ir susiriejot. 

— Penktadienio vakarą nuėjau pas jį. Norėjau uždaryti kli- 
niką. - Jis įsmeigė akis į ugnį kambario gale. Jos švytėjimas 
atsispindėjo akiniuose lyg du karšti taškai. — Mikas visiškai 
neėmė į galvą. Jam jie buvo ne žmonės. Tik pajamų šaltinis. 
Klausyk, palaikyk kliniką, kol gausim daugiau vaistų, pasa- 
kė jis. Na, keletas numirs. Na, i1r kas? Bus kitų. Žmonės 
moka pašėlusią kainą už galimybę pasveikti. Ko purkštauji? 
Kišenė nuo pinigų atsikorė, ir neapsimetinėk, kad esi dėl to 
labai nelaimingas. — Trenarou žvilgtelėjo į Linlį. - Bandžiau 
su juo šnekėtis, Tomi. Negalėjau išaiškinti. Jis niekaip ne- 
suprato. Aš vis įrodinėjau. Jis vis numodavo ranka. Paga- 
liau... nebeištvėriau. 

— Kai pamatėt, kad jis negyvas, nusprendėt pavaizduoti 
lytinį nusikaltimą, - tarė Sent Džeimsas. 

— Maniau, jis laksto paskui miestelio moteris. Maniau, 
atrodys, jog kažkurios vyras pagaliau atsigriebė. 

— O pinigai iš kotedžo? 

— Juos irgi paėmiau. Tada pasirūpinau, kad atrodytų, jog 
kambaryje kažko ieškota. Kad neliktų pirštų atspaudų, ran- 
ką apsivyniojau nosine, išsitraukęs iš kišenės. Tada tikriau- 
siai ir išmečiau dėžutę. Pamačiau ją tą akimirką, kai vėliau 
priklaupiau prie lavono. 

Linlis palinko į priekį. 

— Kad 1r kokia negraži Miko mirtis, bet iš esmės tai ne- 
laimingas atsitikimas, Roderikai. Užpuolimas, nelaimingas 
atsitikimas. Bet Brukas? Judu buvot priklausomi vienas nuo 

kito. Ko jums reikėjo bijoti? Jei jis 17 manė, kad nužudėt 
Miką, būtų tylėjęs. Įdavęs jus, būtų ir pats įmerkęs uodegą. 

— Bruko man nebuvo ko bijoti, - tarė Trenarou. 

— Tai kodėl... 

— Žinojau, kad jis nori pražudyti Piterį. 

— Nori... 

— Susidoroti su juo. Jis čia buvo penktadienio vakarą, kai 
grįžau namo po spektaklio. Žinoma, mes nė karto nebuvom 
susitikę, bet jis nesunkiai rado vilą. Pasakė, kad Mikas išsi- 
plepėjęs Piteriui girdint. Nerimavo. Norėjo, kad aš kaip nors 
prikirpčiau Mikui liežuvį. 

— Tą jūs jau buvot padaręs, - įsiterpė Sent Džeimsas. 

Trenarou nekreipė dėmesio į tą niūrią frazę. 

— Kitą rytą išgirdęs apie žmogžudystę, jis puolė į paniką. 
Atėjo čia. Jis manė, kad dar diena kita, ir Piteris suvoks, ką 
reiškė kai kurie Miko žodžiai, o tada arba nueis į policiją, 
arba pradės šniukštinėti, ar negalima šantažuoti. Piteris buvo 
narkomanas, neturėjo pinigų, jau grasino Mikui. Brukas no- 
rėjo jo mirties. Aš neketinau leisti, kad tai įvyktų. 

— Dieve! O Dieve... - Linlis pajuto, kaip jį nusmelkė gai- 
lestis. 

— Jis sakė niekuo nerizikuojąs, gali padaryti, jog atrodys 
kaip perdozavimas. Aš nežinojau, ką jis sumanė, bet tikė- 
jausi jį sulaikyti. Pasakiau, kad turiu geresnį sumanymą, 1r 
paprašiau šeštadienio naktį po pobūvio susitikti su manim 
ant uolos. 

— Ir tada jį nužudėt? 

— Pasiėmiau peilį, bet jis buvo girtas. Nebuvo sunku nu- 
stumti jį nuo uolos ir tikėtis, kad bus panašu į nelaimingą 
atsitikimą. - Trenarou valandėlę patylėjo. Įdėmiai pažiū- 
rėjo į kelis aplankus, žurnalą, tris nuotraukas, parkerį, su- 
dėtus ant stalo. - Aš to nesigailėjau. Nė valandėlės. Ir ne- 
sigailiu. 

— Bet jis jau buvo įdavęs nuodų Sašai. Ergotamino su 
chininu. Liepė atiduoti Piteriui. 

— Kur tik pasisukdavau, vis per vėlai. Kokia nesąmonė. 
Koks siaubas. — Trenarou pradėjo beprasmiškai rankioti po- 
pierius, dėti juos į krūvą, lyginti. Meiliai apžvelgė kamba- 
rį. — Man šito reikėjo dėl jos, - tarė. - Negalėjau jos įkur- 
dinti „Kiro“ kotedže. Absurdiška mintis. Bet čia ji būtų ėju- 
si. Onkozimas suteikė tokią galimybę, taigi atrodė, kad jis — 
dvigubas gėris. Ar galite tai suprasti? Žmonės, pasmerkti 
mirti, gyvens ir pasveiks, o jūsų motina ir aš pagaliau būsi- 
me kartu. Man šito reikėjo dėl jos. - Laikydamas popierius 
vienoje rankoje, kita jis atidarė vidurinį stalčių. - Jei onko- 
zimas būtų buvęs išrastas tada, aš būčiau jį išgelbėjeęs, To- 
mi. Nesvyruodamas. Nesvarstydamas. Nesvarbu, ką jaučiau 
jūsų motinai. Viliuosi, kad manim tikit. - Jis sudėjo popie- 
rius į stalčių, uždėjo ant jų ranką. — Ar ji žino? 

Linlis pagalvojo apie tėvą, pamažu mirštantį. Pagalvojo 
apie motiną, bandančią iš gyvenimo gauti nors kiek laimės. 
Pagalvojo apie brolį, vienišą augantį Hovenstove. Pagalvojo 
apie Trenarou. Vargais negalais išspaudė: 

— Nežino. 

— Dėkui Dievui. - Trenarou ranka slystelėjo į stalčių. Kai 
ištraukė, joje blausiai švytėjo metalas. Laikė revolverį. - Dė- 
kui Dievui, —- vėl pasakė ir nusitaikė į Sent Džeimsą. 

— Roderikai! — Linlis spoksojo į ginklą. Galvoje blaškė- 
si paklaikusios mintys. Pirkinys juodojoje rinkoje, karo lai- 
kų seniena iš ginklinės Hovenstove. Žinoma, jis ruošėsi 
šiai akimirkai. Jie seniai jį įspėjo, kad toks metas ateis. 
Klausimai, pokalbiai, telefono skambučiai. — Roderikai, dėl 
Dievo... 

— Taip, - tarė Trenarou. — Manau, teisingai. 

Linlis greit nukreipė žvilgsnį. Sent Džeimso veidas ne- 
persimainė, jame neatsispindėjo nė menkiausio jausmo. Akies 

kampučiu Linlis pamatė kažką sujudant ir vėl dirstelėjo į re- 
volverį. Trenarou pirštas pamažu slinko prie gaiduko. 

Ir staiga jam prieš akis vėl iškilo ta pati galimybė, dra- 
matiškas pasikartojimas, kurio negalima išvengti. Bjauriau- 
sias noras, išsipildantis su kaupu. 

Apsispręsti tebuvo dalelė sekundės. Rinkis, piktai įsakė 
sau. Ir pasirinko. 

— Roderikai, negi tikitės... 

Linlio žodžius nutraukė šūvis. 


Debora kumščiais pamaigė juosmenį ilsindama išvargu- 
sius raumenis. Kambaryje buvo šilta, bet nors langas, ne- 
paisant lietaus, buvo praviras, oras nuo Hario Kambro ci- 
garečių dvokė, graužė akis ir dusino. 

Redakcijoje visi dirbo toliau. Protarpiais sučirkšdavo te- 
lefonai, barškėjo kompiuterių klaviatūros, atsidarydavo ir 
užsidarydavo stalčiai, grindimis nugirgždėdavo žingsniai. 
Debora peržiūrėjo vieną spintą ir nepešė nieko, tik popie- 
riumi tris kartus įsipjovė 1r spaustuvės dažais išsitepė del- 
nus. Iš garsų, sklindančių nuo Hario Kambrio, - aimana, ato- 
dūsis, pašnibždom ištartas keiksmažodis, - atrodė, kad jam 
sekasi ne geriau. 

Ji užgniaužė žiovulį, jautėsi visiškai nusikamavusi. Nu- 
migo tik valandą ar dvi jau išaušus, ir net tada padriki sap- 
nai kamavo ir kūną, ir sielą. Atsiliepė pastangos negalvoti 
apie praėjusią naktį. Dabar norėjo tik miego: ir kad atsigau- 
tų, bet svarbiausia - kad užsimirštų. Vos pagalvojo apie mie- 
gą, vokai apsunko. Lietus, barbenantis į stogą, nuostabiai 
migdė, kambarys šiltas, balsų murmesys ramino... 

Ją staigiai išbudino žemai gatvėje sukaukusios sirenos. 
Viena, paskui kita. Po valandėlės trečia. Džuliana Vendeil 
pakilo nuo stalo ir priėjo prie lango. Debora nubėgo prie 
jos, Haris Kambris pašoko. 

Iš Penzanso kelio į Polio alėją kaip tik suko greitoji. Ją 
šiek tiek aplenkę, ten, kur Polio alėja kyla į kalvas, per lietų 
skriejo du policijos automobiliai. Tuo pačiu metu naujienų 
apdorojimo kambary sučirškė telefonas. Atsiliepė Džulia- 
na. Kalbėjo daugiausia jos pašnekovas. Džulianos komenta- 
rai buvo glausti, vien: „Kada?.. Kur?.. Mirtinas?.. Gerai. Taip. 
Dėkui.“ 

Ji padėjo ragelį ir tarė Kambriui: 

— Trenarou viloje susišaudymas. 

Debora spėjo pajusti tik menką pavojaus dvelktelėjimą, 
tik perklausti: „Trenarou?“, o Haris Kambris jau sukruto. 

Jis nukūrė prie durų, pakeliui pačiupęs du fotoaparatus 
1r lietpaltį. Atlapojo duris ir per petį dar šūktelėjo Džulianai 
Vendei!: 

— Nesitrauk nuo telefono! 

Kol jis nudundėjo laiptais žemyn ir išlėkė į gatvę, pro 
šalį prašvilpė dar vienas policijos automobilis. Nepaisydami 
lietaus, nuolatiniai „Inkaro ir rožės“ lankytojai bei kai kurie 
Polio alėjos gyventojai pasipylė lauk ir nuskuodė persekio- 
tojams įkandin. Haris Kambris įstrigo braudamasis per mi- 
nią, fotoaparatai daužė jam šlaunis. Debora žiūrėjo pro lan- 
gą. Tuščiai dairėsi šviesiaplaukės ir tamsiaplaukės galvų. 
Jie tikrai turi būti tarp Žmonių. Išgirdę Trenarou pavardę, 
tikrai patraukė į vilą. 

Gatvėje kažkas suriko: 

— Nežinau! Manom, kad miręs. 

Žodžiai nukrėtė ją kaip elektra. Juos išgirdusi Debora iš- 
vydo Saimono veidą. Prisiminė, kaip jis pažvelgė į Tomį - 
niūriai ir ryžtingai — prieš išsivesdamas jį iš redakcijos. Ap- 
1mta siaubo pamanė: jie išėjo pas Trenarou. 

Ji puolė iš kambario ir nuskriejo laiptais. Pralindo per 
minią, vis dar susibūrusią baro tarpdury, ir klupdama i1šsvy- 
ravo lauk. Pliaupė lietus. Pasignalizavo pravažiuojantis au- 

tomobilis. Jis užkliudė balą, ištiško purslai. Bet ji nejautė 
nieko. Tik būtinybę surasti Trenarou namus. Jautė tik susi- 
šaudymo siaubą. 

Per pastaruosius trejus metus Linlis retkarčiais užsimin- 
davo apie nesantaiką. Ir užsimindavo ne žodžiais, o darbais. 
Atšventė Kalėdas su ja, o ne su šeima; laiško iš motinos 
neatplėšė kelias savaites; neatsakė į telefono skambutį. Ta- 
čiau kai šiandien po pietų jie ėjo prie įlankos, pasakė jai, 
kad viskas užmiršta —- priešiškumas, nesantaika, kartėlis, 
pyktis. Tiesiog begėdiška, kad kažkas atsitiko būtent dabar. 
Nemire. Ne. 

Šie žodžiai ginė ją į kalvą. Lietaus vanduo, pliaupiantis 
tiesiai nuo stogo, aptėškė jai skruostus ir trumpam apaki- 
no. Stabtelėjo, nusišluostė akis, o aplink sūkuriavo minia, 
lekianti į mirksinčias tolumoje mėlynas lemputes. Oras bu- 
vo troškus nuo spėlionių apie mirtį. Liaudis buvo pasiren- 
gusi išvysti lavoną, užuosti kraują. 

Ties pirmąja sankryža ją prie aprasojusių „Talismano“ 
kavinės langų prispaudė pikta matrona, ji vilko už rankos 
klykiantį berniūkštį. 

- Žiūrėk, kur eini! - įtūžusi aprėkė Deborą moteriškė. Ji 
avėjo keistus romėniškus sandalus, dirželiais apvyniojusi ko- 
jas iki kelių. Truktelėjo vaiką artyn. - Velnio turistai. Ma- 
not, kad jums priklauso visas miestelis? d 

Debora nekvaršino sau galvos, ką atsakyti. Paleido į dar- 
bą alkūnes. 

Paskui prisiminė savo pašėlusį bėgimą per miestelį ir 
aukštyn į kalvą it vaizdų kaleidoskopą: nuo lietaus srovelių 
iškaboje susiliejusius žodžius Plakta grietinėlė ir Šokoladi- 
nis tortas ant krautuvės durų; saulėgrąžą didžiule nulinku- 
sia galva; palmių lapus baloje; pražiotas burnas, rėkiančias 
jai žodžius, kurių negirdėjo; nesiliaujantį suktis dviračio ra- 
tą ir apsvaigusį dviratininką, išsipleikusį gatvėje. Tačiau tą 

valandėlę ji nematė nieko, tik Tomį, begalę jo atvaizdų, vie- 
ną ryškesnį už kitą, ir visi kaltino ją išdavyste. Tai bausmė 
jai už savanaudiško silpnumo valandėlę su Saimonu. 

Prašau, pamanė. Jei sandėriai ir pažadai pagelbės, ji su- 
darys juos ir pasižadės. Nesvyruodama. Nesigailėdama. 

Kai pribėgo šlaitą virš miestelio, pro ją prašvilpė pasku- 
tinė policijos mašina, pažerdama akmenukus ir aptekšdama 
purslais. Sirenos keliui praskinti nebereikėjo. Išgąsdinti liū- 
ties, mažiau atsparūs jaudulio ieškotojai lipti į kalvą nebe- 
turėjo noro. Jie ėmė ieškoti prieglobsčio: vieni parduotuvė- 
se, kiti tarpduriuose, treti susibūrė metodistų bažnyčioje. 
Net dėl tokios pramogos kaip kraujas ir lavonas nevertėjo 
gadinti dailių vasariškų drabužių. 

Tik ryžtingiausi ir smalsiausi užsiropštė į viršūnę. De- 
bora nusipurtė nuo veido šlapius plaukus ir pamatė juos, 
susibūrusius priešais keliuką, užtvertą policijos juostele, kad 
nelįstų žmonės. Čia grupelė nuščiuvo ir susimąstė, tik Ha- 
ris Kambris karštai ginčijosi su nepermaldaujamu konsteb- 
liu, reikalaudamas įleisti. 

Už jų ant kalvos Trenarou vilą plakė lietus. Visi jos lan- 
gai švietė. Aplink knibždėte knibždėjo uniformuotų vyrų. 
Namą juosiančiame keliuke žybčiojo policijos automobilių 
lemputės. 

— Girdėjau, nušovė, - sumurmėjo kažkas. 

— Dar nieko neišnešė? 

— Ne. 

Žvilgsniu naršydama tarp žmonių, dairydamasi kokio nors 
ženklo, Debora atidžiai apžiūrinėjo vilos fasadą. Jis gyvas, 
jis sveikas, jis turi būti tarp policininkų. Bet negalėjo jo rasti. 
Prasiskverbė pro žioplius prie policijos juostelės. Lūpose 
suvirpėjo vaikystės maldų žodžiai ir mirė neištarti. Ji suda- 
rė sandėrį su Dievu. Ji prašė bet kokios kitos bausmės. Prašė 

suprasti. Išpažino savo kaltes. 

Pasilenkė ir nėrė po juostele. 

— Negalima, panele! - riktelėjo konsteblis, už kokių de- 
šimties pėdų ginčijesis su Kambriu. 

— Bet... 

— Traukitės! Čia, po paraliais, ne spektaklis. 

Debora, nieko nepaisydama, drožė į priekį. Būtinybė su- 
žinoti ir atsidurti įvykio vietoje nustelbė viską. 

— Ei, jūs! —- Konsteblis pasuko prie jos, ketindamas nu- 
stumti atgal į minią. Tuo metu Haris Kambris šovė pro jį ir 
nulapatavo keliuku. —- Kad tave bala! - suriko konsteblis. — 
Ei, Kambri! 

Pražiopsojes vieną, kitos pražiopsoti jis neketino ir, grie- 
bęs Deborai už rankos, mostelėjo patruliniam automobiliui, 
kuris sustojo prie keliuko krašto. 

— Čiupkit šitą, - šūktelėjo viduje sėdintiems pareigū- 
nams. - Anas prasmuko. 

— Ne! - Debora stengėsi ištrūkti, vis labiau tūždama dėl 
savo bejėgiškumo. Negalėjo net išsprūsti iš konsteblio 
gniaužtų. Kuo aršiau draskėsi, tuo stipriau jis ją laikė.- 

— Panelė Koter? 

Ji apsisuko. Angelo vaizdas nebūtų buvęs toks malonus 
akims, kaip pastoriaus Svinio. Apsitaisęs juodai, jis stovėjo 
po palapinės dydžio skėčiu ir iškilmingai mirkčiojo žvelg- 
damas į ją per lietų. ' 

— Viloje Tomis, — tarė ji. — Pone Svini, brašau. 

Dvasininkas suraukė kaktą. Sušnairavo į keliuką. 

— Dieve mano. —- Dešine ranka jis gniaužė skėčio ranke- 
ną ir, rodos, svarstė, ką daryti. - Dieve mano. Taip. Su- 
prantu. - Paskutinis žodis rodė, kad jis nusprendė veikti. 
Ponas Svinis atsitiesė visu penkių su puse pėdos ūgiu ir 
kreipėsi į konsteblį, ryžtingai tebelaikantį Deborą. - Jūs, 
žinoma, pažįstate lordą Ašertoną, - valdingai tarė. Toks to- 
nas būtų nustebinęs bet kurį parapijietį, nė karto nema- 

čiusį jo tarp Nenranelio artistų vaidinant negro ir įsakinė- 
jant Kasijui su Montano išsitraukti kardus. - Čia jo suža- 
dėtinė. Praleiskite ją. 

Konsteblis įsmeigė akis į purviną Deborą. Iš jo veido buvo 
aišku, kad nelinkęs patikėti, jog ji pažįsta ką nors iš Linlių. 

— Praleiskite ją, - pakartojo ponas Svinis. - Aš pats ją 
palydėsiu. Verčiau rūpinkitės laikraštininku, o ne šia jauna 
ledi. 

Konsteblis dar kartą nepatikliai nužvelgė Deborą. Ji kan- 
kindamasi laukė, ką jis nuspręs. 

— Gerai. Eikit. Nesipainiokit po kojų. 

Debora padėkojo vien lūpom, be garso. Klupdama žengė 
kelis žingsnius. 

— Nieko tokio, mieloji, - tarė ponas Svinis. - Einam. Ka- 
binkitės į mane. Kelias slidus, tiesa? 

Ji padarė, kaip jis sakė, nors nelabai suprato jo žodžius. Į 
galvą lindo tik spėlionės ir būgštavimai. 

— Prašau, ne Tomis, - kuždėjo ji. - Tik ne šitaip. Prašau. 
Visa kita galėčiau ištverti. 

— Dabar viskas bus gerai, - išsiblaškęs šnabždėjo ponas 
Svinis. - Tikrai. Pamatysite. 

Slidinėdami ant sutraiškytų fuksijų vainikėlių, siauru vin- 
giuotu keliuku jie nuėjo prie vilos. Lietus silpnėjo, bet De- 
bora jau buvo kiaurai permirkusi ir pono Svinio skėtis jos 
nebeapsaugojo. Drebėjo įsikibusi jam į parankę. 

— Tikrai baisi istorija, —- tarė ponas Svinis, lyg atsiliepda- 
mas į jos virpulį. — Bet viskas bus gerai. Tuoj pamatysite. 

Debora girdėjo tuos žodžius, bet jų nepaisė, nes per daug 
žinojo. Nebėra vilties, kad viskas bus gerai. Teisingumas 
lyg tyčia visada ištinka žmogų tuomet, kai šis visiškai ne- 
pasiruošęs. Atėjo jos eilė. 

Nors aplink šmižinėjo daugybė žmonių, vilą supo nepa- 
prasta tyla. Tik traškėjo radijas: dispečerė perdavinėjo nu- 

rodymus policininkams netoli įvykio vietos. Kelyje, juo- 
siančiame gudobelę, buvo kaip pakliuvo pastatyti trys po- 
licijos automobiliai, lyg vairuotojai būtų paskubom išlėkę 
nekvaršindami galvos, kur ir kaip sustojo. Užpakalinėje vie- 
no sėdynėje su piktu konstebliu pusbalsiu niovėsi Haris 
Kambris, regis, antrankiais prikaustytas prie mašinos. Pa- 
matęs Deborą, Haris prikišo veidą prie pareigūno lango. 

— Nebegyvas! - sušuko jis, kol pareigūnas nespėjo įstumti 
jo atgal į vidų. 

Didžiausi būgštavimai išsipildė. Debora pamatė prie lau- 
ko durų greitąją, sustojusią toliau negu policijos automobi- 
liai, nes jos nebereikėjo. Be žodžių įsikibo į pono Svinio 
ranką, bet jis, lyg suvokdamas jos baimę, parodė į portiką. 

— Žiūrėkit, - paragino. 

Debora prisivertė pažvelgti į lauko duris. Pamatė jį. Pa- 
klaikusiomis akimis nužvelgė visą kūną ieškodama žaizdų. 
Bet jis buvo sveikutėlis, tik šlapiu švarku, ir siaubingai iš- 
blyškęs niūriai kažką kalbėjo inspektoriui Boskovanui. 

— Dėkui Dievui, - sušnibždėjo ji. 

Sulig tais žodžiais atsidarė lauko durys. Linlis 1r Bosko- 
vanas pasitraukė į šoną, praleisdami į lietų du vyrus su neš- 
tuvais, ant kurių gulėjo kūnas. Nuo galvos iki kojų lavonas 
buvo uždengtas paklode ir suveržtas diržais, lyg norėta jį 
apsaugoti nuo lietaus ir smalsių žvilgsnių. Tik išvydusi jį, 
tik išgirdusi dusliai ir neatšaukiamai užsitrenkiant lauko du- 
ris, Debora suprato. Vis dėlto kaip pakvaišusi dairėsi aplink 
vilą, žiūrėjo į ryškiai apšviestus langus, į mašinas, į duris. 
Be paliovos - lyg žiūrėdama galėtų atmainyti nepakeičiamą 
tikrovę — ieškojo jo. 

Ponas Svinis kažką pasakė, bet ji negirdėjo. Ausyse skam- 
bėjo tik sandėrio žodžiai: Visa kita galečiau ištverti. 

Jos vaikystė, jos gyvenimas žaibiškai iškilo prieš akis, ir 
pirmą kartą ji nepajuto nei pykčio, nei skausmo, tik supra- 

timą, visišką ir per vėlai. Prikando lūpą taip smarkiai, kad 
ištryško kraujas, bet neužgniaužė sielvartingo riksmo. 

— Saimonai! - Ji puolė prie greitosios, į kurią jau buvo 
įkištas lavonas. 


Linlis staigiai atsigręžė. Pamatė, kaip ji apgraibom brau- 
nasi tarp mašinų. Slystelėjo ant slidaus šaligatvio, bet atsi- 
tiesė rėkdama jo vardą. 

Ji puolė prie greitosios, griebė užpakalinių durų ranke- 
ną. Policininkas bandė ją sulaikyti, jam padėti prišoko kitas. 
Bet ji įveikė juos. Spardėsi, draskėsi. Ir visą laiką klykė jo 
vardą. Plonai ir spigiai, ir ši triskiemenė monodija, suprato 
Linlis, lydės jį iki mirties tomis akimirkomis, kai jam la- 
biausiai nesinorės jos išgirsti. Į pagalbą atėjęs trečias poli- 
cininkas bandė ją sutramdyti, bet ji išsprūdo. 

Linlis plyštančia širdimi nusisuko. Apgraibom susirado 
vilos duris. 

— Sent Džeimsai, - tarė. 

Šis stovėjo vestibiulyje su Trenarou šeimininke; mote- 
ris kūkčiojo į turbaną, nusitrauktą nuo galvos. Dirstelėjo į 
Linlį 17 bandė kažką sakyti, bet užsikirto, veidas apsiniau- 
kė, nes Deboros riksmai darėsi vis garsesni. Švelniai palie- 
tęs Dorai petį, jis priėjo prie Linlio, stovinčio tarpdury, ir 
staiga sustojo išvydęs Deborą: velkama šalin nuo greitosios, 
ji grūmėsi dėl kiekvieno žingsnio, atitolinančio ją nuo auto- 
mobilio. Jis pažvelgė į Linlį. 

— Dėl Dievo, eik pas ją, - nusuko akis Linlis. - Ji mano, 
kad ten tu. - Negalėjo žiūrėti draugui į akis. Nenorėjo jo 
matyti. Tik vylėsi, kad Sent Džeimsas be žodžių paims vis- 
ką į savo rankas. Deja, taip neatsitiko. 

— Ne. Ji tiktai... 

— Eik, po perkūnais. Eik. 

Praslinko kelios sekundės, kol Sent Džeimsas krustelė- 
jo, bet kai jis pagaliau žengė į kelią, Linlis pajuto atpirkęs 
kaltę. Prisivertė žiūrėti. 

Sent Džeimsas apėjo policijos automobilius ir prisiarti- 
no prie grupės. Ėjo lėtai. Negalėjo greičiau. Eisena neleido, 
bjauri luošio eisena, šlubavimas iš skausmo. Eisena, kuria 
Jį apdovanojo Linlis. 

Sent Džeimsas pasiekė greitąją. Pašaukė Deborą. Stvė- 
rė ją, prisitraukė. Ji pašėlusiai priešinosi, verkė ir klykė, 
bet pagaliau pamatė, kas čia toks. Tada prisispaudė prie jo 
drebėdama visu kūnu nuo siaubingos raudos, o jis palenkė 
galvą prie jos, suėmė rankom jos plaukus. 

— Nieko tokio, Debora, - išgirdo Linlis Sent Džeimso žo- 
džius. - Atleisk, kad tave išgąsdinau. Aš gyvas ir sveikas, 
meile mano. - Ir be jokio reikalo vis šnabždėjo: - Meile ma- 
no, Meile mano. 

Lietus pliaupė ant jų, šmaižiojo policininkai. Bet juodu, 
rodos, nesuvokė nieko, tik kad yra vienas kito gleby. 

Linlis apsisuko ir įėjo į vidų. 


Ją pabudino kažkoks krustelėjimas. Atmerkė akis. Pamatė 
aukštas išgaubtas lubas. Suglumusi įsižiūrėjo į jas. Pakrei- 
pusi galvą, išvydo nėriniais uždengtą tualetinį staliuką su 
sidabriniais plaukų šepečiais ir senu kilnojamu veidrodžiu. 
Prosenelės Ašerton miegamasis, pamanė. Atpažinusi kam- 
barį, prisiminė beveik viską. Galvoje maišėsi įlankos, re- 
dakcijos, bėgimo šlaitu, drobule uždengto kūno vaizdai. Ir 
visų centre —- Tomis. 

Kitame kambario gale kažkas vėl krustelėjo. Užuolaidos 
buvo užtrauktos, bet dienos šviesos pluoštas krito ant kė- 
dės prie židinio. Joje, ištiesęs kojas, sėdėjo Linlis. Ant stalo 

greta jo gulėjo padėklas su valgiu. Turbūt pusryčiai. Neaiš- 
kiai matėsi skrebučių lėkštė. 

Iš pradžių ji tylėjo, tik bandė prisiminti įvykius po tų siau- 
bingų akimirkų Trenarou viloje. Prisiminė, kaip ją girdė bren- 
džiu, prisiminė balsus, telefono čirškimą, automobilį. Kaž- 
kaip iš Nenranelio parsigavo į Hovenstovą ir nuslinko iki 
lovos. 

Vilkėjo nematytus mėlyno atlaso naktinius. Kojūgalyje 
gulėjo priderintas chalatas. Ji sunkiai atsisėdo. 

— Tomi? 

— Pabudai. — Jis nuėjo prie langų ir truputį atitraukė užuo- 
laidas, kad kambary būtų šviesiau. Langai jau buvo prada- 
ryti, bet jis atlapojo juos iki galo, kad būtų girdėti kirų ir 
kormoranų klykavimas. 

— Kiek valandų? 

— Truputį po dešimtos. 

— Dešimtos ? 

— Tu miegi nuo vakar pavakario. Neprisimeni? 

— Tik nuotrupas. Ilgai laukei? 

— Šiek tiek. 

Tada ji pamatė, kad jis tebevilki tais pačiais drabužiais, 
kuriuos dėvėjo Nenranelyje. Buvo nesiskutęs, paakiai pa- 
juodę ir papurtę 1š nuovargio. 

— Tu prasėdėjai su manim visą naktį. 

Jis neatsakė. Tebestovėjo prie lango, toli nuo lovos. Už 
jo peties ji išvydo dangų. Saulės nutvieksti jo plaukai dan- 
gaus fone švytėjo kaip auksas. 

— Ketinau tave šįryt parskraidinti į Londoną. Kai tik būsi 
pasiruošusi. — Jis parodė į padėklą. - Šitas čia stovi nuo pu- 
sės devynių. Pasirūpinti, kad tau atneštų ko nors kito? 

— Tomi, — tarė ji, - ar tu ne... ar kas nors... - Bandė į5i- 
žiūrėti jam į veidą, bet jis suko jį į šalį, ir neįžvelgusi jame 
atsakymo, ji nutilo. 

Jis susikišo rankas į kišenes ir vėl pasižiūrėjo pro langą. 

— Džoną Peneliną paleido. 

Ji suprato užuominą. 

— Kaip Markas? 

— Boskovanas žino, kad jis paėmė Dei1zi. O kokainas... - 
Jis atsiduso. — Džono valia. Aš už jį nespręsiu. Nežinau, ką 
jis darys. Gal dar nepasiruošęs paimti Marko į nagą. Tie- 
siog nežinau. 

— Galėtum jį įskųsti. 

— Galėčiau. 

— Bet neįskųsi. 

— Man rodos, būtų geriausia, jei tai padarytų Džonas. - 
Jis toliau žiūrėjo pro langą užvertęs galvą į dangų. - Graži 
diena. Tinkama skristi. 

— O Piteris? —- paklausė ji. - Ar jis dabar išteisintas? O 
Sidni? 

— Sent Džeimsas mano, kad Brukas gavo ergotamino iš 
kurio nors Penzanso vaistininko. Šie vaistai parduodami tik 
pagal receptą, bet tai būtų ne pirmas kartas, kai vaistinin- 
kas pardavė draudžiamą dalyką. Atrodytų visiškai nekaltai. 
Pasiskundei migrena. Aspirinas nepadeda. Šeštadienį gydy- 
tojai nepriiminėja. 

— Nemano, kad Džastinas nudžiovė jo tablečių? 

— Sent Džeimsas neįsivaizduoja, iš kur Brukas galėjo ži- 
noti, kad jis tokių turi. Sakiau, dabar nebelabai svarbu, bet 
jis nori, kad dėl Sidni nekaltumo nekiltų jokių abejonių, kaip 
17 dėl Piterio. Jis išvažiavo į Penzansą. — Linlio balsas nu- 
trūko. Pasakojimas buvo baigtas. 

Debora pajuto, kad jai drasko gerklę. Jo poza buvo kupi- 
na įtampos. 

— Tomi, — prabilo ji, - aš pamačiau tave verandoje. Su- 
pratau, kad tu gyvas ir sveikas. Bet kai išvydau lavoną... 

— Baisiausias dalykas buvo motina, - nutraukė jis, - kai 

reikėjo pasakyti motinai. Žiūrėti jai į veidą suprantant, kad 
kiekvienas žodis, kurį ištari, žudo ją. Bet ji neverkė. Man 
matant neverkė. Mat abu supratom, kad iš esmės dėl visko 
kaltas aš. 

— Ne! 

— Jei jie būtų prieš daugelį metų susituokę, jei aš būčiau 
leidęs jiems susituokti... 

— Tomi, nereikia. 

— Todėl ji nesielvartavo mano akivaizdoje. Nenorėjo ma- 
no pagalbos. 

— Tomi, brangusis... 

— Buvo siaubinga. - Jis perbraukė pirštais lango skersi- 
nius. —- Valandėlę maniau, kad jis iš tiesų gali nušauti Sent 
Džeimsą. Bet įsikišo revolverį į burną. - Jis kostelėjo. - Ko- 
dėl niekaip negalima apsiprasti su tokiais vaizdais? 

— Tomi, aš jį pažinojau visą gyvenimą. Jis man kaip šei- 
mos narys. Kai pamaniau, kad nebegyvas... 

— Kraujas. Smegenys, apteškusios langus. Man rodos, ma- 
tysiu tą vaizdą iki mirties. Tą ir kitus. Lyg velnišką filmą, 
per amžius rodomą po mano vokais, kai tik užmerksiu akis. 

— Oi, Tomi, nereikia, —- užsikirsdama ištarė ji. - Prašau. 
Ateik čia. 

Sulig tais žodžiais jo rudos akys pažvelgė tiesiai į jos. 

— To neužtenka, Debe. 

Jis pasakė labai atsargiai. Ji išsigandusi paklausė: 

— Ko neužtenka? 

— Kad aš tave myliu. Kad man tavęs reikia. Maniau, Sent 
Džeimsas paskutinis kvailys, nes per šitiek metų nevedė 
Helenos. Negalėjau to suprasti. Turbūt visą laiką supratau, 
kodėl nevedė, bet nenorėjau prisipažinti. 

Ji nepaisė jo žodžių. 

— Geriau miestelio bažnyčioje, Tomi? Ar Londone? Kaip 
manai? 

— Bažnyčioje? 

— Tuoktis, mielasis. O tu ką pamanei? 

Jis papurtė galvą. 

— Tik ne atkala širdimi, Debora. Taip aš tavęs nevesiu. 

— Bet man tavęs reikia, —- sušnibždėjo ji. - Aš myliu tave, 
Tomi. 

— Žinau, kad nori tuo tikėti. Tikrai, aš ir pats noriu tuo 
tikėti. Jei būtum pasilikusi Amerikoje, jei nebūtum grįžusi 
namo, jei būčiau persikėlęs tenai, gal ir būtų vilties... Bet 
dabar... 

Jis tebestovėjo kambario gale. Ji nebeišlaikė to nutoli- 
mo. Ištiesė ranką. 

— Tomi. Tomi. Prašau. 

— Tavo gyvenimas skirtas Saimonui. Pati supranti. Su- 
prantam mes abu. 

— Ne, aš... - Ji neužbaigė sakinio. Norėjo šiauštis ir 
užginčyti jo žodžius, bet jis pasakė tiesą, kurios ji ilgai 
vengė. 

Jis valandėlę stebėjo jos veidą, paskui vėl prabilo. 

— Ar susiruoši per valandą? 

Ji prasižiojo ketindama maldauti, neigti, bet šią paskuti- 
nę akimirką neįstengė. 

— Taip. Susiruošiu, - atsakė. 


EPILOGAS 

28 skyrius 


- L. košmariškam sapne ne- 


sapnavau, kad teks taip smarkiai praplėsti nuobodulio api- 
brėžimą, - atsiduso ledi Helena. - Pasakyk dar kartą, ką tai 
įrodo? 

Sent Džeimsas trečią kartą rūpestingai perlenkė ploną 
pižamos švarką, rodydamas vietą, į kurią paskutinį kartą smi- 
go ledo kirtiklis. 

— Teisiamasis tvirtina, kad jį užpuolė miegantį. Jo šone 
tik viena žaizda, bet pižamoje trys skylės, visos išteptos jo 
krauju. Kaip manai, kas atsitiko? 

Ji palinko prie drabužio. Šis buvo nelygiai sulankstytas, 
kad skylės geriau matytųsi. 

— Miegantis akrobatas? 

— Veikiau nemiegantis melagis, - prunkštelėjo Sent 
Džeimsas. —- Bakstelėjo sau į šoną, o skyles pradūrė vėliau. — 
Pastebėjo, kad ji žiovauja. — Tau nuobodu, Helena? 

— Nė kiek. 

— Ilgai vakaravai su žavingu vyriškiu? 

— O, kad būtų tiesa. Deja, su savo seneliais, brangusis. 
Senelis palaimingai praknarkė pergalės maršą „Aidoje“. Rei- 
kėjo pasekti jo pavyzdžiu. Be abejo, jis šįryt kaip vijurkas. 

— Sielai kartais naudingos kultūrinės pramogos. 

— Nekenčiu operos. Kad bent dainuotų angliškai. Negi 

per daug noriu? Bet traukia visuomet arba itališkai, arba 
prancūziškai. Arba vokiškai. Vokiškai baisiausia. O kai ima 
lakstyti po sceną užsidėję tuos juokingus raguotus šalmus... 

— Tu miesčionė, Helena. 

— Prisiekusi. 

— Ką gi, jei padoriai elgsies dar pusvalandį, pavaišinsiu 
tave pietumis. Brompton Roude atradau naują restoranėlį. 

Jos veidas nušvito. 

— Mielas Saimonai, kaip tik to ir reikia! Ką man dabar 
veikti? — Ji apžvelgė laboratoriją, lyg ieškotų naujo užsiė- 
mimo, bet Sent Džeimsas nepaisė jos gerų norų; tuo tarpu 
trinktelėjo lauko durys ir kažkieno balsas pašaukė jį vardu. 

Jis atsitraukė nuo darbastalio. 

— Sidni, - tarė ir priėjo prie durų, kai sesuo užlėkė laip- 
tais. — Kur tu buvai, po paraliais? 

Ji įėjo į laboratoriją. 

— Iš pradžių Saryje. Paskui Sautamptone, - atsakė, lyg 
kiekvienas blaiviai mąstantis žmogus vyktų tik į tas vietas. 
Numetė ant taburetės audinės striukę. - Aš +7 vel turiu re- 
klamuoti kailius. Nežinau, ką darysiu, jei kuo greičiau ne- 
gausiu kitos užduoties. Reklamuoti gyvūnų kailius yra ne- 
skoninga ir pasibjaurėtina. Be to, toliau reikalaujama, kad 
po jais nieko nevilkėčiau. —- Palinkusi prie stalo, ji apžiūri- 
nėjo pižaminį švarką. — Vėl kraujas? Kaip jūs galit jį pakęs- 
ti, kai čia pat pietūs? Beje, ar nepražiopsojau pietų meto? 
Veikiausiai dar nė dvylikos nėra. - Ji atsisegė rankinę ir pra- 
dėjo naršyti joje. - Kur aš jį nukišau? Žinoma, suprantu, kam 
reikia šiek tiek nuogybės, bet mano krūtinė vargu ar tam 
tinka. Man sako, kad tai jausmingumo užuomina. Pažadas, 
fantazija. Kokie niekai. Aha, štai kur jis. —- Ji ištraukė su- 
trintą voką ir padavė broliui. 

— Kas čia? 

— Ką man pavyko išpešti iš mamytės tik po dešimties 

dienų. Net pas Deividą turėjau savaitei nusigrūsti, kad ji 
suprastų, jog aš žūtbūt pasiryžau jį išgauti. 

— Buvai pas motiną? — nepatikliai paklausė Sent Džeim- 
sas. - Aplankei Deividą Sautamptone? Helena, ar tu... 

— Vieną kartą skambinau į Sarį, bet niekas neatsiliepė. 
Paskui tu liepei jos nejaudinti. Prisimeni? 

— Nejaudinti mamytės? —- paklausė Sidni. - Dėl ko nejau- 
dinti mamytės? 

— Dėl tavęs. 

— Kam mamytei dėl manęs jaudintis? — Ji nelaukė atsa- 
kymo. - Tiesą sakant, iš pradžių jai atrodė, kad sumanymas 
absurdiškas. 

— Koks sumanymas? 

— Dabar man aišku, kieno nykumą tu paveldėjai, Saimo- 
nai. Bet ilgainiui aš ją palaužiau. Supratau, kad privalau. Nagi, 
atplėšk. Skaityk garsiai. Helena irgi turėtų išgirsti. 

— Po velnių, Sidni. Noriu žinoti... 

Ji griebė jam už riešo ir papurtė ranką. 

— Skaityk. 

Jis atplešė voką beveik neslėpdamas, kad suirzo, 1r pra- 
dėjo garsiai skaityti. 


„Brangusis Saimonai, 
regis, Sidni neduos man ramybes, kol neatsibprašysiu, taigi 
tebūnie. Bet babrastas atsibrašymas tavo sesers nepatenkina“. 


— Kas čia, Sidni? 

— Skaityk toliau! — nusijuokė ji. 

Jis toliau skaitė motinos laišką, parašytą ant reljefiniu 
ornamentu padabinto popieriaus. 


„Taip 17 maniau, kad atidaryti vaikų kambario langus su- 
manė Sidni, Saimonai. Bet kadangi tu nutylėjai, buvau pri- 
versta bausti tave vieną. Bausti vaikus tevams yra sunkiausia. 

Dar sunkiau, kai širdį gildo nuojauta, kad baudi ne tą, kurį 
veikia. Sidni viską baaiškino, kaip tik viena Sidni moka, 17 
no7s ji prašėsi brilubama, kam leidusi tave nubausti brieš ši- 
tiek metų, aš dar tiek 1iš galvos neišsikrausčiau, kad muščiau 
dvidešimt penkerių metų moteriškę. Taigi atleisk, kad atkentė- 
j0 tavo nugara, - tau tada, rodos, buvo dešimt metų? Aš jau 
užmiršau —- ir nuo šiol deramai kentes ji. Mudvi su Sidni tik- 
zai maloniai leidom laiką. Buvom aplankyti i7 Deivido su vai- 
kais. Todel dabar esu pilna vilčių išvysti Saryje 17 tave. Jei at- 
vyksi, atsivežk Deborą. Koteris skambino virėjai 17 šį tą apie ją 
papasakojo. Vargšas vaikelis. Priglausk ją bo savo sparnu, kol 
vel atsistos ant kojų. 
Bučiuoju, 
mama.“ 


Įsisprendusi Sidni atmetė galvą ir nusijuokė aiškiai džiū- 
gaudama dėl savo sėkmingo manevro. 

— Argi ji ne nuostabi? Bet kiek vargau, kol prispyriau 
parašyti. Jei pati nebūtų ketinusi patarti tau rūpintis Debo- 
ra, - žinai, kokia ji, vis nerimauja, ar mums nepristigs pado- 
rumo deramai pasielgti tokiomis aplinkybėmis, — abejoju, 
ar būčiau privertus: parašyti šitą laišką. 

Sent Džeimsas pajuto ledi Helenos žvilgsnį. Suprato, ko- 
kio klausimo ji 1š jo tikisi. Jis neklausė. Jau dešimt dienų 
žino, kad kažkas tarp jų atsitiko. Tai būtų išdavęs vien Ko- 
terio elgesys, jei Debora ir nebūtų dingusi iš Hovenstovo, 
kai jis grįžo iš Penzanso tą vakarą, nusižudžius Trenarou. 
Bet Linlis tepasakė, kad parskraidinęs ją atgal į Londoną. O 
drumsti ramybės niūriai santūriam Koteriui Sent Džeimsas 
nenorėjo. Todėl nieko nesakė ir dabar. 

Tačiau ledi Helena nebuvo tokia skrupulinga. 

— Kas atsitiko Deborai? 

— Tomis nutraukė sužadėtuves, — atsakė Sidni. —- Koteris 
tau nesakė, Saimonai? Anot mamytės virėjos, jis degė tokiu 

pykčiu, kad vos telefono laidai neužsiliepsnojo. Tiesiog pa- 
siuto. Beveik tikėjausi, kad iškvies Tomį į dvikovą, reikalau- 
damas satisfakcijos. Taip ir girdėjau jį šaukiant: „Pistoletai 
arba špagos! Auštant prie Oratorių kampelio.“ Tomis tau irgi 
nesakė? Nepaprastai keista. Nebent jis mano, kad tw gali pa- 
reikalauti satisfakcijos, Saimonai. — Ji nusijuokė ir surimtė- 
jo. - Kaip manai, ne dėl luomų skirtumo? Nors kai prisimeni 
Piterio Sašą, imi abejoti, ar Linliams kilmė ką nors reiškia. 

Jai kalbant Sent Džeimsas suvokė, kad ji neturi suprati- 
mo, kas atsitiko po jos skausmingo išvykimo iš Hovenstovo 
sekmadienio rytą. Atidarė apatinį darbastalio stalčių ir iš- 
ėmė jos kvepalų buteliuką. 

— Padėjai ne vietoje, - tarė. 

Ji džiaugsmingai stvėrė jį. 

— Kur tu jį radai? Tik nepasakok, kad Hovenstovo spin- 
toje. Sutinku, bateliai buvo ten įkišti, bet šitas tikrai ne. 

— Jį 1š tavo kambario paėmė Džastinas, Sidni. 

Paprastas sakinys, tik septyni žodžiai. Tačiau jie žaibiš- 
kai pakeitė seserį. Jos šypsena išblėso. Bandė šieptis, bet 
lūpos tik suvirpėjo nuo tuščių pastangų. Dingo gyvumas. 
Rodos, visa susitraukė. Kaipmat išnykęs nerūpestingumas 
rodė, kad ji dar labai sunkiai tvardo savo jausmus. Dabarti- 
nis nutrūktgalviškas elgesys buvo tik skydas atremti gedu- 
lui, kuris dar neprasidėjo. 

— Džastinas? — tarė ji. - Kodėl? 

Nebuvo lengva jai pasakyti. Jis suprato, kad žinojimas 
tik dar padidins sielvartą. Tačiau norint, kad ji pagaliau pra- 
dėtų laidoti mirusiuosius, pasakyti reikėjo. 

— Kad tave apkaltintų žmogžudyste, - tarė jis. 

— Juokinga. 

— Jis norėjo nužudyti Piterį Linlį. Tačiau vietoj jo nužudė 
Sašą Niford. 

— Nesuprantu. - Ji sukinėjo buteliuką rankoje. Palenkė 
galvą. Brūkštelėjo per skruostus. 

— Jis buvo pilnas nuodų, kuriuos ji palaikė heroinu. - Su- 
lig tais žodžiais Sidni pakėlė akis. Sent Džeimsas pamatė 
jos veido išraišką. Nužudymas tariamais narkotikais atsklei- 
dė neišvengiamą tiesą. - Atleisk, mieloji. 

— Bet Piteris. Džastinas sakė man, kad Piteris buvo pas 
Kambrį. Jis sakė, kad jie susiginčijo. O paskui Miką Kambrį 
nužudė. Jis sakė, kad Piteris 2074jęs nužudyti Kambrį. Ne- 
suprantu. Piteris tikriausiai žinojo, kad Džastinas apie tai 
papasakojo tau ir Tomiui. Jis žinojo. Tikrai žinojo. 

— Piteris nenužudė Džastino, Side. Kai Džastinas žuvo, 
jo net nebuvo Hovenstove. 

— Tai kodėl? 

— Piteris nugirdo kai ką, ko neturėjo girdėti. Jis būtų ga- 
lėjęs priremti Džastiną prie sienos, ypač po Miko Kambrio 
mirties. Džastinas sunerimo. Jis žinojo, kad Piteriui žūtbūt 
reikia pinigų ir kokaino. Jis žinojo, kad Piteris nenuspėja- 
mas. Jis negalėjo numatyti, kaip pasielgs Piteris, todėl tu- 
rėjo juo atsikratyti. 

Sent Džeimsas ir ledi Helena bendrai papasakojo visą isto- 
riją. „Ailingtonas“, onkozimas, Trenarou, Kambris. Klinika 1r 
vėžys. Neveiklus vaisto pakaitalas, dėl kurio Mikas ir žuvo. 

— Brukui iškilo pavojus, - tarė Sent Džeimsas. - Jis sten- 
gėsi jį pašalinti. 

— O aš? - paklausė ji. - Čia mano buteliukas. Negi jis 
nesuprato, kad žmonės manys, jog nužudžiau aš? - Ji vis 
dar gniaužė buteliuką. Net pirštai pabalo. 

— Popietė paplūdimyje, Sidni, - tarė ledi Helena. - Tada 
jis buvo siaubingai pažemintas. 

— Jis norėjo tave nubausti, - pasakė Sent Džeimsas. 

— Jis mane mylėjo. Aš žinau. Jis mane mylėjo, - ištarė 
Sidni, beveik nekrutindama lūpų. 

Sent Džeimsas pajuto siaubingą šitų žodžių naštą ir būti- 
nybę įrodyti seseriai jos vertę. Norėjo ką nors pasakyti, bet 
nerado žodžių jai paguosti. 

— Tai, kas buvo Džastinas Brukas, nežemina tavęs, Sid- 
ni, — tarė ledi Helena. - Nereikia savęs vertinti jo požiūriu. 
Arba pagal jo jausmus. Arba pagal tų jausmų nebuvimą. 

Sidni dusdama sukūkčiojo. Sent Džeimsas priėjo prie jos. 

— Atleisk, mieloji, — tarė ir stipriai ją apkabino. - Norė- 
čiau, kad nebūtum sužinojus. Bet negaliu meluoti tau, Sid- 
ni. Neapgailestauju, kad jis mirė. 

Ji kostelėjo ir pakėlė į jį akis. Graudžiai pabandė šyp- 
telėti. 

— Viešpatie, kokia aš alkana, - sušnibždėjo. - Ar paga- 
liau pietausim? 


Itono terasoje ledi Helena trinktelėjo „Mini“ dureles. 
Daugiau dėl drąsos — lyg šis veiksmas patvirtintų, kad el- 
giasi tinkamai, - o ne norėdama, jog automobilio durelės 
gerai užsidarytų. Pasižiūrėjo į tamsų Linlio namo fasadą ir 
pakėlė riešą po gatvės žibintu. Beveik vienuolika, laikas ne- 
labai tinkamas mandagumo vizitui. Bet kaip tik netinkamas 
laikas teikė jai pranašumą, kurio neketino prarasti. Užlipo 
marmuru išklotais laiptais prie durų. 

Pastarąsias dvi savaites bandė jį susirasti. Tuščios pa- 
stangos. Išvykęs į įvykio vietą, dirba dviem pamainom, su- 
sirinkime, liudija teisme. Iš daugybės be galo mandagių sek- 
retorių, pavaduotojų ir žemesnio rango pareigūnų išgirdo 
visus su darbu susijusių dingsčių variantus. Užuomina vi- 
suomet buvo tokia pat: jis neprieinamas, vienišas ir nori, 
kad taip būtų. 

Šįvakar taip nebus. Ji paskambino. Skambutis sučirškė 
kažkur namo gilumoje ir keistai atsimušė į lauko duris, lyg 
pastatas būtų tuščias. Trumpą beprotybės valandėlę jai iš 
tiesų pasidingojo, kad jis išsikėlė iš Londono - pabėgo nuo 
visko visam laikui, - bet paskui vėduokliniam langely virš 
durų atsimušė šviesa iš Žemutinio prieškambario. Skląstis 
atitrauktas, durys atidarytos, ir štai prieš ją mirkčiodamas 

it pelėda stovi Linlio kamerdineris. Ledi Helena pastebėjo, 
kad jis apsiavęs šlepetėmis, o ant raštuotos pižamos užsi- 
metęs languotą flanelinį chalatą. Kamerdinerio veide atsi- 
spindėjo ir nuostaba, ir pasmerkimas. Jie gana greit prany- 
ko, bet ledi Helena suprato, ką jis mano. Gerai išauklėtos 
perų dukterys nesilanko pas vyriškius vėlai vakare, tai kas, 
kad dabar dvidešimto amžiaus pabaiga. 

— Dėkui, Dentonai, - ryžtingai pasakė ledi Helena. Žen- 
ge į vestibiulį, lyg jis būtų ją pasitikęs kuo svetingiausiai. — 
Prašau pranešti lordui Ašertonui, kad turiu tuoj pat jį pa- 
matyti. — Ji nusivilko lengvą vakarinį apsiaustą 1r kartu su 
rankine užmetė fojė ant kėdės. 

Dentonas, tebestovintis prie atdarų durų, vedžiojo aki- 
mis nuojos į gatvę, lyg bandytų prisiminti, ar tikrai pakvie- 
tė ją į vidų. Tebelaikė suėmęs durų rankeną ir mindžikavo; 
turėjo piktintis tokiu nepaisančiu padorumo vizitu, bet ne- 
siryžo iš baimės, kad neužsitrauktų kieno nors rūstybės. 

— Jo šviesybė prašė... 

- Žinau, - tarė ledi Helena. Valandėlę pasijuto kalta, kam 
gąsdina Dentoną, nes suprato, kad šis pasiryžęs apsaugoti 
Linlį iš prieraišumo, trunkančio jau beveik dešimtmetį. — 
Suprantu. Jis liepė, kad niekas nedrumstų jam ramybės, nie- 
kas netrukdytų. Per šias dvi savaites neatsiliepė nė į vieną 
mano skambutį, Dentonai, taigi aš puikiai suprantu, kad jis 
nenori, jog jam įkyrėtų. Dabar, kai mes viską išsiaiškinom, 
prašau pranešti, kad noriu jį matyti. 

— Bet... 

— Eisiu tiesiai į jo miegamąjį, jei reikės. 

Dentonas kapituliavo uždarydamas duris. 

— Jis bibliotekoje. Pakviesiu. 

— Nereikia. Kelią aš žinau. 

Paliko vestibiulyje Žiopsantį Dentoną ir greit užlipo laip- 
tais į antrą aukštą, nuskubėjo storais kilimais išklotu korido- 
rium pro įspūdingą senovinių alavo indų kolekciją, o nuo sie- 

nų jai mirkčiojo koks pustuzinis seniai mirusių Ašertonų. Iš- 
girdo ant kulnų lipančio Linlio kamerdinerio šnabždesį: 

— Miledi... Ledi Helena... 

Bibliotekos durys buvo uždarytos. Ji vienąkart pasibel- 
dė, išgirdo Linlio balsą ir įėjo. 

Pasirėmęs ranka galvą, jis sėdėjo prie rašomojo stalo, 
nukloto aplankais. Kai pakėlė akis, gerokai nustebusiai ledi 
Helenai pirmiausia toptelėjo, kad ji nė nenutuokė, jog Lin- 
lis skaito jau su akiniais. Stodamasis juos nusiemė. Nieko 
nepasakė, tik dirstelėjo jai už nugaros, kur lyg įsikūnijęs 
atsiprašymas stovėjo Dentonas. 

— Atleiskite, —- pasakė Dentonas, - aš bandžiau. 

— Nekaltink jo, - tarė ledi Helena. — Aš įsiveržiau jėga. — 
Ji pamatė, kad Dentonas žengė žingsnį į kambarį. Žengęs 
antrą, jis prįsiartins tiek, kad galės paimti jai už rankos ir 
išlydėti laiptais atgal į gatvę. Neįsivaizdavo, kad padarytų 
tai be Linlio paliepimo, bet dėl viso pikto užkirto jam kelią. 

— Dėkui, Dentonai. Prašau mus palikti. Būk toks malonus. 

Dentonas išpūtė akis. Dirstelėjo į Linlį, tas staigiai link- 
telėjo. Kamerdineris išėjo. 

— Kodėl man nepaskambinai, Tomi? — paklausė ledi He- 
lena, kai tik jie liko vieni. — Kelis kartus skambinau ir čia, ir 
į Jardą. Keturis kartus buvau užsukusi. Net bloga, kaip ne- 
rimavau. 

— Atleisk, zuikuti, - nerūpestingai leptelėjo jis. - Pasta- 
ruoju metu turėjau kalnus darbo. Užsivertęs iki ausų. Iš- 
gersi? — Jis nuėjo prie palisandro staliuko, ant kurio stovėjo 
keli grafinai ir taurių komplektas. 

— Dėkui, ne. 

Jis prisipylė viskio, bet iš karto negėrė. 

— Prašom sėstis. 

— Manau, neverta. 

— Kaip nori. - Jis kreivai šyptelėjo jai ir gerai truktelėjo. 
Paskui, turbūt neketindamas daugiau apsimetinėti, nusuko 


460 E George 


akis. - Atleisk, Helena. Norėjau skambinti tau. Bet negalė- 
jau. Tikriausiai iš bailumo. 

Jos pyktis iškart atlėgo. 

— Negaliu į tave tokį žiūrėti. Užsimūrijęs bibliotekoje. 
Neprieinamas darbe. Man tai nepakeliama, Tomi. 

Valandėlę girdėjo tik jo kvėpavimą, negilų ir nelygų. 

— Rodos, galiu išmesti ją iš galvos tik tada, kai dirbu, - 
pagaliau pasakė. — Todėl ir dirbu, vien tiktai dirbu. O kai 
netiriu bylos, stumiu laiką kartodamas sau, kad galų gale 
viskas praeis. Po kelių savaičių, po kelių mėnesių. - Trūk- 
čiojamai nusijuokė. —- Patikėti sunkoka. 

— Žinau. Suprantu. 

— Dieve, taip. Kas galėtų geriau suprasti už tave? 

— Tai kodėl man neskambinai? 

Jis neramiai nuėjo per kambarį prie židinio. Ugnies kurs- 
tyti nereikėjo, todėl susidomėjo Meiseno porceliano lėkš- 
tėmis ant židinio lentynos. Nuėmė vieną ir ėmė sukioti ran- 
kose. Ledi Helena norėjo jį įspėti, kad būtų atsargus, lėkštė 
gali skilti taip spaudžiama, bet nutylėjo. Jis padėjo lėkštę į 
vietą. Ji pakartojo klausimą: 

— Žinai, kad norėjau su tavim pasikalbėti. Kodėl neskam- 
binai? 

— Negalėjau. Baisiai sopa, Helena. Negaliu to slėpti nuo 
tavęs. 

— Kurių galų slėpti? 

— Jaučiuosi kaip kvailys. Negalima taip ištižti. Tokie da- 
lykai neturėtų būti svarbūs. Turėčiau numoti ranka ir gy- 
venti toliau. 

— Gyventi toliau? — Ji pajuto, kad vėl netveria pykčiu. 
Kraujas užvirė susidūrus su šita stoiška jai pažįstamų vyrų 
poza, kurią visuomet niekino, - lyg išsilavinimas, išsiauk- 
lėjimas ir daugelio kartų santūrumas būtų juos pasmerkęs 
bejausmiam gyvenimui. - Tu nuoširdžiai manai, kad neturi 
teisės liūdėti, nes esi vyras? Netikiu. Ir netikėsiu. 

— Ne apie liūdesį kalbu. Tiesiog bandžiau vėl tapti toks, 
koks buvau prieš trejus metus. Iki Deboros. Jei pasiseks, 
viskas bus gerai. 

— Anas vyras nesiskyrė nuo to, koks esi dabar. 

— Prieš trejus metus nebūčiau taip giliai ėmęs į širdį. 
Kas man tada buvo moterys? Lovos partnerės. Ne daugiau. 

— Ir toks tu nori būti? Vyriškis, kuris slenka per gyveni- 
mą ieškodamas užsimiršimo lovose? Galvodamas tik apie 
naujus sekso žygius? Tu to nori? 

— Taip lengviau. 

— Žinoma, lengva. Toks gyvenimas visada lengvas. Žmo- 
nės dingsta iš lovos nespėję nė atsisveikinti, apie jokius įsi- 
pareigojimus negali būti nė kalbos. O jei kartais prabundi 
rytą ir neprisimeni, kuo vardu lovos partnerė, nieko bai- 
saus, a? Tokios žaidimo taisyklės. 

— Tokie santykiai neskaudino. Jie nepalietė širdies. Man 
nepaliesdavo. 

— Gal tu ir norėtum taip manyti, Tomi, bet buvo kitaip. 
Nes jei sakai tiesą, jei gyvenimas tėra moterų kolekciona- 
vimas ir viliojimas, kodėl nekišai nagų prie manęs? 

Jis apgalvojo klausimą. Vėl priėjo prie grafinų ir įsipylė 
antrą taurę. 

— Nežinau. 

— Žinai. Pasakyk, kodėl. 

— Nežinau. 

— Būčiau buvusi puikus laimikis. Saimono pamesta, gy- 
venimas sugriautas. Nė pagalvoti negalėjau apie naują ro- 
maną. Kaip, po paraliais, atsispyrei tokiai pagundai? Kokia 
proga įrod- ti sau, kad esi ne iš kelmo spirtas. Savigarba bū- 
tų augusi kzip ant mielių. 

Jis pastatė taurę ant stalo ir ėmė sukioti tarp pirštų. Ji 
stebėjo jo profilį ir matė, koks gležnas jo savitvardos šarvas. 

— Man rodos, tu buvai kitokia, — tarė. 

— Nieko panašaus. Turėjau viską, ko reikia. Buvau tokia 
pat kaip kitos: aistra ir malonumas, krūtys ir šlaunys. 

— Nebūk juokinga. 

— Šiaip ar taip, moteris. Lengvai sugundoma, ypač paty- 
rusio vyriškio. Bet manęs suvilioti nebandei. Nė kartelio. 
Toks lytinis santūrumas nesiderina su vyriškiu, kurį mote- 
rys domina tik kaip lovos partnerės. O aš turėjau ką pasiū- 
lyti, a, Tomi? Na, iš pradžių būčiau spyriojusis. Bet galų ga- 
le būčiau su tavim permiegojus, ir tu tai supratai. Bet ne- 
bandei. 

Jis atsisuko į ją. 

— Kaip galėjau taip su tavim pasielgti po to, ką iškentei 
dėl Saimono? 

— Užuojauta? — griežtai paklausė ji. - Vyro, galvojančio 
tik apie malonumus? Negi svarbu, kieno kūnas juos teikia? 
Argi mes ne visos vienodos? 

Jis tylėjo taip ilgai, kad ji suabejojo, ar beatsakys. Iš vei- 
do matė, kad stengiasi tvardytis. Norėjo, kad prabiltų, žino- 
dama, jog jis privalo pripažinti savo sielvartą, tada šis išsi- 
šėlęs užgestų. 

— Tu ne, - pagaliau ištarė. Matė, kad jam ši frazė daug 
kainavo. - Ir Debora ne. 

— Kuo gi buvom kitokios? 

— Aš giliau jus įsileidau. 

— Giliau? 

— Į širdį. 

Ji priėjo. Palietė jo ranką. 

— Argi nesupranti, Tomi? Tu negalvojai vien apie malo- 
numus. Nori manyti, kad taip buvo, bet juk nebuvo. Nė vie- 
nas žmogus, kuris pasistengė tave pažinti, tuo nepatikės. 
Nepatikėsiu ir aš, niekad nebuvusi tavo meilužė. Nepatikės 
Debora, kuri buvo. 

— Norėjau, kad su ja būtų kitaip. - Jo akys buvo paraudu- 

sios. - Šaknys, ryšiai, šeima. Mėginau tapti geresnis, kad 
tai turėčiau. Tokie dalykai buvo to verti. Ji buvo to verta. 

— Taip. Buvo. Ji buvo verta ir sielvarto. Ir tebėra jo verta. 

— O Dieve, - sušnibždėjo jis. 

Jos delnas nuslydo jo ranka, sugniaužė riešą. 

— Mielas Tomi, nieko tokio. Tikrai. 

Jis sumataravo galva, lyg taip galėtų nusikratyti to siau- 
bingo sielvarto. 

— Man rodos, mirsiu nuo vienatvės, Helena. - Jo balsas 
nutrūko skausmingu garsu, išsprūdusiu vyrui, kuris daug 
metų neprisileido jokio jausmo. — Aš negaliu to pakelti. 

Jis ėmė gręžtis nuo jos, ketindamas grįžti prie stalo, bet 
ji sustabdė jį ir žengė kelis juos skyrusius žingsnius. Apka- 
bino jį. 

— Tu ne vienišas, Tomi, - labai švelniai pasakė. 

Jis pravirko. 


Debora atkėlė vartelius kaip tik tą akimirką, kai Viešpa- 
tystės aikštėje užsidegė gatvės žibintai 1r švelniais spindu- 
liais išsklaidė sodą gaubiančią ūkaną. Valandėlę pastovėjo 
žiūrėdama į jaukias raudonai rudas namo plytas, šviežią baltą 
tinką, senus geležinius turėklus, amžinai aprūdijusius, am- 
žinai nusilaupiusiais dažais. Daug kuo jie visada liks namai, 
kad ir kaip ilgai jai pavyktų čia nesirodyti: trejus metus, tris 
dešimtmečius ar mėnesį, kaip dabar. 

Jai pavyko vengti šitų namų išsigalvojant baisybę dings- 
čių, kuriomis tėvas, jos nuomone, nė valandėlę nepatikėjo. 
Kuriu savo profesinę rebutaciją, tėti. Labai daug di.bu. Viso- 
ki1e dalykiniai susitikimai. Visiems rodau savo nuotrauszas. Gal 
kur nors kartu bavakarieniautume? Ne, į Čelsį atvažiuoti ne- 
galiu. Jis taikstėsi su tais išsisukinėjimais, kad tik vėl ne- 
reikėtų su ja ginčytis. 

Nei ji, nei tėvas netroško dar vieno tokio ginčo kaip Pe- 
dingtone po savaitės, kai ji parsirado iš Kornvalio. Jis norė- 

jo, kad ji grįžtų namo. Ji atsisakė tai svarstyti. Jis nesupra- 
to. Jam viskas atrodė paprasta. Susirenki daiktus, užrakini 
butą, parvyksti į Čeino gatvę. Iš esmės, anot jo, grįžti į pra- 
eitį. Ji negalėjo taip pasielgti. Bandė jam paaiškinti, kad ku- 
rį laiką turi pabūti viena. Užuot atsakęs jis ėmė bjauriai plūsti 
Tomį - kam ją permainė, sužlugdė, iškreipė jos vertybių su- 
pratimą, — ir kilo ginčas, kuris pasibaigė kupinu kartėlio pa- 
žadu, kurį ji išplėšė iš jo: niekad nekalbėti apie jos ir Tomio 
romaną nei su ja, nei su kuo nors kitu. Jie išsiskyrė susipy- 
kę ir nuo to laiko nesimatė. 

Su Saimonu ji irgi nesimatė. Ir nenorėjo matytis. Tos ke- 
lios siaubingos akimirkos Nenranelyje atskleidė, koks nedo- 
vanotinas jos elgesys, 1r ji nebegalėjo to nepaisyti; per šį mė- 
nesį tyrinėjo savo melą ir prisipažino, kad pastaruosius pus- 
trečių metų juo gyveno. Buvo vieno vyro meilužė, tūkstančiais 
gijų susaistyta su kitu. Ir vis dėlto ją su Tomiu amžiams susie- 
jo dalykas, apie kurį ji niekad negalės jam prasitarti. 

Ji nežinojo, kaip atitaisyti skriaudas, padarytas sau ir ki- 
tiems. Todėl pasiliko Pedingtone, dirbo fotografo mokine vie- 
noje Meifero ateljė, praleido ilgą savaitgalį Velse, kitą Brai- 
tone. Ir laukė, kol jos gyvenime įsiviešpataus šiokia tokia 
ramybe. Nesulaukė. 

Todėl atvažiavo paviešėti į Čelsį nelabai žinodama, ką da- 
rys, tik suprasdama, kad kuo ilgiau čia nesirodys, tuo sun- 
kiau bus susitaikyti su tėvu. Ko nori iš Saimono, nebūtų 
galėjusi pasakyti. 

Per miglą pamatė, kaip virtuvėje įsižiebė žiburys. Pro 
langą praėjo tėvas. Jis pasuko prie viryklės, paskui prie sta- 
lo 1r dingo jai iš akių. Plytelėmis išklotu taku ji nuėjo per 
sodą ir nulipo laiptais. 

Prie durų ją pasitiko Aliaska, lyg antgamtišku katino jaut- 
rumu būtų suvokęs, kad ji ateina. Kryptelėjo viena ausim ir 
pradėjo oriai trintis jai apie kojas, didingai mataruodamas 
uodega. 

— Kur Gražuolėlė? - paklausė ji katiną, kasydama jam gal- 
vą. Šis iš malonumo išrietė kuprą. Pradėjo murkti. 

Iš virtuvės į prieškambarį artinosi žingsniai. 

— Debe! 

— Sveikas, tėti, - atsitiesė ji. 

Pamatė, kad jis ieško ženklų, bene bus grįžusi: lagami- 
no, kartoninės dėžės, kokio lengvo kilnojamo daikto, tar- 
kim, lempos. Bet tiktai paklausė: „Vakarieniavai, mergai- 
te?“ 1r grįžo į virtuvę, kur ore sklido sodrus kepamos mė- 
sos kvapas. 

Ji nuėjo jam iš paskos. 

— Taip. Savo bute. - Pamatė, jog jis darbuojasi prie stalo, 
kad išrikiavęs keturias poras batų, kurias reikia nuvalyti. 
Pastebėjo, kokia sunki jų konstrukcija, būtina, kad įtvaro 
kryžmę būtų galima prakišti pro kairį užkulnį. Kažkodėl nuo 
to vaizdo jai aptemo akyse. Nusuko akis. 

— Kaip darbas? —- paklausė Koteris. 

— Puikiai. Naudoju senuosius fotoaparatus, „Nikon“ ir 
„Hasselblad“. Jie man puikiai tarnauja. Turiu labiau pasiti- 
kėti savimi, žiniomis ir technika. Paaiškėjo, kad man tai pa- 
tinka. 

Koteris linktelėjo, dviejų pirštų galais užtepė tepalo ant 
bato viršaus. Jis buvo ne kvailys. 

— Viskas užmiršta, Debe, - atsakė. - Viskas, mergaite. 
Daryk taip, kaip tau geriau. 

Ją užplūdo dėkingumas. Apžvelgė virtuvę: baltų plytelių 
sienas, seną viryklę su trim uždengtais puodais, subraižy- 
tus stalus, įstiklintas spinteles, nelygias plytelių grindis. 
Prie viryklės kojelių gulėjo tuščia pintinė. 

— Kur Gražuolėlė? - paklausė ji. 

— Ponas Sent Džeimsas išvedė ją pasivaikščioti. - Kote- 
ris dirstelėjo į sieninį laikrodį. - Na, ir išsiblaškęs. Vakarie- 
nė paruošta jau penkiolika minučių. 

— Kur jis nuėjo? 

— Tikriausiai į krantinę. 

— Gal man jį parvesti? 

— Jei nori pasivaikščioti, - atsakė išsisukinėdamas. - Jei 
nenori, neik. Vakarienė gali palūkėti. 

— Pažiūrėsiu, gal pavyks jį rasti, - tarė ji. Pasuko atgal į 
prieškambarį, bet prie virtuvės durų atsigręžė. Tėvas visą 
dėmesį buvo nukreipęs į batus. - Aš negrįžau čia, tėti. Juk 
supranti? 

— Suprantu, suprantu, - atsakė Koteris, ir ji išėjo. 

Ūkas padabino kiekvieną gatvės žibintą gintarine karū- 
na, o nuo Temzės papūtė vėjelis. Debora eidama pasistatė 
palto apykaklę. Namie žmonės sėdo už stalo vakarieniauti, 
kiti pasišnekėti ir atsigaivinti rinkosi prie baro „Karaliaus 
galvoje“ ir „Aštuoniuose varpuose“ ties Čeino gatvės san- 
kryža. Debora meiliai nusišypsojo išvydusi pastaruosius. Ži- 
nojo daugumos vardus. Jie daugelį metų kas vakaras ateina 
į barą. Pamačiusi juos pajuto nepaaiškinamą ilgesį, bet su- 
niekino tokią kvailystę ir toliau drožė Čeino alėja. 

Automobilių buvo nedaug. Greit perėjo gatvę ir pamatė 
jį prie upės kiek toliau; atsiremęs alkūnėmis į krantinės sie- 
ną, tyrinėjo žavų Alberto tilto keistumą. Jos vaikystės vasa- 
romis jie dažnai keliaudavo juo į Batersi parką. Įdomu, ar jis 
prisimena. Kokia nerangi jo palydovė buvo tada. Kokia kan- 
tri ir geraširdiška buvo jo draugystė. 

Valandėlę stabtelėjo ir slapčia ėmė jį stebėti. Jis apžiūri- 
nėjo tiltą. Lengvai šypsojosi. O jam prie kojų tupėjo Gra- 
žuolėlė ir visą laiką ramiai kramtė pavadėlį. Kol Debora žiū- 
rėjo į juodu, Gražuolėlė ją pastebėjo ir pradėjo plėštis Sent 
Džeimsui iš rankų. Greit apsisuko ratu, bet susipainiojo pa- 
vadėlyje, išsitiesė kiek ilga ir laiminga sukiauksėjo. 

Taksiukė atitraukė Sent Džeimso dėmesį nuo užgaidžiau- 
sio Londono statinio, ir jis dėbtelėjo žemyn į ją, paskui vėl 
pakėlė akis lyg ieškodamas, dėl ko ji panoro ištrūkti. Pama- 
tęs Deborą, paleido pavadėlį, kad šuo galėtų pribėgti; Gra- 

žuolėlė taip ir padarė paklaikusiai pliaukšėdama ausimis, už- 
pakalinėmis kojytėmis gerokai lenkdama kūną. Ji pašėlo iš 
džiaugsmo. Šoko ant Deboros džiaugsmingai lodama ir viZ- 
gindama uodegą. 

Debora nusijuokė, apkabino šunį, leido palaižyti nosį. Gal- 
vojo, kaip paprasta su gyvūnais. Jie atiduoda širdį nesvars- 
tydami ir be baimės. Jie nieko nesitiki. Juos taip lengva my- 
lėti. Jei žmonės galėtų būti tokie, niekas niekad nebūtų 
įskaudintas, pamanė ji. Niekam nereikėtų mokytis atleisti. 


Sent Džeimsas žiūrėjo, kaip ji eina artyn apšviesta kran- 
tinės žibintų, o Gražuolėlė šokinėja prie šalies. Nesinešė 
skėčio apsisaugoti nuo rūko, spindinčių karoliukų tinklu ap- 
raizgiusio jai plaukus. Ją šildė vilnonis paltas pastatyta apy- 
kakle, gaubiančia veidą it Elžbietos laikų raukiniai. Buvo 
žavi lyg šešiolikto amžiaus portretas. Tačiau veidas kiek pa- 
sikeitęs, prieš šešias savaites nebuvo nei toks skausmin- 
gas, nei toks rimtas. 

— Tavęs laukia vakarienė, - pasakė priėjusi. - Taip vėlai 
eini pasivaikščioti? — Atsistojo šalia jo prie sienos. Susitiki- 
mas atrodė toks kasdieniškas, lyg nieko tarp jų nebūtų įvy- 
ke, lyg nebūtų pastarąjį mėnesį be pasisveikinimo apsireiš- 
kusi jo gyvenime ir be atsisveikinimo dingusi. 

— Aš negalvojau apie laiką. Sidni sakė, kad su tavim buvo 
Velse. 

— Mes maloniai praleidom savaitgalį prie jūros. 

Jis linktelėjo. Stebėjo gulbių šeimą vandenyje ir būtų pa- 
rodęs jai - paprastai šitoje upės vietoje gulbių nebūdavo, — 
bet nesiryžo. Ji elgėsi per daug santūriai. 

Tačiau ji, matyt, pati pamatė paukščių siluetus kibirkš- 
čiuojančių nuo priešingo kranto žiburių šviesoje. 

— Niekad šitoje vietoje nebuvau mačiusi gulbių, - pasa- 
kė. - Ir dar vakare. Kaip manai, jos sveikos? 

Penketas gulbių - dvi suaugusios ir trys ūgtelėję gulbiu- 
kai — ramiai plaukiojo netoli Alberto tilto polių. 

— Sveikos, — atsakė ir suvokė, kad paukščiai jam suteikė 
šiokią tokią progą prabilti. - Gailėjau, kad tada Pedingtone 
sudaužei gulbę. 

— Negaliu grįžti namo, - atsakė ji. - Turiu susitaikyti su 
tavim. Galbūt pabandyti vėl susidraugauti. Bet negaliu grįžti 
namo. 

Tai štai kas. Ji rūpestingai stengėsi išlaikyti atstumą; taip 
elgiasi žmonės, norėdami apsisaugoti, kai viskas tarp jų bū- 
na baigta. Prisiminė pats taip elgęsis prieš trejus metus, 
kai ji atėjo atsisveikinti, o jis klausėsi bijodamas išsižioti, 
kad ištarus vieną žodį, jo jausmai nepralaužtų užtvaros ir 
neplūstelėtų žeminančio maldavimo banga, maldavimo, ku- 
rį ji atmestų dėl laiko ir aplinkybių. Regis, jie apsuko visą 
ratą, kad vėl atsisveikintų. Kaip paprasta ištarti „sudiev“ ir 
gyventi toliau. 

Jo žvilgsnis nuo jos veido nukrypo į ranką, uždėtą ant 
krantinės sienos. Linlio žiedo nebėr. Jis lengvai palietė pirš- 
tą, ant kurio jį mūvėdavo. Ji neatsitraukė, ir kaip tik dėl to 
jis ryžosi prabilti. 

— Nepalik manęs dar kartą, Debora. 

Pamatė, kad ji nesitikėjo tokių žodžių. Atėjo nepasiruo- 
šusi gintis. Jis pasinaudojo tuo pranašumu. 

— Tau buvo septyniolika. Man dvidešimt aštuoneri. Pa- 
meėgink suprasti, kaip visa tai man atrodė? Daugelį metų 
buvau užgynęs sau visas meiles. Ir staiga pamilau tave. Gei- 
džiau tavęs. Tačiau visą laiką maniau, kad jei taptum mano 
meiluže... 

— Juk tai praeitis? — greit, nerūpestingai tarė ji. - Jau ne- 
besvarbu. Daug geriau viską užmiršti. 

— Pasakiau sau, kad negaliu su tavim mylėtis, Debora. Iš- 
sigalvojau visokių beprotiškų priežasčių, kodėl. Pareigą tavo 
tėvui. Kad išduočiau jo pasitikėjimą. Pražudyčiau mūsų - ta- 
vo ir mano - draugystę. Nebeliktų sielų ryšio, jei taptume 
meilužiais, o man reikėjo sielos draugės, todėl negalėjome 

mylėtis. Be paliovos kartojau tavo amžių. Atseit sąžinė už- 
graužtų permiegojus su septyniolikos metų mergaite. 

— Koks dabar skirtumas? Viskas praėjo. Negi po šitiek 
įvykių svarbu, kad prieš trejetą metų mes netapom meilu- 
žiai? — Jos klausimai buvo ne tiek šalti, kiek atsargūs, lyg 
griūtų jos rūpestingi pateisinimai, kodėl turinti jį palikti. 

— Mat jei ketini palikti mane visam laikui, šįkart bent jau 
paliksi žinodama tiesą. Leidau tau išvažiuoti, nes norėjau 
ramybės. Norėjau, kad namuose tavęs nebebūtų. Įtikinėjau 
save, kad tau išvykus nebesikamuosiu. Liausiuosi tavęs gei- 
dęs. Nebesijausiu kaltas, kad tavęs geidžiu. Išmesiu iš gal- 
vos nesąmones apie seksą. Nepraėjo nė savaitės po tavo 
išvykimo, ir supratau esmę. 

— Nieko ne... 

— Maniau, galėsiu puikiausiai gyventi be tavęs, - atkak- 
liai varė jis, - bet mano paties veidmainystė aplaužė man 
ragus. Norėjau, kad grįžtum. Norėjau, kad būtum namie. To- 
dėl rašiau tau. 

Kol jis kalbėjo, jos dėmesys buvo prikaustytas prie upės, 
bet dabar ji atsisuko. Jis nelaukė, kol paklaus. 

— Aš neišsiųsdavau laiškų. 

— Kodėl? 

Pagaliau reikia pasakyti svarbiausia. Kaip lengva vienam 
sėdėti kabinete ir visą mėnesį repetuoti, ką turėjęs jai pa- 
sakyti per tiek metų. Bet dabar, kai pasitaikė proga, pajuto, 
jog vėl užsikirto, ir susimąstė, kodėl visada taip bijojo, kad 
ji sužinos tiesą. Ryžtingai įkvėpė. 

— Dėl tos pačios priežasties, dėl kurios nedrįsau su ta- 
vim mylėtis. Bijojau. Žinojau, kad gali gauti bet kurį vyrą, 
kokio tik užsimanysi. 

— Bet kurį? 

— Na, galėjai turėti Tomį. Kai toks pasirinkimas, kaip ga- 
lėjau tikėtis, kad panorėsi manęs? 

— Tavęs? 

— Luošio. 

— Tai ir yra svarbiausia, taip? Baigiame /woš:w, nesvarbu, 
nuo ko pradėtume. 

— Taip. Aš tikrai toks, ir negalime šito nepaisyti. Trejus 
metus praleidau svarstydamas, ko niekad negalėčiau su ta- 
vim daryti, o bet kuris kitas vyras - Tomis - lengvai galėtų. 

— Kam to reikia? Kodėl kankiniesi toliau? 

— Turėjau įveikti save. Turėjau nebepaisyti, kad be šito 
prakeikto įtvaro negalėčiau tavęs net apkabinti. Turėjau ne- 
bepaisyti, kad esu luošas. Štai ką turi žinoti prieš mane pa- 
likdama. Kad man nebesvarbu. Luošas aš ar ne. Pusė vyro. 
Trys ketvirčiai. Nebesvarbu. Aš noriu tavęs. - Ir pridūrė, 
nesąžiningai, bet nesigailėdamas, nes širdžiai neįsakysi. — 
Dabar ir visam laikui. 

Štai ir pasakė. Kad ir ką ji nuspręstų, žodžiai jau ištarti. 
Trejais metais per vėlai, bet vis tiek ištarti. Net jei ji ryšis jį 
dabar palikti, bent žinos, koks bjaurus ir koks gražus jis gali 
būti. To jam užteks, kad galėtų gyventi toliau. 

— Ko tu nori iš manęs? - paklausė ji. 

— Pati Žinai. 

Gražuolėlė neramiai krustelėjo prie kojų. Vejoje anapus 
Čeino alėjos kažkas sušuko. Debora žvelgė į upę. Jis irgi 
žvilgtelėjo ton pusėn ir pamatė, kad gulbės praplaukė pro 
paskutinius tilto polius. Kaip anksčiau, kaip visados, jos plau- 
kė į saugų Batersį. 

— Debora, - ištarė jis. 

Paukščiai jai parodė, ką atsakyti. 

— Kaip gulbės, Saimonai? 

To pakako su kaupu. 

— Kaip gulbės, mano meile. 

